
Kvindens retlige Stilling i Danmark. 


I 


I det sidste Aars Tid have forskellige Spørgsmaal, 
som angaa Kvindens retlige Stilling, været Genstand 
for offentlige Myndigheders Forhandling hos os. Disse 
Forhandlinger have dels allerede medført dels. stillet i 
Udsigt vigtige Forandringer i den gældende Ret, … ved 
hvilke Kvindens retlige Ligestilling med Manden aner- 
kendes i fyldigere Maal end hidtil. 

Først i Rækken komme de mellem Universitetet og 
Undervisningsministeriet førte Forhandlinger om Kvindens 
Adgang til at studere og underkaste sig Prøver ved 
Universitetet. Frugten af dem er blevet Anordningen af 
2dde Juni 1875, der aabner Universitetet for Kvinden 
og derved sætter hende i Stand til at erhverve sig Be- 
tingelserne for at. kunne slaa ind paa Livsbaner, fra 
hvilke hun forhen var udelukket (se om Forhandlingerne 
Universitetets Aarbog 1873—75 S. 3—19). Dernæst har 
Spørgsmaalet om den gifte Kvindes Formueraadighed 
været gjort til Genstand. for en Forespørgsel i Folke- 
tinget og forhandledes dér den 28de Februar 1876. De 
under denne Forhandling fremkomne Udtalelser fra Ju- 
stitsministeren og den Tilslutning, disse i det hele vandt 
hos de Medlemmer af Tinget, som tog Ordet, gøre det 

sandsynligt, at der paa dette vigtige Omraade kan gøres 
Regning påa ikke uvæsenlige Ændringer i den gældende 
Ret til Kvindens Fordel, om end Æmnets tekniske Van- 
skeligheder ville gøre en længere Tids Forberedelse nød- 
vendig (se om Forhandlingerne Rigsdagstidenden og et 
udkommet særligt Aftryk). Endelig har det 1 Forsom- 
meren til Afslutning bragte Spørgsmaal om Lønningerne 
ved det københavnske Almueskolevæsen givet Køben- 
havns Kommunalbestyrelse Anledning til bl. Å. særlig at 
komme ind paa Forholdet mellem Lærernes og Lærer- 
indernes Løn. Udfaldet er blevet, at de faste Lærerinder 
i Følge det af Borgerrepræsentanterne hævdede Princip 
stilles paa lige Fod med Læreren med Hensyn til Be- 
gyndelseslønnen (se de officielle Beretninger om disse 
Forhandlingers forskellige Trin). 

Det vilde nu vistnok være at miskende disse For- 
handlingers Betydning, om man i dem vilde se Tegn 
påa, at der hos de stemmeførende hos os i Almindelig- 
hed havde fæstnet sig en Overbevisning, der væsentlig 
afveg fra den nedarvede om Kvindens Evner, Opgaver 
og naturlige Stilling i Samfundet. Man vil tværtimod, 
i hvad der af Forhandlingerne foreligger for Offentlig- 
heden, kunne paåavise mere end ét Udtryk for en vis 
kølig Stemning lige over for Bevægelsen i Kvindesagen 
og for Tvivl om dennes virkelige, indre Berettigelse selv 
hos dem, der ikke paa disse Omraader have stillet sig 
imod dens Krav. Den, der gjør sig bekendt med. til- 
svarende Forhandlinger i Sverige, vil ikke undgaa at 
blive slaaet af en kendelig Forskjel i Varmegraden dér 
og hos os. Man efterse saaledes til Sammenligning den 
af den svenske Rigsdags Ekonomi-utskott i Aaret 1865 
afgivne Betænkning, der gav Stødet til Kvindens Adgang 
til Lægestudiet i Sverige, og som med veltalende Ord 
stiller Spørgsmaalet paa, om ,,menniskoslågtet vid arbetet i 
intelligensens tjenst har råd at undvara alle de krafter 

den ena hålften formådde ditfora.” Hos os er Tonen 
ulige mere nedstemt”). 

—… Derimod vil man næppe fejle, naar man i hine For- 
handlinger ser Vidnesbyrd om, at den Overbevisning har 
vundet Indgang, at det i alt Fald ikke er Lovens Op- 
gave at staa paa Vagt for at bevare den rette Kvinde- 
lighed, at det er i Strid med de Grundsætninger, der 
påa alle andre Punkter have opnaaet Anerkendelse i 
Nutidens Retsstat, naar Loven gjør Krav paa at ordne 
Kvindens Liv i Henhold til en vis Opfattelse af hendes 
Evner, Livsopgave og Behov, og det samtidig med, at 
der ikke er eller kan være Spørgsmaal om ved Loven 
at sikre Kvinden, at i alt Fald disse Evner, denne Livs- 
opgave eller dette Behov, som indrømmes hende, blive 
fyldestgjorte, eller om, at Loven paa tilsvarende Maade 
gjør sig til Vogter for den rette Mandighed. 

Fra dette Standpunkt ville nu ogsaa de kunne give 
Retsreformer paa dette Omraade deres Stemme, som 
ikke føle sig -overbeviste om, at den nedarvede Opfat- 
telse af Kvindens Evner og Livsbestemmelse i nogen væ- 
sentlig Grad er ufuldstændig, eller om, at der kan ven- 
tes nogen virkelig eller betydelig Vinding for Meuneske- 
hedens Livsinteresser af Kvindens saakaldte Frigørelse. 
Selv den, der frakender Kvinden fysiske og aandelige 


+) Den anførte Betænkning findes aftrykt i Nordiskt medicinskt 
Arkiv II Nr. 20, S. 2—3 i en Afhandling af Dr. Jåderholm: 
Kvinnan som låkare. Denne Forfatter betegner den svenske 
Anordning af 3 Juni 1870, der gav Kvinden Adgang til Læge- 
studiet og Lægevirksomheden som ,så enkel og så radikal, 
så råttvis och med allmånt vål forenlig, som på vårt nårva- 
rande kulturskede kan måjligen begåras", og udtaler ved Slut- 
ningen af sin Fremstilling, der tillige angaar Bpørgsmaalets 
Stilling i andre Lande, som sin Overbevisning , att hvarje 
plus af arbetsduglighet, af pligttrohet och menniskokårlek, som 
framtidens kvinliga låkare skola fåra med sig i den svenska 
låkarekåren, skall der måta aktning och erkånnande och ett 
varmt vålkommen". 

1x 

Betingelser for. de hidtil Manden. forbeholdte Virksom- 
heder, selv den, der fastholder som eneste og udeluk- 
kende naturligt Maal for Kvindens Liv at blive Ægte- 
fælle. og Husmoder, vil kunne erkende, at dette ikke -er 
tilstrækkelig Hjemmel for Loven til at indskrænke Fri- 
heden og ophæve Ligheden. Selv' den, der ikke vil 
anerkende virkelige Undtagelser fra Reglen, «vil indse, 
at det er nok, at Kjendsgjerningerne vise, at der i alt 
Fald er indbildte Undtagelser; thi det er Magtens Over- 
greb paa Frihedens Enemærker, naar Loven lægger Him- 
dringer i Vejen for at indrette sit Liv efter Indbildnin- 
ger, der ere uskadelige, d. v. s. som ikke krænke Ret- 
tens almindelige, for alle lige Grænser. 

Paa den anden Side-maa dette Standpunkt ogsaa ” 
nødvendig udelukke Tanken om ethvert Slags retligt For- 
trin for Kvinden, om en Ulighed i Loven til hendes For- 
del i alle saadanne Forhold, hvor Lovens egen Grund 
ikke. kræver eller tilsteder en Afpassen efter Individuali- 
teterne. 

Under Forhandlingerne i Sverige om Kvindens Ad- 
gang til Lægestudiet fremkom der fra flere Sider (Proff. 
Hjort, Agardh, Lovén) Udtalelser imod det Princip at 
stille Kvinden lige med Manden i Studier og Prøver: 
»Det maatte da ogsaa fordres, at hun forberedtes dertil 
påa ganske tilsvarende Maade. Maa Manden ofre sin 
hele Tid fra det Yde. til det 25de Aar eller længere paa 
denne Forberedelse, kan Kvinden ikke nøjes med kortere - 
Tid. Men ved 9 Aars Alderen kan Pigens Værge umu- 
lig forudse, om hun ved 20 Aars Alderen vil foretrække 
at blive Ægtefælle og Husmoder eller at blive Læge. 
Først naar det viser sig, at et Undtagelsesforhold for en 
Kvinde. foreligger, er der Opfordring til at indrette sig 
derefter. Men det vil vise sig såa sent, at den sædvan- 
lige Forberedelse vil medtage en lang Række af Kvin- 
dens bedste Aar. Vil man det Formaal at skabe en ny 
Virksomhedsvej for Kvinden, førend hun bliver for gammel 

til at udøve den, maa derfor denne Virksomhed indrettes 
paa en særegen Maade' og læmpes efter de Betingelser, 
som en muligst afkortet Forberedelse kan forskaffe hende. 
Man bør da med Hensyn til Kvinden fravige de For- 
dringer, som stilles til Manden. Men den afkortede For- 
beredelse kan paa den anden Side ogsaa kun give Kvin- 
den Adkomst til en vis begrænset og underordnet Læge- 
virksomhed, ligesom f. Eks: 1 Frankrig de saa' kaldte 
officiers de santé kun kunne øve Lægepraksis med visse 
Indskrænkninger.” "Hele denne Tanke mødte imidlertid 
afgjort Modstand hos det langt overvejende Flertal af 
dem, der udtalte sig om Sagen. ” Der ligger ganske vist 
i de anførte Forhold en Vanskelighed for Kvinden og 
for dem, der skulle tage Bestemmelse om et Pigebarns 
Uddannelse. Men det er en Vanskelighed, som det ligger 
uden for Lovens Opgave at tage Hensyn til.  Kræ- 
vede Samfundsinteressen en Adskillelse" mellem  av- 
toriserede Læger med fuld Ret og andre avtoriserede 
Læger af underordnet Karakter, var Sagen en anden; 
men i saa Fald kunde Adgangen til denne sidste Klasse 
" selvfølgelig dog ikke blive et Privilegium for Kvinderne. 
I øvrigt ville vel de fleste give det Karolinske Lære- 
kollegium Ret i, at Dannelsen af en saadan underordnet 
Klasse af avtoriserede Practici er et Onde, som i de 
Lande, der have det, højlig beklages og med Besvær sø- 
ges bortryddet. Den uafviselige Fordring, at Kvinden 
maa fyldestgøre de samme Betingelser som Manden, er 
ogsaa fuldt tiltraadt andet Steds fra de kvindelige Læ- 
gers Side.. Da et lignende Forslag om en ringere For- 
beredelse blev fremsat i England af Prof. Acland i Ox- 
ford, bekæmpedes det med Energi:af de kvindelige Læ- 
ger med Miss Garrett i Spidsen. ,,Gør Betingelserne 
saa strænge, som I lyste", siger Miss Jex-B'ake,…, kun 
saaledes, at de kunne. naas af alle Studenter, og saa 
for alle, som ville vinde Kransen, a fair field and no 
favour!"  (Jåderholm: p. a. 5. S. 24—25). 

Et Omraade er der, påa hvilket der endnu ikke hos 
os har været rejst Spørgsmaal for offentlige Myndigheder 
om retlig Ligestilling for Kvinden, nemlig det egentlig 
politiske Omraade. Naar der tages Hensyn til den al- 
mindelige Opfattelses Standpunkt hos os som andet Steds 
i Evropa, er der heller ikke nogen Sandsynlighed for, 
at Forsøg paa at drage denne Side af Sagen ind med 
vilde bringe nogen Frugt. Selv Kvindesagens mest over- 
beviste Forkæmpere maa erkende, at her er et Punkt, 
hvor Arbejdet for Tiden vilde være uden Nytte, ja mu- 
lig endog kunde skade ved at vække Uvilje imod de i 
alt Fald mere paatrængende og ikke med hine Spørgs- 
maal uadskillelig forbundne Reformer, for hvilke Stem- 
ningen er mere forberedt, og som den ikke principielt 
tilbageviser. En Maaler for Stemningen i de evropæiske 
Samfund, hvad det politiske Spørgsmaal angaar, afgive 
Forhandlingerne i det engelske Parlament om Kvindens 
Valgret. I England er dette nemlig ikke noget nyt 
Spørgsmaal. Stuart Mill ofrede ikke alene en stor Del 
af sit Skrift ,,Subjection of women" særlig paa Spørgs- 
maalet om Kvindens politiske Ligestilling, men bragte 
det allerede i Aaret 1851 frem for det engelske Publi- 
kum i Afhandlingen ,,Enfranchisement of women (Dis- 
sertations and Discussions II). Ham har en stor Skare 
Mænd navnlig af den fremskredne politiske Retning i 
England fulgt”). Offentlige Møder og Massepetitioner til 
Fordel for Kvindens Valgret høre til de jævnlig tilbage- 
vendende Ting. Private Lovforslag herom indbringes i 
Underhuset regelmæssig i hver Session. Den sidste Af- 
stemning i Åar over Mr. Forsyth's Forslag herom gav 
imidlertid det Udslag, at Forslaget forkastedes med 239 
Stemmer mod 152, og man vil ikke, ved Sammenligning 


+) Til dem, der stemme for Kvindens Valgret, hører dog ogsaa 
Disraeli, som det siges, i taknemmelig Ihukommelse .af hans 
afdøde Hustrus Fortjenester af hans politiske Løbebane. 


C. Goos: Kvindens retlige Stilling i Danmark. PÅ 


med Afstemningerne i tidligere Sessioner, finde, at det 
har vundet, selv om det ikke heller med Bestemthed kan 
siges, at det har tabt Terræn. Det tør nu antages for 
givet, at et tilsvarende Lovforslag vilde have ulige rin- 
gere Udsigter i en hvilken som helst af Fastlandets Sta- 
ter. En modsat Slutning vilde for Danmarks Vedkom- 
mende ikke kunne drages af den Omstændighed, at det 
maaske kan antages, at der ikke vil blive nægtet Kvin- 
der i Almindelighed Ret til at deltage i de Menigheds- 
udtalelser, som paa en eller anden Maade kunne ventes 
at ville faa Betydning ved Besættelsen af Præsteembeder 
naar denne Sag en Gang maatte naa Maalet for sin bryd- 
somme Bane. 'Trods den endnu hos os herskende Sam- 
menblanding af Stat og Kirke vil man nemlig her sikkert 
gjøre Forskellen mellem Statslivet og Kirkelivet gjæl- 
dende. Lige saa lidt bør det skuffe, at Adgang er aab- 
net Kvinder til visse Ansættelser i Statens eller Kommu- 
nens Tjeneste ved Skolevæsenet, i Postfaget, ved Tele- 
grafvæsenet m. m. Her er ikke Tale om Stillinger, i 
hvilke Staten som politisk Magt er repræsenteret. 
Stemninger og Opinioner ere Magter, som praktiske 
Bestræbelser maa regne med. Det er maaske en In- 
konsekvens, at man nu til Dags ingenlunde i Alminde- 
lighed ønsker, at Kvinden skal være uden Interesse for 
Fædreland, Nationens Velfærd, de store politiske Spørgs- 
maal, at man priser den løftende Indflydelse paa den 
opvoksende Slægts Åand ogsaa i disse Forhold, som kan 
udgaa fra Mødrene, at man vel endog af -og til kan 
træffe paa, at de politiske Partier, naar de holde Op- 
gørelse om deres Krav paa at repræsentere ,, Folket”, 
tage Kvinderne med i Beregningen, og at den alminde- 
lige Opfattelse næppe uden videre godkender den Kon- 
sekvens, at Kvinden har Ret til at sætte Familiekærlig- 
heden over Fædrelandskærligheden, medens man dog 
samtidig af Grunde, der ikke alle ganske let lade sig 
forlige hermed, vanskelig kan forsone sig med Tanken 

om Kvindens politiske Ligeberettigelse.…. Er dette en In- 
konsekvens, vil man sikkert kunne forudsige, at den Tid. 
vil komme, da Stemningen ogsaå påa dette Omraade vil 
forandre sig. Men for Tiden i det mindste maa Kvin- 
dens Ligestilling i politiske Rettigheder erkendes at 
ligge udenfor praktiske Bestræbelsers Omraade. 


13; 


Ved Udelukkelsen af de politiske Retsforhold bliver 
Omraadet for disse Bestræbelser vist nok begrænset, men 
mister ikke derved sin store Betydning. Langt mere 
umiddelbart og personlig bestemmende end de politiske 
Forhold gribe nemlig Familieforholdene og. de borger- 
lige Samfundsforhold ind i Kvindens Liv. Det er Ulig- 
heden paa disse Omraader, mod hvilken nu til Dags Kam- 
pen ligger nærmest for. Herhen høre ogsåa de for- 
skellige, oven for omtalte, hos os forhandlede Spørgs- 
maal. Det kan alene af disse skønnes, hvor vigtige og 
vidt forgrenede de Interesser ere, som det her gæl- 
der om. ! 

Man kan henføre de her opstaaende Spørgsmaal til 
to. Klasser. Dels spørges der nemlig om den. ugifte 
Kvindes retlige Stilling eller, for saa vidt hun er gift, 
om hendes Stilling i Retninger, hvor denne Omstændig- 
hed er uden Betydning, dels om den gifte Kvindes Stil- 
ling i de Forhold, der berøres af Ægteskabet, og ved 
hvis retlige Ordning der derfor bliver Tale om en større 
eller mindre Indflydelse af dette. 

I den første Klasse af Tilfælde er Fordringen om 
retlig Ligestilling, for saa vidt den ikke alt er aner- 
kendt, ulige lettere at gennemføre. Er Principet først 
godkendt, møder dets Udførelse ingen væsentlige Van- 
skeligheder. Hos os har Principet gjort den ene Erobring 
efter den anden. Kvindes ligé Arveret med Manden, den 
ugifte Kvindes Myndighed under samme Vilkaar som de, 

der gælde for Manden, den lige Adgang for den ugifte . 
Kvinde til almindelig Erhversvirksomhed, Kvindens Ad- 
gang lige med Manden til forskellige: Virksomheder i 
det offentliges Tjeneste, ere en Række talende Vidnes- 
byrd herom. Dertil slutte sig nu ogsaa i samme Aand 
de omtalte Bestemmelser om Kvindens Adgang til Uni- 
versitetet og om Principet for Lønningsforholdet, saa- 
ledes som det af Landets første Kommune er vedtaget. 
Hermed kan denne hele Bevægelse imidlertid ikke være 
afsluttet. For ikke at tale om det, der ligger uden ror 
Lovens Herredømme — Lønnen for Kvinden i hendes 
rent private Erhvervsvirksomhed —, er det saaledes langt 
fra, at det Lønningsprincip, som iiu er godkendt for - 
det kjøbenhavnske Skolevæsen, er almindelig gennemført 
i lignende Forhold. Loven af 29 Marts 1867 $ 4 giver 
f. Eks. Kommunalbestyrelserne Ret til at nedsætte Løn- 
nen for Lærerinder ved Købstadskoler uden for Køben- 
havn med "/, af den for Lærerne bestemte Løn, og be- 
stemmer for Lærerinder påa Landet ganske i Alminde- 
lighed, at de lønnes som Andenlærere, Ogsaa Kvindens 
. Adgang til Universitetet fører naturlig videre. Der maa 
blive Spørgsmaal om Kvindens Adgang til andre, mere 
eller mindre ligeartede Undervisningsanstalter, fremdeles, 
om det ikke maa være Statens Opgave at udfolde en 
positiv Virksomhed for Kvindens egentlige Skoleuddan- 
nelse i videre Omfang enu nu og i tilsvarende Maal som 
for Mandens. Derved alene, at der gives Kvinder, som 
ville skaffe sig en højere Skoleundervisning, Udsigt til 
Understøttelse af offentlige Midler, kan Ligeberettigelsens 
Krav dog næppe anses for fyldestgjorte. 

Disse og lignende Spørgsmaal kunde naturligvis ikke 
løses ved hine Forholdsregler, der have og kun kunde 
have deres bestemt: begrænsede Omraade. At det ikke 
er sket ved dem, kan derfor fornuftigvis ikke gøres til en 
Bebrejdelse mod dem. En Dadel vilde der kun kunne ret- 
tes mod dem, hvis de inden for deres eget Områade 

maatte erkendes uden tilstrækkelig Grund at være vegne 
tilbage for deres Grundsætningers fulde Gennemførelse. 
Men i Hovedsagen er dette ikke Tilfældet. 

Man kunde maaske have ønsket, at Borgerrepræsen- 
tanternes Princip om Lønningsforholdet var blevet ført 
noget videre ud; men man vil næppe kunne nægte, at 
det, at der overhovedet er fastholdt en Grænse for Lig- 
heden i Løn, havde vægtige Grunde for sig, mod hvilke 
den blotte Paaheraabelse af Ligeberettigelsen ikke kunde 
være afgørende. I det væsentlige uberettiget turde der- 
næst den Misfornøjelse være, som lejlighedsvis under 
Forhandlingerne paa Rigsdagen om den gifte Kvindes 
- Formuesraaadighed fik Udtryk med Hensyn til ÅAnord- 
ningen om Kvindens Adgang til Universitetet. som om 
denne kun skulde være en Adgang ,,med Forhindringer". 
Ved Bedømmelsen af Anordningen maa man have for 
Øje dels, at den ikke kunde gribe ind i Forhold, der 
kun -kunne omordnes ved Lov, dels at den, som forberedt 
af Universitetets Myndigheder, ikke kunde stille sig til 
Opgave at gribe direkte forandrende ind i Forhold, der 
ligge uden for Universitetets Omraade. Det var derfor 
for det første en Selvfølge, hvad der er sagt 1 Anord- 
ningens $ 3, at den ikke kunde aabne Kvinden en Ad- 
gang til offentlig Embedsansættelse, som ikke hidtil til- 
kom hende. Umiddelbart kunde den end ikke hjemle 
de Kvinder, som i Medfør af den havde bestaaet den 
lægevidenskabelige Prøve, Ret til at praktisere som Læ- 
ger. At denne Ret vil tilkomme en kvindelig medicinsk 
Kandidat er, som det i en Skrivelse fra Justitsministe- 
riet (Univ. aarb. S. 10) bemærkes, en Følge af, at Lov- 
givningen ikke knytter denne Ret ti andre Betingelser 
end Universitetsprøven, saa at det, naar Kvinden kan 
underkaste sig denne, med det samme er givet, at hun 
kan praktisere som Læge. Naar det dernæst i Anord- 
ningens $ 4 hedder, at ved Erhvervelsen af akademisk 
Borgerret opnaa kvindelige Studenter ikke nogen Ad- 

gang til de hidtil værende akademiske Beneficier og Un- 
derstøttelser, kunde man af de anførte Grunde heller 
ikke vente af den, at den skulde aabne Kvinder Ad- 
gangen til disse, dersom den maatte antages spærret ved 
private Fundatser eller de gældende Regler om de offent- 
lige Understøttelser for Studenter, navnlig af Kommuni- 
tetet. Dertil var Anordningen ikke i Stand. Det højeste, 
man kunde forlange af den, var det, at den ikke fore- 
greb det Fortolkningsspørgsmaal, om' de gældende Be- 
stemmelser for disse Understøttelser udelukkede kvinde- 
lige Studenter, at den altsaa hverken erklærede sig for 
det ene eller det andet, men lod det staa aabent, hvil- 
ken Betydning det i denne Retning vilde faa, at Kvinden 
kunde opnaa fuld akademisk Borgerret. Men en saa 
forbeholden Stilling vilde dog maaske ikke være blevet 
anset for synderlig mere fyldestgørende for Kvinden end 
den Bestemmelse, der nu findes. En sikker og uomtvi- 
stet Adgang til de nævnte Understøttelser kunde Anord- 
ningen ikke give, medens det paa den anden Side ikke 
er afskaaret ved den, som den er, at en saadan Adgang 
"aabnes af dén rette Statsmyndighed. I Virkeligheden er 
der allerede givet Kvinder Adgang til Understøttelser af 
Kommunitetet ved en særegen, herpaa beregnet Bevil- 
ling ved Finantsloven. Ganske vist kunne de ikke kon- 
kurrere med de mandlige Studenter om de egentlige 
Kommunitetspladser; men ved den særlige Bevilling ere 
de i Realiteten stillede heldigere, end de vilde være ved 
simpelthen at indordnes mellem Skaren af mandlige Kon- 
kurrenter om disse Pladser. Det vilde derfor være et 
tomt Principrytteri, om man her vilde gaa i Rette med 
Formen. Foruden de to omtalte Bestemmelser inde- 
holder Anordningen en tredje, der særlig begrænser dens 
Virkninger for de Kvinder, der maatte studere Teologi. 
Kvinder udelukkes fra at tage den teologiske Embeds- 
eksamen, og de kvindelige teologiske Studenter udeluk-… 
kes fra Adgang til at bestige Prædikestolen. At AÅnord- 

ningen ikke kunde have til Opgave at gribe ind i Reg- 
lerne om Adgangen til at prædike, er: klart efter det 
tidligere bemærkede. Dette er ikke et Universitetsspørgs- 
maal. Den sidst nævnte Bestemmelse er derfor ikke en 
Afvigelse fra Anordningens Princip. En saadan Afvi- 
gelse maa derimod erkendes at ligge i den første Regel, 
og det ses ogsaa af Beretningen om Forhandlingerne, 
at der om dette Punkt har været meget delte Me- 
ninger. Der nægtes imidlertid ikke den kvindelige teo- 
logiske Student Adgang til at afslutte sine Studier med 
en Prøve, kun at denne bliver af en særlig Art: " Stor 
praktisk Betydning har denne Forskel ikke eller behøver 
ikke at have fra Universitetets Standpunkt. Det er 
umiskendeligt, at det bestemmende her har været Fryg- 
ten for, at Anordningen ved at give Kvinden Adgang til 
den almindelige teologiske Embedsprøve skulde lette 
Forsøg paa at bryde med den af Folkekirken fastholdte 
Regel om Kvindens Udelukkelse fra præstelig Virksom- 
hed. Denne Frygt kunde vel i og' for sig afvises som 
her uvedkommende. Men saaledes som Forholdet nu en 
Gang er hos os mellem Stat og Kirke og paa Grund 
af den Tilbagevirkning, dette Forhold atter har paa 
Universitetets Forhold til Folkekirken, kan det let for= 
staas, åt det har aft Vanskelighed at holde de kirke- 
lige Hensyn ganske ude af Betragtning. 

Det foran staaende viser, at vor Lovgivning er naaet 
meget betydelig frem paa den Bane at gennemføre Kvindens 
retlige Ligestilling med Manden i alle de Retninger, der 
ikke. særlig vedkomme Ægteskabet — stadig med Und- 
tagelse af de politiske Spørgsmaal —, om end Udviklin- 
gen i denne Retning ikke endnu har naaet sin Afslut- 
ning. Helt anderledes stiller Sagen sig derimod: med 
Hensyn til de særlig ægteskabelige Forhold. Her staa 
vi endnu for største Delen ved Forberedelsen, og Sagen 
har her utvivlsomt ogsaa større Vanskeligheder. Om 

Forholdene i denne Henseende og Fremtidsopgaverne 
her skal det følgende handle. 


III. 


De Forhandlinger, der have fundet Sted hos os an- 
gaaende den gifte Kvindes retlige Stilling, have nærmest 
kun haft Formueforholdet mellem Ægtefællerne for Øje. 
Det skulde ved første Øjekast synes, at vor Ret, der 
anordner, hvad der kaldes fuldstændigt Formuefællesskab 
eller Sameje mellem Ægtefællerne, og det til lige Dele, 
netop ikke her kunde være udsat for Angreb fra det 
Synspunkt, at Kvinden ikke nød lige Ret med Manden. 
Hvorledes "kan Ligeberettigelsen komme til fyldigere 
Anerkendelse end ved den allerede i vore gamle Love 
udtalte, i Tidernes Løb stadig fastholdte og videre ud- 
viklede”Grundsætning: ,,Faar Mand Adelkone, da eje de 
alt til halvs?f Sagen er, at det Navn, hvorunder vor 
Lovgivnings Ordning af dette Forhold gaar, giver en 
Forestillmg om det, der ikke svarer til Virkeligheden. 
Det er kun betegnende for denne Ordnings Retsvirknin- 
ger i et enkelt Punkt, nemlig med Hensyn til Formuens 
Skæbne, naar der ved Ægteskabets Opløsning > bliver 
Spørgsmaal om dens Deling. Hvad” derimod de Rets- 
regler om Formueforholdet angaar, som gælde, medens 
Ægteskabet bestaar, er det saa langt fra, at man ved 
dem særlig mærker noget til Samejet, at der ikke er en 
eneste af dem, der ikke lige saa godt vilde være forene- 
lig med den Ordning, at hele Formuen ejedes af Manden 
alene, og vedblev ved Ægteskabets Opløsning at være 
hans alene eller helt tilfaldt hans Arvinger. — Under 
Ægteskabet fremtræder. Manden som ene berettiget og 
ene forpligtet i Formueforholdene. Formuen, siges der 
i Reglen, er fælles, men Manden bestyrer det fælles Bo 
lige saa uindskrænket, som om han var Eneejer. Det 
vilde næppe komme i Strid med nogen gældende Rets- 

regel, vilde lægge falske Opfattelser mindre nær, befri. a 


" Forhandlingen for mangen Tvetydighed og endelig vel 
heller ikke være en historisk uberettiget Udtryksmaade, 
naar man sagde, at Manden er Eneejer, medens Ægte- 
skabet bestaar, og at Konen først ved Ægteskabets Op- 
løsning faar Lod i Formuen, ligesom Børnene eller an- 
dre Årvinger først faa det ved Arvefaldet. Hustru og 
Barn, der ere i Fællig med Husbond, stiller Christian 
V's danske Lov ganske sammen; men om Barn, der var 
i Fællig med Fader, hed det alt i jyske Lov, at det 
" havde ej Lod den Stund, dets Fader levede. Hustruens 
Ret til Del i Formuen honoreres paa samme Maade ved 
en Ånvisning påa Fremtiden. 

Det er denne vor Rets Ordning af Formueforholdet, 
medens Ægteskabet bestaar, der ikke kan undgaa at 
fremkalde det Spørgsmaal, om den kan siges at gjøre 
Mand og Hustru lige Skel. Den kan mulig forsvares af 
andre Grunde; den kan navnlig være den eneste Ord- 
ning, der er forenelig med Deling efter Fællesskabsprin- 
cipet, og som derfor kun kan læmpes lidt, naar man 
ikke vil vælge et andet Delingsprincip og derved mulig 
opgive større og betydningsfuldere Goder for Kvinden. 
Men da der i den selv intet mærkes til Samejet, kan 
den ikke forsvares derved, at ved Samejet fyldestgøres 
Ligeberettigelsen. Vor Ret kender kun Ligeberettigel- 
sen ved Delingen af Formuen; den kender under Ægte- 
skabet kun den ene Ægtefælles Ret over Formuen, 
Mandens. 

Hvor oprørende Følger dette under givne Omstæn- 
digheder kan have, derpaa anførtes der i Folketinget 
Eksempler fra det virkelige Liv saa vel af Forespørgeren 
som af Justitsministeren.  Pligtforsømmende Mænd sæt- 
tes af Loven i Stand til at iværksætte en fuldstændig 
Plyndring af Hustruen, idet hendes Erhverv, hendes og 
Børnenes sidste Tilflugt, er Mandens Ejendom, som han 
kan tage og bruge efter Behag. Eksemplerne kunde let 

forøges. Et ogsaa i andre Henseender yderst oprørende 
Tilfælde forelaa i en Sag, som paadømtes af Højesteret 
d. 23 Decbr. 1874 (se bl. a. St. Fædrelandet for 24 
Decbr. 1874). I denne Sag pukkede den Tiltalte trodsig 
paa, at han var raadig over, hvad Hustruen fortjente. 
At han ramtes med Straf, skyldtes alene den uvedkom- 
mende Omstændighed, at han under en voldsom Ind- 
trængen i Hustruens Bolig havde udvist Vold mod en 
Politibetjent. At en civiliseret Stat erklærer en saadan 
Plyndring for lovhjemlet, kunde forbavse, naar ikke Sa- 
gen stod eller indtil nylig havde staaet paa samme 
Maade i de fleste Lande. 

Ægtefællernes Stilling under Ægteskabet til den 
Formue, der ved Ægteskabets Opløsning deles: halvt 
mellem dem eller deres Repræsentanter, er imidlertid 
ikke den eneste Side af Ægteskabsordningen, som er 
angribelig fra det Standpunkt, der fordrer lige Ret for 
Mand og Hustru. I alle de Retninger, hvor det drejer 
” sig om Ægtefællernes ydre Livsforhold indbyrdes eller i 
"Forhold til andre, møder man den samme Grundsæt- 
-ming, at Manden alene raader og styrer. Dette er af 
saa meget større Betydning, som Grundsætningen her 
fremtræder uafhængig af Samejeprincipet. Her er der- 
for det udelukket, som saa ofte viser sig under For- 
handlinger om Formueordningen, at der tales om og 
føres Forsvar for Samejeprincipet, men i Virkeligheden 
menes Mandens Eneraadighed over Formuen. Her er 
det udelukket åt dække Mandens Magt med hint tilta- 
lende Princips Kaabe eller at føre Forsvaret saaledes, 
at den er den praktisk nødvendige Følge af Formue- 
fællesskabet, siden Magten netop ogsaa er tillagt Man- 
den, hvor en anden Formueordning undtagelsesvis er 
fastsat, og til Dels forudsætter, at dette er Tilfældet. 

Som Følge af denne Grundsætning er nemlig Man- 
den for det første Hustruens Værge for den Formues 
vedkommende, som ved gyldig Bestemmelse maatte.være 

forbeholdt hende som Særeje, og hans Raadighed som 
Værge er kun indskrænket i de Tilfælde og de Retnin- 
ger, hvori det særlig er hjemlet. Fremdeles antages det, 
at Manden uden Fuldmagt er Hustruens Maalsmand for 
alle hendes særlige, ogsaa rent personlige Rettigheder og 
som saadan kan optræde for hende i Retstrætter des- 
angaaende. Men navnlig kommer her i Betragtning de 
Rettigheder, der tillægges Manden som Husbond eller 
Familiens Hoved. I. denne Egenskab raader Manden 
alene over det hele ydre ægteskabelige Fællesliv. Han 
bestemmer Familiens Opholdssted. Fra Hustruens ube- 
tingede Pligt at følge ham gøres i Almindelighed kun 
den Undtagelse, hvis Hjemmel endda anses for tvivlsom, 
at hun ikke behøver at udvandre med ham. At Loven 
forudsætter, at den ene Ægtefælle kan have skellig 
Aarsag til at forlade den anden uden dennes Samtykke, 
tillægge de fleste ingen Anvendelighed paa Hustruen. 
Manden raader for Husvæsenet. Hustruen maa rette sig 
efter hans Vilje, naar den ikke gaar ud paa noget util- 
børligt. Hustruens Ret er kun en passende Deltagelse 
under Manden i Husvæsenets Styrelse. Derfor raader 
Manden ogsaa over Hustruens Adgang til at drive Er- 
hverv. Om hans Befalinger eller Forbud herom have nogen 
»skellig Aarsag", ville de fleste næppe tillægge Betyd- 
ning. " Under Formuefællesskabet maa ethvert Erhverv, 
Hustruen maatte drive, betragtes som udøvet paa Man- 
dens Vegne, selv om det er et Erhverv med særlig offent= 
lig Bemyndigelse og denne lyder paa hende. Er For- 
muefællesskabet udelukket, udkræver hendes Erhverv 
dog Mandens Samtykke, og Regelen om Mandens Værge- 
maal finder Anvendelse paa de af Erhvervet opstaaende 
Formueforhold. " I øvrigt kan kun en af Manden forladt 
Hustru overhovedet opnaa den offentlige Bemyndigelse 
til at drive bunden Næring. Anvendelsesomraadet for 
de nævnte Regler bliver altsaa navnlig de fri Erhverv 
— fra litterær og kunstnerisk Virksomhed og ned til at 

gaa Byærinder for andre — samt de bundne Næringer, 
til hvilke hun allerede før sit Ægteskab maatte have 
haft en Bemyndigelse, der ikke fortabes ved, at hun gif- 
ter sig. … Mange gaa videre endnu og antage som vor 
Rets Regel, at Hustruen i alle sine personlige Handlin- 
ger, selv om de ikke kunne siges at gribe ind i Hus- 
væsenet, skylder Manden Lydighed, saa længe han ikke 
forlanger noget utilbørligt. Manden raader endelig over 
Børnenes Opdragelse; kun en raadgivende Stemme og 
Deltagelse under Manden tillægges Moderen. Det er en 
enkeltstaaende Undtagelse, at den Bestemmelse, der ved 
Indgaaelse af Ægteskab mellem Personer af forskelligt 
Trossamfund er truffet om, i hvilken Tro Børnene skulle 
opdrages, kun kan forandres ved Overenskomst. Naar 
Loven fordrer Forældrenes Samtykke til de ikke fuld- 
myndige Børns Ægteskab, fortolkes dette derfor saaledes, 
at Faderens Samtykke er det afgørende. Endelig faar 
Mandens Stilling som Familiens Hoved Betydning i en 
Række Forhold af offentlig-retlig Karakter. Til disse Man- 
dens Rettigheder som Husbond svarer hans Pligt at for- 
sørge Hustru og Børn med den Bistand, han som Hus- 
bond kan forlange af Hustruen. At der ikke kan være 
Tale om en Underholdningspligt ved Formuebidrag for 
Hustruen, naar det sædvanlige Formuefællesskab finder 
Sted, er en ligefrem Følge deraf, at Manden ejer alt 
eller raader over alt som Ejer. Finder der en afvigende 
Ordning af Formuesforholdet Sted, paahviler der dog efter 
de flestes Mening ikké Hustruen nogen Retspligt. til af 
sin Formue at bidrage til Mandens Underhold, og det er 
i det mindste omtvistet, om der kan antages en saadan 
Pligt med Hensyn til Børnene undtagen overfor Fattig- 
væsenet. Men denne Hustruens Fritagelse. for Under- 
holdningspligt faar kun Betydning, for saa vidt der er 
lagt Baand paa Mandens Raadighed over Formuen; thi 
hvor det ikke er Tilfældet, hindrer intet ham i at an- 
2 

vende ikke blot den fælles Formue men ogsaa Hustruens 
Særformue til Familiens Forsørgelse. 

Naar det saaledes i og udenfor Formuesforholdene 
og, hvad enten der finder Formuefællesskab Sted eller 
ej, er "Reglen i vor Ret, at Manden alene styrer og er 
Herren i det ægteskabelige Forhold, maa det dog ikke 
glemmes, at de deraf følgende Sætninger kun for saa 
vidt ere egentlige Retsregler, som de indeholde Hjemmel 
for Manden til at foretage visse Handlinger, i hvilke 
Hustruen maa finde sig uden at have noget Retsmiddel 
imod dem, og uden at de, alene eller i Forbindelse med 
andre Omstændigheder, kunne aabne hende nogen ÅAd- 
gang til Skilsmisse. For saa vidt der derimod af hin 

Grundsætning ogsaa udledes en Pligt for Hustruen til at 
" handle eller undlade at handle efter Mandens Vilje, kom- 
mer denne Pligt kun i Betragtning som Forudsætning 
for Mandens Retspligter mod Hustruen, saaledes at Til- 
sidesættelsen efter Omstændighederne kan fritage ham 
for Underholdningspligt, aabne ham Adgang til Skils- 
misse 0. s. v., eller som Rettesnor for offentlige Myndig- 
heders Handlinger, hvis Medvirkning Hustruen maatte 
begære, eller naar der opstaar Spørgsmaal om Retsgyl- 
digheden af Hustruens Handlinger. Men der er ikke 
Tale om en saadan Retspligt for Hustruen, hvis Opfyl- 
delse kan fremtvinges. Det har været den engelske Ret 
forbeholdt at bevare længst og til Dels til Nutiden Man- 
dens Ret til Hustugt over Hustruen og til at indskrænke 
hendes personlige Frihed, naar hun gør sig skyldig i 
slet Opførsel. Hos os er al offentlig og privat Tvang 
udelukket. Vil Hustruen ikke følge Manden, kan hun 
ikke tvinges dertil hverken af Manden selv eller ved Po- 
litiets Bistand eller ved Straf eller ved civil Dom under 
daglig Mulkt, hvilket sidste i det sædvanlige Formue- 
fællesskab forbyder sig af sig selv. Vil Hustruen ikke 
afholde sig fra et Erhverv, som Manden forbyder, kan 
denne kun gøre sit Forbud virksomt, for saa vidt det 

kan opnaas ved Handlinger, han som raadig over For- 
muen eller Boligen kan foretage, f. Eks. ved at fratage 
Hustruen Redskaber eller fjærne dem fra Boligen. Uden 
for slige Tilfælde er hans Forbud virkningsløst saa vel 
mod Hustruen som mod Tredjemand, med hvem hun 
maatte have indladt sig. Tredjemand vilde ikke kunne 
søges til Skadeserstatning, fordi han havde sluttet en 
Kontrakt med Hustruen om en vis Virksomheds Udførelse 
mod Mandens Vilje. 

Udelukkelsen af retlig Tvang mod Hustruen fjærner 
det brutale, der ellers vilde hæfte ved den skildrede 
ægteskabelige Ordning, men afgør ikke Spørgsmaalet, om 
denne iøvrigt er rigtig og naturlig, Lignende Retstvang 
er desuden ogsaa udelukket mod Manden i tilsvarende 
Forhold, f. Eks. med Hensyn til Pligten at modtage Hu- 
struen i Boligen. Den gældende Ordning er alligevel 
altid i Stand til-under givne Omstændigheder at hidføre 
Resultater, som den almindelige Følelse vil oprøres ved, 
og det baade 1 og uder for de egentlige Formueforhold. 
Sagen staar i begge Henseender ens. Vil man komme 
ind paa en Reform af Formueordningen, kan man næppe 
undgaa tillige at komme ind paa i det mindste nogle af 
de andre Forhold, hvor Mandens Herredømme paa lig- 
nende Maade gjør sig gældende. Et vægtigt Vidnesbyrd 
herfor er det, at det i Norge udarbejdede Udkast om 
Reformer i det ægteskabelige Formueforhold — et Ud- 
kast, som af mange Grunde har særegen Interesse for 
Danmark og sikkert vil faa megen Betydning ved Sagens 
Behandling hos os, — skønt det ellers strængt holder 
sig inden for denne Ramme, dog ikke har kunnet und- 
gaa Spørgsmaalet om Udstrækningen af Mandens Hus- 
bondret i de Tilfælde, hvor Formuefællesskabet er op- 
hævet. En særegen Interesse knytter sig endog til denne 
Del af Udkastet, fordi Lovkomiteens tre Medlemmer her 
have delt sig i tre Mindretal, hvis Opfattelser afvige 


temmelig stærkt, til Dels principielt fra hverandre. Dette 
sk 

er netop begrundet i, at man her møder Grundspørgs- 
maalet i sin Renhed. E" 
Grundspørgsmaalet er nemlig netop dette, om og i 
hvilken Udstrækning den retlige Ordning af Ægteskabet 
skal hvile paa Principet om Mandens overordnede, Hu- 
struens underordnede Stilling, saaledes som Tilfældet er 
hos os og i Hovedsagen i de fleste andre af Nutidens 
civiliserede Samfund indtil den nyeste Tid. Dette Prin- 
cip strækker, som det er vist, sine Virkninger langt ud 
over Formueforholdene. Det kan dernæst fastholdes i 
Formueforholdene, hvilket Princip for Formuedelingen 
Loven end hylder. Den engelske Ret viser det anvendt 
under det System, hvor Manden ogsaa efter Ægteskabets 
Opløsning beholder den hele Formue som Eneejer, og 
hvor Ordningen altsaa i begge Forgreninger er ensartet. 
Vor Lovgivning og mange andre vise det imidlertid ogsaa 
anvendt, hvor Delingen sker efter Reglerne om Sameje. 
Endelig er i den Tredjedel af Tyskland, hvor det gamle 
sachsiske Særejesystem bestaar, Mandens Eneraadighed. 
under Ægteskabet Regel paa ganske lignende Maade, 
saaledes at de videnskabelige Fremstillinger endog vakle 
mellem, om dette System skal betegnes som ,,Giter- 
trennung" eller som ,,Gutereinigung". Hvor modsigende 
nemlig end disse Betegnelser synes at være, ere de dog 
"begge lige berettigede. Under Ægteskabet viser For- 
muen sig som en Enhed under Mandens Styrelse (For- 
valtningsénhed); først som Delingsprincip ved Ægteska- 
bets Opløsning kommer Særejet i Betragtning. Vel er 
ikke alle Vegne Principet gennemført med samme Stræng- 
hed. En nedarvet national Opfattelse kan have bevirket 
Lempelser, f. Eks. naar man i Tysklands brogede Mang- 
foldighed af Ordninger ogsaa træffer paa et Formue- 
fællesskab ,zur gesammten Hand", som det kaldes, d. 
v. s. at Hustruens Samtykke udkræves til visse mere 
indgribende Dispositioner over Formuen.  Principet kan 
endvidere være lempet, hvor Lovgivningen har optaget 

den senere Romerrets ægteskabelige Formueordning, som 
er et Særejesystem med Særraadighed for Hustruen 
undtagen med Hensyn til Medgiften. Men det er ejen- 
dommeligt, at netop her hint Princips Magt dog viser 
sig deri, at den romerske Ret i Reglen har maattet 
undergaa vigtige Ændringer i dette for den ejendomme- 
lige Punkt: Hustruens Særraadighed. Denne er som of- 
test blevet i ikke uvæsentlige Punkter begrænset og 
Mandens Indflydelse hævdet. 

Prøvelsen af hint Princip frembyder sig derfor na 
turlig som den første Opgave. Anvendt paa Formuefor- 
holdet bliver Spørgsmaalet, om Mandens Eneraadighed 
bør opretholdes, eller om nogen af de modsatte Typer, 
der kunne betegnes som Samraadighed og Særraadighed, 
fortjener Fortrinet. 

Det andet, i dobbelt Henseende speciellere Spørgs- 
maal bliver, hvilket Princip for Formuedelingen der 
fortjener Fortrinet. De tilsvarende typiske Former 
ere her: Mandens Eneeje, Samejet og Særejet. Den 
ved første Øjekast nær liggende Tanke, at der er 
et nøje Sammenhæng mellem de tre Typer. for 
Ordningen af Raadigheden over Formuen under Ægte- 
skabet og de tilsvarende Typer for Formuedelingen ved 
dets Opløsning, er hverken historisk eller logisk beretti- 
get. Det Anførte viser, at Mandens Eneraadighed (svensk: 
Målsmansrått) kan være Regel under alle tre Delings- 
principer (svensk: Giftorått). Det samme kan tænkes 
for hvert af de andre Raadighedsprinciper. Hvilket De- 
lingsprincip der bør foretrækkes, er derfor, i det mindste 
foreløbig, et Spørgsmaal for sig selv. . 

Først som tredje og sidste Spørgsmaal kan det 
blive at prøve, om der maatte være praktisk Uforenelig- 
hed mellem det Princip for Raadigheden over Formuen 
og det Delingsprincip, som hvert især bedst maatte siges 
at fyldestgjøre Ægteskabets Væsen og Hustruens lige 
Ret, og om det som Følge heraf er nødvendigt at træffe 

et Valg, der opgiver Ligeberettigelsen i den ene Retning 
for at bevare den i den anden. 


IV. 


Det første Standpunkt, fra hvilket der mulig vil 
kunne ventes Modstand mod Forsøg paa at rokke eller 
endog blot sætte Spørgsmaalstegn ved den Retsgrund- 
sætning, at Hustruen i Ægteskabet bør være Manden 
underordnet, er det, at Hustruens Underdanighed er Kri- 
stendommens Princip. I Norge har det af Lovkommis- 
sionens Medlemmer, der vil gaa mindst vidt i at løse 
Hustruens Afhængighed, valgt dette Standpunkt. Han 
udtaler det skarpt i følgende Sætning: ,,Efter hans Op- 
fatning medfører Ægteskabets Ide paa Grundlaget af 
den hellige Skrift, at Hustruen i alle personlige For- 
hold er Mandens Vilje og Bestemmelse undergiven, at 
han lige over for Udenverdenen repræsenterer den Enhed, 
hvori Ægteskabets Kærne og Væsen ligger, at Hustruen . 
i ham skal se sin Værge, Maalsmand og Beskytter i alt, 
hvad der vedkommer hendes Person, at hans Stemme er 
afgørende i de Anliggender, hvori de have fælles In- 
teresser.” | 

Stuart Mill, som i sin alsidige Prøvelse ikke ind- 
skrænker sig til at imødegaa de forskjellige Indvendinger 
fra et udelukkende retligt Synspunkt, har givet et Svar 
paa dette fra Religionen hentede Argument, som man næppe 
vil fortryde paa her at sé gjengivet i sin Helhed: ,,Det 
er sandt, at Kirken foreskriver Lydighed i sine Formu- 
larer; men det vilde være meget vanskeligt at vise denne 
Forskrifts Rod i Kristendommen. Man underretter os 
om, at Pavlus har sagt: Kvinder, værer eders Mænd 
underdanige! Men han har ogsaa sagt til Slaverne: Ly- 
der eders Herrer! Pavlus's Kald var ikke at ægge til 
Opstand mod de eksisterende Love; en Ophidselse af 
denne Natur stemmede ikke med hans Formaal: Kri- 

stendommens Udbredelse. Men deraf, at Apostlen tog 
Samfundsinstitutionerne, som han forefandt dem, har man 
ikke Ret til at slutte, at han misbilligede de Bestræ- 
belser, som man i Tidens Løb kunde foretage for at for- 
bedre dem, ikke mere end man ved Hjælp af hans Er- 
klæring ,al Magt kommer fra Gud" kan give Militær- 
despotismen Retskraft eller erklære denne Regeringsform 
for den eneste kristelige. Åt paastaa, at Kristendommen 
havde til Formaal at vedligeholde alle de ved dens Op- 
træden eksisterende Regerings- og Samfundsformer ufor- 
andrede, det er at neddrage den i lige Linje med Mu- 
hamedanismen eller Brahmanismen. Det er netop, fordi 
Kristendommen ikke har gjort dette, at den har været 
Religion for den fremskridende Del af Menneskeslægten, 
og at Muhamedanismen, Brahmanismen og de analoge 
Religioner have været Religioner for den stillestaaende 
eller snarere tilbage gaaende Del; thi virkelig stille- 
staaende er intet Samfund. Der har altid, i alle Kri- 
stendommens Tidsaldre, været mange Mennesker, der 
forsøgte at gøre den til noget, der lignede hine ube- 
-vægelige Religioner, at gøre de Kristne til Muselmænd 
med Bibelen til Koran. Disse Mennesker have besiddet 
stor -Magt, og mange have maattet ofre Livet under de- 
res Modstand imod dem; men man har modstaaet dem, 
og Modstanden har ejort os: til det, vi ere, og vil gøre 
os,til. det; vi. bør. være,: 

Man kan næppe mere slåaende hævde en Sandhed, 
der er af største Vigtighed under Brydningen ikke blot 
paa dette Omraade men paa alle Omraader mellem to 
Livsanskuelser, af hvilke den, der stemmer sig mod 
ethvert Fremskridt, regelmæssig gør særligt Krav paa 
at have Religionen til Allieret. Men til at afkræfte det 
paastaaede kristelige Princips Betydning for den retlige 
Ordning er det ikke nødvendigt at indlade sig paa en 
Forhandling, om Principet med Rette kan kaldes kriste- 
ligt eller ikke. : Moralske, men ikke retlige Principer 

kunne hentes fra Religionen. Rettens borgerlige eller 
verdslige Karakter, dens Adskillelse fra Religionens Om- 
raade hører til den moderne Retsudviklings vigtigste 
Grundsætninger. Det er en Adskillelse, der lige meget 
har været og er til Baade for Religionen og Retten. 
— Ethvert Retsprincip bærer i sig Tvangsfordringen. Der- 
for forfalsker Sammenblandingen baade Religionen og 
Retten. Det er sandt, at Ægteskabsordningen længe har 
været og endnu til Dels er en af denne Sammenblan- 
dings sidste Skanser. Men den opmærksomme Iagttager 
vil ikke være i Tvivl om, at ogsaa her dens Dage ere talte. 
I en Forhandling om et andet under den retlige Ordning af 
Ægteskabet henhørende 5 pørgsmaal, nemlig om Skilsmissen, 
hvortil Processen Bauffremont-Bibesco har givet Anled- 
ning mellem franske og tyske Jurister, har Bluntschli' for 
nylig udtalt disse Ord, der utvivlsomt have en videre 
gaaende Gyldighed: ,,De Principer, paa hvilke Skils- 
missesystemet hviler, ere hverken konfessionelle, eller 
religiøse eller dogmatiske: det er sélve den naturlige Rets 
Principer. Skilsmissesystemet underordner six ikke en 
Kirkes Avtoritet; det gjør en streng Adskillelse imellem 
den borgerlige Rets og Kirkens Dekreters Omraade. Det 
kan derfor ogsaa anvendes i de katolske Lande; thi det: 
hører efter sit Væsen til den verdslige og borgerlige Ret, 
og det svarer til den fra Kirkens Indflydelse frigjorte, 
moderne Lovgivnings Krav." Lad være, at Hustruens 
Underordnelse under Manden er et moralsk og kristeligt 
Princip; Retsprincip er det kun, for saa vidt og i den 
Udstrækning, i hvilken det kan godtgøres at være hjemlet 
ved Grunde, hentede fra Rettens: eget Væsen og ikke 
medbragte fra andre Livssfærer. 

Der er et andet Standpunkt, fra hvilket det er me- 
— get bekvemt at afvise Prøvelsen af Principet om Man- 
dens herskende Stilling i Ægteskabet, og som det derfor 
næppe fejler ogsaa vil blive gjort gældende. Det er 
dette, at den nationale Retsopfattelse kræver den gæl- 

dende Ordning af Ægteskabet opretholdt i det væsent- 
lige. Det hedder fra det samme Medlems Side af den 
nævnte Lovkommission: Det er ham nok, at den fore- 
slaaede Ordning (Hustruens personlige Uafhængighed, 
naar fuldstændigt Særeje er vedtaget) staar i Strid med 
den Opfatning af Ægteskabet, hvorpaa vor Lovgivning 
er- bygget, og endnu mere mod den hos os gældende 
traditionelle Opfatning af Forholdet. Han. anser ”det 
nemlig saa betænkeligt i en Materie af denne Beskaffen- 
hed at rokke ved, hvad der gennem Lov og Sædvane 
har udviklet sig og er gaaet ind i den almindelige Bevidst- 
hed, at han alene af den Grund vilde anse de fore- 
slazede Bestemmelser utilraadelige, sulv om Lan i mindre 
Grad, end Tilfældet er, nærede Tvivl om deres Hensigts- 
mæssighed i og for sig eller deres Nødvendighed til Gen- 
nemførelsen af det System, hvorpaa Lovudkastet i det 
hele er' bygget.” 

»Den nationale Retsbevidsthed" er et ÅAÅrgument, 
hvis Glans er meget blegnet i Forhold til, hvad det galdt 
for i dette AÅarhundredes første Aartiers Reaktionsperiode. 
Da var det knapt nok, at der erkendtes nogen anden 
Maalestok for en retlig Ordnings Værd eller Uværd end 
den historiske, nationale Retsopfattelse. Hvor man nu 
vender Øjet hen, ser man i de forskellige Retsæmner en 
stedse voksende Ensartethed i alle Samfund, der staa paa 
et væsentlig lige Civilisationstrin; de nationale Retsfor- 
skelligheder svinde mere og mere ind. Der kan nu med 
"Rette tales om en fælles evropæisk Ret. . Formueret, 
Procesret, Strafferet ere i alt væsentligt de samme eller 
ere paa Vej til at blive det. Retsvidenskaben er blevet 
en Enhed. Strømninger og Bevægelser paa Rettens Om- 
raade begrænses ikke ved Bjerges og Floders Grænseskel. 
Retshistorien har to store Perioder. Den ene afsluttedes 
med Romerrettens Eneherredømme over hele den civili- 
serede Verden. Den anden er en Begyndelse forfra 
paa barbarisk Grundlag med dertil hørende national 

Splittelse af Retten; men dens Maal er umiskendelig en 
Enhed af Retten, svarende til den nye fælles Kultur og 
Civilisation. Lige saa lidt paa Rettens som paa Mora- 
lens Omraade har den nationale Ejendommelighed en 
berettiget Tumleplads. Selv paa Statsrettens Omraade 
svækker en snart hundredaarig konstitutionel Udvikling 
mere og mere Vægten af den til Kedsommelighed gen- 
tagne Paastand, at den politiske Frihed er et nationalt- 
engelsk Retsprincip, der ikke kan trives paa Evropas 
Fastland, fordi den der skal mangle historisk-national 
Rod. Forholder det sig anderledes i Familieretten, sær- 
lig Ægteskabsretten? Der er ganske vist ét Punkt i 
denne Ordning, hvor der endnu hersker -stor Uensartet- 
hed, nemlig med Hensyn til Ægteskabsformuens Deling 
ved Ægteskabets Opløsning. Her træde ikke alene de 
tidligere omtalte tre forskellige typiske Hovedformer 
frem; men disse vise sig atter i en Mangfoldighed af 
Underformer. Her har det maaske ogsaa længere Ud- 
sigter med Retsenheden paa rationelt Grundlag. Det 
kan være, at den nationale, eller, da f. Eks. den tyske 
Nation frembyder en stor Rigdom af forskellige Ordnin- 
ger, bedre: den lokale Opfattelse her er saa stærk,. at 
Lovgivningen handler rigtig i at røre saa lidt som mulig 
ved den. I det mindste vise de Forhandlinger, som 
den nyeste Tids stærke Bevægelse henimod Retsénhed 
har fremkaldt i Tyskland ogsaa om dette Spørgsmaal, 
ikke blot, at der er stor Uenighed om, hvilket Princip 
for Formuedelingen der er det rationelle, men bære og- 
saa Vidnesbyrd om en meget stærk Vedhængen paa for- 
skellige Steder ved forskellige Delingsprinciper, saaledes 
at de færreste vove at gaa videre end til at foreslaa at 
gøre Retten simplere ved at opstille et mindre Antal 
forskellige Systemer jævnsides til Valg.- Men denne For- 
skellighed i Retsopfattelsen er væsentlig indskrænket, til 
dette ene Punkt, Formuens Deling. Som alt bemærket, 
er der netop væsentlig Ensartethed i Ordningen under 

Ægteskabet. Mandens Herredømme er intet særligt na- 
tionalt. Princip; det er eller har været et almindeligt 
" evropæisk Princip, som svarer til et vist Kulturstand- 
punkt. Der er ingen Grund til at antage, at dette skulde 
være mere rodfæstet i den ene end i den anden Stat. Intet 
Samfund vil derfor heller kunne holde sig uden for den 
fælles evropæiske Rørelse, der er rettet mod Principets 
hensynsløse Gennemførelse, — under Paaberaabelse af, 
at det er nationalt. Er der noget Land, hvor dette 
Princip skulde antages at have slaaet dybest Rødder, 
maatte det være England, hvis Ret kendte det i sime 
strængeste Konsekvenser. Og dog var: det her, at en 
dybt gaaende, Mænd og Kvinder af alle Samfundsklasser 
omfattende Bevægelse fremkaldte den højst nødvendige 
Beskyttelse for den gifte Kvindes Ejendom, som gaves 
ved en Lov af 9. Avgust 1870. Det vilde sikkert være 
en Fornærmelse mod andre Nationer, naar man vilde 
paastaa, at deres Retsopfattelse skulde være utilgænge- 
lig for de Retfærdighedshensyn, som gjorde sig gæl- 
dende i England, eller vægre sig ved at gaa ind paa 
Lempelser af en Regel, som alle erkende under givne 
Omstændigheder kan føre til oprørende Resultater. 
Naar man trænger indenfor de nys omtalte Uden- 
værker, der opstilles til Forsvar for Principet om Man- 
dens raadende Stilling i Ægteskabet, vil man ikke und- 
gaa at møde som den første fra Sagen selv hentede 
Grund den gamle Paastand, at Ordningen er i Overens- 
stemmelse med den mandlige og kvindelige Naturs for- 
"skellige Ejendommeligheder. ,,Kvindekønnets Svaghed, 
Ukyndighed med og Letsindighed i retlige Anliggender 
vare de Talemaader, hvormed den ældre Romerret be- 
smykkede sin Regel om Kvindens Umyndighed, — ratio ma- 
gis speciosa quam vera, sagde de senere Jurister. Hu- 
struens Umyndighed i Formueanliggenderne har — be- 
mærkes det af den norske Kommission — historisk sin 
Oprindelse bl. A. fra ,den forhen herskende Forestilling, 

at Kvinden i Følge 'sin Natur er uskikket til en selv- 
. stændig økonomisk Virksomhed af større Betydning, en 
Forestilling, som udprægede sig deri, at Lovgivningen 
nægtede endog det ugifte Fruentimmer Adgang til at 
drive mange uf de vigtigste og mest lønnende Erhvervs- 
grene." Denne ,forhen” herskende Forestilling er maaske 
ikke saa lidt gængs endnu; men næppe ville mange Ju- 
rister nu træde iSkranken for paa den at bygge retlige 
Følgesætninger for Kvindens eller særlig Hustruens Stil- 
ling. Om og i hvilken Udstrækning denne kvindelige 
Ufuldkommenhed — en forskruet Opfattelse vil maaske 
kalde det en Fuldkommenhed — har eksisteret eller 
eksisterer endnu, paa en Tid, da ugifte Kvinder have 
Adgang til at drive Handel, Haandværk, Fabrikdrift og 
andet privat Erhverv, — samt hvor vidt den er grundet 
i Kvindens Natur, hvor vidt et Kulturprodukt, det er 
psykologiske Undersøgelser, som i og for sig kunne have 
"megen Interesse; men deres Resultat vilde kun højst 
betingelsesvis bære Følgesætninger for den retlige Ord- 
ning i sit Skød. Kun hvis Resultatet blev, at Kvindens 
retlige Ufuldkommenhed var saa stor, at den ogsaa 
maatte formindske hendes retlige Ansvar, hvis der med 
andre Ord kunde være Tale om at sammenstille Kvinder 
med Børn eller aandssvage Personer, vilde den være saa 
stor, at den ogsaa kunde begrunde hendes retlige Udyg- 
tighed. Det tør vel antages, at man. blot behøver at 
pege paa denne grove Vægt, hvormed Loven her maa 
veje, for at fjærne Tanken om at tillægge Afskygningerne 
i Mandens og Kvindens Evner retlig Betydning, selv om 
der bortses fra alle individuelle Afvigelser fra Gennem- 
snittet. Vist er det i alt Fald, at Retten ikke staar paa 
det Standpunkt, at den har ét Maal for Mandens,. et 
andet for Kvindens retlige Ansvar. Men Retten maa 
blive sig selv tro. For Loven kan hin paastaaede kvin- 
delige Ufuldkommenhed ikke komme i Betragtning i en 
enkelt Retning, naar den ikke gør det over det hele. 

Aldeles meningsløs vilde Loven endelig blive, naar den 
gav hin Forestilling om Kvindens Uskikkethed Anven- 
delse blot paa den gifte Kvinde, skønt Betragtningen 
ikke er særlig for Hustruen, men rækker til alle Kvin- 
der. Den Lovgivning, der tillægger den ugifte Kvinde 
Myndighed paa lige Vilkaar som Manden, og som giver 
hende en Adgang til Erhverv i lige saa stor Udstræk- 
ning som Manden, har definitivt brudt med Forestillin- 
gen om, at Kvinden som saadan er uskikket til selv- 
stændig Handlen i retlige Anliggender. For en saadan 
Lovgivning kan dette Hensyn heller ikke betyde noget, 
naar Kvinden gifter sig. Det er meningsløst, at den 
Kvinde, der anerkendtes. for fuldt skikket til retlig Selv- 
stændighed, førend hun giftede sig, og bliver det igen i 
samme Øjeblik, som hun bliver Enke, at hun ikke skulde 
være skikket dertil under Ægteskabet. Evnen maa blive 
den samme. Med Rette bryder derfor den norske Kom- 
missions Betænkning Staven over hele denne Betragt- 
ningsmaade. Skal Hustruen være Manden underordnet, 
kan det ikke være, fordi hun mangler Evnen til selv- 
stændig Handlen; men det maa være, fordi det ægte- 
skabelige Forhold efter sin Natur spærrer Adgangen for 
Evnens Brug. Ikke i den kvindelige Naturs Ejendomme- 
lighed i Almindelighed, men i Ægteskabets Ejendomme- 
lighed maa det Argument søges, hvorpaa Mandens Herre- 
dømme i Ægteskabet skal grundes. 

Det Argument, paa hvilket herefter hele Vægten 
kommer til at ligge, kan kort udtrykkes saaledes: ,,Fa- 
— miliens Enhed kræver Mandens Eneraadighed. Åt aner- 
kende hver af Ægtefolkene for berettiget til at raade for 
sig, er at anerkende Splittelse, ofte ligefrem Konflikt i 
Stedet for Livsfællesskab og Enhed. At fordre Samtykke 
af begge Ægtefællerne til en retlig gyldig Vilje, er ikke 
stort bedre. Der maa da plejes Forhandlinger, der ofte 
ville fremkalde Tvistigheder og Forstyrrelser af den hus- 
lige Fred. Det er fremfor alt upraktisk; thi naar Man- 

gelen af Enighed skal medføre, at der intet gøres, lam- 
mes Virksomheden, og Ægteskabet bliver en Hindring for 
Opfyldelsen af Livets Krav. En Vilje maa der være i 
Ægteskabet, og den ene Vilje maa være Ens Vilje. Men 
skal En råade, saa kan der ikke være Tvivl om, at det 
maa være Manden. Dermed paastaas ikke, at Kvinden 
er uskikket, men kun, at Manden 1 Almindelighed er 
bedre skikket og regelmæssig kaldet til at raade ved den 
Rolle, han spiller i det ægteskabelige Liv.” 

Selvfølgelig maa man ogsaa være forberedt paa at 
møde denne Betragtning udmalet med stærkere Farver, 
at se det varslet, at Familien vil være udsat for Opløs- 
ning, Samfundets Grundlag være truet, hvis der rokkes 
ved Mandens Åvtorite: i Ægteskabet, at finde Bestræ- 
belserne for Begrænsning af Mandens Herredømme satte 
i Klasse med andre samfundsopløsende Bevægelser i Nu- 
tiden. I den af den svenske Højesteret afgivne Betænk- 
ning om Udkastet til Forordningen af 11 Decbr. 1874, 
der indskrænker Mandens Maalsmandsret, findes der, 
medens Flertallet af Højesteretsmedlemmerne var gun- 
stig stemt for den nye Regels Princip, fra en enkelt 
Side Ytringer af denne Farve: , Naar der fordres lige Ret 
for Hustruen, sættes Individet over Familién; man op- - 
fatter Ægteskabet som et Interessentskab, ikke som en 
sædelig Institution, en Personlighed af højere Orden end 
Individet. Men dette Interessentskab maa da ogsaa vil- 
kaarlig kunne opløses. Stilles Ægteskabet paa en saa 
løs Grund, mister Samfundsbygningen sin sikreste Støtte, 
vakler og styrter til sidst sammen. Det er Konsekven- 
" serne af en Condorcet's, en Stuart Mill's, en Accolas's 
Lære; de bære i deres Skød Sædelighedens fuldstændige 
Undergravelse og dermed ogsaa Samfundsordningens slut- 
telige Opløsning.” 

Det falder i Øjnene, hvor aldeles utilstrækkelige de 
Magtmidler ere, hvormed den nu gældende Lov udruster 
Manden til Haandhævelse af sit Herredømme, naar dette 

skal betrygge mod Familiens Opløsning. Skal det virke- 
lig være Alvor hermed, saa maa det kræves, at den hele 
Række af direkte Tvangsmidler, som Loven kender i an- 
dre Retsforhold, stilles til Mandens Raadighed. Saa er 
den nuværende Tilstand, der tillader Hustruen faktisk 
at unddrage sig Manden og hans Herredømme, om end 
med visse Ofre og under en vis Usikkerhed, en uforsvar- 
lig Slaphed, fra hvilken der. snarest mulig maa vendes 
tilbage til Fortidens stærkere Midler. Det kan nu være, 
at der er enkelte, hvem dette vilde tiltale. Der har jo 
til enhver Tid været Personer, for hvem det at faa mo- 
ralske Baand smedede i Retstvangens Lænker, er et Tegn 
påa en priselig, sædelig Strænghed. Men naar det af 
mange Grunde maa anses for givet, at der ikke kan være 
Tale herom, såa maa ogsaa den Grund til at fastholde . 
" Reglen om Mandens Herredømme opgives, som søges 
deri, at det skal værne om Familiens Enhed. At bevare 
nogle, for dette Øjemed aldeles ufyldestgørende Rester 
af en dertil sigtende Ordning, er da utilstedeligt. Den 
retlige Fiktion kan ikke skjule det virkelige Forhold og 
bliver kun et Ly for Handlinger, der i Virkelighedens 
Belysning ere aabenbare Uretfærdigheder. Det er en 
Fremgangsmaade som den, visse Love anvende, naar de 
nægte Skilsmisse, men anerkende den livsvarige Se- 
" paration. 

Det maa da være Lovens Udgangspunkt, at den lige 
saa lidt har den Opgave, som den har Evne til at oprét- 
holde det ægteskabelige Baands sædelige Karakter, naar 
"den er forsvunden, og at Loven yderligere er paa Vild- 
spor, naar den lægger en vis bestemt Opfattelse af det 
rette sædelige Forhold mellem Ægtefæller til Grund for 
den retlige Ordning, skønt alle Ægteskaber umulig i 
denne Henseende kunne være støbte i én Form, men 
maa modtage deres nærmere Bestemmelse ved Ægtefæl- 
lernes Personlighed.  Miskendes dette Udgangspunkt, 
bliver Lovens Ordning af det retlige Forhold mellem 

Ægtefællerne kunstig, énsidig, ikke bøjelig efter alle For- 
hold, som kunne indtræde, og derfor efter Omstændig- 
hederne uretfærdig. Naturlig er Ordningen kun, naar 
den passer ogsaa under den Forudsætning, at det sæde- 
lige Forhold, man anser for det normale, ikke er tilstede. 
En saadan Bøjelighed kan Loven kun faa ved særlig at 
have disse Tilfælde for Øje, Paa de normale Ægteska- 
ber lægges derved intet Baand; thi det staar jo Ægte- 
folkene frit.for at lade det imellem dem bestaaende mo- 
ralske Baand faa al ønskelig faktisk Indflydelse. Men 
det hindres, at det, som er. naturligt i disse Ægteskaber, 
under Lovens Vinger gør sig gældende i de Ægteskaber, 
hvor det ikke er naturligt, men uretfærdigt. Det er den 
Sandhed, der ligger i Ordene: Det er med de slette 
Mennesker for Øje, at man skal skrive Love og danne 
Institutioner (St. Mill). 

Af det Anførte følger, at hverken det kan være en 
ubetinget Retsregel, at Manden er eneraadende i alle de 
ægteskabelige Forhold, eller det, som man ofte alene 
tænker sig som Alternativ, at der til en retlig gyldig 
Raaden skal udkræves begge Ægtefællernes samstem- 
mende Vilje. Det sidste er lige saa lidt den retlige 
Konsekvens af den Mening, der finder det mest stem- 
mende med Ægteskabets moralske Væsen, at Ægtefæl- 
lerne enes som ligestillede Personer, som det. første er 
det af den Opfattelse, at Hustruens Underdanighed un- 
der Manden udtrykker det rette sædelige Forhold. Man- 
dens Ret til at raade og bestemme kommer til at strække 
sig saa vidt, men. ogsaa kun saa vidt, som det stemmer 
med og svarer til hans virkelige Rolle i Ægteskabet. 
Paa den anden Side betyder Hustruens lige Ret kun da, 
at hendes Samtykke er nødvendigt, hvor. Beslutningen 
angaar noget andet end Mandens Handlinger, men ellers 
kun, at hun under lige Forhold faar samme Ret til 
at raade og bestemme over sine Handlinger som Man- 
den. Det kan være, at disse ,lige Forhold” faktisk ere 

Undtagelsen. Men det er ogsaa netop derved, at Man- 
dens under mange Omstændigheder naturlige Ret til at 
raade gøres til en absolut Regel, der ingen Undtagelser ken- 
der, at den fører til uretfærdige Resultater. En saadan" 
retlig Ligestilling vil ikke, kunne virke skadelig i de 
Ægteskaber, hvor det sædelige, Baand ikke er opløst; 
det vil ikke dér kunne medføre en Splittelse. Men vel 
giver den Hustruen den højst nødvendige Retsbeskyttelse, 
hvor Splittelsen er en Kendsgerning”). 

Ved Anvendelsen; af disse Grundsætninger paa de 
enkelte Forhold, vilde Reglerne stille sig paa følgende 
Maade. 

Først maatte den Regel bortfalde, - som nogle an- 
tage for hjemlet i vor nu gældende Ret, at Hustruen 
endog i rent personlige Anliggender er Mandens Vilje 
undergiven. Hver Ægtefælle maa i slige Forhold have 
Ret til at raade; over sine Handlinger. 

Vigtigere er Spørgsmaalet om Reglen med Hensyn 
til saadanne Handlinger, som have umiddelbar Interesse 
ogsaa for: den anden Ægtefælle, idet de gribe ind i de 
efter Ægteskabets Forudsætninger fælles Anliggender, 
saasom Valget af Boligen og Raadigheden i denne, Raa- 
digheden over Husvæsenets Stel og Skik, Erhvervet og 
Familiens Forsørgelse. Den nu gældende Regel om Man- 
dens Ret til at raade i disse Forhold og de andre der- 
med forbundne Regler ere utvivlsomt vel grundede, naar 


+) I Anledning af Udkastet til den svenske Forordning 11 Decbr. 
1874 udtaler et Medlem af den svenske Højesteret, Naumann, 
med Rette: ,,I de åktenskap, der mannen det fortjenade, (och 
dette fall blefve tvifvelsutan det vanligaste) skulle, oaktadt det 
nya stadgandet, fårvaltningen åfven af hans makas enskilda 
egendom blifva honom lemnad af hennes fårtroende, men 
icke såsom nu år håndelsen, af lagens tvång, — och den sed- 
liga institutionen skulle, såsom sådan, onekligan vinna af 
denna foråndring, i stållet att forlora; det åktenskapliga ban- 
det skulle allt fastare tillknytas, i stållet att så småningom 
lossna. 

Manden er den, som yder det materielle Grundlag for 
Familiens Eksistens, altsaa det, hvori ikke blot selve Er- 
hversvvirksomheden er indbefattet, men hvorefter ogsaa Bo- 
lig, Husvæsen m. v. nødvendig maa rette sig. Men det 
urigtige er, at Loven tillægger Manden den samme Stil- 
ling, naar Forholdet er .omvendt, ogsaa, naar det er Hu- 
struen, som har denne Mandens sædvanlige Rolle. Naar 
Familiens Subsistens beror paa en Kunstnerindes Talent, 
en Modehandlerindes Forretning, en Skolelærerindes Be- 
stilling, en Gaardbesidderskes Ejendom, kræver Hustruens 
lige Ret, at hun og ikke Manden raader over dette sit 
Erhverv og det, som er afhængigt af dets Udbytte. Gen- 
nemførelsen af den samme Grundsætning kan synes van- 
skelig, naar begge Ægtefællerne ere aktivt erhvervende. 
Forholdet er dog kun da særeget, naar hvers Virksom- 
hed er ganske selvstændig. Mandens Raadighed foran- 
dres f. Eks. ikke, saa lidt som Ejendomsforholdet efter 
almindelige Formueretsregler, fordi Mejeriet i hans Gaard 
torestaas af Hustruen, og lige saa lidt bør derfor om- 
vendt Hustruens Raadighed forandres, fordi Manden fore- 
staar Avlingen ved hendes Gaard. Driver hver af dem 
derimod et uafhængigt Erhverv, fører Grundsætningen 
til, at enhver raader over sine Handlinger, for saa vidt 
de høre til eller bero paa deres Erhverv. Om i slige 
Tilfælde at foretrække den ene for den anden bliver der 
kun Spørgsmaal, naar ' den enes Handling nødvendig har 
en Handling af den anden til Følge, f. Eks. ved Foran- 
dring af Bolig. Da maa det afgøres, hvilket Erhverv der 
efter det konkrete Ægteskabs samtlige Forudsætninger 
maa betragtes som det væsentlige. Men da Samlivet 
ikke fremtvinges, kommer Spørgsmaalet kun da frem, 
naar det skal afgøres, om væsentlige Forudsætninger for 
Ægteskabet ere brudte fra nogen af Siderne, eller om 
Ægtefællen havde skellig Aarsag til at handle, som den 
gjorde. 

Hustruen vil ligesom Manden faa fri Adgang til Er- 

hverv. Ved Næringsloven bør den gifte Kvinde ikke 
stilles anderledes end den ugifte. Kun naar en vis Næ- 
ringsvej er Manden forbudt paa Grund af hans offent- 
lige Stillmg, vilde der være Anledning til Undtagelses- 
regler. Tænkes kan det imidlertid ogsaa, at et Erhverv 
medførte Pligter, som kom i Strid med Ægteskabets 
Forudsætninger, og som Hustruen derfor ikke uden Brud 
paa .disse kunde paatage sig. 

Hustruen vil blive myndig og raadig over sin For- 
mue d: over den Formue, som vilde være hendes, hvis 
hun ikke var gift, — ligesom” Manden over sin. 

Har Hustruen af saadan Formue selvstændig Ind- 
tægt, vil hun ogsaa blive pligtig til af den at bidrage 
til Familiens Forsørgelse i Forhold til Indtægtens Stør- 
relse, ligesom Manden. Lige Ret giver lige Pligt. Det 
er unaturligt med Romerretten at lade Manden alene 
være underholdnin;spligtig, kun understøttet af Medgif- 
ten, og det er ikke heller tilstrækkeligt med Loven for 
New York af 1865 kun at paalægge Hustruen en subsi- 
diær Pligt til at bidrage af sin selvstændige Indtægt. 

Princin»et 1 den Regel i den nu gældende Ret, at 
Hustruen kan forpligte Manden, naar det gælder ,,fælles 
Nytte og uomgængelig Fornødenhed”, som næppe bør 
opgives, maatte faa tilsvarende Anvendelse i forskellige 
nye Forhold, som kunde forekomme. 

Fælles Anliggende for Ægtefællerne ere ogsaa Ret- 
ten og Pligten med Hensyn til Børnene. Her passe de 
nys anførte Regler imidlertid kun, for saa vidt det gæl- 
der Anvendelsen af materielle Subsistensmidler til Bør- 
nenes Bedste. Angaar Spørgsmaalet en Sag af ideel og 
udelelig Karakter, kan den ene Ægtetælle ikke blive ene 
raadende, fordi den yder Subsistensmidlerne, og en Raa- 
den af hver Ægtefælle især er her ved Forholdets Natur 
udelukket. Er det ikke kommet til et Brud i Ægte- 
skabet, som har ført til Børnenes Fordeling, kræver 
Ægtefællernes lige Ret her, at Enighed mellem Ægte- 

FJa 


36 .C. Goos: Kvindens retlige Stilling i Danmark. 


fællerne er nødvendig, saaledes som det nu i visse Til- 
fælde er bestemt med Hensyn til Barnets religiøse Op- 
dragelse. I Statens Overværgemaalsret ligger. den Udvej, 
som hjælper over de Vanskel'gheder, der herved kunne 
indtræde. Er der Tale om Samtykke ti! et Barns Ægte- 
skab, vilde Øvrigheden faa at prøve Moderens Nægtelse, 
som nu Faderens, hvis den almindelige Lære om vor 
nu gældende R'ts Regel i dette Forhold ellers er rigtig. 

Den antydede Ordning svarer i vigtige Punkter til 
den, som er bragt i Forslag i det ofte omtalte norske 
Udkast. navnlig af det ene af de tre Mindretal i Kom- 
missionen (Aschehong), men som rigtignok efter: dette 
Udkast kun skal gælde under den Forudsætning, at der 
ved: Ægtepagt er vedtaget eller med anden særlig Hiemmel 
er indført et fuldstændigt Særeje mellem Ægtefællerne, med 
fuldstændig Opgivelse af Formuefællesskabet som. De- 
lingsprincip. Om denne Reglernes praktiske Betydning 
meget indskrænkende Betingelse skal nedenfor tales. Her 
skal det blot bemærkes, at selv hint Mindretal dog, endog 
naar denne Betingelse er tilstede, har fastholdt, at Man- 
den ,,som hidtilf vælger Familiens Opholdsted, at han er 
Husbond i ,,deres Bolig", og at han har den afgørende 
Stemme med Hensyn til Børnenes Opdragelse. Den sidste 
Regel er en ubillig og ikke nødvendig Udvej af de sær- 
egne Vanskeligheder, som kunne opstaa ved visse Spørgs- 
maal med Hensyn til Børnene. At Manden dernæst er 
Husbond i Ægtefællernes Bolig er under visse Omstæn- 
digheder ikke naturligt, naar det nemlig maa siges, at 
det er Manden, som har giftet sig ind til Hustruen og 
hendes Erhverv, ikke omvendt. At endelig Manden ube- 
tinget har Ret til at vælge Familiens Opholdsted, er det 
samme som, at Hustruen ubetinget skal følge Manden. 
Dette staar da i Strid med det i Udkastets Motiver ud- 
viklede, at Hustruen kan have skellig Aarsag til ikke at 
følge ham. Den Grænse, det mulig er Meningen at 
lægge ind i Ordene ,,som hidtil", er for usikker til at 

fyldestgøre. Satte man ind den new-yorkske Lovs Re- 
gel, at Manden kan træffe ethvert ,,rimeligtf Valg med 
Hensyn til Opholdssted, vilde Reglen ikke udelukke 
Anerkendelse. af, at Forholdene kunne stille sig saa, at 
det er Hustruen, der bør have denne Valgret. 


C. 6€oos. 
(Sluttes i næste Hefte). 


Breve fra danske Kunstnere i Udlandet 
til C. W. Eckersberg. 


T: 
(Fra Albert Krickler.) 


Rom, d. Y. Januar 1831. 
Gode Hr. Professor! 


At meddele Dem nogen særdeles Nyhed fra Rom, ser 
jeg mig ikke istand til. Da Alt nok er saa temmelig i sin 
gamle Orden, vil De bedre end jeg kende Rom, som endnu 
har opholdt mig saa kort her; Pavens”) Død har De jo for 
længe siden erfaret i København, og at Folket venter med 
Længsel paa den ny, er jo meget naturligt, da det ellerg 
muligen kunde forstyrre deres Karneval. Vor Juleaften var, 
for saa vidt man kan fejre den her i Rom efter dansk Skik, 
meget morende. Gildet stod hjemme hos Petzholdt og mig; 
og i en Forsamling, som fandt Sted Dagen i Forvejen, bleve 
Blunck og jeg udnævnte til Kokke; men Blunck til Overkok, 
da han efter sin Forsikring en hel Sommer havde kogt Grød 
ude i Birkerød, hvor han og Sonnerne havde ligget paa 
Landet. Et stort Lavrbærtræ blev der ogsaa sørget for, det 
blev udpyntet til Juletræ og behængt med 44 forskellige 
Presenter. Vi vare 24 Danske forsamlede denne Aften, 
hvoriblandt Thorvaldsen ogsaa gjorde Selskabet den Ære 
med sin Nærværelse. Da Alle vare forsamlede og havde ind- 
taget en lille Forfriskning af Vin, Brød og Ost, bleve  Jule- 


+) Pius VIIL 

træets Presenter bortspillede. Thorvaldsen vandt f. Eks. et 
nøgent Barn i en Vugge, og Ernst Meier en Barnetrompet. 
Da Spillet var endt, Juletræet plyndret og Lysene udbrændte, 
blev der musiceret, Lyders havde i Forvejen ladet sit Instru- 
ment bringe herhen og morede Selskabet med sit Spil. Paa 
denne Maade underholdt de dem, til Dørene til Spisestuen 
bleve slagne til Side og et veldækket Bord præsenterede sig 
for Selskabet. Jahn blev placeret ved den største Flaske 
med Vin (der ligesom enhver af Selskabet var prydet med 
en Vedbendekrans), for at passe Glassenes Vedligeholdelse. Til 
Thorvaldsen var der flettet en Lavrbærkrans, men hans Be- 
skedenhed. tillod ham ikke at smykke sine Lokker dermed. 
Ved Bordet hleve afsungne to Sange af Kandidat Winther; til - 
den ene var Musiken komponeret af Lyders og vel indstuderet. 
Efter Bordet blev der danset til Klaveret. Kl. 12 forlod 
Thorvaldsen os og straks efter ham en Del af de Andre. Kun 
Enkelte bleve tilbage for at oppebie Tiden, da vi vilde ud i 
Mariamaggiori for at se Splinterne af Kristus-Krybben, som 
blev fremvist smed Procession.  Juledagene vare her meget 
triste, da det bestandig regnede; men det nye Aar er frem- 
rykket med overordentlig skjønne Dage; jeg har endog i denne 
Tid tegnet efter Naturen, saa mildt er Vejret her, og for et 
Par Dage siden var jeg ude i Villa Pamphili og plukkede 
en smuk Buket af. Violer og Narcisser. 

Fra Martens skal jeg hilse Professoren, han er endnu 
den samme komiske Person, som han var i København; og 
ikke har hån forsømt at forøge sin Anekdotsamling. Han 
har i nogen Tid lidt af Feber, men er nu temmelig rask. 
Jeg er i denne Tid beskæftiget med Altertavlen til Konfe- 
rentsraad Holten, jeg har anlagt den, og jeg haaber at faa 
den færdig i denne Vinter. 

Den 6. Januar modtog jeg Akademiets Skrivelse af 13. 
December forrige Aar, og med Glæde har jeg erfaret dets: 
Tilfredshed med min tilbagelagte Rejse. Det vilde ogsaa 
være mig inderlig kært, gode Professor, at se et Par Linjer 
fra Deres Haand, og med Længsel venter jeg derpaa. Lev 
vel, kjære Professor, og jeg beder Dem at bringe Hilsen til 
mine andre Venner. Lev vel! 

Deres hengivne 


Albert Kiuchler. 

II. 
Rom, d. 17. Maj 1831. . 


Kære Eckersberg ! 

Vi aande nu frit igen her i Rom, det revolutionære 
Uvejr synes at have fordelt sig, og hjemsøger nu andre 
Steder. Kun Sirocco plager os forskrækkeligt i dette For- 
aar; den almindelige Pengemangel blandt Landsmændene ved- 
varer endnu, Blunck har vel modtaget sin sidst afsendte 
Veksel, men da der var mange Huller at stoppe, saa har 
hans Penge ikke strakt sig langt ud og nægtet os den fader- 
lige Hjælp, som han saa gjerne havde ydet os. Jeg venter 
" hver Postdag med største Utaalmodighed mit Pengebrev, men 
har endnu til Dato intet modtaget, hvorfor jeg har været 
nødsaget til at begynde en almindelig Pumpen raa flere 
Steder for ikke at mangle det nødvendige til Livets Ophold. 
Skjønt alle disse sørgelige Omstændigheder hår jeg ikke 
kunnet modstaa Fristelsen til at deltage i en Æselstur til 
Cervora, især da jeg aldrig tilforn havde forsøgt at sidde 
paa Ryggen af de saa elskværdige Dyr. Tiden til denne Tur 
var Søndagen den 8de Maj. Vi mødte om Morgenen tidlig 
paa Piazza Barbarina med Malerstol, Solskærm og Skitse- 
bog. Toget gik op ad Quattro Fontane ved Civice-Vagten 
(Borgervagten), hvor Æslerne holdt. Tæt derved boede Ge- 
neralen for Selskabet, en Landskabsmaler Nereig fra Hamborg, 
for hvis Dør 'Proviantvognen blev læsset. Da'Alt var i Or- 
den, bleve Æslerne loddede bort. Det havde kun været 
mulig at anskaffe 17, og Selskabet bestod af 24. Personer; 
jeg var blandt de uheldige, som intet Æsel fik, men Troels 
Lund, som var blandt de heldige, delte sit Æsel med mig. 
Flere af Selskabet, som vare udnævnte til forskellige Be- 
stillinger, bleve prydede med et Orden, bestaaende af et 
Stykke Papir, hvorpaa var paahæftet et rødt Segl. Blunck, 
som var udnævnt til Overkok, fik foruden dette et hvidt 
Forklæde for, og paa hans Hue blev fasthæftet en Træske. 
Man satte sig til Æsels, og under deres Skryden og hæftige 
Kærlighedsytringer gik det fremad ud igennem Porta Ma- 
ggiore. Da jeg sad bagerst, blev jeg flere Genge slemt ge- 
neret af et Par Æselsben, som kærligen omfavnede mig, da 
vort Æsel var en Donna og en megel smuk Donna, dog ikke 
uden nogen videre Ulejlighed undtagen for Lungerne, som 
idelig vare i Bevægelse over de komiske Optrin, der fore- 
faldt. Endelig naaede vi Cervora. De erindrer maaske endnu 

Stedet. Et Stenbrud ude i Kampagnen, et Par Timer fra 
Staden, hvor man har den skønneste Udsigt over Sletten til 
SETS K- og Albaner-Bjergene. 

Efter Frokosten bleve Hulerne undersøgte og den tjen- 
ligste bestemt til Køkken. Fire store Lammefjerdinger bleve 
satte paa Spid, og til Bluncks Ros stegte fortræffeligt. Vi 
Andre, som ikke vare ansatte i Køkkenet, bleve beskæftigede 
med at bygge et Stenbord, som meget net var prydet med 
store Blade og Markblomster. Det vil sikkert blive staaende 
der nogen Tid, da det vist er for meget for Italienernes 
Magelighed at flytte det. Da Arbejdet var endt og der 
endnu var god Tid til Middag, gik nogle af os ud for at 
tegne, Andre søgte Vintønden. Blandt dem var den gode 
Jahn, der ganske hengav sig til Druesaftens Nydelse og til- 
sidst fik Sæde ovenpaa Tønden. Klokken 12 lød Signal- 
skuddet til at Maden var færdig; man tog Sæde om Bordet, 
Stegene bleve trancherede og Salaten frembaaren i to store 
Trætruge, hvortil enhver stak, såa godt han kunde. Efter 
endt Maaltid bleve Levningerne uddelte til Hulens Beboere, 
Selskabet var imidlertid blevet særdeles muntert, da der ikke 
manglede paa Vin, og flere befandt sig i en meget salig Til- 
stand, som en af Æselsdriverne troede at maatte føre sig til 
Nytte ved at transportere nogle tiloversblevne Æg fra Fro- 
kosten i sin Lomme; men han blev greben i Gerningen og 
maatte til stor Skam for ham i hele Selskabets Paasyn ud- 
levere samme og blev derpaa ført ud af Hulen. Lystigheden 
tiltog, endog vor gode, gamle Bissen var usædvanlig munter. 
En Del af Selskabet søgte over i Hulen, hvor Folkene boede, 
for der at danse med Pigerne, Om den yngste Datter, som 
tillige var den smukkeste, sværmede de som en Myg om 
Lyset og ingen vilde vige Pladsen for den anden. Enhver 
tænkte at have melet sin Kage bedst. 'Tilsidst var den arme 
Pige saa udmattet, at hun faldt hen i Moderens Skjød, gan- 
ske aandeløs. Imidlertid var Dagen hengledet som et Øje- 
blik, og der blev gjort Anstalter til Opbrud, Æslerne bleve 
trukne frem og Vognen læsset med Husgeraad og flere Per- 
soner, hvem det generede at gaa eller ride. Karavanen satte 
sig i Bevægelse, men maatte ofte gøre Holdt, for at samle 
dem op, som hvert Øjeblik faldt af Æslet. Skylden blev 
sædvanlig kastet paa Sadlen, som de foregave ikke vilde sidde 
fast; men rettere var det Manden, som ikke kunde sidde 
fast. Imidlertid vare vi komne den halve Vej; der blev gjort 
Holdt ved en Brønd, dels for at læske sig med Vin og Vand, 

og dels for at se Solens Nedgang, da vi alle vare mer eller 
mindre romantisk stemte. Medens vi holdt der, kom en 
Ekvipage os imøde med flere Damer og en Kavaler. Vognen 
blev anholdt, Glassene satte i Bevægelse, og Damerne "maatte 
drikke et Glas med os, som morede dem meget; og da vi 
gjorde Mine til ut forlade dem, lode de Kudsken vende om 
for at følge med os til Byen. Da det blev mørkt bleve 
Faklerne tændte og meget hæderlig droge vi atter om Aftenen 
ind ad Roms Porte. 

Den af Landsmændene, som savnedes ved denne Lejlig- 
hed, var Thorvaldsen og vor danske Prinsesse fra Horsens. 
Den første havde vi gærne set blandt os, men han bliver 
gammel nu og kan ikke godt tage mere med. Han bad mig 
hilse Dem, da han hørte, at jeg vilde skrive til Dem. Bissen ” 
har udført hans Buste, som her i Rom har vunden udmærket 
Bifald. Han er nu ifærd med at udføre den i Marmor. 
Altertavlen til Holten er næsten færdig, men jeg er meget 
misfornøjet med den; jeg vilde hellere ønske at kunne gemme 
den paa et Sted, hvor den aldrig mere kom for Lyset, end 
at sende den til København. Dog med Guds Hjælp skal det 
herefter gaa bedre. 

Jeg vil maaske begynde et Arbejde af Josefs. Historie, 
dog er jeg endnu ikke saa ganske enig med mig selv. 

Fra Martens skal jeg hilse, for han var i dette Øjeblik 
hos mig og fortalte en hel Del om hans forestaaende spanske 
Rejse, som han tror vil koste ham Livet. Hans gamle In- 
klination, Fru L., er jo død, har jeg hørt i et Brev fra. min 
. Fader... Da jeg fortalte ham det, sagde han: ,,Naa, er hun 
denn død, saa maa jeg vel denn snart skrife den til, men 
jeg véd denn ikke, hvor jeg adresserer Brifen." Ja, han er 
endnu lige saa elskværdig som i Købenkavn; Skade man ser 
ham saa sjælden. 

Alle Landsmænd sende Dem Hilsener .........… 

og med megen Forbindtlighed forbliver jeg Deres 
Ålbert Kiichler. 

III. 
(Fra W. Bendz.) 


Bendz blev kort efter at dette Brev 
var skrevet syg og døde i Padua iførste 
Halvdel af. November 1832. 


Venedig, den 2den Novbr. 1832. 
Gode Hr. Professor! 


De tror vist, at jeg rent har glemt Dem, da jeg endnn 
ikke under mit Ophold her i Udlandet har skrevet Dem til; 
men jeg forsikrer Dem, det har bestandig ligget mig paa 
Hjærte, og med Skamfuldhed griber jeg nu Pennen, naar jeg 
tænker paa den lange Tid, jeg har opsat det, den er løben 
saa ubeskrivelig hurtigt for mig, at 1831 endnu bestandig 
ligger mig i Haanden, naar jeg vil skrive Aarstallet. Saa- 
længe jeg var paa Rejsen fra en By til en anden, opsatte 
jeg det indtil jeg kom i Ro, som jeg ventede i Minchen; 
da jeg havde opnaaet dette og begyndte at arbejde, vilde jeg 
" vente, indtil jeg kom videre dermed for at kunne meddele 
Dem noget derom, men da jeg tilsidst var kommen Fuld- 
endelsen saa nær, besluttede jeg da endelig at oppebie denne. 
I Minchen opholdt jeg mig kun faa Dage efter at jeg var 
færdig med mit Arbejde, og paa Rejsen derfra, som jeg 
gjorde tilfods til Triest,- har jez først nu faaet Lejlighed til 
at iværksætte det saa længe paatænkte Forsæt. Jeg haaber 
nu, at Professoren ikke tager mig det ilde op, men bærer 
over med min Svaghed. For at faae lidt Orden i mit Brev, 
maa jeg først give Dem en kort Meddelelse om min Rejses 
Begyndelse, skønt den rigtignok kommer noget silde. 

Fra mit Hjem rejste jeg over Land med Posten til Ham- 
borg, hvor jeg opholdt mig otte Dage; derfra gik jeg til 
Berlin, den smukke By, og de Kunstsager og Mærkværdig- 
. heder, som der vare at se, interesserede mig dengang meget, 
"og jeg troede ikke med god Samvittighed at kunne gjøre 
mit Ophold kortere end en Maaned; først senere indsaa jeg, 
at jeg kunde have benyttet denne Tid bedre. Jeg besøgte 
Professor Schadow, som var særdeles opmærksom imod mig 
og førte mig om paa Akademiet. Jeg ønskede ogsaa at have 
besøgt Rauch og Tieck, men de våre uheldigvis fraværende; 
Rauch var dengang i Minchen, I Potsdam saa jeg et over- 
ordentligt smukt Arbejde af ham, en Statue i Marmor, fore- 
stillende Dronning Louise sovende, jeg holder det for det 

smukkeste af det nyere Billedhuggerarbejde, jeg hidtil har 
set; i mine Tanker staar det langt over de Arbejder, jeg har 
sét af Canova. 

Fra Berlin gik jeg til Dresden, hvor jeg opholdt mig 
fem Uger, i hvilken Tid jeg flittigen besøgte det udmærkede 
Galleri, som uheldigvis dengang var i stor Uorden, da Lo- 
kalet laa under Reparation; og kun faa af Malerierne havde 
nogenlunde taaleligt Lys. Med Professor Dahl var jeg næsten 
daglig sammen, han var saa god at skaffe mig Adgang til 
Alt, hvad der var at se; der var ogsaa paa den Tid en tem- 
melig betydelig Udstilling, det vil sige, hvad Antallet af 
Malerierne angaar, ellers var den højst middelmaadig; den 
kunde paa ingen Maade sammenlignes med vore Udstillinger, 
hvor de gode Arbejder bestandig have Overvægten. Af 600 
Nummere "havde højst 10 nogen egen Kunstværd.  Profes- 
sorens Søstykke, som Dahl vandt i Kunstforeningen og en 
Søstorm af ham selv, hørte ikke hjemme paa den Udstilling. 
Af Goos var der en Mængde Malerier, som viste, at han nu 
var aldeles tabt for Kunsten, han havde sammen med en 
bajersk Maler Petzl sendt en Del Malerier til Hamborg, hvor 
Petzl solgte sine, men Goos ikke; dette troede han laa i 
Formatet, da Petzl's vare smaa Genremalerier, hvorfor han 
nu havde sendt en Ladning i lille Format til Dresden, hvor 
Petzl ogsaa tidligere havde solgt en Del, men ogsaa denne 
Spekulation mislykkedes ham. Af Westphal var der ogsaa 
et mærkeligt Maleri, men som var saa fuldt af Fjeder og 
Dun, at man næsten intet kunde se deraf, ,,men den Ting 
det er noget Nyt", vilde Thomsen sige; jeg vilde ønske at 
alle de, som male saadanne Malerier, vilde male dem i deres 
Sovekammer. ; 

Fra Dresden gjorde jeg en lille Fodtur paa fire Dage i 
det sachsiske Schweiz med Magister Velschow og en norsk 
Bjærgkandidat; den morede mig meget, da jeg der for første 
Gang saa et Bjærg. Efter denne Tur forlode vi Dresden og 
gik til Nurnberg, hvor jeg opholdt mig otte Dage; gærne 
var jeg bleven der længere, men min Hensigt var den Gang 
at komme til Rom inden Jul. Jeg holder den og Venedlg 
foa de interessanteste Byer, jeg hidtil har set. Fra Professor 
Dahl havde jeg en Anbefaling til en særdeles vakker Mand, 
en Dyrmaler Klein, som kom mig meget til Nytte. Foruden 
de offentlige Samlinger, førte han mig omkring i en Mængde 
Privatsamlinger, som besade mange udmærkede Malerier, 
blandt andre et fortrinligt Portræt af Direr, som man der 

holder for hans bedste Arbejde. Ugærne forlod jeg de mange 
skjønne Oldsager, og gik til Minchen, hvor jeg dog imod 
min Forventning i mange Henseender fandt Erstatning. Gale- 
rierne besidde, som Professoren ogsaa véd fra Deres Rejse, 
udmærkede Sager, dog eje de nu et Par ny Arbejder, som. 
De ikke kjender, et Genremaleri (et Testament) af Wilkie, 
det første Arbejde af nyere Konst i den Genre, jeg har sét, 
det fyldestgør i. alle Henseender. Figurerne handle og 
leve virkelig, jeg vilde ønske Professoren kunde faa det ssa- 
leri at se, jeg véd, det vilde glæde Dem, man har et Kobber- 
stik af det, som De maaske kender, Justitsraad Jørgensen i 
København véd jeg, ejer det. Det andet, et stort Bataille- 
stykke, (en Tyroler Frihedskamp) af Peter Hess er ogsaa et 
fortrinligt Arbejde, som jeg ofte længe dvælede ved og be- 
standig beundrede mere og mere. I det Leuchtenbergske 
Galeri findes ogsaa et Par smukke smaa Malerier af ham, 
det ene forestiller Kosakker, som belure Fjenden, og det 
andet en tidlig Morgen i det bajerske Højland, hvor Køerne 
blive drevne;op paa Alperne. Hos Agent Waagepetersen vil 
Professoren kunne se meget smukke Stentryk derefter, som 
jeg har sendt hjem tillige med flere andre; .i disse Dage 
skriver jeg til Agenten, da skal jeg bede ham sende dem 
hen til Professoren, naar han har modtaget dem. De kunde 
maaske finde Ting deriblandt. som De ikke kender. Muin- 
chen har i alle Henseender» overgaaet mine Forventninger, 
jeg havde tænkt mig Byen mørk og trist med smalle Gader, 
som vel ogsaa for en Del er Tilfældet med den gamle By, 
men den nyere, som udgjør den betydeligere Del, kan man 
godt sammenligne med Berlin. Professoren vilde vel næppe 
kunne kjende den igen, hvis De nu kom dertil. Jeg anser 
mig ikke for kompetent til at kunne bedømme en Historie- 
malers Arbejder og allermindst den store Cornelius”, men 
tilladt er det dog at have en Mening derom, som man ikke 
"engang med den bedste Vilje kan undgaa at faa; den være 
nu falsk eller rigtig. Jeg finder, man maa agte Cornelius 
som en selvstændig og original Kunstner i sin Art, som man 
mere og mere indser, jo oftere man betragter hans Årbejder. 
Men Elever af en god Skole tror jeg aldrig han kan danne, 
og endnu mindre tror jeg, de kunne danne dem efter ham, 
da hans Aand, som giver hans Arbejder deres Værd, ikke 
kan meddeles dem, altsaa blive kun hans Svagheder dem til 
Del. "Hans Frescomalerier maa man beundre som et fuld- 
stændigt sammenhængende Værk, men første Gang man ser 

dem, forskrækkes man for dem, saa afskyelige ere de malede 
og tegnede, men man siger, at Cornelius foragter det at 
kunne male (formodentlig fordi han ikke kan), og med ham 
alle hans dumme Abekatte. Jeg hørte en Gang en ret na- 
turlig Dom af en Mand, som ikke giver sig ud for Konst- 
kender, han sagde: ,Jeg er glad ved, at Cornelius ikke har 
skabt mig." To af hans bedste Elever, Hermann og Kaul- 
bach, efterabe ham ikke slavisk, og ere vistnok dorfor blevne 
saa dygtige som de ere. Hermann har rigtignok i den ny 
evangeliske Kirke, som nylig er bleven indviet, malet nogle 
maadelige Frescomalerier, som han havde gjort nogle over- 
ordentlig smukke Kompositioner og Tegninger til; Kaulbach 
maler derimod i det ny Slot sine Kompositioner meget smukt, 
alle hans andre Elever ere som glaviske Tilhængere af ham, 
og betragte ham som en Messias, hvis Lære de lige saa lidt 
betvivle som en ortodoks Katolik mange af deres Naragtig- 
heder i Religionen. Iblandt Genre- og Landskabsmalerne 
fandt jeg en alvorlig Stræben efter det, som jeg ogsaa øn- 
skede at naa, hvorfor ieg besluttede at blive Vinteren over 
der, da jeg troede, at det vilde være lærerigt for mig. Faa 
Dage efter jeg var kommen, foretog jeg sammen med Morgen- 
stern en Fodtur paa 2 Uger i Bjærgene, og malede der nogle 
Studier efter Naturen, skønt det ikke er mit Fag; men den 
ny ubekendte Natur interesserede mig saa meget, at jeg 
maatte forsøge derpaa. Jeg vilde have nogle Studier til et 
Maleri, men Morgenstern raadede mig derfra, da der næsten 
hver Uge i Kunstforeningen var udstillet et Maleri, hvortil. 
Æmnet var taget af Bjærgfolkenes Liv. Da jeg kom tilbage 
til Munchen og saa Livet i Kaffehusene, forsøgte jeg at gøre 
Udkast til et Maleri, som jeg såa senere malede temmelig 
stort. I Forgrunden havde jeg en Del Malere, som jeg 
daglig kom sammen med, og jeg søgte at gengive det Liv, 
som herskede der, og at opfatte enhver saa karakteristisk 
som muligt. I Almindelighed blev der sunget firstemmige 
Sange, og Øldrikningen spillede, som De véd overalt i Bajern, 
en vigtig Rolle; i Baggrunden sér man ind i to andre Væ- 
relser, og jeg forsøgte at male det ved Lysbelysning, som i 
Forbindelse med Portræteringen gav mig mange Vanskelig- 
heder at overvinde. I Begyndelsen af Sommeren vilde jeg 
have været færdig dermed, men havde det Vheld, at det faldt 
om med Staffeliet imod en Stoleryg, hvorved det fik en Revne 
påa næsten en Alen. Det blev sat paa nyt Lærred, men da 
jeg maatte male det om igen, jeg havde færdigt, tabte jeg 

noget af den Lyst, jeg havde dertil. Faa Dage før jeg af- 
rejste derfra, kjøbte Fearnley det af mig for 550 Gylden, 
han har ladet det udstille paa Udstillingen i Minchen”). 
Indlagte Billet fra Blunck er De maaske saa god at give 
Professor Lund. Én Ting ønskede jeg gærne Professoren 
vilde give mig Underretning om: De véd mit Stipendium, 
som jeg fik paa to Aar, er nu til Juni næste Aar udløbet, 
og jeg véd ikke, til hvem jeg skal stile og adressere en 
Ånsøgning om Forlængelse, da jeg til den Tid ikke kan rejse 
hjem, om jeg saa skulde gribe til at hudle mig igennem med 
hvad jeg selv kunde fortjene, Jeg tror, at Blunck venter at 
faa et Brev fra Professor Lund i Florens. Skulde De derfor 
ikke selv faa Tid til at glæde mig med at se et Brev fra 
Dem, vil De maaske være saa god at bede Professor Lund 
igjennem Blunck at lade mig vide, hvorledes jeg har at for- 
holde mig. 
" Jeg maa nu, da Pladsen er saa knap, i Korthed fortælle 
Dem, at jeg fra Minchen gjorde Turen tilfods over Salzburg, 
Berchtesgaden, besøgte alle Søerne; gik derfra over Villach 
og Laibach til Adelsberg, hvor vi besaa den højst interes- 
sante Grotte, og gik derpaa til Triest, hvor jeg morede mig 
fortræffeligt i 6 Dage, og endelig tog jeg som sædvanlig til 
Søs hertil Venedig. Den hele Tur gjorde jeg sammen med 
Fearnley og den Petzl, jeg tidligere har omtalt. Men da vi 
havde aldeles forskellige Anskuelser i Kunsten, forlod jeg 
dem, og gør nu Resten af Rejsen til Rom med Blunck; de 
hastede for stærkt med at komme til Rom for at male Male- 
rier, da de syntes den Tid var spildt, som de tilbragte paa 
Rejsen. Jeg derimod ønsker at se Alt, for at have Nytte af 
min Rejse. Imorgen tage vi bort herfra til Padua, derfra 
til Vicenza, Bastano, Castelfranco, Treviso, Udine, Palmanova 
og Triest og derfra igjen til Søs til Venedig og blive her i | 
otte Dage, for at se Alt endnu engang. Derfra gaa vi over 
" Ferrara til Ravenna og derfra over Florens og Perugia til 
Rom, hvor vi vent at indtræffe inden Jul; jeg lover mig meget 
af denne Tur. Ja, Hr. Professor, De er vistaok for længe 
siden træt af dette lange Brev, hvorfor det maaske er godt, 
at Pladsen nøder mig til at slutte. Jeg tager mig herved 
den Frihed at bede Professoren at bringe min Hilsen til de 


+) Dette Maleri blev senere købt af Thorvaldsen og findes nu i 
Thorvaldsens Museum. j 

Herrer Professorer og alle mine Bekendte og Venner, ikke 
Deres Søn, Marstrand, Kjøbke, Rørbye, Gjemsøe og Roed at 
forglemme. Deres stedse taknemmelige 

IV. 


(Fra M. Rørbye.) 


Paris, d. 20. Aug. 1834, 
Kære Eckersberg! 

Hvor meget har jeg ikke længtes efter med et Par Ord 
at lade Dig vide, hvorledes jeg havde det og hvad jeg saa 
paa min Rejse; men da jeg vel kunde vide, at en overfladisk 
Beretning herom ikke vilde være Dig fyldestgørende,… har 
jeg hidindtil hellere opsat det, for her først at se saa meget 
som muligt og for altsaa bedre at kunne anstille Sammen- 
ligninger og uddrage det Rigtige. Du har formodentlig af 
Professor Møller erfaret, hvad jeg skrev til ham om Holland 
og Disseldorff, jeg vil altsaa ikke her gentage det; men 
blot forsikrer jeg Dig om, at Intet deri var overdrevent, jeg 
tror, "Du vilde selv have dømt saaledes. Hvad jeg skrev i 
hans Brev om Kunsten i de Lande, var derfor ikke mindre 
paalideligt, end hvad jeg nu vil meddele Dig om den. franske 
Kunst, som jeg nu har havt temmelig god Lejlighed til, at 
lære at kende. Det er kun forbunden med faa. Omstændig- 
heder her, Du véd, man paa sit Pas kan gaa overalt uden 
at betale som hjemme, og det forekommer mig, at denne 
Frihed i Alt, hvad der angaar Kunstsager, ikke lidet maa 
bidrage til at udvikle Sansen derfor. Det har ogsaa moret 
mig meget at se den Interesse og høre de som oftest rigtige 
Bemærkninger, som selv Folk af den ringere Klasse vise og 
lade høre. Paa de Steder, hvor Passet ikke var tilstrække- 
ligt, fik jeg Adgang efter skriftlig at have anmodet derom 
paa vedkommende Steder, og jeg fik saaledes Lejlighed til 
at se Musée égyptien, Musée de marine og saa Galerie 
d'Orleans. Det Egyptiske Museum kender Du for det meste 
Indholdet af; men siden Dit Ophold her er det blevet ordnet 
i dertil ganske ny indrettede Sale i Louvre. Hver Sal er 
dekoreret med Hensyn til de Sager, der ere opstillede; og 
da disse Dekorationer have været fordelte mellem de franske 
Kunstnere; havde de for mig megen Interesse. I de store 
Loftmalerier have de især søgt at lægge for Dagen, hvad de 

formaaede, og det har heller ikke været uden Held.  Picot, 
Monvoisin og H. Vernet have imidlertid herved mest ud- 
mærket dem; men det er den sidstnævnte, der her som over- 
alt gaar af med Sejren. Hans Maleri her forestiller Rafael, 
som forelægger Paven Planen og Tegningerne til Vatikanets 
Dekorering, det er malet med megen Korrekthed og med en 
Kraft i Farven, der intet lader tilbage at ønske; det er 
dertil'smukt komponeret, og det er ikke Tilfælde med dette, 
som maaske med enkelte af hans øvrige Arbejder, hvorom 
man kunde sige, at han ikke var fri for lidt at have mis- 
brugt sit store Talent. Ved disse Dekorationer lægger man 
ogsaa paa flere Steder særdeles Mærke til den ypperlige 
Efterligning af Basreliefer, Statuer, forestillende Gips, Marmor 
og Bronce; dette er virkelig her, som ogsaa under Loftet i 
den nye Børs, dreven til en utrolig Grad af Fuldkommenhed, 
og først hvis man kan komme ganske nær, eller et :Glanslys 
af Dagen falder derpaa, opdager man, at det er Efterligning. 
Hører dette ogsaa til det mindre høje i Kunsten, saa maa 
man dog altid efter min Mening omtale det med al Ære, 
naar det har naaet et saadant Punkt. Jeg vil iøvrigt ikke 
videre omtale dette Museum, da jeg har Ting at meddele 
Dig, der ligger mig nærmere og, som jeg tror, ogsåa for 
Tiden vil. interessere Dig mere; men da jeg samtidig med 
det omtalte Museum ogsaa saa” Musée de marine, saa vil jeg 
blot derom med et Par Ord bemærke, at foruden de talrige 
Modeller, Vaaben og de mange Kuriositeter, som ere be- 
varede, er der ogsaa en Svite af Tegninger af en, som man 
sagde bekendt Maler i Brest; de forestillede Skibe af den 
franské Marine, fremstillede i de forskellige Farer, som Søen 
bringer. Ideerne vare nette; men lige saa lidet denne som 
de andre franske Kunstnere kunde tegne rigtige Skibe, og 
tilmed var Udførelsen af disse Tegninger og Malerierne 
noget for negligeret, idet de syntes at lægge alt for megen 
: Vægt paa Effekten af det Hele og overse det Korrekte der- 
ved. Her findes ogsaa nu en Del af H. J. Vernets franske 
Havne; det er, som Du véd, af en anden Slags, man kan 
ikke noksom beundre det Liv, som er deri; hans Figurer 
glæde mig ofte, og jeg synes, at Paris i denne Genre Intet 
fortrinligere har at fremvise. Hvad der af senere Kunstnere 
i saa Henseende er gjort, maa ikke omtales ved Siden af 
hans Arbejder. 

Louvre maa omtrent se saaledes ud som da Du var her, 
jeg mener i Galeriet ere omtrent de samme Malerier med 

Undtagelse af Davids, Girodets og Géricaults, hvis Malerier 
senere ,ere komne der, da Luxembourg nu kun indeholder de 
Nulevendes. De to første Mesteres Arbejder kender Du 
bedre end jeg, det er da ikke nødvendigt at beskrive dem, 
men blot at sige, at det har glædet mig meget at se, hvad 
de Mænd formaaede, og Du har fuldkommen Ret, naar Du 
siger, at David var en stor Mand, hans Korrekthed og Fø- 
lelse for Form har senere ingen Franskmand opnaaet, jeg 
kan ikke tænke mig noget Skønnere end nogle af Grup- 
perne med Sabinerinderne paa det store Maleri; Børnene har 
jeg ikke set Mage til i Liv og Udtryk, især dem i Forgrunden, 
som Du nok erindrer; det synes mig i det Hele, at dette 
Maleri er hans fortrinligste Arbejde. 

Girodets Malerier ere jo ogsaa meget smukke, men jeg 
véd ikke, om de før have set anderledes ud, ved Siden af 
David have de en grønlig Tone, der ikke er behagelig, og 
hans Malemaade forekommer mig meget for glat, det kommer 
maaske af den mindre Bestemthed i Formen, hos David er 
dette anderledes. Géricault i ,,Le naufrage de Meduse" véd 
jeg ikke om Du kender, det er et Maleri, som har tiltalt 
mig meget, saavel for Kompositionen, som for den dristige 
Maade, hvorpaa det er malet; hans Kolorit er just ikke be- 
hagelig, men er man først fortrolig dermed, faar man altid 
dette Maleri kærere. Emnet, omendskønt rædsomt, er dog 
langtfra ikke fremstillet paa den oprørende Maade, som man 
ser i Le Gros” og andre af de Nulevendes Malerier af Rædsels- 
scener; hos Géricault opvækkes Medynk, hos de Andre ren 
Afsky, saavel for Tingen som for Maaden, hvorpaa den er 
fremstillet; denne har kendt det menneskelige Legeme og 
søgt at fremstille det overensstemmende med Naturen; Le 
Gros har ikke altid gjort det, og den senere Skole, som 
giver sig af med saadanne Scener, gjør det slet ikke. Her 
gælder naturligvis mange Undtagelser. 

H. Vernet har malet Krig og Ødelæggelse, det er ikke 
"det jeg mener; Delaroche har nylig målet Jane Grays Hen- 
rettelse, det er heller ikke saadant; men det er naar Dela-- 
croix maler ,,Le massacre de Clio", at man med Afsky maa 
vende sig bort. Og dette Maleri har gjort Epoke i Kunsten, 
og desværre funden Efterlignere, der kappes med ham i at 
vanskabe Naturen og. fremstille den fra dens mørke Side. 
Delacroix har meget Talent, man ser det tydelig i hans Ar- 
bejder, han kan ogsaa tegne og kolorere meget smukt; men 
det Første gør han kun sjælden, det synes af Princip, da 

han derimod altid kolorerer mesterligt. Han er for Tiden en 
af de Første af de saakaldte Romantikere, der søge at bringe 
den franske Konst tilbage til det Trin, hvorfra David og 
Flere søgte at hæve den; de ere temmelig talrige, meget pro- 
duktive, og der findes Flere med meget Talent iblandt dem. 
Der findes derfor ogsaa i Gallerie de Luxembourg flere Ma- 
lerier, henhørende til denne Skole, ikke alene historiske, men: 
ogsaa Landskaber, der paa deres Maade ere ligesaa varierede; 
til disse hører de af Bertin og Andre, dertil Sømalerierne 
af Roqueplan, han har som de Andre megen Sans for Far- 
ver, men maler kun maadeligt Skibe og Baade, hvis Kon- 
struktion han. slet intet Begreb har om; i hans Sø er der 
ypperlige Toner, men der er ikke Tanke om Plan, og Luften. 
er mørk eller lys eftersom det falder ham bekvemmest for 
Effekten. Et Maleri i Galeriet af R. Fleury, forestillende 
Brions Drab, en Scene fra Bartholomæusnatten, tror jeg, er 
det beste Bevis paa, hvortil en slet Skole og falske Begreber 
kan føre, jeg har i Grunden aldrig set saa slet Maleri være 
saa praktisk malet, og Tegningen, Udtrykket og Perspektiven 
" deri er virkelig saa slet, at man ikke kan lade være at le, 
omendskønt Handlingen er yderst grusom. 

Jeg kunde endnu nævne: mange saavel Malere som Teg- 
nere, der alle følge disse Principer og vanhellige Kunsten ; 
men hvortil: vilde dette føre? Du vilde derved faa en fejl- 
agtig Forestilling om den franske Kunst nu; og det er 
min Hensigt at give Dig en saa rigtig som mulig. Du har 
kendt mig i saa mange Åar, Du véd, jeg kan dømme upar- 
tisk og har Viljen dertil, jeg tror drlor Du fremdeles kan 
fatte Tillid til disse Liter: 

Før min Afrejse fra København viste Professor Thiele 
mig en Bog, jeg tror den hørte til Bibliotheket, det var en 
Slags Beretning om en af de senere Udstillinger her, hvori 
der var nogle smaa kulørte Raderinger eller Stentryk; han 
. viste mig .dem, for derved at lade mig se, hvad der for Tiden 
her produceres; naar Du taler med ham, da sig ham, at han 
ikke mere ubetinget maa sætte Lid til, hvad deri sagdes for 
eller imod Kunsten her, de Kopier af Malerierne, der fandtes 
deri, ere saa slette, at man her ikke gider set paa dem og 
altsaa ikke kan give noget Begreb om Maleriet, og at det 
Ræsonnement, som der førtes, netop er det, som man her 
lærer ikke at fæste Lid til. Kunsten er virkelig ikke paa 
det lave Trin i et Land, der har Kunstnere søm Vernet, 
Schnetz,: Monvoisin, Sigalon, Delaroche og mange, hvis Ideer 

om Kunsten ere ganske forskellige fra de ovenomtalte; jeg 
vilde ønske, Du var her, jeg er overbevist om, Du vilde give 
mig Ret; men Du vilde maaske tillige se meget mere, som 
jeg har kunnet overse, og Du vilde med Billighed ikke undre 
Dig derover, naar Du betænker, hvor meget her er. Hvad 
jeg i disse Linier nedskriver, haaber jeg vil glæde Dig; det 
er omtrent det, Du engang tidligere ytrede, og hvilket jeg 
nu har fundet stadfæstet. 

Men for ikke ganske at tabe mig i Mængden af de vir- 
kelig gode Malerier, jeg nu vil omtale, vil jeg gøre: et Ud- 
valg for at faa lidt om hver Kunstner. Jeg maa begynde 
med Vernet, han er unægtelig den første, en Mand af hans 
"Talenter fødes kun sjælden, Du kender hans Flersidighed, og 
jeg véd ikke i hvilken Genre han er størst. 

I Galerie de Luxembourg findes to Malerier af ham, der 
som alle der ere store; det ene forestiller Mamelukkernes 
Tilintetgørelse, det andet en historisk Scene af Rafaels Liv, 
begge, men især det sidste, ere mesterlig udførte i hver 
Henseende; skulde jeg bemærke noget imod ham, da var det, 
at hans store Practique undertiden lader ham lidt for meget 
glemme den omhyggelige Udførelse, som man ser i hans tid- 
ligere Arbejder, og dette gjælder især hans iøvrigt ypperlige 
Malerie i Galerie d”Orleans, forestillende Prinserne Condé, 
Conti og Longuevilles Arrestering. Der findes desuden flere 
Malerier af ham, alle smukke; to af-hans store Batajllemale- 
rier ere ganske udmærkede, især det ene, hvor man ser 
franske Tropper ifærd med at storme et russisk Korps paa en 


Skrænt; det er før Solen endnu er brudt frem, og alt er i - S 


et Slags clair obscur., Jeg tør ikke opholde mig længere 
ved ham, da jeg har mange, som jeg gærne vil omtale, og 
gaar derfor til Robert, en Mand med udmærket Talent og 
Samvittighedsfuldhed i Kunsten. Foruden en Scene af Vin- 
høsten i Neapel er i Galerie d'Orleans to Malerier af ham, 
som begge ere fortræffelige, men det ene har især tiltalt 
mig for sin smukke Tanke; det er en italiensk Familie, 
Moder, Datter og lille Søn, der sidde sørgende, medens de 
sorte Brødre i Baggrunden bære deres eneste Støtte og For- 
ssørger til hans sidste Hvile. Der er et Udtryk i dette Ma- 
leri, der er højst rørende, og havde Robert ikke malet mere, 
saa havde han dog ved dette Maleri erhvervet sig et Navn 
som Kunstner af første Rang. De to Malerier, der ere i 
Galerie de Luxemburg af Schnetz skatter jeg ikke saa højt 
som, hvad vi hjemme have set af ham, omendskønt det ene 

af dem er det samme Emne; derimod er der et ganske ud- 
mærket i Kirken St. Etienne. Man kalder det: den syge 
Søn, da det forestiller en Familie, der, (som jeg tror skal 
være Brug i. Italien under saadanne Omstændigheder) har 
bragt deres elskede Barn til Madonnas Alter, og der med 
flere ere hensunkne i Bøn for hans Helbredelse. Jeg er ofte 
gaaet hen for at se paa dette Maleri og finder bestandig 
flere Skønheder derved, det glæder mig meget at se den 
smukke Tegning og det naturlig skønne Udtryk. 

Monvoisin er en Mand med megen Farvesans, men man 
behøver blot at betragte hans ,Jeanne la folle" (fra den 
sidste Udstilling, nu i Luxembourg), og man vil se, hvad han 
formaar at frembringe, da der i dette Maleri er et Udtryk, 
som man kun sjælden finder gengiven, og hans store Maleri 
påa samme Sted: Sixtus quintus, der kaster Krykkun, er sax 
godt, at jeg i Begyndelsen troede, det var af Vernet. 

Picot har malet Orest, der efter at være befriet fra 
Furierne er slumret ind paa sin Søsters Skød, det er et 
smukt Maleri, han maler superb som alle Franskmænd og 
har dertil megen Følelse for Form, smukke, velkagtede Dra- 
perier og hylder i det hele den gamle Skole; han er stræng 
Historiemaler ligesom Drolling, der imidlertid: forekommer 
mig lidt for hæftig i sine Bevægelser. 

Af Sigalon er der fra 1822 et smukt Maleri, der fore- 
stiller en ung Hetære, der modtager Gaver; han er næsten 
den af de nulevende franske Konstnere, der maler omhygge- 
ligst uden derfor at tabe paa andre Maader; han har paa 
Maleriet et såa skønt Ansigt (jeg kan vel tænke mig, Du 
smiler ved, hvad jeg nu vil sige), men man maa altid gaa 
lidt hen at se anden Gang paa hende før man forlader den 
Sal, hvor hun er. Der er smukke Arbejder af Granet, som 
man maaske kunde regne til, hvad der bliver kaldt Genre, 
omendskønt det egentlig er historisk; hans Figurer ere smukt 
tegnede og af- megen Udtryk, omendskønt smaa; Grand er 
— ogsaa en ypperlig Akvarelmaler, en Gren af Konsten, som 
her, især hvad Landskaber angaa, baade drives meget og 
dertil ogsaa har naaet et højt Punkt. Der findes dog ogsaa 
to Principer, det ene som omtalt meget maniereret, men af 
de gode har jeg set udmærkede Tegninger, ogsaa i Sepia, 
hvori Boutton især udmærker sig. Watelet er ogsåa en Mand, 
der som Landskabsmaler staar højt; han er imidlertid ikke 
fri for lidt Manér i Oljemaleriet, da derimod hans Tegninger 
ere Mesterværker. Det samme er Tilfældet, men i endnu 

højere Grad med Hippolyte Lecomte, jeg kom uvilkaarlig til 
at tænke paa Professor Lorentzen, da jeg saa hans Arbejder. 

Af Mauzaisse er en Prometheus, som om end lidt over- 
dreven i Stillingen dog er en saa ypperlig malet Modelfigur, 
at jeg symes, den maatte omtales; og der var endnu saa 
meget af det gode, der virkelig fortjente en omstændelig Be- 
skrivelse, hvis jeg maaske ikke allerede havde sagt for meget. 

Jeg har skrevet efter min Overbevisning, maaske en 
Anden vilde have set det anderledes; jeg tror imidlertid, at 
man om end med den største Strænghed ikke kan Andet end 
indrømme, at her ere mange duelige Kunstnere. 

H. Vernet skal nu fratræde sin Post som Direktør for Akade- 
miet i Rom, man nævner Ingres som hans Eftermand, jeg 
skulde meget tvivle, om at han netop for Tiden er den rig- 
tige Mand til at holde Kunsten paa den rigtige Vej, hvorfra 
saa mange søge at drage den. Og hermed vil jeg slutte 
disse Linjer; det har været mig umuligt at omtale Alt; Du 
vil imidlertid af hvad jeg har sagt kunne danne Dig en Slags 
Forestilling om Tilstanden her. 

Synes Du, at nogle af disse Bemærkninger skulde være 
værd at meddele Akademiet, da overlader jeg det ganske til 
Dig at gjøre dermed hvad Du synes; men egentlig er disse 
Linjer skrevne for Dig, kjære Eckersberg, af Din altid tak- 
nemmelig hengivne i 

Martinus Rørbye. 


V. 
(Fra M. Rørbye.) 
Athen, d. 1. Novbr. 1835. 

Førend jeg" forlader dette Opholdssted, maa jeg dog 
med et Par Ord sige Dig, kjære Eckersberg, hvorledes jeg 
har det og hvad jeg bestiller, Du kan med Grund allerede 
længe have ventet dette, men Du véd, hvorledes Tiden løber, 
naar man er paa en Udenlandsrejse; med Gru ser man det 
ene halve Aar efter det andet lagt tilbage, og kiger jeg saa 
i min lille Dagbog, da ser jeg ogsaa, at der alt er gaaet 
saare lang Tid siden Du sidst hørte fra mig, og det burde 
ikke være saaledes. Med hvem kan jeg egentlig bedre under- 
holde mig om hvad jeg ser af Konstsager, end just med 
Dig; Du kender min Maade at se og dømme paa og jeg 

véd, at jeg finder Din Interesse, naar jeg meddeler Dig Et 
og Andet. Skulde mine Anskuelser være falske, da vil Din 
Overbærenhed maaske rette lidt derpaa og tilgive mig, hvis 
ikke Din Lærdom og tidligere Raad ganske have fæstet saa 
dybe Rødder, som jeg véd, de fortjente. Jeg maa nu drage 
Nytten af den Erfaring og de Kundskaber i Kunsten, Du 
har meddelt mig; thi i Sandhed, her skal man ikke søge 
Saadant; jeg er næsten den eneste Maler her, omgiven af en 
Hob Arkitekter, der bygge og rive ned over al Maade, saa- 
at den hele Samtale næsten ikke drejer sig om Andet, end 
om deres Færd. 

Hvad Kunsten angaar, da vil det ikke sige stort; thi 
hidindtil er der næsten ikke bygget er ordentligt Hus i Athen, 
Alt skal gøres for godt Køb og være færdigt saa hastigt 
som muligt, saa at Ejeren kan drage al mulig Fordel deraf. 
Den bedste og smukkeste Bygning, som er bleven opført her, 
er en ny Mynt, som Hansen har bygget; den har vist sin 
store Fortjeneste, da Midlerne have været saa indskrænkede. 
Han er uden Spørgsmaal den største Arkitekt, som her er. 

Han tilligemed en Preusser Schaubert, der er ansat som 
Bygningsinspektør, lede ogsaa paa en Maade det Hele. Her 
er rigtignok endnu et Par Andre, der ogsaa føre Navn af 
Arkitekter, men deres Kunst har kun saare lidet at betyde... 

Det ny Athen har derfor ikke den Interesse for mig, 
som Udgravningerne paa Akropolis. Doktor Ross har megen 
Iver derfor, og da han er kommen hertil da han ingen Kon- 
kurrenter havde, er han bleven ansat som Overkonservator 
for Akropolis, Theseus-Templet og ved det, der findes af Old- 
sager her, og har nu saa meget at sige, at man uden hans 
Tilladelse ikke engang kan besøge og langt mindre tegne paa 
Akropolis, hvor man nu ivrigt er beskæftiget med at rydde 
alt det af Vejen, der i den senere Tid under Tyrkerne er 
blevet bygget og som til Dels ganske skjulte Propylæerne. 
Det store Batteri foran disse er alt nedbrudt og i dette fandt 
man det lille Nike Tempel brugt som Sten, men dog endnu 
stykkevis i den Stand, at man nu kan oprejse det igjen; og 
er dette Arbejde færdigt, da vil man give sig ifærd med 
Propylæerne, ovenpaa hvilke. der ogsaa har været Batteri. 
Daglig finder man ved Udgravningen Ornamenter og andre 
Kunstsager, der tidligere have hørt til Templerne der oppe, 
og der maa af disse have været mange efter den uhyre 
Mængde Brudstykker, der komme for Dagen. Man fandt 
saaledes et Bagsrelief, der forestillede en kvindelig, bevinget 

Figur i en bøjet Stilling; og dette Stykke, som synes at 
have tjent til Metope paa et Tempel, er det smukkeste og 
bedst konserverede, man hidendtil har stødt paa. Jeg har 
tegnet det og skal bringe det med hjem. Den Iver, man 
viser for at udgrave, synes mig næsten for stor, thi man er 
alt påa flere Steder kommen dybere, end jeg kan forestille 
mig, den antike Brolægning har været, og dette er for en 
Del Tilfældet foran Parthenon, hvor Konstruktionen nedenfor 
de fire Trin tydelig viser, at den har været bestemt til at 
være dækket. Jeg har her gjort nogle malede Skitser og 
nogle Tegninger, og jeg kan forsikre Dig om, … at jeg ikke 
lader noget Øjeblik gaa ubenyttet bort; men Vejret lægger 
mig ofte Hindringer i Vejen, og dette gjør mig ondt paa 
dette tortryllende Sted. Akropolis er for mig det yndigste 
Punkt, jeg kender; hvor man drejer sig hen, har man de 
yndigste Motiver til Malerier i alle Genrer. Jeg maa for- 
modentlig ikke have været saa ganske uheldig méd hvad jeg 
har gjort; thi man har fra flere Sider været ivrig ifærd med 
mig om at blive her, og af Bestillinger påa Malerier og 
Tegninger har jeg alt for mange. Ja, jeg kan vel forestille 
mig, at Du smiler over at jeg selv fortæller dette, men jeg 
maa sige Dig Alt, hvad der saaledes hænder mig, altsaa og- 
saa dette; men jeg kan ikke nægte, at denne Stilling næsten 
er forekommen mig komisk... Men om min Kunst i "Tiden 
vilde vinde derved, er vel et stort Spørgsmaal. Desuden er 
der alt for meget, der trækker mig hjem, saa jeg intet Øje- 
blik vaklede. "Alle sige, jeg staar mig selv i Lyset; men i 
Længden vil jeg hellere leve med lidt i: Hjemmet, end med 
meget her, fjærn fra alle. Venner. I disse Dage har jeg 
været beskæftiget med en lille Tegning, der forestiller Ud- 
gravningen foran Propylæerne, som man ser til Højre;. liger 
for har jeg den store Piedestal, hvorpaa man ikke véd, hvad 
der har staaet, den indtager rigtignok en stor Plads paa 
Tegningen, men gjør ingen ilde Virkning, da man lige bag 
ved den ser ned i Dalen og ud over Bjærgene.. Figurerne 
kunne desværre kun blive smaa mod disse: Kæmpestørrelser 
af Arkitektur. 

Dog min lille Plads her i Brevet. tillader mig ikke at 
nævne Dig, kjære Eckersberg, hver enkelt Tegning. eller 
Skitse, jeg har gjort; jeg maa altsaa vente, til jeg engang 
kommer hjem, da skal vist min første Gang være til Dig og 
"jeg medbringer da min lille Samling fra min græske Rejse, 
for derom at høre Din Dom... Hvad har Du syntes om,. at 

jeg er gaaet hertil? . og hvad vil Du sige til, at jeg endog 
er gaaet til Konstantinopel? Dog, Du vilde bestemt selv have . 
gjort det samme, naar en saa god Lejlighed havde tilbuden 
sig og. Du alt var i Athen. Her er nemlig i disse Dage 
kommet et fransk Dampskib, der hver fjerde Dag gør denne 
Tur, anløbende flere af Øerne, Smyrna o. s. v., og efter Om- 
stændighederne til meget godt Køb, saa at Bindesbøll og 
jeg have gjort den Beregning,” at naar vi opholde os en 
Maaned i Konstantinopel og der anvende Tiden saa godt 
som muligt, maatte vi kunne drage Nytte deraf. Og vi 
haabe, at Akademiet ikke vil misbillige, at vi benytte Lej- 
ligheden for ogsaa at faa et lille Begreb, han om den tyr- 
kiske Byggemaade, og jeg, for om muligt at samle nogle 
Motiver til Malerier, som efter det at dømme, jeg allerede 
har set af Grækenland, vist maa være saare malerisk. Naar 
vi da vende tilbage fra denne Rejse, ville vi gøre en lille 
Tur her i Landet og besøge nogle af Øerne før vi vende 
tilbage til Rom. — Hvad mine økonomiske Omstændigheder 
angaa, da kan Du vel tænke, at disse Rejser have bragt en. 
betydelig Underbalance i Kassen, men jeg nærer altid det 
Haab, at hvad jeg har set og lært, vel vil være i Stand til 
at holde mig skadesløs derfor, naar jeg igen kommer i Ro, 
om ikke før, saa hjemme, då man der altid samler Et og 
Andet, hvoraf man kan gøre Brug. Her i Grækenland er 
især dyrt, derimod skal det være meget billigt i Konstanti- 
nopel, og Opholdet, efter Alles Sigende, saa interessant, og 
for Kunstnere lærererigt, at jeg længes meget efter at lære 
det at kjende; og er det da sket, kan jeg ogsaa vende til- 
bage overbevist om, at jeg har brugt min Tid saa vel, som 
det var mig muligt; og det skulde da glæde mig meget, 
kjære Eckersberg, hvis Du ogsaa var af samme Mening. 

Naar Du nu ret vilde glæde mig, da skrev Du mig til 
i Rom, jeg har ikke 'faaet noget Svar fra Dig i lang Tid. 
Naar Du blot ofrede en Aftenstund i Stedet for at spadsere, 
" da var det ikke mere, end hvad jeg saa ofte berøvede Dig, 
da jeg var hjemme, og jeg var Dig den Gang ligesåa tak- 
nemmelig for Din Underholdning, som jeg nu skal være det 
ved Dit Brev. — Undskyld, hvis det skulde være skrevet 
for smaat, jeg har benyttet Lejligheden, da Postpengene ere 
" temmelig dyre og lagt det ind i et til Etatsraad Koch, som 
formodentlig har bragt Dig dette. 

Og nu, kære Eckersberg, maa jeg bede Dig at hilse 
Professor Møller ret meget, og de andre Professorer og Med- 

lemmer af Akademiet, og naar Du ser nogle af de gamle 
- Kammerater fra Modelskolen, vil Du da ogsaa hilse dem fra 
"Din altid hengivne i 

Martinus Rørbye. 


VI. 


sa W. Marstrand. 


Rom, d. 13. Januar 1837. 
Kære Hr. Professor! 


Hvor ofte har jeg ikke allerede havt i Sinde at skrive 
Dem til, men en Uformuenhed til at kunne ytre mig om 
Alt det meget Herlige, som jeg har set og hvorom jeg saa 
gerne vilde underholde mig med Dem, har hidindtil været 
den Grund, som har opholdt mig, og det samme vilde for 
Øjeblikket være Tilfældet, dersom jeg ikke var overbevist 
om, at mine, skønt endnu næsten ligesaa umodne Ytringer 
vilde finde en overbærende Dommer i Deres faderligsindede 
Hjærte, og i denne Tanke er det mig usigeligt kært at vide, 
at De vist først og fremmest deler min Glæde over at være 
kommen til denne herlige Stad, dette Skatkammer for 
Kunstneren. 

Ja, den hele Rejse er en Lykke, man ikke noksom kan 
paaskønne, hvor velgørende for Sindet og hvor frugtbringende 
for Forstanden — jeg tør næsten paastaa dens Nødvendig- 
hed for Kunstneren; thi han, soin vil fortælle Noget om 
Mennesket og dets Færd, maa kende det og alle dets For- 
hold, og det har dog et ganske andet Udseende ved nærmere 
Betragtning, end fra det ensidige Standpunkt, hvorfra man 
sædvanlig i Hjemmet tror at kunne bedømme det. 

At kende denne Mangfoldighed i Menneskets Stræben 
efter ét Maal er saa vigtigt i kunstnerisk som filosofisk Hen- 
seende, at man maa se det med egne Øjne; Ingen kan for- 
tælle En det. 

Jeg har alt set meget, næsten for meget, thi man over- 
fyldes af Ideer, og den ene fortrænger den anden uden at 
Sjælen faar Tid til at bearbejde dem. Fantasien bliver der- 
ved uvirksom, og hvad min angaar, har denne først rømmet 
de af de gamle Beboere overfyldte Værelser, og de ny, der 
flytte ind, rumstere saa frygteligt, inden de finde deres 
Plads, at jeg naturligvis er ganske uskikket til at faa et or- 

dentlig Syn paa Tingen og komme lidt til rigtig Besindelse 
om, hvad jeg egentlig først skal tage fat paa. Her er jeg 
vel over en Maaned og gjør" Intet; jo, jeg ser mig træt paa 
alle de udødelige Minder om Fortidens Storhed; og saa 
lever jeg et ret fornøjet Liv med alle mine Landsmænd. Men 
Længselen efter atter at komme til at arbejde piner mig 
ofte; og jeg kan det ikke endnu, som sagt, Fantasien staar 
stille. Godt er det, at jeg er' kommen her om Vinteren, thi 
saa kan jeg berede mig lidt til at tage mod Sommerens 
Herligheder med mere Ro. 

Min Rejse hertil var langvarig og tilsidst trættende; jeg 
var 18 Dage i Karantæne og dyrt var det som en Ulykke. 
Jeg længtes derfor meget efter Ro, men den skal man i aan- 
delig Henseende, i det mindste i Førstningen, forgæves søge 
i Rom, her er alt for meget, der tager alle Ens Evner i 
Beslag. 

I Tyskland har jeg set adskilligt af nyere Kunst, som 
var godt, især da i Minchen, hvor der bliver gjort en Del, 
og hvor Kunstnerne virkelig leve et meget behageligt Liv 
for Øjeblikket under Kong Ludvigs Ægide. Det synes at 
være en overmaade klog Mand; thi foruden den Smag og 
Pragt, han forskønner sit Land med, styrer han de andre 
Grene af Staten saa godt, at Bajrerne selv skatte dem meget 
lykkelige under hans Scepter; Alt, Universitetet og det Mi- 
" litære skal være fortræffeligt. Kun Embedsmændene faa en 
lille Gage, han synes at vurdere deres Tjenester rigtigt. 
Derved spares da Penge, hvorfor alle de herlige Bygninger 
rejse sig; og hvilken Mængde Malere beskæftiger han ikke! 
Der er nu først Cornelius og hans Anhang. Han har ikke i 
den Grad interesseret mig, som hans store Renommé skulde 
lade formode, især nu efter at jeg har set Michel Angelo, af 
hvem han synes at være er affekteret, moderniseret Efterligner. 
Dog ere der enkelte af hans Kompositioner, man maa lade 
vederfare den Ret, at de vidne omen tænkende Kunstner. 
Af alle Historiemalere i Minchen har ingen interesseret mig 
saaledes som en ung Mand, Kaulbach, der arbejdede paa et 
stort Maleri for Raczinsky. Det var i mine Tanker over- 
ordentlig skønt. Det forestillede det Sagn om Slaget mellem 
Hunnernes Konge Alarik og Romerne, hvor Aanderne af de 
Faldne -paa begge Sider om Natten i Forbitrelse fortsætte 
Kampen fra Dagen i Forvejen. Man ser dem kæmpe i Luften 
og svæve op fra Valpladsen vækkende og opmuntrende hver- 
andre til Hævn. Det er saa skønt tænkt og tegnet, at jeg 

var ganske henrevet deraf, og ædelt, naturligt og frit for 
denne . Stilisering, som de tyske Historiemalere have saa 
travlt med. Han studerer sine Gestalter umiddelbart i 
Naturen og søger kun at: hente det skønneste Stof, som den 
tilbyder. 

Jeg saa” ogsaa Kompositioner af det daglige Liv af ham, 
flere Scener af Schillers ,,Verbrecher aus verlorener Ehref, 
saa mesterlige, karakteristiske og rørende sande, at jeg 
glædede mig over den Triumf, som derved det saa tvetydigt 
ansete Genrebillede vandt. J Miinchen er det ikke synderligt 
anset, men hvorfor? fordi det ikke duer, alt det, de sæd- 
vanlige Genremalere gøre; Simonsen er en af de bedste, 
han maler bedre end de fleste. 

Men glædeligt er det at se den Hæder, som Kun ilt 
nyde i Minchen, og det gode Udkomme, som de Dygtige 
have; og det vil nok holde sig, thi Minchen har vundet 
en Ånseelse i Tyskland, såa den vist længe vil blive Central- 
punktet for: Kunsten der. Der gøres en uhyre Mængde 
Billeder, som sendes over hele Tyskland, og naar jeg undtager, 
hvad Kongen lader gøre, bliver der næsten intet købt i 
Minchen. Højst gavnligt er det derimod for Kunstnerne selv 
at leve sammen med denne Mængde, thi Konkurrencen 
vinder. 

Fra Minchen rejste jeg gennem det dejlige Schweiz; 
der maa man desværre rejse som Englænder med Førere og 
mange Penge i Lommen; jeg var der da saa kort som muligt, 
gik over Turin, hvor jeg saa' et stort, i mange Hensénder 
fortræffeligt Portræt af Kongen af Sardinien til Hest at 
Horace Vernet, til Genua, til Livorno, hvor jeg tabte 18 Dage 
af Livet i Arresten i Lasaretet, til Pisa, Siena, hvor jeg 
besøgte Mocenni, og saa til Rom. ... 

Og nu gaar jeg om og ser påa disse guddommelige Folk, 
paa Michel og Rafael, ikke noksom kan man kaste sig i 
Støvet for dem. « Ja, vor Tid er. kun lille mod deres, en 
St. Peter bliver nok ikke saa let bygget igen, og hvad er 
saa den mod Kolossæum og Kejserpaladserne, skønt i Ruiner. 
Det synes, som om deri den Henseende er en betydelig 
Dekadence. Naar vi her i vore Vennekredse med Vemod 
tale om hvad,.for smaa Snustobaksdaaser man maa sidde og 
male, da vide vi desværre ikke at søge nogen Trøst i Frem- 
tiden, og vi føle da et lige saa stort Tryk ved Synet af 
Roms Herligheder, som vi i andre Øjeblikke svælge i Nydelsen 
af dem. Dog, jeg deler ikke ganske de Andres Anskuelser 

med Hensyn til det daarlige Udkomme hjemme, det har dog 
forbedret sig betydeligt, og i det Hele taget vilde det, der 
anvendes til Kunst, ikke være saa ringe, naar det blev rigtigt 
anvendt. For Kunstens Skyld er det vist nok det bedste, 
at der leve saa mange duelige Folk, som muligt, sammen paa 
ét Sted; thi jo mere Folk ser, jo mere udvikles deres Sans, 
og Trangen dertil fremstaar, man ser det i Minchen; 
Kongen har kaldt de bedste tyske Kunstnere til sig, og 
Åar for. Aar fremstaar skønnere og større Værker. Og hvor 
mange Gange trænge vi ikke hjemme til Folk. — Kunst- 
foreningen maa jo ofte af Mangel paa Malerier købe højst 
middelmaadige Ting. I mange Fag, som Lithografien f. Eks., 
have vi ikke en eneste, der kan noget; det er en Spot at 
se vore Hæfter fra Galeriet i Minchen, hvor denne Kunst 
er drevet meget vidt. 

Og hvorfor kunne vi ikke hjemme have det lige saa godt 
som i Udlandet? i mange Henseender staa vi over dem, 
i rigtig perspektivisk Anskuelse og Tegning og Malning kunne 
vi maale os med dem Alle og overgaa de Fleste, det, som 
vi have Deres Vejledning at takke for, det er endogsaa 
bekendt nok i Minchen. Jeg vil i det Mindste bestandig 
arbejde med Hengyn til de Fordringer, som Fædrelandet kan 
gøre paa min Tjeneste, og jeg glæder mig til atter at kunne 
følge i.de Spor, som De, kære Professor, saa kraftig har 
" traadt i den Vej, som er den eneste rigtige at. følge til 
Kunstens. Tempel. 

Jeg vil nu fylde den øvrige Del af Brevet med Nyheder 
her fra Landsmændene, som maaske kunde interessere 
En og Anden. 

Thorvaldsen, . den gamle, kraftige, dog evig unge 
Kunstner, gør endnu de skønneste Kompositioner, man 
forbavses ved den Rigdom af Ideer hos ham. Han taler nu 
igen meget bestemt om at komme til Sommer til København 
for at ordne sine Affairer med sit Testamente. 

Bindesbøll gør. efter .hans Anmodning det ene Projekt 
efter det andet til Musæet, Blunck og Kiichler male Genre- 
stykker ret vakkert. Konstantin Hansen har ogsaa et Parti 
af Rom med Figurer i Arbejde, og Rørbye maler tyrkiske 
Scener, han har gjort mange smukke Studier i Grækenland 
og Tyrkiet, saa vel som Bindesbøll. Han er ellers i denne 
Tid plaget af Feberen, dog synes den nu at være overstaaet. 
Sonne og de Øvrige male ligeledes de bekendte italienske 
Scener. Dog, det er sandt, Koop har bedet mig skrive, 

at han nu maler paa den Kopi, som nok, saa vidt jeg husker, 
Kongen har bestilt. Kolera er her ikke, og Frygten for den 
har tabt sig noget, da Paven har forbudt den at komme. 
Naar De ser Købke, Roed, Eddelin, Adam og de andre 
Venner beder jeg Dem at bringe min Hilsen. Petzold havde 
jeg glædet mig til at træffe, maaske kommer han igen 
herned. i 

Professor Møller haaber jeg ligeledes lever vel. Til 
Professor Høyen skal jeg snart skrive. Hvis Løjtnant Normann 
er i Byen, glæder det mig ogsaa at kunne hilse ham. Fra 
Rørbye og Kichler og de øvrige Danske er jeg herved Over- 
bringer af de bedste Hilsener, og til sidst bringer jeg min 
egen, den hjærteligste, med den Bøn, at se en Gang ved 
Lejlighed nogle Linjer fra Deres kærlige Haand. 

Deres hengivne 

AÅAnmærkning. De ovenstaaende Breve, der velvilligt 
ere blevne os overladte til Udgivelse, have især forekommet 
os interessante ved de Domme, de indeholde over samtidig 
fremmed Kunst. Særligt lærerige synes Rørbyes Udtalelser 
om de franske Malere af den romantiske Retning os at være, 
fordi de vise den samme Forkærlighed for den tammere og 
korrektere Retning i den franske Kunst, som fremtræder i 
Høyens nys udgivne Forelæsninger over Londonerudstillingen 
1851, i hvilke Malere som Vernet og Delaroche sættes over 
Delacroix, dér synes den danske Professor at mangle Sjæl, 
Dybde og Alvor. Det er nøjagtigt den samme Kunstanskuelse, 
der paa samme Tid er herskende i vor literære Kritik, og 
som bringer Heiberg til at forkaste Hugo, medens han 
beskytter Scribe. : Red. 

Fr. Krebs: Det gamle og det ny Samfund 
eller 
Lavstvang og Næringsfrihed. 


Den første Del af Hr. Krebs” Bog er en Bearbejdelse 
af E. Levasseurs ., Histoire des classes ouvriéres en France 
depuis la conquéte de Jules César jusqwa la Revolution". 
Bearbejderen gør i sin Fortale en Slags Undskyldning for 
Behandlingens Bredde, der er foraarsaget ved ,at han har 
manglet Tid til hyppig Gennemlæsning af sit Manuskript". 
Det kunde uden mange Gennemlæsninger have været for- 
hindret, at Sætninger ordret vare blevne gentagne paa Bogens 
forskellige Sider, og Hr. K. vilde ved at have anvendt lidt 
mere af sin Tid have sparet adskilligt af Læserens. Der er 
desuden Grund til at antage, at Hr. K.'s Mangel paa Tid kan 
have foraarsaget faktiske Fejl”), og derfor gør den, der har 
Lyst at lære Bogen at kende, vist bedst i at læse den i Original. 

Aarsagen til Bearbejdelsens Udgivelse angives at være 
Ønsket om at , sammenholde vor Tids sociale Bevægelser 
med Fortidens", og anden Del indeholder en Beskrivelse af 
de nuværende Tilstande i Danmark og en Række Reform- 
forslag dertil. Hvad Hr. K. har gjort for at ,,sammenholde" 
disse to Skildringer er at lade dem være Dele af samme Værk, 
nogen Sammenligning foretager han ikke, og første Del bidrager 
ikke til en bedre Forstaaelse af Nytten eller Gennemførlig- 
heden af de i anden Del gjorte Reformforslag. Den blotte 
Beskrivelse af de franske Forhold siden Revolutionen vækker 
ingen Ønsker om en Tilbagevenden dertil, og naar Hr. K. 
foreslaar at genoptage den daværende Ordnings gode Sider, 
men at undgaa Manglerne derved, saa bliver han Beviset 


+) Tal og Beregninger ere i al Fald ikke omhyggelig behandlede. 
Pag. 71 underrettes man f. Eks. om, at Skatternes samlede 
Beløb i 1292 udgjorde c. 12,000 Livres, hvilket udregnes at 
være c. 75 Mill. Franks i vore Penge. Den Regning er gal. 
Pag. 108 faar man at vide: ,,Philip af Valois begyndte sin 
Regering med at bringe Forvirring i Pengevæsnet og med at 
sætte en fast Takst baade paa Arbejdslønnen og paa Fabrikater, 
samt med at forbyde Renter af Laan. Han reducerede saaledes 
i Virkeligheden alle Laan med en Fjerdedel." Dette er menings- 
løst. Hvor meget Philip af Valois ,,saaledes" ved de i den 
første Sætning anførte Forholdsregler reducerede alle Laan, 
det kan intet Menneske udregne. Det kan lige saa gærne have 
været med tre som med én Fjerdedel. 

-skyldig for, at de gode og de daarlige Sider ikke ere 
uadskilleligt knyttede til hinanden. 

Han foreslaar saaledes en delvis Genoptagelse af Lavs- 
væsnet. Han mener nemlig, at det er en Fejl ved vor 
Næringslov, at den har afskaffet Svendeprøverne og at den 
har givet Adgang til Næring helt fri, og han tror, at dette 
har haft. skadelige Følger for den Enkelte, der i de sjældneste 
Tilfælde véd, hvad der tjener ham bedst, og for Samfundet, 
fordi den Dygtige kommer til at staa tilbage for Charlatanen, 
der forstaar at gøre Reklame. For at nu unge Mennesker 
ikke uoverlagt skulde kunne etablere sig og ruinere sig selv 
og Andre, foreslaar han, at Ingen skal kunne begynde en 
Forretning uden efter at have udstaaet en Læretid og efter at 
have aflagt Dygtighedsprøve, men at Den, der har op- 
fyldt disse Betingelser, skal have Adgang ikke 
alene til den Beskæftigelse, han har lært, men 
til en hvilken som helst anden. Denne sidste ny Be- 
stemmelse vilde forhindre al Strid om til hvilken Næring den 
Enkelte havde erhvervet sig Ret, og der er efter Hr. K./s 
Mening ingen Fare for at den, der har givet Bevis for 
grundig at have lært en enkelt Profession, skulde falde paa 
at beskæftige sig med en anden. Erfaringen giver næppe 
altid Hr. K. Ret i denne hans Formodning. For enkelte 
Virksomheders Vedkommende ere jo Eksaminerne bibeholdte. 
Ingen kan f. Eks. blive Læge uden Eksamen, og om Lægerne 
skulde man altsaa antage, at de ikke vilde beskæftige sig 
med en Virksomhed, som de ikke fuldstændig kunde magte. 
Mon Hr. K. ér vis paa, at den Bog, han har skrevet, ikke 
er et Bevis paa det Modsatte? 

Hvis man efter Hr. K.'s Forslag indførte, at en hvilken 
som - helst Dygtighedsprøve skulde give Berettigelse til Ud- 
øvelsen af en hvilken som helst Haandtering, saa maatte man 
enten gøre alle Prøverne saa lette, at de bleve uden Betyd- 
ning; eller saa vanskelige, at man blev uretfærdig. Det er 
jo nemlig saa, at der er enkelte Haandteringer, som kunne 
læres hurtigt, andre kun langsomt. At forbyde Nogen at 
beskæftige sig med de lette Haandteringer, der ikke havde 
udstaaet en unødvendig lang Læretid og ikke havde aflagt 
Prøve paa en ufornøden stor Dygtighed, vilde være en 
Uretfærdighed mod de legemlig eller aandelig svage Personer, 
der ernære sig ved saadan Gerning. Med Rette vilde man 
kun kunne forlange Bevis af dem for, at de forstode sig paa 
det, hvormed de vilde ernære sig. Men paa den anden Side 
kan man dog ikke antage, at den der er flink f. Eks. til at 

flette Kurve, ogsaa derfor skulde være en god Urmager. 
Og efter Hr, K.'s Forslag bliver det umuligt at forhindre, 
at den, der har Lyst men ingen Evne til et vanskeligt 
Haandværk, skaffer sig Retten til at udøve det ved at lære 
sig et let. Hvis Dygtighedsprøverne skal genoptages, og hvis 
de ikke enten skal blive uretfærdig strænge for Nogles Ved- 
kommende eller helt betydningsløse, saa maa de gøres for- 
skellige for hvert Haandværk, og saa ville de paa ny med- 
føre uendelige Stridigheder mellem Lavene, saaledes som 
Levasseur beskriver dem i den af Hr. Krebs bearbejdede Bog. 

Af dette Værk lærer man endvidere, at Forholdet mellem 
Mestre og Svende kun var godt saa længe begge havde det 
lige og højst kummerligt. Hr. K. maa antages at have For- 
nemmelsen af, at Gennemførelsen af hans Forslag påa ny 
vilde medføre en saadan fælles Elendighed, i alt Fald anfører 
han ingen anden Grund til sin Paastand om at en Tilbage- 
venden til Lavsinstitutionen vilde forbedre det nuværende 
slette Forhold mellem Mestre og Svende. Men Elendigheden 
vilde heller ikke -udeblive, den er en nødvendig Følge af 
hans Forslag om, at der i Fremtiden skal sørges for, at 
den enkelte Næringsdrivende ikke til Skade for de andre 
tiltrækker sig alt for stor Forretning og Indtægt, og åt dette 
skal søges gennemført selv om Udviklingen derved bliver 
langsommere. Thi som Følge deraf maatte Fortidens Regle- 
menter om, hvorledes Fabrikationen skulde foregaa, og hvor- 
ledes Fabrikatet skulde være, paa ny sættes i Kraft, og det 
vilde altsaa ikke kunne tillades nogen dygtig Mand at gennem- 
føre nogen Forbedring i sin Bedrift, førend den store Mængde 
ogsaa var bleven overbevist om Forbedringens Nytte og ligeledes 
havde bestemt sig for dens Indførelse. I Stedet for at det 
nu til Dags er de Dygtigste, vilde det herefter blive de 
Dummeste, der vilde komme til at bestemme Landets Udvik- 
ling, og at dette under den nærværende Konkurrence mellem 
. Landene vilde ende med almindelig Ruin, behøver intet Bevis. 

Ångaaende Læredrengene ytrer Hr. K.: ,,Læredrenge- 
Institutionen bør optages paa ny, men i en ædlere Skikkelse, 
og det maa paahvile Lavene at vaage over den og føre Tilsyn 
med den. Den første Pligt, der derefter kommer til at 
paahvile Lavene, er den, at de nøje paase, at den Mester, 
som vil holde Lærlinge, virkelig er skikket hertil; thi det 
maa jo være klart for Alle, at ikke enhver Mester er skikket 
. hertil. Han skal ikke aléne være i Besiddelse af den for- 
nødne Dygtighed, men ogsaa være saa beskæftiget i sit 
Haandværk, at Lærlingen paa hans Værksted kan se og lære, 

hvad han bør se og lære. Han maa dernæst ogsaa være i 
Besiddelse af saadanne Karakteregenskaber, at unge Menneskers 
Oplærelse kan betros ham. Endelig maa hans Værksted, 
hans Hus og Husholdning være af den Beskaffenhed, at de 
i saa Hensénde kunne tilfredsstille billige Fordringer." Alt 
dette er Lavenes første Pligt mod Læredrengene, desuden 
have de mange andre; men jeg skal indskrænke mig til 
" denne første og skal end ikke diskutere den, men kun 
bemærke, at den Pligt, som Samfundet har mod Læredrenge, 
den maa det vel ogsaa have mod andre Drenge og Piger, 
og at lige som det maa være klart for Alle, at ikke Enhver 
er skikket til at holde Læredrenge, ligesaa maa det ogsaa 
være klart, at ikke Enhver er skikket til at opdrage Børn. 
Det maa derfor være en Forglemmelse, at Hr. K. ikke ogsaa 
forlanger Nedsættelsen af en Kommission, der, forinden noget 
Ægteskab indgaas, har at undersøge, hvorvidt Ægtefællernes 
Karakter, tidligere Vandel osv. er af den Art, at man kan 
tillade dem at sætte Børn i Verden, og at man kan betro 
dem Børnenes Opdragelse. Det vil ikke falde Samfundet 
vanskeligere at opfylde denne end den foregaaende Pligt. 

For at forebygge den megen Reklame og Humbug, som 
der findes nu til Dags, gør Hr. K. flere Forslag, som han 
derpaa straks selv erklærer for upraktiske; og der vil være 
mange Læsere, som ikke ville forstaa, hvorfor han da har ladet 
dem trykke. Jeg vilde maaske heller ikke have begrebet det, 
hvis jeg ikke i en tidlig Alder havde beskæftiget mig med 
et ganske lignende Problem. For en Snes Aar siden var 
der nemlig for Dosseringens ene Ende en lukket Laage, 
som spærrede Udgangen til Østerbro. Den var en ubehagelig 
Overraskelse for de Spadserende, "som umulig kunde ane 
dens Tilværelse, da Adgangen fra Nørrebro var fri. I et 
Avertissement i Adresseavisen udlovedes der stadigt en stor 
Belønning til den, der kunde udfinde Grunden til at denne 
Laage holdtes lukket. Jeg, der dengang endnu ikke vidste, at 
den menneskelige Dumhed er Skyld i saa overordentlig meget, 
jeg gik derfor stadig og spekulerede over den Laage. Den 
Tid, jeg brugte dertil, er senere kommen mig til megen 
Nytte; thi mange Gange, naar Andre forgæves bryde deres 
Hoveder med at udfinde Grunden til dette eller hint,. saa 
tænker jeg blot paa den gamle Laage ved Dosseringen. 

Hr. K. helliger ogsaa Jordbesiddelsen sin Opmærksomhed. 
Han sværmer for Fæstevæsen i Modsætning til Selvejendom, 
og han polemiserer imod Stuart Mill, der havde den mod- 
satte Anskuelse, men hos hvem han tror at kunne eftervise 

Fejl i en statistisk Beskrivelse af Belgiens Forhold. Det er 
overflødigt at undersøge, hvem der har Ret; thi Uenigheden 
ligger langt dybere, og drejer sig om det Maal, der maa 
tilstræbes. Hr. K. har gjort den Iagttagelse, at Indvandringen 
fra Landdistrikterne til de større Byer, specielt til København, 
- er langt større end den Udstrømning, der derfra finder Sted 
tilbage til Landet. Han slutter deraf, at Byerne ere ude af 
Stand til selv at tilvejebringe de nødvendige Individer til 
de forskellige Industrigrenes Forsyning, og at det er 
nødvendigt at ordne Landboforholdene saaledes, 
at Indvandringen derfra kan blive ved. Af denne 
Hr. K.s Slutning følger altsaa, at den Ordning, som alle 
andre Mennesker vilde antage for at være den sletteste, 
netop maa være den bedste, og at Opgaven maa være, 
at sørge for at saa faa Mennesker, som muligt, 
og disse igen saa kummerligt, som muligt, kunne 
ernære sig ved Agerbrug; thi med en saadan Ordning 
vil man være mest sikker paa at Indvandringen til Byerne 
vedvarer. Dette er hvad. Hr. K., har Æren af at have opdaget, 
" og det bliver Mills Skam, at han ikke har haft Øje derfor. 
Man lærer ogsaa heraf, hvor blind man kan være for sine 
nærmeste Omgivelser, jeg er. vis påa, at der foruden mig 
er mange Københavnere, der aldrig have mærket nogen 
Utilbøjelighed hos deres unge Medborgere til at sørge for 
Bybefolkningens Vedligeholdelse. 

Hr. K. har meget imod de rige Finansbaroner”), og man 
forstaar, at han vilde give sit Samtykke til en Deling af deres 
Formue. Hvis han kan finde nogle af dem, og hvis han kan 
overtale dem til ogsaa at gaa ind paa Delingen, såa har 
han unægtelig heri et praktisk Middel til at forbedre Mellem- 
klassernes Vilkaar. Men hvis dette ikke lykkes ham, saa 
kan man ved et simpelt Ræsonnement vise, at alle hans 
øvrige Forslag ikke kunne gavne Nogen. For at forøge en 
Stands Indtægter maa man nemlig enten anvise den nye 

" Indtægtskilder, eller tage det fra Andre, som man vil give 
til den. At fordele den samme Indtægt saaledes, at Nogle 
iaa mere og Ingen mindre, det sætter den lille Tabel sig 
paa det Bestemteste imod. At Landets forskellige Indtægter 
ikke ville blive forøgede, men formindskede, ved Hr. K.'s 


+) Ved Finansbaroner forstaar Hr. K. ikke de virkelig adelige 
Herrer, Arvingerne til de store Formuer. Han har Intet imod 
de Folk, der ved Arv ere komne i Besiddelse af Formue; 
ved Finansbaroner forstaar han kun ,,Parvenuer", der selv have 
tjent umaadelige Formuer. 

forskellige Forslag, det indrømmer han selv, og fra de 
slettere Stillede vil han ikke tage til Fordel for Mellem- 
klasserne. Det eneste Haab, der bliver tilbage, er altsaa til 
Finansbaronerne og til den Virkning, som Hr. K.'s Overtalelses- 
evne vil kunne have paa dem. Hvis Nogen skulde frygte 
for, at disse ,,Finansbaroner" skulde være ubønhørlige, saa- 
bedes man dog betænke, at de her hjemme ikke findes 
andre Steder end i Hr. Krebs” egen Fantasi, og at der derfor 
er al Rimelighed for at han vil kunne komme overens med 
dem. Paa den anden Side ødelægger denne deres helt 
fantastiske Tilværelse rigtig nok ogsaa Virkningen af deres 
Formues Fordeling, og dermed glipper de sidste Haab til 
Hr. K.'s Reformer. 

— Det er ikke alene de socialøkonomiske Forhold, som 
Hr. K. er misfornøjet med; men det er med hele Tidsaanden. 
Han fordømmer den fri Stemmeret, fordi den giver de 
udannede Masser politisk Indflydelse, og han har af den 
af ham selv bearbejdede Frankrigs Historie ikke lært, hvad 
Fare der er ved at lægge Magten i Kongens eller i de 
privilegerede Klassers Haand. — Han bebrejder Nutiden, 
som efter hans Tidsregning begynder 1857, at den.ingen 
-store Mænd har frembragt. Store Mænd paa højest 19 Aar! — 
Han er misfornøjet med Damerne, fordi de kun tænke påa 
Pynt, og med Nutidens Ideer, fordi de fordre, at Kvinden 
skal arbejde, 0. s.v. 0. s.v. 

Han anfører, at en Dreng, der kom hjem fra Børne- 
selskab, ytrede, at det var simpelt, at de ingen Champagne 
havde faaet. Hvis denne ene barnagtige Ytring skulde kunne 
være et Bevis paa Tidens Jammerlighed, hvad maatte saa 
Hr. K.s mange mismodige Hjærteudgydelser ikke blive for et 
Bevis? Ingen af Delene er dog noget Tidens Tegn. Drenge 
have til alle Tider været lækkersultne, og daarlige Bøger ere 
ikke Nutidens Opfindelse. 

Men hvad der er et sørgeligt Tegn paa Dannelsens 
Standpunkt her hjemme, det er, at .denne Bog er bleven 
rost i det Mindste i ét stort Blad, og at selv Modstandere 
have behandlet den som et alvorligt Værk. 

Med de Bemærkninger, jeg har gjort, ere langt fra alle 
Indvendinger udtømte; men ,il ne faut pas tellement 
épuiser un sujet, qu'on ne laisse rien å faire au 
lecteur", 

Ernst Brandes. 


Kvindens retlige Stilling i Danmark. 


NV: 

Hvor vigtige” end de Retsspørgsmaal ere, som angaa 
Ægtefællernes gensidige Forhold under Ægteskabet, falde 
dog de ved Ægteskabets Opløsning opstaaende Spørgs- 
maal mere i Øjnene, fordi der skal særegne Omstændig- 
heder til, for at Forholdet mellem Ægtefællerne under 
Ægteskabet kommer for det retlige Forum, medens For- 
muens Deling ved Ægteskabets Opløsning meget ofte er 
en Akt, der fordrer det Offentliges Medvirkning. 

Historisk begynder Retsudviklingen her med den Re- 
gel, at Manden eller hans Arvinger beholde den hele 
ægteskabelige Formue. Det er den videst drevne Kon- 
sekvens af den Magt, Manden fik over Hustruen ved 
Ægteskabet: Manden køber Konen, han ejer hende, hen- 
des Arbejdskraft, hendes Formue. At denne Regel ikke 
i nogen væsentlig Grad gik ud over Hustruens Slægt, 
skyldtes en anden Uret mod Kvinden, at hun enten over- 
hovedet ikke havde Arveret eller i alt Fald ikke Arveret 
i det under ældre Samfundsforhold alene væsentlige, den 
urørlige Ejendom. Da Kvindens Arveret anerkendtes, 
blev regelmæssig dog Hustruéns urørlige Formue udenfor 
Mandens Ejendomsret. I England har denne Ordning 
holdt sig længst og gælder egentlig endnu; men Loven 
af 9 Avgust 1870 har indført Begrænsninger af Mandens. 

Ret i de Forhold, hvor Anvisning paa Ægtepagter eller 
” særlige Dispositioner ikke havde vist sig tilstrækkelig til 
at afværge dens Virkninger. Den norske Kommission 
udtaler, at hin Ordning er saa paafaldende uretfærdig 
mod Hustruen, at det fremstiller sig som hartad ufor- 
klarligt, hvorledes den kan være blevet herskende i no- 
get civiliseret Samfund, og heri ville alle samstemme. 
Denne Ordning ligger ganske udenfor det, hvorom der 
kan være Tale, naar Hustruens lige Ret med Manden 
skal anerkendes.  . . 

Fra den Ordning, der lader Manden beholde hele 
Formuen som sin Ejendom ved Ægteskabets Opløsning, 
ere baade i sin Tid Romerretten og nu i nyere Tid den 
engelske og den amerikanske Ret, saa "vidt Forandringen 
her rækker, gaaet over til Særejeordningen. Formuen 
deles saaledes, som den vilde være fordelt, hvis intet 
Ægteskab havde bestaaet. Det ligger unægtelig nær i 
denne saaledes sig gentagende Kendsgerning at se et 
Varsel. om, at dette System er Fremtidsmaalet for en 
Retsudvikling, der vil gøre Principet om Hustruens Lige- 
berettigelse med Manden Fyldest. . Betydningen heraf 
vil imidlertid svækkes, naar man lægger Mærke til, at 
Hovedsagen ved hine Retsreformer har været Hustruens. 
lige Ret med Manden under Ægteskabet. Med Særraa- 
dighedsprincipet, der fyldestgør denne, har man da ladet 
Delingen efter Særejeprincipet følge med som en natur- 
lig Konsekvens. Men saa længe de forskellige Delings- 
principer ikke selvstændig ere prøvede mod hinanden fra 
Ligeberettigelsens Standpunkt, mangler der et Led i de 
Præmisser, som ere nødvendige for at afgøre, hvorledes 
Ligeberettigelsen bedst skal ske Fyldest i det Hele. 

Deling efter Særejeprincipet kan vel siges formelt at 
gøre lige Skel mod begge Ægtefællerne; men reelt dølger det. 
ved ganske at lade Ægteskabet ude af Betragtning, en 
Ulighed og derfor en Uretfærdighed, der faktisk som 
oftest vil: gaa ud over Hustruen. Dette er oftere under For- 


C. Goos: Kvindens retlige Stilling i Danmark. 41 


handlingerne i Norden om denne Sag blevet berørt, saa- 
ledes paa Juristmødet i Stockholm 1875, i den norske 
Kommissions Betænkning og af den danske Justitsmini- 
ster under de tidligere omtalte Forhandlinger paa Rigs- 
dagen. 

Den norske Kommissions Betænkning oplyser Sagen 
ved følgende Betragtninger: 

»I fremmede Lande har det undertiden af Kvinde- 
kønnets Talsmænd været forlangt, at Hustruen skal be- 
holde sin Arbejdsfortjeneste som sin særskilte Ejendom. 
Dette vilde blive meget uretfærdigt, med mindre man 
tillige bestemte, at Mandens Årbejdsfortjeneste skulde 
være Særeje for ham. Tilsammentague vilde imidlertid 
disse Regler i Almindelighed blive til Skade for Hu- 
struen. 

Dette er ved første Øjekast indlysende for de Sam- 
fundsklassers Vedkommende, i hvilke Hustruen intet er- 
hverver. Den Kvinde, der er gift med en Handelsmand, 
en Fabrikant, en Skibsreder eller med nogen, som beklæder 
ot Embede eller en bedre aflagt privat Betjening, kan 
ikke godt tænke paa at erhverve noget. for sig selv. 
Hendes Tid og Kræfter ere i Almindelighed. fuldt op- 
tagne med at bestyre Huset, og hvad hun forarbejder 
bliver næsten altid opbrugt, ikke solgt. Kvinder i denne 
Stilling erhverve følgelig som oftest slet intet og mindst, 
naar Manden lægger sig Rigdom til. En Forandring i 
Lovgivningen, der berøvede disse Kvinder Egenskaben 
af Medejersker i Mandens Erhverv og til Gengæld til- 
" lagde dem udelukkende Ejendomsret til den Smule, de 
selv kunde erhverve, vilde være alt andet end en Vel- 
gerning. Den vilde i Virkeligheden gaa ud paa at gøre 
deres økonomiske Forhold ganske afhængig af Mandens 
Vilje og Omtanke for dem. . 

De skadelige Følger af en saadan Forandring vilde 
ogsaa ramme Almuens Kvinder. Man tænke sig blot det 
Tilfælde, at Ejeren af en stærkt pantsat Bondegaard gif- 

Ba 

ter sig med et ubemidlet Fruentimmer. Baade Ejen- 
dommen og Gælden ere efter Forudsætningen udelukkende 
hans og vedkomme ikke Hustruen. Gaar det dem nu 
efter Omstændighederne jævnt godt, det vil sige, hvis de 
ved et langt Livs Slæb omsider drive det til at faa Gæl- 
den betalt, og Manden saa dør uden at gøre noget Testa- 
ment til Fordel for Hustruen, saa vil Formuen tilfalde 
hans Årvinger, og hun gaar ud af Gaarden lige saa fat- 
tig, som hun kom. Thi de Produkter, ved hvis Salg en 
saadan Gæld regelmæssig maa tænkes betalt, ville juri- 
disk taget i Almindelighed være hans Ejendom, ikke Hu- 
struens. Dette gælder ikke blot om den Ved eller Træ- 
last, han har hugget paa Ejendommen, og om det Korn, 
han har avlet, men ogsaa om den paa Gaarden faldne 
Mælk, Smør, Ost og andre Fødevarer. Thi det er for 
Mandens Regning, disse Genstande ere producerede, selv 
om Hustruen har ledet nogen Del af Arbejdet dermed, 
ja selv om hun har taget den virksomste Del deri. Hun 
er derfor ikke Medejerske i Genstandene, og vil, hvis 
hun har arbejdet uden at betinge sig Godtgørelse af 
Manden, efter den Ret, som gælder i de Lande, efter 
hvis Lovgivning Spørgsmaalet kan opstaa, heller ikke 
have noget Retskrav paa saadan Godtgørelse. At ordne 
Sagen anderledes, vilde ogsaa være vanskeligt. Bagefter, 
maaske efter mange Aars Forløb, at bestemme, hvor 
meget hun egentlig burde have for sit Arbejde, er en 
af de Opgaver, ingen Lovgivning lettelig vilde paalægge 
Domstolene at løse. Men at Hustruen under saadanne 
Omstændigheder har eller kan have et billigt Krav paa 
en større eller mindre Lod i, hvad Manden har oplagt 
og anvendt til Gældens Betaling, lader sig ikke nægte. 
Hun vil i Almindelighed have taget Del i selve det pro- 
duktive Arbejde, og om det end fornemmelig er ham, 
som producerer, saa er det hende, som tager vare og 
sparer. 

Selv den stræbsomme og ordenlige Arbejdsmands 

Hustru vil være bedst tjent ved, at begges Arbejdsfor- 
tjeneste slaas sammen til fælles Ejendom. Thi ogsaa 
om denne Klasse gælder det, at Mandens Årbejde er 
mere værdt end Kvindens, og at han i Almindelighed 
erhverver mere end hun. 

Kommissionen anser det saaledes som en stor Mis- 
forstaaelse, naar man i Lande, hvor den Grundsætning 
gælder, at fælles Erhverv skal blive fælles Ejendom, sø- 
ger i Kvindernes Interesse at rokke den.” 

Af denne Udvikling, som ganske maa tiltrædes, føl- 
ger, at det ikke blot er en Ubillighed men en Uretfær- 
dighed, naar Hustruen ved Deling efter Særejeprincipet 
udelukkes fra Andel i Udbyttet af Mandens Erhverv. 
Det er uretfærdigt ikke blot, hvor hun har deltaget i 
det produktive Arbejde, men ogsaa, hvor hun ikke har 
gjort det, men ved at bestyre Huset, tage Vare paa 
Hjemmet og ved mangfoldig moralsk Indflydelse har 
gjort Arbejdet for Manden lettere, efter Omstændighe- 
derne muligt. ,,Hvis- Hustruen” — siger Stuart Mill — , til 
den legemlige Lidelse med at føde Børnene, til det hele 
Ansvar for den Pleje, de kræve, og til deres Opdragelse 
i de første Aar, føjer den Pligt med Omhu og Spar- 
sommelighed at anvende Mandens Fortjeneste til Fami- 
liens almindelige Vel, tager hun paa sig en god Del af 
Byrden og i Almindelighed den besværligste Del af det 
legemlige og aandelige Arbejde, som Ægteskabet udkræ- 
ver." Det er ikke retfærdigt, som oftest ikke ønskeligt 
at kræve mere af hende. Det er derfor retfærdigt ikke 
alene, at hun anerkendes for Deltagerske i Erhvervets 
Udbytte, men ogsaa, at hendes Andel er lige saa stor 
som Mandens. I Hustruens Virksomhed er der et Mo- 
ment af moralsk Værd, der ikke kan udmaales efter 
Markedspris, og som kun paa denne Maade kommer til 
sin Ret. 

Det er imidlertid ikke blot med Hensyn til Hu- 
struen, at alle de fremførte Betragtninger komme til An- 

vendelse. Ogsaa Manden kan være i det Tilfælde, at 
han deltager, og det maaske meget væsentlig, i en Pro- 
duktion, hvis Udbytte, bortset fra Ægteskabet, maatte 
blive Hustruens Ejendom, f. Eks. naar det er Hustruen, 
der er Gaardbesiddersken. Ja selv saaledes kan For- 
" holdet stille sig, at Hustruen alene er den aktivt er- 
hvervende, uden at der derfor er Tale om Pligtforsøm- 
melse fra hans Side. Mandens legemlige Svaghed kan 
f. Eks. nøde til en Ombytning af Rollerne. 

Selvfølgelig kan Forholdet baade for Hustruens og 
Mandens Vedkommende ogsaa stille sig saa, at disse 
Forudsætninger ikke slaa til. Men her er et Tilfælde, 
hvor de normale Ægteskabers Krav ikke kan fyldest- 
gøres, uden at de. abnorme tages med under Reglen. 
Loven maa formode det regelmæssige Forhold, saa længe 
Separation ikke finder Sted. 

Den formelt lige Ret, som Særejeprincipet giver 
. Ægtefællerne ved Delingen, jeg derfor ikke erkendes for 
fyldestgørende. Den virkelig lige Ret kan kun ske Fyl- 
dest ved Anerkendelsen af et vist Sameje. 

At dette Sameje skal være saa udstrakt, som vor 
nugældende Ret hjemler, et fuldstændigt Formuefælles- 
.skab, følger vel ikke af de anførte Betragtninger. Det 
er nærmest kun et Fællesskab -i Udbyttet af det under 
Ægteskabet erhvervede, der begrundes ved dem. At den 
… indbragte eller ad anden Vej vundne Formue ogsaa skal 
deles i lige Dele ved Ægteskabets Opløsning, følger ikke 
af dem. Man vilde kun kunne sige saa meget, at det 
ikke stemmede med Ægteskabets Forudsætninger, om 
nogen af Ægtefællerne: ved Ægteskabets Opløsning hen- 
sattes under helt forandrede Livsforhold.. Derved vilde 
man kunne begrunde en Andel i Udbyttet af denne For- 
mue for Livstid, men ikke en Andel i Ejendonmsretten, 
som ogsaa Årvinger kunde kræve. Det er ogsaa navnlig 
hint udstrakte Fællesskab, som andet Steds har ikke faa 
Angribere, og om hvilket det paastaas, at det f. Eks. i 

en meget stor Del af Tyskland vilde møde stærk Mod- 
stand hos Befolkningen. Det ligger imidlertid udenfor 
denne Undersøgelses Opgave at komme nærmere ind paa 
dette Spørgsmaal, hvor det væsentlig er et Hensyn til 
Årvingerne, der kommer i Betragtning. Der, hvor man 
har vænnet sig til et fuldstændigt Fællesskab, er deti 
Fald ikke tilstrækkelig Grund til at gaa bort fra det, at 
det ikke er nødvendigt for at fyldestgøre Ligeberettigel- 
sens Krav ved Formuens Deling. Krænke disse Krav. 
gør det fuldstændige. Fællesskab til lige Dele aaben- 
bart ikke. 

Som Resultat maa derfor det fastholdes, at vor Rets 
fuldstændige Sameje, som Norm for Formuens Deling, i 
en vis Retning er meget retfærdigere end en Deling efter 
Særejeprincipet, medens det i en anden Retning ikkeé 
"staar tilbage for dette, og at det derfor i Følge denne 
Afvejelse maa foretrækkes, naar der skal gøres Ægte- 
fællerne lige Skel ved Ægteskabets Opløsning. 


VI. 


Undersøgelsen af de to fremsatte Spørgsmaal hver 
for sig har ført til det Resultat, at Lighedsgrundsætnin- 
gen kræver for det bestaaende Ægteskab Ophævelsen af 
den ubetingede Regel om Hustruens Underordnelse under 
Manden, og derfor ogsaa hendes Ret til, ligesom Manden, 
at styre og raade over sin Formue, ved Ægteskabets Op- 
løsning en Deling af Formuen efter - Samejeprincipet. 
Spørgsmaalet er nu, om disse to Ting ere forenelige, 
eller om ikke den ene saaledes udelukker den anden, 
at der maa træffes et Valg: enten. Særraadighed .og Hu- 
"struens Myndighed under Ægteskabet, men da ogsaa 
Deling efter Særejeprincipet, eller Deling efter Sameje- 
principet, men da ogsaa den bestaaende Ret om Man- 
dens Maalsmandskab for Hustruen. 

Det er upaatvivlelig den mellem Juristerne alminde- 

lige Opfattelse, at Samejeprincipet eller vor Rets nu gæl- 
dende Regel om Formuefællesskab mellem Ægtefæller 
med praktisk -Nødvendighed drager Regelen om Mandens 
Eneraadighed med sig, saa at der, naar man vil bevare 
det første, ogsaa maa holdes fast ved den sidste. Blandt. 
mange Vidnesbyrd om denne Opfattelse er det her til- 
strækkeligt at henvise til den norske Kommissions Be- 
tænkning, der udtaler, ,at det er umuligt at lade den 
gifte Kone være myndig”, og dog indføre fuldstændigt 
Formuefællesskab", og omvendt, ,at hvor Konen skal 
være myndig, maa man opstille enten Særejet eller Do- 
talsystemet som Regel for Ægtefællernes Formueforholdf. 
Denne Tanke er det Grundlag, paa hvilket Kommissionens 
Udkast er bygget. 

Er denne Opfattelse rigtig, er det altsaa en Nød- 
vendighed at opgive Gennemførelsen af Lighedsgrund- 
sætningen i den ene Retning for at opretholde den i den 
anden. Skal Lovgiveren træffe Valget, maa han tage 
under Overvejelse, paa hvilket Punkt Uligheden er uret- 
færdigst mod Hustruen. Det er dog ikke nødvendigt, at 
just Loven træffer dette Valg. Den kan overlade Valget 
til Ægtefællerne, idet den opstiller de forskellige Ord- 
ninger som Alternativer. Herved faar det imidlertid stor 
praktisk Betydning, hvilket af Systemerne der opstilles 
som det, der skal gælde, hvis intet andet er vedtaget. 
At Loven ved at afgøre dette Spørgsmaal tager væsent- 
ligt Hensyn til det tilvante og det, som falder natur- 
ligst i Flertallet af Ægteskaberne, kan let forstaas. I 
Overensstemmelse hermed gaar det norske Udkast ud 
paa fremdeles at bibeholde som den almindelige Regel 
Formuefællesskabet med Mandens Eneraadighed og Hu- 
struens Umyndighéd; men der kan ved Ægtepagt for- 
skaffes Hustruen Myndighed og Særraadighed under den 
Forudsætning, at Formueforholdet ordnes som et Særeje 
med Opgivelse af Deling efter Samejeprincipet. 

Ved en saadan Ordning vil der utvivlsomt være gjort 

et Fremskridt i Forhold til den gældende Ret. Thi vel 
kender ogsaa denne, i Norge som hos os, en Adgang til 
at oprette Særeje ved Ægtepagt. Men foruden at der i 
dette Æmne hersker en Usikkerhed om adskillige, vigtige 
Retsregler, som det af mere almindelige Hensyn er øn- 
skeligt at fjærne, er det efter den nu gældende Ret end 
ikke, naar Særeje er oprettet, Regelen, at Hustruen der- 
for undslipper fra Mandens Værgemaal. Vel kan der 
yderligere ved udtrykkelige Bestemmelser opnaas mere 
til Hustruens Betryggelse; men dog kunne ingenlunde 
alle Virkninger af den afhængige Stilling, i hvilken Loven 
sætter Hustruen, bringes til at forsvinde, saaledes f. Eks. 
ikke med Hensyn til hendes Adgang til Erhverv. Men 
dette Fremskridt er ikke tilstrækkeligt. 

Det er for det første i og for sig unaturligt, at der 
ikke skal kunne ydes Hustruen fuld Ret paa én Gang i 
begge Retninger, baade under Ægteskabet og ved dets 
Opløsning, at hun maa finde sig i Uret i det ene For- 
hold, naar hun vil have sin naturlige Ret i det andet. 
Hertil er det ikke nok at svare, at Forholdet i Regelen 
vil stille sig saaledes, at i de Tilfælde, hvor hun har In- 
teresse af sin Myndighed under Ægteskabet, har hun or- 
dentligvis ingen Interesse i Deling efter Samejeprincipet, 
fordi Formuen vil være hendes, og omvendt, at hun i 
Regelen ikke vil have Interesse af Myndighed og Raadig- 
hed, naar hun har Interesse af Formuefællesskabet, fordi 
hun da ordentligvis dog intet vilde have at raade over. 
Dette kan højst være det sædvanlige; men Forholdene 
— kunne ogsaa meget vel tænkes at stille sig anderledes. 
Forholdet kan ogsaa forandre sig under Ægteskabet; men 
selv om overhovedet Ægtepagts Oprettelse tilstedes, efter 
at Ægteskabet er stiftet, kan hun dog ikke énsidig for- 
lange det. Desuden kan Initiativet til Oprettelsen af en 
Ægtepagt med Særeje jo ogsaa udgaa fra Manden, og 
Muligheden af, at han foreslaar og hun gaar ind paa en 
saadan Ægtepagt i Tilfælde, hvor hun netop har Interesse 


78 C. Goos:: Kvindens retlige Slkag/i Danmar 


af Samejet, er ikke udelukket. Endelig kan Særeje- 
systemet ogsaa medføre en Uretfærdighed mod Manden, 
som det er urimeligt, at han skal finde sig i, fordi han 
er villig til at. opgive sit Værgemaal over Hustruen. 

Men dernæst er det hele System ogsaa utilstrække- 
ligt af den Grund, at det overhovedet betinger Hustruens 
Myndighed og hendes Interessers retlige Betryggelse over 
for Manden under Ægteskabet af en Ægtepagt. Almin- 
delige Betragtninger og Erfaringen samstemme deri, at 
Adgangen til at betrygge Hustruens Interesser ved Ægte- 
pagt eller overhovedet ved særlige Viljesbestemmelser 
ikke gør Fyldest. Denne Udvej vil kun blive benyttet i 
et forholdsvis ringe Antal af Ægteskaber. Selv om der 
ikke var Pengeudgifter forbundne dermed, vil den for 
det første ikke let blive benyttet ved Ægteskaber, der 
indgaas mellem uformuende Personer; de mangle den ydre 
Opfordring. Deres Benyttelse vil derfor være indskrænket 
til visse Samfundsklasser. Selv i disse ville- Tradition 
og almindelig Tænkemaade lægge mange, psykologisk 
let forklarlige Hindringer i Vejen for en jævnlig Benyt- 
telse af Ægtepagter. Ønsket om at faa Ægtepagt op- 
rettet vil let tage sig ud som en krænkende Mistillid 
mod Manden og let af ham blive opfattet saaledes, og 
det saa meget snarere, jo mindre det har Skik og Sæd- 
vane for sig”). 


x) Et af Medlemmerne af den svenske Højesteret (Lindhagen) ud- 
taler sig saaledes herom: ,,En beståmmelse i lagen om rått får 
Qvinnan at skaffa sig åktenskapsfårord om en så grannlaga 
sak som inskrånkning i den mannen eljest i lagen tillerkånda 
rått att ensam fårvalta boet och at vara hustruns målsman, 
skulle utan tvifvel: blifva fullkomligt betydelselås. En fram- 
stållning om åktenskapsforord i sådant syfte af fåstmån eller 
hennes giftoman skulle innebåra eller anses innebåra en så 
långt gången yttring af misstroende, att all fråga om åkten- 
skapets fullbordande vål skulle i de flesta fallen dermed hafva 

- upphårt.... Det år icke fåre åktenskapets ingående som behof- 
vet att vidtaga forsigtighetsåtgårder i forevarende afsende går 

I Danmark hår det hidtil kun været et i Forhold 
til de indgaaede Ægteskaber forsvindende Antal, i hvilket 
Ægtepagt har været indsendt til Konfirmation: i Aarene 
1869—72 fra 17 til 24, medens Vielsernes Antal var fra 
12971 til 13627. Det var en lignende Erfaring, som i 
England førte til Loven af 9 Avgust 1870. Der var 
allerede forhen Adgang til at betrygge Hustruen ved 
særlige Dispositioner (Settlement); men i ÅArbejderklas- 
serne var der aldrig Tale om disse. Der fordredes for 
Hustruen i disse Klasser en Beskyttelse ved selve Loven. 
Vilde man hos os blive staaende ved hin Adgang til at 
sikre Hustruen under Ægteskabet ved Hjælp af Ægte- 
pagter om Særeje, vilde man ikke være kommet ud over 
det Punkt, til hvilket man i England allerede var naaet 
inden Loven af 1870. 

Det er nu heller ikke det norske Udkasts Mening 
at blive staaende herved. Ved Siden af hine Regler har 
det. andre, der sigte til. Hustruens Beskyttelse under 
Ægteskabet netop i de Tilfælde, hvor Ægtepagt ej er 
oprettet, og hvor derfor Formuefællesskabet i Følge Lo- 
vens almindelige Regel hersker. Det kan efter det an- 
førte ikke "betvivles, at det netop er til disse Forslag, at 
den vigtigste praktiske Interesse knytter sig. Ogsaa 
"teoretisk have de en særlig Interesse, fordi de vise, at 
den norske Kommission dog har antaget nogle Ind- 
skrænkninger i Mandens og Udvidelser af Hustruens Raa- 
dighed forenelige med Samejeprincipet, men tillige, hvad 


sig kånbart. Vid den tiden finnes åfvermått af fortroende och 
hopp att allting skall gå vål. Menunder åktenskapet, då verklig- 
heten- framstår osminkad och då makarne fårst kommit i till- 
fålle att rått låra kånna hvarandra, — då forst år det som 
behof får qvinnan kan gåra sig gållande att sjelf ingripa i led-. 
ningen af boets affårer, for att såka rådde sig och barn och 
åfven mannen ifrån undergång. Men år då hennes rått att 
deltage i boets fårvaltning beroende derpå att åktenskapsfor- 
ord blifvit ingånget, står hon ok. och handfallen med for- 
lorade fatalier.” | 

den i denne Henseende har anset for det højeste, der 
kunde bydes. 

Hvad det norske Udkast i denne Henseende fore- 
slaar, er dels en Ret for- Hustruen til med Udelukkelse 
af Manden at raade over Udbyttet af sit personlige År- 
bejde, uagtet der er Formuefællesskab, dels en Ret for 
hende til under visse Betingelser at fordre Boet delt og 
sig sin Andel, bestemt efter Samejeprincipet, tillagt som 
Særeje med Særraadighed. 

Det var et af Hovedøjemedene for den engelske Lov 
af 9 Avgust 1870 at beskytte Hustruens Arbejdsfortje- 
neste; men den gør det paa den Maade, at den erklærer, 
hvad hun saaledes fortjener, for hendes Særeje. Det 
ejendommelige ved det norske Udkast er, at Beskyttel- 
sen gives Hustruen, uagtet hendes nævnte Erhverv ved- 
bliver at høre under Fællesskabet. Et Forbillede herfor 
var imidlertid alt givet ved den svenske Lov af 11 Decbr. 
1874. Det norske Udkasts noget udførligere Regel inde- 
holder ikke blot den Bestemmelse, at Hustruen er 
ene berettiget til at raade over, hvad hun ved sit År- 
bejde erhverver, og hvad hun bevislig dermed har an- 
skaffet, men ovsaa, at dette, saa længe Ægteskabet varer 
og Fællesboet er udelt, ikke kan tages til Dækkelse af 
den Gæld, som Manden har stiftet uden hendes udtrykke- 
lige Samtykke. 

Den anden Regel har Forbilleder i den franske og 
den hollandske Ret og fra nyere Tid i den svenske Lov- 
givning, hvor en Forordning af 18 Septbr. 1862 indførte 
det saa kaldte boskilnad. Det norske Udkast vil have 
Hustruen tillagt Ret til at fordre Boet delt paa den an- 
givne Maade og med de angivne Virkninger, naar Man- 
den har forladt Hustruen, naar han er blevet insolvent, 
og naar han bestyrer Boet med Uforstand og Letsindig- 
hed. I nær Forbindelse hermed staar det fremdeles, at 
Udkastet kræver Hustruens Samtykke til visse betydelige 
Gaver af og indgribende Dispositioner over Fællesboet, 

og for at hævde denne Regel ligeledes giver hende Ad- 
gang til i Tilfælde af dens Tilsidesættelse at fordre hin 
Bodeling. 

Ingen vil miskende, at der er ydet meget ved disse 
Regler til Beskyttelse af den Hustru, der ej har Ægte- 
pagt. Men fuldt tilfredstillende ere de ikke. Den første 
Regel giver for lidt; den anden kan paa én Gang siges 
at give for lidt og for meget. 

Den første Regel giver for lidt, fordi den kun beskytter 
Hustruens Erhverv af personlig; Arbejde og ikke paa 
lige Maade, hvad der i Øvrigt, bortset fra Ægteskabet, 
maatte kaldes hendes Ejendom. Med Hensyn til saadan 
Ejendom henvises hun til Beskyttelsen ved Ægtepagt 
eller Bodeling med Særeje. Dette er hverken i Hen- 
seende til Betingelserne eller Virkningerne, hvad hun har 
… retfærdigt Krav paa. Over den første Indvending mener 
man at kunne sætte sig ud, fordi den givne Regel over- 
hovedet kun er beregnet paa smaa Forhold, påa de Sam- 
fundsklasser, som ikke have Formue. Men selv om man 
vil mene, at hine Udveje ere tilstrækkelige for de for- 
muende Klasser, ”saa er det dog selv i denne Begræns- 
ning og med dette Formaal ikke tilstrækkeligt, hvad der 
ydes. Hvorfor skal f. Eks. ikke en lille Arvelod, som 
kan tilfalde en Arbejders Hustru, beskyttes af Loven paa 
lignende Maade? Den engelske Lov af 1870, der lige- 
ledes vil give en Regel beregnet paa disse Samfundslag, 
har dog ikke anset det for rigtigt eller nødvendigt at 
indskrænke sin Regel til Arbejdsfortjenesten, men an- 
" vender den ogsaa paa mindre Årvelodder, som tilfalde 
"en Hustru, idet den sætter den selvfølgelig noget vil- 
kaarlig valgte Grænse ved 200 Lstr. Teoretiske eller 
praktiske Betænkeligheder kan den ene Regel ikke frem- 
byde i højere Grad end den anden. 

Utilstrækkelig er Reglen dernæst, fo7di den kun, saa 
længe Ægteskabet bestaar og Boet forbliver udelt, hin- 
drer Mandens Kreditorer i at falde over. Hustruens År- 

bejdsfortjeneste. Her skal man berolige sig ved, at der ikke 
let i disse smaa Forhold vil være Tale om synderlig Gæt! 
eller om synderlig Opsparing. Men Forholdet kan dog 
indtræde, og for de Paagældende kan det ringe være 
stort. Det kan stille sig lige saa oprørende, uretfærdigt 
og sørgeligt for Hustru og Børn ved Skitte som før 
Skifte at maatte ofre deres Spareskilling til Fordel for 
den, der har forstrakt Manden med Midler til at svire 
og øde.. Naar man først trods den paastaaede Umulighed 
af at forene Hustruens Myndighed og Raadighed med 
Formuefællesskabet har anset en saa betydelig Lem- 
pelse, som her er gjort, for mulig, saa ses det ikke, 
hvorfor det skulde være umuligt at gaa et Skridt videre 
og ofre endnu et Stykke teoretisk Betænkelighed paa 
det praktiske Behovs og Retfærdighedens Alter. 
Beskyttelsen ved Bodeling underligger de samme 
Indvendinger som Beskyttelsen ved Ægtepagter, om end 
i noget mindre Grad. Paa.den anden Side driver den 
Konsekvensen af det ægteskabelige Sameje til en Yder- 
lighed, som vist nok baade ligger udenfor denne Institu- 
tions historiske Tanke og dens fornuftige Begrundelse. 
Medens Samejets Virkninger til Hustruens Fordel ellers 
først vise sig ved Ægteskabets Opløsning, skal det her 
virke allerede, medens Ægteskabet bestaar. Den even- 
tuelle Ret gøres til aktuel før Tiden. Det vilde føre for 
vidt her at vise, at denne Forandring, som kan synes 
meget antagelig for. den sædvanlige, teoretiske Opfattelse . 
af Samejet, ikke har Hjemmel i dettes historiske Udvik- 
ling, og at de enkelte Retsregler, man kunde ville be- 
raabe sig paa, ikke ere bevisende. Vist er det, at de 
Betænkeligheder, som i og for sig kunne gøres gældende 
og andet Steds ere- gjorte gældende mod Formuefælles- 
skabet som Delingsprincip, naar det rækker ud over Er- 
hvervet under Ægteskabet, faa en ganske anden Vægt og 
Betydning, naar Manden endog, medens Ægteskabet be- 
staar, skal kunne tvinges til at dele halvt sin indbragte 

Formue med Hustruen. Det er langt mere end, hvad 
Hustruen retfærdig har Krav paa under Ægteskabet med 
Hensyn til Formuen. Hendes naturlige Ret er Raadig- 
hed over sin egen Formue og Udsigt til en Andel i Man- 
dens Formue ved Ægteskabets Opløsning, med tilsva- 
rende Udsigt for Manden til Andel i Hustruens Formue. 
At give hende Krav paa denne Andel, medens Ægteskabet 
bestaar, vil derimod ligne det at give Arvingen Krav paa 
Årvedeling, førend hans Arvelader er død. I alt Fald 
vil det sikkert gaa videre end det naturlige, naar denne 
Ret udstrækkes til mere end til Erhvervet under Ægte- 
skabet. Trods Samejeprincipets utvivlsomme Hjemlighed 
hos os, vilde den nye Konsekvens af det dog maaske 
have Vanskelighed med at fæste Rod. Det er dernæst 
næppe for dristigt at paastaa, at en saa vidt gaaende 
Gennemførelse af Samejet ikke har Udsigt til at blive 
almindelig evropæisk Retsregel.  Principet har endda 
Modstandere nok. Men tør dette siges, vil det være et 
Vidnesbyrd om, at Regelen ikke er naturlig. Anderledes 
vilde naturligvis Sagen stille sig, hvis Hustruens Ret 
kun gik ud paa at fordre Boet delt efter Særejeprin- 
cipet. 

De Lempelser og Udveje, som det norske Udkast 
har ment at kunne indføre, for ogsaa under Sameje- 
ordningen at beskytte Hustruens Ret, medens Ægteskabet 
bestaar, ere saaledes ikke af den Art, at de gøre det 
Spørgsmaal overflødigt, om det virkelig forholder sig såa, 
at der ikke kan gives Hustruen en. med hendes lige Ret 
fuldt stemmende Stilling under Ægteskabet, dersom Sam- 
ejet skal bevares, om der virkelig er Uforenelighed mel- 
lem dette System og den Selvstændighed, der ovenfor er 
paavist at være hendes naturlige Ret. Er der ikke det, 
saa vil hverken Ægtepagt eller Bodeling med Særeje 
være nødvendig for dette Øjemeds Skyld. Opgaven kan 
da fuldstændig løses ved Lovens almindelige Regel om 
Formueforholdet mellem Ægtefællerne. 

Et praktisk Vidnesbyrd om, at der ikke er en saa 
absolut Uforenelighed, som paastaas, tør man vel finde 
i selve det norske Udkasts Regel om Hustruens Eneraa- 
dighed over sin personlige Arbejdsfortjeneste. Rigtignok 
indføres Forslaget herom noget frygtsomt og med Aner- 
kendelse af, at det ikke passer ret godt ind i Fælles- 
skabsordningen; det ligesom undskylder sig med, at det 
kun angaar smaa Forhold. Men alt dette kan ikke 
svække den Kendsgernings Betydning, at Regelen dog er 
anset for praktisk mulig. Saa kan det vel dog ikke 
være saa alvorlig ment med ,,Umulighedenf. Man kan 
finde Anvendelsen af den samme Regel paa større For- 
hold af andre Grunde utilraadelig; men den kan ikke 
være mere umulig i det store end i det smaa. Rigtignok 
beskytter fremdeles det norske Forslag kun Hustruens 
Årbejdsfortjeneste midlertidig mod Mandens Gæld; men 
det kan ikke siges, at denne Indskrænkning er nødven- 
dig. Sely om Retsbeskyttelsen her blev strakt videre, 
er der dog Virkninger af Samejet tilbage ved Delingen 
mellem Æsgtefællerne, saa at det ikke kan siges, at Sam- 
ejet fuldstændig vil forsvinde, naar Hustruens Eneraadig- 
hed skal gennemføres helt med Hensyn til Gælden. Det, 
der kan stille sig i Vejen, er atter her ikke Umulig- 
heden af at tænke sig en saadan Ordning forbundet med 
Samejet, men kun den Betænkelighed, om det er HE ar 
at indskrænke dettes Virkninger saa meget. 

Hvad der ligger til Grund for Paastanden om Umu- 
ligheden af at forene Hustruens Myndighed og Raadig- 
hed over sit med Samejet, turde være en teoretisk Mis- 
forstaaelse af Samejeprincipet. 

Man forestiller sig Sagen saaledes, at Formuefælles- 
skabet mellem Ægtefællerne er et System, der har og 
nødvendig maa have Virkninger ikke blot ved Ægte- 
skabets Opløsning, men ogsaa under dets Bestaaen. For- 
muen er straks fælles. Med denne Opfattelse er det 
ganske vist uforeneligt, at Ægtefællernes Formuer retlig 

kunne være adskilte under Ægteskabet, hver undergiven 
en forskellig Raadighed. Man skulde nu rigtignok synes, 
at det ikke mindre var uforeneligt med et saadant Fælles- 
skab, at Manden alene raadede over Formuen. Den na- 
turlige Ordning maatte være en fælles Raaden efter 
Grundsætningerne for Interessentskaher. Denne Konse- 
kvens har Professor Nordling i Upsala draget i en Af- 
handling, med hvilken han indledede en ny Drøftelse af 
denne Sag påa det andet nordiske Juristmøde (1875). 
Som Udvej fra de af en saadan Ordning flydende Van- 
skeligheder foreslog han da en overordentlig vidtgaaende 
Adgang til Bodeling. De fleste finde imidlertid en saa- 
dan Ordning upraktisk. Styrelsen af den fælles Formue, 
sige de, maa af praktiske Grunde lægges i éns Haand. 
Man kommer da til Mandens Eneraadighed, idet man 
betragter ham som en ved Loven indsat, eneberettiget 
og over for Tredjemand ansvarlig Bestyrer paa begges 
Vegne af den fælles Formue. Med Mandens Eneraadig- 
hed over Fællesboet følger da som yderligere, uund- 
gaaelig Følge Hustruens Afhængighed ogsåa i de andre 
Retninger, navnlig i alt, hvad der vedrører Erhvervet, 
Husvæsenet og andre fælles Anliggender. 

Men denne Opfattelse af Formuefællesskabet mellem 
Ægtefællerne er ikke nødvendig efter Sagens Natur og 
næppe heller den, som stemmer med Institutionens hi- 
storiske Udvikling. Mandens Eneraadighed og Styrelses- 
ret har ikke denne afledede Grund. Den er tværtimod 
det oprindelige, af Samejet uafhængige, og har som op- 
"rindeligt Sidestykke, at Manden ogsaa alene beholder 
hele Formuen ved Ægteskabets Opløsning. Senere er- 
kendes Hustruen for berettiget til at tage en Lod i For- 
muen ved Boets Deling, men uden Forandring i Mandens 
Eneraadighed. Naar dette kaldes Formuefællig, vil det 
altsaa kun sige, at Formuen ved Delingen behandles som 
Sameje, at Hustruen eller de, der træde i hendes Sted, 


tage en Lod deri med en Adkomst, der retlig maa stilles 
6 

i Klasse med, skønt den i andre Henseender er forskellig 
fra den Adkomst, med hvilken Arvinger tage Arv. Vil 
man opkaste Tvivl om Rigtigheden af denne Opfattelse 
af den historiske Udvikling, maa det i alt Fald erkendes, 
at der ikke er en eneste, nugældende Retsregel hos os, 
som staar i Strid med den, og at Opfattelsen er logisk 
mulig. Fællesskabet i Formuen behøver kun at være 
Navnet for et "Delingsprincip, som saadant analogt med 
Årveretten, og anderledes viser det sig ikke for Hustruen 
efter den gældende Ret. Men er denne Opfattelse og en 
Ordning i Overensstemmelse med den mulig og, som det 
nu. i langsommelige Tider har vist sig, praktisk gennem- 
førlig, saa er det ogsaa muligt og praktisk gørligt at 
give den hidtil værende énsidige Ordning efter denne 
Tanke den Rettelse, som kræves af Retfærdigheden. Det 
Princip og de samme Retsregler, som Loven nu kun 
kender paa énsidig Maade for Hustruens Forhold til For- 
muen, maa ogsaa kunne finde Anvendelse paa Manden i 
de Tilfælde, hvor Retfærdigheden kræver det, nemlig hvor 
Formuen er Hustruens, og fremdeles i de Tilfælde, hvor 
begge Ægtefæller have Formue eller drive Erhverv, påa 
den Maade, at hver Ægtefælle raader over sin Formue, 
og at de have en gensidig Ret til Deling efter Sameje- 
principet. Juristen maa nødvendig erkende denne Ord- 
ning for i Principet mulig: Dens Anbefaling er denne, 
at det tilsteder at realisere fuldstændig den Tanke, som 
Retfærdigheden kræver. Lighedsprincipet fuldt anerkendt 
baade, medens Ægteskahet bestaar, og efter dets Opløsning. 

Gives der da andre Grunde, som kunne gøre en 
saadan Ordning betænkelig? I Hensynet til Ægtefællerne 
og det ægteskabelige Forhold mellem dem kunne de ikke 
søges. - Mandens Interesse, som de, der især ynde Fælles- 
skabet efter den nugældende Ordning, fordi det hjemler 
Mandens Eneraadighed, mulig ville paaberaabe sig, kan 
ikke komme i Betragtning mod Hustruens Ret. At egoi- 
stiske Bestræbelser ville fremmes paa Fællesinteresser- 
nes Bekostning, er en Indvending, som ikke med større 

Føje kan gøres mod den antydede Ordning end mod den 
nugældende; thi der kan paa Forhaand og i Almindelig- 
hed dog ikke gaas ud fra, at man mere skulde have Grund 
til at frygte for Hustruens end for Mandens Egoisme. 
"Den Betryggelse, den nugældende Ret indeholder imod 
Interessertheden, bevares fuldstændig, den nemlig, som 
ligger i, at ved Delingen slaas begges Overskud af Formue 
sammen til Deling som Sameje. Det er i den Ordning, 
der kun kender Hustruens Myndighed og Raadighed i 
Forbindelse med Deling efter Særejeprincipet, altsaa den, 
der efter det norske Udkast skal kunne vedtages ved 
Ægtepagt, at Faren i denne Henseende ligger. Det er 
den, der fremkalder Spørgsmaalet om særegne Forskrifter, 
som kunne betrygge herimod, efterdi det, som jyske Lov 
sagde, ,er venteligt, at Husbonde maa enten med Ave 
eller med List komme Hustruen til at skjøde sig, hvad 
som han vil, og ere somme Kvinder vel saa listige, at 
de komme og deres Husbønder til at skjøde dennem, 
hvad som de bede.” Vanskelighederne ved en betryg- 
gende Ordning i denne Henseende, som kunne skønnes 
af det Omfang, Bestemmelserne herom indtage i det 
norske Udkast, undgaas, naar Hustruens Myndighed 
forenes med Samejeprincipet. 

Det, der skal volde Betænkeligheder, kan kun ligge 
i Forholdet til Tredjemand. Man kan her dels tænke 
paa Mandens Kreditorer, dels paa dem, der i god Tro 
indlade sig iRetshandler med Manden om Ting, der tilhøre 
" Hustruen. Hvor meget Krav imidlertid end Kreditens 
og Omsætningens Interesser have paa at tages i tilbørlig 
Betragtning, kunne de dog aldrig her afgive de egentlig 
ledende Synspunkter. De maa nødvendigvis hentes fra 
selve Forholdet mellem Ægtefællerne. Der skal ikke 
paatvinges Ægteskabet en uretfærdig Ordning af Hensyn 
til Tredjemand. Han har kun Krav paa, at den nær- 
mere Udførelse sker paa en Maade, der betrygger hans 


berettigede Interesser. I øvrigt er det let at se, at Kre- 
6% 

diten er bedre betrygget ved en hvilken som helst Ord- 
ning, som Loven opstiller, end ved en Ordning, der 
hviler paa Ægtepagt, som trods alle Regler om Kund- 
gørelse kan forblive ukendt. 

Hvad der under enhver Ordning, der indfører Hu- 
struens Særraadighed, kræves særlig for Kreditorernes 
Skyld, ere strenge Regler om Afkræftelse af Retshandler 
mellem Ægtefællerne til Kreditorernes Skade. For Om- 
sætningens Skyld kræves Betryggelse for Erhvervelser, 
skete i god Tro i Henhold til, hvad der maa antages at 
være en Ægtefælles Gods, navnlig i den fælles Bolig. 
Med Omsigt givne og fyldestgørende Regler om disse 
Forhold ere ikke umulige; det viser selve det norske Udkast. 

Skønt den her antydede Løsning hverken ved ed 
Forandringer, den vil medføre i den gældende Ret, eller 
sammenlignet med det norske Udkast, er saa radikal, 
som den ved første Øjekast kan synes og maaske ogsaa 
i sit Princip kan siges at være, er det dog meget sand- 
synligt, at man ved den Omordning, som tør ventes i 
Danmark, ikke vil gaa saa vidt og navnlig ikke gaa me- 
get ud over, hvad det norske Udkast har foreslaaet. Det 
bør da bemærkes, at en saaledes begrænset Reform vel 
næppe kan anses for en endelig afsluttende Afgørelse, 
men at dens Betydning dog ikke bør undervurderes. 
Den maa utvivlsomt betragtes som et i mange Henseender 
tilfredsstillende Skridt paa en Bane, som vor Lovgivning 
altfor længe har tøvet med at betræde. Navnlig rammer 
Forslaget om den Raadighed over Arbejdsfortjenesten, 
som skal tilkomme Hustruen i Formuefællig, et Punkt, 
hvor Mislighederne ved den nugældende Ret føles hyp- 
pigst og i de videste Kredse. IEngland beregnede man, 
at der af gifte Kvinder i England var ikke mindre end 
800000, der sysselsatte sig med Dagarbejde for Fremmede, 
især i Fabrikerne. men ogsaa i Jordbruget, og som mang- 
lede enhver Beskyttelse i Loven mod, at deres Mænd 
plyndrede dem for, hvad de fortjente. I Danmark var 
der ved den sidste Folketælling 141000 Kvinder, gifte i 

Kaar, der give Sandsynlighed for, at de selv arbejde for 
Penge. Antages det, hvad der sikkert ikke er for meget 
regnet, at 50000 af disse stadig arbejde for Penge, og at 
de tjene 66 Øre om Dagen, altsaa 200 Kroner om Åaret, 
saa giver dette et paa mange Hænder spredt Udbytte af 1 
Million Kroner om Aaret, som nu mangler den Beskyt- 
telse, hin Regel vilde give. 


Der kan næppe sluttes med sandere Ord end føl- 
gende, hvormed et Medlem af den svenske Højesteret, 
Naumann, begynder sit Votum om Udkastet til den 
svenske Lov af 1874: ,,Frågan om betryggandet af den 
gifte qvinnans åganderått och hennes juridiske stållning 
for åfrigt i åktenskapet, gent emot mannen, hårer till an- 
talet af dem, som icke båra eller kunna undanskjutas; 
ty den har sin yttersta grund i en af de evige sannin- 
gar om menniskorått och menniskovårde, hvilka isamma 
mån som ett folks uppfostran går framåt, i samma mån den 
sanna humanitetens område vidgas, forr eller senare bana 
sig en såker våg till erkånnande, oaktadt allt motstånd.” 


Efterskrift: Ved at gennemlæse den første Del af min 
Athandling om Kvindens retlige Stilling er jeg bleven op- 
mærksom paa, at min Udtalelse S, 12, hvor der tales om 
kvindelige Studenters Udelukkelse fra den teologiske Em- 
bedsprøve, kan misforstaas. For at forebygge en Misfor- 
staaaelse være det mig da tilladt at bemærke, at jeg ved 
her at omtale det ,,bestemmendef Mottv alene har haft for 
Øje det Hensyn, som begrundede Modstanden mod den al- 
mindelige Regels Anvendelse i denne Retning, saaledes som 
det oprindelig var paatænkt (s. Universitetsaarb. S. 12), ikke 
derimod det Hensyn, som foranledigede Regeringen til der- 
efter at optage denne Lempelse i Anordningen. Som det ses 
af Universitetsaarbogen S. 18—19, var Motivet hertil kun 
det, at den store Meningsforskel gjorde det utilraadeligt, i 
det mindste for Tiden, at gennemføre Foranstaltningen paa 
dette Punkt og derved mulig svække Velviljen for den i 
det hele. 

C. Goos. 


Brevstilen i Danmark i det l6de 
Aarhundrede. 


Man har paastaaet, at Brevstilen er et saa umiddel- 
bart og fyldigt Udtryk for det Individuelle, at man ved 
blot at gennemlæse et tilstrækkeligt Antal af en Persons 
Breve vil være i Stand. til at bestemme Vedkommendes 
hele aandelige Fysiognomi. At dette er en Overdri- 
velse, ville vel de Fleste være enige om, særligt: de 
Mange, for hvem det ikke rigtigt ligger at skrive Breve. 
Men saa meget er dog-i det mindste sandt, at af alle 
de Enkelt-Udtryk, som det Personlige giver sig, er intet 
saa tydeligt, saa umiddelbart og saa ms nuanceret, som 
… netop Brevstilen. 

Hvad der gælder det enkelte Individ, ME i endnu 
højere Grad om én hel Tidsalder. Det enkelte Individ 
kunde tænkes at være paa sin Post i sine Breve eller 
af Ubehjælpsomhed kun delvis og uklart at faa udtrykt 
sig selv; en hel Tidsalder vil altid kunne overraskes i 
sine Breve, og er Ubehjælpsomheden gennemgaaende, op- 
- hører den at være tilfældig og afsætter. sig selv som 
et Karaktermærke. Derfor ejer Historikeren intet finere 
Instrument til at aflæse en Tidsalders Ejendommelig- 
heder med -end netop en fyldig Samling af dens Breve. 
De ere ikke saa iøjnefaldende men fuldt saa paalidelige 
som malede Portræter, og først fra den Tid af, hvor et 

sligt sammensat, selvskabt Billede af en Tidsalder fore- 
ligger, vil der kunne være Tale om for Historien virke- 
lig at løse sin Opgave: fuldt at genfremstille den 
svundne Slægt. 

For Danmarks Vedkommende er dette rige Hjælpe- 
middel opbevaret i tilstrækkelig fyldig Form fra omtrent 
Aar 1530; hvad der ligger forud er for spredt og til- 
fældigt til at forme sig til et Billed. Først med det 
16de Aarhundrede begynder da den Del af vor Historie, 
som vi nu ere i Stand til i egentlig og dybere Forstand 
at tilegne os. Idet man beklager denne sene Modenhed, 
misforstaa man dog ikke Forholdet, som om Tidernes 
Ugunst og mangelfuld Sans for Breves Værd halvt ved 
et Tilfælde skulde være kommet til at afklippe 600 Aar 
af vor Historie. Vel er meget gaaet tabt, som nu vilde 
have givet os uvurderlige Oplysninger; men man fejler 
dog næppe ved at antage, at en Hovedgrund til, at saa 
faa Breve ere bevarede fra Tiden før 1530, simpelthen 
er den, at kun faa ere blevne skrevne. Det gaar Slægten 
som den Enkelte, der hørér en vis Modenhed og Udvik- 
ling til for overhovedet at udtrykke sig i Brevform. 
Skønt nu denne Udvikling ikke indtræffer samtidigt for 
hele Slægten, men en Del er forud, medens hele Massen 
endnu er tilbage, saa har dog vistnok Dannelsen og 
Skrivefærdighéden i Danmark, selv højt op imod Aar 1500, 
været af den Natur, at egentlig Breavskrivning kun var 
de Allerfærrestes Sag. Men for at Breve skulle kunne. 
… give et fyldigt og paalideligt Billede af en Tid, udkræves 

først og fremmest, at Brevskrivernes Tal ikke er altfor 
begrænset. Det turde da være, at vi ikke ere gaaede 
tabt af saa meget endda, men at den Tid, hvorfra Breve 
i større Antal ere os bevarede, omtrent falder sammen 
med den, da Brevskrivningen selv blev almindeligere. 

Brevene fra det 16de Aarhundrede have altsaa en 
dobbelt Værdi for os, idet de dels ere de ældste os be- 
varede, dels vise os den hjemlige Brevstil paa vistnok 

et af dens tidligste Udviklingstrin. Det vil derfor ikke 
være uden Interesse et Øjeblik at betragte dem noget 
nærmere. 

Først maa vi imidlertid klare os, hvilke Breve vi ønske 
at betragte. Som bekendt talte og skrev man nemlig 
den Gang herhjemme med omtrent lige Færdighed to 
Sprog, Dansk og Latin. Begge vare de komne til Ære 
og Værdighed paa ny omkring Aar 1500, de trivedes 
fredeligt sammen og det var ofte de samme Mænd, der 
i Kraft af en uklar Blanding af religiøs, klassisk og na- 
tional Begejstring ivrigt drev paa at pleje dem begge. 
For saa vidt vare de ens stillede, og Latinen var ikke 
heller, som baade før og siden, indskrænket til be- 
stemt Stand og Køn. Men dog var der en Væsens-For- 
skel imellem dem. Den bestod ikke i, at det ene var 
Modersmaalet, det andet noget tillært; tværtimod, mange 
af disse Mænd, der som Børn havde faaet Straf for under 
Legen at tale Dansk, overraske os ved senere i deres 
mest bevægede Øjeblikke at slaa over til at tale Latin, 
Hjærtesproget, gennem hvilket de havde faaet ikke blot 
deres Dannelse, men selve deres religiøse Begreber til- 
førte. Nej, Forskellen ligger i, at det ene var et uddøet 
Sprog, det andet et levende. Ganske vist taltes Latin 
og var for saa vidt endnu i Live. Men i Virkeligheden 
var det dog dødt, thi det tillod ikke Frembringelsen af 
nye Ord, og de gamle Betegnelser passede hyppigt kun 
ret til en svunden Tids Begreber. Trods den tilsyne- 
ladende Frihed, som dette Sprog kunde byde den Ta- 
lende, murede det ham dog uformærket inde. 

Paa intet Punkt viser denne Forskel sig saa stærkt, 
som netop i Brevene. Paa den ene Side et kluntet, 
udannet Sprog, der gør de første, ganske vist energiske, 
men brede og trættende Forsøg paa at udtrykke Tanken; 
påa den anden Side et slebet Sprog, der let og sikkert 
griber det rette Ord, saa sikkert endog, at det knap 
behøver Tanken med til Hjælp. Men bagved det Danske 

hører man bestandig en Virkelighed banke, i det La- 
tinske synes ofte Ingen at være hjemme eller overhovedet 
at bo. Paa Dansk skrives der kun et Brev, hvor Nøden 
driver dertil og hver anden Meddelelsesform er afskaa- 
ren; paa Latin træffer man hyppigt en forfinet Smags 
Produkt, Breve skrevne ikke for Indholdets men for For- 
mens Skyld. At disse have tiltalt Datiden, er der ikke 
nogen Tvivl om, mindre Lykke gøre de hos os. De 
ciceronianske Vendinger have forlængst tabt deres pir- 
rende Kraft, selv et elegant anbragt Citat af Aristoteles 
er nu ude af Kredit. Man leder nu tildags i disse Breve 
vekslede mellem Lærde eller skrevne til Hjemmet fra Søn- 
nerne i Leipzig, Paris og Padua med en vis Utaalmodighed 
efter Indholdet; man gør dem Uret, man glemmer, at de ikke 
vare andet end lærde Hilsener eller højt regnet Attester 
for de Unges Fremgang i at kunne skrive Latin. 

Under disse Omstændigheder vil der imidlertid næppe 
være Tvivl om, hvilken af de to Slags Breve, der har 
mest Interesse for Nutiden. Idet vi da altsaa lade de 
latinske ligge, skulle vi i det Følgende holde os ude- 
lukkende til de danske. 

Der er en Fordom, som Enhver lidt efter lidt uvil- 
kaarligt lever sig ind i, det er, at de gængse Vendinger 
i vore Breve ere,de i og for sig naturlige. Naar man 
har erhvervet sig tilstrækkelig Øvelse i at anvende den 
lange Skala af Begyndelses- og Slutningsformer lige fra 
»Kære" til ,Højstærede”, fra det blotte ,,Dinf til ,,Deres 
med særdeles Højagtelse forbundne”, hjælper man selv 
… med til et uskyldigt Bedrag, idet man indbilder sig, 
at disse Former, hvis Tilegnelse dog har kostet ”os Møje, 
egentlig give sig af sig selv. At. dette ikke er Tilfældet, 
lader sig imidlertid let paavise. Allerede mange af de 
Vendinger, som vore Bedsteforældre brugte, ere nu gaaede 
af Brug. Et Brev til en Ven vilde Ingen nu begynde 
med , Min" N. N., og lige saa lidt vilde Nogen i Alvor 
underskrive sig ,,Deres ærbødige Tjener". Men Hvo tør 

påa den anden Side erklære disse Udtryk for mindre 
naturlige og nærliggende end vore tilsvarende nu bruge- 
lige. Et Blik paa Brevenes Udviklingsgang viser os da, 
at Formen stadigt skifter. Saafremt man nu ikke tør 
erklære denne Udvikling for en bestandig Fremgang, 
"altsaa betegne de til enhver Tid brugelige Udtryk for 
Summen af de forudgangne Slægters opsparede Visdom, 
nødes man til at indrømme, at her som paa andre til- 
svarende Omraader er den egentlig Herskende den gaade- 
fulde Magt: Moden. Kun én tydelig Udviklingslov synes 
at kunne paavises, det er, at de samme Udtryk og For- 
mer alle gennemgaa tre Stadier: at lyde alvorligt, at 
lyde komisk og at gaa 1 Glemme. 

Saa godt som alle Udtrykkene fra det 16de Aarhun- 
dredes Breve ere forlængst indtraadte i det sidste” Sta- 
dium. Det første Indtryk, de nu gøre, er ikke et pud- 
sigt, men et fremmed, et besynderligt. Man undres over, 
at disse Former en Gang have lydt naturligt, og først 
naar denne Tanke virker trykkende, enten vemodigt eller 
ved Krav paa Forstaaelse, hefrier man sig for den ved 
et Smil. Afvigelserne mellem da og nu ere større end 
den blotte Afstand mellem Alvorligt og Komisk, man 
føler, at her maa ligge mange ubekendte Led imellem. 

" Forskellen viser sig strax ved Udskriften. For 
os er det blevet Natur ikke at regne denne med. til 
Brevet; selv om Indholdet er nok saa varmt og hjærte- 
ligt, ere vi dog kølige paa Konvoluten, og vi vilde le, 
om En skrev udenpaa: , Til min kære Moder Fru A.f 
eller: ,Til min Forlovede Frøken ;B."… Grunden er 
klar nok. Et Brev passerer nu saa mange uvedkom- 
mende Hænder, førend det naar sit Bestemmelsessted, 
Udskriften er beregnet paa. disse Udenforstaaende, og 
hver overflødig Oplysning bliver derfor til en komisk 
Fortrolighed. | 

Anderledes bar man sig ad i det 16de Aarhundrede. 
Da nøjedes man ikke med udenpaa Brevet at angive 

ModtagerensTitel og Navn, men man gjorde tillige omhygge- 
ligt Rede for Slægtskabet mellem ham og Brevskriveren, 
lagde sin Hjærtelighed for Dagen ved at angive dette 
nærmere end det i Virkeligheden var, betegnede ham i 
Mangel af Slægtskabs Forhold som sin særdeles gode 
Ven og tilføjede sluttelig en beroligende Meddelelse. om 
Tonen i Brevet. ,,Ærlig og velbyrdig Mand Christoffer 
Gøye til Avnsbjerg, min kære Morbroder, venligen til- 
skrevet" lyder saaledes f. Eks. Udskriften paa et Brev 
fra Peder Oxe. ,, Ærlig og velbyrdig Frue, Fru Berethe, 
salig Herluf Trolles Efterleverske, til Herlufsholm, min 
synderlig gode Ven, ganske venligen tilskrevet” staar der 
udenpaa et Brev til Birgitte Gøye fra Otto Thott; og 
skønt Sten Brahe ikke er i nærmere Slægt med hende, 
end at han er gift med hendes Søsterdatter, skriver han 
dog udenpaa et Brev til hende: ,,Ærlig og velbyrdig 
Frue, Fru Birgitte Herluf Trolles, min kære Moder, 
zaiako venligen tilskrevet.” 

Grunden til denne Wjendommelighede er lige saa 
klar som til vor Tids modsatte Fremgangsmaade. Da- 
tiden kendte ikke til Postvæsen, hvert Brev besørgedes 
af et særligt dertil afsendt Bud, som i de fleste Tilfælde 
næppe forstod at læse; der var da ingen Grund til at 
være hemmelighedsfuld i Udskriften. "Tværtimod burde 
der i denne gives saa mange almindelige Oplysninger 
som muligt, at faa et Brev var jo ingen Hverdagsbe- 
givenhed, det kunde betyde allehaande, og hvo borgede 
for,:at Modtagerens Læsefærdighed var stor, det gjaldt. 
"da om straks at berolige ham med Hensyn til Ind- 
holdet. 

Men skønt saaledes den fortrolige. Tone alt istemtes 
i Udskriften, — og denne Fortrolighed gik vidt, selv 
Landets 'øverste Embedsmand tituleres af ha ube- 
kendte Ubetydeligheder som ,,deres synderlig gode Ven" 
— tilsidesatte man dog ikke derfor et andet Hensyn, 
som for Datiden havde stor Vægt, Hensynet til Mod- 

tagerens Rang. Endog paa de hurtigst skrevne smaa 
Billetter, vekslede mellem Mand og Hustru, Forældre . 
og Børn, glemmer man ikke at give Vedkommende, hvad 
der tilkommer dem, ,strenge Ridder", ,,Hr.”, ,ærlig og 
velbyrdig", ,,hæderlig og højlærdf", ,ærlig og vis" osv. 
Det var et Sprog, som Datiden var velbevandret i, 
men som vi i vore Dage kun forstaar ved Hjælp af Vej- 
ledning. Paa intet Punkt har nemlig den hjemlige Ær- 
gærrighed i Mellemtiden vundet en saa afgørende Sejr, 
som paa dette. Med prisværdig Udholdenhed har den 
Skridt for Skridt banet sig Vej og tilkæmpet sig alle de 
lokkende Goder. I det 16de Aarhundrede kaldtes kun 
Adelsdøtre for ,,Jomfruerf, ,,Hr.” foran et adeligt Navn 
betegnede, at Vedkommende var Ridder, kun Kongedøtre 
vare ,Frøkener", kun Kongen og Dronningen vare 
»Naader", Hvis Nogen fra hin Tid nu kunde se op, 
vilde sikkert intet Fremskridt vække saå megen For- 
bavselse, som den høje Rang hele Nationen i Mellemtiden 
har opnaaet. 

Den samme Blanding af Fortrolighed og Etikette, 
som vi have set ved Udskriften, gentog sig i Indhol- 
det. Folk, som øjensynligt stode hinanden fjærnt, til- 
talte hinanden i Breve med ,,kære Ven”, selv i Ansøg- . 
ninger til Landets øverste Embedsmænd nævnede Under- 
ordnede disse ugenert med Fornavn og kaldte dem 
»kære". Paa den anden Side iagttoges der endog i de 
snevreste Forhold bestandig en Ærbødighed i Formen, 
som lyder os fremmed; naar Christian den Fjerde f. Eks. 
skrev til sin Moder kaldte han hende ikke ,,Moder”, 
men anvendte stadig den mellem Fyrster brugelige Til- 
tale ,,Eders Kærlighed"; i de Breve han som Barn sendte 
til sin yngre Broder og Legekammerat Ulrik, kalder han 
gerne denne: ,,Kære Hertug Ulrik, allerkæreste Hr. Bro- 
der!" osv. 

En »Ejendommelighed ved Indholdet af Datidens 
Breve, som imidlertid falder langt mere i Øjnene, er 

deres brede Begyndelses- og Slutnings-Formular. Vi 
kunne begynde et Brev med ,,Kære Venf og derpaa 
straks gaa til Sagen, i det 16de Aarhundrede var saa- 
dant en Umulighed. Den Gang krævede god Tone, at 
man først en tre fire Linjer igennem satte sin egen og 
Læsernes Taalmodighed paa Prøve ved Anvendelsen af en 
staaende Velsignelse og Tak for tidligere viste Venskabs- 
tegn, Bevidnelser, der ved deres ensformige Karakter let 
tabte al Betydning, og i Skrivelser mellem Uvenner 
eller til Ubekendte toge sig ligefrem latterlige ud. Det 
gik vel ogsaa Datidens Læser som Nutidens, der har 
erhvervet sig Øvelse i at omgaas hine Breve, at han efter 
bedste Evne straks lod Øjet hvile paa det Punkt, hvor 
Indledningen var til Ende og det egentlige Brev be- 
gyndte. Indledningen lød omtrent saaledes: ,,Min ganske 
»venlige Hilsen nu og altid forsendt med Vorherre! 
»Kære N. N. synderlig gode Ven! Næst min venlige Tak- 
»Sigelse for al Godt, hvilket igen at forskylde jeg altid 
»Skal findes redebon. ,Kære N. N. giver jeg Eder 
»ganske venligen at vide.” .….… . Dette var Grundstammeu 
i Begyndelsen, som dog efter den Skrivendes Individuali- 
tet kunde undergaa visse Ændringer. Navnlig var den 
Sætning: ,,hvilket igen at forskylde jeg altid skal findes 
»redebon” for fast og sluttet i sin Form til, at den ikke 
skulde friste til Udtværing. Den udvides derfor hyppigt 
f. Eks. til ,, hvilket jeg altid gærne vil forskylde i hvad 
»Maade jeg véd Dig til Vilje og Gode kan være" eller 
lignende. 
Slutningsformularen var mere kortfattet og fulgtes 
ikke fuldt saa slavisk. Undertiden udelodes saaledes: 
»Jeg vil nu ikke længere bemøje Dig (Eder) med denne 
min ringe Skrivelse”, men sjeldent forbigik man: ,,Hvad 
Dig til Vilje og Gode kan være, gør jeg altid gærne, og 
vil hermed have Dig Gud Almægtigste befalet.” Hvis 
Familierne kendte hinanden, tilføjedes der de gensidige 
Hilsener i følgende staaende Udtryk: ,,Gør vel og sig 

»N.N. og hendes Jomfruer mange gode Nætter paa mine 
Vegne! Lader N. N. sige Eder mange gode Nætter.” 
For at forstaa dette sidste, maa erindres, at ,,Godnat" 
efter Datidens Sprogbrug bétød: ,,Farvelf eller ,,Levvel.” 
»Mange gode Nætter" svarede altsaa til vort ,,;mange 
Hilsenerf og kunde alt efter Venskabets Varmegrad 
ligesom nu forøges fra mange til hundrede, til tusinde, 
ja til hundrede tusinde, hvilket sidste Antal ikke er frit 
for at tage sig pudsigt ud, naar det blot undergaar den 
ubetydelige Forandring at skrives med Romertal. | 

Man tager næppe fejl, naar man i disse pompøse 
Begyndelses- og Slutningsformularer — hvoraf svage Re- 
ster endnu have holdt sig ned til vor Tids Kongebreve — 
ser Sporene af Nordens førete Læremestre i Brevskriv- 
ning, den romerske Gejstlighed. Begyndelsen: ,,Hilsen 
nu og altid forsendt med Vorherre” og Slutningen: ,vil 
hermed have Dig Gud Almægtigste befalet" minder for 
stærkt om et bispeligt Hyrdebrev til, at Ligheden kan 
være tilfældig. Endnu i Aarhundredets Begyndelse havde 
jo Alle modtaget deres Undervisning i Klosterskolerne, 
og Reformationens Værk krævede lange Tider, førend 
det viste sig i Forandring af Brevstilen. Endnu hun- 
drede Aar efter var den gammeldags Stil langt fra for- - 
trængt hos de Dannede,' og et Spørgsmaal er det, om 
ikke visse staaende Vendinger, der endnu komme igen i 
vor' Ålmues Breve, saasom Begyndelsen: ,Jeg kan lade 
Dig vide, eller Slutningen: ,jeg vil ikke bemøje Dig med 
et langt Brev" foruden at skrive sig fra en fælles Grund, 
Ubehjælpsomhed, tillige indeholde en svag Efterklang af 
Datidens gode Brevtone. 

Åt denne gennemgaaende Lighed i alle det 16de 
Åarhundredes Breve ikke kan være fremkommen blot 
ved de Voksnes Efterligning af Udtrykkene i modtagne 
Breve, er klart nok... Den maa være bevirket ved fælles 
Undervisning som Smaa. Vi tør da sikkert slutte, at 
Brevskrivning i Skolerne har udgjort et Fag, hvor Enhver 

indøvedes i korrekt Anvendelse af disse staaende For- 
mularer. Og man fåar et Begreb om Rækkevidden af 
disse Formularers Magt ved at lægge Mærke til det 
interessante Faktum, at de herskede ikke blot i Norge, 
men i Sverrig tillige, med samme uindskrænkede Myn- 
dighed som i Danmark. ,, Min venlige og velvillige Hil- 
sen forsendt med Gud nu og altid osv. . ., Kære N.N. 
jeg hafver intet sønderlig at jeg kan skrive Dig til nu 
oppåaa denne Tid utan helsa mine Børn og alle gode 
venner med mange tusende gode Natter. Hermed Dig 
og alt dit gode Selskab den evige Gud befalendes,f hed- 
der det saaledes i et tilfældigt valgt svensk Brev, og 
Ligheden med de danske Udtryk røbe noksom en Fælles- 
hed i Landenes aandelige Vilkaar. 

Det ligger i Sagens Natur, at Indholdet i egen- 
ligste Forstand maatte være forskelligt i de forskellige 
Breve, lige saa varierende, som de indbyrdes afvigende 
Forhold, der havde fremkaldt det, og de Brevskrivere, 
der havde affattet det. Paa dette Punkt maa da Ulig- 
hederne bryde frem og det Individuelle gøre sig gæl- 
dende, om end en vis Ensartethed maaske endnu kunde 
lade sig paavise. Ikke desto mindre gøre det léde ÅAar- 
hundredes Breve Brud paa denne i sig saa simple Regel. 
Ikke blot Lighed men Enshed lader sig paavise vidt ud 
over de Grænser, som den individuelle Frihed ellers har 
afstukket for det Fælles i Brevformen. 

Lad os et Øjeblik tænke os ind i Datidens Forhold. 
Selv om en Mand var nok saa utilbøjelig til at sætte 
Pen til Papiret og derfor førte hele sit Regnskab i Ho- 
vedet, lod den nærmeste Herredsfoged skrive Gældsbre- 
vene, saa at han selv kun behøvede at sætte sit Segl og 
sit Navn ,med egen hand" under, og iøvrigt mundlig 
afgjorde alle andre vigtige Sager, naar han paa de aar- 
lige Herredage samledes med sin Slægt og sine Stands- 
fæller, — saa var der dog visse Begivenheder, der i 
Aarets Løb alligevel kunde overraske ham og afnøde 

ham et Brev. Hertil hørte Fødsler, Dødsfald og tildels Bryl- 
lupper. De sidste kunde han saa temmelig værge sig 
imod, thi Trolovelserne foregik hyppigst ved Herredagene, 
naar hele Familien var samlet, og ved samme Lejlighed 
kunde han saa se sit Snit og mundlig indbyde til Bryl- 
luppet; men Barselgilde og Begravelser lode sig ikke 
saaledes kommandere, og indtraf de paa en ubelejlig Tid, 
kunde de nødvendiggøre mange Breve. Thi det var jo 
klart, at alt hvad der fandtes i Landet af Slægt og 
Venner, skulde indbydes og samles til Gildet. Ved Vel- 
komstgildet for den Nysankomne kunde man endda be- 
grænse sig, naar det ikke netop var den Førstefødte, 
men ved Afskedsfesten for den Bortgangne krævede selve 
Familiens Ære, at intet blev sparet, Slægten hædrede jo 
sig selv ved at hædre den Afdødes Minde. Indbydelser 
til Barselgilder, Bryllupper og Begravelser danne da den 
faste Stok i Datidens Breve, ved dem er mangt et Navn 
blevet foreviget som Brevskriver, der ellers maaske al- 
drig vilde være naaet til os som saadant. 

- Men netop ved denne Grundstamme af Skrivelser 
møder os et højst ejendommeligt Fænomen. Hver Årt 
af Indbydelse kommer uafbrudt igen i nøjagtigt de 
samme Udtryk. Fra Sjælland, fra Jylland, Skaane og 
Norge melder man om disse Familiebegivenheder i Breve, 
der ere i den Grad ens, at blot Datum og Underskrift 
ere forskellige. Saa komisk det end forekommer os, 
nødes vi til at antage, at Tiden har taget Mod til sig 
og. imødegaaet det Uundgaaelige ved fra Barnsben 
at øve de Smaa i at skrive Indbydelser ikke blot til 
deres Forældres Begravelse, men til Fadderstads for 
deres egne kommende Smaafolk. 

Da disse Skrivelser saaledes have fulgt hine Slægter 
hele Livet igennem, vil det ikke være uden Interesse 
enkeltvis at betragte dem. 

En Indbydelse til Fadderstads lød saaledes: 

»Min ganske venlige og kærlige Hilsen nu og altid 
forsendt med Gud. Kære N.N. synderlig gode Ven! Takker 
jeg Eder gerne for alt Godt, hvilket at forskylde I skal altid 
finde mig ganske velvillig. Kære N. N.! giver jeg Eder 
ganske venlig tilkende, at Gud Almægtigste har naadigt for- 
løst min kære Hustru og undt os en ung Søn, saa agtér jeg 
udi den hellige Trefoldigheds Navn at gøre hendes Kirke- 
gang og lade christne samme vores unge Søn; den Søndag 
N. N. som er den (Datum) her i N. N. Kirke, hvorfor er 
til Eder. min ganske venlige Bøn, atI vil vel gøre og umage 
Eder hid til os paa samme Tid og hjælpe samme vores unge 
Søn til sin Christendom og. gøre Eder glade med os og flere 
vore gode Venner, som mig forhaabes næst Guds Hjælp her 
da paa samme Tid forsamlet vorder. Dersom jeg udi saadan 
eller andre Maader kan tjene Eder igen eller gøre det, I 
kan have godt af, skal I finde mig ganske velvillig, det 
kende Gud, Den jeg nu og altid vil have Eder befalet.” 


Man lægge Mærke til Brevets naive Hentydning tii, 
at hvis Modtageren skulde komme i samme Tilfælde, at 
indbyde til Barselgilde, skal Afsenderen med Glæde give 
Møde: ,,Dersom. jeg udi saadan Maade kan tjene Eder 
igen, skal I finde mig ganske velvillig.” Disse Udtryk 
gentages stadigt, og uden at vistnok nogen af Parterne 
har gjort sig klart, hvor pudsigt de i enkelte Tilfælde 
lyde. Den foreliggende Indbydelse, som er udsendt af 
Axel Gyldenstjerne paa Økloster i Anledning af et Barsel- 
gilde den 12te April 1573, er saaledes afsendt til Bir- 
gitte Gøye, der forlængst var Enke og ude over den 
Alder, hvor man tænker paa Giftermaal. 

I Bryllupsindbydelserne synes man at spore en svag 
Forandring, naar man sammenholder Eksemplarer fra 
Aarhundredets Begyndelse med andre fra dets Slutning. 
De ældste ere de mest kortfattede, senere breder For- 
mularen sig mere, og desuden synes den Skik at trænge 
igennem, at ikke blot Brudens Fader eller Værge, hos 
hvem Brylluppet holdes, men ogsaa Brudgommen skal 
indbyde til Festen, saa at altsaa hver Gæst faar to om- 
trent ligelydende Indbydelser. Som Eksempel skulle vi 

her anføre en Indbydelse, hvor disse Omstændigheder 
lykkeligt ere undgaaede, idet Brylluppet bekostedes af 
selve Brudgommens Fader: 


» Venlig og kærlig Hilsen nu og altid forsendt med Vor- 
herre! Kære Eggert Bilde, synderlig gode Ven! Giver jeg 
Eder ganske venligen at vide, at min kære Fader, ærlig og 
velbyrdig Mand Erik Skram til Hastrup agter i den hellige 
Trefoldigheds Navn at gøre mit Bryllup i Aarhus med ærlig 
og velbyrdig Jomfru Marine Bilde den Søndag næst for vor 
Fruedag nu førstkommende, som er den Ste Dag September. 
Thi er min ganske venlige Bøn til Eder, at I ville vel gøre 
og umage Eder did paa samme Tid, gørende Eder glad med 
mig og flere begge vores gode Venner, som mig haabes næst 
Guds Hjælp der påa samme Tid forsamlet vorder, og I ville 
vel gøre og have den Umage og komme til mig om Fre- 
dagen ved Aften næst tilforn til Aarhus, og gøre mig den 
Ære at følge mig om Løverdagen ud imod min Brud. Det 
forskylder jeg altid gerne i slig eller andre Maader, .som I 
mig tilsigende vorder. Hermed Eder Gud Almægtigste be- 
falende.” "…… Laurits Skram, 

egen Haand. 


Ved Begravelses Indbydelsen var Formularens høj- 
tidelige Tone bedst paa sin Plads, at den stadig gen- 
toges i samme velbekendte Udtryk stemte paa sin Vis 
til Alvor, den udtrykte simpelt og naturligt Datidens 
religiøse Begreber, og ikke et Ord i den forraadte, 
hvorledes slige Fester ufravigeligt endtes. Den lød saa- 
ledes: 


»Venlig og kærlig Hilsen nu og altid forsendt med 
Vorherre! Kære N.N. synderlig gode Ven! Takker vi Eder 
gerne for alt Godt, I os gjort og bevist haver, hvilket vi 
mod Eder forskylde ville, i hvad Maade muligt er. KæreN. 
N.! giver vi Eder sørgeligen tilkende, at Gud Almægtigste 
har nu heden kaldet vor kære salig (Fader eller Moder osv.) 
ærlig og velbyrdig N. N. af denne sørgefulde og forgænge- 
lige Verden og til sin evige Rige og Salighed. Gud give 
ham med alle Udvalgte en glædelig og ærefuld Optaendelse ! 
Saa agte vi med Guds Hjælp at lade hans salig Lig be- 
grave her i hans Sognekirke (den og den Dag), thi er vores 
ganske godvillig Bøn til Eder, I vil vel gøre og have den 

Umage at komme hid til N.N. Gaard Dagen tilforn og næste 
Dag følge ham til hans Lejrsted og i saa Maade gøre hang 
salig Lig den sidste Tjeneste og Ære. Slig Eders Umage 
og Ulejlighed igen at forskylde ville vi altid findes ganske 
godvillig. Det kende Gud Almægtigste, hvem vi Eder nu 
og altid ville have befalet.” 


Med disse tre Arter af Breve vare de Tilfælde ud- 
tømte, hvori Enhver ved Forholdenes Magt kunde blive 
tvungen til at optræde som Brevskriver. Naar heriblandt 
ikke var medtaget et Livsforhold, som Ingen, mindst i 
den Tid, kunde sige sig sikker for at komme i, nemlig 
at skulle optræde som Frier, saa er dette netop sket i 
fuld Overensstemmelse med Datidens Vilkaar. Som alt 
ovenfor omtalt besørgedes nemlig Frierier saa godt som 
"altid mundtligt og hyppigt endda ved Hjælp af en Sted- 
fortræder ganske naturligt, thi de vare ikke stilede til 
den Udkaarne selv men til hendes nærmeste Paarørende, 
hendes Fader eller Værge, og Samtalens Hovedindhold 
blev i Reglen en omhyggelig Afvejen af de gensidige 
Formuesforhold. Derimod gav et Frieri Anledning til 
en anden Slags Breve, hvortil Nutiden intet tilsvarende 
ejer, det var de skriftlige Forespørgsler til alle Fami- 
liens Medlemmer, om de gave deres Minde til Partiet. 
Denne Art Breve danner Overgangen til Skrivelser af 
absolut uberegneligt Indhold. De vare jo rettede til de 
mest forskellige Personer, og intet Tilfælde lignede ganske 
det andet; men paa den anden Side var der noget ens- 
artet og formelt ved det Hele, der let kunde friste til 
at søge Havn i en Formular. Den Specialitet af disse 
Breve, der paa Nutiden gør det mest uimodstaaelige Ind- 
tryk, er Forespørgslerne fra alderstegne Enkemænd, der 
søge at bevæge deres yngre Slægtninge til at give Sam- 
tykke ved i temmeligt staaende Udtryk at meddele, at 
alle deres Venner have raadet dem til ,at gifte sig og 
ikke længere sidde hen i slig Elendighed.” 

es 


104 Troels Lund: Brevstilen i Danmark 


Naar det imidlertid erindres, at selv disse Forespørgsler 
kunde besørges mundtligt, hvis man enten vilde vente eller 
bekvemme sig til.at reise rundt til sin Slægt, vil det for- 
staaes, at med hine tre Formularer inde vare Folk i Al- 
mindelighed sikrede. Til denne Art Breve indskrænkede 
da Mængden sig. Hvo der vovede sig videre ud, vare enten 
forvovne Naturer, hvem Skæbnen havde skjænket den 
fornødne Letsindighed, eller Mænd, hvis Embedsvirksom- 
hed havde nødsaget dem til at blive fortrolige med Pennen. 
At Breve skrevne af alle disse i de mest forskellige An- 
ledninger maa danne en broget Blanding, ligger i Sagens 
Natur. 

Og dog er der noget Fælles, noget Gennemgaaende 
selv i denne saa uensartede Hob. > Hvad først det rent 
Ydre angaar, saa udmærke de sig alle ved en stærkt 
fremtrædende Bestræbelse efter Tydelighed. At saa godt 
som ingen af disse Brevskrivere har havt Lethed ved at 
skrive, det ser man ved første Øjekast, Trækkene ere i 
Reglen stive og kejtede, Totalindtrykket uskønt. Men 
hvad man såa meget desmere paaskønner er, at Enhver 
har redeligt bestræbt sig for at skrive korrekt, selv om 
det kun ufuldkomment er lykkedes ham; i disse knortede 
Bogstaver vil man med lidt Taalmodighed kunne gjen- 
finde alle de normale Skrifttegns Bøjninger, uøvet, strit- 
tende gengivne, men de findes der. Denne ene Dyd gjør 
Bod for mange Overtrædelser, og gærne giver Læseren 
Afkald paa, hvad Nutiden mildt kalder ,,en flydende 
Haand". Hvis den senere Tid overhovedet var modtage- 
lig for Belæring i Sligt, kunde den lære en Del af sin 
uøvede Forgænger; vi ere imidlertid døve for Paamindelser 
af denne Natur. Ve da den Forsker, der om trehundrede 
Aar skal læse vore Breve! selv det vanskeligste Arbejde 
bliver en Børneleg i Sammenligning med blot at tyde 
vore Underskrifter. 

Den samme Hovedegenskab, der udmærkede det Ydre 
i hin Tids Breve, kommer til Syne i deres Indhold. Atter 

her er Viljen langt forud for Evnen... Men Udtrykket 
bliver her ikke fuldt saa tiltalende, thi den Omhu, der 
selv med Møje dog gjorde Skrifttrækket læseligt, ytrer 
sig iIndholdet i en Brede, der kun kan virke trættende. 
. Denne Brede er en såa fremtrædende Ejendomme- 
lighed ved alle hin Tids Breve, at den giver dem sit al- 
deles bestemte Præg. Vi skulle derfor i det Følgende 
særlig dvæle ved den og gjennem" Betragtning af dens 
Hovedformer søge at vinde et Overblik over den hele 
blandede Masse, der saa let vil unddrage sig et samlet Syn. 
Man vilde misforstaa denne Brede, hvis man tog den 
for Eet med Omstændelighed. Dette var tvertimod. en 
Egenskab, som Historikeren sidst af alle burde bebrejde 
en Tidsalders Breve. Men Ulykken er, at Omstændelig- 
hed i god Betydning, detailleret Udmalen af Enkeltheder, 
saa godt som aldrig forekommer i dem. Den Brede, der 
findes, er denne uægte Omstændelighed, hvis inderste 
Væsen er den blotte Gentagelse, og hvor der paa det 
korte Udtryks Bul kun skyder en Mængde svampede Om- 
skrivninger op. Det er denne Form for Brede, der altid 
betegner et bestemt Udviklingsstadium i Brugen af saa 
vel det skriftlige som det mundlige Ord. Født af Kejtethed 
vaagner den lidt efter lidt til Selvbevidsthed, men skuffet 
af den AÅnstrængelse, som det endnu koster overhovedet 
at udtrykke sig, forveksler den i lykkelig Uvidenhed sig 
selv med Veltalenhed. 
I det 16de Aarhundredes Breve er den endnu ikke 
… naaet til fuld Bevidsthed, den staar endnu paa det naive 
Stadium, og dette giver den en vis Ynde. Men ligefuldt 
falder den stærkt i Øjnene for en Nutids Betragter, og 
han dømmer den ikke altid skaansomt, naar han er saa 
uheldig stillet langsomt at maatte bane sig Vej i Origi- 
nålens vanskelige Skrift. 
Vi have. allerede betragtet en enkelt Form for 
denne Brede, den Form, som man maaske bedst kunde 
betegne som den gejstlige. Det var den, der ytrede 

sig i disse staaende Begyndelses- og Slutnings-Formularer, 
og tremdeles i visse hyppigt genkommende religiøse 
Vendinger i det egentlige Brev, i hvilke Sporene af den 
kirkelige Paavirkning og Oprindelse ikke lade sig mis- 
kende. 

En anden Form er den juridiské. Den ytrer sig i 
en gennem Retstrætter udviklet Tilbøjelighed til intet at 
forbigaa men opregne alle Tilfælde for saaledes at umulig- 
gøre Tvist. Her er udpræget Lyst til Skarphed og Klar- 
hed i Tanken, men den Art Skarphed, der istedenfor at 
holde sig til det Centrale søger at bestemme dette ved 
Optælling af alle Periferiens Punkter. Skønt den 
egentlig kun hører hjemme i Skøder og Thingsvidner, 
forplanter den sig let til Brevene med, saa meget mere 
som disse hyppigt dreje sig om Retsforhold. 

En tredie og sidste Form for Brede, som gjør det 
mest ublandede Indtryk paa en Nutids Læser, er den 
"blot høflige. Trods det 16de Aarhundredes Ligefremhed 
og Naturlighed paa mange andre Punkter, var Etiketten 
nu engang dets Yndling, og denne Etikette med dens 
nødvendige Følgesvend Ordrigdom bredte sig i Brevene 
som i sit andet Hjem. Lad os tage et tilfældigt valgt 
Exempel: Jens Ulfstand vil melde sin Tante, at. han 
påa Grund af en Begravelse er bleven hindret i at op- 
fylde sit Løfte om at besøge hende, og vil desuden for- 
tælle hende den Nyhed, at Kongen er bortrejst. Hvor- 
ledes gør han nu dette? Brevet lyder saaledes: 


»Min ganske sønlige Hilsen nu og altid forsendt med 
Vorherre. Kære Moder! haver jeg Eder saa ganske højligen 
og gærne at betakke for alt Godt, som I mig altid udi mange 
Maader gjort og bevist haver, for hvilket I skulle alle mine 
Dage finde mig ganske godvillig til at forskylde og fortjene 
med hvad Gode i min ringe Magt kan være, som jeg Eder, 
min kære Moder! pligtig er. — Kære Moder! som Eder vel 
fortænker, det jeg skrev Eder til for nogen Tid lang siden, 
at jeg agtede mig over til København med det allerførste, 
og naar jeg da kom hjem igen, da vilde jeg med det første 

komme op til Eder, saa giver jeg Eder ganske sønligen at 
vide, at Gud Almægtigste haver nu kaldet min kære Svoger 
Tage Tott, saa at jeg for den Aarsags Skyld ikke kan nu 
komme derop, førend hans Begravelse er overstanden; og er 
hans Begravelse berammet at skulle være udi Dag fjorten 
Dage, udi hans Sognekirke Næs. — Kære Moder! saa er 
min sønlige Bøn til Eder, at I nu ikke vil fortænke mig, at 
jeg ikke nu kommer derop, thi jeg vilde gærne have været 
enten deroppe eller et andet Sted, hvor I ville have mig, 
havde ikke denne Undskyldning været, men dersom I ikke 
selv kommer her ned i denne Egn, da vil jeg med Guds 
Hjælp med det allerførste komme did op til Eder. — Kære 
Moder! såa véd jeg nu ingen synderlig nye Tidender at 
skrive Eder til paa denne Tid andet end, at Kongelig Maje- 
stæt er dragen af Sjælland, og véd jeg ingen vis Besked paa 
hvor han er hen dragen; men Somme sige, at hans Naade 
vil drage til-Lante Lothringen, og Somme sige, at hans Naade 
vil drage til Lante Meklenborg, og Somme sige, at hans 
Naade vil ikke længere end til -Segeberg; men ingen vis 
Besked kunde jeg udspørge. — Kære Moder! jeg vil nu ikke 
længere bemøje Eder med denne min ringe Skrivelse, men 
I skulle altid have mig at raade og byde over, som Eder 
bør at gøre over Eders kære Søn, og vil jeg nu og altid 
have Eder Gud Almægtigste befalet. — Skrevet paa Skabersø 
"den 13 September Anno 1562. 


Større og ligefrem foruroligende Dimensioner kan 
denne høflige Brede antage, naar den er parret med 
Snaksomhed og ikke har nogen Modvægt i Mandens Fø- 
lelse af, at enhver Sag bør have en Ende. Et Damebrev 
vil her kunne tjene til Eksempel, Jomfru Dorthe Urne 
har skrevet til Merete (?) Grubbe, der er syg, for at spørge 
til. hendes Befindende. I Brevet har hun bedt om, at den 
Syges Søster Jomfru Regitze vil besvare det. Nu svarer 
Regitze Grubbe herpaa og melder, åt Søsteren er vel 
bleven meget svag, men har det dog efter Omstændig- 
hederne saa nogenlunde godt. Denne korte Besked ud- 
trykkes i en Skrivelse, hvis Udskrift allerede varsler ilde 
med Hensyn til Kortfattethed. Den lyder saaledes: 
»Ærlig og velbyrdig Jomfru Dorthe Urne, min hjertekjære 

Søster, synderlig gode Ven, ganske huldeligen og god- 
villigen tilskreven." Indholdet er følgende: 


Min allerkæreste Dorthe og min hjærtekære Søster! 
Gud Fader, Gud Søn og den hellige Åand være evindelig hos 
Dig og have Dig altid i sin naadige Bevaring og spare. og 
bevare Dig længe naadigen og vel udi alle dine Veje fra alt 
det Dig kan være skadeligt enten til Liv eller Sjæl! Det 
vil jeg saa huldeligen baade ønske og unde Dig som mig 
selv. — "Min hjærtekære Søster! Jeg vil paa det aller- 
venligste have Dig saa ganske højligen og gerne betakket for 
saa meget bevist Huldhed og Godt, som jeg altid af Dig i 
saa mange Maader befundet haver, for hvilket Du skal den 
Stund jeg lever finde mig som din hulde Søster til at gøre 
og lade for din Skyld alt, hvad jeg véd, Du kan have Ære 
og Godt af, saa vidt som i min ringe Magt være kan. — 
. Min hjærtekære Søster! Jeg kan aldrig fuldskrive Dig til, 
saa fast som baade min Søster og jeg af alt vores Hjærte 
forlænges efter Dig, hvilket vel og vil vare til for os, indtil 
Gud vil føje Tiden, at vi maatte findes med Glæde. Den 
allermægtigste Gud, han unde os nu snart at findes helbredte 
og glade i Guds Frygt og unde mig altid at høre din Lidelse 
og Velfart, at det jo altid maatte gaa Dig lykkeligen og vel, 
eftersom dit eget gode Hjærte begærer! Det vil jeg, saa 
sandt hjælpe mig Gud! saa troligen ønske og unde Dig af 
alt mit Hjærte. — Min allerkæreste Dorthe og min gode Sø- 
ster! Lader min Søster Dig paa det venligste betakke for 
din hulde og gode Skrivelse, som at hun nu har bekommet 
fra Dig, og beder hun Dig saa gærne, at Du vil have hende 
" undskyldt og ikke fortænke hende for, at hun nu ikke selv 
skriver Dig til; Gud véd, at det er ikke nogen ond Vilje, 
men for hendes Svagheds Skyld. Og som Du est udi din 
gode Skrivelse begærende af min Søster, at hun vilde lade 
mig skrive Dig til, hvor det nu er med hende, saa takker 
jeg Dig saa gærne paa det allervenligste for dit hulde Hjærte 
og for din Omsorg, Du har for hende, at Du vil vide, hvor 
det er med hende. Saa maa Du vist tro, at Du, saa sandt 
hjælpe mig Gud! ikke gør det til forgæves, men Du i lige 
Huldhed finder hende altid igen, som hun er Dig det pligtig, 
og som hende bør at være. Saa kunde jeg ikke fuldskrive 
Dig til, min hjærte Søster! saa svag som hun nu gøres hver 
Dag mere end anden, dog har hun end hertil været saa 
nogenlunde tilpas af ond Evne (2: efter Omstændighederne). 

Den almægtigste Gud for sin hellige Døds og Pines Skyld 
han forløse hende nu snart naadeligen og vel, naar det er 
hans gode Vilje, ham til Ære og os Alle til Glæde. — Min 
hjærteallerkæreste Dorthe og min gode Søster! Jeg vil nu for 
Tidens Korthed Skyld ikke længere opholde Dig med denne 
min velmente Skrivelse eller i nogen Maade at forbie mig... 
hos Dig, men Du skal vist tro, at endog at Skrivelsen og 
Ordene ere, saa skal dog Meningen altid være fast huldere og 
bedre, end jeg den nogen Tid enten sige eller skrive kan, 
det kende Gud Almægtigste! — Endelig til al lykkelig Med- 
fart befalet! Lader min Faster Agathe og min Moder og 
min Broder Knud, min Søster og min Broder Sigvard Dig 
gerne bede, at Du vil have den Umage og sige Moster Birthe 
mange tusinde gode Nætter paa deres Vegne, og ønske de 
Dig og Alle mange 100,000 gode Nætter. Mette Beck og 
jeg ønske Dig og Birthe og Johan mange gode Nætter. Ex 
Aasmark den 26de September 1589. Regitze Grubbe Eilers- 
datter. Egen Haand. 


Det er at haabe, at Forfatterinden til dette Brev 
i andre Livsforhold har formaaet at udtrykke sig lidt 
mere kortfattet. 

Det vil af det Meddelte være klart, at en Brevtone 
som det 16de Aarhundredes med dens Hang til Ens- 
formighed, Højtidelighed og Brede ikke egner sig til Form 
for det Spøgefulde. Det er derfor et karakteristisk Træk, 
at hele den sprudlende Livsglæde, som udmærkede dette 
Aarhundrede fremfor noget andet, ikke har efterladt sig 
noget synderligt Spor i dets Breve. Det hører til Sjælden- 
hederne at træffe en munter Vending; Anstrængelsen ved 
Affattelsen og Trykket af de traditionelle Former syne sat 
have dræbt Humøret. Stundom kan man dokumentere, 
at dette har været tilstede, uden at det dog har formaaet 
at gennemtrænge Brevet. Det er saaledes ikke uden en 
vis Forundring, at man under et Brev i de vante Ud- 
tryk læser en Oplysning som denne: Jeg var drukken, da 
jeg skrev Brevet; man tror Manden paa hans Ord, men 
finder iøvrigt intet Vidnesbyrd, der bekræfter det. Det 
er øjensynligt, at det at skrive Brev og det at være over- 


110 Troels Lund: Brevstilen i Danmark 


stadig munter her har udelukket hinanden. De gængse 
Former have protesteret mod det fremmedartede Indhold, 
Affatterens eneste Udvej er. da at tilføje denne faktiske 
Oplysning, en ufuldbaaren Vittighed, men et energisk 
Udslag mod den Form, der har nægtet ham sin Bistand. 

Gaar det saaledes med de blotte Udbrud af en for- 
nøjet Stemning, vil man endnu mindre kunne vente at 
træffe et finere Udtryk derfor i Form af virkelig Vittig- 
hed. Disse Mænd, i hvis Samtaler en tør Humor og 
Sans for det Komiske neppe har manglet træffende Ud- 
tryk, vise sig i deres Breve saa stive og haarde, som 
om de aldrig havde forstaaet en Spøg. Et af de faa 
Eksempler paa det Modsatte fortjener derfor saa meget 
desmere at omtales, som det paa eengang afviger fra 
Reglen og samtidigt, ved at danne en Undtagelse, be- 
kræfter den. Det er et lunefuldt Svar, som Eskild 
Gøye sender til Høvedsmanden paa Stege, der skylder 
ham 50 Gylden i Renter, men kun modstræbende har 
oversendt dem med Tilføjelse af, at det vilde være ugude- 
ligt af Eskild Gøye at beholde dem. Denne svarer: 
»Jeg formærker i Eders Skrivelse, at der skal være stor 
Fare for min Sjæl, om jeg tog samme Guld af Eder; for 
hvilket jeg vil storligen have Eder betakket, at I vil vare - 
mig ad den Skade. Men dog befrygter jeg mig, at jeg 
lader Gjerrigheden bedrage mig og tager samme Rente- 
penge og staar den Fare.” Det er en ironisk Form, som 
enhver af os maaske har set finere anvendt, men det 
simple, klare sproglige Udtryk, som den her har fundet, 
staar i det løde Aarhundrede som en mærkelig Und- 
tagelse. 

End ikke de alvorlige Stemninger synes denne Brev- 
stil i Stand til ret at kunne magte, uagtet den ifølge hele 
sit Væsen her maa føle sig langt mere hjemme. Kun de 
religiøse Følelser gengives -nogenlunde tydeligt; ved alle 
de andre skorter det den paa Evne. Selv en saa naturlig 
Følelse som Vrede, formaar den ikke klart at udtrykke. 

Det gaar saa vidt, at enkelte af de Breve, som af de 
Paagjældende ere skrevne i en bitter Stemning til deres 
Uvenner, af en senere Tid ere blevne anførte netop til 
Bevis for, at der umuligt kan have hersket Uvenskab 
mellem disse Personer. Grunden er let forklarlig. Alle 
disse Velsignelser, Taksigelser, Tilbud om Gentjenester 
og hjærtelige Hilsener overvælde enhver Nutids Læser, saa 
at han glider let hen over det Par Ord, den korte Linje, 
hvori det egenlige Indhold er sammentrængt. Og der 
hører ogsaa betydelig Øvelse til at opdage disse Ord; 
Følelsens Grad maa man i de fleste Tilfælde aldeles op- 
give at kunne aflæse  Vredesudbruddet bestaar nem- 
lig som oftest alene deri, at Brevskriveren betegner 
Vedkommendes Opførsel som ,fremmed" eller , sælsom”. 
Men umiddelbart her ovenpaa kan der komme saa hjær- 
telige Udtryk, at man kun, naar tilfældigvis Stridspunktet 
selv tydeligt meddeles, kan dømme om Sagen og vur- 
dere den Forbitrelse, som Brevet saa ufuldkomment bærer 
Vidne om. 

— En Sammenligning vil kunne tjene til at oplyse For- 
holdet. At Datiden var djærv i sin Udtryksmaade er 
noksom bekendt; man har iblandt Andet en Maalestok 
derfor i, hvad der dengang frit kunde siges fra Prædike- 
stolen uden at støde eller dog medføre Paatale. At den 
samme Tid skulde være ligefrem i sin daglige Tale, sine 
Prædikener, sine Skrifter, men alene delikat i sine Breve, 
er ikke troligt: Tie da Brevene, hvor alle andre Vidner 
- tale, maa Grunden søges i Brevstilens egen mangel- 
fulde Evne til at udtrykke Tanken. 

Lad os til Oplysning se, hvorledes een og samme 
Sag tager sig ud, alt eftersom man læser den i en Præ- 
diken eller i et Brev. Det er bekjendt, at Herluf Trolles 
og Birgitte Gøyes Bestemmelse, at anvende deres hele 
Formue til Oprettelsen af en Skole, vakte megen For- 
argelse hos deres Slægtninge, som herved gik Glip af 
Årven efter det barnløse Ægtepar.  Forbitrelsen vovede 

sig frem i gentagne Processer mod Birgitte Gøye og 
efter hendes Død mod den nydannede Stiftelse, og Ingen 
var saa virksom og utrættelig i disse Angreb som Bir- 
gitte Gøyes egen Broder, den rige Christoffer Gøye. Mod 
ham samlede sig derfor naturligt hele Forbitrelsen hos 
Stiftelsens Forsvarere. Vi have endnu bevaret dels den 
Ligprædiken, som en af Skolens Venner, Dr. Niels Hem- 
mingsen, holdt over Stifteren, dels et Brev fra Skolens 
Rektor, dens Talsmand paa Thinge, den energiske Hans 
Mikkelsen, stilet til selve Skolens Avindsmand Christoffer 
Gøye. Det er ikke uden Interesse at sammenstille disse 
to Aktstykker. I Prædikenen .udtrykker Niels Hemming- 
sen sig saaledes: 


»Der findes Mange, som mene, at det ikke var vel gjort 
af Hr. Herluf, at han skulde koste saa meget paa en Skole, 
og sige deriblandt hvad ugudelig Tale de kan paafinde. Men 
hvad kan man svare med Rette? Havde salig Hr. Herluf 
og Fru Birgitte solgt samme deres Gods, omkommet det med 
Pral, Banket, Drik, Dobbel og i andre Maader, hvad vilde 
man have sagt andet end: Hvermand maa gøre af sit, hvad 
han vil... Men nu knurre de og mene, at det var ikke ret 
gjort at give Peblinge saadant Gods at løbe med. Hvad er 
det andet end at sige: havde de ofret deres Gods til Djæ- 
velen i Helvede, havde det været vel gjort; men at de have 
ofret det til Guds Ære, kan ikke lides. Men det vil jeg 
derhos have sagt, at den almægtigste Gud skal ikke holde 
dem til Gode, som ville denne Hr. Herlufs og Fru Birgitte 
Gøjes Skole omstøde og ødelægge, men skal dem vel hjem- 
søge paa sin Tid, at deres onde Forsæt skal komme dem 
lidet til Fromme.” 


Saaledes vovede Niels Hemmingsen at tale til et 
Ligfølge, hvor alle de vare tilstede, til:hvem han sigtede, 
mægtige indflydelsesrige Mænd, der ved Lejlighed kunde 
give ham Tak for sidst. Og hans Ord vare ikke Fostre 
af et Øjebliks Heftighed, han stod ved dem alle og bragte 
dem bagefter i Trykken til: Alles Kundskab. 

Dette var endnu, før Uvejret var brudt løs og Pro- 
cesserne begyndte. Hvorledes udtaler da nu Hans Mik- 

kelsen sig midt under disse til selve den værste af An- 
griberne, Christoffer Gøye? At han ikke veg Niels Hem- 
mingsen i Djærvhed, viste hele hans Færd, hvis hans 
Ord vare blevne heftigere, maatte selve Tidspunktet og 
hans nærmere Forhold til Skolen tjene ham til Undskyld- 
ning. Brevet lyder saaledes: 


Kære Christoffer Gøye, min gunstige gode Ven! Gud 
Almægtigste være altid med Eder, opholde Eder naadeligen 
udi sin Frygt med langvarende Sundhed og Lyksalighed med 
Eders kære Hustru og Alt, hvad I vel vil! Kære Christoffer! 
næst en ydmyg Taksigelse for Eders Godvillighed mod mig, 
hvorfor jeg skal bede Gud, han vil Eder belønne, og derfor 
af al min Formue altid findes Eders velvillige Tjener med 
al ydmyg Tjeneste. — Som I er begærende, kære Chri- 
stoffer! jeg vilde skrive Eder til, hvad Dag Gud kaldte salig 
Hr. Herluf Trolle og Eders salig Søster, saa døde han den 
… Råde Dag Juni Anno 1565, og Eders kære Søster, salig Fru 

Berete Gøye, den 26de Dag Juli Anno 1574, Gud unde os 
at finde dem udi den evige himmelske Glæde! — Kære Chri- 
stoffer! som I skriver om kalkunske Høns, saa havde vi her 
ikke uden et Par,.og de have. nu nogle faa Kyllinger, deres 
Afkom, som ere meget smaa. Naar de opvokse noget, at de 
due at føre, skulle I ret gerne faa af dem. — Kære Chri- 
stoffer! nu den gode Mand Albert Oxe var her udi Skolen 
med Lauge Venstremand, da de kom fra Eder, forstod jeg 
af ham skulde være sagt til Eder, her skulde findes udi 
Skolen Harnisker og Rør (9: Geværer) til en 12 eller 14 
Mands Berustning. Havde såa været, miu gode Christoffer! 
skulde jeg vel have ladet baade Albert og Eder det vide 
tilforn, thi det var Skolen intet nyttigt; men her er udi 
Sandhed ikke uden nogle gamle Stykker forbrænte, som vi 
- fandt efter den Ildebrand, som var her, i Jorden da vi op- 
ryddede, hvilke Albert saa. Det Bedste var alt tilforn 
skænket til salig Herlufs Slægt og kommen til Ring Kloster, 
som Anders Skriver vel vidste at sige Albert Besked om. — 
Kære Christoffer! jeg tror ikke andet end I jo have hørt, 
Gud nu har kaldet Hr. Søren her i Nestved; hans Lig blev 
begravet i Fredags næst forgangne. Han havde, gode Mand, 
en haard Helsot og Vattersot. Samme Dag om Morgenen 
døde Jomfru Anna Grubbe-i Lille Nestved, en af Eders salig 
Søsters hulde og fuldtro Venner. Hendes Lig staar endnu 

ubegravet. Al hendes Sygdom, som ikke mere varede end 
8 Dage, og hendes Endeligt var ligesom hun havde ligget i 
en sød Søvn, og aldrig klagede sig en Gang. Den evige 
Gud bevare Eder naadeligen med alle gode Venner i denne 
farlige og skrøbelige Tid og give os allesammen en salig Tid 
og Stund, naar vi skulle skilles fra denne forfængelige, urolige 
Verden! Udi hans guddommelige Beskærmelse vil jeg nu 
og altid have Eder befalet med Eders kære Husfrue og alt 
- hvad I vel vil, og altid findes Eders villige Tjener. — 
Herlufsholms frie Skole den 17de Maj Anno 1575. — Eders 
velvillige fattige Tjener altid Hans Mikkelsen. 


Hvor er der i denne Skrivelse Spor af den Hans 
Mikkelsen, der paa Thinge havde kæmpet Skolens Sag 
saa mandigt imod Christoffer Gøye? Hvor er den Indig- 
nation, som Enhver i hans Sted maatte føle ved at af- 
kræves Oplysning om Stifterens Dødsdag, en Oplysning, 
som vistnok vilde blive brugt som Årgument i det nye 
Angreb, der forberedtes? Hvor er blot den Kulde i 
Tonen, som Hans Mikkelsen skyldte ikke alene Stifterne, 
og Skolen, men sig selv lige overfor Christoffer Gøye? 
Der er ikke Spor deraf. Han taler til ham som til sin 
Ven og Velynder, velsigner ham og takker ham som 
sædvanlig og meddeler ham. sluttelig Bynyt fra Nestved. 
Den eneste svage Erindring om Uvenskabet, som man 
endda maa være yderst mistænksom for at lægge Vægt 
påa, er, at han hverken skaffer ham Kalkuner eller 
Harnisker. 

Men kan selv en Misstemning, som den her til. Grund 
liggende, saa aldeles udvidskes ved at omsættes i Brev- 
form, saa maa Datidens Brevstil med Rette betegnes som 
fattig paa Udtryk for Vrede. Ved hvert enkelt valgt 
Eksempel kan man maaske endnu være i Tvivl om, hvor- 
vidt ikke et Tilfælde netop her har været Skyld i, at 
Følelsen ikke er bleven udtalt; men sammenfatter man 
dem alle, svinder det Tilfældige, og med samlet Røst 
bevidne de, at Datidens Brevstil endnu ikke besad fæl- 
leds. godkjendte, tydelige Udtryk for denne saa naturlige 

Følelse. Dette kunde synes utroligt, og dog er det i 
god Samklang med Datidens Forhold.  Mellemværender 
af denne Natur afgjordes nemlig ikke i Breve, men 
mundtligt, enten ved privat Ordstrid eller paa Thinge. 
At staa i Brevveksel med sin Uven var et Tilfælde, som 
Brevstilen aabenbart ikke var forberedt paa, og den ejede 
derfor intet Middel til at udtrykke dette, saa lidt som 
den — hvad vi ovenfor have set — forstod at betegne 
Graderne i fortrolig Tone. Men det var en saa følelig 
Mangel, at den maatte afhjælpes.  Spirerne, hvoraf en 
passende Brevform for Uvenner kunde udvikles, vare 
allerede tilstede i de to beslægtede Former: kongelige 
Irettesættelser til Underordnede og skriftlige Indlæg ved 
Retstrætter. I Løbet af det følgende Aarhundrede blev 
ud fra disse Forbilleder en ny Brevstil dannet og Savnet 
dermed afhjulpet. 

Vi have prøvet det 16de Aarhundredes EEN 
forskellige Omraader og stadig stødt paa Uformuenhed 
til simpelt og klart at udtrykke Tanken. Har denne da 
intetsteds helt hjemme? Passe Form og Stof aldrig sam- 
men? Jo, hvor Stoffet selv har sprængt de trykkende 
Baand, sat alle Hensyn til Side og paa egen Haand skabt 
sig sm Form. Overalt hvor den simple Natur har faaet 
Lov at raade, hvor Tanker, diede af Virkeligheden, komme 
til Orde, udtrykkes de i et naturligt, til alle Tider for- 
staaligt Sprog. Dette sker, naar enten Brevskriveren 
endnu er såa ung, at han ikke fuldstændigt har lært at 
snøre Tanken inde i de traditionelle Former, eller naar 
"Stoffet i den Grad er grebet ud af det daglige Liv, at 
at det er uigengiveligt i den gængse Manér, men sam- 
tidigt saa stærkt opfylder den Skrivende, at det maa 
give sig Luft i de nærmestliggende Udtryk. Vi skulle 
anføre et Par Eksempler. 

Hvor simpelt og ligefremt er saaledes ikke et Udbrud 
som dette af den tiaarige Christian den Fjerde: 


116 Troels Lund: Brevstilen i Danmark 


Igaar var vi udvandret en Time eller tre os at forlyste. 
Da kom vi til Vamdrup, hvor vi gjorde Maaltid, Sandelig 
der er et lystigt Sted, hvilket mig saa befaller, at. dersom 
vi nogen Tid lang blive paa Koldinghus, skal jeg vist komme 
til dette Sted, saa tidt mig tilstedes. Det ligger ikke langt 
herfra, ikke længere end to Stunders Rejse; det forsøgte jeg 
igaar, i lige Maade som mig tilforn af trofaste Mænd var 
sagt." 


Paa lidt sproglige Forandringer nær vilde ethvert 
Barn den Dag i Dag udtrykke sig paa samme Maade. 
Og hvor malende og forstaaelige ere ikke et Par Breve 
som disse: 


.… + Du har vel hørt, at jeg agter at gøre min Datters 
Fæstensøl her i København næste Søndag efter Mikkelsdag, 
.……. Jeg beder Dig derfor laane mig dine flamske Klæder, 
Drejls-, Damaskesduge, Hvidsømsduge og Haandklæder baade 
af Drejl, Damask og Hvidsøms, at Du og vil laane mig dit 
røde Damaskes Tapet. over to Skiver (Borde), som Du fik 
efter salig Oluf Mouritsøn, og fik Fru Anna Hardenberg Magen 
til det, Du liar. Og vil jeg bruge samme Tapet i Salen her 


i min Gaard i København . . . Allerkæreste Birthe og kære 
Søster! at Du nu vilde gøre herudi som min fuldkommen 
gode Tro er til Dig, og undfald mig nu ikke! . .. Og hvad 


Du vil laane mig, at jeg det maatte bekomme nu med dette 
mit Bud, jeg skal med Guds Hjælp vel lade forvare det, saa . 
det intet skal blive ad skade i mit Værge.” . .. 


Eller et andet Brev som dette: 


. … Som I bød mig til sidst om en god Mynde, da 
sender jeg Eder en rød Mynde, hedder ,,Rend op", Gud 
hjælpe mig! saa sandt det er den bedste, jeg har. Han skal 
vel frie sin Toug-Ring; men en Karl skal stedse hidse den 
og holde af den, han er kræsen. Item sender jeg Eders kære 
Hustru en god Hare-Mynde, den er nys bleven hidset af den 
bedste Hundeart i Fyen ligger. Hun hedder ,,Kejserinde" ; 
og sender jeg Eder et Par Lænker med Mynderne, at de 
skulle ikke lade Mynderne løbe fra dem paa Vejen. Ville 
de ikke være efter Eders Sind, da vil jeg give Eder Kaaret, 
hvilke I ville have af dem jeg har, naar vi findes." . . 

I: Breve som disse har den Skrivende glemt sig selv 
og alle.Former over det, han havde at sige, men netop 
derfor opnaaet, at Udtrykket er som den Talendes og til 
enhver. Tid vil lyde naturligt. 

Ville vi-sluttelig søge at samle de hér meddelte 
spredte Træk til en Enhed, saa synes de alle at vise hen 
til det Samme. ; Det 16de Aarhundredes Brevstil kan kun 
forstaas'ved. at bestemmes som en aandelig Ytringsform 
paa et af dens tidligste Udviklingstrin. Som alle andre 
Former. af, lignende Art havde-den hidtil trivedes i Ly 
af Kirken, /;idet den nu begyndte at udfolde sig paa egen 
Haand bar den baade i sm Form og sin Tendens Spor 
af sit tidligere Ophold. Hvad Formen angaar, minder 
den om det Kirkelige ved siné Begyndelses- og Slutnings- 
formularer, ved denne Brede i Udmalingen, saa saare noget 
Kirkeligt. berøres, ved denne underlige Blanding af Inder- 
lighed og ensformig halv tankeløs Gentagen. Hvad 
Tendensen angåar, røber Brevstilen sin Oprindelse ved 
stadig med Forkærlighed at vælge et religiøst Stof; efter 
Brevene at dømme skulde man troe at alle hin Tids 
Mennesker ikke havde levet noget andet Følelsesliv end 
det blot religiøse.  Brevstilen er som en Sommerfugl, 
der er i Færd med at bryde ud af de kirkelige Formers 
Puppe, den søger at flagre sig løs, men har endnu kun 
faaet den - ene Vinge, Formen for de religiøse Stem- 
ninger, fri: 

At Udviklingen imidlertid vil gaa fremad, derfor 
borger den. Frodighed, der allevegne spores. Under 
" denne Spire med de kirkelige Dækblade gærer en 
hel. Virkelighedsfylde, der vil frem, der vil op til Luft 
og til Dagslys; og ovenfra vinker Livet med bestandig 
flere Krav, der er Retninger nok at udfolde Blade i. 
Skønt Brevstilen endnu kun er et højst ufuldkomment 
Meddelelsmiddel, føler man, at den maa, at den vil bryde 
sig. nye Veje og udfolde sig i fyldigere Former. Det er, 
som om der bag hver Hindring bankede en Trang, der 

ikke fik Ro, før den var brudt ud, som om det Hæm- 
mende ikke blot er os men tillige maa have været Da- 
tiden selv bevidst. 

Hvorfor gaar enhver slig Udvikling saa langsomt? 
Naar den er tilbagelagt, synes det ofte besynderligt, at 
en saa nødvendig og ligefrem Fremskriden kunde kræve 
saa lang en Tid. Ganske simpelt fordi enhver Tidsalder 
har sin bestemte Grændse, ud over hvilken den ikke kan 
komme. Brevstilen er sélv ikke blot betinget af, men 
et Udtryk for den til enhver Tid tilstedeværende Dan- 
nelse. I denne ligge til syvende og sidst ÅAarsagerne 
ikke alene til Brevstilen men til en Mængde beslægtede 
Phænomener. 

Hvorledes var da det 16de Aarhundredes Dannelse 
herhjemme? Den var tarvelig og ufuldkommen som den 
Brevstil, den skabte. Folket bestod af to Klasser. Paa 
den ene Side et: Mindretal, der havde Adgang til den 
klassiske Literatur, men for uudviklet til at fatte dens 
Aand nøjedes med at tilegne sig. dens Sprogform. Paa 
den anden Side Folkets store Masse, fra Kongen til den 
Laveste, hvis hele aandelige Indhold spandtes af de to 
Traade, Paavirkningerne af Prædikenen om Søndagen og 
af det virkelige Liv Ugen igjennem. De vare ubekjendte 
med alle de Dannelses-Indtryk, som Nutiden modtager 
gjennem Bøger og Blade, deres eneste Læsning var Biblen 
og Postillen, deres Virkelighed var kun een, 'den ydre. 
Derfor blev deres Uge selv til et stort, stadigt gentaget 
Brev, kirkelig Tone i Begyndelse og Slutning, Virkelig- 
heds-Indhold i Midten. 

Men lønligt dæmrede bag ved denne Tankegang en 
hel anden, friere Forstaaelse af Livet. Den næredes ved 
Naturen, hvilte drømmende i Folkeviserne og slog stundom 
Gækken løs under Drikkelagene. Den havde været og 
skulde fremdeles blive den skjulte bevægende Kraft, Uroen 
i Udviklingen. Det var den, der havde været med at af- 
kaste Romerkirkens Åag, nu da den første Gæring havde 

sat sig, laa den atter under for den nye Kirkes Magt. 
I Brevene som i den Enkeltes Bevidsthed lader den sig 
mere ane end paavise, den var nærmest kun tilstede som 
ubestemt Trang, den blev sig kun bevidst som Brøde. 

Hvad var det da, der optog al Pladsen i Bevidstheden ? 
Hvilket Tryk formaaede at erklære denne Menneskets 
Higen for Brøde? Det var Summen af det religiøse Ind- 
hold under den ejendommelige Form, hvormed Tiden 
havde præget det. Fra Aarhundredets Midte til dets 
Slutning fandt dette Indhold sit Udtryk i det ene Ord 
»Rettroenhedf; i dette Løsen samlede sig som i et Brænd- 
punkt Alt, hvad Tiden forstod ved Menneskets Pligter, 
Nøglen til dette Livs Gaader, Adkomsten til Glæden i 
det næste. Rettroenhed var ikke blot Baandet, der knyt- 
tede de Mange sammen, men selve Indholdet i hver 
" Enkelt. 

For vor Tid, hvis Blik er skærpet for de individuelle 
Forskelligheder, lyder en Bestemmelse som denne frem- 
med og besynderlig. Vi forstaa ikke, hvorledes man for 
Alvor kunde sigte mod et saa umuligt Maal som at faa 
Alle ,rettroende", endnu mindre at sligt virkelig kunde 
opnaas. Vi smile uvilkaarligt, naar Frederik den Anden 
paastaar, at hele hans Folk tror det Samme, og vi un- 
dres over, at i en saa religiøs bevæget Tid virkelig en- 
hver religiøs Meningsstrid kunde holdes ude. 

Paa et Punkt som dette, hvor to Tidsalderes Op- 
fattelser staa hinanden saa fjærnt, kan imidlertid ofte et 
enkelt ubetydeligt Udtryk bidrage til Forstaaelsen. Da- 
tidens Brevform var kun et ringe Led i det store Hele, 
og dog oplyser den som et heldigt Eksempel en dunkel 
Tankegang. Tidens Fordring paa Rettroenhed, denne 
Fordrings Mulighed og Gennemførlighed, bliver gjort os 
anskuelig gennem Brevene. Det var den samme Tid, som 
krævede fælles Rettroenhed, der kunde fordre og virkelig 
gjennemføre, at alle Breve skulde begynde og slutte ens. 
Reformationens Frihed var endnu kun et blot Ord, Romer- 

kirkens Efterfølger herskede med samme uindskrænkede 
Myndighed påa alle aandelige Omraader. — Omvendt 
belyse de større Forhold de mindre. Man aner den In- 
derlighed, hvormed Datiden hang ved disse staaende Ud- 
tryk i Brevene, den Gysen, der maatte gribe Enhver ved 
at tænke sig disse, nu saa tomt lydende, Velsignelser 
udeladte, naar man erindrer, hvad de i deres inderste 
Væsen vare: Rettroenhedens Symbol, et Værn for Afsender 
og Modtager mod den Onde: Thi trindtom lurede og 
puslede Millioner Djævle, beredte til at besætte enhver 
Uagtsom. Kun ét Middel var sikkert, bestandig at være 
iført Rettroenhedens Panser. … Troen paa Rettroenheden 
blev da det Befriende for hver Enkelt.  Rettroenhedens 
Indhold derimod var det ikke den Enkeltes.men Øvrig- 
hedens Sag at bestemme. Saa meget des mindre be- 
sværet kunde da Folket gaa i Kamp mod den gamlé 
Årvefjende og hans hele Hær; Hekseprocesserne og Re- 
ligionskrigene bare Vidne om, at Striden ikke blot i Dan- 
mark men hele Europa over førtes med Iver. 


Troels Lund. 


Om nogle Hovedpunkter i germanisk 
Mythologi. 


I Anledning af Henry Petersen: Om Nordboernes Gude- 
dyrkelse og Gudetro i Hedenold. 


Denne Bog sammenstiller Beviser for, at den Gud, Ger- 
manerne, eller ialtfald de nordligere Germaner (Saxer, Danske, 
Svenske, Nordmænd), dyrkede mest; var Donar, Thor, og ikke 
Wodan, Odin.… Religionen var væsentligst en Thors-Religion. 
Thor var ikke blot, som i Digtene, den stærkeste Gud, men tillige 
den mægtigste (.,,potentissimus"), der i Templerne (,,Hovene"”) 
thronede i Midten «med to andre ved Siderne, eller tidt 
alene." Gudsdyrkelse og Religiøsitet beskjæftigede sig langt 
mindre med Odin og Frø, endnu mindre med Njord og Ty, 
mindst med Sagndigtningens øvrige Guder og med Gud- 
inderne; dog vel noget med Frigg (hos Tydskerne Fria, 
Frea) som Moder Jord, Fruen (Frøja; hos Nordmænd og. 
Islændere spaltet i to Figurer: Frigg og Frøja). Et romersk 
Vidnesbyrd om, at, Mercurius", d. e. Wodan, idetmindste 
hos nogle Germaner ,,dyrkedes mest", behøver kun at gjelde 
sydligere germaniske Stammer, og beviser ikke, at længere 
mod Nord en Thors-Religion først senere fortrængte en 
Wodans-Religion. Navnet Thonar (senere Donar, Donner, 
og contraheret Thor) gjenfindes hos Kelterne, hvis Torden- 
gud hed Tanar, i en romersk Indskrift (Aar 154) i England ”) 
omtalt som ,Jupiter Tanarus" (parallelt kunde 'Romernes 
»Jupiter Tonans" have været "tituleret ,,Jupiter Tonorf, 
om et saadant Substantiv havde været bevaret i Latin). 
Altsaa maa efter almindeligt antagen Slutningsmaade følge, 
at hos den europæiske Afdeling af den ,,indogermaniske" 


%) Holtzmann, deutsche Mythologie, P. 56. 

Race var, allerede før dens Sondring i Germaner, Kelter, 
Slaver, Italer og Græker, Tanar et af den høieste Guds 
Navne ved Siden af Diu- (= D-Ju-piter; Zeu-s; Tiu-, 
Ty-). Denne Gud spaltede sig overalt i flere differentierede 
Figurer, saasom hos Germanerne i Donar, Tiu, Wodan o. f., 
hvorved Forrangen regelmæssigt gik over paa Tordenguden, 
selv om en anden Gud angaves som hans Fader. Der er 
al Præsumption for, at det ikke gik anderledes hos Ger- 
manerne. H. Petersens Grunde for, at det endog vedblev 
at være saa lige til Hedenskabets Ophør, ere, idetmindste 
for de nordlige Germaners Vedkommende, fyldestgjørende, 
og det selv om mange af de enkelte, især af de specielt 
antiqvariske Ting, han anfører, befindes usikkre eller 
lidet betydende”). Da de sydligere Germaner omtrent fra. 
vor Tidsregnings Begyndelse af indtraadte i en temmelig 
permanent,. Åarhundreder varende Krigsperiode, maatte dette 
kunne indvirke paa Religionen. Wodan som Seirgud maatte 
kunne faae mere at betyde end før, og efterhaanden gjøre 
Tordenguden Rangen stridig. Apokalyptiske Ideer, laante 
fra Christendommen, kunde finde Tilknytningspunkter i ger- 
maniske Forestillinger, antage disses krigeriske Aandsretning, 
og afføde en Mythedigtning, der i Samfundets høiere Lag 
(Fyrstefamilier og deres ,Hird") maatte kunne udbrede sig 
til de øvrige germaniske Stammer, og tidt omdanne, tidt for- 
trænge disses tidligere Sagn, hvorimod Omdannelse af den 
langt .conservativere Gudsdyrkelse maatte gaae meget lang- 
sommere, altsaa et Schisma opstaae mellem Digtning og 
Religion. Var ikke Christendommen kommen til og havde 
bortfeiet det Hele, kunde det senere være gaaet som i 
Indien, hvor den ligeledes ovenfra fremtrængende Brahma- 
isme fortrængte den ældre Vedareligion; eller som i Jøde- 
dommen, hvor de nedenfra indtrængende persiske Fore- 
stillinger om det Hinsidige fortrængte den mosaiske Lære 
herom, men forøvrigt forligte sig med Mosaismen; eller 
det kunde være gaaet med Livet hos Odin i Valhal, hvor 
man kun kom som Martyr, som hos os med Legemernes 
Opstandelse, Verdens Forsagelse, 0. s. v.: det kunde være 


+) M. H. t. Citatet P. 110 fra Worsaaes Afhandl. om Bracteater 
maa jeg her henholde mig til mine: Noter til Worsaaes Fore- 
drag om Forestillinger paa Guldbracteater, 1871, idet jeg fast- 
holder mine Indvendinger mod samtlige W's. Henførelser til 
Myther og heroiske Sagn. 

blevet henlagt som balsameret Mumie, og Odin dermed være 
kommen ud af Forretningerne, være bleven en lige saa 
ubemærket Person, som hos os den Helligaand. Religionen 
vedblev imidlertid i Hedenskabets Tid egentlig at være en Thors- 
Religion, om end Høvdinger, mere paa Kamppladsen end i 
Templerne, ved Offre og symbolske Handlinger paakaldte 
Odin som Seirgud. Til en Spaltning i to Religionspartier, 
et høifornemt Odinsparti, og et populairt Thorsparti, saaledes 
som Finn Magnussen meente, er det dog (ialfald i Norge og 
Island) aldrig kommet; det var netop Medlemmer af Høv- 
dingefamilier og Konger, der havde Retten til at være Gode 
(d. e. til at forestaae Gudsdyrkelsen) ved Thorstemplerne. 
Der kan kun blive Tale om Schisma mellem Hird-Poesi 
(Hofpoesi) og Religion, men ikke mellem Hirdens og Folkets 
Religion, selv om Valhal - unegteligt kunde faae practisk 
religiøs Interesse for Hirden, men ikke for Almuen, der 
havde ringe Chancer for at falde i Kamp. De hedenske 
Religioner ere elastiske og tolerante, og geraade ikke let i 
Stridigheder, saalænge de ikke arrogant eller brutalt angribes 
af en intolerant doctrinair (,,aabenbaret”) Religion. 

Jeg har hermed modificeret Grundtankerne i H. Peter- 
sens Bog. Han har, som jeg troer, ladet sig føre for 
vidt med Hensyn til ,,Odins-, Valhals-, og Ragnaroks-Digt- 
. ningen”, idet han endog helder til at gjøre den til et islandsk 
Product, opvoxet paa Grændsen af, næsten udenfor, Heden- 
skabet. Alligevel helder han paa den anden Side til at 
lade den, i vis Maade, være runden af tydsk Rod og paa- 
virket af romersk Mythologi og af Christendom, hvori jeg 
vilde være den sidste til at sige ham imod. Men derved 
føres man tilbage til en Tid, da Tydskerne vare Hedninger, 
da romersk Mythologi ikke var heelt uddød, og da de Christnes 
Forestillinger om det Hiinsidige just havde den Formation, 
der lettest kunde afføde ,,Odinspoesiens". Og alle tre Veie 
føre til 4de—5te Aarhundrede, ikke til 10de—1llte, og 
altsaa ikke til Island, derimod til de sydlige Germaner, 
enten man nu snarest vilde tænke paa disses Fyrstehuse, 
eller paa germaniske Legionærer i romersk Tjeneste. Gjennem 
Legionærerne indkom ialtfald de ældste sproglige Laan. Thi 
hvad for nye Ting bleve de først fortrolige med i Tjenesten? 
Pælebefæstning (palus: Pæl), Militairlandevei (strata: Strasse), 
Sadel af romersk Fagon (sedile: sødul; passer nemlig ikke 
til sitja), Mønt til at kjøbe Brød hos Marketenteren (Pending 
afledet af panis; caupo cf. kaufen), Kjedel til at koge Rationerne 

(catillus), efter hvilken de endog benævnte mythologiske Kjedler, 
eftersom den, der antydes i Thor-ketil, As-ketil (Eskil), An[s]- 
qvetil (Gudekjedel), er den, som Thor hentede hos: Jætterne. 
Naar de vendte hjem og traadte ind i germaniske Fyrsters: 
Hird (,,Gefolge"), maatte de, navnlig de af dem, der vare 
Skjalde, hurtigt kunne frembringe nye Retninger i' Sagn- 
digtning, indirecte og langsommere i Religion. " Sagndigtning: 
vandrede fra den ene Hird til den ånden over hele den 
germaniske Verden. Hirden blev allevegne ÆArnested baade 
for Digtning og for det "Nye og Fremmede. Naturligvis 
modsiger jeg ikke Petersen, naar han anfører mine Forsøg 
påa at vise, at ,,Eddaqvad" ere islandske Pioducter, at det. 
er puur Usurpation at kalde islandsk Literatur, eller denne 
Part deraf, ,,0ldnordisk" i den hos os gjængse Mening 
(,fælledsnordisk"), eller ovenikjøbet (som i de nyeste patri- 
otiske Forsøg) ,særligt dansk og gøtisk". Men Eet er ,,Odins- 
digtningen", et Andet Digtene. ,,Nordens Guder" er utvivl- 
somt et Øhlenschlægersk Product, men ,,Odinsdigtningen" 
deri er (tildeels) ældre end -Øhlenschlæger. Eddaviser om 
Nivlungerne holder jeg for islandske Producter,'skjøndt Niv- 
lungesagnene ere opstaaede hos Tydskerne og importerede i 
Norden. Ligesaa holder jeg, i samme Betydning, Eddaviser 
om Guderne for islandske Producter, men dog ,,0Odin-Valhal- 
Ragnarck-Digtningen" … for et tydsk Product, importeret i 
Norden. . 

Ogsaa i et: Par andre Henseender vilde jeg gaae mindre 
vidt end Petersen, med Hensyn til ,,Odinsdigtningen”". "Den 
har været. omfangsrigere, baade absolut og relativt, end han 
synes gjerne at ville indrømme. Snorre har ikke meddeelt 
mange Myther, fordi Snorre generede sig ved at opskrive 
for mange slibrige Historier. Af mangfoldige Hentydninger 
(f. Ex. i Haarbardsvisen og Lokasenna) skjønnes;'at der var 
en uudtømmelig Rigdom paa slibrige Myther, og at Odin spillede 
en meget fremragende Rolle i dem. — Heller ikke troer jeg, at 
det gaaer an at ville formindske Odins Betydning indenfor selve 
»Odinsdigtningen" , saaledes i Ragnarokskampen. Valhal og 
Ragnarok høre sammen. Den himmelske Martyr-Hirds' Fyrste 
kunde ikke i den Kamp spille en ubetydelig Rolle. — "Odins 
Skikkelse var aldeles eens hos Tydskere og ,,Nordboer". Han 
er Seirguden, saaledes baade hos Angelsaxerne og i det 
bekjendte longobardiske Sagn (Longobarderne talte Høitydsk). 
Han er den Vandrende. …. Han er trold- og runekyndig, f. 
Ex. i det høitydske Merseburger-Tryllevers, hvor Balders 

Hest har forvredet en Fod, og Sunna og Sindgund, saa 
Fulla og Frua”) forgjæves synge Galder over den, og først 
Wodans Galder hjelper.… Han er gjerne tilhest. Han har 
Kappe og Spyd (cf. Navnet Ans-gar 2: Odins Geer, Odins 
Spyd). Der er da ingen Grund til at tvivle om, at 
han ogsaa hos Tydskerne, naar , Mudspelli" kom, skulde 
kjæmpe med den Ulv, hvortil ligesaavel det tydske Navn 
Rud-(w)olf hentyder, som vort Rod-ulv' (Ro-lv). — H. 
Petersens Hovedthesis (,,T hors-Religion”) er saa vel etableret, 
at han ingen Grund har til at føle sig generet af ,,Odins- 
digtningen". De Vanskeligheder, han ' troer at see i dens 
Ælde og Omfang, og i Odins Betydning i den, turde være 
imaginaire. 

Utvivlsomt rigtig ;er Finn Magnussens og H. Petersens 
Paastand, at Valhal-Læren. aldrig var almeent antagen, at 
den er yngre, og at: den ældre Forestilling lod alle Døde 
komme til Helhjem. Det sidste følger allerede af, at de 
europæiske Stammer overhovedet, ligesom Semiterne, op- 
rindeligt lode de Døde. tilhobe vandre ned i Skyggeriget, og 
ikke kjendte et himmelsk Hjem hos Guderne for de Gode 
eller de Tappre (bortseet fra Apotheose,' som Hercules's). 
Kun om Gallerne vilde Digteren Lucan vide, at de tænkte 
deres Døde gjenfødte i en anden Verden (,0rbe alio" ; 
Elysium? eller Himlen?); men det blev da alle Døde; og 
er vel blot Misforstaaelse af Forestilling om Sjælevandring; 
ialtfald en fra den oprindelige afændret, reformeret Lære. 
Et Paradis hos Guderne for de Udvalgte var i Europa, bort- 
seet fra Christendommen, eget for Germanerne, altsaa hos 
dem kommet op efter deres Udsondring fra de andre Stammer. 
-I den orthodoxe ,,Odinspoesi" vare de to Betingelser" for 
at komme i Valhal: 1) at falde for Vaaben 2) at være 
af fyrstelig Familie (,0din eier Jarle, som i Val falde"), 
dog at Fyrsten maatte kunne tage sine" faldne Hirdmænd 
med sig derop. En saadan Lære kunde selvfølgelig aldrig 
være antagen af Alle (endog reent bortseet fra hele Qvinde- 
kjønnet). Alligevel kunde Valhallæren have været mere ud- 
bredt, end Petersen synes at mene. Thi vi kjende den 
kun fra Hofpoesien. "Og der har været dem, der ansaae den 


+) 0: Frøja, medmindre der skal læses Friia 9: Frigg, hvilket 
bliver samme Person. Derimod maae de af Grimm og Kemble 
anførte Grunde for, at Tydskerne havde en separat Gud Fro 
(9: Frø, Freyr), regnes for afgjørende. 

sidstnævnte Betingelse for en Opfindelse af Hofskjalde. An- 
tallet af dem, der umuligt kunde antage Læren, bliver 
da mindre. Dog var den egentlige Krigsgalskab, der med- 
førte de store Chancer for at falde i Krig, allevegne ind- 
skrænket til Fyrsteslægterne og den i og for sig militaire 
Hird. Den store ,,boende" Befolkning (,,den nordiske Bonde") 
var aldrig en Ven af Krigsvæsen, og præsterede altid sin 
Ledingspligt uvillig og modstræbende (endog dengang, da 
mangen Bonde gjerne var med paa Sørøveri til egen Fordeel). 
Valhal-Læren passede for den germaniske Hird, ligesom et 
Paradis for Martyrer passede for de Christne paa en Tid, 
da de sværmede for Martyrdom og selv trak Forfølgelserne 
ned over sig. Beviserne for, hvorlidet Valhal-Læren trængte 
igjennem, ere talrige endog indenfor selve Sagndigtningen. 
At Balder og Hød (og 5 Fylker, rimeligvis af Faldne) gaae 
til Hel, at hos Saxo visse faldne Helte (sikkert Hedin og 
Høgne) daglig fælde hinanden og staae op igjen i Helhjem, 
kan komme af, at vedkommende Sagn ere ældre end Valhal- 
Læren. At i flere andre Sagn (f. Ex. i Nivlungesagn) Faldne 
gaae til Hel, kunde endog vise, at Læren ikke engang altid 
formaaede at beherske Sagn, yngre end den selv. At flere 
Nordmænd og Islændere mod Hedenskabets Slutning vides 
at have troet, at de skulde samles med hele deres Æt under 
det eller det Bjerg, viser bevidst Forkastelse af Valhal-Læren. 
Talemaader som ,slaae i Hjel" (berja i Hel), ,,binde Helskoe" 
(9: slaae ihjel), osv., ere uafhængige af og ældre end en 
Lære, under Forudsætning af hvilken de ere ligefremt Nonsens. 
Egentlig religiøs Tro kunde denne Lære ikke blive for Bonde- 
befolkningen. Dermed skal ikke være paastaaet, at ,,Odins- 
digtningen" ikke trængte meer og mindre ned i Befolk- 
ningen. i 

Naar H. Petersen antager christelig Indvirkning og dog 
tænker sig Valhalsmythen opstaaet af, at man offrede sin 
Modstander til Odin for at faåe Seir, lod det sig vel forene. 
Tilknytningspuncter gjøre Laan fra Christendommen saa 
meget sandsynligere. Naar den Seirende offrede sin Fjende, 
i Kampen, eller ved at slagte den Fangne, låa deri endnu 
ikke, at Slagtofferet kom i Paradis. Og hvem vilde af sig 
selv falde paa at skaffe sin Fjende et langt herligere Opholds- 
sted end sig selv? Mere end et Tilknytningspunct for en 
udenfra indbragt Paradislære kunde her knap være, og maaskee 
ikke engang det.  Forestilling om Apotheose kunde give 
Tilknytningspunct. Om Sagnene iforveien kjendte Apotheose, 

vides ikke. Legionærer maatte ialfald have hørt om romerske 
Keiseres Apotheose.  Christne Forestillinger om Verdens 
Undergang og forudgaaende stor Kamp, kunde finde Til- 
knytningspunct f. Ex. i Forestillingen om Tordengudens 
Kamp med en Jætteslange, en Kamp, der jo allerede iforveien 
kunde have antaget Dimensioner, der gjorde "den til en 
større Verdenskatastrophe. 

»Odinsdigtningensf Hiinsides, d. e. Valhal- og Ragnarok- 
mythen, har, som bekjendt, sit Sidestykke i den Digtning, 
som fra den ,,åriske" (d. e. ældste indiske og iråniske) 
Religion strækker sig gjennem den yngre (efter-exiliske) 
jødiske ind i den christne. Her spørges da, om den frem- 
deles strækker sig fra den christne ind i den germaniske, 
eller om den uafhængigt har repeteret sig hos Germanerne. 
Præsumptionen er selvfølgeligt imod det Sidste. 

At ,Åriernesf,-de asiatiske ,,Indogermanersf, Religion, 
om end i meget langt tilbageliggende Afstand, har fælleds 
Grundlag med de europæiske ,,Indogermaners", fremgaaer 
især af, at Gudenavnene Diu-s (d. e. Zeu-s) og Qurano-s 
gjenfindes i de indiske ,,Vedaer" (Djau-s og Varuna-s). 
»Indogermanernes" og ,,Semiternesf oprindelige Forestilling 
om et underjordisk Skyggerige som alle Dødes fælleds Hjem 
var hos ,,Årierne" vegen for en reformatorisk Lære: baade 
i Hinduernes Veda-Lære og i Iranernes (d. e. Bactrernes, 
Medernes, Persernes) Zendavesta-Lære (den  Zoroastriske 
Religion) komme de Døde til et himmelsk Paradis hos 
Guderne, og til Underverdenen kun, naar de ikke fortjene 
det bedre. Her er altsaa en Dom over de Døde. Den 
Zoroastriske Lære lader de Døde dømmes to Gange. Der 
skal komme en Slags Messias (Sosiosch), der skal opvække 
de Døde, gjenforene Sjæl og Legeme; her have vi altsaa 
»Legemernes Opstandelse". Derefter skal holdes en stor 
almindelig Dom; de Onde skulle endnu gjennemgaae Helved- 
- pinsler en Stund, men derefter luttrede forenes med de Gode. 
Tillige kommer en Verdenskatastrophe (vistnok forbunden 
med et Slags Verdensbrand): den høieste Gud, Ormusd 
(Ahura Mazda) overvinder de onde Aanders Fyrste, Ahriman 
(Anra Mainju) og den store Slange, og hersker derefter 
uindskrænket i en gjenfødt Verden. Directe Fremstilling af 
alt dette findes vel ikke i Fragmenterne af Zendavesta, men 
først i senere parsiske Skrifter. Men det er blevet paaviist 
(navnlig af Windischmann), at Lærens Hovedpuncter antydes 

i det Levnede af Zendavesta; hvoraf ikke følger, at de mang- 
foldige Detailler i de senere Skrifter have saa høi Ælde. 
Efter den egentlige Mosaiske Lære gives der ingen 
personlig Existens efter Døden. Mennesker og Dyr bestaae 
af Støv", hvori en Part af Guds Aande er indblæst,,i 
Næsen”. I Døden vender Aande'n tilbage til: Gud (bliver 
atter Part af hans Aande), og Støvet tilbage til Jorden. 
Ved Siden heraf er Menneskers og Dyrs Blod opfattet som 
et physisk Livselement, ,,Sjæl' i den danske Oversættelse; 
at spise Blod er Eet med at spise ,,Sjæl" (det pulserende 
animalske Liv). Saaledes er, som Prædikeren (3,19) siger, 
»Menneskets Fortrin for Dyret ingen". Lov, Gudsdyrkelse, 
Forjættelse vide derfor. ei af et Hiinsides, af Gjengjeldelse 
efter Døden. Trusler og Forjættelser gjelde deels den Enkelte 
i dette Liv, deels og især Folket, Efterkommerne, ,,Abrahams 
Sæd”", Denne Lære formaaede ikke at fortrænge den dermed 
uforenelige oprindelige Semitiske Forestilling om Tilværelse 
efter Døden i Skyggeriget, i Scheol, hvilken forøvrigt op- 
rindeligt heller ikke veed af Gjengjeldelse efter Døden. I 
Scheol komme Gode og Onde uden Forskjel; ,,Alle gaae til 
eet Sted"; hvor ,,der er ingen Løn" (Præd. 9;75);…'hvor 
»Ingen priser Herren", hvor ,,der er ingen Gjerning eller 
Forstand eller Kundskab" (dette altsåa som i Homers Hades). 
De to Forestillinger, den egeritlig Mosaiske og den folkelige, 
gaae jævnsides gjennem det gamle Testamente. — Allerede 
før Exilet opkom Messianske Forestillinger: en stor Konge 
skulde engang komme, bringe en Katastrophe over Hed- 
ningerne og oprette det ægte Theokrati i Jerusalem. Hvor 
tidligt Ønsker ere fremkomne om, at .de afdøde fromme 
Israeliter maatte opstaae og see denne Herlighed, derom 
tvistes. I ,,Daniels Bog", paa Maccabæernes Tid, halvandet 
hundrede Aar før Christus, propheteres Saadant ligefrem. 
Jøderne kunne ikke let have laant deres Messias: fra 
Perserne, da han er ældre end Exilet. iIranernes Messias 
synes ikke videre nødvendig i Systemet; hvis "han er ældre 
end Jødernes Exil, kunde han ikke let være laant fra Jøderne. 
Hvorvidt baade Jøder og Iraner kunne have laant ham fra 
andre orientalske Folk, vides ikke.  Verdensbrand er en 
Forestilling, der findes flere Steder, og som heller ikke 
Grækere og Romere vare fremmede for. Paradis for de Døde 
og den dobbelte Dom have Jøderne ialfald laant fra Andre, og 
uden al Tvivl specielt fra Perserne. Da Paradis er fælleds for 
Iraner og Hinduer, er der Præsumption for, at det er en 

ældgammel arisk præstelig Lære, og ikke laant fra noget 
semitisk Folk. (selvfølgeligt i intet Tilfælde fra Jøderne). 

I Jødernes "Talmud, nedskreven flere Aarhundreder efter 
Christi Tid, er den parsiske Lære om det Hiinsidige og om 
de tilkommende Ting optagen, endog. indtil ubetydelige 
Detailler, og combineret: med Jødernes Messias-Lære. - Paradis 
er henlagt i Himlen; der er to Gange Dom, den lige efter 
Døden, og den store Messianske, denne i Forbindelse med 
Legemernes Opstandelse; Helvedstraffe ere ikke evige"). — 
De nu brugelige jødiske Troesartikler”%) holde disse Ting 
forholdsvis ubestemte: der er et evigt Liv og en Gjengjeldelse, 
hvilket combineres med Messiaslæren, hvis Forbindelse med 
et evigt Liv nødvendiggjør en Opstandelse, da ,,Guds Rige" 
jo skal stiftes paa Jorden. 

Da Jesu af Nazareth fremstod, var der endnu et lille 
virkelig orthodox Parti, som holdt paa den ægte gamle Jøde- 
dom, med Forkastelse af alle nyere, specielt de- parsiske, 
Forestillinger, nemlig Sadducæerne. De forkastede Legemernes 
Opstandelse, altsaa til Trods for ,,Daniels Bog" (der jo ikke 
hos Jøderne regnedes til Propheterne), og med. billedlig 
Fortolkning af ef Par omstridte Steder hos Propheter; 
benegtede Gjengjeldelse efter Døden; benegtede, i vis Maade, 
»Engle og Aander", dog sikkert ikke Historierne om Engle 
i det gamle Testamente, men vel kun, at Engle endnu viste 
sig, og. naturligvis de mod Mosaismen stridende, fra Par- 
sismen laante,. Djævlebesættelser (dem Jesu jo troede paa); 
Nogle mene, at de holdt det gamle Testamentes Engle for 
Manifestationer af Jehovah selv. … Massen af Folket, med 
Pharisæerne, havde: forlængst optaget - den fremmede. Lære 
om Gjengjeldelse efter Døden, og troede paa Legemernes 
Opstandelse, paa den dobbelte Dom, og paa Dæmoner. Dog 
havde man almindeligvis endnu ikke dristet sig til at intro- 
ducere de Døde oppe hos Jehovah”%+), hvilket vel deels var. 
" respectstridigt, deels maatte medføre en Nedflytning fra 
Himlen til Jorden i det Messianske Rige, efter Legemernes 
Opstandelse, hvad vanskeligt kunde blive et Avancement. 


+) Se Rabbi Kohuts Afhandling i Zeitschrift: der deutschen 
. morgenlåndischen Gesellschaft, B. 21, 1867. 
xx) Se Wolffs Lærebog. 
xxx) Elias og Enoch lod Sagnet optages levende til Himlen, 
hvilket er Apotheose i den Skikkelse, som den maatte faae 
i Monotheisme. 

De Fleste lode fremdeles alle Døde gaae ned i Scheol; men 
Scheol deeltes nu i to Dele ved Siden af hinanden: en noget 
lavere liggende mørkere Deel med en Ildpøl, Flammer og 
Slanger, kaldt Gehinnom, Gehenna, hvor Hedninger og uværdige 
Israeliter kom, og en noget køiere liggende lysere Deel, med 
et fremmed Ord kaldt Paradis, d. e. Haven, hvor de fromme 
Israeliter kom, ,,i Abrahams Skjød"; mellem de to Dele var 
et uoverstigeligt Svælg. Ffter Evangeliernes Vidnesbyrd er 
dette den christelige Lære. Thi de lade Jesu fremsætte 
det saaledes i den sikkert authentiske Parabel om den Rige 
og den Fattige; og Lucas lader ham paa Korset sige til 
Røveren: ,du skal idag være med mig i Paradis," hvilket 
selvfølgeligt er det underjordiske Paradis, da man eenstemmigt 
tænkte sig Himmelfarten efter Opstandelsen. Ogsaa hos 
Josephus forekommer den her omtalte Anordning med under- 
jordisk Paradis. Man kunde altsaa lade de Døde, gjennem 
Opstandelsen, avancere til større Herlighed i ,,Guds Rige", 
»Himmeriges Rige", der af Messias skulde stiftes paa Jorden 
i Jerusalem. — Imidlertid har den uforandrede parsiske 
Forestilling om Paradis i Himlen aabenbart allerede havt 
Tilhængere. Antydning til den findes hos Josephus, og faa 
Aarhundreder efter var den i fuld Gyldighed hos Jøderne. 
Paulus maa vel have tænkt sig det i Himlen; thi han siger 
(Philip. 1, 23): ,jeg haver Lyst til [nu strax|] at vandre 
herfra og være med Christo,” hvilket siden Himmelfarten 
kun kunde være i Himlen. Vistnok bliver det saa Selv- 
modsigelse, naar han andetsteds siger, at uden Legemets 
Opstandelse (som ogsaa Paulus henlagde til Christi Gjen- 
komst: 1 Thessal. 4) er ,al vor Prædiken forgjæves", da 
det ikke kunde været ,forgjæves" at komme i Himlen til 
Christus. Men Paulus faaer da at modsige sig selv. I de 
første Aarhundreders Kirke var det underjordiske Paradis, 
hvor man: forblev, til man ved Opstandelsen kom i ,,Himme- 
riges Rige" (der af den gjenkommende Christus skulde stiftes 
her paa Jorden, dog efter Forfatteren af det saakaldte 
»Johannes-Evangelium" vistnok i Himlen), den orthodoxe 
Lære. Men stadigt voxede deres Antal, som henlagde et 
foreløbigt Paradis (før. Opstandelsen), for Martyrerne, til 
Himlen. I 4de Aarhundrede blev dette den herskende Fore- 
stilling.  s,,Paradis" og ,,Abrahams Skjød" bleve da to for- 
skjellige Ting, men det sidste noget uholdbart, ialtfald ikke 
istand til i Længden at holde sig mod den opkommende 
Skjærsild. Da denne ved Aar 600 fuldt etableredes af Gregor 

den Store, ,,Sinus Abrahæf erklæredes for at staae tom, 
Martyrtiden desuden var et tilbagelagt Stadium, kom 
det himmelske Paradis til at staae aabent, for Nogle 
strax, for de Fleste gjennem Skjærsilden. Og da ,,Himme- 
riges Rige", og det i Henhold til de af ,,Evangelisten 
Johannes" componerede Taler (14, 2—3), fra Jorden meer 
og meer svævede hen i Himlene, kom Alle (bortseet fra. 
temporairt Ophold i Skjærsilden) efter Døden derhen, hvor 
den anden Dom (Dommedag) nu fik at lade dem blive. Den 
Lutherske Kirke eliminerede blot Skjærsilden; hvorfor 
Lutheranerne, at sige de med den rette Tro, uden videre 
og strax komme i Paradis, i Himlen, og i Himmeriges Rige, 
alt paa engang; idetmindste veed jeg aldeles ikke af at være 
bleven oplært i Andet). 

Hvis Valhal-Læren er en Aflægger fra christne Fore- 
stillinger, da stammer den ikke fra Christi Lære, at alle 
Døde komme i Underverdenen, en Deel af dem gjennem 
Opstandelsen senere op igjen i Guds Rige; thi Valhal er et 
himmelsk Paradis hos Guderne, hvor man kommer strax 
efter Døden, og forbliver til Dommedag og Opstandelse. 
Ikke heller stammer Valhal-Læren snarest fra den Christen- 
dom, der i 9Yde—1llte Aarh. indførtes i Norden, hvilken ikk2 
gjorde en bestemt Dødsmaade til Betingelse for at komme i 
Paradis, ikke interesserede sig mest for Martyriet, og sendte 
de Fleste i Skjærsilden; thi Valhal-Læren har Intet til Skjærs- 
ilden Svarende, og gjør en bestemt Dødsmaade til Betingelse 
for at komme i Paradis. Derimod passer Valhal-Læren til 
at være Aflægger fra Christendommen i 3die—6te, især dog 
i 4de—dte Aarhundrede, da alle Martyrer vare komne op i 
et himmelsk Paradis hos Herren, og alle andre Døde, efter 
den mest gjængse Mening, kom i Underverdenen, og da 
Opstandelsen, som Jesus havde lovet i den med ham sam- 
tidige Slægts Tid, var skudt ud i det Fjerne. Det var 
ikke utænkeligt, at germaniske Legionærer havde oplevet, at 
christne Soldater, der gik i Kampen for Christendommens 
Sag, udvidede Begrebet Martyrium til Krigere, der faldt 
med Vaaben i Haand. Men det var ogsaa fuldkommen nok, 
at Germanerne maatte erfare, at de Christne havde et Paradis 
fyldt med lutter Dræbte. Det var et Æmne, som germaniske 


æ) Se f. Ex. Winer Realwortb.; Herzog Realencykl.; Weiss Theol. 
d. N. T.; Strauss Glaubensl.; Thomasius Dogmengesch.; etc. 

Skjalde meget vel kunde anvende paa deres Viis til at digte 
et Paradis for "de Faldne. 

Ogsaa Pinestedet Naastrand og - Pølen Høbreele med 
Slam serie seer ;ud som' laant fra de Christnes Gehenna; 
Kleine var det umuligt at anbringe i Nivlhjem, da de 
kun hørte til Muspelbjem, hvorhen Gehenna ikke kunde for- 
lægges. 

Vi .komme dernæst til at sammenlige den germaniske 
og den christne Apokalypse. 

Efter. Paulus (1 og 2 Thess.) skal, i den dalevende 


Generations Tid, efterat Antichristen har viist sig, Herren. 


komme ned fra Himlen, de døde Christne  opstaae, ”vif 
hastigt forvandles,: alle Christne møde Christus ,1i. Luften”, 
»i Skyerne", og altid være med ham, Ordene undgaae at 


sige, hvor. ly na til at svæve i outer udledes naturligvis 
af, at Legemerne skulle være af samme Beskaffenhed som 
Christi "Legeme efter Opstandelsen. To Opstandelser og 
… 1000aarigt Rige er: der ikke Tale om... — Forfatteren af 
»Johannes-Evangeliet" lader Jesu snarligt skulle komme igjen 
og oprette Riget, ,i min Faders Huus" (14, 2), hvilket 
"el ikke let: kan være andet end Himlen. — De 3 andre 
Evangelister (sikkert efter Jerusalems Forstyrrelse) lægge 
Jesu en Propheti i Munden, hvorefter Jerusalem skal falde, 
og dette være Forbud påa hans Komme, dér, efter For- 
dærvelse, Trængsler og Kamp, skal finde Sted i den daværende 
Slægts Tid, saaledes at ,,Dag og Time" ikke skal vides 
forud, og mene Ledsagelse af én Verdenskatastrophe (Sol 
formørkes, Stjerner falde, osv.), samt for umiddelbart efter 
at afholdesldensyetorevidøe ; or Ti] APerdersbradd hentydes 
andetsteds, og den propheteres udtrykkeligt i ,,2det Peters 
Brev", der er skrevet efter at ,,Fædrene [9: den første Slægt 
af Ckrigtad) ere hensovede", altsaa rum Tid efter Peters 
Død. — Vi have da, som z den germaniske Apokalypse, 
" forudgaaende Fordærvelse, Naturomvæltninger og Kampe, en 
Verdenskatastrophe med Verdensbrand, en ny Verden med 
paradisisk Opholdssted, Opstandelse, Dom. Lighedspuncterne 
ere allerede hermed. tålrige nok til at paastaae Laan ig 
Christendommen. 

IT Johannes Aabenbaring gives følgende, i Slutningen 
af 68 eller Begyndelsen af 69 skrevne, Propheti.. Om 3/2 
Aar skal Christus kommeigjen. ,,Dyret" paa de 7 Høje, som 
bærer Tallet 666 (Neros .Navneciffer), og betegner Romer- 
riget, bekjæmpes af Christus ridende paa en hvid: Hest, og 

gribes og kastes i Ildsøen. Slangen kastes i Afgrunden. 
Christus opretter Riget her paa Jorden; .de- christne 
Martyrer og de Døde, der have modstaaet Befalingen til at 
tilbede Dyret (2: de øvrige afdøde sande Christne), . opstaae 
og herske med Christus (20, 4); det er ,den første Op- 
standelse", som ingen Andre faae Del i. Det oprettede 
Rige varer 1000 Aar. Derefter slipper Slangen løs, samler 
»Gog og Magog", og de drage over Landets Slette mod den 
hellige Stad. Ild nedfalder fra Himlen. Himmel og Jord 
forgaae. Herren kommer 3die og sidste Gang, holder Dom, 
efter den anden Opstandelse, der omfatter alle Mennesker, 
lader, i den nye Himmel og Jord, ,,det nye Jerusalem" stige 
ned fra Himlen, og skal fra nu af boe der hos Menneskene. 
Prophetien slog feil. Romerriget forgik ikke 3!/, Aar 
efter, men allierede sig længe efter med Kirken. Christus 
kom ikke igjen, og oprettede ikke det 1000aarige Rige, og 
Martyrerne opstode ikke. ,,Chiliasmen" maatte da opgives. 
Deres Antal voxede stadigt, som i det 1000aarige Rige saae 
en Betegnelse af et himmelsk Paradis før Verdens Undergang, 
Martyr-Paradiset (idet man fortolkede 20, 4 om Martyrerne 
alene); ,den første Opstandelse" blev Indgang deri. I dte 
Aarhundrede var denne Opfattelse bleven den herskende. 
Ogsaa ,det nye Jerusalem", efter Verdens Undergang, blev 
det almindeligt at antage for et himmelsk Opholdssted. 
Saaledes kommer hver Post igjen hos Germanerne. Dyret 
er Fenre. Slangen: Midgaardsorm. Det 1000aarige Rige, 
omsat til Martyr-Paradiset, er Valhal, og Martyrerne- de 
Faldne i Valhal. Gog og Magog ere Jætterne og Muspels 
Sønner. Sletten bliver Vigrid. Vi have (foruden de forud- 
gaaende Kampe og Trængsler) den sidste store Kamp, Ild 
nedkastet fra Himlen, Himlens og Jordens Undergang, ny 
Himmel og Jord, Dom, altsaa Opstandelse, og Gimle, mod- 
svarende det nye Jerusalem. Christus kjæmpende (dog 


A tidligere) paa en hvid Hest med Dyret, gjensees som Odin 


tilhest mod Fenre. Der hører vistnok høi ,fælledsnordisk" 
Begeistring til heri at see en nordisk Originalpropheti. 

I. en senere indsat Deel af Visen Vavthrudnesmaal fore- 
kommer en, som det synes, afvigende Lære om Beboerne af 
den nye Verden, idet kun 2 Mennesker nævnes som existerende 
efter Katastrophen, hvorimod en ny Menneskeslægt skal ned- 
stamme fra dem. , Saaledes skulde Opstandelse og Dom 
og det nye Jerusalem falde bort. Imidlertid er det vel 
muligt, at vi dog heri kun have et senere og originalt 

9 

Supplement, og at forsaavidt Intet er bortfaldet. Naar 
de gode Mennesker skulde boe i Gimle, maatte den nye Jord 
staae tom. Man kunde da finde det nødvendigt at lade den 
være til for Noget, og ad denne Udvei skaffe sig en ny 
Menneskeslægt, uden at negte Gimle, der tænktes henlagt i 
Himlen. Derimod staaer Indskuddets Lære om de 4 Guder 
i Gudernes gamle Hjem (paa en eller paa anden Maade) i 
uløselig Strid med Vøluspaa. 

Selv om Germanerne iforveien havde havt Forestillinger 
om en Verdenskatastrophe, vilde dette ikke formindske 
Vægten af Lighedspuncterne med de christne apokalyptiske 
Forestillinger i 3die—6te Aarhundrede. Og naar den ger- 
maniske Paradislære og Apokalypse maa udledes af den Tids 
Christendom, maa den holdes for et sydgermanisk Product. 

Hovedresultatet af H. Petersens fortjenstfulde (noget 
flygtigt redigerede) Skrift, Adskillelsen af Thors-Religionen 
og Odin-Valhal-Ragnarok-Digtningen, kan holde fuldkomment 
Prøve, selv om denne Digtning er langt ældre, end han er 
tilbøjelig til at antage. Og dens høiere -Ælde kan ikke 
hindre Islænderne i at have forfattet Digte henhørende til 
denne Sagnkreds. 

E. Jessen. 


Efterskrift. 


Efterat Ovenstaaende var sendt til Bogtrykkeren, blev 
jeg opmærksom paa, at allerede Simrock's deutsche Mythologie 
(2. Udg. 1864, P. 250 f.) har forsøgt at vise, at den ger- 
maniske Religion oprindeligt var en Thorsreligion, og tildeels 
anført de samme Grunde som H. Petersen. Dog mangle 
flere af de allervigtigste, hvorfor Simrock heller ikke er 
naaet til at see, at den, endog i Norge og Island, væsentligst 
forblev en Thorscultus lige til Hedenskabets Ophør, til 
Trods for Høvdingernes Offringer til Odin som Seirgud, til 
Trods for den fra de fyrstelige Kredse ned i Folket trængende 
Digtning, og til Trods for, at denne udenfor Tempelcultus 
havde gjort Forrangen i Gudeverdenen til et svævende Spørgs- 
maal. S. kjender ikke den keltiske Tanar.  S. henholder 
sig vel til, at Tordenguden har Forrang hos Grækere og 
Romere, men udhæver ikke, at det var ligesaa hos Kelter 
og Slaver (efter Cæsar og Prokop), altsaa saa meget sikkrere et 
oprindeligt, fælledseuropæisk Forhold. S. udhæver ikke, at 
skjøndt ,,Mercurius" efter Tacitus ,,dyrkedes mest" hos (de syd- 

ligere) Germaner (ligesom, efter Cæsar, hos Gallerne), siger 
Tacitus ikke. at han var den øverste Gud; samt at dette ialfald 
ligefrem afvises ved den idelige Benævnelse ,,Mercurius" (en 
underordnet Gud) i Modsætning til ,Jupiter", brugt om Donar 
(cf. Ugedagene). S. kjender Adam af Bremens (d. e. Svend 
Estridsens) Vidnesbyrd, men ikke den aldeles afgjørende Over- 
eensstemmelse mellem tydske og islandske Vidnesbyrd om 
Thors Forrang i Tempelcultus, ifølge Thors Stilling i Digt 
ningen en bevaret, ikke en nyerhvervet Forrang. S. har 
ikke observeret, at den islandske Literatur, ,,Odinsdigtningens" 
Hovedoplagssted, hverken i Norge eller Island kjender Odins- 
goder eller Odinshov, saa at, om end Norge, ifølge Sted- 
navne, har havt nogle Odinshov, have disse været af under- 
ordnet Betydning, og Odinscultus nærmest bestaaet i Offringer 
»til Seir" i egentlige Feltslag, medens man i Ting, der 
interesserede Almuen, maatte henvende sig til andre Guder. 
S. anfører ikke Eden ved ,,Frø og Njord og Aas" eller ,,Frø 
og Njord og den almægtige Aas"; at denne Aas er Thor, 
sees netop af, at den yngre Melabog siger: ,vi mene”, at 
det er Odin (altsaa imod en anden overleveret Mening); og 
af, at, som Prof. Gislason har gjort mig opmærksom paa, 
Formlen modsvarer Forbandelsesformularen i en Strophe i Egla 
Cp. 58, der har: ,,Frø og Njord og Landaas"; at Landaasen 
er Thor, og ikke Odin, kan ikke betvivles, og fremgaaer 
her af, at der er sørget for at faae Odin nævnet separat i 
forudgaaende Halvstrophe. . S. hår ikke anført, at Paradis- 
læren, altsaa Ragnarokslæren i den overleverede Skikkelse, 
er et yngre Produkt, der aldrig er naaet til at trænge heelt 
igjennem, og at Odin uden denne Lære mister sin største 
Betydning. O. s. v. — Wodan maa dog, som Seirgud, 
tidlig have havt høi Rang, ialfald hos sydlige Germaner, 
saa at Paradislæren kunde knyttes til ham; mulig tillige 
som til den, der var ophængt paa Træet som Offer til sig 
"selv, hvori man fandt Lighed med Christus (medmindre 
det netop er laant fra Christendommen). Som Paradisfyrste 
behøvede han ikke strax at være øverste Gud, da Christus 
ingen Forrang havde i ,,Treenigheden". 

Den Bidirke Eschatologi stemmer afgjort med den 
christne, fremfor med den parsiske. Iøvrigt kunde germaniske 
re ge vistnok ogsaa have Adgang til at lære den parsiske 
at kjende, og det ikke blot påa Expeditioner i Orienten. Fra 
Trajans Tid af udbredtes den parsiske Gud Mithras Cultus 
i hele Romerriget; endog i Britannien findes Altere for ham, 

reiste af romerske Officerer; og andre parsiske Forestillinger 
kunne meget vel være fulgt med. I det Væsentlige vilde den 
parsiske og den christne Eschatologi af Germanerne være blevne 
opfattede som Eet. Den treaarige Vinter før den store Kamp 
kjendes i senere parsiske Skrifter. Men den behøver rigtig- 
nok ikke at være et Laan hos Germanerne, da Vinter var et 
naturligt Led i Varslerne, og for at være kjendelig som 
Varsel burde udstrækkes ud over normal Længde, i hvilket 
Fald det constante Tal tre jo sagtens af sig selv vilde komme 
frem. Positive Grunde til at antage directe Sammenhæng 
med Parsismen kjender jeg ikke. 


E. J: 


Kunstnerfysiognomier fra Théatre-Francais. 


E 
Sarah Bernhardt. 


I den store glasbedækte Gaard i Industripaladset, 
hvor den franske Udstilling af Skulpturarbejder aarligt 
finder Sted, kunde man dagligt i Foraaret se Mængden 
samle sig om en Gruppe,.der stod paa en iøjnefaldende 
Plads mellem to Blomsterbede og forestillede (,,Efter 
Stormen” hed det i Kataloget) en gammel Kvinde, der 
paa sit Skød holdt Liget af en halvvoksen Dreng. Dennes 
endnu spæde Legeme og fine Lemmer vare modellerede 
med en vis nervøs Viljeskraft og hidsig Kunstsans; men 
dette Indtryk af Billedhuggerens Karakter, man fik igennem 
Gruppen, var ogsaa det Bedste eller eneste Gode ved 
den: i øvrigt dannede den fortvivlede Gamle, den dræbte 
Knøs, et Fiskernæt, et Klippestykke, tilsammen et 
… ubestemmeligt Hele, hvori der manglede baade Luft og 
Form. Hvorfor flokkedes da altid de Besøgende om 
dette Arbejde, her hvor dog saa mange store skønne 
Billedværker skue ned paa Mængden? Svaret fandt man 
ved at efterlæse Billedhuggerens Navn: der stod Made- 
moiselle Sarah Bernhardt. 

Styrede man Kursen fra Glashallen op til Maleri- 
afdelingen, mødte Øjet i en af de første Sale et legems- 
stort Portræt af en Dame i en Årt sort Ridedragt. En 

fin elastisk Skikkelse; Ansigtet i Profil viser den skønnest 
skaarne Næse og Hage, de mørkeblaa Øjne have et koldt 
og kraftigt Blik. Den lille Haand klemmer med et 
nervøst Tryk om en tynd Stok. Det ses tydeligt, at 
Maleren har villet give Ryttersken, opfattet som en 
rolig Tæmmerske, selv ubetvingelig. Denne unge Kvinde 
ønsker snart at prøve sin Haåaands Sikkerhed, hendes 
Øjnes Udtryk viser, at hun tiltror sig Fasthed til at 
tæmme en Bucephalus. Kataloget meldte, at Billedet 
forestillede Sarah Bernhardt. 

Gaa saa et Par Sale videre frem og stans sammen 
med den smilende, gabende og ironiske Mængde overfor 
et uhyre Portræt, hvis skinnende Lakfarver skære i Øj- 
nene som Sollys. Paa en stærkgul atlaskes Kanapé 
hviler eller rettere ligger paa Lur en kvindelig Skikkelse 
i en hvid Silkedragt. Stoffet synes ikke at omslutte en 
Skabning af Kød og Blod, saa tyndt og luftigt former 
det sig. Men mere end den Farvepragt, der er udfoldet 
i Dragtens og Værelsets rige Stoffer fængsler denne 
Kvindes Blik. Panden er næsten helt bedækket af et 
kastanjebrunt Haar i tusinde Krøller og Krusninger, men 
under denne Lokkefylde skinne to Øjne af Staal, klare, 
kolde, med en uhyggelig dæmonisk Ro. Mån mindes 
uvilkaarligt Hinduens Navn paa Maanen: Koldstraale. 
Denne Sphinks af en Kvinde bærer Navnet: Sarah 
Bernhardt. 

Hvis saa endelig den Rejsende om Aftenen besøger 
Théåtre-Francais som Tilskuer af Dumas” geniale, men 
kun halvt lykkede Drama Den fremmede Kvinde, saa vil 
man i anden Akt se Originalen til hint sidste Portræt 
netop sidde saadan paa Scenen med samme stirrende 
og grumme Blik, med samme slangeagtige Bøjning dér, 
hvor hun fortæller sin triste Livshistorie, som begynder 
saaledes: ,,Min Moder var en Negerinde, hendes Herre 
bemærkede hende, denne ,,Bemærkning" skylder jeg 
Livet”, Rollen er halvt mystisk, halvt melodramatisk, 

men Skuespillerinden har iklædt den en vild eksotisk 
Poesi og modelleret den til en allegorisk Skikkelse, en 
Hævnens Svøbe over Mændenes Lavhed og Slethed, en 
moderne Evmenide, hvis Øjekast medusaagtigt forstener 
hvis hvide Hænder slynge Dolke, hvis fornemme Kulde' 
isner Hjærterne. Man overhører Ordenes Tomhed, man 
glemmer Karakterens Uforstaaelighed, man lytter kun 
med hele sin Sjæl til denne perlerene Stemme, der 
klinger indsmigrende som dæmpet Klaverspil i Tusmørke. 

Billedhuggerinde og Skuespillerinde, optrædende 
mindst de fem Aftener om Ugen paa et Theater, hvor 
der mangen en Gang holdes indtil fyrgetyve Prøver paa 
et Stykke, assisterende ved talrige veldædige Forestil- 
linger, i sine ledige Timer malende Portræter af sine 
Venner, førende aabent Hus for Paris” aandelige Åristo- 
krati — hvorfra tager hun Tiden til alt dette, hvor 
mange Timer tæller hendes Døgn? En næsvis Jour- 
nalist i Figaro gjorde hende en Gang direkte det samme 
Spørgsmaal for at insinuere, at hun prydede sig med 
laante Fjer og næppe selv udførte sine Billedhugger- 
arbejder; thi hvornaar paa Dagen skulde hun vel kunne 
modellere? Sarah Bernhardt viste ham den ufortjente 
Hæder at svare ham offentlig, at hun hver Morgen 
mellem 6 og 8 hele Vinteren igennem havde arbejdet i 
sit Atelier. Svaret er altsaa dette, at denne unge Kvinde 
besidder en Viljesmagt, der endog forlener hende med en 
fysisk Styrke, man skulde tro uforenelig med hendes 
svage Bryst og spinkle Legem, hvis Magerhed jo næsten 
er bleven til Ordsprog i Paris. Man har sagt om 
hende, at hun var et smukt Hoved paa en Piedestal 
af et stort Talent. Men analyserer man dette Talent, 
viser det sig at være sammensat af en fintdannet kold 
Forstand, som lyser ud af hendes Ansigtsudtryk, og en 
sygelig Melankoli, som hun synes at skylde sit skrøbe- 
lige og sarte Legem. — 

Sarah Bernhardt lever udenfor ,,Selskabet"; for 
hende som for alle Paris' Skuespillerinder er ethvert 
Familiehjem stænget med Moralens og Konveniensens: 
dobbelte Slaa. Hun maa tage tiltakke med hvad Paris” 
mandlige Verden frembyder af Aand og Talent: Digtere, 
Kunstnere, Adelsmænd danne hende et lille Hof, maaske 
en Årt Kærlighedshof, i hvilket hun beklæder Tronsædet. 

Hun er født udenfor Ægteskab; Moderen var en hol- 
landsk Jødinde, der som Barn løb til Paris, ligesaa berømt. 
for sin Skønhed som for sine Ekstravagancer; Faderen, en 
fransk Adelsmand, talte sine Aner op til Korstogene. 
Hjemmet var alt det Modsatte af borgerligt og stift, 
ganske ,,bohémien”; men Sarah blev paa sin Faders Be- 
kostning (han døde iøvrigt tidligt) opdraget i et Kloster 
med samme Omhu som hun var den fornemste unge 
Ådelsfrøken. Ferieopholdet hos Moderen og Omgivelserne 
i Pensionen stode i den mest skærende Modsigelse til 
hinanden. Hvad Under da, at efter fuldendt Skoletid 
hun paa Familiens Spørgsmaal, om hvad hun vel vilde 
vælge for en Stilling, svarede yderst resolut: ,,Jeg vil 
være Nonne, hvis jeg da ikke vil være Skuespillerinde”. 
Scenen og Klosteret: de to Livets Ekstremer, enten den 
fuldkomne. Forsagelse fra Verden eller den ubetingede 
Hengivelse i en saa potenseret Livsvirksomhed, som be- 
væger sig indenfor et Theaters Mikrokosme. Hun blev 
Skuespillerinde; dog Barndomsindtrykkene maa have 
været af sær betagende Årt: thi den Hang til Ensomhed, 
som drog hendes Tanker mod klosterlig Ro, den milde 
Melankoli, man forestiller sig udbredt over en Nonnes 
resignerte Smerte og forgæves Længsel, maa blivende 
have ligget dybt paa Bunden af hendes Sjæl, thi paa 
dette Følelsesgrundlag er hun blevet Kunstnerinde, hendes: 
Spil bærer altid Præget deraf. I sin Kunst blev hun 
Nonne. 

Næppe i Livet. Vore danske Skuespillerinder blive: 
gode Hustruer og Mødre, skønt de fra Fødslen sjældent 

høre til den dannede Klasse og ingen god Opdragelse 
nyde i deres Opvækst. En er udsprungen af en fattig 
Jødefamilie, der holdt Telt paa Dyrehavsbakken, en 
anden er et Balletbarn, hvis Tanker og Fantasier Åar 
igennem ikke bryde sig Vej udover den Danseskole, hvor 
hendes Muskler og Sener præpareres, en tredje er en 
Værtshuspige, der pludselig rives bort fra Snapseskænk- 
ningen og Spøgen med Gæsterne, for af en dygtig Lærer at 
indbankes nogle Repliker og Vaudevillekupletter. Med 
den Kvinder egne Elasticitet rette de sig i forbavsende 
kort Tid, de blive nydelige unge Damer, lige saa uskyldige 
og knibske som Instituteleverne, men ogsaa ligesaa uerfarne 
og tomme. Livet lærer dem intet herhjemme; de om- 
gaas et Par Skuespillerfamilier og undertiden et Par 
Borgerfamilier og saa blive de selv gifte og sætte Bo. 
Moralen har vundet, men har ikke Kunsten tabt en 
Smule. Er det muligt uden en stor Livserfaring, selv 
paa ellers for Kvinder afspærrede Gebeter, uden en 
stadig sjælelig Paavirkning — og Kvinder lære som 
bekendt kun af Mænd — uden næsten en aandelig Over- 
forfinelse at være Skuespillerinde, det vil sige Aften paa 
Aften at fremstille Tankens sarteste Rørelser, finde sig 
tilrette i Følelsens hurtigste Omvekslinger og laane Ud- 
tryk til Lidenskabens voldsomste Længsler? Jeg skal 
lade Spørgsmaalet staa aabent. Maaske vil man være 
saa god ikke straks at beskylde den Spørgende for at være 
Herold for hvad man herhjemme kalder ,,den frie Kær- 
. lighed". Naar man er en Elsker af Skuespilkunst, kan man 
" aldrig ønske, at dens kvindelige Dyrkere skulde regnes 
til Samfundets Udskud, men jeg mener kun, at det 
meget borgerlige Liv, disse herhjemme føre, kan med- 
føre en vis Begrænsning i déres Kunst, da det umuligt 
kan hændes alle, hvad der hændtes vor sidste store Skue- 
spillerinde, at blive forenet med en af Landets første 
Digtere og Tænkere og derefter at danne Midtpunktet i 
en Kreds af alt, hvad Danmark kan opvise af Stort 

og Betydende. Dette satte sit Mærke i hendes Kunst 
og lige saadan udvikle de franske Skuespillerinder sig 
under deres vagabonderende Liv ved Impulser af samme 
, Årt — selv udenfor Ægteskabet. 

Sarah Bernhardt bøjede sig under Nødvendighedens 
tunge Aag. Hendes Liv kunde under de givne Forud- 
sætninger ikke blive anderledes end det blev. Om 
hendes Hjem endnu kun dette, at hun havde mange 
Sødskende, men at hendes Moder aldrig blev gift. Hun 
kom paa Konservatoriet. Det styredes den Gang paa 
guldalderlig Manér af den franske Anakreon, den gamle 
Auber, hvis Despoti ingen Grænser kendte, og af hvis 
Vilje Prisbelønningen, det vil sige Elevernes Fremtid, 
afhang. Fra Konservatoriet kom hun op mellem Ku- 
lisserne. Hendes Eksamensudfald gav hende Ret til at 
debutere paa Théåtre-Frangais, men her hvor Misundelsen 
og Intrigerne blomstre i den frodigste Yppighed, gjorde 
hendes hidsige Sind hende Opholdet utaaleligt; man for- 
tæller endog, at en kvindelig rødsminket Kind en Aften 
modtog et hvidt Mærke af hendes Vrede. Det var hende, 
Begynderinden, umuligt at bryde igennem de Gamles 
tætte Rækker og hun flygtede til Gymnase. Ikke heller 
her forstod hun at bøje sig under den strænge Disciplin, 
som Direktøren Montigny kræver af sine Kunstnere. En 
smuk Aftenstund, da hendes Navn stod paa Plakaten, 
var hun intetsteds at finde, hun var flygtet bort — til 
Spanien: Og nu var hun umulig ved et hvilketsomhelst 
Theater. 

Hun var i et Par Aar Sladderens Genstand i Paris. 
De smaa Blade løb over af Historier om hendes Eksen- 
triciteter. Ikke mindre end to Selvmordsforsøg kunde 
de fortælle om, hvad der danner en. temmelig trist 
Baggrund for de lystige Selskaber og pragtfulde Fester, 
ved hvilke hun præsiderede. Men det Ekstreme har altid 
været hendes Gud, man finder hendes Hang til i hvert 
Øjeblik at stille begge Modsætninger frem for sit Øje 

overalt i hendes Liv. I hendes overdaadige Bolig, der 
straalede af Kunstværker, stod i Sovekammeret ved Siden 
af Sengen en Ibenholtsligkiste, indvendig beklædt med 
hvidt Atlask. Hvilken Ekstravagance, raabte de Fornuf- 
tige, hvilken Frivolitet, sukkede de Moralske; for os, der 
kun sysselsætte os med et psykologisk Problem, er heri 
intet andet at opdage end hint sygelige og melankolske 
Hang mod Ekstremerne, der kunde ønske at stille et 
memento mori, stærkere end Dødningehovedet i Nonne- 
cellen, ved Siden af sit Leje, for at Øjet kan hvile 
derpaa inden det lukkes, og have det som første Syn, 
naar det slaas op. 

Under dette hendes ørkesløse Liv formedes hun til 
Kunstnerinde. Naturen havde udrustet hende med store 
Legemets Gaver, men fremfor alt skænket hende en 
Stemme, saa vidunderlig skøn, at allehaande gamle Lig- 
nelser om Filomele og Nattergaletoner og Sølverklang 
rinde En i Hu, naar man hører den. En Digter har sagt 
om hende: ,,Man kan ikke rose hende for hendes Vers- 
fremsigelse, hun er selve Poesiens Muse. Hun reciterer 
Vers, som Nattergalen synger, som Vinden sukker, som 
Vandet mumler, som Lamartine fordum skrev dem.” 
Men hun skulde lære at forstaa Poesien, selv at give den 
Indhold gennem sit Liv. Hun, der var opfødt under 
Forhold, hvor Blufærdighed kun agtedes ringe, forstod 
gennem Modsætningen maaske dybere end andre, 
fordi det var hende smerteligere at forstaa, den Sjælens 
— kyske Nobelhed, hun senere gav det skønneste Udtryk i 
sit Spil. Hendes Liv var neppe lykkeligt; tør man ikke 
efter hendes Natur antage, at hun midt i det lystigste 
Selskab pludselig længtes efter at være ene, og at hun 
atter under Ensomheden loå sin Fantasi kalde alle 
Festens Glæder til sig. Og hende, der frivilligt som 
i et Lune havde givet Afkald paa sin Stilling ved Paris” 
tvende ypperste Scener, tærede Theaterfeberen med 
større og større Voldsomhed. Den, der engang har staaet 

ved Lamperækken, glemmer ikke saa let dens illuderende 
Lys. Tilsidst grebes hun af denne Lidenskab med saa- 
dan Magt, at hun for blot at sætte Foden paa de lange 
Brædder optraadte under et antaget Navn i et Feeri, 
sang med i Korene, og deklamerede Aften paa Aften en 
eneste Tirade uden at nogen vidste, at det var den 
meget omtalte Sarah Bernhardt, hvis Lykkes Skib var 
strandet her. Endelig efter møjsommelig Stræben fik 
det bedre Bør. 186% blev den da 2laarige Sarah Bern- 
hardt engageret ved Odéon. 

Hun blev der i fem Åar og vandt sig et Navn. Man 
forstod at vælge Rollerne til hende. Man gav hende 
den melankolske og stolte Cordelia i Kong Lear og i 
Dumas” Kean den unge Pige, hvis Kærlighed til den 
store Skuespiller og hvis Lyst til Scenen saa ubevidst 
er blandet sammen i hendes Sind, -men det var først i 
1869 i Coppées le Passant, at hun i et Kostume, hun 
havde laant fra Billedhuggeren Dubois? fiorentinske San- 
ger, kunde fortrylle Tilhørerne ved sin Stemmes: smeltende 
Klang. Endnu fejrede hun en stor Triumf som Dron- 
ningen i Ruy Blas, saa henvendte det samme: Theater, 
hun havde forladt som en uartig Elev efter en Skolepige- 
streg,.sig til hende og tilbød hende paany Debut og Ån- 
sættelse. Hun modtog begge Dele og fra Sæsonen 1872 
—Y3 har hun tilhørt Verdens første Scene. 

Hendes Debuter vare imidlertid alt andet end hel- 
dige; jeg kan dømme derom efter Øjesyn. Hun spillede 
først Titelrollen i Mademoiselle de Belle-1sle. Dumas 
har villet skildre en brav og uskyldig Landfrøken, en 
kærnesund Jeanne d”Arc-Natur i Modsætning til Rokoko- 
tideus elegante Markiser, en trofast elskende ung Ridder- 
dame med en middelalderlig Æresglorie om sit: Hoved 
overfor den sensuelle Hofdame, den store Kokette, hvem 
Kærligheden kun er et Tidsfordriv og et Spil. Sarah 
Bernhardts Talent spændte ikke over det naivt-landlige 
og det ingénue-agtige, hun vidste kun at fremhæve 

Skikkelsens store Nobelhed og Renhed, men dette gjorde 


hun saa stærkt, at hun løftede den helt ud af Rammen, 
gav den franske Frøken en urimelig antik Højhed, gjorde 


den til en moderne Antigone. I sin sorte Dragt med 


sit marmorblege Ånsigt slank og fin som en Diana 
lignede hun en Skæbnegudinde. Dette var ikke Dumas” 
Mening, saadan saa” man ikke ud ved Ludvig den Fem- 
tendes Hof. Pariserne fandt hendes Opfattelse usand og 
fremfor alt imod Traditionen. 

Saa spillede hun Chérubin i Beaumarchais” Figaros 
Bryllup. Jeg har aldrig hørt selv nogen stor Sangerinde 
foredrage en Sang saa fuldkommen skønt som hun sang 
Pagens ydmyge Kærlighedserklæring til Grevinden med 
en lille men klangfuld og besjælet Stemme. Hver Tone 
var som en Perle, i hvert Ord lagde hun for stedse 
Livet for den Elskedes Fødder. Men såa stort et 
Mesterværk dette ene Følelsesudbrud blev, saa lidet var 
Figurens hele Grundkarakter lykkedes hende. Hendes 
spinkle Chérubin var Mozarts, ikke Beaumarchais”, hendes 
Udtryk og Blik meldte om Kærlighedens første Foraars- 
drømme, hun rødmede og blussede som en ung Jomfru, 
sanseløs higende, ikke sanselig attraaende; af den 
dristige Page, af den overgivne Fændrik, af den vordende 
Don Juan intet Spor. Hun var elegisk istedetfor lyrisk, 
musikalsk istedetfor dramatisk.  Pariserne havde atter 
Ret, naar de paa Karakterens og Traditionens Vegne 
gjorde Indsigelse. 

Endnu uheldigere var hun som Prinsessen i Feuillets 
Dalila.. Hendes Magerhed, som hun har en overmodig 
Lyst til aldrig at ville tilsløre ved kunstige Midler, tog 
sic højst uskøn ud i den italienske Forførerskes glimrende 
Baltoiletter, og hendes Intelligens” præcise Kulde kunde 
umuligt omdannes til en neapolitansk Naturs magelige 
Sanselighed og halvt utilregnelige Falskhed. Hvor 
Rollen fordrede Kødets Pragt, havde hun kun ÅAandens 
rene Lys. Og for at gøre det Hele saa meningsløst som 

muligt havde man givet Croizette, en blændende Kurti- 
sanenatur, den strænge halvt nordiske Jomfrues Rolle. 
Alligevel var det den sidste, der gik af med Sejren. 

Sarah Bernhardt tog først i næste Sæson (73—74) 
sin Revanche i det nye Stykke af Feuillet le Sphinx. 
Vel stod. hun atter overfor Croizettes store Skønhed og 
kunstigt indstuderede Spil og vel vandt denne en Art 
Verdensberømmelse ved sin naturtro Død paa Scenen, men 
for alle Kendere havde Sarah Bernhardt sprunget hende 
forbi. Hun havde udfoldet en saadan Adel i den unge 
Kones melankolske Rolle, at hun ligesom gjorde sin Med- 
spillerske vulgær. Man forstod nu, åt hun kunde løfte 
Arven efter Rachel, at man endelig havde en tragisk 
Skuespillerinde, hvis ejendommelige Natur kunde ligesaa- 
vel forme en Gudeskikkelse ud af et daarligt Digterværk 
som gribe fejl af et poetisk Billede, men som aldrig bar 
sig ad som andre, altid var helt sig selv, og aldrig 
kunde blive lille i nogen Produktion: enten fuldkommen 
god eller ganske mislykket. 

Hun er da i de sidste Par Aar gaaet fra Triumf 
over Nederlag til Triumf. Efter kyndige Kritikeres 
Sigende stod hun som Phædra paa Højde med Rachel, 
men jeg har selv set hende i Augiers Gabrielle og kan 
bevidne, at hun atter her fuldkommen sprængte Karak- 
teren ved at fylde den med en tragisk Melankoli, der 
kun daarligt passede for den ørkesløse, nydelsessyge 
Pariserinde. Ingen kunde for Alvor tro, at denne stolte 
og sørgmodige Kvinde, hvis Profil mindede om visse 
Michelangeloske Hoveder, kunde forelske sig først i Kon- 
toristen for derefter at kaste sig i Årmene paa den 
poetiserede Spidsborger. Til Gengæld gav hun saa med 
Rette som Berthe i Rolands Datter Skikkelsen en middel- 
alderlig Karakter og Diktionen en klassisk Højhed, som 
bragte En til at tænke paa de gamle Korstogkrønikers 
strænge Stil.… Hvor hun i Stykkets Begyndelse priser 
Geralds Tapperhed for hans Fader, der stod hun ikke 

som den dygtige Skuespillerinde, der herhjemme udførte 
Rollen, begejstret med hæftige Gestus, febrilsk ængstelig 
for ret at udtrykke sin Taknemmelighed — nej, siddende 
i Højsædet som Dronningen, der efter Turneringen be- 
kranser den Sejrende, tildelte hun med fyrstelig Naade 
den Belønning, hendes Tak var. I hver Bevægelse saa” 
man Kongedatteren. At skildre, hvorledes hun med det 
sødeste Smil, paa éngang ydmyg og stolt, glad og blus- 
sende, tilstaar sin unge Elsker sin Kærlighed, ligger 
sikkert over, hvad Ordet alene formaar, ligesom at male 
den tavse Smerte og forklarede Resignation, der lyste 
ud af hendes Ansigtstræk, da hun tog det sidste Farvel 
med ham. 

Denne store Ulighed i hendes Spil, troer jeg, staar 
-1 Sammenhæng med, at hun ikke som de fleste be- 
tydelige sceniske Kunstnere i Frankrig har modtaget 
sin Udvikling gennem en bestemt Literaturretning, som 
har givet hende Diktion, Følelsesmaåaade og Karakterer. 
Da hendes Talent kom til Gennnembrud, var det andet 
Kejserdømmes Drama forbi. Den yngre Dumas, Sardou, 
Meilhac, havde skrevet deres bedste Værker og havde 
besiddet en tragisk Skuespillerinde i den geniale Aimée 
Descelée, hvis Froufrou, hvis femme de Claude betegnede 
Kulminationen af Datidens realistiske Kunst. Hun ejede 
i Udseende og Spil den beauté du diable, Pariserne den- 
gang fordrede, hun var selv i hver Nerve en Pariserinde 
fra det andet Kejserdømme. Hun kunde med en Årt 
infernalsk Gratie fremstille en saadan Messalinanatur, 
— som Zola har gjort til Overforfinelsens Personifikation i 
la Curée. Men efter Krigen er der kommet et andet 
Ideal op i Frankrig; Sindene have pludselig faaet et 
Hang henimod Tragedien. Naturligvis har der ikke 
straks uddannet sig en ny Form, og man har midler- 
… tidigt maattet leve paa Stumperne af det Gamle, snart 
støttende sig til Klassiciteten, snart til Romantismen. Saa- 
ledes har ogsaa en Skuespillerinde som Sarah Bernhardt 

intet fastpræget Repertoire faaet, hun bæres ikke af en 
samtidig Tragedie, hun maa selv med sin særegne In- 
telligens og Natur finde sig tilrette i et forskelligartet 
Repertoire. - Der er derfor ogsaa noget Alment i hendes 
Spil, hvis Grund maaske tildels kan søges i hendes 
blandede jødisk-hollandsk-franske Fødsel, men som i 
hvert Fald gør hendes Fremstillinger letfattelige for den 
Fremmede. Medens ingen uden et indtrængende. Kend- 
skab til fransk Aandsliv og næsten til parisisk Jargon i 
den bestemte Epoke kunde fuldkomment nyde Aimée 
Desclées Rollekarakterisering, vil Enhver med Sans for 
dramatisk Kunst kunde lade sig paavirke af Sarah Bern- 
hardts Talent. 

Ungdom og Skønhed vil ikke sætte Grænsen for dets 
Udfoldelse, hun har lige nu fremstillet en Y0aarig af. 
Åarenes Vægt dybt nedbøjet Kvinde, rynket af Ansigt og 
blind af Ælde; men hun vil være ens selv i uensartede 
Roller. Overalt vil hun gennem sin egen Melankoli 
finde Præget af den tavse Lidelse. I hendes skønne 
Stemme vil man kunne høre en vemodig Genlyd af og 
et kunstnerisk Udtryk for alle de stakkels Kvinders dæm- 
pede Klage, hvis Liv her i Verden kun blev en Nonnes 
triste Resignation indenfor Klostermuren, medens de 
aldrig ophørte at haabe og længes imod Solskinnet og 
Glæden. 


Kunstnerfysiognomier fra Théåtre-Francais. 149 


IT. 


Got: 


Théåtre-Frangais har en Årt republikansk Regering. 
I Spidsen for det staar en af Staten indsat. Direktør 
eller Administrator og hans raadgivende Forsamling er 
en Komité, der vælges iblandt les socrétarres, det vil 
sige den faste Stand af Theatrets Kunstnere, Mænd og 
Kvinder. Den, der éngang hår naaet Rang som socrétaire, 
vedbliver at være det og oppebærer sin Part af Ind- 
tægten, selv om han ikke længer spiller paa denne 
Scene; af de endnu virkende er Got den ældste i Rang 
(le doyen), den indflydelsesrigeste og den mest herskesyge. 

Han er trods denne sin Anciennetet ikke gammel, 
og ser godt 10 Aar yngre ud end han er; Holdning og 
Gang ere trods hans Fireoghalvtreds endnu ganske en 
ung Mands. Hans Skikkelse er hverken høj eller an- 
selig, men han er fuldkommen velproportioneret, Kroppen 
kraftig og tæt, lutter Muskler, intet Fedt. Og dette 
Legem øver og hærder han dagligt; i sin Ungdom har 
han været Kavallerist, og nu rider han, fægter og gør 
Gymnastik, og planter og river i sim Have. Naar han 
spiller i den gamle Farce Måitre Pathelin, udfører han 
de nydeligste gymnastiske Kunststykker, farer afsted i 
lange Spring som en Kat i den store Afsindighedsscene 
og snurrer rundt som den mest sindsforvirrende Top, hvor 
han er besat af Djævelen. Den hele Rolle er en Art 
Genfremstilling af den oldfranske Jongleurs Kunst, og 
hver enkelt Scene som et Genremaleri fra hin Tid, ud- 
ført med en Meissoniers Pensel. Man glemmer hverken 
den ræveagtige Snuhed, hvormed han lister sig frem paa 
Lur efter Processer eller hans infernalske Smigerfjæs 
overfor Kjøbmanden, hvor han vil franarre ham Varerne, 
eller endelig hans himmeljublende Lystighed, hvor hån 

har Tøjet, ruller det op, fanger sin Kone deri og om- 
favner hende. | 

Det er iøvrigt ingenlunde Gots Sag at omskabe sig 
. helt til en komisk Personlighed og saa slaa Gækken løs, 
hvad der ogsaa kun vilde stemme daarligt med den 
franske Nationalscenes Traditioner. Der tillader man 
kun sligt i et Par Moliére'ske Farcer som le cocu imagi- 
nawe, hvor Got spiller Titelrollen, og les précieuses ridi- 
cules, hvor Coquelin er saa uforlignelig som Mascarille; 
men det fantastiske Lune og den skabende Indbildnings- 
kraft hos Skuespilleren, der lægger sig for Dagen i den 
absolute Forvandling, saaledes som vi kende det f. Eks. 
fra Phisters Proteusspil, det hverken forlanges eller 
ønskes paa de literære Scener. Paa de mindre Theatre 
der kan Sligt være godt, men det anses næsten .for 
uværdigt for Théåtre-Francais, naar en Skuespiller blot 
forsøger at karakterisere en Rolle gennem et antaget 
Mæle. Franskmændene tro, at slige Bestræbelser efter 
en illuderende Forvandling skade Natursandheden i Spil- 
let, og saaledes have de uden videre hævet en Mangel 
ved deres sceniske Kunst til en dramaturgisk Teori. 
Vist er det, at en fransk Komiker bærer sig helt ander- 
ledes ad end en germansk. Han søger at uddanne i sin. 
egen Personlighed alt hvad komisk den i Tonefald, -Ge- 
stus og Manerer kan afføde og dernæst kaster han alle 
- sine Roller i den samme Form og støber dem efter 
denne. Den Skuespiller, der udfører Scapinrollerne ved 
Théåtre-Frangcais, falder f. Eks. ikke paa at udstyre én 
Tjenerfigur anderledes end en anden, han spiller Scapin 
i Skalkestykkerne som Mascarille i Wétourdi og denne 
atter som Sganarelle i Don Juan. Og tag saa til Mod- 
sætning Phister som Henrik i Maskeraden som Scapin 
og som Sganarelle, hvilken tydelig Forskel er der ikke 
mellem Holbergs. Nybodersdreng og gode Hoved, den 
Moliéreske Industriridder og elegante Gavtyv og den halv- 
gamle krumryggede Ræsonnør, der minder om Sancho 

Pansa. Roller som de tvende sidste slaar Coquelin sam- 
men til én Figur saaledes som Got og Regnier og Sam- 
son have gjort før han. Hvor kan man derfor undre 
sig over, at Got i sin eneste Elskerrolle som Hertug Job 
i Léon Layas Stykke bibeholder samme Ansigt og Ma- 
nerer, som han vækker Latter med i de Grignons Skik- 
kelse i bataille des dames. Den tapre Soldat og op- 
ofrende Ven. ligner paa et Haar den stakkels: Kryster, 
der fordi hans Fader var fejg.og hans Moder en Helt. 
selv kun bevarer sit Mod, saålænge som Faren kun truer 
men ikke endnu er tilstede. 

Altsaa en betydelig Forvandlingsevne besidder Got 
ikke. Der er Gestus han uforanderlig fører fra den ene 
Rolle over i den anden, hans ejendommelige sprælde- 
mandsmæssige Maade at gestikulere ens med begge 
Hænder undgaar hverken Poirier eller Pathelin eller 
nogen af de mange andre. Om han end alligevel er mer 
forskellig i Væsen end sine Kolleger Thiron og Barré, 
saa vogter han sig dog for at støde an imod Traditionen 
ved et altfor fantastisk Spil. 

Dog maa man ikke tro, at han er en elegant Ko- 
miker med et fornemt Væsen. Intet mindre. Hans Træk 
har netop det modsatte Præg af hvad man plejer at be- 
nævne distingveret. Med sit glatte Haar, sine plumpt 
tilskaarne Kinder, den brede Mund og Næsen å la Vridt- 
bor ligner han langt mere en Haandværker end en 
Kunstner. Hans ydre Skikkelse har ligesaalidt fine Kon- 
turer, som hans Spil nogensinde kan Er ene, Prædikat 
af sirligt. 

Nej, han er hverken fantastisk eller elegant, han er 
en kærnesund Natur i et kraftigt Legeme med en For- 
stand ligesaa sejg som hans Karakter er bestemt. Han 
er en Plebejer i god Forstand, et Menneske, der altid 
har staaet paa sine egne Ben, altid arbejdet, puffet, 
boret sig frem uden nogen anden Hjælp end sin egen 
mandige Vilje; han er i sin Kunst en Årbejder og intet 

Geni, et Lys men ingen Stjærne; en Arbejder, der møj- 
sommelig i Åaringer tømrer sig sit Hus op fra Grunden, 
intet Geni, for hvem Aanderne bygge Paladset op paa 
en eneste Nat. 


Got er født 1822 og gik hvad man kalder den stu- 
derende Vej. Hans Venner i Skolen vare næsten alle 
saadanne, der senere have udmærket sig i fransk Lite- 
ratur: Edmond About, Francisque Sarcey, Prevost-Paradol, 
men en Uenighed med en Lærer, ved hvilken han lagde 
en tidlig vakt Æresfølelse for Dagen, bragte ham en kort 
Tid bort fra Studierne. Vel tog han senere sin Eksamen, 
men følte imidlertid ingen Lyst til at gaa videre, meldte 
sig ved Konservatoriet, blev antaget, vandt Prisbelønninger 
og fik 1844 Lov til at debutere paa Théåtre-Frangais, 
hvor han fra den Dag af er bleven. Hans Liv, ialfald 
det offentlige, indeholder lidet Mærkeligt, intetsomhelst 
Eventyrligt, intet af det Vagabundagtige, der i tidligere 
Tid klæbede ved Skuespillerstanden og som man endnu 
hyppig træffer Reminiscenser af hos dens Dyrkere. Got 
har aldrig gjort sit Navn omtalt ved lystige Streger eller 
Eksentriciteter, hans Natur har baade været for ædruelig 
og for fornem dertil, kun paa Brædderne om Aftenen 
har han staaet Ansigt til Ansigt med Publikum. Ved 
Theatret har han tjent sig op uden Spræl uden hastig 
Overgang som en ung Jurist, der frå den ringeste 
Volontærgerning paa Kontoret gennem alle Grader be- 
sindigt slider sig frem til Ministertaburetten. Eller 
rettere, Got har kæmpet sig frem som en simpel År- 
bejder, der først er Lærling, saa faar sit Svendestykke 
bragt istand og saa som ældre gør Mesterstykke og bliver 
optaget i Oldermandslaget. Og der var for ham længe 
mellem hvert af disse Afsnit. 

Han havde ikke været nogen fremragende Elev paa 
Konservatoriet, saa man troede, at han var bestemt til 
at indordnes i de ulykkelige Væseners Række, som kal- 

des ,flittige" Skuespillere. Og i den første Tid, hvor 
han spillede Tjenerrollerne i det gamle Repertoire og 
langsomt , borede sig sit Hulf, saa” det virkelig saadan 
ud. Han var ikke adræt og vims og munter nok som 
Scapin. Han var altfor trodsig og demokratisk af Natur 
til at være i Komedien den unge Ødelands opvartende 
Aand; opfyldt af Mismod over sit ringe Held var han 
altfor. mørk i Hu til at besidde den galne Pudsenmagers 
Lune. Ja, han kunde nok være lystig, men paa sin egen 
Maade... Der var en Underbund i ham af den brede 
galliske Kaadhed og plebejiske Kermesselystighed, som 
strømmer gennem Rabelais. Han havde Trang til at 
være overmodig som Pantagruel, nåar han sætter begge 
Albuer paa Bordet, drikker tæt og lader sin Latter 
skingre over Vinkruset. For dette overstrømmende 
Humør fandt han imidlertid dengang ingen Anvendelse, 
det var først langt senere, at han naaede til at forme 
det kunstnerisk som cocu imaginaire og som Pathelin, 
men dengang var det ham umuligt at være lystig som 
Figaro, naar han samtidig følte sig som den revolutio- 
nære Stormbebuder. Den store Oprørstirade i femte Akt, 
som Coquelin nu ikke magter, den kunde han udslynge 
som et Lyn fra sin Sjæls Inderste; at slaa Hælene 
sammen med et elegant Opvarterbuk for Greven, det 
kunde han ikke komme ud af. Man fandt ham tung og 
trist i alle disse Roller. 

Sit første Held havde han 1848. Det var Dagen 
efter Nationalværkstedernes Lukning, medens Cavaignacs 
Tropper nedsablede Arbejderne i (gaderne, at Alfred de 
Musset lod sit lille ganske upolitiske og urevolutionære 
Stykke Il ne faut jurer de rien opføre paa Théåtre-Fran- 
cais.. Een Arbejder gik det godt den Aften, og det var 
Got. Ham var tildelt Abbedens Rolle, der kun har ringe 
Betydning i Stykket og fra Mussets Haand kun er en 
flygtig Skitse af en godmodig og enfoldig Landsbypræst. 
Sarcey fortæller -i sin Biografi af Got, at baade Theater- 

chefen og Digteren var uenig med denne i hans Opfat- 
telse, idet de ikke ønskede, at Rollen skulde spilles med 
udpræget komisk Karakter; Skuespilleren holdt imidler- 
tid haardnakket sin Anskuelse fast, og da Aftenen var 
forbi, erkendte Musset sin Uret. Got giver i Rollen en 
stærkfarvet Virkelighedsskildring; han har samlet saa- 
mange Erfaringer paa den stakkels Abbeds Hoved, at 
han næsten bliver en Type for Landsbypræster, katholske 
naturligvis. Som saadan er han bornert og ærlig, ær- 
bødig og nysgerrig, magelig og gudfrygtig, rødmusset og 
snusende — naar han tager sine Briller af Næsen og 
" anvender et Kvarterstid til at pudse og polere dem med 
sit røde Lommetørklæde, tager han hele Interessen fra 
alt hvad der ellers foregaar paa Scenen; thi Tilskuerne 
forstaa saa godt, at denne simple Gerning er et Billede 
påa hele hans Liv. Han gnider sine Briller såa rene, 
at de skinne, og naar han saa igen sætter demi paa 
Næsen, ser han ikke en Smule bedre for det: han er 
nu engang saa blind som Landsbypræster pleje at være. 
Den, der ikke har set Got i denne Rolle, kan danne sig 
et Begreb derom ved at mindes Carl Blochs første 
Munkemalerier; kun er der som Baggrund over Gots 
Abbed et gudsforgaaent Stænk af Ironi, som man ikke 
træffer hos den danske Maler. — Den Aften blev Gots 
Svendestykke .akcepteret af Pariserne. 

Og saa gik der en lang Tid, hvor han langsomt. 
brød sig sin Vej som den Sapeur han er. Han var an- 
set for en betydelig komisk Skuespiller, og han fik mange 
Roller og meget Klap og kunde være fornøiet, men var 
det ikke. Han kunde ikke finde Udtryk for de stærkeste 
Sider af sin Natur, kunde ikke give sig helt hen i sin 
Kunst; han forsøgte om det kunde lykkes med Hertug 
Job, og Pariserne indrømmede det ved at se Stykket 
hundrede Gange i Træk. Men det var dog ikke det, 
" Got vilde; det var ikke som en fattig men dydig Hertug, 
der ender som Millionær, at han kunde faa sit rette Ord 

sagt. Endelig kom Timen for Mesterstykket med den 
første Opførelse af les effrontés, i hvis Forfatter, Emile 
AÅAugier, han havde fundet den Digter, til hvis Talerør 
han var skabt. Man behøver kun én Gang at have set 
Augiers svære Skikkelse og rødmussede Ansigt med det 
svinepoliske Blik og det halvt cyniske, halvt godmodige 
Smil for at vide, i hvor nært aandeligt Slægtskab hans 
Natur .staar til Gots.  Augier fører ogsaa sin aandelige 
Stamtavle op til Rabelais, skyr hverken. det betegnende 
Ord eller den dristige Skæmt og er fuldt saa varm en 
Demokrat som Got. Åugier havde opfundet Giboyer- 
typen, og Got gav den Kød og Blod. Det var en Årt 
Karikatur af dem: selv, de bragte paa Scenen; det var 
Frihedsmanden og Demokraten uden Maal og Ide, der i 
Kampen for Livet har tilsat den personlige Værdighed. 
De havde selv, skønt de levede i Cæsarismens og Kle- 
rikalismens Tid, været gode Frihedssoldater, men de 
fattede saa godt alle de Staklers usle Liv, hvem Nød- 
vendighedens tunge Haand havde tvunget nedad mod 
Dybet. Got kendte af egen Erfaring alle de Farer, 
.Journalistiken medfører, thi som attenaarig Knøs havde 
han skrevet sine første Bladartikler for at tjene den 
øverste Klasses Skolepenge, og ingen kunde bedre end 
han vide, hvor stor en Afstand der kan være mellem 
"det aandelige Arbejde, En maa gjøre, og hans egne Ån- 
skuelser: den antiklerikale Elev paa Konservatoriet havde 
for ikke at dø af Sult paataget sig en Oversættelse af 
. Kirkefaderen, den hellige Hieronymus” Skrifter. Han 
sympatiserede  fuldtud med Gibeyers haardnakkede 
Barrikadekamp for at erobre Sønnen fast Fodfæste og 
en Plads i Sollyset, saaledes havde han selv kæmpet sig 
fremefter og opefter, og kælet for sit Talent og bevaret 
det uplettet som Giboyer sin Søn i Livets haardeste 
Storme. Naar man har saamange Berøringspunkter med 
en Rolle, saa finder man de rette Akcenter. Og udaf 
hans Fantasi sprang lyslevende den lille rødskæggede 

Giboyer med det store Hjærte og den skærende Forstand 
og den aldrig svigtende Levebrødsvittighed, en ægte 
Pariserblanding af en Gadedreng og en Stridsmand. 

Nu var Got den erkendte Mester. Han havde med 
Maréchalsstaven i Tornisteren tjent sig op fra Soldat af; 
men da han havde naaet sin Rang, vilde han ogsaa 
baade kommandere og erobre for Alvor. Han kom først 
i Strid med ingen ringere end selve Kejseren. Han fik 
sine Kammerater til at stemme imod, at en ung Skue- 
spillerinde, hvem Hoffet protegerede, optoges som socié- 
taire, men der gjordes gældende imod ham, at Kejseren 
ogsaa for Theatrets Vedkommende var Eneherker. Og 
den allerhøjeste Vilje skete ogsaa. Dog Got hævnede 
sig meget snildt. Han ønskede for en kort Tid at spille 
paa Odéon, hvor et nyt Stykke af Augier skulde bringes 
frem, men Theatrets Love forbød ham at tage andet 
Engagement og Skuespillerraadets Medlemmer nægtede 
ham ligeledes en undtagelsesvis Tilladelse. Da henvendte 
Augier sig til Kejseren og bad ham, der jo nylig var 
bleven erklæret for Theatrets sande Chef, om at benytte 
sin Magt til Bedste for Got, og Kejseren, for ikke at 
staa tilbage i Finhed, gjorde som man bad ham. 

Paa selve Teatret førte han imidlertid den egentlig 
Erobringskrig. Han tog nu fat paa ethvert Rollefag; 
fra de alvorlige Ægtemandsroller, som Regnier havde 
havt før ham, gled han over i de ædle Fædre og paa 
den anden Side i Gammelmandsrollerne (les financiers). 
Han overtog Ægtemanden i supplice d'une femme med stort 
Held og trængte Talbot ud fra Arnolphes Rolle i Fruen- 
timmerskolen, hvor han imidlertid ved at fremhæve Figurens 
tragiske Side blev trættende, næsten kedelig. Han har 
en utæmmelig Lyst til at give sig 1 Kast med enhver 
Opgave og han skyer ikke at tage Årv efter en hvilken- 
somhelst stor Skuespiller. . Da Balzacs Mercadet og 
senere En fornem Svigersøn skulde flyttes fra Gymnase 
til Théåtre-Francais, var det begge Gange Got, der 


Kunstnerfysiognomier fra Théåtre-Frangcais. IHY 


maatte paatage sig Vovestykket at udslette af Parisernes 
Erindring de fortrinlige Kunstværker, Lesueur og Geoffroy 
havde præsteret i disse Roller. Det lykkedes ham først, 
efter at han Aar igennem havde fortolket dem paa sin 
Maade, thi Publikum har altid meget vanskeligt ved at 
substituere et nyt Billede for et ældre, hvormed en be- 
tydelig Skuespiller har præget en Rolle. Men Got fandt 
1 de. to Roller Lejlighed til at give sin Yndlingstype 
Arbejderen i to interessante Afskygninger. Den ene er 
den aandeløse Spekulant, Mercadet, hvis Hjærne med 
ustandselig Fart smedder Plan påa Plan, og som hvert 
Øjeblik bygger sine Korthuse op for atter at se dem . 
falde sammen og begynde påa ny, den anden er den 
grundmurede Rigmand, Poirier, der har tjent sig Skil- 
ling paa Skilling fra simpel Fabriksarbejder af, og som 
ingenlunde kan fornægte sin Oprindelse: Hans fine 
Klædedragt ser ud som den var købt i en billig Butik, 
hans plumpe Skikkelse mangler ligesaameget Gratie som 
hans Aand savner Takt og Delikatesse, hans Hænder ere 
røde Arbejdsnæver og hans Tale ensformig og slæbende 
som Maskinens Gang i hans Spinderier. 

Slige Frembringelser have sat Kronen paa Gots Ta- 
lent. Han er nu det franske Nationaltheaters paalide- 
ligste Støtte, altid karsk paa Sjæl og Legeme, rede til 
at spille om man vil hver eneste Aften for Kunstens og 
sin egen Æres Skyld. Han er en af de sjældne Skue- 
spillere, hvem Naturen har nægtet meget, og som dog 
har drevet det vidt. Enkelte udvalgte Aander faa igen- 
nem deres uforskyldte Uheld en Spændkraft og en 
Sandhedsbestræbelse, som de meget begunstigede Natu- 
rens Skødebørn ofte savne. 


Edvard Brandes. 

I Maj-Junihæftet af dette Tidsskrift gav jeg en fore- 
løbig Anmeldelse af Langes Afhandling, fremhævede med 
Varme adskillige Punkter, i hvilke jeg var enig med Forf., 
og anbefalede den til vore Læseres Opmærksomhed med den 
Tilføjelse at det var min Agt at vende tilbage til den. Efter 
et omhyggeligere Studium af Bogen. finder jeg, at jeg sympa- 
tiserer med Forf. i Alt, hvad der ikke direkte angaar hans 
Teori, derimod skiller mig fra ham med Hensyn til selve 
denne. 

Langes Definition er den: Kunstværdien er den Værdi, 
som Ælmnet har havt for Frembringeren, hvilken Værdi 
Æmnet atter gennem hans Fremstilling af det faar for os. 

I denne Definition forveksler Forf. Kunstværdien med 
en postuleret Betingelse for samme. Ordet ,er" i hans 
Definition er næsten ligesaa paradoks som samme Ords Ån- 
vendelse i den Lutherske Nadverlære.  Billedets Værdi for 
os kan maaske bero paa, men aldrig være Æmnets Værdi 
for Frembringeren. Hvad Lange mener og vil sige, det er 
ogsaa kun, at Kunstværdien er betinget af og proportionel 
med den Værdi som Æmnet har havt for den frembringende 
Kunstner. (At han selv mener dette, lader sig simpelt hen 
bevise deraf, at Æmnets Værdi for Autor S. 68, Y5 og 82 
benævnes Grunden til Kunstværdi, ligesom S. Y1 dens 
Grund og Kilde og at S. 124 Kunstværdien kaldes 
afhængig af Kunstnerens Forhold til Æmnet). 

Sæt nu Lange heri har Ret, sæt det forholder sig 
saaledes! I saa Fald oplyser dette Intetsomhelst om Kunst- 
værdien naar Talen er om at værdsætte Billederne.  Defini- 
tionen giver os for det Første ingensomhelst Maalestok i 
Hænde til Bestemmelse af de sande Kunstværkers Rangfølge. 

Thi vi have ingen bekvemmere Lejlighed til at maale 
Æmnets Værdi for Autor end til at maale Graden af Kunst- 
værkets Godhed uden Hensyn til ÅAutor. Tvertimod. Thi 
hvad Æmnet er, det er et nyt og vanskeligt Spørgsmaal og 
et Spørgsmaal, som Forf. end ikke forsøger paa at besvare. 
— Definitionen giver os dernæst lige saa lidt nogen An- 
visning, ved Hjælp af hvilken vi skulde kunne skælne Dilettant- 
arbejderne fra de virkelige Kunstværker; thi Æmnets Værdi 
for Autor skaber selvfølgelig kun den Kunstværdi, der er, 
ikke den som ikke er der, og Kunstværdien beroer kun paa 
Æmnets Værdi for Frembringeren, naar der overhovedet er 
Kunstværdi. Det er mig derfor ubegribeligt at Forf. kan 
bebrejde Taine, at dennes Teori er en saadan, for hvilken 
»Kritiken allerede har rystet sit Sold"; thi for ham har 
den gjort netop ganske det Samme. 

Er hans Definition nu saaledes efter min Opfattelse 
uden praktisk Betydning, saa er Spørgsmaalet kun om vi 
ved Hjælp af den teoretisk ere gaaede et Skridt fremad. 
-= Betingelsen derfor vilde være den, at den var indvunden ad 
videnskabelig Vej og videnskabeligt lod sig hævde. 

Jeg tager først det sidste Punkt. Den lader sig, saa- 
vidt jeg kan se, ikke hævde af den simple Grund, at den 
er saa svagt affattet, at den overhovedet slet ikke lader sig 
angribe. Det synes vel som om Forf. angriber den for at 
prøve dens Styrke, men disse Angreb ville ved nærmere 
Betragtning vise sig at maatte prelle af. Som Theorien er 
formuleret, kan ingen Indsigelse bringe den til at falde. 

Sæt vi med al den (naturligvis tilnærmelsesvise) Sikker- 
hed, som historiske Oplysninger overhovedet kunne give, 
vide, at et Æmne kun har havt forholdsvis ringe Værdi for. 
en Kunstner og sæt Resultatet dog er blevet et efter alminde- 
ligt Omdømme højst fremragende Kunstværk — saa slutter 
Forf. i Tillid til Sandheden af sin Definition,” at hine Udenoms- 
"oplysninger. ere fejlagtige, psykologisk urigtige. Ifald de 
skrive sig fra Kunstneren selv, bero de da paa Selvskuffelse 
eller Lyst til at vildlede. Andre, og stamme de fra en 
anden Kilde, bero de paa næsvise Forsøg paa Indtrængen i 
en Sfære, som til en vis Grad er spærret for ethvert 
fremmed Blik. 

Og sæt vi omvendt med al den (atter kun tilnærmelses- 
vise) Sikkerhed som Historie og Biografi overhovedet kunne 
give, vide, at Æmnet har havt den højeste Værdi for Autor, 
men Resultatet lige fuldt efter de bedste Kenderes Skøn 

er blevet et højst ufuldkomment Kunstværk — ja da slutter 
Forf. atter i Tillid til Sandheden af sin "Definition, at det 
har skortet Kunstneren paa Evne til at lede sin Følelse for 
Æmnet uden Kraftspild over i det færdige Værk — og 
Definitionen staar lige uanfægtet. 

Lange slutter jo nemlig bestandig kun fra Værket til- 
bage til Kunstneren. Er Værket godt, saa beror det paa, 
at Æmnet har havt Værdi for Autor (S. 71). Er Værket 
middelmaadigt, saa beror det paa at Æmnets Livsværdi for 
Åutor var ringe eller er gaaet tabt undervejs. Om Værket 
er godt eller middelmaadigt, det vide vi altsaa ganske uden 
Hensyn til Definitionen.  Lærerig vilde denne kun være, 
ifald jeg ikke blot kunde slutte tilbage, men frem, fra 
Æmnets Værdi for Kunstneren til Værkets Værdi. Men 
her lader Forf. os seivfølgelig ganske i Stikken. Højst 
diplomatisk siger han etsteds: ,,Hvis den franske Forf. har 
Ret, som har sagt, at nogle af Thorvaldsens Apostelfigurer 
kun ére til for at fylde tomme Pladser i Rækken, saa 
mangle disse Figurer Kunstværdi, hvor meget "de saa ellers 
vidne om den store Mester." Hvis han har Ret, ere de 
altsaa paa Dansk middelmaadige Figurer, men hvis han 
nu ikke har Ret? Blive de da bedre for det? Ingen- 
lunde; thi Sætningen er tavtologisk og kunde omskrives 
saaledes: Hvis Franskmanden har Ret i at kalde disse 
Figurer uinspirerede og kolde Kunstværker, saa mangle de 
Kunstværdi. Lærerig vilde Sætningen kun være, hvis der 
vistes hen til nogen Mulighed for ,,Temperaturmaaling" af 
Kunstens Værker. Men der anvises ingen saadan Maalestok, 
og da Prof. Monrad mod Lange forsøger at gøre en Slags 
Temperaturmaaling gældende, afviser Lange ham efter, min 
Opfattelse meget vilkaarligt med den Vending, at der er 
ikke blot en Grads- men en Artsforskel paa Kunst- 
værkernes Varme. Er dette sandt, da er det en farlig Ind- 
vending mod Definitionens Værdi. Det er en Maalestok, 
Lange har villet bringe os, og det er dette, som er mis- 
lykket for ham. Jeg fordrer ikke ,,Pointsberegning" eller 
en justeret" Stok, som vi ,ganske roligt og koldt kunne 
anlægge paa Tingene" (S. 9) (forskjellige Vendinger, under 
hvilke Lange karikerer Opgaven), men kun hvad Lange selv 
agtede at give, en frugtbar Teori. 

Hvori ligger nu Teoriens Ufrugtbarhed? Ganske simpelt 
deri, at Forf., som rundtomkring i sin Afhandling udtaler 
sig med saa stor Åntipati om en gammeldags apriorisk 

Filosofi og. med saa varm Sympati om den moderne 
empiriske Forskning, selv i Opstillingen af sin Teori optræder 
ganske som Tilhænger af en "apriorisk Lære, nærmest en 
Sort intellektuel Anskuelse efter Schellings Mønster. Til at 
prøve en saadan Definition som Langes gives der kun én 
Metode: den psykologisk-kunsthistoriske. Men maatte, saa- 
vidt det lader sig gøre, gennem Memoirer, Breve, historiske 
Documenter af hvadsomhelst Art udfinde, om der lod sig 
bringe Sandsynlighed tilveje for, at de kunstnerisk fortrinligste 
Værker vare dem, hvis Æmner havde havt mest Værdi for deres 
Ophavsmænd eller om muligvis den høieste kunstneriske 
Rang snarere syntes at afhænge af en anden Faktor”). Man 
maatte fremdeles ad psykologisk historisk Vei søge at finde, 
hvilket Sammenstød af Kræfter det er, der har bevirket, at 
et enkelt Værk af en stor Kunstner staar højt over alle 
hans andre eller at et enkelt Værk af en mindre Kunstner 
er blevet et anerkendt Kunstværk. Men med en apriorisk 
Filosofs hele Ringeagt for empiriske Undersøgelser afviser 
Forf. den. psykologisk-historiske Metode. Han har længe, 
siger han, ,set skævt til den Brug, som vor Tids Literatur- 
og Kunsthistorier hyppig gør af Memoirer, Brevsamlinger 
o. desl.” Helt konsekvent er han vel ikke i sin Uvilje 
herimod; thi snart taler han som var der næsten Intet at 
lære af slige Oplysninger, snart som vare de anvendelige, 
ifald de bruges med Forsigtighed, og snart endelig bruger 
han dem selv vidtløftigt, kalder endog visse Oplysninger 
»uvurderlige" (8. 75). Men i Hovedsagen er han en Til- 


+) Det var jo f. Eks. muligt, at det saakaldte Talent mangen 
Gang formaaede at frembringe noget, der kunstnerisk 
stod højere end et Værk af Geniet, skønt dette havde været 
dybere grebet af sit Æmne og skønt Geniets Værk iøvrigt 
havde større menneskeligt, intellektuelt og etisk Værd. S. 
131 siger Forf. selv: ,,Et rigt og stort Indhold, mangelfuldt 
behandlet, vil alligevel aldrig ganske komme til at svare til 
(hvad er ,svare til"? kunstnerisk staa ved Siden af?) et 
udmærket behandlet fattigere Indhold. Den første Slags 
Værker, de geniale, men mindre talentfulde, ville virke paa en 
urégelmæssig Maade, være betydningsfulde og mægtige som 
Orakler for Nogle, men dunkle og betydningsløse for Andre. 
De mindre geniale, men mere talentfulde Værker ville virke 
sikrere for Alle, men heller ikke udøve saa stor en Magt 
over Nogen.” Meget muligt! men hvilken Klasse har størst 
Kunstværdi? det er Spørgsmaalet vi skulde have besvaret og 
paa hvilket vi forgæves søge om Svar. 

hænger af den aprioriske Methode. Han stræber, siger han, 
»efter at løse Spørgsmaalet i Almindelighed gennem 
tankerette Slutninger" for saa bag efter at anlægge den 
almindelige Formel paa de enkelte Kunstværker. Men 
denne Metode er efter min Opfattelse netop den som den 
moderne Videnskab har forladt. 

Læserne agte blot paa, hvorledes ugler fra først af 
kommer til sin Definition. Han gaar jo ud paa at bestemme 
Kunstværdi, og efter foreløbig at have vist, at ingensomhelst 
Art af Affektionsværdi er det samme som det, der efter 
almindelig Sprogbrug forstaas ved kunstnerisk Værd, sætter 
han (S. 18) ,det Tilfælde, at man kunde se paa Billedet 
som saadant," at Æmnet havde inderligt, personligt Værd 
for Autor. Umiddelbart derefter erklærer eller postulerer 
han saa — uden nøjere Forklaring af Sagens Hvorledes — 
at man paa Eckersbergs Portræt af Thorvaldsen kan se 
netop dette: ,denne Gengivelse bærer Vidne om, hvilket 
ubeskriveligt personligt Værd denne Mand har havt for 
Maleren." Men hvorledes bærer Billedet Vidne herom? ved 
sin Kunstværdi? Saa ere vi jo gaaede i en Ring og for- 
udsætte hvad vi ville bevise. Og dog er det i umiddelbar 
Tilslutning til det nævnte Exempel, at Forf. første Gang 
fremstiller sin Definition. Den kommer frem i Anledning 
af det om Eckersbergs Billede Postulerede, den udledes ikke 
af Forudsætninger, den fremtræder som et Tankelyn, der 
er gaaet gennem Forf.s Hoved. Jeg for min Del vilde ønske 
at Forf., der i saa mange Maader sympatiserer med ,den 
yngre Slægts" Sienas Synsmaade og Metode, havde 
gjort Skridtet helt ud og i.sit eget Skrift var gaaet den 
empiriske Forsknings langsomme men sikrere Gang. 

Der var Fristelse nok til endnu at dvæle ved Enkelt- 
heder, ved Forf.s ubillige Dom om Taine, som paa den 
første Side af sin Bog ,, Idealet i Kunsten". udsiger netop 
det om Kunstnerens Forhold til Æmnet, som Lange S. 125 
erklærer, at han ',,ikke omtalerf — ved den forunderligt 
nedsættende Mening om Goethes Prosa-Teknik, der udtales 
S. 81, hvor det hedder, at den Teknik åt skrive tysk Prosa 
forstod en Million Tyskere foruden Goethe — ved den 
underligt massive Sammenligning af Kunstværkets Form i 
Forhold til Indholdet, med Proppetrækkeren i Forhold til 
Vinen; hvad siger Forf, til et saadant Kunstværk som f. 
Eks. den berømte Broncelampe fra Pompeji, om hvilken 
" Gregorovius har skrevet sit lille Epos, ,,Euphorion"; hvor 

er her Indhold og hvad er her ikke Kunst? dog ved Enkelt- 
heder vil jeg ikke dvæle. Jeg vil lige saa lidt splitte 
Interessen ved selv at forsøge paa at opstille nogen Defini- 
tion. Jeg vil samle min Artikel om det ene Hovedpunkt: 
mit Angreb paa den Definition, som Lange har givet, og 
forøvrigt ende, som jég begyndte, med en Tak for alt det 
Meget og Smukke, Bogen indeholder udenom Definitionen, 
jeg mener dens Protest mod al Kunst paa anden og tredje 
Haand, dens Udtalelser om Fantasiens Væsen, dens Stræben 
efter at føre det Kunstneriske tilbage til Menneskets person- 
lige Liv som til dets Udgangspunkt for atter at paavise det 
Udbytte, som Kunsten bringer Menneskets personlige Liv. 
Jeg er Lange højst taknemlig for hans beaandede Udtalelser 
om den græske Gudefigur i Sammenligning med det kristne 
Helgenbillede og for Alt, hvad han imod Prof. Monrad gør 
gældende om Forholdet mellem den ældre og "den yngre 
Slægt. Jeg vilde kun ønske, at han i sin videnskabelige 
Fremgangsmaade var optraadt mere konsekvent som et Medlem 
af den sidste. 

G. Brandes. 


Statistiske Oplysninger om Staden København. 
Første Hefte. Udgivet af Kjøbenhavns Magistrat. 
København 1876. 


Hvem dette Arbejde skyldes, fremgaar ikke af Titel- 
bladet; men man tager næppe fejl, naar man tilskriver 
den allenade tidligere i Statistiken virksomme Borgmester 
for Magistratens Zden Afdeling, Fenger, Initiativet til dets 
Udgivelse. Det er et af de Forarbejder, ved hvilke Op- 
rettelsen af et kommunalt statistisk Bureau Øl EVNE S er 
rykket nærmere. 

Det ligger i Sagens Natur, at først forben tte statistiske 
Samlinger ville stille endel af de her meddelte Tal i den 
rette Belysning, saa meget mere som endel af disse kun ere 
skaffede tilveje for en ganske kort Aarrække. Dertil kommer, 
at de sidste fem Aar i flere Henseender — ved Aktie- 
svindelen og Spekulationsmanien efter den franske Krig, 
ved den socialistiske Bevægelses Opkomst, ved forskellige 
administrative Omordninger, o. Å. — danne en abnorm 
Periode, til hvis skere Bedømmelse først den følgende 
Udvikling vil give Materiale. Endnu et Forhold svækker 

Betydningen af alle statistiske Oplysninger om Køben- 
havn, nemlig det, at Frederiksberg, som ikke hørende 
til Kommunen, maa lades ude af Betragtning; en saa 
stor Befolkning, som danner en naturlig Enhed med 
den øvrige By og staar i stadigt Vekselforhold med den, kan 
naturligvis ikke uden Skade udelades. Det har nu ikke 
været muligt at tage den med, og Vanskelighederne ved 
det øvrige Materiales Samling og delvise Bearbeidelse maa 
allerede have været ret betydelige. Vi skulle her henlede 
Opmærksomheden paa nogle af de Oplysninger, som kunne 
gøre Krav paa mere almindelig Opmærksomhed. 

Københavns nuværende Folkemængde er efter en noget 
omstændelig Sandsynlighedsberegniug anslaaet til .c. 210,000. 
Som bekendt sker der siden 1860 kun Folketælling hvert 
10de Aar, istedenfor tidligere hvert dte Aar. Forhaabentlig 
vil den gamle Ordning atter snart blive indført, thi det 
indses let, hvor nheldigt det er, naar statistiske Sammen- 
stillinger med Procentberegninger maa støtte sig til et blot 
antaget Folketal, selv om dette, som her, kan beregnes med 
nogenlunde Sikkerhed. Det vilde især være ønskeligt for 
den medicinske Statistik, til hvilken der i dette Hefte findes 
nogle faa, for Størstedelen hidtil andetsteds trykte Bidrag. 
Ny tilkommen er en Dekrementtabel, d. v. s. en Tabel over, 
hvormange af 10,000 Levendefødte der i en given Alder 
endnu ville være i Live; desuden en interessant lille Bereg- 
ning af den sandsynlige Levealder for visse Aldersklasser 
i Aarene 1860—69, sammenlignet med Fengers tilsvarende 
Beregning for Aarene 1835—44. Heraf fremgaar, at Leve- 
varigheden er kendelig stegen i det forløbne Tidsrum for 
alle Aldre og begge Køn. Exempelvis kan nævnes, at medens 
den sandsynlige Levealder for en 20 Aars Mand i 1835—44 
var c. 52,7 Aar, var den i 1860—69 stegen til 56,7 Aar; 
for en 20aarig Kvinde er samme stegen fra c. 60,3 til 
64,9 Aar, 0. s. v. Dette er en Maalestok for Befolkningens 
Fremskridt i mange Henseender, som ikke kan overvurderes. 

Tabellen over Militærudskrivningen kan kun have ringe 
Værdi, selv om den omfattede en længere Åarrække end de 
her betragtede 3 Aar, navnlig paa Grund af de senere Åars 
betydelige Tilstrømning af unge Mennesker, som lade sig 
behandle forlods; naar de blive udskrevne, optages de i 
Rubrikken: Tjenstdygtige, men naar de af en eller anden 
Grund afvises, føres de ikke til Protokols. Man kan altsaa 
ikke se af Tabellen, hvormange af et Aars Værnepligtige 


Statistiske Oplysninger om København. 165 


der ere tjenstdygtige. Et Punkt, som vilde være af Interesse, 
er den gennemsnitlige Højde af Mænd i Værnepligtsalderen 
for hvert Aar, navnlig for at se, om denne aftager eller 
tiltager; det er en Omstændighed, som altid noteres, men 
Undersøgelsen deraf vilde nu ogsaa vanskeliggøres ved de 
forlods behandlede. Mere paalidelige ere Tallene angaaende 
de Utjenstdygtige, da Ingen kan kasseres, naar han ikke 
har naaet Værnepligtsalderen. Den meddelte Tabel over 
Aarsagerne til Kassation er imidlerlid ikke saa oplysende, 
som den kunde være, hvis ikke det ved Sessionsbehandlingen 
benyttede Reglement led af visse Mangler. Det har vel en 
vis Interesse at vide, hvormange Værnepligtige der bleve 
kasserede for et Brystmaal under 30"; men Kassationer paa 
Grund af for snævert Brystmaal vilde være af større Betyd- 
ning, naar der forlangtes et i Forhold til Højden stigende 
Brystmaal som nederste Grændse for Tjenstdygtighed; ti 
naar der fordres 30" af en Mand paa 59", burde der selv- 
følgelig forlanges mere af en Mand af Garderhøjde. 

For dem, som i den stigende Kommunikation se en 
Lægedom mod mange Samfundsonder, indeholder Samlingen 
endel glædelige Oplysninger. I alle herhenhørende Forhold 
—- som Postvæsenet, det indre Befordringsvæsen, Jernbane- 
trafiken, Telegrafvæsenet, Skibsfarten, Rejsende — er Frem- 
skridtet i de sidste Aar virkelig forbavsende. Ogsaa Alt, 
hvad der vedrører Handelen (Ind- og Udførsel, ind- og ud- 
klarérede Skibe, Københavns Handelsflaade) har udviklet sig 
overordentlig i Åarene 1870—75. En interessant lille Tabel 
om Forholdet mellem Industri og Handel paa forskellige 
"Tidspunkter, synes at tyde paa, at København i de 20 Aar 
fra 1850—70 har udviklet sig mere i Retning af Handelsstad 
end af Fabrikstad. Vel ere de Industridrivende absolut 
tiltagne i Antal, men relativ til Befolkningen aftagne (nemlig 
fra 176,3 p. m. til 146,6 p. m.); derimod er de Handlendes 
- Antal steget til det Dobbelte og i Forhold til Befolkningen 
fra 43,3 til 54 pro mille. Muligvis vilde det dog forandre 
Forholdet endel, hvis Frederiksberg, hvor der i de senere 
Aar er opstaaet endel Fabriker, var medregnet. Antallet af 
Daglejere, samt Arbejdsfolk og Tyende uden fast Tjeneste, 
er i det samme Tidsrum steget betydelig, -nemlig fra 4429 
til 10754, eller fra 34,2 til 59,3 p. m. af Befolkningen. 

Efter en udførlig Tabel over Gennemsnitspriserne paa 
det københavnske Marked i ethvert af Aarene fra 1867 til 
1875 følger en Tabel over, hvad det til en voxen Mands 

Underhold nødvendige Kvantum Varer har kostet i. ethvert 
af Aarene 1839—75.: Man ser deraf, at; medens... disse. Ud- 
gifter i. 1851 kunde bestrides for. .den fabelagtig billige, Pris 
af 212 Kr. 47; Øre,… kostede det Samme i: 1874 den just 
heller. ikke. overvældende Sum af c.: 334. Kr, Af: Anmærk- 
ningerne ses, at.de angivne Værdier. ere fremkomne. ved. for 
ethvert. af Aarene 1839—75: at tage Summen , af en: gros 
Priserne for følgende Kvanta: 7/, Td. Hvede, 2 Tdr... Rug, 
17/;. Td… Byg, 67/3 Lpd. Kød, … 6"/,. Ldp…:Flæsk,…/4…. Td. 
Smør, 6 Lpd. Sukker, 7, Td.. Sæbe, 31. Potter Olje: og 2 
Favne Brænde, som ere de ifølge: den i 185Y. nedsatte. Gage- 
kommissions. Angivelse. til en voksen Mands "Underhold.:nød- 
vendige  Kvanta. . Trods, denne. Forklaring til Tabellen, som 
maa. opsøges i. Ånmærkningerne,. synes med… al. Agtelse. for 
den nævnte Autoritet en saadan .Beregning . dog temmelig 
vilkaarlig.… Den ligner nærmere: ;en fysiologisk., Bestemmelse 
af, hvor store Mængder. Æggehvidestof, Fedt, 0.…5. v. der 
behøves for et, Menneskes. Ernæring … end en. økonomisk 
Vurdering .af,.…hvormeget.… det koster at leve. Hvorfor 
skal desuden, .som, det synes, Varme, .Vask og Lys.regnes 
med, naar ikke; Klæder og Bolig tages i Betragtning? 

Af. Smaabidrag … til. Københavns. Kulturhistorie … findes 
den lidet lovende Omstændighed, som. fremgaar af Tabellerne 
vedrørende Udlaanet fra de store, Bibliotheker, at dette ide 
sidste, Aar, er aftaget ikke, ubetydeligt; det. .gælder; baade 
om |det kongelige: Bibliothek og Universitetsbibliotheket: 
Mere opmuntrende er, det at se, at det. i; Rangskat ydede 
Beløb stadig  aftager;; nemlig. fra.:38807 Kr. i1.1867% til 
21385: Kr. i ,1875.…. Antallet….af borgerlige Ægteskaber; er " 
endnu, i. de sidste Aar lige. saa ubetydeligt som tidligere. 
Af: Folk, som.:ikke.; høre. til… Folkekirken, «våre 1..1870 
Mosaiterne de talrigste, nemlig 3145;. uden positiv: Religion 
er; kun opført 42. Indtægterne, af Theatrene. og. Tivoli ere 
i.de, senere ;ÅAar i en saa betydelig: Stigning, at der synes 
at ;forestaa. disse Institutioner: en sand Guldalder i; Fremtiden. 
Derimod; er .det af forsvindende, Interesse, ;at… Antallet af 
Positivspillere i de. sidste 6 Aar :er. steget. fra 24 til 25. 

Den stigende .Velstand; i.de forløbne gode. Aar maa: .det 
vistnok. tilskrives, hvad ,der fremgaar, af Tabellerne:. ved- 
rørende . den; kriminelle Retspleje, at :Forbrydelserne ; mod 
Ejndomsretten ere aftagne i Antal (fra 4244. i.18Y%0 til 
35761 ;1875);. maaske har ogsaa den med, den socialistiske 
Bevægelse følgende større Selvfølelse i… de. deraf. "berørte 

Samfundsklasser været medvirkende Aarsag dertil. . Derimod 
synes Drukkenskaben at være. tiltaget lidt mere end det kan 
forklares af Folkemængdens Stigning; i 1870  anholdtes 
3169, i 1875 3763 Individer for Drukkenskab. 

Tabellerne vedrørende det offentlige Fattigvæsen "vise 
en "kendelig Fremgang i Aarene 18Y70—7Y5, idet Antallet 
saavel af fast Forsørgede i Lemmestiftelserne, som åf Almisse- 
nydende udenfor Stiftelserne og af dem, som paa en eller 
anden Maade nyde interimistisk Understøttelse, er" aftaget 
Aar for' Aar' (ialt? fra 796377 1870" til 7617497 18%5). 
Hvormeget af' dette gunstige Forhold der maa tilskrives de 
forholdsvis heldige Konjunkturer for Arbejdsstanden i de 
forløbne Aar og hvormeget der er en Følge af den i 1871 
indførte strængere Ordning af Fattigvæsenet, lader sig naturlig- 
vis ikke se af Tabellerne. For en stigende Velstand taler 
den Omstændighed, at Benyttelsen af Kommunens Betalings- 
skoler er tiltaget, medens Benyttelsen af" Friskolerne" er 
aftaget,' skøndt der jo, som bekendt, kun læres omtrent det 
samme tarvelige Minimum i de første som i de sidste. "Ud- 
gifterne til Fattigvæsenet ere påa Grund af den fordyrede 
Administration dog ikke aftagne og naa nu' den betydelige 
Sum af over 1 Million Kr. aarlig. Kun Udgiften til Gager 
for Fattigvæsenets Lærere og Lærerinder har man kunnet 
afknappe fra 42043 Kr. i 18Y%0 til 27733 Kr. i 1875; 
formodentlig ved en mere udstrakt Benyttelse af de billigere 
betalte kvindelige 'Lærerkræfter. Disse Gager ere,.… som det 
ses ved åt; sammenholde Tab. 58,1 med Tab. Y1 ikke med- 
tagne i de 391,536 Kr., som i 1875 'ére anvendte til Kom- 
munens Skolevæsen; men selv om de medregnes, koster 
Skolevæsenet dog langt fra halvt saa meget som Fattigvæsenet. 
Det vilde være glædeligere, om det Omvendte var Tilfældet; 
og mon ikke 'ogsåa en større Rundhaandethed paa Skolens 
Budget med Tiden vilde lønne sig ved en aftagende Udgifts- 
"konto for Fattigvæsenet? 

Goethes Ord: ,,Man sågt oft, Zahlen regieren' die Welt; 
das aber ist: gewiss, Zahlen zeigen, wie 'sie regiert wird" — 
lyde allerede nu lidt forældede. Nutiden vil først og fremmest 
læse ud af Tallene, hvorvidt Oplysning er trængt ned i en 
Befolkning, thi af mangelfuld Oplysning kommer Sygdomme, 
Forbrydelser og Fattigvæsen. 

Å. Ulrik. 

Ernst Haeckel: Skabelseshistorien fra et natur- 
videnskabeligt Standpunkt. 


Blandt de Naturforskere,, som have sluttet sig til Darwi- 
nismen, og de ere nutildags saa mange, at man kan begynde 
at tælle Modstanderne istedetfor som tidligere Forkæmperne, 
er der faa, som have udrettet saa meget, men ogsaa faa, 
som have vakt saa meget Anstød som Haeckel. Grunden 
hertil er let at finde og angives paa en Maade af ham selv 
i hans Formulering af sit Standpunkt og i den Inddeling, 
som han giver af det sidste Aarhundredes Naturvidenskab. 

Efter Haeckel falder denne i 4 Perioder: i den første 
Linné'iske Periode lod man sig nøje med en Ordnen og 
Systematiseren efter udvortes Kendetegn, i den anden, den 
Lamarck-Goethe'ske, søgte man at begrunde en natur- 
filosofisk Morfologi, men naaede af Mangel paa Detail- 
kundskaber ikke at finde fast Grund, og Bestræbelsen slog 
derfor hos de nævnte store Mænds Efterfølgere helt ud i det 
Fantastiske.  Derpaa fulgte ganske naturligt en Reaktions- 
periode, i hvilken Naturvidenskaben atter vendte sig til et 
omhyggeligt Studium af Formerne og navnlig af de indre 
Organer og disses Bygning, men i hvilken man viste ethvert 
Forsøg paa en sammenstillende Forklaring af de fundne 
Forhold fra sig, og endelig begynder den 4de Periode 
1859, med Udgivelsen af Darwins: Om Arternes Op- 
rindelse, og det Karakteristiske ved denne Periodes Natur- 
videnskab sættes af Haeckel i den "inderlige Forening og 
Samvirken af den empiriske Forskning: og | den filosofiske 
Betragtning af Naturen. 

Da de fleste nulevende. Naturforskere ere opdragne i 
den foregaaende, meget ædruelige og lidt nøgterne Tid, som 
satte den ringeste Forøgelse af Detailkundskaben' langt over 
den smukkeste Teori og som med. Haan afviste Filosofien 
fra Naturvidenskabens Tjeneste, havde .disse allerede rystet 
betænkeligt paa Hovedet ad Darwins dristige Slutninger og 
ment, at denne .endnu var langt; fra at have: bevist eller 
skaffet Sandsynlighed. for, sat Årterne kunde, variere, og at 
Dyreverdenen nedstammede fra forholdsvis fåa "oprindelig 
skabte Organismer. Haeckels: himmelstormende Arbejder, 
som uden videre drog de yderste logiske Konsekvenser af 
Teorien: og. med overlegen Sikkerhed stillede dem hen som 
uimodsigelige, maatte følgelig vække den største Forargelse 
ikke blot blandt de Troende, som saa et Angreb paa det 
Hellige i Darwins Lære, men ogsaa hos saadanne Natur- 

forskere, som ikke lade sig afholde fra at søge Sandheden 
af noget Hensyn til overleverede, autoriserede Anskuelser. 

Og det kan heller ikke nægtes, at Haeckel har givet 
berettiget Anledning til mange Angreb ved den ejendomme- 
lige Maade, paa hvilken han har stillet sig. Darwinismen 
er for ham ikke en smuk Teori, der bekræftes af mang- 
foldige Kendsgerninger, og som navnlig finder sin Støtte 
deri, at man ved at gaa ud fra den har fundet Oplysning 
og Forklaring påa mange hidtil dunkle Forhold, men som 
endnu mangler meget i at være bevist paa samme Måade 
som en mathematisk eller logisk Sætning — nej, den er i 
den Grad gaaet ind i hans Bevidsthed, at man kunde kalde 
den en Trossætning for ham, og han kommer derved tidt 
til at tage Sandsynligheder og Slutninger fra saadanne for 
virkelige Beviser. 

Et Eksempel herpaa er følgende: I de første Forelæs- 
ninger af hans Anthropogenie gør Haeckel opmærksom paa, 
at alle højere Dyrs Fostre ligne hinanden paa et vist Stadium 
af deres Udvikling, saaledes at man næsten ikke kan kende 
dem fra hinanden, at de paa et tidligere Trin ligne lavere- 
staaende Formers Fostre og have Organer og Former af 
Organer f. Ex. Gæller, Urnyrer, som ere de blivende hos 
mange lavere Dyreformer, og at denne Lighed kan føres tilbage 
lige til den første Form for alt Dyreliv, som kun bestaar af 
en enkelt Celle eller endog kun af en Proloplasmaklump 
uden Kærne. Heraf uddrager Forf. den Lære eller som han 
kalder det, den biogeneiske Grundlov, at Fosterudviklingen 
(Ontogenien) er en kortfattet Rekapitulation af Arternes 
Udvikling (Phylogenien); endvidere drager han den Slutning, 
at Arternes Udvikling ved Erhvervelse og Nedarven af 
Ejendommeligheder er den mekaniske Grund til Foster- 
udviklingens ejendommelige Former og disses Rækkefølge, 
saa at man fra hyert ejendommeligt Stadium i et menneske- 
ligt Fosters Udvikling kan slutte sig til en Dyreform, der 
hører til Menneskets direkte Stammefædre, medens der vel 
kan eksistere eller have eksisteret Væsener, Mellemled i Arternes 
Udvikling, der ikke have sat sig Spor i Fosterudvikliugen. 

Som man ser, er hele denne Fremstilling saa gennem- 
vævet af Hypoteser, at man fristes til med Birger at udraabe: 

on on Vortrefflicher Haber 

Ihr futtert die Pferde mit wenn und mit aber. 
Og Haeckels Modstandere have ogsaa af denne og lignende 
Uforsigtigheder villet tage Anledning til at støde ham helt 
ud af den videnskabelige Verden og ned i den videnskabelige 

demi-monde, "hvor Jules Verne og lignende Forfattere boltre sig. 
Dette er imidlertid ganske uberettiget; dels:'har Haeckel 
ved: Arbejder (Monographie- der Kalkschwåmme), som tilfreds- 
stille selv strænge videnskabelige Fordringer, vist, at han er 
en alvorlig Naturforsker, dels ere selv hans 'dristigste Hypo- 
teser: ikke - ugrundede, men ville maaske engang" opnaa den 
Sikkerhed, som han allerede forudsætter for dem, og som 
nogle; af dem ved" palæontologiske-Fund allerede håve op- 
naaet eller ere ifærd med at opnaa; endelig kan man ikke 
uden videre afvise en Mand, om hvis mest" omstridte Værker 
Darwin har udtalt sig paa følgende Maade: (Se Indledningen 
til: Menneskets" Afstamning) ,,Dersom Haeckels: Skabelses- 
historie var udkommet før mit Udkast var skrevet," vilde 
jeg rimeligvis aldrig have udført det; næsten alle de Slut- 
ninger, jeg er kommet til, finder jeg bekræftede hos denne 
Naturforsker, hvis Kundskaber påa mange Punkter ere langt 
fyldigere end mine.' 

Det foreliggende Værk er det af Haeckels Arbejder, 
som har gjort størst Lykke i hans Fødeland, og det 
er udkommet i mange Oplag; det er oprindeligt en Gen- 
givelse af en Række populære Foredrag, "som" Forf. "holdt 
1867—68 i Jena. - Efter nogle indledende Bemærkninger, 
som  Sfastslaa hans … naturvidenskabelig - filosofiske Stand- 
punkt og som betone Nødvendigheden af en monistisk- 
mekanisk " Opfattelse af Tilværelsen 2: af at betragte Alt 
i sin Væren og Vorden som afhængigt af Love, der ere . 
uopløseligt knyttede til selve Stoffet og ikke ere. dette paa- 
lagte af Nogen eller Noget udenfor eksisterende, "giver: Forf. 
et kort, livligt: Resumé of Darwins Lære. 

Pen Basis heraf og” støttet til sine egne omlryggelike 
Undersøgelser af de lavere Dyreformer og af den individuelle 
Udviklingshistorie (Ontogenien) konstruerer Forf. et” fuldt 
gennemført Stamtræ for "hele den: organiske "Verden, som 
altsaa i sine' Forgreninger omfatter baade Planter og Dyr 
og hine gaadefulde lavtstaaende Organismer, som med lige 
stor Ret kunne regnes for Planter "og for Dyr, og som af 
Haeckel vistnok med Grund antages at: være den oprinde- 
ligste Form for alt Liv, der endnu ikke har differentieret 
sig saameget, at de kunne bringes ind under Begrebet Plante 
eller Dyr, og som derfor i håns System danne en selvstændig 
Gruppe under Navn af Protister og Monerer. 

Fremskridtet fra Darwin ligger i, at Haeckel har vovet 
at tage Mennesket med i sin Phylogenie, noget som Darwin 
først har dristet sig til: efter Udgivelsen af Haeckels Værker, 

og dernæst i den uomtvistelige Støtte, som Studiet af Foster- 
udviklingen har givet Teorien. Men desuden har . Haeckel 
et Fortrin, som ikke «maa undervurderes; medens Darwin 
omhyggeligt samlede Materiale for at overbevise Videnskabs- 
manden og i sine Værker ikke bevæger sig et Skridt fremad 
uden åt grave Løbegrave og bygge Skanser for at forsvare 
det vundne Terræn, er hans Stil netop ved den overbevisende 
Mængde af' Fakta bleven tung og vanskelig at fordøje for 
den læge Mængde, som ikke ynder altfor strængt Arbejde. 
Haeckel derimod kæmper som en sejrrig Ryttergeneral, der 
forfølger de flygtende Fjender; «uopholdelig trænger han 
videre frem i sin Udvikling, stopper hist og her snarere for 
at. give Eksempler end for at føre Beviser og iler saa rastløs 
videre til ;han har faaet hele "sit System færdigt. Man 
følger "derfor: uvilkaarligt med. Haeckel, naar man først er 
begyndt, og.den livlige, bestikkende Stil lader En tidt lukke 
Øjnene for de tidligere omtalte Svagheder i… Bevisførelsen. 

Da Originalen allerede er saa:sammentrængt, maa det 
overraske meget, at den danske Oversættelse igen er langt 
kortere (279 mod. 688 Sider). "Rigtignok forklarer Over- 
sætteren, sat dette er skét, dels: fordi Fremstillingen … hos 
Forf. er: mere vidtløftig end det kunde anses for nødvendigt 
for intelligente Læsere, dels fordi Meget i den specielt 
zoologisk-botaniske Del maatte antages kun at interessere 
Fåagmænd;". men det -er og bliver dog meget tvivlsomt, «om 
det kan forsvares at gengive ven fremmed Forf.s Værk. for 
det "danske Publikum som dennes eget, samtidig smed at man 
foretager aldeles egenmægtige Forkortninger og Forandringer 
i det. ' Betingelsen for en' såadan Fremfærd, som desværre 
synes at være paa Vej til at blive anerkendt som. berettiget 
iv den danske Literatur, :maatte da idetmindste være, at 
Skriftet blev betegnet som'en Bearbejdelse, og at den, der 
foretog den, gav sit Navn i'Borgen for, at dette var skét 
1: Værkets: Aand og med. tilstrækkelig: Kundskab. til de paa- 
gældende Forhold. Her er imidlertid den saakaldte. Over- 
sætter anonym, og "Bogen indeholder' mange Misforstaaelser 
og Fejl, som ikke findes i Originalen. 

En: meget væsentlig: Anke er det saaledes, vat .Over- 
sætteren overalt har udeladt eller forkortet Forf.s. filosofiske 
Udviklinger,… som "dog ere nødvendige for at forstaa hans 
Standpunkt; et særligt Had synes han at have til Udtryk 
som ,monistisk og dualistisk Verdensopfattelse, Synthese 
o. 1., da han næsten overalt stryger dem uden Barmhjærtig- 
hed eller Erstatning (Se Side 12 og 39 svarende til Origi- 

nalens 19 og 64). Ligeledes overspringes ganske mange af 
de Forf., som Haeckel nævner som Kilder og Vidner, saaledes 
Schleicher, Schleiden, Carus, Bichner 0. s. v.; mod Huxley 
er Oversætteren særlig ond, da han synes at have slettet 
ham helt af sin Oversættelse, uagtet Haeckel nævner ham 
paa flere Steder. — Men ikke alene saadanne Enkeltheder 
mangle, men alle Stamtavlerne ere udeladte eller kun antydede 
og mange af de fortræffelige og oplysende Afbildninger, 
saaledes f. Ex. Planchen med Kalksvampene og den særdeles 
vigtige Afbildning af Ascidiernes og de laveste Hvirveldyrs 
Udvikling savnes. Og endda ere Udeladelserne ikke det 
Værste; paa mange Punkter har ,,Oversætterens" hydrauliske 
Sammenpresning af Stoffet ført ham til rene Misforstaaelser. 
— Saaledes S. 43, hvor der tales om Goethe's Opdagelse af 
Planternes Metamorphose hedder det, ,,havde man dengang 
kendt Mikroskopet" for ,Wenn damals die Anwendung des 
Mikroskops eine allgemeine gewesen wåre"; S. 214 regnes 
Termiterne til Døgnfluerne, medens Originalen paa. det til- 
svarende Sted (S. 497) meddeler, at Døgnfluer, Libeller . .. 
og Termiter høre til Archipterernes Orden; Side 189. over- 
sættes Strahlwesen, en Klasse af Rhizopoderne, ved Straale- 
dyr, men Side 208 bruges det samme Ord som Oversættelse 
paa Sternthiere (Echinodermata) en langt højere Dyreform. 
Saadanne Fejl ere ikke sjældne, og man maa derfor være 
meget varsom med at dømme Haeckel efter den danske 
»Oversættelse" af hans Værk. Denne er iøvrigt skrevet i 
et ret behageligt og let læseligt Sprog, men Oversætteren 
har dog ogsaa taget sig den rent mekaniske Del af Arbejdet 
temmelig let, som hvor han S. 6% oversætter ,,die Purzel- 
tauben haben" ved , andre Duer have", istedetfor ved 
»Tumlerne have"; Side 68 omtales et -æggehvideholdigt 
Grundstof; dette ér en Sammenstilling af Ord, som skurrer 
ilde, da man engang er bleven enig om, at bruge Ordet 
Grundstof for at betegne de enkelte, usammensatte Stoffer, 
som Kulstof, Brint o. s. v. 

Med alle disse Mangler er Haeckels Skabelseshistorie 
selv i sin forkortede Form dog et interessant og læseværdigt 
Værk, som ikke noksom kan anbefales de Læsere, som 
mangle Mod til at give sig i Kast med Darwins Arbejder, 
og som ikke foretrække.den rigtignok langt fyldigere Original. 

Breve fra Søren Kierkegaard. 


Febr. 47. 
Min kære Kusine! - 


At Du ,hellere vilde have benyttet den Anledning,” 
hvilken jeg skylder Modtagelsen af dit lille Brev, ,, til en 
mundtlig Samtale," er mig saåaare kært at vide, om det 
end kun kan vides, for saa vidt jeg tillige hører Be- 
brejdelsen, som er skjult deri. Dog dette Forsømte 
lader sig nu en Gang ikke indhente; derimod haaber 
jeg, at min Hurtighed til at svare paa dit lille Brey. maa 
forvisse Dig om, at jeg dog ikke ganske er at opgive. 
Ak, det er kun åltfor sandt (hvad Du siger — og hvad 
jeg beklager), at Du aldrig møder mig paa Alfar-Vej, det 
er desto værre kun altfor sandt, hvad Du bebrejdende 
foreholder mig, ,åt jeg' ikke indfrier mit Løfte om at 
besøge Dig," nu vel, saa tag tiltakke med denne lille 
Epistel, lad den være, om Du saa vil, et Møde paa Vejen 
eller som et Bésøg i dit Hjem. Veiene have jo været 
spærrede: den alfare (hvor man skilles og mødes) fordi 
Du ikke gaar ud eller dog ,,kommer der saa lidet,” den 
officielle til dit Hus, fordi jeg ikke gaar i Besøg. Men 
har Du såa, lykkeligen, opdaget den gaadefulde Vej ved 
Hjælp af det kærkomne Brev, da iler jeg med ikke at 

lade denne Vej ubenyttet. Modtag nu mit lille Brev, 
ilsomt kommer det, som hvis jeg vidste, at jeg ved at. 
svinge om ad den eller den Gade vilde møde Dig, 
angrende kommer det, som jeg selv vilde komme den 
første Gang jeg kommer i dit Hus, glad og oprømt 
kommer det, som jeg selv vilde .komme, naar jeg ende- 
ligen en Gang faar min Frihed ved at sejre over den 
Indolens, der tyranniserer mig, længselsfuldt kommer 
det fra den, der dog formodentligen ikke selv kommer, 
og derfor kun bliver mere længselsfuld. 

Min kære J...., Du synes maaske dette er noget 
underligt Noget. Du tænker maaske som saa: ,,Den Tid, 
han bruger til at skrive et Brev, kunde han lige saa 
godt benytte til et Besøgf — og benytte den langt bedre. 
Jeg indrømmer det, jeg indrømmer Alt, jeg gør enhver 
Indrømmelse — for dog at gøre Noget, og jeg gør den 
helst skriftlig; thi at gøre den mundtlig vilde jo netop 
være at have tabt. Sagen er den, jeg er egentligen for- 
elsket i Omgangen med min Pen. Man vil sige: det er 
en daarlig Genstand at kaste sin Kærlighed paa. Maaske! 
Det er just heller ikke for det, at jeg altid er fornøjet 
med den; stundom kaster jeg den i Forbitrelse langt 
bort. Ak, men netop denne Forbitrelse viser mig igen, 
at jeg dog er forelsket i den; thi Striden ender som El- 
skendes Strid. Til denne min Pen fortror jeg mig ganske, 
hvad enten jeg forbitres over, at den, som det stundom 
synes mig, ikke kan, hvad jeg kan, ikke kan følge den 
Tanke, jeg kan tænke; hvad eller jeg forundres over, at 
det er som kan den, hvad jeg ikke kan. Fra denne Om- 
gang med min Pen kan jeg ikke løsrive mig, ja den 
ligefrem forhindrer mig i at søge Omgang med nogen 
Anden. | 

Naar jeg da, som jeg sidder herhjemme, kommer til 
at tænke paa et eller andet Menneske, der er mig kært, 
saa tænker jeg: nu skulde Du gaa hen og besøge ham. 
Men hvad sker! Jeg tænker saa længe derover, at 

tilsidst Pennen (ja; thi det maa være Pennen) narrer 
mig Pennen i Haanden. Istedenfor at aflægge et Besøg 
i Byen, bliver der såa et Brev til i mit Hjem. Ved 
Pennens Hjælp samtaler jeg nu med denne Mand, og 
naar jeg saa er færdig, saa ler Pennen egentlig ad mig; 
thi den har jo narret mig. Brevet er da færdig, og jeg 
tænker som saa: nu maa Du se at faa det forseglet og 
afsendt. Hvad sker? Ja, det maa være Pennen, der 
bilder mig ind, at den ganske ypperligt kan underrette 
mig om, hvad Indtryk Brevets Modtagelse vil gøre paa 
Modtageren: hvad han vil sige, og hvad saa jeg vil sige, 
og hvad saa han igen vil sige o. s. v. Kort, istedenfor 
at afsende Brevet bliver der i Anledning af Brevet, som 
brændes, et lille Studium efter Naturen til. Dette Stu- 
dium kan naturligvis ikke afsendes og bliver derfor ogsaa 
at brænde. Pennen har igen narret mig; den narrer mig 
for mange Livets Behageligheder, og den eneste Trøst, 
der bliver tilbage, er, at jeg ved Pennens Hjælp nogen- 
lunde kan beskrive, hvor let den hår bedraget mig — 
for saa vidt det ikke skal gøres paa en af de Dage, påa 
hvilke jeg ligger i Strid med den. 

Jeg véd ikke, om det er -lykkedes mig, at gøre mig 
ganske tydelig, men i ethvert Tilfælde skal det denne 
Gang ikke lykkes min Pen, at narre mig Brevet fra. Og 
det saa megét mere, som jeg just i denne Tid, i stren- 
gere Forstand, fortjener Bebrejdelse for min Mangel paa 
Deltagelse i Livets Virkelighed, Jeg erkender det meget 
. godt selv, at det er noget Besynderligt, at jeg ikke fulgte 
min afdøde Kusine, men netop derfor paaskønner jeg 
dobbelt din Sympati og Opmærksomhed for mig: under 
saadanne Omstændigheder åt skrive mig et Brev til. 
Jeg véd ogsaa, hvad Godhed din Fader har for mig, 
men sandeligen, han næsten beskæmmede mig: med sin 
Høflighed;. thi det er dog virkelig næsten for meget, 
selv personlig. at komme op til mig, for at bringe den 

12" 


176 Breve fra. Søren. Kierkegaard. 


ham saa sørgelige Efterretning, og da at fritage mig- for 
at følge. | 


Det Indlagte: fra Berlin var ægte Berlinsk.… Brøch- 
nérs Indfald, at sende det hertil, ikke uheldigt, hans 
Indfald, at sende det til Dig, var lykkeligt, men din 
Ide, åt sende det til.mig i, et Brev fra Dig .selv, det var 
en skøn Ide%). Og der ér. (ja, spørg kun Filosoferne 
derom ,… spørg Brøchner). en himmelvid Forskel imellem 
et Indfald og en Ide. Der ér derfor ogsaa en Mod- 
sigelse i, at dit Brev skal tjene som: Konvolut i For- 
hold til…den lille Seddel fra B. det er som vilde man 
pakke et:lille Silketørklæde ind i et ægte persisk Shavl 
— det var dog naturligere at bruge Silketørklædet til 
Konvolut. for. Shavlet. Det er ikke mindre en «Mod- 
sigelse, at man i et Brev fra en Dame modtager ind- 
lagt.…en lille Seddel fra en Herre. Man plejer allerede 
at -være «meget' skønsom, naar man i et Brev fra en 
Herre.er saa lykkelig at modtage en: lille Seddel fra en 
Dame. Se derfor, fordi jeg. virkeligen. ofte har tænkt 
paa at besøge Dig og. ofte beklaget,. at jeg ikke har 
gjort det; fordi jeg virkeligen paaskjønner dit kærkomne 
lille Brev, derfor modtager Du som Svar dette uhyre 
Brev, der' dog svarer til det af B. foranledigede Mis- 
forhold. 


Din ganske hengivne 
SE 


7) Brøchner havde gennem Fru J. T: ti Kierkegaard hjem- 
sendt et Avertissement, han havde fundet i' en Berliner- 
Adresseavis: ; 

- Anfrage 

Sollte es nicht zweckmåssig sein, dass auch die Klemp- 
ner sich assoziirten, um| mit dem Zeitgeiste Schritt zu halten? 


Red. 

= z - Januar 1849. 
ære han le 


At Du var en behjærtet: Kvinde med Mod i Brystet, 
det har jeg egentligen altid troet om Dig; men at Du 
havde Knuder i Brystet — hvad er det for Knuder? 

Dog, Spøg:til'Side — ih, nej vist ej, om muligt 
Spøg frem;…Sagen har vel været alvorlig nok, er nu 
derimod, som jeg haaber, saa lykkelig overstaaet, at, 
under denne Antagelse, Lægen, hvis han forstaar sin 
Kunst, ikke har videre at gøre end at ordinere det Op- 
muntrende, Spøgens hjærtestyrkende Formildelse, dette 
underlige: Flygtige,: et Sublimat,. der stundom er stær- 
kere og vægtfyldigere end den mest fortættede Alvor, 
og dog, just som Nafta, hurtigt, hurtigt fordampende, 
vel at mærke, efter at have frembragt sin Virkning. 

Overhovedet er der to Ting, to Midler, begge til 
indvendig Brug, som beklageligt: nok, Lægerne i. vor Tid 
glemme eller undlade at ordinere —- ak, endnu mere 
beklageligt, at hverken det Ene. eller det Andet er saa 
let at overkomme, selv om Lægen huskede paa at ordi-. 
nere det. Det Ene,.som anvendes naar Alt er vel; over- 
staaet — en lille Dosis, en Draabe er: nok, for Meget 
deraf er: fordærveligt, kan endog frembringe den mod- 
satte Virkning — er Spøg; ensheldig anbragt Spøg: et 
lykkeligt Indfald, et ubetaleligt, overraskende' Noget, et 
snurrigt, spøgefuldt Tilfældigt, en Vending, der med et 
Slag .og i et «Nu vender ;op. og ned paa Alt o. s. v. 
Denne Medicin indtages ligegyldigt hvilken Tid paa Da- 
gen, om det er paa fastende Hjærte eller lige. efter at 
man har spist, gør Intet til Sagen, kun Et fordres ube- 
tinget, åt «man er absolut soplågt. "Naar saa: er — -og 
naar saa Medicinen er af den ægte Slags — saa 'er. 

Virkningen ubetalelig, Det er sandt nok, naar Alt er 
vel overstaaet, saa kommer man sig jo alligevel, ganske 
vist, men man glemme ikke, at det Sjælelige, hvis det 
væsentligen er et Menneske, er som en Springfjeder, og 
at det just derfor med Hensyn til Ens fuldkomne Hel- 
bredelse, saa man ganske bliver sig selv igen, er af stor 
Vigtighed med dette gaadefulde Tryk,. som frembringes, 
naar den beskrevne Medicin er den rette og er indtaget 
i det rette Øjeblik. 

Altsaa, Spøgen er det Ene; det Andet, som Læ- 
gerne nutildags heller ikke ordinere er: Præsten. Det 
var Skik i en ældre Tid, og jeg priser baade denne Skik 
og denne ældre Tid, men afholder mig fra videre Op- 
lysninger om Brugen af denne Medicin; thi Gud ske 
Lov, Du er jo ikke i det Tilfælde, at der kunde være 
Tale om at ordinere ,,Præsten", eller rettere, Du er jo i 
lige det modsatte Tilfælde. 


Min kære J....! Dersom jeg vilde sige, at nu 
havde jeg ikke mere at tilføje, saa vilde dette, for at 
erindre om Digterens Ord, være ,allenfals — Løgn i 


min Hals"; det er meget mere saa, at det er som 
Pennen, hvis jeg saa tør sige, bad for sig, at den maatte 
faa Lov til at blive ved, da den nu en Gang har faaet 
Lov til at begynde. Heller ikke er det fordi jeg vil 
vise Pennen, at jeg er Herre i Huset, at som jeg vil, og 
hvor jeg vil, der skal Skabet staa, eller for at holde 
Udtrykket mere i Karakteren, der skal Punktum staa: 
det er heller ikke derfor, at jeg afbryder. Nej, Grunden 
er en ganske anden, tillige af den Beskaffenhed, at det 
kun kunde falde mig ind at anføre den, naar den, til 
hvem jeg taler, er mig kær, just derved, at jeg véd, jeg 
er i denne Henseende forstaaet: jeg har bogstavelig ikke 
mere Tid. 

Dog Et endnu, lad mig takke Dig, for hvad jeg véd 
at vurdere og altsaa at beundre, den Takt fra din Side, 
at Du ikke svarer paa et saadant Brev fra mig. Slige 

Skrivelser befordres med ,,den flyvende Post", og ere i 
en vis Forstand som skrevne af Postillonen, at faa Bud 
med ham tilbage er en Umulighed og et Svar med Po- 
sten vilde forstyrre det hele. Derfor har det fornøjet 
mig saa meget, at Du straks har forstaaet dette, thi at 
blive forstaaet, om det og kun er en lille bitte Smule, 
det er en stor Fornøjelse og en Fornøjelse, som saa 
sjeldent bliver mig til Del. 

Befind Dig nu vel, kære J..., Mod i Brystet har 
Du, behold det, men bort med Knuderne. Det kunde 
glæde mig meget i dette Øjeblik at se Dig og tale med 
Dig; deraf følger ikke, at det i Morgen paa samme Tid 
vilde glæde mig lige saa meget. Sligt er Stemning som 
kommer og gaar, men hvor let end slig Stemning veksler, 
saa forbliver jeg dog, bekymret som jeg blev for Dig i 
Anledning af denne Fare, med særdeles Hengivenhed. 


Din Dig ganske hengivne 
Kusin. 


Til 
Bruus see 


i Hermed en lille Pakke. 
Kære Ji2: 


Det er dog aabenbart, at vi i Dag gjorde din lille 
Søn Uret, at det var os, der gik for stærkt, os, altsaa 
mig, der var Skyld i, at han begyndte at græde, hvortil 
han, barnlig forstaaet, var fuldkommen berettiget. Det 
er i denne Anledning jeg skriver dette og sender Med- 
følgende. : 

Thi se hvad Verden — hvorved ifølge Balles Lære- 
bog forstaas Himmel og Jord med Alt hvad som deri 

befindes, men hvorved: jeg dog nærmest forstaar, Alt 
hvad som deri befindes af Menneskers Mængde!— an- 
gaar, da, er det mit Raad til. Enhver: alt. i Forhold til 
som han formaar det, at blæse hele "Verden et. Stykke. 
Du erindrer maaske et af Grimms Eventyr. Det er som. 
sædvanligt; ;der. er En, der vandrer ud i Verden, han 
gaar og gaar ' og bliver ved at gaa langt, langt”bort,, ind-=, 
til han standser ved en Mølle. In parenthesi bemærket: 
ser: man heraf, hvor let, men i; en: anden Forstand hvor 
vanskeligt, ja hvor umuligt det er, naar man bor. i Kø- 
benhavn, at gaa paa Eventyr;.:thi for at gaa paa Eventyr. 
maatte man vel først og fremmest udenfor Porten, men 
det er jo. umuligt at komme ud af Porten uden at være 
kommet til en. Mølle. ; Dette vil sige,. Møllen ligger En 
for :nær. til at der kan blivenoget Eventyr;… og denne 
er jo Forskellen imellem: Virkeligheden og Eventyret: 
Nærhed og Fjernhed; skaf Fjernheden, den uendelige 
Fjernhed: som her var Eventyret, saa er en hvilken som 
helst Genstand, en Mølle, en Hest, et Faar, Bu-Koen, ja 
selv hvad man i Virkeligheden stundom maaske er aller- 
mest ked af, et Menneske, et eventyrligt Noget, som nu 
Møllen i dette Eventyr. Altsaa, Vandringsmanden stand- 
ser ved denne Mølle. Med Forundring opdager han, at 
denne Møl'e gaar for fulde Sejl — og det uagtet det er 
ganske blikstille. Her maa man give Vandringsmanden 
Ret, jeg tror næsten man vilde forundre sig derover, 
selv om det var Tilfældet med den Mølle paa Volden, 
lige over for hvilken man bor. Vandringsmanden gaar 
nu! videre. " To Mil derfra træffer han paa én Mand, der 
lægger Fingeren paa det: ene Næsebor og blæser ' med 
det. andet — og. paa hin Mølle,:.og deraf kom det, vat 
den gik for fulde Sejl. Saaledes skal man end ikke bruge 
begge Næsebor, men flegmatisk lægge Fingeren:-påa det 
ene Næsebor og med det andet blæse hele Verden et Stykke. 

Men derimod, et lille Barn. — ja oms.det var nok 
saa lille bitte; og en lille Uret imod dette lille Barn — 

ja om den var nok saa lille bitte: det er, naar jeg er 
den, som har gjort det denne lille Uret, mig en højst 
vigtig Genstand, Noget jeg ingenlunde blæser ad. Jeg 
lader meget nødig Solen gaa ned uden at at have gjort 
det godt igen; men paa denne ÅAarstid, hvor Dagen er 
saa kort, kan det saa let ske, at Solen er gaaet ned, 
inden det har været mig muligt at bøde paa Skaden. 
Dog, da det i det borgerlige Liv er saa viseligt indrettet, 
at Vægteren først” Kl. 8-siger, at-Dagen tager af, saa 
kan jeg dog maaske naa, at komme før Solens Nedgang. 
Magistraten, Politiet ere jo Avtoriteter, for. saa vidt er 
Vægteren igen ogsaa en Åvtoritet, vistnok ikke en astro- 
nomisk, men, dog en AÅvtoritet, og for Børn meget; nær 
en astronomisk Åvtoritet; thi de Ældre, der have sat'sig 
op imod al Avtoritet, de rette; sig da ikke mere 1 Hen- 
seende til at gaa i Seng o/ d. efter: Vægternes Forskrift, 
men Børnene gøre det. dog. nok endnu. 

Saa hils da det lille Menneske fra, mig: og forær ham 
medfølgende Æske Legetøj fra den fremmede';,Mand, der 
ii ag gik-saa stærkt med ;ham.: Og Du, min:kære J,...% 
Du som — ja det.er. vistnok til Straf, fordi, Du i Dag 
gik saa hurtigt — Du som nu har' været. nødsaget :til 
at gaa, desto langsommere, idet Du langsomt! har 
maattet'stage Dig. frem'i min, ulæselige Skrift, Du mod- 
tage tilSlutning: en Forsikring om den Hengivenhed' med 
hvilken jeg forbliver din Dig 

| ganske hengivne 

SsKurk 


En Erindring fra Venedig. 


" Frue! 

Det lader mig ingen Ro. Det forfølger mig, som et 
Stykke af en Melodi; det klinger og summer for mine 
Ører, bestandig med en Optakt, en Passage, et afbrudt 
Løb..... ja, hvis jeg var Musiker, saa tog jeg min 
Violin, og hvilede ikke, førend jeg havde fundet hele Me- 
lodien ud. Og saa skulde jeg spille Stykket. O hvor- 
ledes skulde jeg ikke spille! Adagio, adagio con moto..... 
Tilgiv min Ekstase. Det er den, der driver mig til at 
skrive Dem til. Jeg maa nemlig befri mig for denne 
klingende, summende, sørgmodige Torso af en overnaturlig 
musikalsk Figur — ved, saa godt jeg formaar det, at 
udmodellere den hele Figur i sine oprindelige Forhold. 
Årbeidet er ikke let. Jeg tager mig det ikke let. Løn 
mig med et stille, eftertænksomt Nik, naar jeg er færdig 
— og jeg skal have glemt, at jeg nogensinde følte det 
som et Arbejde. 


Det bankede paa Døren. 

. Avanti! raabte jeg. 

Du kan saamæn godt sige: Kom ind! paa Dansk. 
Her har Du mig endelig! 

Hvad, Ludvig! Numaa vi slagte Æskulap en Hane! — 
Det var en god Ven af mig, en ung dansk Læge, Lud- 

vig L. Vi havde sat hinanden Stævne i Venedig, og jeg 
maa tilstaa, at Gensynet netop nu var mig dobbelt kært. 
Jeg kunde atter tale det hjemlige Sprog, uden al Hjærne- 
gymnastik, og jeg havde ved min Side, hvad man netop 
bør have paa en Rejse, et Menneske, der, foruden at 
dele Ens Interesser, tillige er det kompleterende Mod- 
stykke til Ens egen Natur, den logiske fidus Achates til 
en Æneas, der slæber sine Afgudsbilleder omkring med 
sig fra det brændte Troja. 

Du bor ellers ikke daarligt! sagde han, og saa" sig 
omkring. 

Jeg tog det første, det bedste Værelse, da jeg kom 
hertil, svarede jeg. Og Du véd jo nok, hvad det første, 
det bedste betyder! Jeg bor for dyrt, men jeg har kun 
ventet paa Din Ankomst for at flytte. Mine Kameler 
ere sadlede, som Du ser! 

Saa sadler vi af igen. Jeg kan dog ikke forlade 
Hotellet i samme Øjeblik, som jeg har bragt mine Ka- 
meler i Stald. Idag gaar vi ud, og sér paa Lejlighed, 
og imorgen tidlig flytter vi. 

Du har Ret, som altid. Lad os da gaa ud. — 

Der ligger ved den store Kanals øvre Ende lige- 
overfor Toldboden og Kirken Sta Maria della Salute en 
Række af Hoteller, første og anden Rang. Enhver, som 
har været i Venedig, kender dem. Deres Beliggenhed 
er overordenlig, og deres Priser ere overordenlige. Det 
er for Størstedelen gamle Paladser, omformede og mo- 
derniserede efter Tidens Fordringer og Værternes For- 
" godtbefindende. Da det imidlertid aldrig lykkes i Syden 
fuldstændig at gøre en længere Strækning til Kaserner 
for den moderne Vindesyge og den moderne Smagløshed, 
saa er ogsaa denne Række af Hoteller brudt paa en 
protesterende Maade. Der ligger f. Ex. endnu det gamle 
Palazzo Ferro i hele sin gammelvenezianske, aristokra- 
tiske Indesluttethed, med: sin lille, grønlige Marmortrappe 
ned i Vandet, med sin svævende Balkon, sin byzantinsk- 

gothiske Loggia, sine luftige Buer, sine Snørkler, sit 
gennembrudte Arbeide, og Tagskæget, der rager trodsigt 
frem ovenover Familiesædet, som Randen af en bred 
Stormhue. Der er.noget smitsomt ved det virkelige Åri- 
stokrati. « De moderniserede Hotel-Paladser paa begge 
Sider af denne Bygning har ligesom skammet sig ved de 
Indrømmelser, de har maattet gøre den fremadskridende 
Parvenu-Tid. Navnlig for de øvre” Stokværks Vedkom- 
mende er der bleven Spor af den gamle Noblesse tilbage. 
Værterne have ment, at Tidens Fordringer skete Fyldest, 
naar de indskrænkede sig til at ødelægge de to underste 
Etager med Spejlglasruder og lukkede Drivhuskasser. 
Hvad der bor paa tredje og fjerde Sal maa tage til Takke 
med Tingene, saaledes som de vare paa Republikens Tider. 
Her i Højden kan den rejsende Videnskabsmand eller 
Kunstner endnu finde Værelser med Bjælkeloft og gamle, 
afblegede Tapeter , med en aaben, kun af Jalusier be- 
skyttet Balkon, og med Rester af sammenkøbt Bohave, 
som maaske i sin Tid, har tilhørt en Contarini eller en 
Foscari. 

Hotelrækken - brydes endvidere” hist og her af en 
halvtindstyrtet: Havemur, med en Gitterport, som aldrig 
synes at have været aabnet, og med Slyngplanter i uregel- 
mæssige Girlander, sagteligt bevægede frem og tilbage 
af Brisens forbistrygende Pust.. Ud imod en saadan 
overgroet Havemur vender da den forfaldne Endefløj af 
et mere end forfaldent Palads, som har sin mørke Hoved- 
facade ind imod en lille, snever Sidekanal. I Sidekanalen, 
hvor den ramme' Fugtighed klæber ved de forvitrede 
Mure, ligger en skamgnavet Gondol, som kun synes åt 
blive brugt i "(Gengangerstunden, roet af Gengangere, 
tynget af blodige Familiesagns hundredaarige Vægt. "Side- 
kanalen synes ikke at føre nogen Steder hen;"den er 
ikke bredere, end at en Signor paa denne Murafsats i 
Magelighed kan tænde sin. Cigaret hos en Signor paa 
den "modsatte Afsats. Man kunde vel ogsaa, hvis man 

ellers lagde nogen videre Vægt derpaa, føre et Dolkestød 
tversover en saadan Kanal, og være sikker paa at træffe 
sin Genstand. 

Imod et af disse Hoteller lod vi vor Gondoliere 
styre sin Kurs. 

Aarstiden for Fremmedbesøget er endnu ikke rigtig 
kommen, sagde min Ven, som var vant til at rejse, og 
som vidste Besked med Alting. = Hovedsagen ved at bo 
i Venedig er at bo paa et godt Strøg, og man kan jo 
ikke ønske sig et bedre Strøg end her ved den store 
Kanal. Jeg tænker, at naar vi. kryber tilvejrs som Sva- 
lerne; vil-vi kunne indrette os nogenlunde rimeligt med 
Værten. Udsigten deroppe fra vil i ethvert Fald holde 
os skadesløs for de mange Trapper! 

Han smilede med sine livlige Øjne bag Brillerne, og 
strøg sit store Skæg. Jeg lod ham raade som altid. 
Han var klædt i en flunkende ny Dragt, og havde navn- 
lig en misundelsesværdig OQverfrakke paa. Min egen blaa 
Rejsedragt var lidt medtaget af Opholdet i Minchen og 
de tyrolske Bjerge. Jeg .lod ham 'springe først ud af 
Gondolen og fulgte selv bagefter. 

Vi blev modtaget paa Hotellets Landingstrappe af 
den sædvanlige Skare Opvartere med. en Majordomus i 
Spidsen. : 

Man mønstrede min Vens Overfrakke, og fandt den 
tilfredsstillende. — Mig lod man øjensynlig' gaa med i 
Købet som et- uundgaaligt Onde. 

Herren ønsker et Værelse —:to" Værelser? "spurgte 
Majordomus paa Engelsk. 

Vi ønsker to Værelser! sagde min Ven paa Fransk. 

Majordomus gjorde en ganske lille Bøjning, med en 
fint udtalt Beklagelse af, at vi ikke vare Englændere. 
Derpaa overgav han os til et kjoleklædt Individ med 
gul Teint, Kopar, og et. omhyggeligt salvet Hoved. 

Lad os først betale: Gondolieren! sagde min Ven 
til mig. 

Vi betalte og afskedigede ham, og gjorde øjensynligt 
et godt Indtryk paa Majordomus. 

De bryder Broerne af bag sig! tænkte han, men saa 
sig i det samme om med et bekymret Blik. Hvor mon 
Bagagen er henne? 

Jeg opbevarede Blikket i min Hukommelse og fulgte 
efter min Ven igennem den marmorbelagte Forstue med 
Speilglas, Lavrbærtrær og Køkkenduft. 

Vi stansede paa første Sal. 

Lad os se disse Værelser! sagde min Ven kort til 
den Kjoleklædte. 

Er Du gal? spurgte jeg ham i vort Modersmaal. 
Paa den Maade kunde vi ligesaa godt være bleven i Ho- 
tellet derhjemme, hvor vi bor! 

Vi har da Lov til at se paa Værelserne! svarede 
han skælmsk. 

Den Kjoleklædte bukkede dybt, og slog Fløjdørene 
op. Vi traadte ind i en stor Sal med Døre til begge 
Sider. De gamle Søjler i de fortløbende Vinduesbuer, 
der vendte ud imod Balkonen, vare tagne bort, og i deres 
Sted var der tynde Jernsprosser. Selve Balkonen var en 
lukket Glasveranda med Blomster og smaa, forgyldte 
Borde af Pariserarbejde. Gulvet var Marmormosaik, 
frygtelig spraglet å la Salamipølse; i Midten et tykt 
Brysselertæppe med svære, gule, uldne Fryndser. Stole 
med blaat Atlask, en Mængde smaa Borde, Causeuses, 
Chaiselonger og en Kaminskærm med et broderet Victor 
"" Emanuel-Hoved i grøn Grund. 

" Det tiltaler os ikke! sagde min Ven. Balkonen er 
jo lukket. Vi er kommen til Venedig for at trække frisk 
Luft, ikke for at sidde i et — hvad hedder Drivhus? 
spurgte han mig. 

Nonsens! svarede jeg. Lad os blot komme videre! 

Monsieur vil behage: at se, Vinduerne kan lukkes 
op derude! sagde den Kjoleklædte, og vilde ud-i Ve- 
randaen. 

Nei; det tiltaler os ikke her! sagde min Ven kate- 
gorisk. Lad os komme ovenpaa'! 

Comme vous voulez, Monsieur! svarede vor Cicerone, 
bukkede. og gik i Forvejen ud af Døren. 

Samme Scene ovenpaa. Der var ikke fuldt saa højt 
til Loftet, og Verandaen derude var snevrere. Stolene 
havde ikke Atlask: men Damaskes Betræk. Forøvrigt 
Salamipølse paa Gulvet, et omtrent lignende Tæppe, det 
samme Antal umulige Møbler, og en Kaminskærm, lidt 
mindre end den dernede, og med et Cavour-Hoved i sort 
Grund. 

Den Kjoleklædte var øjensynlig ikke i Tvivl længer. 
Han lukkede Sidedøren op til Venstre med et Buk for 
min Ven. 

Her er Deres Sovekammer, om Monsieur behager at 
se, og her er — han mønstrede mig og pegede paa den 
modsatte Dør — den anden Herres! 

Det er altsammen meget godt, men vi foretrækker 
dog at gaa lidt højere: sagde min Ven og pudsede sin 
Næse. 

Den Kjoleklædte saa” paa ham over Skuldren, og 
gik derpaa uden at sige et Ord udenfor paa Gangen. 
hvor han raabte med skarp Stemme: Giacomo! 

Hvad Pokker skal alt det til? spurgte jeg lidt utaal- 
modig. 

Jeg har villet bese et Hotel ved den store Kanal, 
og mu. har vi sét det. Der har vi Giacomo! Avanti 
sopra! | 

Et ægte veneziansk Hoved kom til Syne i Døren, og 
en ægte veneziansk Lømmel i kort, afstumpet Trøje og 
med en lille Kasket under Armen, førte os ovenpaa. 
Han var straks meddelsommere end den anden. 

Signorerne vil nok højt tilvejrs; va bene, der er og- 
saa en allerkæreste Udsigt deroppe. Hele Byen, for- 
sikrer jeg Dem, ligesom et Landkort ! 

Han havde Ret; der var en glimrende Udsigt der- 
oppefra. Men jeg maa først beskrive Værelset. — Det 
lignede mest af alt et Theaters Rekvisitkammer.  Opad 
den ene Væg stod en Række Stole, højryggede, stive i 
Nakken, fra det femtende og sekstende Aarhuddrede. 
Ved den modsatte Væg var hensat Stole og et Par Smaa- 
borde fra Paryktiden. Et Træpanel, overstrøget med 
sort, skinnende Lak, løb langsmed Væggene i Stuens 
halve Højde, og ovenover var stukne, afblegede Tapeter, 
med'Nymfer, Dyr, Trær og adelige Vaaben. — Tapeterne 
var slemt medtagne af Tiden. Paa den ene Væg" hang 
etmørkt, langagtigt Billede, forestillende Susanne i Badet. 
Det havde ikke stort kunstnerisk Værd, og var rimelig- 
vis mest hængt op for at skjule Tapetets Forfald bagved. 
En Kanapé af moderne Snit og et Bord med sprukken 
Marmorplade var rykket henimod: det store, trefags Vin- 
due, der aabnede sig fra Gulvet og næsten op til Loftet 
ud imod” en Altan med to sørgende Cypresser i store, 
gule Lervaser. Vindussøjlerne, de elegante Kapitæler, og 
Buerne med deres gennembrudte Arbejde var i den re- 
neste, gammelvenezianske Stil. Et Par klaprende Jalu- 
sier "blev lukkede op, og ind i-Værelset strømmede den 
fugtigmilde' Luft dérudefra, og det dæmpede Solskin teg- - 
nede' i bløde Skygger henover det revnede Mosaikgulv 
Vinduesbuernes hele lille arkitektoniske Mesterværk. 

Og saa Udsigten derude fra Altanen, kære Frue. 'Ja 
hvad nytter vel Navne? Hvad nytter det, om De fik at 
vide, at man saa” tversover Toldbodbygningen, over imod 
Lagunøen ' Giudecca, med dens Paladser, med dens fra 
Goethes Breve bekendte Kirke Il Redemtore, helt ud i 
det blaa Adriaterhav? "De vil snuble over Navnene, og 
min Pen vil dog ikke' blive Dem nogen Pensel. Jeg vil 
sige: Dem, at vi fra Altanen saa ud' igénnem det bløde, 
bleggule Solskær, og saa” hele den vestlige Del af den 
forunderlige, stille By svømme i alle Farvetoner for- vor 
Fod. Kanalerne blinkede, de mørke Gondolerglede frem 

og tilbage henover dem; hvor Solskæret traf Paladserne, 
gnistrede det, hvor Marmorfladerne vendte bort fra Solen, 
blaanede det; Kirkespir med rød Tegl eller med anløbne 
Kobbertage, og ligeoverfor os Maria della Salutes næsten 
overlæssede Marmortempel, hvis Pantheonskuppel hvæl- 
vede sin Skyggemasse som en Kæmpeballon, der kun 
syntes at vente paa Adriaterhavets opfriskende ÅAande- 
pust, for i majestætisk Storhed at sejle op igennem Rum- 
met, skuende ned paa den vidunderlige Stad. 

Her var stolt at staa en Maaneskinsnat og se ud 
over Byen! sagde jeg. 

Du har altid saa travlt med Natten! svarede min 
Ven. Jeg synes, her er smukt nok om Dagen. Giacomo, 
hvad koster Værelset? 

Istedetfor Svar gik vor Cicerone hen og aabnede en 
Dør i Panelet. , 

Her er et udmærket Sovekammer for Signorerne ! 
sagde han. 

Vi saa' ind i Kammeret. To opredte Senge med 
snehvide Overtræk. Et Toiletbord med afgnavet For- 
gyldning i Rokokoarbejde, et stort Spejl, isprængt med 
mørke Plettér, og paa Væggene et helt Portrætgalleri, 
stirrende ud fra rigtdekorerede, men stærkt medtagne 
Rammer. 

Nok et Pulterkammer, men forresten ganske hygge- 
ligt! sagde min Ven. Naa, hvad koster saa alle disse 
samlede Herligheder maanedsvis ? | 

Giacomo kneb Øjnene sammen, vendte Ansigtet halvt 
: fra os, og nævnede en ublu Pris. 

Min Ven bød ham med største Sindsro det halve. 
Han skød Skuldrene opefter og trak Hovedet nedefter, 
hævede Armene, som en Helgen, der skal underkastes 
Pinsler, og tog alle sine Kolleger i den hele Kalender 
til Vidne paa, at Prisen var ringe — især med saadan 
en Udsigt. 

Det er Udsigten, vi betaler for. Spørg Værten, om 
han vil gaa ind paa mit Bud? Jeg betaler i ethvert Fald 
ikke mere! i 

Giacomo saa” paa ham, bukkede og forsvandt. 

Vi kunne have det fortræffeligt her! sagde jeg. Om 
Aftenen tænde vi Hængelampen i Loftet her over Kana- 
péen; og saa Åltanen — den er i Sandhed fristende! 

Jeg traadte atter ud paa Balkonen og saa” ned i 
Kanalen, dybt under mig. 

Mærkeligt er det dog med denne Tilbøjelighed hos 
Mennesket, naar man staar paa et højt Sted! sagde jeg. 
Har Du ikke ogsaa tidt følt denne Lyst til at springe ned? 

Det er Nervøsitet! svarede han. 

Maaske! Og med alt det er jeg dog ikke svimmel. 
Jeg tror, jeg kunde gaa her udenom Rækværket, uden 
at falde ned; men Lysten... 

Du skal dog ikke prøve derpaa! svarede han leende. 
Dukkerten kunde muligvis blive for stor. Naa, Giacomo, 
hvad siger saa Din Padrone? Han vil ikke? Godt, saa 
gaar vi et andet Sted hen. Medmindre — er her flere 
Værelser ovenpaa? 

Giacomo svarede, at ovenpaa var Tjenerpersonalets 
Værelser, men lidt længer hen paa Foraaret kunde der 
maaske nok blive et enkelt Værelse deroppe....: 

Ja naturligvis. Naar først den store Fremmedsværm 
kommer, saa høkrer man alt ud. Vi kender Rummelen. 
Her har Du noget for Din Ulejlighed, Giacomo, og hils 
saa Din Padrone og sig ham, at han uden Skade for de 
Fremmede, der. vil betale Værelset, kunde sætte noget 
af dette Marskandiserbohave paa Loftet. Adio! 

Jeg saae mig endnu en Gang omkring i Værelset, 
og kastede et Blik ind i Sovekammeret. Jeg véd ikke, 
men jeg var i Grunden bleven fortrolig med den Tanke, 
at vi skulde opslaa. vort Pavlun her. Der var en egen 
Hygge i dette Marskandiseragtige, i denne Sammenstillen 
af saa mange uensartede gamle Sager. Jeg gik hen til 

"… Væggen, modsat Døren ind til Sovekammeret, og stødte 
en Træskodde op til et Vindu, som jeg nu først fik Øje 
paa.  Ligeoverfor mig havde jeg Bagsiden af en for- 
falden, paladsagtig Bygning. I en buet Vinduesaabning 
stod en ung Pige, pudret efter Venezianerindernes Skik, 
men forøvrigt med friskere Teint end sædvanlig, og van- 
dede en Nerium. Jeg nikkede uvilkaarligt over til hende. 
Hun nikkede igen, lo, viste "Tænder, og forsvandt. 

Hør, lad os blive her! sagde jeg til min Ven. 

Nu ingen Dumheder! svarede han. Vi kan tidsnok 
blive af med vore Penge i Venedig, og en Balkon ud 
over en Kanal findes overalt. Andiamo! 

Giacomo fulgte os ned til den første Trappeafsats, 
og blev saa pludselig borte. " Vort Tilbagetog ned igen- 
nem Etagerne og ud igennem Forstuen var i Grunden 
lidt flovt. Ingen hilste os, men Alle saa” paa os. Man 
er imidlertid haardhudet paa Rejse. Selv Majordomus 
formaaede ikke at tilintetgøre os med sit Blik. Og dog 
— da vi stod ude paa Landingstrappen, ønskede vi 
begge, at vi havde ladet vor Gondoliere vente paa os. 
Hotellets uniformerede Gondolierer, med de blaa Skærf 
og de blanke Hatte, tog ikke den ringeste Notits af os, 
Opvarterne begyndte at hviske sammen, og Majordomus 
brugte sin Tandstikker paa en saadan Maade, at jeg fik 
Blodet op i Kinderne. 

Holla! raabte jeg, og vinkede ad en Gondol ude i 
Strømmen. Men den skød forbi med et uforstaaeligt 
"Bvar; den var optaget. 

Vi komme til at gaa denne Vej! sagde min Ven 
med en noget paataget Sindsro, og pegede paa den mu- 
rede Dæmning, Fondamentaen, der løb langsmed Hotel- 
lets Yderside, og som bøjede af med en brat Vinkel ind 
i en snever Gyde, saa snever, at vi næppe begge kunde 
gaa jævnsides. 

Ikke saa snart var vi kommen om Hjørnet, før vi 
begge stansede, saa' paa hinanden, og gav os til at le. 

Vi havde sét saa ærgerlige og paa samme Tid saa sluk- - 
ørede ud, at Synet af os selv gensidigt var uimodstaae- 
ligt. «Man bliver altid ti Aar yngre, naar man er paa 
Rejse, og vor Latter og den Maade, vi gav vor Harme 
Luft paa, hørte hjemme i Tyverne. 

Hør, véd Du hvad.... jeg kunde dunke den-Fyr 
med hans Tandstikker ! 

Skal vi gaa tilbage, og spørge ham, hvad Klokken er? 

Skal vi leje en Gondol i tre Timer, og saa lægge 
osvudenfor Trappen og sé paa ham gennem Kikkert? 

Ja, og advarede Fremmede? .... osv. osv. 

Vi gik videre:ned ad Gyden, stod paa ny stille, og 
gav OS paa ny til at le. 

I en aaben Dør, halvt ude paa Gaden, sad en Sko- 
mager og bankede Pløkkerne ind i en Støvle. Lænet op 
imod Dørposten stod en ung Pige i en blaa Sirtses Kjole, 
med studset Haar, et fileret, uldent Tørklæde: over Nak- 
ken, og rullede med sin ene -fremstrakte Fod, som nyde- 
ligt indesluttedes i en lille Tøffel, en Kattekilling, frem 
og tilbage over Tærskelen. 

Der er jo min Genboerske oppe fra Vinduet! 
sagde jeg. 

Hvad, har Du allerede Bekendtskaber i dette Kvarter? . 
spurgte min: Ven, ikke uden en vis Forbavselse. 

Min Støvle kunde i Grunden trænge til ...! 

Nej, Du er mageløs! udbrød han. Kom, lad os 
nu gaa! 

Den unge Pige havde imidlertid sét: op, og syntes 
ligeledes at genkende mig. Hun smilede paa den natur- 
lige og skælmske Maade, som kun disse Sydens Børn 
formaa det, uden at Smilet kan udlægges som andet, end 
den rent barnlige Glæde over at vide sig betragtet af 
en' Fremmed, 

Vil De rette lidt ved. min ene Hæl? bad jeg Sko- 
mageren. 

Adelaida, bring den fremmede Signor en Stol! sagde 
han til Pigen, og lagde sit Arbejde fra sig. Gaar De 
skævt paa Hælen? spurgte han paa gebrokkent Tysk. 

Jeg svarede, at jeg godt forstod Italiensk. 

Jeg troede, De var fra Wien! sagde han. Adelaida, 
visk den anden Stol af til den anden Signor! 

Vi sad nu hver paa sin Stol og spærrede Gyden 
fuldstændig: Jeg gjorde den Bemærkning til den gamle 
Skomager, som havde bemægtiget sig mit Ben, at jeg 
følte mig som en Hest hos en Smed. 

Forstaar Du, Adelaida, cosi com” un” cavallo! Min 
Datter har aldrig sét en Hest, forklarede han. 

Hun lo og viste sine hvide Tænder. 

Adelaida er et smukt Navn! bemærkede min Ven, 
som ikke vilde staa tilbage. 

Hun gav Kattekillingen et Spark med sin lille Tøffel- 
snude, og lo ad de Krumspring, som Dyret gjorde. Hver 
Gang, vi sagde noget til hende, smilede hun og oversatte 
det hurtigt i sin egen bløde Dialekt; saa først gav hun 
Svaret tilbage. 

En Støvlehæl bliver under visse Omstændigheder 
hurtig færdig, især naar der ikke er meget at gøre ved 
den. Da vi havde rejst os, og jeg havde betalt ham, 
straalede den Gamles Øjne, oz han spurgte, om vi boede 
i Nabolaget og om vi i saa Fald vilde huske ham i paa- 
kommende Tilfælde. 

Signorerne bor i Hotellet her henne! forklarede Dat- 
teren, og udstrakte Haanden med de tre smaa, buttede, 
— ikke aldeles hvide Fingre lukkede. 

Jeg berigtigede, at vi havde set paa Værelser i Ho- 
tellet, men havde fundet dem for dyre. Vi søgte os 
Lejlighed. 

Lejlighed; Faer, hører Du! Og nu kom en saadan 
Mængde Interjektioner, ma, che, ai, der aabnede en ri- 
vende Strøm af Sætninger, som jeg kun med Møie fandt 
Sammenhængen af. Der var Lejligheder nok, over tu- 

sinde at faa i Venezia, og hun, Adelaida, tjente hos en 
Enke, lige herved, som havde møblerte Værelser for til- 
rejsende Signorer, billig, meget billig, og Senge, gode 
Senge, meget gode Senge; vi kunde blot følge med, saa 
skulde hun vise Vejen ! 

Den Gamle oversatte os Meningen i et roligere Tempo. 
Adelaida gestikulerede, smilte, 10, klappede i Hænderne 
og greb sluttelig Kattekillingen i Nakken og sagde: Kom! 

Vi fulgte hende et Par Huse længer frem; hvor hun 
"smuttede ind ad en Dør, over en Gaard, og løb let som 
en Kat i Forvejen opad en Trappe. Vi stansede paa 
anden Sal foran en stænget Dør, som efter Spørgsmaalet: 
hvem der? og paa Svaret: amici! blev aabnet for os 
med megen Larm. En søvnig udseende, temmelig kor- 
pulent Dame i sort Silkenederdel og en rødstribet Nat- 
trøje underkastede os et kort Syn, hvorefter Adelaida 
med rivende Tungefærdighed forklarede Hensigten med 
vort Komme. . 

Jeg vilde næsten ønske, at den gode Adelaida ikke 
havde været slet saa tjenstvillig! SEE min Ven og saae 
sig omkring. 

En Stue, Hvor vi blev ført ind, var meget tarvelig 
møbleret med Stole og en Sofa af flettet Straa, og Vin- 
duerne vendte ud, eller rettere ind, til en Gaard, hvor 
Klædningsstykker var hængt til Tørre paa lange Snore, 
og hvorfra Skraalet af en støjende Ungdom trængte op 
til os. 

Qua, qua! sagde Adelaida, som hurtigt havde op- 
fattet vort Blik. Denne Vej, Signorer, en Trappe op 
endnu til la bella veduta ! 

Atter. klaprede hendes smaa Tøfler opad Stentrappen. 
Vi stod i en mørk Korridor med Døre til begge Sider. 
Hun viste os ind i et højt, luftigt Værelse, tarvelig 
møbleret med et Bord, en Servante, et Par Stole og en 
Seng — snehvid rigtignok, men noget kort. En Balkon- 

dør, der førte ud til en Altan med hvidmalet Jerngelænder, 


og — den Store Kanal" nedenunder. 

Det er brillant, Adelaida! sagde jeg. Men hvor 
vender det andet Værelse ud til? 

Hun lo og lukkede Døren op. Det var en Hjørne- 
stue, møbleret ganske som det forreste Værelse og med 
en Balkondør; der for Øjeblikket var tillukket med Skod- 
der I den modsatte Væg var et højt Buevindu.  Vin- 
duet, saavelsom Skodden, stod aabent, og i Karmen stod 
en blomstrende Nerium, 

Men det er jo. der, hvor..... 

Jeg traadte. hen til Vinduet, og havde ligeoverfor 
mig, næppe to Favne fra mig — Hotellets Sidefløj og 
det Jalusi, som jeg for nogle faa Minuter siden selv 
havde skudt op. 

Signoren kender min Blomst? spurgte Adelaida og 
klappede; i Hænderne. | 

Den næste Morgen var vi indkvarteret i vor nye 
Lejlighed. 


Jeg hører i stille Stunder 

Kanalens rislende Strøm; 

Den blander sig, medens jeg blunder, 
Ind i min vaagne Drøm. 

Af ingen hastende Hovslag brudt 
Slynger sig Dagenes Kæde; 

Kanalen risler dernede, 

Jeg hører den hver Minut. 


Det er, som en vandrende Sanger, 

Der staar for min stængede Dør, 

Og spænder sit Net og fanger 

I Strengene Fangens Gehør. 

Med kyndige Hænder han Maskerne slaar, 
Tonerne Tonerne møder. 

Hos Fangen derinde bløder 

I Brystet de gamle Saar. 

Han ser gennem Gluggen, hvor Skyen 
Sænker sig blussende ned, 

Som vilde den hviske til Byen 

Sin navnløse Kærlighed. 

O vidste Du, Sanger, hvad nu jeg sér, 
Hvad aldrig mit Øje forglemmer! — 
Betro mig kun Synet; jeg gemmer 
Paa det, som paa meget mer! 


ES 


Jeg boede altsaa nu ved den Store Kanal. Jeg 
havde taget Hjørneværelset til mit Brug. Vinduesskoddet 
over imod Hotellet holdt jeg stadig lukket — det kunde 
jo ikke interessere mig at sé derover — Balkondøren 
ud imod Kanalen havde jeg derimod stadig aaben, og 
Adelaidas Nerium havde jeg flyttet ud paa min lille 
Altan. Jeg var begyndt at arbejde, og jeg sad meget 
hjemme, hvorimod min Ven Størstedelen af Dagen og 
sommetider Aftenen med strejfede omkring i Byen. 

Du er jo bleven en fuldstændig Eremit; man skal 
ikke arbejde i Venedig! sagde min fidus Achates en Dag 
time 

Man skal netop arbejde i Venedig! svarede jeg, og 
tørte min Pennespids af i Bordtæppet. 

Du kunde da idetmindste gærne ofre et Par Timer 
daglig for at følge med mig omkring i Kirkerne. Jeg 
har igaar opdaget en Tizian, et Hoved siger jeg Dig. 
OD 

Jeg skal gaa med Dig imorgen. Nu maa Du ikke 
forstyrre mig ! 

Vil Signoren ikke have gjort istand i sit Værelse? 
spurgte Adelaida. som stak Hovedet ind ad Døren. 

I alle Helgeners Navn, lad mig sidde! raabte jeg, 

Jesus Maria! Nu gaar jeg øjeblikkelig. Signor Lu- 
dovico, hørte jeg hende spørge udenfor Døren, hvad er 
det egenlig, Deres Ven har saa travlt med? 

Han skriver Vers. Og saa er han ikke til at spøge med !— 

Den næste Dag stod vi i et Sidekapel i den lille 
Kirke — ja Gud maa vide dens Navn. Madonnahovedet, 
vi skulde se, kunde i hvert Fald en Tizian have været 
bekendt. Blond, kruset Haar, disse store, mørke, drøm- 
mende Øjne, den varme, gulblege Karnation, og alt i 
Skæret af to viftende Vokslys, saa at Farverne svømmede 
over i hinanden, og Haarets store, gyldne Masser næsten 
syntes at bølge under en Bevægelse af den barnligt 
runde Nakke. Det var en Madonna paa atten Aar, som 
ikke havde været Moder endnu. 

Dette Hoved forfulgte mig, da jeg var kommen hjem. 
Jeg smed mit Manuskript ned i Skuffen, rykkede min 
Stol hen til Balkondøren , og saa” over Altanens Gitter 
op mod den rolige, graablaa Eftermiddagsluft. hvor nogle 
lange, lette Fjærskyer trak sig hen i purpurrøde Striber, 
med ubestemte Konturer, svømmende, som Kysterne af 
Guldalderens forjættede Verden, i det Hav af nedstemte 
Farvetoner, der omgav dem oppe og nede. 

Alt drømmer i Venedig, naar man selv vil drømme 
med. Det er maaske ikke ganske sundt. Der løber al- 
tid noget ind med i Drømmene, som en kraftigere Natur 
helst maa se at holde udenfor. Men til syvende og sidst 
kommer det da heller ikke an paa, altid just at være i 
Panser og Plade. 

Min Ven kom forat afhente mig. Vi plejede at spise 
sammen paa denne Tid. Jeg vilde egenlig helst være 
bleven hjemme, men han lo mig ud og sagde, at man 
kunde fordærve selv en Jernkonstitution ved denne sta- 
dige Uregelmæssighed i Maaltiderne, endsige en Konsti- 
tution, som allerede var noget anløben. 

Spis, drik og sov i rette Tid, og Du vil kunne gøre 
Vers som en Engel. Lad mig høre noget af, hvad Du 
har begaaet idag? 

Jeg afslog det. 

Som Du vil; jeg foretrækker i Grunden ogsaa Lyrik 
efter Kaffen. Blot saameget: disse gamle Legender om 

en tom Mave og et fuldt Hjærte tror jeg ikke paa." En 
Fiskeret,; en Kødret, en Omelet og en halv Flaske Vin, 
saa kan Du spille op som Apollo paa Helikon. 

Jeg 10, tog min Hat og gik med ham. 

Vi plejede, naar vi havde spist, at ryge en renen 
til vor Kaffe paa Markuspladsen. Derfra krydsede vi saa 
over Bror, gennem Gyder, ned til vor, egen Gyde, hvor 
vi først fik os en Passiar med den gamle Skomager og 
med ÅAdelaida, der plejede at underholde sin' Faå'er paa 
denne Tid, lige forinden Mørkets Frembrud. Naar vi da 
havde forøget vore Sprogkundskaber i veneziansk Dialekt, 
købte vi i et lille Udsalg, et Par Huse længer fremme, 
nogle Apelsiner, som vi fortærede paa Hotellets Fonda- 
menta. 

Vi havde gjort dette den første Dag, da vi var kom- 
men til at bo hos Adelaidas Madmoder. Vi havde stillet 
os paa Fondamentaen, i passende Afstand fra Landings- 
trappen, og havde gennem Briller og Lorgnet iagttaget 
Majordomus og Opvarterkohorten, medens vi sindig for- 
tærede vore Frugter og kastede Skallerne ud i Vandet. 

Vor koldblodige, vedholdende Opmærksomhed for 
Personalet paa Trappen havde øjensynlig ærgret Perso- 
nalet, og vi fortsatte de følgende Dage. Det var jo vor 
Hviletime, og man bliver som sagt ungdommelig paa Rejse. 

Vi havde meddelt. Adelaida vor skumle Idræt, og 
hun, som var godt kendt i Hotellet saavelsom i hele 
.…. Nabolaget, . havde lét om muligt endnu hjærteligere end 
vi selv den første Dag. Hvad der gjorde, at vi saa haard- 
nakket fortsatte denne lille Krig, var maaske forøvrigt 
den Opdagelse, som vi troede at have gjort og som og- 
saa stadfæstedes af Adelaidas Udsagn, at Hotellet dette 
"Foraar havde et ganske usædvanlig lidet Fremmedbesøg. 
Og den Omstændighed, at en Gondol med Rejsende endnu 
aldrig i vor Nærværelse havde lagt til ved Hotellets.Trappe, 
maatte naturligvis være Personalet, og især den store 
Majordomus, en Torn i Øjet. 

Der var ved Enden af Gyden, umiddelbart udenfor 
Hotellets ene Hjørne, et lille Færgested, en Traghetto, 
hvis Gondoler regelmæssig løb frem og tilbage mellem 
Kanalens tvende Bredder. Det var nu blevet vor Hoved- 
fornøjelse, medens vi stod og spiste vore Apelsiner paa 
Fondamentaen, at tale højt til hinanden paa Italiensk, 
saa højt, at det kunde høres paa Hoteltrappen, og vædde 
med hinanden om, at den eller den betræffende Gondol 
vilde bringe Gæster til Hotellet. Gondolerne gled i deres 
mørke, uforstyrrelige Ro bestandig forbi, og Passagererne 
landsattes bestandig paa Traghettoens Trappe, men ikke 
en eneste paa Hotellets. 

Ja, kære Frue, man bliver nøjsom i sine Adspredel- 
er; det vilde De maaske ikke have tænkt om mig. Men 
naar man har siddet den halve Dag og drømt med Dante 
og Åriost i Haanden, og den halve Nat har siddet ved 
sit: Bord og arbejdet paa sin Fortælling, og naar man i 
Skumringen ikke vil henfalde i altfor travrige Selvbetragt- 
ninger, saa … bliver man netop i Skumringen kapabel til 
at. føre Krig med en Majordomus, som har haft det 
Uheld at fornærme En ved at bruge sin Tandstikker paa 
en uforskammet Maade. 

Skumringen var altsaa "SR g og Løgterne ved 
Hotellets Indgang var tændt. Da saa” vi en Gondol 
lægge til ved Trappen, og vor Majordomus og den Kjole- 
klædte gjorde Front. En enkelt Koffert blev langet op, 
en Herre og en Dame dukkede ud fra den sorte Ka- 
lesche, flere Hænder blev rakt frem oppe fra Laudings- 
" trappen, men Herren lagde sin Arm om Damens Liv og 
hjalp hende selv op med et lille, elastisk Sæt. 

Han udtalte kun nogle faa Ord; vi hørte at det var. 
Fransk. Saa gik han hastigt med Damen under Armen 
ind gennem den oplyste Forstue. 

Det var da et nygift Par, det tør jeg vædde paa! 
sagde min Ven. 

Hun var tæt indhyllet i et Regnslag og havde Slør 
for Ansigtet. Figuren var ungdommelig og slank, ikke 
meget over Middelhøjde. Han lignede — hvem var det 
dog, han mindede om? en Illustration i en Udgave af 
Goethe; rigtig: Werther! 

Det har næppe været Franskmænd, trods Sproget, 
sagde jeg. 

Sproget er ikke altid Bevis! sagde min Ven. Vi 

gjorde jo ogsaa vor Debut under fremmede Toner. Naa, 
det vedkommer forresten ikke mig. Hvor gaar Du 
hen nu? . 
Jeg gaar op paa mit Værelse! Det er sandt, jeg 10- 
vede at præsentere Dig iaften for mine Venner, de tyske 
Malere. Der skal drikkes Conegliano i en bekendt 
Vinstue. 

Conegliano er en lumsk Vin. Men, det er det samme, 
kom og hent mig Klokken 9 i min Kafé under Procura- 
zierne. Å rivederci! 

Vi skiltes. Jeg gik op paa mit Værelse. Jeg burde 
have tændt Lys, men jeg tændte ikke Lys; jeg véd i 
Grunden ikke hvorfor. Jeg tændte mig en Cigaret og 
gik ud paa Altanen med Armene hængende over Gelæn- 
deret. Aftenen var mørk, Luften noget diset, Stjernerne 
kom kun sparsomt til Syne. Hotelsiden af den Store 
Kanal var oplyst, den modsatte Paladsrække laa i Mørke, 
Maria della Salute løftede sin Kuppel gigantisk i det 
Dunkle mod det tiloversblevne svage Skær af den vest- 
lige Himmel. En Gondoliere nynnede en Stump af en 
ensformig Melodi dernede 1 Forbifarten. Forresten var 
Alt siille, stille som sædvanlig i den sælsomme, afdøde By. 

Jeg lod Gløderne fra min Cigaret drysse ned i Mør- 
ket under mig, og morede mig med at se, hvor længe 
de kunde være om at naa ned til Vandet. De fleste 
slukkedes, inden de kom saavidt. Idet jeg saaledes stod 
og: bøjede mig ud over Gelænderet i tankeløs Leg, kom 
jeg til at se til Siden nedover vort Hotel. Det store 

Værelse påa første Sal var oplyst; i Glasverandaen stod 
to Skikkelser, belyst af Skæret fra Lampen eller Lysene 
inde i Stuen. De havde aabnet en af Ruderne i det 
store Glasskab og stod og saa”, ligesom jeg selv for et 
Øjeblik siden, udover den mørke Kanal. Men han røg 
ikke Cigaret. 

Jeg fulgte i det dæmpede Lysskær Rundingen af 
hans Arm. Den laa fast om hendes Liv. Hun lænede 
sig tæt op til ham, "han skyggede hendes Hoved med 
sit eget. Jeg saa' Halvdelen af hans Profil som en 
Silhouette med den blanke Rude bagved; den var aldeles 
werthersk. Jeg saa” hendes opløste Nakkehaar; det var 
blondt og rullede i en gylden Strøm tilbage over Ryggen, 
indtil hans Arm kom som en Dæmning, der tvang Strøm- 
men tilside. 

Saaledes stod de, og jeg véd ikke hvorfor, men jeg 
kunde ikke faa mine Øjne fra den ubevægelige Gruppe. 
Hvad kom den i Grunden mig ved? som min logiske Ven 
vilde have sagt. 

»… Pludselig for de sammen dernede, saa pludselig, at 
man skulde tro, noget havde forskrækket dem. Han 
lukkede Ruden og tog hende hastig, uden at slippe sit 
Fayvntag, tilbage ind i Stuen. 

ÅAchates har Ret; et nygift Par! Hvem farer ellers 
saadan sammen, formodenlig ved en klodset Opvarters 
Indtræden? tænkte jeg. | 

Og jeg ønskede, at de vilde komme tilbage. Men 
de kom ikke. 

Jeg havde endnu mindre Lyst end før til at tænde 
min Lampe. Arbejde kunde jeg dog ikke. Der blev kø- 
ligt ude paa ÅAltanen, og jeg flyttede mig ind i Værelset. 
Jeg blev ved at sidde og ryge den ene Cigaret efter 
den anden, indtil jeg forekom mig selv som en eneste 
stor St. Hansorm, der ikke har andet at bestille end at 
sidde og lyse i Mørke. 

Santo diavoletto! raabte Adelaida, som traadte ind 
med Lys. Hvor Signoren forskrækkede mig. Jeg troede, 
De var gaaet ud! 

Jeg gaar ogsaa med det samme! sagde jeg og saa 
påa mit Uhr. 

Adelaida tændte mine Lys, og gav sig ifærd med 

min Servante. 
Nu er der da kommen Rejsende i Hotellet. Aa, 
saadan et nydeligt Par. De bår paa første Sal. Hvem 
der var saa rig! 

Adelaida faldt i Tanker med min Hovedpude imellem 
Hænderne. 

Jeg har selv sét de Rejsende! sagde jeg. De bår 
paa første Sal, har blaa Atlaskes Stole, forgyldte Bord- 
ben og en, en — jeg vidste ikke hvad Kakkelovnsskærm 
hed — una tavola ved Kaminen med Vittore Emanuele 
- i grøn Grund ! 

Hvorledes? har De været derovre? er det Deres 
Venner? 

Nej. Godnat Adelaida. Sluk Lysene, naar Du gaar! 

Buona sera! sagde hun modfalden. De har altid 
saadant Hastværk! 

Jeg hentede Ludvig L. og fik mine sædvanlige Skænd .- 
af ham, fordi jeg kom for sent. Vi krydsede os ind 
igennem Merceriaen, Butikskvarteret, og fandt omsider 
Vinknejpen, hvor vi fik en stormende Modtagelse blandt 
mine Venner, Schwaberne. Det var friske, glade Folk, 
for hvem Leben und leben lassen var Mottoet. I deres 
snurrige, bløde Dialekt, hvor n'erne spillede Undtagel- 
sernes Rolle, passiarede de væk om alle mulige og umu- 
lige Ting. De blandede Tiibinger-Studenterhistorier sam- 
men med Miinchener-Malerhistorier, og Repertoiret var 
broget nok. Coneglianoen kom ind paa Bordet i store 
Lerkrukker paa to og tre Litrer hver. Snart begyndte 
Kinderne at blusse og Øjnene at glinse, og alle talte i 
Munden paa hverandre. Sydtyskeren lægger ikke Fingrene 

imellem, naar han sidder ved Drikkebordet, og Coneglia- 
noen er en stille, men lumsk Gæst, der altid finder Stem- 
ningen bedre, hver Gang han har været ude og kommer 
ind igen. 

Jeg havde imod Sædvane søgt mig en Krog, hvor 
jeg kunde sidde uforstyrret i mine egne Tanker.  Be- 
standig var det Synet af Gruppen dernede i Glasveran- 
daen, som beskæftigede mig, Og hvorfor? af hvad Grund? 
Hvad var mig Hekuba?..…. 

Spørg ikke, kære Frue! Hvis det endda var Hekuba, 
saa havde Æneas dog nogen plavsibel Grund til at be- 
skæftige sig saa meget med dette stumme Billed. Jeg 
havde imidlertid ikke en Gang sét Ansigtet. Det er mu- 
ligt, at det var en Andromache, muligt at det var en 
Thisbe. Va bene, jeg sad stille for mig selv i min Krog 
med Hovedet støttet i min Haand, og hørte nu, at jeg 
selv blev gjort til Genstand for en, med Afbrydelser og 
Tilsætninger, lydelig -udbragt Toast. 

Man undrede sig, sagde Taleren, ikke over mine 
Ejendommeligheder, men man beklagede, at ved en saa- 
dan Lejlighed.... 

Hvorfor jog jeg ikke alle Erindringer paa Flugt, lod 
dem blive bagved Alperne? Jeg skulde transalpinere alt, 
hvad som trykkede. Det havde de andre gjort. Hvis 
der var en Dame med i Spillet hist, saa var der Don- 
naer nok her, som vilde trøste mig. Jeg skulde begynde 
med at søge deres smilende Billed i Coneglianoen. Hvis 


"det. var Verdens reformatoriske Ideer, som trykkede mig, 
"saa skulde jeg ogsaa degynde med Coneglianoen. Den 


trængte til en radikal Udryddelse, og han, Taleren, havde 
hidtil anset mig for. en Mand.... osv. osv. 

Jeg sprang op, satte den halvfyldte Krukke for 
Munden, og tømte den. 

Bravo, bravo! Cimbrerne er gaaet over Alperne! 

Jeg følte, at jeg havde gjort min Skyldighed; tillige 
følte jeg, hvor forceret min Munterhed var og vilde blive. 

Jeg benyttede et gunstigt Øjeblik til at liste mig usét 
væk, og jeg kom hjem paa mit Værelse, tændte Lysene 
og satte mig ved Bordet. 

Den fyldige Vin løb mig gennem Åarerne. Jeg gik 
ud paa Åltanen. Det kølede. Jeg. saa' til Siden. ned- 
over Hotellet. Alt var mørkt. « Kun Løgterne nede ved 
Landingstrappen brændte endnu, og kastede et roligt, 
blankt Skær ned i Kanalens forbiilende Vand. Jeg kunde 
formelig mærke paa mig selv, hvor koldt Vandet maatte 
være, dybt og koldt, og roligt, fremfor Alting roligt. 

Jeg gik tilbage til. Bordet, greb et Blad Papir, og 
gav mig til at skrive saaledes som Tankerne netop i 
dette Øjeblik formede sig for mig. 

Saa klædte jeg mig af, pustede Lysene ud, og rul- 
lede mig sammen i den korte Seng. Og inden Søvnen 
endnu helt havde overmandet mig, svævende imellem de 
to Poler, det Bevidste og det Ubevidste, saa” jeg for mig 
et stort Værelse, med blaa Atlaskes Stole, et Tæppe påa 
Gulvet med gule Frynser, og en Kaminskærm med Vik- 
tor Emanuel i grøn Grund. Det fordømte, pluskindede 
Hoved blev ved at drille mig i min Drøm. Ingen anden 
traadte ind i Værelset. Døren til Sidekabinettet var 
lukket. 


Naa, Syvsover! Du kniber ud fra Gildet, som Du 
selv har trukket mig med til; og saa er Du ovenikøbet 
den, der ligger længst om Morgenen. Det var ellers en 
ordenlig Slurk, Du tog med Dig paa Vejen; den reddede 
vor nationale Ære. Aha, der er skrevet Vers inat. Vino 
Conegliano.... Med Din Tilladelse! 

Han havde grebet Bladet, og læste op, medens jeg 
klædte mig paa. 

Hvi sidder Du, Fremmede, tavs og tvær 
Bag Bordet henne i Krogen? 


Du sukker kanske for en Hjærtenskær, 
Eller søger Du nogen? 

Flyt Dig herhen paa de Glades Bænke, 
Del vore Løjer og lyt til vor Sang; 
Madonna hun sørger for Verdens Gang, 
Du kom ej herhid for at tænke. 
Der er Piger, hvorhen Du i Verden gaar 
Skaal! Den Tørstige ta”er sig en Taar! 
Og i Venezia eller Murano: 

Drik, Kammerat, vino Conegliano ! 

Ej sandt, Du fik dog et aabent Blik 

Af skælmske Guder paa Vuggen 

For alt, hvad som lér i den liflige Drik 

Og som klukker i Krukken? 

Fik Du tillige et aabent Øje, 

Blik for det Flitter, som Verden bær” ? 

Nuvel, saa træk imod Verden fra Læ'r, 

Din Iver skal os fornøje. 

Du kan slaa her i Bordet saameget Du vil, 

Værten kan lægge Bordplade til; 

Slaa, som en republikansk Capitano: 
Men drik først Din vino Conegliano! 


TI fejler! Og sørger og søger jeg end, 

Og fik jeg end Gaver paa Vuggen, 

Saa rykker jeg ej blandt de Glade hen 

Ved Bordet, om Krukken. 

Sprudler en Kilde, som Tørsten køler, 

Saa har dens Udspring et højere Væld, 

Med Bukkespring slaar man ej Sorgen ihjel, 

Deres Fod gjennem Slaget man føler. 

Lad os mødes paa Tinderne, dersom I kan, 

Der er min Kilde og jeg Eders Mand. 

Mens såna, véd I, in corpore sano..... 
Behold Eders vino Conegliano! 


Hm! Det lyder jo ganske kønt. Forresten undrer 
det mig, at Du skrev dette iaftes, ved Din Hjemkomst. 
Der er en Moral i sidste Strofe, der smager stærkt ai 
»Dagen derpaa" ! 

Kan være! Du véd, at jeg om Morgenen just ikke 
er synderlig oplagt til æstetiske Drøftelser. Om Morgnen 
skal man holde Fred! 

Som Du vil. Gaar Du med i Akademiet idag? — 

Jeg vilde straks til at sige nej, men betænkte mig. 
De Fremmede derovre fra Hotellet maatte naturligvis 
være i Akademiet idag. Det er jo det første Valfarts- 
sted for alle Tilrejsende. 

Jeg foreslog at tage en Gondol, og. vi raabte en an 
nede fra Traghettoen. 

Kan Du nu ikke lade vor stakkels Majordomus være 
saa tidlig paa Dagen. Om Morgnen skal man holde 
Fred! sagde Du selv. 

Jeg sér ikke paa Majordomus; jeg sér paa Hotellet. 

Jo! Der er Arkitektur for Øjet. Du fordærver Din 
Smag.ved den megen Sidden inde! — 

Vi kom altfor tidligt til Akademiet. Der var ikke 
lukket op endnu. 

Jeg foreslog at lade os ro frem og tilbage i den 
øvre Ende af Kanalen, indtil Galleritiden begyndte. 

Jeg begriber ikke, hvad Du bestandig vil paa de 
samme Enemærker. Dem har vi da for Øje hver Dag 
fra vor egen Balkon! sagde min Ven fortrædelig. 

Jeg stillede ham tilfreds, og vi drev frem og tilbage 
i Gondolen forbi Hotellet. Der viste sig Ingen i Veran- 
daen og Ingen paa Landingstrappen. 

Vi kom tilbage og ind i Akademiets Sale. Jeg havde 
idag kun flygtige Blikke tilovers for Billederne. Hvad 
kan Billeder hjælpe En, nåar man søger noget ude i 
Livet? 

Da jeg har sagt A, vil jeg ogsaa sige B og C og 
saa fremdeles. Du kan slæbe mig med idag, hvorhen 
Du vil! sagde jeg i en opofrende Tone til min troskyldige 
Achates. 

Han blev sjæleglad, og nu trak vi omkring, fra den 
ene Scuola ind i den anden, omkring i Kirkerne, i Frari, 
i S. Giovanni e Paolo, i Dogepaladset, og endelig op 
påa Campanilen, — overalt, kort sagt, hvor der var 

. nogen Sandsynlighed for at møde mine Fremmede. Og 
overalt forgæves. 

Denne Jagt fortsattes en hel Uge, til min Vens 
store Glæde, til min egen Nedslagenhed. Jo mere jeg 
søgte, jo mere var jeg oplagt paa at finde. Jeg spejdede 
Dag og Aften fra min Balkon, jeg drev selvanden og 
alene i Gondolen forbi Hotellet. Forgæves, ikke et Glimt 
af de To i Glasverandaen. 

Endelig rev jeg mig med en alvorlig Belutuing ud 
af dette Kogleri. Jeg var jo gal. Hvad var ham He- 
kuba, og — han for hende? 

Jeg fik paany mit Manuskript frem og gav mig til. 
at arbejde. 

En Dag, det var i Skumringen, og vi kom fra vort 
Spisekvarter, og standsede udenfor den gamle Skomager. 
. Vi var bleven ked af at drille Majordomus. Jeg gene- 
rede mig ved at staa der paa Fondamentaen og spise 
Apelsiner — ja, havde jeg kunnet staa der alene og 
ubemærket! Men-saaledes straffer Spilopperne sig selv. 

Vi standsede som sagt udenfor den Gamles Værk- 
sted. Vi havde ikke været der den hele Uge. Adelaida 
stod der og legede med sin Kattekilling. Min Ven havde 
købt den et rødt Halsbaand med Bjælder, og Pigen var 
over al Maade fornøjet. 

Gyden var snever. Jeg saa” to Personer bøje om 

Hjørnet og komme lige imod os. Mit Hjærte bankede 
højt, idet jeg paa Forhaand gav Plads, forat lade dem 
komme forbi. Det var dem. 
Ovenover Skomagerens Dør var en Gasløgte. Den 
var just bleven tændt, og den Gamle benyttede sig af 
dens Skær for at gøre sit Dagværk til Ende, en Dame- 
støvle, der skulde forsaales. 

Jeg trykkede mig opad Muren, saaledes at Skæret 
gled mig forbi og ud paa Stenbroens Fliser. 

Min Ven talte i dette Øjeblik højt til mig, og 
påa Dansk. Jeg tror, han sagde nogle Dumheder om 

14% 


208 i Holger Drachmann: 


Adelaidas Fod. Den var virkelig lille, men dog næppe 
saa lille, at den kunde passe i den Støvle, som den 
Gamle nu holdt med et prøvende Mesterblik op for sig. 

De to standsede et Par Skridt fra os. Det var 
aabenbart, at han lyttede efter vort-Sprog. Ligesom be- 
roliget førte han sin Dame hen til den Gamle, og spurgte 
ham paa daarligt Italiensk, om Støvlen var iærdig? 

Den Gamle havde den Svaghed, gærne at ville brække 
paa det Tyske. Han havde havt Arbejde for Østerrigerne, 
medens de laa i Venetien, og havde, tror jeg, en Gang 
været i Wien. 

Ob de' Stivel scho' fertig é? gentog han korrigerende. 

Den Fremmede rystede hastig paa Hovedet. 

Savez vous.... est-ce-que vous comprenez Frangais ? 

Nu rystede den Gamle paa Hovedet. 

Nix fersteh”! Non capisco ! 

Jeg fik den Idé, at optræde som Tolk. Den Frem- 
mede saa' paa mig med et hastigt, ligesom sky Blik ud 
af nogle store, klare Øjne, og bukkede let. 

Jeg bragte denne Mand en — min — min Kones 
Støvle igaar; og da forstod han godt mit Italiensk. Ah, 
den er færdig. Jeg takker Dem, min Herre! 

Han havde talt hurtigt, men lidt stammende Fransk. 

Jeg antog ham for en Russer. 

Forstaar De Tysk? spurgte han mig med det samme 
Blik, som før. Det syntes, at han gjorde dette Spørgs- 
maal mere af Høflighed, end for egenlig at spørge. 

Jeg véd ikke ret hvorfor; men jeg tror, jeg havde 
en instinktmæssig Følelse af, at han vilde undgaa dette 
Sprog. Det faldt mig ind, at svare Nej. 

Jeg tænkte, De var en Russer, da jeg hørte denne 
Herre tale til Dem! Og han gjorde et let Buk henimod 
min Ven. 

Jeg kom uvilkaarligt til at smile. 

Han havde ikke sluppet sin Dames Arm. Hun var 
i det samme, store Regnslag, som forleden, og tilsløret. 

Nu tog hun sin Arm ud af hans, da han skulde betale 
den Gamle. Hun rakte en lille, behandsket Haand 
frem og greb Støvlen, som hun holdt op imod Lyset. 
Sløret var meget tæt; hun slog det til Side et Øjeblik, 
og i dette Øjeblik saa” jeg et ungdommeligt, blegt An- 
sigt, men af en varm, dyb Kolorit; mørke Øjne, med 
lange, bløde Øjenvipper, og Begyndelsen af de krusede, 
gyldne Bølger over den brede, ikke synderlig høje Pande. 

Den Fremmede gjorde en ængstelig Bevægelse, og 
hun lod Sløret falde, puttede Støvlen ind under Slaget, 
tog hans Arm og klyngede sig op til ham. Hun havde 
ikke sét paa nogen af os. 

Han hilste høfligt, men kort, og med venstre Haand. 

De gik. Han i en lang, løsthængende Rejsefrakke 
med en Slags Chenille over Skuldrene; hun i sit Regn- 
slag. Igrunden.... igrunden saa” han ikke ud som en 
russisk Fyrste. Deres Hoveder vare fine, intelligente, 
men deres Væsen manglede dette Noget i den ,, fødte" 
Fornemhed...., og saa deres Overtøj.... naa ja, paa 
Rejse tager man det-jo ikke saa nøje. Det var en be- 
synderlig Række blandede Tanker, der trængte ind påa 
mig, da de drejede om Hjørnet langt borte i Gyden. 
Det var Medfølelse, og det var..... 

Nej, kære Frue, jeg misundte ham hende ikke. Men 
hun var meget, meget smuk. 

Gudbevares! udraabte min Ven.  Tizianshovedet, 
lyslevende med Slør for! 

Adelaida havde ligesom jeg sét efter dem. 

La Poverina!: sagde hun, med et ganske underligt 
Udtryk i Stemmen. 

Hvad mener Du, Adelaida? spurgte jeg. 

Jeg véd ikke rigtig, men jeg synes, det er saa sæl- 
somt, at saadan en ung og fin Signora skal gaa paa 
Gaden med sin egen Støvle under Armen. De siger og- 
saa 1 Hotellet, at Herskabet kun har en eneste Koffert 
med sig, og han maa 'stadig købe, hvad hun bruger, naar 

hun skal skifte. Rejser de fine Folk altid saadan i 
Norden? 

Jeg antager, at De har ligget oppe i de tyrolske 
Bjærge, Adelaida, og kun har gjort en hurtig Afstikker 
herned. Min Ven og jeg har jo heller ikke meget med! 

Ja De og Deres Ven. Ah, la bestia; ché bruto! 

Kattekillingen havde sat sin Klo lidt ublidt igennem 
hendes Strømpe. Nu kom der en Afstraffelse, hvorunder 
hun slet ikke hørte mit Spørgsmaal, om de Fremmede 
plejede at-gaa”ud vad denne)Tid? REST TORE GE 

Efter dette opdagede jeg, at der undertiden selv 
mellem to nok saa gode Venner paa Rejse, tiltrods for 
Samstemmen i Anskuelser og fælles Interesser, kan komme 
Differenspunkter, hvis Aarsag og Begyndelse det er van- 
skeligt at paavise, og som man helst en kort Tid maa 
sætte fuldstændig ud af Debat, samtidig med at man en 
kort Tid gaar af Vejen for hinanden. 

Jeg fandt, at Maden ikke smagte mig rigtig paa det 
Sted, hvor vi hidtil i Fællesskab havde spist, og da min 
Ven var noget paastaaelig i dette Punkt, blev vi enige 
om, at Enhver skulde søge sit Spisekvarter. 

Paa den Maade fik jeg den forønskede Raadighed 
over mine Bevægelser netop i Skumringen, den Tid, hvor 
jeg ventede at kunne træffe mine to Fremmede, naar 
de gik ud. 

Jeg traf dem da ogsaa af og til. Jeg hilste, og han 
besvarede min Hilsen. Den første Gang overrasket, næ- 
sten forskrækket over at blive hilst; han erindrede mig 
aabenbart ikke. Jeg giorde min Hilsen saa høflig, at 
den ikke kunde blive misforstaaet som Paatrængenhed, 
og næste Gang kom vore Hatte af paa samme Tid. 
Videre Tilnærmelse udeblev. Hun var tilsløret som al- 
tid, han stedse lige tilknappet. 

Jeg begyndte at gaa i Rette med mig selv. Her 
strejfede jeg hver Dag i Skumringen omkring i Venezias 

Gyder og paa dens mindst befærdede Pladser, for under- 
tiden at kunne tage Hatten af, naar et fremmed Par gik 
mig forbi, klynget op til hinanden, -fuldstændig nok for 
hinanden, saa ligegyldig for det Menneske, der hilste 
dem, som for den dovne Krabat, der hang over Ræk- 
værket paa de smaa Broer, og tilraabte dem sit evige: 
Gondola, Gondola! 

Nej, han var dem endogsaa mindre ligegyldig end 
jeg.: En Aften — det var blændende klart Maaneskin, 
og Venedig lignede mere end nogensinde en fortryllet 
Stad i Æventyrbogen —— en Aften, da de saaledes blev 
raabt an, saa' jeg, at hun henvendte et Par Ord til sin 
Ledsager, og han steg ned med hende i Gondolen og 
hjalp hende ind gjennem Døren i den lille, sorte Kalesche 
midtskibs — ret et hyggeligt, fortroligt Gemme for et 
Par, ret et melankolsk Rum for en Enkelt. 

Jeg havde fulgt efter dem i nogen Afstand. Da de 
var komne et Stykke bort fra Landingsstedet, sprang jeg 
til og ned i en anden Gondol. Jeg behøvede ikke at 
give min Baadfører nogen lang Forklaring. Den vene- 
zianske Gondoliere forstaar sig paa sligt. 

Vi fulgte efter dem, og holdt den tilbørlige Afstand, 
saa længe det gik gennem de smaa, snevre Kanaler. Nu 
og da faldt Maaneskinnet henover Vandet, naar den øde, 
livløse Paladsrække blev afbrudt ved lave, faldefærdige 
Bygninger, som Maanen kunde kigge nedover. Jeg hørte 
det taktmæssige Slag af Aaren i den stille Vandflade; 
den ensformige Lyd blev kastet tilbage fra de høje Mure 
og under de hvælvede Broer. Tilsidst drejede vi om et 
brat Hjørné og skød ud i den Store Kanal. 

Jeg havde trukket Jalusierne op, saaledes at jeg be- 
holdt en lille Sprække fri til Udsigt paa hver Side. Vi 
nærmede os den forreste Gondol, og snart drev nogle 
kraftige Aarelag os hen paa Siden af den. 

Der sad de inde i den lille, sorte Kahyt. Aftenen 
var mild og der var saagodtsom ingen Baade paa Strømmen. 

De havde Jalusiet nede, og Maanen skinnede paa dem. 
Hun havde slynget sin Årm om hans Hals; han saa” ned 
for sig og havde et sørgmodigt og bekymret Udtryk i 
Trækkene. De talte sammen. Det var Tysk! jeg fejlede 
ikke. Jeg hørte nogle enkelte løsrevne Ord i Forbifarten, 
men kunde ikke samle dem til nogen Mening: 

Da vi var kommen et godt Stykke forbi, bøjede min 
Gondoliere sig frem over min Kalesche, og spurgte mig 
hviskende igennem Jalusiet, om vi skulde vende om og 
løbe den paa Siden igen? 

Nej! svarede jeg kort. Ro videre! 

Jeg lænede mig tilbage mod det bløde Hynde og 
lod Vinduet gaa ned. Marmorpaladserne svømmede mig 
forbi med deres luftige Søjler og Buer. Det var som om 
hele den spøgelseagtige By drømte om henfarne Tiders 
Elskov; som om den nu, gennem det blege Maaneskær, 
saa” selvbebrejdende ned paa sit Savn. 

Hvor hendes Ansigt havde været blegt, og hans med! 

Og hvor hun havde set ham ind i Øjnene, med den 
lysende Styrke midt under Sorg eller Bekymringer, som 
aldrig forlader Kvindeøjet i al dets talende Hengivenhed. 
Og hvor dette Blik syntes at elektrisere ham, da han 
atter saa” op fra sine sørgmodige eller pinlige Selsk sa 
ninger, og mødte hendes Øjne! 

Et nygift Par! en Bryllupsrejse! Jeg var ikke langt 
fra at ønske, at jeg nu havde min Ven ved Siden, for 
at kunne snakke med ham herom; for idetheletaget at 
kunne meddele mig til En. Og dog, nej; det var bedre 
at være alene. 

Jeg lod mig omsider sætte iland, og gik hjem paa 
mit Værelse. Maaneskinnet gjorde mig halv syg. Jeg 
tændte Lysene og gav mig til at læse. Det lykkedes mig 
at sætte mig ind i en allen Tankegang med andre 
Billeder. 

En Stund efter kom Adelaida ind med frisk Vand 
og nogle Breve og Aviser. Hun saa” meddelsom ud, men 

det varede dog noget, inden hun kom frem med, hvad 
hun havde paa Hjærtet. 

Nu er de da flyttet derovre! 

Hvad! hvem? 

De Fremmede derovre paa første Sal! 

Flyttet? raabte jeg og rejste mig hurtigt. 

Op paa anden Sal! svarede hun, og hældte Vand 
paa sin Nerium. 

Jeg traadte ud paa Balkonen. Rigtigt. Glasveran- 
daen dernede paa anden Sal var oplyst, og jeg syntes 
at kunne se Skyggerne af to Skikkelser glide henover 
Ruderne. Men i selve Verandaen var Ingen at sø. 

Rigtigt! gentog jeg, nikkende hen for mig. Damaskes 
Stole og et Cavour-Hoved i Sort! 

Adelaida saa”, ligesom sidst, forbavset paa mig. Der- 
paa nikkede hun ogsaa hen for sig, og nynnnede en 
Stump af en Operatekst, der kunde oversættes saaledes: 
Det bliver ikke derved! 


Et Par Mennesker, der tager til en By, lejer sig 
ind i et Hotel paa første Sal, og flytter ovenpaa, da det 
muligvis bliver dem for dyrt .dernede. Et Par Menne- 
sker, der tager til en By, kun med en enkelt Koffert, og 
som kun gaar ud efter Solnedgang og i det samme Over- 
tøj. Et Par Mennesker, hvoraf den ene er en Mand paa 
henimod de Fyrgetyve, og den anden et ganske ungt 
Blod; en Mand, der har en eller anden pinlig Erfaring 
eller Erindring eller saadan noget at bekæmpe, og en 
ung, smuk og hengiven Kvinde, der deler hans Bekym- 
ring og søger at trøste ham. Nuvel, det er den Slags 
Ting, som man ikke behøver at rejse til Venedig for at 
se. Det er den Slags Ting, hvori der slet ikke behøver 
at være noget mærkværdigt; den Slags Ting, som man 
med god Samvittighed kunde lade passere forbi, uden 

saameget som at skrive en Linje derom eller tænke en 
Tanke derover. N 

Kære Frue. De har ikke været i Venedig. De véd 
ikke, hvad Gondolfarter, Kanaler, gamle Paladser, og 
Maaneskin kan gøre ud af de allersimpleste Ting. Naar 
sligt passerer En i Venezia, saa, løftes et blegt An- 
sigt med et werthersk Udtryk og et blegt Ansigt med 
mørke, drømmende Øjne ud af de sædvanlige Fuger, og 
sættes med samtlige Dekorationer af Gondoler, Kanaler, 
Paladser og Maaneskin ind i en stille, afdød Verden, 
hvor det Usædvanlige synes det allerrimeligste, og de 
menneskelige Lidenskaber bliver fra blodløse Gengangere 
i vore Billedbøger til virkelige levende Væsener med 
fri Vilje og Selvbestemmelsesret. 

Og desuden, kære Frue, — De har jo en god Sam- 
vittighed ! 

Der var atter forløbet en Ugestid. Det overitali- 
enske Foraar var rykket En paa Livet. Maanen stod 
nu sent op og gik tidligt ned. Aftenen var atter bleven 
mørk, men Nætterne straalede med Vaarglans af skin- 
nende Stjærner, og en krydret Duft af de første Blomster 
bævede gennem Luften. Rejsende Englændere og andre 
Foraarsfugle begyndte at indfinde sig i Flokke. 

Jeg havde den sidste halve Snes Dage fulgt mine 
to Fremmede paa deres Spadsereture, paa deres Balkon 
og i deres Gondol. Det var bleven min fixe Idé; og 
den kostede mig flere Timers Nattesøvn og mange 
Stearinlys. 

En Nat, mindes jeg, havde jeg siddet og antres 
Gamle Erindringer vare dukkede op; mit Hoved brændte, 
og da jeg rejste mig fra Bordet, var mit sidste Lys 
brændt ned i Stagen. Jeg stødte Balkondøren op. 
Morgenen var lige i Frembrud. Paladsrækken og Kirken 
traadte saa alvorlige ud af Dæmringen, som om de vilde 
sige: Det er altsammen godt nok, men lad os dog nu 
en Gang se at blive klare over Tingene! 

Jeg sugede den friske Luft md i dybe Drag, gik 
tilbage til Bordet, føjede endnu noget til paa Papiret, 
og. kastede mig paa Sengen med Tæppet over mig. 

Jeg vaagnede ved at Dagslyset skar mig i Øjnene, 
samtidig med at min Ven ruskede i mig. 

Du er uforbederlig. Hvornaar kom Du i Seng? 

Jeg saa” mig omkring, fremmed for alle Omgivelser, 
sprang derpaa ud paa Gulvet og gav mig ifærd med 
Toilettet. 

Flere Vers! sagde min Ven henne ved Bordet. Og 
han læste op. 


Jeg hører i Natten den vuggende 
Lyd af Venezias Vand. 

Det kommer hid over 

Med klagende Lyd. 

Med mumlende Vover, 

Som nærmer sig langsomt, dukkende 
Under den buede Bro. 

De kommer, som smaabitte Dværge 
Fra Marmorpaladsernes Bjerge, 

I Rader paa to og to. 

De bærer en Byrde, de synger en Sang, 
En Ligbegængelse er deres Gang; 
Stemmerne slaa mig imøde: 
Snehvide, Snehvide, Du døde! 


Jeg øjner i Natten det blændende 

Syn af et sovende Barn, 

Med voksblege Kinder, 

Med glattede Haar; 

Det drager, det minder, 

Det gør, at min Pande blir brændende, 
Gør, at mit Hjærte blir Is. 

Det rolige Strøg over Øjet, 

Og Hænderne sammenføjet 

Om Brystet, paa barnlig Vis. 

Paa Barmen, som hæver sig kysk og ren, 
En afbrækket, grøn Oleandergren; — 
Hvi var det, Stemmerne løde? 
Snehvide, Snehvide, Du døde! 

Saa svinder i Natten det vigende 

Kor af det vuggende Vand. 

Det sortner hid over 

For Vindenes Pust 

Med skyndsomme Vover, 

Som sletter, hinanden bekrigende, 

Ud, hvad de tegnede før. 

De drager, de smaabitte Dværge, 
Tilbage til deres Bjerge, 

Ind gennem Morgenens Dør. 

Jeg sidder paa Tærsklen, forstandig og klog. 
Men hvi kan et Syn fra en Æventyrbog 
Saadan om Natten os møde: —? 
Snehvide, Snehvide, Du døde! 

Min Ven lagde Papiret ned i Skuffen, skød den 
langsomt til, drejede sig rundt paa Hælen, og gik et 
Par Gange op og ned ad Gulvet. 

Hvorfor holder Du bestandig de Skodder lukkede? 
spurgte han endelig, og pegede paa Vinduet skraas over- 
for Balkondøren, hvor jeg hin Dag havde sét Adelaide 
staa ved sin Nerium. 

Jeg holder ikke af dobbelt Lys i Stuen, sagde jeg 
Jo roligere Lys i Værelset, jo roligere Tanker. 

Maaske. Det maa Du jo forstaa Dig paa! Men 
jeg synes. forresten, at her trænges til Luft herinde; 
altsaathvis Du: tillader 1 RER 

Han aabnede Skodderne, og traadte et Skridt til- 
bage i synlig Overraskelse. 

Hvad er der? spurgte jeg, dryppende af Vand. 

Vore to Fremmede. Ved Jupiter, nu er de kommen 
paa Pulterkammeret. Blot de nu ikke ender i Antikvitets- 
handelen ! 

Er Du gal! raaate jeg, og for til. Jeg lukkede 
Træskodderne, saa at der kun blev en Sprække aaben, 
og gennem dem saae jeg Jalusierne ligeoverfor mig op- 
lukkede og de to Fremmede siddende paa Kanapeen 
under den gamle Hængelampe, omgivne af Værelsets 
hele besynderlige Udstyr. 

Mere saa” jeg ikke. Men det forekom mig, at mit 
eget Værelse nu havde faaet en ganske særegen Be- 
tydning for mig, ligesom en Slags Skatkammer; og det 
første, jeg gjorde, var at forlade det, forat faa den 
Anden til at gaa. 

Jeg kom hjem efter et På Timers Tid, og alene. 
Jeg listede mig formelig op ad Trapperne, som En, der 
ikke har den bedste Samvittighed. Jeg mødte Adelaida; 
hun standsede og saa” ud, som om hun havde en Med- 
delelse at gøre mig. Jeg sprang hende forbi med et let 
Nik, traadte ind hos mig selv, og lukkede Døren af. 

Saa gik jeg hen til Vinduet og tittede ud gennem 
Skodderne. Mit Hjærte bankede højt. Selv med det 
allerroligste Lys i et Værelse er man dog ikke ganske 
rolig i Tankerne, især naar man staar paa Lur. 

Jalusiet stod aabent endnu derovre. Hun sad 
påa Kanapeen med Hænderne foldede over Knæet. Han 
gik op og ned ad Gulvet med: Hænderne paa Ryggen. 
Endelig stansede han henne ved Vinduet med Ryggen 
vendt imod mig, og talte ind i Stuen. Hun rejste sig 
og kom hen til ham. Han glattede hendes svære, krusede 
Haar, og kyssede hende påa Panden, idet han drog 
hende ind til sig. 

Nu hørte jeg tydelig Ordene, han udtalte; det var 
påa Tysk: Det nytter ikke, vi skyder det ud. fra Dag 
til'Dåag .... Du véd, vi' har ikke flere .”. . Og her 
er Ingen, som .... Nej, det maa ské. Er Du beredt? 
Hun knugede sig ind til ham. Hendes Haar løste 
sig op ved Bevægelsen, og løb i Bølger ned over ham 
og hende. Det saae ud, som om de blev skjult af en 
glinsende Fontaine. 

Pludselig slap hun ham, og de vendte sig begge ind 
imod Stuen. 

Han skød Haaret med nogen Besværlighed tilbage 
påa dets Plads. Han traadte nogle Skridt frem paa 

Gulvet, og hans Ansigt fik det urolige, spændte Udtryk, 
men fordoblet. 

Nu saa” jeg, at der var kommen to Personer ind i 
Værelset, Majordomus og Giacomo. 

Majordomus begyndte paa Fransk, og Giacomo faldt 
ind paa Italiensk. Stemmerne blev tydeligere og tyde- 
ligere. Den Fremmede svarede med nogle enkelte Ord; 
tilsidst stampede han i Gulvet og raabte højt: demain! 

Endnu kom der nogle Forestillinger fra min Ven 
med Tandstikkeren, hvorefter han og hans Følgesvend 
trak sig ud af min Synsvinkel og sandsynligvis samtidig 
ud af Stuen. Den Fremmede stod med knyttede Hænder 
og saa” efter dem; derpaa gik han hen til hende. 
Hun græd. 

Jeg trykkede Skodderne til, listede mig ud af min 
Dør, ganske som jeg var kommen, befandt mig nede i 
Gyden, og krydsede baade den og andre. Gyder og 
Gader og Pladser op .og ned, udenat jeg ret vidste, 
hvad jeg selv foretog mig. Jeg stod, syntes jeg ved 
Afslutningen af en af Livets mangfoldige Romaner, uden 
at jeg havde faaet fat i Begyndelsen... Ikke destomindre 
maatte der jo være en Begyndelse, men hvilken? Og 
var der ikke en Mulighed for, at jeg kunde paa en 
eller anden Maade træde til her, som Hjælper efter 
fattig Lejlighed; men hvorledes? 

Holla, er Du endelig dér! Nu, saa skal vi ogsaa 
spise til Middag sammen idag! 

Det var de schwabiske Malere. Jeg kunde ikke 
undgaa dem; og jeg tog mit Parti overfor det Uund- 
gaaelige, og spiste sammen med dem. Det var i ethvert 
Fald friske, djærve Gemytter; jeg trængte til noget saa- 
dant; og jeg kunde dog intet udrette straks, ja havde 
ikke en Gang endnu faaet gennemtænkt, hvad jeg egenlig 
troede at kunne udrette. 

Da vi havde spist, og gik over Marcuspladsen, stødte 

min Ven Ludvig L. til os. Han maatte naturligvis med, 
men hvorhen skulde vi? 

Der blev foreslaaet S. Elena, og vi samstemmede 
alle. 

Vi gik langsad Rivaen ud til Giardini Publici, den 
nydelige Have, der er anlagt paa Byens østlige Pynt, 
Midtvejs ude i Vandet, mellem den og Lidoen ligeoverfor 
ligger den lille Ø S. Elena, med sit forfaldne Kloster. 
Jeg kendte Folkene derovre, en gammel Gartner med 
sin Kone og eneste Datter. 

Adelaide var noget i Familie med ham. Hun havde 
såa længe talt til mig om dem og om den gamle 
Klosterhave, at jeg tilsidst lovede hende at tage med 
hende derover i Besøg. Jeg havde en Aften ved Vespertid 
ladet mig ro derover, med hende, forat sé Solen gaa 
ned bag de euganeiske Høje” der løftede deres violette 
Pyramider, langt borte, ivejret op fra det flade Fastland. 
Adelaida havde bundet mig smaa Buketter af Violer, 
og sunget sammen med den unge Pige nogle Sange for 
mig, melankolske, som de Omgivelser, hvorunder de 
blev sungne; og jeg havde ligget i Græsset og drømt; 
— thi drømmer man i det hele taget i Venedig, saa 
drømmer man i dobbelt Forhold ovre paa den øde 
Laguneø, hvor Vandet skvulper op ad de forvitrede 
Mure, og hvor Pinjerne suser under Aftenbrisen, Pinjerne, 
Cypresserne og Oleanderbuskene i den lille, overgroede 
Klosterhave. i 

Vi fik fat i en Baadfører, en gammel Bekendt af 
os, og gled henad det rolige Vand, over mod Øen. 
Efterhaanden som. vi nærmede os den, blev der mere og 
mere stille i vor Barke. Den lille Ø spejlede sine 
Træer, der stod lige paa Nippet til Udspring, og sine 
Mure, der forlængst vare afflorerede, saa roligt ned i det 
blanke Vand. Man nænnede ikke at forstyrre. 

Vi landede ovre paa den modsatte Side af den 
der vender ind imod Byen. Der var imod Sædvane 

Besøg denne Eftermiddag. En Gondol laa og vuggede 
ved Landingstrappen. Gondolieren var der ikke. Jeg 
bad til Guderne, at det ikke maatte være Englændere, 
de kan forstyrre selv den bedste Aften. 

Vi blev hilset med stor Glæde over vor Ankomst 
af de venlige Folk, og af — Adelaida. Hun var kommen 
derover om Formiddagen, fortalte hun, forat sé til den 
unge Pige, der havde Feberen. &Adelaida saa” selv- ud 
til at have Feberen idag, forekom det mig. Der er 
noget forunderligt ved disse Døtre af Lagunestaden. 
Den ene Dag sér de ud som Livet selv. Den næste 
Dag, som om de skulde forsvinde med den døde By. 
Hun var hyllet ind i et stort, rødt uldent Shavl, og 
hendes Ansigt var blegt; men de mørke Øjne straalede 
ud af det Blege, da hun gav os Haanden, og hun lovede 
straks, at hun skulde plukke Buketter til os. 

Vi spurgte, om der var Besøg, og fik til Svar, at 
der var kommen en Herre og en Dame for lidt siden; 
de gik omkring i Haven, og havde ikke bestilt Vin. 

Vi gik ovenpaa i Køkkenet. Der skulde smages 
påa en ny Sort Vin. Det varede ikke længe, såa var 
Lystigheden i fuld Gang foran den flammende Årne. 
Den ene Flaske Vin forsvandt fra Bordet efter den - 
anden, til jeg endelig foreslog at flytte ned i Haven, nu 
da Solen var ved at gaa ned. 

Den synkende Sols røde Skær faldt henover den 
ærværdige Pergola, hvorunder vi blev bænkede. Klosterets 
Korsgang laa med sine Søjler og Buer båg os, foran 
havde vi Havens mørke Trægrupper, og i Baggrunden 
det lysende Vand, Byen, de violette Bjerge og den 
pragtfulde, glødende Sol, der syntes at dykke ned i et 
Skydrapperi med alle de Farver, som en Tintoretto og 
en Paolo nogensinde havde råadet over, ja med lidt 
mere end det. 

Det er intet Under, at de gamle Venezianere har 
været Kolorister! blev der raabt. En saadan Aften! 

Kirkeklokkerne ovre fra Byen, hvoriblandt tydeligt 
kunde skelnes Campanilens malmfulde Tunge, begyndte 
at lade sig høre. Det duftede imod os fra Havens 
Blomster og fra de Buketter, som Adelaida havde plukket 
og lagt paa vort Bord. Jeg rejste mig, og slog et Slag 
omkring i Haven. Idet jeg bøjede omkring en Busk, 
stod jeg ligeoverfor — mine to Fremmede fra Hotellet. 

Han havde sin Årm efter Sædvane om hendes Liv. 
De havde lige drejet sig bort fra Solen, blændede, som 
det-syntes, af dens Straaler. Vi var saa tæt paa hver- 
andre, at jeg nødvendigvis maatte tage Hatten af og 
gøre en kort Undskyldning, fordi jeg var løbet saa 
lige bus paa dem. Han genkendte mig, efterat have 
plirret lidt med Øjnene, og svarede til min Overraskelse, 
i;en Tone af hjærtelig Forekommenhed og paa Tysk, 
ligesom jeg selv i. min Forvirring havde tiltalt ham paa 
Tysk: 

Ak, det er Dem! 

Jeg havde heldigvis en Frase paa rede Haand, om 
den dejlige Aften, om Stedets Skønhed 0. s. v. Han 
syntes virkelig oplagt til Meddelsomhed, og vi kom, udenat 
vi ret vidste hvorledes, i en Samtale, medens vi spad- 
serede frem og tilbage i de krummede Gange. 

Der var noget eget Elastisk og Oprømt over ham. 
Hun gik stille ved Siden af ham, og saa” kun nu og då 
op, svarede med et roligt Smil paa en og anden Be- 
mærkning. Begges Ansigter var farvede af det blussende 
Skær, der meddelte sig ude fra Horisonten til alle Om- 
"givelser. De saa”, jeg maa bruge Ordet, forklarede, lykke- 
lige ud i dette Øjeblik, og jeg begyndte allerede at nære 
nogen Tvivl om, at jeg havde sét rigtigt før. 

Bliver De længe her i Venedig endnu? spurgte jeg. 

Hun klyngede sig op til ham. Han saa' smilende 
ned til hende, og svarede efter en lille Pavse. 

Jeg — vi har tænkt, at tage bort imorgen! 

15 

Altsaa dog imorgen! tænkte jeg, og vidste ikke ret, 
hvorledes jeg skulde fortsætte. 

Er det Deres Venner der henne? spurgte han, og 
pegede gennem Gangen henimod Pergolaen. 

Jeg forklarede ham, at der var en Landsmand af 
mig, en ung Læge, og desuden nogle sydtydske Be- 
kendte. 

Dansk altsaa! De taler ellers vort Sprog meget 
godt; thi jeg er ogsaa Tysk, som de vel har kunnet 
høre? i 

Han smilede atter ned til hende, og hun klyngede 
sig op til ham. 

I dette Øjeblik faldt det mig ind, at bede ham 
smage i vort Selskab paa Gartnerens Vin. Vinen er 
meget god, forsikrede jeg ham leende; og det kunde 
maaske more Dem og Deres Frue den sidste Aften .., 
i Landsmænds, eller delvis Landsmænds Selskab . ...2? 

Han saa” spørgende paa hende, og derpaa med en 
lille undertrykt Bevægelse op paa mig: 

Den sidste Aften! siger De. Nu ja, Deres Venner 
er glade, hører jeg; og hvorfor skulde vi ikke den sidste 
Aften være sammen med glade Mennerker, ovenikøbet, 
som taler vort Sprog, Mit Navn er ... ja, jeg véd jo - 
heller ikke Deres, og det er ogsaa ligegyldigt, forekommer 
det mig, påa Rejse, hvad man hedder. Hvis vi altsaa 
maa tage Plads hos Dem, saa skal de have Tak! 

Jeg gik et Par Skridt i Forvejen, og hørte ham 
hviske til hende: 

Ikkesandt, nu er det os ligegyldigt! 

Vi sad bænkede sammen under Pergolaen. Adelaida 
havde bragt Lys ned paa Bordet, da Skumringen faldt 
stærkt under de høje Mure og de skyggende Træer. 
Selv sad hun sammenkrøben paa en Stol, og lod sine 
store, mørke Øjne dvælende hvile, snart: paa en snart 
påa en anden af de lystige Skikkelser, og atter paa den 
fremmede Signora, der kun havde Blik for En og den 

samme, og næsten ikke syntes at vide, hvor hun var. 
Malerne havde ganske gode Stemmer, og en af dem 
spillede med Færdighed paa Gartnerens Guitar, som han 
havde faaet Adelaida 'til at hente sig. Selv var hun 
ikke at formaa til hverken at spille eller synge. Hun 
undskyldte sig med, at hun var syg. 

Den Fremmede drak Glas om Glas med os alle 
Han viste. sig at være en ypperlig Taler, og havde en 
Mængde morsomme Indfald. Jeg kunde dog ikke lade 
være at føle ligesom en underlig fremmed Luft, der af 
og til strøg hen' over hans Oprømthed. De andre havde 
naturligvis ingen saadanne Fornemmelser; min Lands- 
mand vidste endog at faa ,,Tizianshovedet" draget ind 
med i den almindelige Munterhed. Vinen var god, 
Aftenen smuk, Blomsterne duftede stærkere og stærkere, 
efterhaanden som Køligheden sank ned over Kioster- 
haven; Lysene viftede kun ganske svagt, og kastede 
deres Skær over alle disse Ansigter, der allesammen: 
kun syntes at være Udtryk for Glæden, Glæden i Øje- 
blikket. Og saa rejste Malernes Forsanger sig, og sang, 
medens han akkompagnerede sig, hvad jeg her giver i 
Oversættelse: 


Solen er sunken; dens Glød er slukt; 

Vi vil ej for Natten græde; 

Jeg kender en Port, den blev aldrig lukt, 
Den aabner et Perspektiv saa smukt 

Til evig Dag og til Glæde. 

St. Peter staar ej ved Porten, men 

Med klingrende Nøgler en Kældersvend, 
Han spørger kun: Kan' Du drikke? 

Og dersom Du kan, saa kom ind, min Ven, 
Det andet rager mig ikke! 


Hatten i Haanden, Sandalen væk; 
Det Sted, hvor Du staar er helligt. 
Her sidder en Flok med forklarede Træk, 
Og dypper en Skaal i en Purpurbæk, 
Og øser et Maal sig forskelligt. 
15% 

Og den, som tømmer det største ud, 
Han kranses af Alle som Lagets Gud 
Med Saligheds Krone om Panden, 
Og skriver paa Tavlen et fyndigt Bud 
Imens han endnu har Forstanden: 


De gamle Bud og den gamle Lov 

Fik Moses — saaledes sa'”e han -—— 
Dikteret til Israels Synders Behov, 

Da Folket, træt af sit Teglbrændersjov, 
Drog ind gennem Ørknen til Kanaan. 

I Kanaans Floder flød Honning og Vin, 
Men Israels Smag var kun lidet fin, 

De drak, som de ikke burde; 

Og Moses behandled dem som nogle Svin, 
Og skrev — saa bøst, som han gjorde. 


Her er en Lov til vort eget Tarv, 

Dens Bud kan vi alle holde; 

Vi hilser dens Ord, som en sachsisk Arv, 
Vi rister den ind i vort Kød, i vor Marv. 
Til Benene bliver os kolde. 

En Wittenbergs Munk har skrevet den ned 
En Dag, han af Prædiketonen blev ked; 
Skal Munken vi lade i Stikken? 

Nej, Kvinder og Vin er det Lovbud, vi véd, 
Og begge gaar op i Musiken ! 


Vi lo alle, og applavderede Sangeren. Kort efter 
rejste den Fremmede sig. Han frygtede maaske for, at 
Munterheden skulde blive for stigende. Han fyldte sit 
Glas, hævede det højt, saaledes at Skæret af Lysene 
brød sig franeden op igennem den purpurmørke Væske, 
og sagde: | 

Paa den Kærlighed, der er sig bevidst, at den er 
Kærlighed, og som ender i Øjeblikket, forat kunne leve 
evigt i Øjeblikket! Jeg takker Dem, mine Herrer, for i 
Aften, — ikkesandt, Laura, vi takker for i Aften, og 
haaber, at: Selskabet vil mindes os, naar vi er borte! 

Han tømte sit Glas, og kastede det bag sig over 
Hovedet. 

Vi gjorde alle ligeledes. Adelaida for forskrækket 
ivejret. Vi lo, og fulgte de Fremmede ud gennem den 
øde Forgaard til Landingstrappen, hvor Gondolieren stod 
i sim Hættekappe og ventede dem. De sprang i Baaden 
og gled bort i den stille, stjærneklare Nat, og Åaren skar 
sin lysende Fure gennem Vandet. 

Jeg saa” efter dem. Gondolen var aaben, Kaleschen 
var taget af. Han havde Årmen omkring hendes Liv, 
og hun laa lænet op til ham, med Hovedet mod hans 
Bryst. . 
Hvad var det egenlig, han sagde, før han drak? 
spurgte den store Maler. 

Det var et nygift Par, som De jo vel kan begribe! 
svarede min Ven. Saadan noget siger altid den Slags 
Folk! 

Vi blev endnu en Timestid påa Øen; saa tog vi og- 
saa bort. Adelaida vilde ikke række os Haanden til Af- 
sked. Jeg spurgte hende, om hun var skinsyg paa den 
fremmede Dame: Hun vendte sig bort og svarede ikke. 
Jeg vilde trøste hende; hun græd. 
vo Da vi var kommen tilbage til Rivaen, skiltes jeg fra 
de Andre. Jeg vilde hjem og arbejde, sagde jeg. Jeg 
drev først en Stund omkring alene, men blev omgider 
ked af Sværmen paa Marcuspladsen og i Merceriaen.. Jeg 
kom hjem paa mit Værelse, udenat have mødt nogen påa 
Trapperne. Jeg tændte Lys, og gik uroligt op .og ned 
ad Gulvet, Jeg gik hen og kiggede ud gennem Træ- 
… skodderne; jeg saa”, at Jalusierne var lukkede derovre, 
men at der var Lys bagved dem. Jeg gik ud paa Bal- 
” konen,” og .saa' over til de Fremmedes Balkon. Lyset 
inde fra Værelset faldt ud paa Altanens Balustrade, men 
Ingen kom ud paa Balkonen. Jeg blev staaende og røg 
Cigaretter og saa' skiftevis ned i Kanalen og til Siden 
over til de: Fremmede, indtil Lyset derovre pludselig 
slukkedes.… Jeg blev saa forunderlig kølig.tilmode der- 
ved, men gik derpaa med en rask Beslutning 'øg en Vir- 

ren med Hovedet ind i mit Værelse, hvor jeg klædte mig 
af og trak mit Ur op. Tiden var Midnat. Jeg hørte 
min Ven komme hjem derinde ved Siden af. Jeg vilde 
nødig i Samtale, og skyndte mig at puste Lysene, ud og 
kaste mig paa Sengen. Medens jeg endnu laa og tænkte 
over Aftenen, fik jeg atter den samme underlige. For-. 
nemmelse, som da Lyset slukkedes derovre. Jeg fore- 
satte mig med den sædvanlige menneskelige Bestemthed, 
at imorgen vilde jeg gaa derover, og ligefrem tilbyde 
de to Mennesker, hvis hele: Skæbne påa en saa sælsom 
Maade var kommen til at ligge mig paa Hjærte, min 
Fortrolighed, mine bona officia i enhver Retning. Ja, 
jeg vilde endogsaa tillade mig, at disponere over min 
kl ure Purig.>:Og saalfaldtojegtalsøvn… sat KE ob eaee 

Kære Frue. Jeg vil fatte mig saa For som idol 
Jeg vil springe den næste Morgen over, hvor min Ven 
maatte derover i Hotellet i Egenskab LØ Læge, hvor 
Adelaida kom farende jamrende og hentede ham, hvor 
han kom tilbage, rolig, som det anstaar. sig en Læge, 
med en lille, klar Glasflakon i Haanden, hvis Indhold han 
erklærede for at være ,,ægte nok". ,,Døden, sér Du, er 
saamæn kommen hurtig nok; han har vidst, hvad han 
købte, da han skaffede sig dette, og maaske for sine 
sidste Penge, thi hverken i hans Pung eller i hans Koffert 
fandt vi nogle. Og de saa” nydelige ud, beggeto, som 
de laa der paa. Kanapéen. Du kunde virkelig godt være 
gaaet derover og have sét dem. Ikke Spor af nogen 
Dødskamp; Pst, væk! 

Jeg vil springe den Dag over, og de næste, følgende; 
med Erklæringer fra Konsulen, Reklameringer, som intet 
Resultat førte til, og endelig Begravelse paa Konsulatets 
Regning ovre paa Kirkegaardsøen midt inde i Lagunen, 
mellem Venezia og Murano. Det forstaar sig af sig selv, 
at vi fulgte, og at Adelaida var med i vor Gondol. Føl- 
get var ikke stort. Der war Konsulens Gondol og vor 

egen. Vor egen var helt betrukken med sort Klæde, og 
vi havde tændte Vokslys baade for og bag og en Gon- 
doliere, som i den Anledning fik mine gamle, sorte 
Bukser. og min Vens sorte Vest. — . 

Min Ven og jeg var netop kommen tilbage fra en 
forfriskende Udflugt i de euganeiske Bjærge, dem, som 
vi hin Aften havde sét i det Fjerne ovre fra S. Élena. 
Vi sad i Paduas berømte Kafé, og afhandlede ved et 
Glas Is med Marsala til, om vore to Fremmede havde 
været i deres Ret eller ej. 

Lad os slutte Diskursen! sagde min Ven med sin 
uforstyrrelige Ro. Sligt sker; det har vi sét; og noget 
Lignende kan hændes igen. Man skal ikke kommentere 
det med Bemærkninger for eller imod; det bliver dog 
uden Indflydelse paa det Skete, og det vil ikke forhindre 
Gentagelsestilfælde. Skriv det ned, hvis Du har Lyst,— 
og hvis Du kan træfte Lokalfarven ! 

Jeg gik længe omkring med det, som med en sum- 
mende Melodi i Hovedet. Jeg skrev det ned, forat be- 
fri mig for det. Nu, da det staar. paa Papiret, fore- 
kommer det mig i ethvert Fald at knytte sig saaledes 
til Mindet om Venedig, at jeg ikke kan tænke mig Byen, 
uden tillige at tænke paa dette. Venedig er de Dødes 
By. Prøv selv at rejse dertil, og se om jeg ikke har Ret. 

Den kinesiske Roman. 


Dersom det behøvede noget Bevis, at Menneskene 
overalt paa Jordkloden ere ens, beherskede af samme 
Drifter og Lidenskaber, med samme Frygt og Sorger, 
saa. vilde et saadant kunne hentes fra en Betragtning af 
de forskellige Folkeslags Literatur. For at føre et saadant 
Bevis vilde vor Tid være gunstig stillet; thi paa samme 
Tid som den igjennem enkelte udmærkede Opdagere 
(Livingstone, Barth, Baker) gjør Bekendtskab med Afrikas 
mest afsondrede Negerstammer, der endnu føre et primi- 
tivt Naturliv, har den aabnet Kina og Japan for os og 
gjort os bekendt med den Civilisation, som hersker der, 
og som for kun ét Aarhundrede siden med Lethed vilde 
kunne have rivaliseret med den europæiske. I Stats- 
styrelse, Statistik, Lovgivning og Literatur behøvede Kina 
ikke at vige Pladsen for de smaa evropæiske Stater, 
hvis ,verdenshistoriske" Krige det med ophøjet Ro be- 
tragtede som provinsielle Stridigheder, imedens det 
beklagede, at man i. Evropa ikke kendte det faderlige 
kinesiske Regeringssystem. 

I sin bekendte Afsluttethed, der undgik ethvert 
Samkvem med Udlandet, udfoldede den kinesiske Civilisa- 
tion sig og naaede en Blomstring, i hvilken den holdt 
sig i Aarhundreder. Det blev derved et aldrende Sam- 
fund, et stagnerende Folk, en afsluttet Udvikling, som 

her aabenbarede sig, da den blev bekendt i Evropa. 
Det blev Alderens Særegenheder, Pedanteri, et tomt 
Ceremonivæsen, Vane, Indbildskhed,  Selvforgudelse, 
Ladhed, som Enhver straks blev opmærksom paa. I 
Literaturen var det Tilsvarende Tilfældet; Barndoms- 
alderen med dens Eventyr og heroiske Poesi var forlængst 
forladt; Historieskrivningens Tid var forbi, og Kineserne 
"vare allerede fortrolige med ,,den moderne Poesi". Ud- 
trykket for denne er Romanen, og da Evropæerne bleve 
nøjere bekendte med Kina, var Romanen forlængst lyst 
i Kuld og Køn hos dem. 

Dog maa disse Betegnelser for Literaturens Udviklings- 
trin, hentede fra vore Begreber, ikke bogstavelig overføres 
paa Kina.…. Vi — med vor Oldtid i Rom og Athen — 
kunne skelne imellem den mytiske Tid og den klassiske 
Tid, hvor da Udviklingen blev afbrudt, og senere, idet 
vi fæste Blikket paa de moderne Nationers Udvikling, 
omtale den mytiske Tid, Middelalderens Tusmørke og 
den nyere Tid, i-hvilken Literaturen, støttet paa Oldtidens 
Kundskabsskatte, hurtig overfløj den klassiske Udvikling. 
for at naa til den moderne Poesi. « I det ubevægede 
- "Kina er Inddelingen ikke saa bestemt. Fra den mytiske 
Tid indgik Kina påa Confucius's Tid i den klassiske 
"Tid; men Confucius, hvis Religion kun er en Sædelære, 
udviskede netop den fra Evropa saa vel bekendte Son- 
dring imellem Religion og Filosofi eller Tro og Viden; i 
Historieskrivningen indsneg sig Myter og Opdigtelser, 
: begrundede i Mangel paa Kritik, som ikke kan drives 
under et Despoti, i nedarvet Agtelse for Forfædrenes 
Overleveringer, i en Indbildskhed, der tror alt Vidunder- 
ligt om sig selv og sit Folk, og endelig i den officielle 
Usandfærdighed, saa at Sondringen imellem Sagn og 
Historie, der er velbekendt i Evropa, er udvisket i 
Kina. Endelig er det heller ikke let at sondre Litera- 
turens rent poetiske Frembringelser i bestemte Grupper, 
da den udviklede sig for 1500 Aar siden (medens Evropa 


230 Å. Wolff :… Den kinesiske Roman. 


befandt sig i Barbari) paa et naivt Stadium, hvor det 
Eventyrlige, det Episke, det Beskrivende, det Lyriske, 
det Didaktiske, det Dramatiske, Alt løb sammen i Ét. 
Saaledes er det ældste lyriske Mindesmærke vel 3000 
Aar gammelt, mange Dramer ere kun Dialoger og mange 
Romaner ere skrevne i Dramaets Form med moralske 
Iklædninger og Indledninger og med en Personliste 
foran, ligesom vore Dramer. Men heraf følger, at 
… medens den klassiske Tids Værker ere let bestemmelige 
efter deres Natur i Evropa, ere de det ikke i Kina. 
Der bestemmes Klassiciteten efter Tiden, og alle Digt 
arter: Eventyr, episke Digte, Skuespil, mytiske Digte, 
filosofiske Skrifter, og endelig Romaner, findes iblandt 
dets klassiske Værker. 

Som det gaar det enkelte Menneske gaar det de 
forskellige Folkeslag. I Ungdommen, da Fantasien er 
levende og Hjærtet er modtageligt for ideelle Følelser, 
og da intet Maal er for uendeligt for den let opvakte 
Viljeskraft, i denne Tid lytter det begærligt til Eventyr, 
Sagn, Sagaer, historiske Bedrifter, og i religiøs Henseende 
søger det Næring ved Mirakler, Legender og senere ved 
religiøs-filosofiske Undersøgelser, der ere anstillede fra 
ideelle Synspunkter. Men i Alderdommen stilles andre 
Fordringer. Da forlanger man at se Livet, som det er 
i Virkeligheden, røre sig med alle dets Hverdags- 
begivenheder, hele dets Blanding af store Tildragelser 
og Ubetydeligheder, af Individets Kamp og Omverdenens 
Modstand, af Skæbnens Tilskikkelser og den egne selv- 
bevidste Stræben, af Fejl og Dyder, af Held og Uheld, 
kort, det hele reale Liv: lidt Tilfælde, men intet Eventyr, 
lidt Sandhed, men ikke Historie, lidt Ualmindeligt hos 
Helten, men intet Epos, lidt Konsekvens, men ingen 
Filosofi, lidt Inspiration, men ingen Lovløshed, lidt af 
Alt, saaledes som Livet selv staar for Betragteren. 

Derved bliver Romanen netop en Frugt, som Litera- 
turen afsætter i de aldrende Samfund; den tilfredsstiller 

Øjeblikkets Fordring ligesom den henter sit Stof og sin 
Iklædning hovedsagelig fra Øjeblikket, og den. bliver 
derved et Udtryk for det selskabelige Liv til en vis Tid. 
Vi møde i den de Begreber, Anskuelser, Forestillingéry 
Livsvilkaar, som ere gældende til den bestemte Tid, da 
Handlingen foregaar. Naar vi nu sammenligne den 
kinesiske "Roman med den evropæiske, træffe vi store 
Forskelligheder, der dog, hvor store de end synes at 
være, kun angaa Indklædningen, Formen; thi Indholdet er 
det samme, saa vist som samme Drifter, Begæringer og 
Lyster besjæle alle Mennesker, og saavist som alle 
Mennesker have en fælles Grænse for deres Viden og 
deres Kræfter. Og denne Sammenligning vil da ogsaa 
tjene til at vise os, hvor gennemgaaende, hvor universelle 
alle: de os bekendte Hændelser, Følelser, Betragtninger, 
Ønsker, Idrætter ere, kort, hvor ens Livet og Menneske- 
naturen i Grunden er. 

Vi ville i Sammenligningen især dvæle ved tre 
" Grupper: de poetiske Udtryk, de almindelige Fore- 
; stillinger og Begreber, og endelig de evropæiske og 
kinesiske Opfatningsmaader. Den første Gruppe viser os 
kun en intetsigende, overfladisk Forskel, den anden en 
Forskel, som vel synes karakteristisk, men ikke er det, 
den tredje tyder hén paa en virkelig Forskellighed; men 
det er selvfølgelig vanskeligt, at gaa systematisk frem 
ved denne Inddeling, da Grupperne stedse gribe over i 
hinanden. — Til . Fremstillingens Eksempler benyttes 
udelukkende de to Romaner, som ere udkomne påa 
Dansk Ju-kiao-li eller De to Kusiner, 1858, oversat fra 
"Fransk (1825), og Hoa-tsien-ki eller Det blomstrede 
Brevpapir 1871, oversat fra Hollandsk (1865). Den sidste 
er mest karakteristisk i Fremstillingen, da den i Udtryk 
og Vendingér saavidt muligt slutter sig til den kinesiske 
Original, den første er lettest tilgængelig for den alminde- 
lige Tilegnelse. 


KER 

I. 
Ved Læsningen af de kinesiske Romaner sættes vi 
straks ind i en tilsyneladende fremmed og ubekendt 
Verden. For vor evropæiske Dannelse, som staar påa 
Grækernes og Romernes Skuldre, er Perikles's, August's 
Antoninernes Tidsalder vel bekendt, i Kina er det Houng- 
nouerne, Dynastierne Tsin, Soung, Han o. 1., "der nyde 
samme Omtale. I Evropa tale vi om Homer, Horats, 
Virgil, Tibull, som vi citere, i Kina er det Digterne 
Kaokiti, Poathsankiun, Jukhai og Lithoipe, der nyde 
samme Ære. Hunnernes, Goternes og. Frankernes Rolle 
gives 1 Kina af Mantschurer, Tartarer og Rebellerne. 
Ligesom vi fordum indtil Overmættelse svælgede i Hen- 
tydninger og Allegorier til Oldtidens Myter om Venus, 
Kupido, Hymen, Diana 0. s. fr. skriver ingen Digter i 
Kina nu uden at omtale den kyske Maanenymfe 
Tchang-ngo, hvem Kejser Ming besøgte i Drømme. Men 
forøvrigt gør deres Mangel paa en udviklet Mytologi, at 
overjordiske Væsener sjeldnere omtales. . Derimod ere 
de tildels vidtløftigere i stedse at hente Eksempler fra de. 
historiske (ofte fabelagtige) Personer. Saaledes gaar 
Sagnet om at henrykkes i Elverhøjen eller i Venus- 
bjerget, eller om at tilbringe en Levealder hos de Under- 
jordiske eller Alferne, medens det kun synes at være faa 
Timer, igen i Fortællingen om Liou-lang og Youen-lang, 
der i Åarene 68—7%6 e. Kr. kom til Wan-ling og der 
beværtedes af en Nymfe i en Grotte, hvorpaa de straks 
vendte tilbage, men da fandt deres Børnebørn i syvende 
Generation for sig. Som vi tale om Beatrice eller Heloise, 
tale Kineserne om Tsoui-ying, og alle vore Fortællinger 
om Elskere og Elskerinder, trofaste til Døden, om Kvinder, 
der modstode alle Tillokkelser, om Heltes Opofrelse for 
Ære og Pligt genfindes i Kima og citeres jævnligt. 
Ligesom vi citere Klassikerne, gøre Kineserne det, og i 
- meget højere Grad end vi, og forstaas stedse paa Grund 
af den udbredte klassiske Dannelse. Denne Citeren 

finder Sted i en overordenlig Grad, og fra denne skriver 
sig mangfoldige forunderlige Udtryk i det daglige Sprog, 
hvor disse Udtryk. staa som Sindbilleder med en. vis 
Betydning, der peger hen til en Beretning hos en vel- 
bekendt Forfatter. Saaledes betyder det ,at lade En 
flyve over den østlige Murf, at forbyde Elskeren Adgangen 
til Sovekammeret, ,,at begære Himlens Nymfer", at be- 
gære en Kvinde, man ikke kan faa, ,,at høre til tredje 
Klasse af Menneskene", at være dum eller lastefuld, 
fordi Confucius delte Menneskene i den første Klasse, 
der bleve udmærkede uden Undervisning, i den anden, 
der bleve det ved Undervisning, og i den tredje, der ikke 
bleve det, selv ved Undervisning. 

Den kinesiske Levemaade og Natur, der er saa for- 
skellig fra vor, lader os hvert Øjeblik træffe ualminde- 
lige Betegnelser og Udtryk, som man kun med lidt 
Vanskelighed vænner sig til ikke at undres over. Der 
anvendes af de højtstaaende Kinesere en stor Omhu "paa 
deres Haver, hvor de med store Bekostninger udføre 
Kanalanlæg og bygge Klippepartier, og hvor de i rolig, 
uforstyrret Naturnydelse tilbringe deres bedste Øjeblikke. 
Gangene, som ikke rives, men fejes, slynge sig imellem 
Syrener, Aprikos- og Ferskentræer hen til Dammene, 
hvor enten Sølv- og Guldfisk lege i Overfladen, eller som 
ere bestemte til Lotusplanter, der atter nødvendiggør en 
grøn- og rødmalet Baad med Dragehoved i Forstavnen 
og klodsede Aarer, for at man kan plukke Blomsterne, 
"enten den vellugtende hvide eller den pragtfulde. røde, 
som er uden Lugt. Fine Blomme- og Piletræer omgive 
Dåammene. Paa en enlig Høj staar et Morbærtræ eller 
en Elm, der minde om Døden og holde onde Aander 
bundne til sig; thi det er disse Træer, der plantes paa 
de kinesiske Gravsteder. Paa forskellige Steder findes 
"Pavilloner med Fletværk af ungt Bambus med spidst 
Tag, Bjælder, Smaaklokker og Dragehoveder påa Bjælke- 
enderne, eller Kiosker med Piona Slyngplanter og Cloran- 

thus og Muskusblomster udenfor til at udbrede Vellugt. 
Fra Drivhusene sættes overalt Roser, 'Åmaranter, Asters 
og andre Blomster ud i det Frie i pragtfulde Porcellæns- 
vaser. I Gangene spadsere Paafugle og Fasaner, Kaka- 
duer og Papegøjer hænge i Bur paa passende Steder, og 
Svaler og Guldfinker flyve rundtomkring. 

I Pavillonerne tilbringes en stor Tid af Dagen. Der 
drikkes The og Vin, der modtages Besøg, og for Gæsterne 
anrettes da et let Maaltid, saaledes som Høfligheden 
fordrer det. Da Kvinderne leve afsondret i Kina, nyde 
de fri Luft, Bevægelse og Udsigt i Haven og musicere 
påa Jaspisfløjte eller Luth med Jaspispinde i Kioskerne, 
hvis de ikke sidde og dovne med en Vifte i Haanden 
eller drømme ved at betragte de Indskrifter af" Digte 
eller Ordsprog, hvormed Væggene ere prydede. Her er 
da ogsaa Lejlighed til at knytte Kærlighedsforbindelser, 
og i de to nævnte Romaner foregaar den største Del af 
Udviklingen i Haven, eller i ,,de indre Gemakker"f, 
Boudoiret, hvor Heltinden samtaler med sine Kammer- 
jomfruer. Møblementet i et saadant er som overhovedet 
inde i Husene meget simpelt: en Seng, hvori den Skønne 
sover bag et Muskitonet og Silkegardiner, en lille Komfur 
eller et Bækken til at brænde Røgelse paa og sprede 
Silketæpperne over, en Puf, nogle Stumtjenere og" Tabu- 
retter, et Spejl af Metal og et Toiletbord med Børster, 
Pomader, Pensler og Sminke. Vinduerne ere ofte af 
Gaze, og for Døren, som kun er en Ramme, er der 
Jalusier, som tillade Lys og Luft at trænge ind i Værelset. 
Her lever den unge Pige med sine Slavinder eller Kammer- 
jomfruer, hvis Antal, naar hun er af høj Familje, kan 
stige indtil otte, her lærer hun at brodere, sy, spille 
paa Harpe og Luth, spille Dam, at sminke sine Kinder 
med Rødt og Hvidt, at male sine Øjenbryn, og her 
studerer hun Klassikerne og øver sig i at lave kunstige 
Vers. Klædedragten, som kan være pragtfuld nok, er 
simpel i sin Sammensætning og Tilvirkning, da den be- 

staar i en Musselins Klædning og derover, indtil Knæene, 
en Silkekjole eller Atlaskklædning med vide Ærmer. En 
tætsluttende Dragt kendes ikke og vilde ikke taales for 
Velanstændighedens Skyld. Haaret, som først opsættes 
ved Giftermaalet, smykkes med levende Blomster eller 
emaillerede Guldblomster; et Par Årmbaand og et Hals- 
smykke fuldender Dragten, og naar saa Ansigtet er 
smagfuldt sminket, træder hun” med Vifte i Haanden 
frem og er uimodstaaelig. 

Som overalt ere Digterne i Kina Elskovens Præster 
og lære os, hvorledes Kinesernes Skønhedsbegreb ud- 
trykker sig. Den Skønne betegnes som en Ædelsten og 
Perle, hvad der er let forstaaeligt.  Underligere fore- 
kommer det os, at hun sammenlignes med Jaspis, men 
dette er et Sindbillede paa Dyd, Renhed, Fuldkommenhed 
og udmærkede Egenskaber, saa at det at sige paa 
Kinesisk: ,,han er Jaspisf, ganske svarer til vort Udtryk: 
han er Guld værd. Vor Renhedsfarve er den hvide, men 
hos Kineserne udtrykkes det Elskværdige, Smagfulde og 
Yndige ved den røde Farve, saa at en kvindelig Fuld- 
kommenhed i Kina kaldes ,,en rød Jaspis”, hvilket ogsaa 
er Navnet paa Heltinden i ,,De to Kusinerf. Væksten 
skal være smækker som hos det unge Piletræ og Øjen- 
brynene fint buede som det smalle Pileblad, hvorfor det 
er almindeligt, at kalde en ung Pige for en smækker 
Pil. Denne Sammenligning bliver endnu mere træffende, 
idet den vraltende Gang paa de sørgeligt mishandlede 
Fødder sammenlignes med et for Vinden svajende Pile- 
skuds Bevægelse. Fødderne selv med deres guldvirkede 
Halvstøvler benævnes for ,gyldne Lilierf.  Skuldrene 
skulle være runde som Pæretræets Grene og Kinderne 
blomstre, ikke som Roser, men som Aprikos- og Fersken- 
blomster, saa at disse Udtryk igen selvstændig kunne 
betegne en ung Pige. Tales der om ,,Himlens Fersken- 
blomster", menes dermed Nymferne. Bleguer den Skønne, 
antager hendes Aasyn ikke Ligets Farve (blive bleg som 

et Lig), men ,,Jordensf eller ,,Efteraarets" Farve, vredes 
hun, rynker hun sine ,,Foraarsbjerge". Øjnene, der ere 
dybe som Havet, siges 1 Kina ,at funkle som: Kil- 
dernes Krystalf. 

Kineserne ere maaske det mest klassisk' dannede 
Folk paa Jorden, og har længe været det mest læsende, 
ligesom det er bekendt, at Aviser kendtes i Kina før de 
bleve udbredte i Evropa. Derfor staa Bøger i høj Pris 
hos dem; de fleste dannede Kinesere have et Bibliotek, 
og i dette modtages da de Besøg, der anmeldes fra Port- 
neren, idet denne modtager den Besøgendes Kort og 
bringer det til sim Herre. Med mangfoldige Komplimenter, 
hvis Antal og Natur er bestemt af Ceremoni-Departe- 
mentet, mødes da Herren i Huset og den Besøgende, og 
er det første Gang, at denne træder ind i Huset, frem- 
bærer han Foræringer. At komme med Tjener, til Hest, 
i Portechaise (Vogne bruges ikke) er selvfølgelig over- 
ordentlig fint, ligesom Opmærksomheden fordrer, at man 
klæder sig med Smag, hvad der er let gjort, da Dragten 
atter her er den vide Kjole af Silke eller Atlask med de 
vide Ærmer. I disse bærer man, hvad vi ellers bære i 
Lommerne, saasom Pakker, Papirsruller og Breve, og at 
de ere overmaade bekvemme til at udveksle Kærligheds- - 
breve med, turde være indlysende. Samtalen føres med 
udsøgt Høflighed, og et Tegn paa god Levemaade og 
Dannelse er det, at spække sin Tale med klassiske 
Citater og sindrige Vendinger. Hertil egner det kinesiske 
Sprog sig ogsaa fortrinligt, idet omtrent hvert Ord har 
forskellige Betydninger i og for sig, og forøvrigt ved 
Anvendelse og Sammenstilling kan tillægges et uendeligt 
Antal Betydninger. Kommer nu hertil, at Talen som 
… hos alle asiatiske Folk er meget billedrig, vil man let 
kunne forstaa, hvor søgt og forunderlig særegent Sproget 
hos deres Forfattere maa forekomme os, uden at det 
dog er det i Hjemstavnen. 

1. 

I Romanerne fremtræde de forskellige Personer 
førende en Tale, der svarer til deres Stilling i Samfundet, 
saa at det i Almindelighed er let forstaaeligt. Kun de 
Lærdes ,,Solut-Stilf frembyder en Overflødighed af dunkle 
Vendinger uden dog derfor at være ophøjet.  Over- 
hovedet holder Stilen sig ligesom Tankegangen og det 
poetiske Indhold ved Jorden; her som paa saamange 
andre Punkter holde de adstadige Kinesere sig paa den 
gyldne Middelvej, ,,den ufejlbare Midte"., Personerne til- 
høre den velhavende Middelstand og Embedsstand, hvor 
der da imellem Øvrighedspersoner, Apotekere, Stats- 
raader,.Literater og lignende, indløber en enkelt særdeles 
begavet, fattig Student, en Spaamand eller Fysiognomist, 
eller en enkelt af de laveste Funktionærer. Et enkelt 
røverisk Overfald, et lille Krigstog til Tartarernes Land, 
en Navneforveksling og en Bortrejse fra en Provins til 
en anden frembringer Spændingen. Navneforvekslingerne 
benyttes meget og ere begrundede i, at de svare til 
Virkeligheden, da der til Kina med dets 200 Mill. Ind- 
byggere kun gives 400 Familienavne. Derfor bruge ogsaa 
Kineserne til skarpere Betegnelse enten Kendenavnet, 
som Enhver giver sig selv ved Studeringernes Begyndelse, 
eller Hædersnavnet. I ,De to Kusinerf forveksles saa- 
ledes Sse-yeoupe med Sse-yeoute. Ligeledes medfører Skik 
og Brug i Kina mange Rejser til ,,Hoffet", til Hoved- 
staden, for de. Ældre for at faa Avdiens og komme til 


Naadens Sol, for de Yngre for at tage Eksaminer, og 


da Embedsmændene hyppigt forsættes fra en Provins til 
en anden, ere Rejser et af de Midler, der staa til Digterens 
Raadighed.. Men Rejser, saaledes som man kender dem 
fra evropæiske Romaner, foretages ikke i Kina. Kineseren 
hænger ved sit Hjem, beklager den, der maa irejse, 
og anser den for en. Daare, der gør det uden skeilig 
Grund. ,,Den Rejsende spiser Vind og sover paa Vand.” 
Overalt fremtræder et moraliserende Element i Frem- 
16 

stillingen, enten ganske naivt ved indskudte Bemærkninger, 
hyppigt da som Smaavers, eller i de Vers, der ligesaa 
kedeligt som intetsigende i en ældre Tid i Evropa imd- 
ledede de forskellige Kapitler, f. Eks.: 

»Af Vrede fødes ingen Lykke, 

Velvilje findes ikke i en Fjendes Hjærte, 

en prøvet Ven findes neppe i en halv Levealder 

en Time kan avle et uforsonligt Had." 

Ligesaa naivt skifter Scenerne: ,,Lad os nu ikke 
tale mere om Liangs Bedrøvelse, men hellere om Yao-sien”, 
og dermed er Handlingen bragt et Skridt frem. En 
lignende Ubehjælpsomhed fremtræder i Udtrykkene, der 
ofte ere latterlig storslaaede: - ,,Mine Indvolde. ere tre 
Gange sønderrevne.” — ,,Han stampede Saalerne ud af 
Skoene, slog sine Fingre itu og kastede sig ti Gange 
hulkende paa Sengen.” — ,,Taarerne faldt strømmevis 
og afviskede hendes hvide Sminke" 0. s. v. 

Som overalt, er de to Hovedæmner for de kinesiske 
Romaner, at føre Helten til Ære og Lykke og Heltinden 
til et lykkeligt Ægteskab. 

Vi udstyre vore Helte med ridderlige, ydre Egen- 
skaber, et ædelt Indre, og lader da Helten forsøges i 
Verden i mere eller mindre indviklede Forhold, indtil 
han endelig efter Strid og Kamp, Fata og Eventyr havner 
i en smuk eller glimrende Stilling, i hvilken han da som 
"oftest ved et Ægteskab med en fuldkommen Kvinde 
påa samme Tid vinder Rigdom og Skønhed. I Kina er" 
Helten gerne en ung Mand, der ikke behøver at være 
smuk, rig eller ridderlig, men kun talentfuld. Han skal 
være en udmærket Kalligraf, ,føre en zirlig Pensel”, 
hvad vi vilde kalde at ,skrive en smuk Haand”, idet 
som bekendt det kinesiske Skrivetøj er en Porcellæns- 
eller Marmor- eller Lerplade, hvorpaa Tuskfarven rives, 
og en Pensel benyttes istedetfor Pen. Der findes ikke 
hans Lige i at gøre Vers, og ,i 15 Minutter" digter 
han over opgivne Æmner til opgivne Rim. Ved sin 

»blaa Lampe" (en Tinlampe) studerer han Klassikerne 
med utrættelig Flid, og ved Eksaminerne kommer han 
øverst paa Listen og nævnes med Hæder. Der spørges 
ikke om Rigdom; thi Kineseren er forvisset om, at det 
sande Talent bliver paaskønnet, og at Videnskab og 
Digtekunst skænker sin talentfulde Dyrker Alt hvad 
Hjærtet kan begære. Med en god Eksamen , indskriver 
han sit Navn i Jaspissalenf (det kejserlige Akademi, 
Hanlin Kollegiet), han ,,bestiger den gyldne Hest”, faar 
»Årens Bæltef, kan bære ,,Dagens Silke”, hvad der Alt 
er Udtrykket for Doktor- og Mandarinværdigheden. Vil 
Forholdene det, bliver han ogsaa derved Gesandt, ja 
endog. General og sendes mod Tartarerne, hvor han selv- 
følgelig udretter Vidundere af Tapperhed og List. 

Al Modgang, han kan-lide påa denne Ærens Vej, er 
let at se kun en kortvarig Modgang, da Principet jo er, 
at Talentet paaskønnes i Kina. Alle komme den talent- 
- fulde Yngling imøde, han faar Adgang til alle Huse, 
han ,indlemmes i deres Gardiner" o: han optages i 
deres Kreds, men ved Intriger mister han sin Plads og 
sættes tilbage. Det er saaledes i De to Kusiner, at da 
Helten afslaar at ægte Doktor Guos Datter, faar Doktoren 
ved sin Indflydelse Inspektøren ved Højskolen til at 
relegere ham, fordi han er ,,en stivsindet og ubøjelig 
Karakter, fuld af Tillid til sme egne Fortjenester og 
ubekendt med hvad Høflighed foreskriver.” En anden 
Modgang er den, at man stjæler den talentfulde Digters 
Vers og for en kort Tid pynter sig med laante Fjedre. 
Det bliver selvfølgelig opdaget itide (,,vel er Ægget lukt, 
men Kyllingen kommer dog tilsidst frem" er et kinesisk 
Ordsprog), og Helten kan trøste sig med, at han ,kun 
har broderet paa sin Rivals Bryllupskjolef uden at faa 
den færdig. Som Student omgaas han sine Ligestillede, 
unge Mænd af forskellig Begavelse, Nogle, der ogsaa 
digte og love ,at hente Efteraarets Frugter før de ere 
modne”, Andre, der ere uden Anlæg og kun tænke paa 

»Pærer og Kastanjer". . Han gaar med Kaarde ved Siden 
og bor i ,,Sortekjolegade" 9: Kannikestræde. Som Ældre 
omgaas han Øvrighedspersoner og Guvernører og lever 
for Vin og Poesi, hvilke Ting ere uadskillelige i Kina. 
En endnu større Rolle end Ægteskabet eller rettere 
Vejen til Ægteskabet spiller i de evropæiske Romaner, 
spiller den i Kina. Det betragtes i Kina som ,, Livets 
vigtigste Sag", og man begynder at tænke derpaa, naar 
man er 20 ellér 21 Aar. Pigens Alder er en 14 å.16 
Åar, men paa Grund af Kvindens afhængige Stilling i 
Kina, lægges der kun. ringe Vægt paa Pigen selv... Ægte- 
skabet er Livets vigtigste Sag; thi endskøndt Kineserens 
Begreb om en Udødelighedstilstand kun er lidet udviklet, 
kunne de ikke udholde Tanken om at dø barnløse. Har 
han ingen Søn eller. Sønnesøn, der hvert Aar paa hans 
Dødsdag kan udføre de lovbestemte Sørgeceremonier, 
føler han sig i højeste Grad ulykkelig. Han hjælper 'sig 
da hyppigt ved at antage sig en Nevø eller. fjærn Slægt- 
ning som Søn, og har han en Datter, er det hyppigt sin 
Svigersøn (,,Platmave"), som han vælger til at afhjælpe 
sit Savn. Derfor har man ogsaa den største Medlidenhed 
med dem, der dø barnløse. 
Børnenes Afhængighed af Forældrene gjør, at disse 
ofte i Barnets, især Pigebarnets, tidlige Alder afslutter 
Ægteskabet for dem. Hertil kommer ogsaa den Åf- 
sondring, ; hvori Kvinden lever i Kina, der medfører; 
at Ægtemanden sjælden har set sin Hustru forud. for 
Giftermaalet, og at Slægt. og Venner maa vælge for 
ham. Hertil benyttes da som Mellempersoner eller 
Koblere hvemsomhelst, men det er en Selvfølge, at jo 
højerestaaende et Sendebud.man kan benytte, med desto 
større Glæde vil Andragendet blive opfyldt. En saadan 
Bestilling. er da meget hædrende — selv Kejseren op- 
træder som Mellemmand i Romanen —, og de Personer, 
der have gjort sig en Levevej af som Kommissionærer 
at kende alle giftefærdige Ynglinge og Piger — altsaa 

især Matroner, da kun disse have Adgang til de indre 
Gemakker — indtage en vel anset Stilling. 

Ægteskabet holdes højt i Ære, og de Ord, der have 
Hentydning til det og Kærligheden, ere mangfoldige. 
Efter en gammel Fortælling levede en Ungmø i et Kloster 
i et Kammer imod Vest, og afslog en Forbindelse med 
en Yngling, som boede imod Øst. Herfra har den Be- 
tydning udviklet sig, at ,,Vesten, de vestlige Kamre, 
o. s. fr.” udtrykke enlig Stand, hvorimod ,,Østen" den 
gifte Stand. Derfor udtrykker ,,Solen staar i Østen”, 
»Vinden fra Østen”, ,,en Gæst fra Østen”, at et Ægteskab 
er ifærd med at sluttes. Elskeren tilraaber Pigen, at 
hun dristig skal ,,springe over den østlige Mur", de unge 
Piger bede til ,,Østens Fyrste" 0. s. v. Et andet, meget 
almindeligt Billede er hentet fra en Slags Krikænder, 
»Mandarinænder”, der leve sammen Han og Hun, f. Eks. 
som vore Duer. Det samme er Tilfældet, ikke med Brev- 
duen i Evropa, men med den lille spraglede kinesiske 
Brevgaas, og derfor sammenlignes den stakkels ugifte 
Ungersvend med ,en enlig flyvende Gaas". Et andet 
Sindbillede tages fra Fuldmaanen. Denne er Tegn påa 
Fuldkommenhed, og derfor bliver den ikke fulde Maane 
et Tegn paa det, som mangler Noget for at blive helt, 
saaledes en Rejsende uden Familje, en Kvinde uden 
Mand og en Mand uden Hustru. Med stor Følelse kan 
saaledes en Yngling i Kina sige: ,,0, Pige! Lad den 
fulde Maare beskinne mig!f og svarer hun ja herpaa, 
da er Frieriet endt. Det forstaar enhver velopdragen 
Kineserinde.. Et mere poetisk og søgt Udtryk er det, 
»at lade Føniksfuglen parre sig", der kun har hjemme i 
den højere Stil. ANA | 

Forholdet imellem Yngling og Pige fremstilles ganske 
tilsvarende til Forholdet i Evropa, kun med den Forskel, 
som Kvindens afsondrede Liv medfører. I en Henseende 
staar den kinesiske Fremstilling højere, da man i den 
sjældent træffer de vel bekendte, maaske interessante» 

men ofte afskyelige Forførelseshistorier fra den evropæiske 
Literatur. Foruden det, at de kinesiske Sæder tillader 
Manden at tage Medhustruer, turde den Ærbødighed, der 
næres for Ægteskabet, være en medvirkende Aarsag hertil. 
Det er: en fast Tro, at Ægteskabet er bestemt i Himlen, 
og derfor begyndes det med Ofringer, og .i sit tilbage- 
trukne Liv lærer Kineserinden Tugt og Sædelighed.. Hun 
»lærer at bruge Naalen og studere de gamle Filosoferf, - 
hun véd, at ,,Kjoler -og Haarnaale maa ikke tænke paa 
Vind og Blomsterf 9: paa flygtig Kærlighed, og dybt og 
inderligt kan hun bede den himmelske Youi-lao om at være 
Kobler for hende og skænke hende en elskelig Herre; 
thi baade som Pige, Hustru og Enke hædrer hun Manden 
som Herre. Dette Overherredømme fremtræder ogsaa 
karakteristisk i, at Himlen er Symbol for dette mandlige 
Princip og Jorden for det kvindelige Princip i. Naturen, 
hvoraf da atter de Udtryk ere fremgaaede: »,Jorden 
forener sig med Himlen" og ,naar Jorden er i Nord og 
Himlen i Syd, dø Menneskene af Bedrøvelse.” 

Den. hele Betragtningsmaade kan maaske … lettest 
gøres anskuelig ved at skildre Forholdet imellem Elsker- 
inden og Helten i ,,det blomstrende Brevpapirf., . Student 
Liang ser tilfældig Yao-sien i et Lysthus, hvor hun - 
spiller Dam... Hun flygter forvirret, og Liang beskriver 
sin Elskov for Kammerjomfruen, der skal hente Dam- 
brikkerne, men faar til Svar, at hendes Frøken er en 
ærbar Pige, som ikke vil vide af Narreri. Liang køber 
dernæst en Ejendom i den. By, hvor hun bor, ved Siden 
af hendes Faders Ejendom, saa at Haverne støde sammen, 
aflægger Faderen et Besøg og rimer under dette paa et 
Vers, som Yao-sien har skrevet, med de samme Rim. 
Yao-sien opdager let den skjulte Mening i Versene og 
siger, at Liang vaaser og har faaet en naragtig og van- 
vittig Mund, at han kan vove saaledes at forfølge hende 
med sin Elskov, og at det vistnok er en meget letsindig 
Student, ,,en blomsterbegærende Gæst". Kammerjomfruen 

mener, at det dog ikke er saa frygtelig en Sag at blive 
elsket, men Frøkenen svarer, at hun bedre véd, hvad 
der passer sig, og at hun ikke bør tænke paa Elskov. 
I glødende Udtryk og med stor Bedrøvelse, saa at ,,han 
græd sine Silkeærmer vaade”, klager Liang i Haven sin 
Nød for Jomfruen, såa at denne fatter Medlidenhed med 
ham og fortæller sin Herskerinde, hvor inderligt hun er 
elsket.  Yao-sien svarer da, at saa kan han jo sende 
en Mellemmand til hendes Fader, men at Sømmeligheden 
forbyder hende at tale mere derom. Disse Ord, der ere 
vel skikkede til at opmuntre Studenten, overbringes ham 
af den opvakte Jomfru, som med stor Finhed forudsiger 
ham, , hvis Frøkenens Hjærte ikke er koldt imod Dem, 
vil Skyen snart føres af Vinden op i Himmelrummet”, 
idet Yao-sien betyder en Sky (forøvrigt ordret ,,Ædel- 
stens Nymfe”) og Liang betyder Vind. Jomfruen faar 
derefter sin Frøken overtalt til hemmelig at bese Stu- 
dentens Have, men naturligvis træffer hun ham tilfældig 
der og kan ikke undgaa en Kærlighedserklæring, hvori 
han forsikrer hende om, at hans ,,Indvolde ere revne fra 
hinanden”, at han ikke kan studere, at ,,hans Senge- 
tæpper ere klamme og kolde”, og at han bliver magrere 
med hver Dag, men hun svarer ham undvigende og 
skynder sig bort. Imidlertid har han dog gjort Indtryk 
paa hende, og Tanken om ham følger med hende i 
hendes Boudoir og foruroliger hende, da hun vel begynder 
at synes om ham,- men ikke véd, om han er til at stole 
"paa, eller kun er en letsindig og troløs Bedrager. Det 
er da ikke vanskeligt for den fiffige Kammerjomfru at 
mage det saaledes, at Frøkenen gaar ud i Haven i 
Maaneskin, og at Studenten da møder hende. Her giver 
Yao-sin efter for hans Bønner og aflægger Ed paa at 
ville elske ham evigt; Studenten bønfalder hende om ,at 
beskinne ham fuldstændig", men hun nægter bestemt at 
føje hans Ønsker, raader ham til at se at faa Eksamen 
og beder ham vente taalmodig til alle Glæder og Nydelser 

lovformeligt ere dem tilladte. ,,Student Liang ledsagede 
hende dernæst tilbage, og fire Sølv-Taarestrømme rullede 
samtidigt ned. Den Ene gik dybt bedrøvet tilbage til 
Boudoiret, medens den Anden med tunge Skridt begav 
sig hen under Piletræernes Skygge. De vare tilmode 
som to Mandarinænder, der, kastede frem og tilbage af 
Bølgerne, sittrende og forvirrede og ikke Herrer over 
sig selv, .blive drevne til forskellige Steder,f Efter til- 
strækkelige Prøvelser og Adskillelsens Smerter blive de 
i Slutningen af Bogen lykkeligt forenede, 

Denne Skitse lader i Sandhed, Naturlighed og 
Sømmelighed Intet tilbage at ønske, og Digteren raader 
ogsaa i de enkelte Partier over store Midler til at gøre 
Indtryk. Naar saaledes Elskerinden siger: ,,Jeg er op- 
voksen bag en skarlagenrød Dør og levede i et pynte- 
ligt Kammer uden at vide, at Kærlighedssmerter kunde 
gøre ulykkelig, men nu, da vi skulle tage Afsked, føler 
jeg, hvilken Elendighed, der bor i Skilsmissen,” eller - 
»omendskønt jeg ikke lovformelig er viet til Dem, saa 
bestaar dog Kærlighedspagten for Blomsternes Gudinde,” 
saa skulle disse Udtryk vanskeligt overgaas af Nogen af 
vore Digtere, og uvilkaarligt mindes man om Christian 
Richardts Digt, hvori der staar: | 

Hvad skal til at fæste, hvad skal til at binde 
To til hinanden, Mand til Kvinde? 


— — — Han fæstede mig ved Maanens Skin, 
Saa varmt da blussed min unge Kind ! 


Og hvor smukt siger ikke Helten: ,,Nylig besad jeg 
en utæmmet Hests Utaalmodighed efter at fjærne mig, 
men nu har Deres overvættes Venlighed gjort mig tam 
som Fuglen, der flyver omkring sin Herre!" 

I en væsentlig Grad fjærner Ægteskabet i Kina sig 
fra det i Evropa, da det i Kina er tilladt at have Med- 
hustruer, om end denne Ret langtfra benyttes saa meget 
som antaget, og Medhustruerne staa tilbage for den første 
Ægtehustru, indtagende en underordnet Stilling. Dette er 

begrundet i, at flere end én Kone er en Luksus, som 
kun de Rige kunne tillade sig, og i den huslige T/fred, 
der nødvendigvis opstaar derved; thi Kineserne erkende 
selv, at ,af 10 Kvinder ere de 9 skinsyge.” Imidlertid 
raser Jalusien ikke saa barnagtig forstyrrende i Kina, 
som den ofte gør det i Evropa, og Digterne, som jo 
have den Forret at glide let hen over Virkelighedens 
Vanskeligheder, velsigne da ogsaa deres Helte med 
dobbelte Ægteskaber. Begge de omtalte Romaner ende 
paa denne Maade, og det er øjensynligt for Læseren, at 
der vilde mangle Noget, ikke blot i Heltens, men ogsaa 
i hans Hustrus Lykke, naar ikke Kusinen eller hendes 
Veninde delte den med hende. Digterens Ord ere fuld- 
stændig tydelige: Lo Mengli, den ene Elskerinde, siger: 
»Hvis De, Sse—Yeoupe, fandt en Kvinde med lige saa 
megen Ynde,. hvad vilde De da gøre?"  SHan svarer: 
»Naar man er rørt af Skønheden, kan man da have to 
Slags Følelser? Det vilde være ganske ligefrem, at jeg 
helligede hende den samme Tilbøjelighed.” ,, Men,” siger 
hun, ,,hvis nu den anden Pige, til hvem De bejler, ikke 
synes om en saadan Ordning af Forholdet?" Han svarer: 
»Hvor kan De tvivle? Naar har De hørt, at en. dydig 
Pige nærer Skinsyge i sit Hjærte?" Lo Mengli er til- 
fredsstillet og siger: ,Saa giver jeg Dem et Løfte. 
Himlens og Jordens Genier ere Vidne til vor Pigt, og 
før skal Havet udtørres og Klipperne falde sammen som 
Støv, end det Ord, jeg her tilsiger Dem, skal forsvinde.” 


III. 


Den største Forskel viser sig i, at den kinesiske 
materialistiske, jordbundne Åand ikke let fortaber sig i 
Abstraktioner og overhovedet ikke tager nogen stærk 
Flugt, saa at det hele Indtryk, som man faar af den 
kinesiske Poesi, bliver et andet end det, som den evro- 
pæiske Digtekunst skænker os. Der mangler i den Fanta- 

siens frie Flugt, Viljens stærke Spændkraft, Idealernes - 
Lynglimt, den er mild, måaadeholden, jævn, idyllisk, lidt 
tilbøjelig til at være sentimental. Kineseren sværmer i 
en uforstaaelig Grad for at spasere i en Have, opfyldt " 
med Snurrepiberier, for at leve et roligt, ubevæget Liv, 
dyssende sig i Ro ved Naturskønheder og Blomster, 
drikkende The og Vin og skrivende Vers over opgivne 
Æmner eller med opgivne Rim. Det er en mild Ro 
han tilstræber, en daadløs Leven, og om ogsaa f. Eks. 
Ægteskabets Lykke smukt udtrykkes saaledes: ,det er 
to hvide Hoveder, der vaage over hinanden,” udtrykkes 
det ogsaa langt mindre poetisk saaledes: ,,Det er som 
om man hver Dag fik gul Suppe med Rødder paa.” 

Overalt træffes denne Livsanskuelse, der sigter efter 
et Vellevnet, om man end, som forhen vist, ikke er blind 
for at være Dyden tro. Det er saaledes en hyppig gen- 
taget Leveregel, at ,,man skal fryde sig, naar Glædens 
Tid kommer, og ikke afholde sig fra at røve Ædelstene 
og stjæle Vellugtf o: hemmeligt at have Elskerinder, et 
Udtryk, .der skriver sig fra en totusindaarig gammel 
klassisk Beretning om, hvorledes en Sekretær hos en 
Minister blev opdaget at være hans Datters hemmelige 
Elsker ved den Duft, der udbredtes over ham af en 
sjelden Parfume, hun besad. 9, Man skal være glad i 
Livet; thi man er kun en Gang ung,” er den søde Gift, 
som Kammerjomfruerne dryppe i deres Herskerinders 
Øren. De: gamle Embedsmænd leve kun for Natur- 
betragtninger og Drømmerier i Lysthusene. Meget naivt 
ender ogsaa ,Det blomstrede Brevpapirf saaledes: 
»Undertiden drak han Vin med sine to Koner i det 
klare Maaneskin om Natten, sommetider sade de sammen 
og skrev Vers. Ja! Vi kunne umuligt nævne alle de 
Glæder, som de nøde.” 

Denne udviklede Sands for Naturbetragtninger med- 
fører ogsaa mange, lange og hyppigt trættende Natur- 
skildringer, hvilken Overfiod de nævnte Romaner dog 

ikke fremvise. Men overalt i Digtene viser denne Sans 
sig, næsten som om Tanken og Følelsen ikke kunde gaa 
paa egen Haand. Vor Poesi fremviser- ofte lange ab- 
strakte Udviklinger og Digte, der synes ,,at mangle Kød 
og Blodf, og i disse træffer man da kun nu og da et 
enkelt slaaende Billede fra den virkelige Verden. I Kina 
er det omvendt, der besynges den reale Verden med dens 
Regn,. Piletræer, Brobuer, Tagrygge, og undertiden ind- 
passes da en abstrakt Følelse i Billedet. Hvad der støder 
os i Digte som H. P. Holsts ,,0, lad dem flagre som de 
vil" eller i Chr. Winthers ,,Du er som Brød, det grove, 
fine," vilde netop i Kina udgøre deres Skønhed, og en 
Kineser vilde være henrykt over Digte som OQehlen- 
schlægers: ,,Til min Tobakspibe". Til Gengæld vilde 
han ikke kunne nyde Digte som Baggesens: ,, Til Pal- 
mine”, Schack Staffeldts: ,,Til Lillaf elter Chr. Winthers: 
»Til Een". i 
Forskellen vil blive mest tydelig ved at tage tre 
Digte i en ordret kinesisk Oversættelse og omsætte dem 
i almindelige Vers, i saadanne, der nærme sig mere til 
de kinesiske Vers, og i Prosa. Eksemplerne ere tagne 
fra ,,De to Kusiner", i hvilken Roman de benævnes som 
»uforlignelige, og ganske i de ældre Digteres Maner.” 


Nu er det- den Tid, da Vestenvinden har hele sin Lethed og 

Regnen sin største Mildhed, 
En Morgenstund vil forvandle Træernes Knopper til Kviste. 

Mine Følelser flyve hen i lette Vers, som Taagen, der farver 
| Broens Buer. 

"Saaledes er det med disse Grene, hvis Skygge bevæges af For- 
aarets Pust. 

Hvor jeg beklager dem, som arbejde for at fremdrage Guldet af 
Jordens Skød ; 

Sneen, som nys faldt fra Himlen, er en ligesåa værdig Genstand 
for vor Hu. 

Hvis den vandrende Gaas spørger om Antallet og Udstrækningen 
af mine Sting i Maven, 

Saa lad den lære, at man lettere kan tælle Silkefnokket paa disse 
Piletræer. 


948 A. Wolff:- Den kinesiske Roman. 


Dette Digt kunde vel gengives saaledes: 


Foraarsdagen er mild og varm, 
Træernes Knopper udspringe, 
Aftenens Regn og Morgensols Dug 
Det skjulte Liv nu fremtvinge. 

Hiærtets Følelser svulme frem 
I anende, urofulde Strømme, 
Som Solen i Dugtaagen gyldenrigt 
"Lader tusinde Billeder svømme. 

I stakkels Trælle, som Dagen lang 
Arbejde under Suk og Møje, 
Hæv dog Jer Tanke til Blomstens Liv 
Og Solens Glans i det Høie! 

O, flagrende Due! Ifald Du vil 
Mine Tanker og Drømme kende, 
Lær først at tælle Dugdraabernes Tal, — 
Du kommer ej dermed tilende. 


"Det er den "simpleste Tanke, der her aabenbarer 
sig, nemlig, at Hjærtet føler sit Foraar bryde frem med 
Naturens Foraar. ,Vestenvinden”" fremkalder i kinesiske 
Øren straks Forestillingen om det Modsatte af ,,Østen”, 
og , Østen” er Giftermaalet, altsaa er ,,Vestenvinden om 
Foraaretf en frembrydende Kærlighed. — Slutningen 
paa Sammenligningen, at Alderdommen kan lignes med 
Efteraaret, fremtræder i det følgende Digt, forfattet for 
at prise et Astersflor, der omgav et Lysthus, hvor den 
gamle Pe søgte hen med ligestemte Venner for at skrive 
Vers, samtale og drikke Vin. 


Yndige Blanding af Maanesne og Purpurrødt, af det gule Guld 
og den røde Lotus?s Farve, 
Hvilken Nymfe fra Skyerne lade Eder springe frem af de krøllede 
Blade? 
Under Kiosken, som I pynte, skulde Graahovederne samtale alvorligt. 
Pludselig opdager Øjet den røde Jaspis bag det viftende Jalusi. 
Fred og Stilhed og Kølighed under de hængende Piletræer, 
Genstanden for alle vore Ønsker, fører mig hundrede Mile bort. 
Embedsforretninger stjæle - vor Fritid. Kun liden Sødme 
smager jeg. 
Hvorfor kan jeg ikke hele Dagen ligge paa mit Leje og gennem- 
trænges af Eders Duft? 

Dette smukke Digt vilde vel i en mere tilgængelig 
Form ogsaa tilfredsstille Læseren. Man dømme selv: 


Yndige Blomster, som hvide og glimrende, pragtfulde røde 

Fremblomstre nu ved Naturens almægtige: Bliv! 

Nu, da just Vinteren snart vil Blomsterne knuge tildøde, 

Nu just begynde I stolt Eders skønne, fortryllende Liv! — 
Her! Paa det Sted og den Tid, da Alderen skulde fortrolig, 

Samlet i Vennekreds, tale med rige Erfaringers Røst, 

Hæve I Eder med Glans, og kranse trindtom vor Bolig, 

Sendende til os en Hilsen fra Ungdommens jublende Lyst. — 
Atter jeg føler mig ung; thi atter I Tanken hendrage 

Til den forsvundne Tid, da mig trylled” Skønhedens Glans, 

Da jeg i brusende Lyst henlevede Ungdommens Dage, 

Dengang min Elskte med Eder smykked” sig Haaret til Dans. — 
Ungdomsdrøm! Atter Du svinder. Aarene kan jeg ej bøje. 

Nu kalder Pligtens Gerning mig ud i det virkende Liv. 

Dog, hvert et yndigt Møde med Eder, Smaablomster, skal føje 

Til min Erindrings Krands en Blomst fra min Kærligheds Liv. 


Det sidste Digt behandler et af Digtere ligesaa 
almindeligt benyttet Æmne, idet det er betitlet: ,,Den 
gamle Piges Suk”, 


»Foraaret smykker vore Veje med Blomster i pragtfulde Farver, 
Glæden over at nyde Skuet tillokker Mængden af unge Piger. 
Hvert Aar udfolde Blomsterne sig paany og visne atter. 

En Pige gives der, som i Tavshed beskuer Blomsterpragten. 
Hendes Tavshed fremkommer af en Tanke, Blomsterne har indgydt 
: j hende. 
Denne Tanke, der fylder hende med Uro, er ukendt af Alle. 

Hun mindes, at den lille Fugl er misundelig paa Nymaanen. 
Hendes Haarfløje kappes allerede i Glans med Blomsterne. 
"Allerede klager hun over Efteraarsvindens tidlige Strænghed. 

Det ér nu ikke længer det smækkre Piletræs Vækst. 

Dette Klædebon, hvis Rødme var saa frisk som Granatens, 

Ligner ikke mere Ferskenblomsternes Friskhed. 

Maaneder og Aar hengaa i Klage over forladt Ensomhed. 
Hvorfor søger hun i Metalspejlet det Billede, som ikke er der? 

Nabolavets unge Piger unddrage sig hendes Omgang. 
— Som en enlig Fugl ér hun en Genstand for værdig Medynk.” 


Endskønt det næppe behøves at omskrive dette Digt, 
hvis Udtryk allerede ere noget modificerede, vil en Om- 

skrivning dog gøre det mere velklingende og borttage 
det Stødvise, der findes i Sammenstillingen af de enkelte 
bestemt afrundede Sætninger: I Foraaret ile de unge 
Piger med Glæde og Elskov ud i Solskinnet for at hilse 
paa de unge Blomster. Hvert Aar udspringe nye; men 
en Pige er der, som bliver tavs ved at se dem. Hun 
skiuler sine Tanker for Alle; thi de minde hende om 
den Tid, da hendes Ungdom blomstrede. Hun. føler 
allerede Alderens Komme og sukker over at have mistet 
sin smækre Vækst og lette Gang. Hvorfor stirrer hun 
i Spejlet for at søge et forsvundet Billede; Kindens 
Farve er falmet, og aldrig vil den blomstre frem igen 
som de unge Roser. Nabolavets Piger søge hende ikke 
mere, og hun vandrer ene sin Vej. Naar vi se hende, 
gribes vor Sjæl af Medynk og Vemod. — 

Kinesernes Vers bestaa i Almindelighed af Y Fødder. 
De anvende Cæsur og Rim, og det synes, som om en 
mere kunstig Versbygning kun findes i Digte, der skulle 
ledsages af Musik. I ,,De to Kusinerf siger saaledes 
Helten: ,,Til almindelige Vers udfordres kun at iagttage 
tvende Toner, den lige og den ulige, men i en Sang 
maa fire Toner udhæves, den lige, den ophøjede, den 
forlængede og den indadgaaende, idet man skælner 
imellem de klare og de dunkle Konsonanter.”" Den æld- 
gamle ,, Versebog", som ethvert Barn lærer, har dog Vers 
af kortere Bygning og med den Ejendommelighed, at 
enkelte Ord for Rimets Skyld forandrer Udtale. Saa- 
ledes skal Fe-kao læses Fe-kou, og i Romanen opdages 
netop en Persons Uvidenhed ved at han ikke véd dette. 
En anden Mærkelighed er Paralelismen eller Sætnings- 
rytmen, som vi kende fra det gamle Testamente, og 
som hestaar i en Overensstemmelse i Sætningernes Kon- 
struktion, hvorved en vis Rhytmus indtræder. 

Med Hensyn til Valget af poetiske Udtryk … synes 
Kineserne at tilstede en større Frihed end vi, og navnlig 
at have optaget alle Genstande som tilladelige til An- 

vendelse, naar kun Tanken udtrykkes. Vi sammenligne 
f. Eks. sorte Lokker med Ravnefjedre, Tænder med 
Perler, en hvid Skulder med Alabast. I Kina vilde der 
Intet være til Hinder for at sammenligne sorte Haar 
med Blanksværte, Tænder med Porcellæn og en hvid 
Skulder med fint Silkepapir. Det er atter den gamle, 
højtskattede Civilisations Frembringelser, der overvurderes, 
samtidig med at Naturens Uendelighed ikke tilfulde 
fattes. Forstanden er paa Højsædet, Følelsen og Fanta- 
sien ere Stedbørn. Deraf de forunderlige bratte Over- 
gange- fra høj Flugt til simpel Tankegang. Saaledes 
klager Elskeren sin Nød. Han er syg, elendig, utilpas 
og udbryder: ,,Mit Liv udslukkes, jeg tæres hen, jeg 
kan ikke faa en Smule Ris eller The igennem Struben, 
og havde jeg endog Lammekød og Vin, hvem skulde jeg 
byde det?” 'Men atter træffer man da Udtryk og Ven- 
dinger, der ganske kunne sættes ved Siden af vore bedste 
Digteres.  Elskerinden klager: ,,Jeg vil hellere ligge 
under Græstørven, omgiven af Aftenskumringen”" (Schack- 
Staffeldt), ,,Kærlighedstanker ere i Sandhed vanskelige 
at forsage eller adsprede"” (Ingen Ild, ingen Brand kan 
flamme saa hed, som hemmelig Elskov, den Verden ej 
véd), ,,Menneskene begære det Skønneste paa Jorden og 
. det Bedste af Himlen" (Goethes Faust), ,,Bien flagrer 
om Træet og Myren trænger ind i Blomsterbægeret" 
(Chr. Winther), 


»Opfostret i Studium af tusind” forskellige Værker 

Er man med Penslen i Haanden lig Guderne. 

Ydmyghed maa derfor ikke altid regnes blandt Dyder; 

Geniet afstaar ikke Palmen, som tilkommer det!" 

(hvad der godt svarer til Goethes bekendte Ord: Nur 
die Lumpen sind bescheiden.) 

Overhovedet vil den kinesiske Poesi med Rette kunne 
sættes ved Siden af den evropæiske, naar man ser paa. 
Kærnen og ikke paa Skallen, og det saa meget mere, 
som Forskellen imellem dem for en stor Del er den, 

som findes mellem Klassiciteten og Romantiken. Ind= 
holdet er Kærnen, Formen er kun Skallen, og kun den, 
som i Poesien ene tiltrækkes af Formen, vil føle den 
frastødende. Som Eksempler paa den store Overens- 
stemmelse ville vi foruden de alt anførte meddele nogle 
kinesiske Ordsprog og Talemaader: At slaa Vand paa 
en Ånd — Man kan ikke flaae to Huder af samme Ko 
— Blive Rødderne tilbage, gror Ukrudet op igen — 
Letsind er Moder til Uredelighed — Alderdom og visne 
Blomster kan ikke oplives ved noget Middel — Den, 
som arbejder med Smerte, vil spise med Glæde — En 
fed Høne faar fede Kyllmger — Vel er Ægget lukt, 
men Kyllingen kommer "dog tilsidst frem — Den, som 
bekæmper sig selv, vil være lykkeligere end den, som 
strider mod Andre. I disse Ordsprog aabenbarer sig 
samme Livsanskuelse som hos os; thi ,,alle Mennesker 
ere ens og kun Opdragelsen gør dem forskelligef, siger 
Kineserne, og dyb Tænken over Livet og dets Vilkaar 
maa føre Alle til samme Maal, saavist som Himlen er 
alt det Skabtes Maal. - Jo dybere Forstaaelsen er, jo 
mere bekendt forekommer det os, som vi træffe paa, og 
af Læserens Dom om følgende morsomme Fortælling i 
»Det blomstrede Brevpapir" vil det afhænge, hvorvidt 
den kinesiske Roman vil byde ham Nyhedens Interesse 
eller ej: 

Tchoang-tsz vandrede engang, hensunken 1 Tanker, 
ved Foden af et Bjærg og kom pludselig: til en Mængde 
Grave. I filosofiske Tanker om Døden, der gør Fattig 
og Rig lige, kom han til en: ny Grav. Ved Siden af 
Graven sad en ung Dame i sin hvide Sørgedragt, hol- 
dende en hvid Vifte 1 Haanden, hvormed hun viftede 
Graven.  STchoang-tsz spurgte hende om Grunden til 
denne besynderlige Handling, men Damen gav intet Svar 
og lod kun nogle Taarer falde, saa at den Lærde tænkte, 
at hun af Skamfuldhed var forhindret fra at tale. 
Endelig sagde hun: Jeg er en Enke, som sørger ved 

min Mands Grav; han er død for kort Tid siden. Min 
Mand holdt meget af mig og sagde til mig paa sit 
Dødsleje: ,,Elskede Hustru, dersom Du nogensinde tænker 
påa at gifte Dig igen, saa besværger jeg Dig, i det 
Mindste at vente saa længe, til min Grav er tør.” Men 
da det synes mig, at Jorden paa denne nyhakkede Grav 
ikke hurtigt vil tørre, saa har jeg begyndt at vifte den, 
for at. faa den hurtigere tør. 


Åugust Wolff. 


17 


Natur og Aand. 


Natur er et Begreb, hvorved der fra Begyndelsen af 
har klæbet stor Uklarhed; og i vore Dage er det sær- 
deles almindeligt at tale om Aandens Natur og om Na- 
turens Aand. Desuden bruger man nu og da Udtryk 
som Naturaanden eller den i Naturen skjulte Aand eller 
Aandens Naturgrundlag. Dertil kommer endnu Begrebs- 
eller Udtrykssammenstillingen: Materie og Sjæl. 

Allerførst tør jeg vel regne paa, at man vil ind- 
rømme Rigtigheden af følgende Definitioner: Natur er 
Indbegrebet af alle Bevægelser som kunne iagttages. 
Rigtignok kunne Atomernes Bevægelser, Æterens etc., 
ikke virkelig iagttages; men vi tænke os dem dog saa 
ledes som. om de kunde iagttages, i Fald vi havde de 
dertil egnede Organer eller Redskaber. Vi tænke os dem 
ganske paa samme Maade som de Bevægelser, der kunne 
sanses, nemlig som en ved en Kraft frembragt Sted- 
forandring, der sker i et Maal af Tid. Natur er altsaa 
ene og alene legemlig. 

Aand er Indbegrebet af alle de Kendsgerninger, der 
i og for sig ere utilgængelige for Sanseiagttagelsen, og 
som kun middelbart ogsaa lade sig iagttage ved Hjælp 
af Sanserne, naar og for saa vidt som de spores i Legem- 
verdenen. De aandelige Kendsgerninger i og for sig 
eksistere altsaa ene og alene i Bevidstheden og for Selv- 
bevidstheden; for en Andens Bevidsthed kunne de kun 

eksistere middelbart. Selv om den videnskabelige Forsk- 
ning tvinger os .til at anerkende aandelige Tilsyneladelser 
"som ubevidste, maa vi dog forestille os dem saaledes 
som vi vilde tænke os dem, hvis de vare umiddelbart 
bevidste. 

Materie og Sjæl ere fuldkomment golde, abstrakte 
Begreber, som blot pege hen paa Hullerne i vor Er- 
kendelse. Det første betegner Grundprincipet for alt 
Naturligt, det andet Grundprincipet for alt Aandeligt. 
Men derved henstaaer dog det Spørgsmaal uåfgjort, om 
ikke Aanden saavelsom Naturen udspringer fra Materien 
og saaledes er en Maade, paa hvilken denne virker og 
viser sig, eller om maaske omvendt Naturen er en Til- 
syneladelse af usanselige Principer. 

Spørgsmaalet om Materie og Sjæl er her fuldkomment 
værdiløst for os. Disse Begreber stille ikke Naturen og 
Aanden i et klarere Lys for os og gøre dem heller ikke 
tilgængeligere for Erkendelsen. Man har stillet dem op 
som Principer, der skulde ligge til Grund for alle natur- 
lige og alle aandelige Kendsgerninger. Men man kan 
ikke udlede noget af dem; thi de ere fuldstændig ind- 
holdsløse. De indeholde ikke Andet end de Muligheder, 
som antages at ligge til Grund for den forhaandenværende 
Virkelighed. 

Det er nu ikke alene et Spørgsmaal, om Antagelsen 
af disse Muligheder er berettiget, men det viser sig 
ogsaa, at de to Begreber ere tomme logiske Abstrak- 
tioner af Kendsgerningerne. Det staar imidlertid fast 
saavel for Dualister som for Monister, og det hvad enten 
de sidste hylde det materielle eller det intelligible Princip: 
at Natur og Aand som to Kredse, indenfor hvilke alle 
tænkelige Kendsgerninger grupperes, ere absolut. skilte 
fra hinanden, hvor meget de end bestandig gribe ind i 
hinanden. I enhver Fornemmelse som i enhver animalsk 
Bevægelse indeholdes Natur og Aand samlede, men dog 
skarpt adskilte. 

a hråg 


956 Steinthal: Natur og Aand. 


Imidlertid er det os lige saa vanskeligt at betegne 
Forskellen imellem Aand og Natur som «vi ere sikre påaå 
at den eksisterer. Grunden til at Overbevisningen om 
denne Forskel -paatrænger sig os med saa uafviselig 
Sikkerhed, er den, at Natur og Aand aldeles ingen 
Sammenligningspunkter have; de naturlige og de aande- 
lige Kendsgerninger have slet ingen Kendemærker til 
Fælles. Men heraf følger med Nødvendighed, at man 
heller ikke kan sige, hvad der skiller dem fra hinanden. 
De staa ikke sideordnede under et fælles Almenbegreb 
1 hvilket begge gaa op, medens dog hver bevarer sin 
Særegenhed; de kunne kun sammenfattes i et fuldkomment 
indholdsløst Begreb som Kendsgerning, Noget, og deslige. 
De have altsaa intet fælles Grundlag, paa hvilket der 
kunde bygges en Adskillelse. Man er ikke hjulpen ved 
at der siges, Naturen er materiel, legemlig, Åanden der- 
imod sjælelig; det kunde kun hjælpe, hvis det var muligt 
at forestille sig noget ved Ordene Materie og Sjæl. 

Jeg har nylig defineret Natur som det der kan iagt- 
tages gennem Sanserne, Aand som det der ikke kan 
sanses.. Dermed er det sidste Begreb imidlertid kun 
negativt bestemt, medens det første snarere bliver af- 
grænset end bestemt ved Kendemærket Sanselighed. Og 
her viser sig Vanskelighedens Rod. Det Kendetegn, 
hvorved vi nylig vilde definere Naturen, indeholder noget 
Aandeligt: den Egenskab hos Naturen, at den kan sanses, 
gøre vi til dens Grænse, det vil sige, vi afgrænse Na- 
turen efter dens Forhold til Aanden. Men Aanden er 
kun bestemt som Naturens Negation. Selv om den 
imidlertid var tydeligere bestemt, synes det dog intet- 
sigende at ville afgrænse eller bestemme et Væsen ved 
den Betydning det har for sin Modsætning, altsaa ved 
dets Forhold til noget Andet. Men hvad er Naturen i 
og for sig, naar man ser bort fra den Egenskab hos den 
"at kunne opfattes af Aanden? Dette Spørgsmaal finder 
intet Svar, fordi det ikke lader sig stille: Naturen i og 

for sig — derved maa forstaas Ophævelse af Forholdet 
mellem vor Tanke og Naturen, altsaa Seen bort fra den. 
Men i saa Tilfælde, naar jeg ser bort fra Naturen, véd 
jeg Intet om den, véd ikke at den er til. At tænke 
Naturen i og for sig vil sige at tænke sig den som ikke 
eksisterende, eller slet ikke at tænke den. 

Vi sige, at Naturen toner, lyser 0. s. v. Men Tone 
og Farve er noget Åandeligt;-og findes der ingen Aand, 
eksisterer der hverken Tone eller Farve. Naturen i og 
for sig er hverken lys eller mørk etc. Blomsten eller. 
Fuglen i og for sig er hverken rød eller blaa, hverken 
"hvid eller sort, hverken syngende eller stum. Naturen 
er kun saaledes som den viser sig for vor Åand; ser jeg 
bort fra denne dens Maade at vise sig paa, saa ser jeg 
bort fra selve Naturen, og den eksisterer da ikke mere 
for mig. — Man kunde imidlertid mene: Jorden eksi- 
sterede jo dog førend der fandtes levende Væsener paa 
den; det er sikkert. Hvorledes var den altsaa den Gang? 
Solen skinnede jo dog paa den; altsaa hvorledes saa” 
den ud? Der maa have været Lys og Skygge paa den; 
Havet har bruset og Stormen tudet ligesom nu. Eller 
var det maaske ikke Tilfældet? Ganske sikkert, hvis vi 
tænke os vore Øjne og Øren til Stede paa den daværende 
Jord som Vidner. Tænke vi os ikké dette, saa er det 
blot Ordlyd uden Mening at spørge: hvorledes var Jorden 
førend der eksisterede iagttagende Væsener paa den? 
Thi i saa Tilfælde tænke vi os slet ikke Jorden. 

Men vi. kunne jo ogsaa spørge: hvad er Jorden med 
Alt hvad der hører til den, naar vi se bort fra dens 
Indvirkning paa vort Øje og Øre? Derpaa synes Fysiken 
at give Svar: Hvad der forekommer Dig at være Tone 
og Farve, er da kun Legemernes Svingninger. Ere da 
disse rent og absolut mekaniske Processer, denne legem- 
lige Bevægelse, ikke Naturen i og for sig, Tingen 1 og 
for sig? Nej! thi kun fordi vi ved vort. Syn, ved vore 
Følelsesindtryk, ved-Fornemmelsen af vort eget Legemes 

Bevægelser bringes til at tænke os en legemlig Bevægelse 
i Rummet og i Tiden og endelig en bevægende Kraft, 
kun derfor viser Naturen sig endnu bestandig for os som 
Bevægelse, naar vi se bort fra Tone. og Farve. Se vi 
derimod helt og holdent bort fra os, fra Åanden, saa 
forsvinder al Væren, al Natur i Intet, og Intet bliver 
tilbage, selv ikke Bevægelsen. 

Det er altsaa sikkert: Alt hvad vi tænke os ved 
Natur, er et Produkt af vor Aand. Natur eksisterer kun 
for saa vidt og saaledes som Åanden optager den i sin 
Bevidsthed eller skaber sig den. Og set paa denne Maade 
er Åanden uimodsigelig det Primære, Naturen det Se- 
kundære. Mennesket kan ikke tænke anderledes. 

Fortabe vi os nu med Nødvendighed i den absolute 
Idealisme? I Fald Naturen kun eksisterer i Forhold 
til os ved Aanden, har den da ogsaa kun ved den Til- 
værelse og Virkelighed? Er den gennemgaaende og i 
enhver Retning et Produkt af Aanden? Vi skælne sæd- 
vanligvis imellem Tænken og Væren. Vi skælne imellem 
en blot tænkt og en virkelig Løve, skøndt vi alligevel 
mene, at vi aandeligt taget have frembragt saavel den 
ene som den anden. Men dog er kun en af dem virkelig; 
og denne vilde være i Stand til at æde os, mens vi laa 
i den dybeste Bevidstløshed, altsaa uden at vi skabte 
” den aandeligt, hvad der ikke lader sig sige om den 
blot tænkte Løve. Dette er en haandgribelig Gendrivelse 
af den absolute Idealisme. 

I sin rent teoretiske Form er Spørgsmaalet dette: 
Da Alt hvad vi vide er er aandeligt Produkt og som 
saadant i os, hvad bevæger os da til at tale om Noget, 
der er Andet end os selv og vor Aand? Noget udenfor 
os, der er Realitet og uafhængigt af os? Cogito, ergo 
sum -indeholder en uberettiget Slutning. Berettiget er 
kun Sætningen: Jeg tænker, altsaa er min Tanke. Men 
hvormed er det bevist, at der findes en selvstændig 
eksisterende Ting, der svarer til det Objekt jeg har 

dannet i min Tænkning? For at besvare dette Spørgs- 
maal, maa man tage tre Punkter i Betragtning. 

For det Første. Aanden, der, som vi nylig saa”, 
producerer - Naturen, er paa den anden Side saa af- 
hængig af denne, at den ved fuldkomment at se bort fra 
Naturen, vel lader denne synke ned i et Intet, men til- 
lige derved ophæver sig selv; den hører op at tænke. 
Thi i saa høj Grad er Naturen al Tænknings Forud- 
sætning, at man kan sige: uden Erfaring skaber AÅanden 
hverken et Indhold eller en Form, og det hverken i 
Tænkning eller i Praksis eller i den kunstneriske Pro- 
duktion. Det er altsaa Aanden, der synker ned i Intet, 
saa snart den ser bort fra Naturen. Der bliver end ikke 
selve Abstraktionen eller Tænkningen tilbage. Thi en 
Tænkning, som ikke tænker Noget, er slet Intet. Lige 
saa lidt bliver der nogen Ide tilbage, thi der gives heller 
ikke nogen Ide, som ikke staar i Forhold til Naturen. 
Sædeligheden f. Eks. er ogsaa utænkelig uden Natur. 
Man kunde endelig se bort fra den virkelige Natur og 
sætte en selvskabt, fantastisk i dens Sted. Forsøg det: 
dette Selyskabte vil ikke alene være meningsløst, men 
ene og alene sammensat af Elementer, som vi have låaant 
fra Naturen. 

Det andet Punkt er at vi, naar vi er borte fra en 
Genstand, ikke føle vore Sanseorganer sat i Bevægelse 
påa samme Maade ved den blotte Erindring om den, 
som det sker, naar den er til Stede. Om vi skulle anse 
. noget for realt eller blot indbildt, afgøres først og fremmest 
af vore Sanseorganer. Ere de saa sygeligt forandrede, 
at de kunne afficeres paa samme Maade af en Genstand, 
enten den er til Stede eller ikke, saa have vi ogsaa 
mistet et Middel til Erkendelse, som vi i sund Tilstand 
med Sikkerhed kunne stole paa. Strækker Sygeligheden 
sig ikke længere, saa er der rigtignok alligevel en Mu- 
lighed til at skælne imellem det Virkelige og det Uvirke- 
lige. Vi fordre nemlig, at vore Organer skulle stemme 

overens i deres Udsagn. Dersom f. Eks. vort Øje og 
- Øre foregøgle os, at en Person er til Stede, saa belærer 
vor Følelsessans os om vor Fejltagelse. Men dersom 
samtlige Organer, saaledes som det sker i Drømme, for- 
ene sig til overensstemmende Udsagn, kan kun den videre- 
" gaaende Refleksion lære os, at vi tage fejl. Det som vi 
anerkende som virkeligt, staar i Sammenhæng med vort 
Erfaringshele, med Alt det vi kalde vort Jeg, d. v. s. 
Alt det som udgør vor umiddelbare Bevidsthed. Nøj- 
agtigt taget staar Alt det som i Øjeblikket er til Stede 
for os, i Forhold til Alt det som ikke er til Stede og 
som vi antage befinder sig et andet Sted. En Ting er 
her, fordi en anden ligeledes er tæt herved og atter en 
tredje hist borte, hver af sin Aarsag og efter sin Be=- 
stemmelse; og saaledes kan en Ting ikke være her, men 
maa være et andet Sted, fordi der her er Noget, som 
fortrænger den og hist noget Andet, som tiltrækker den. 
Endvidere: vi leve ordentligvis ikke blot i det nuværende 
Øjeblik; vi have tværtimod, hvad vi end i Øjeblikket 
foretage os, ved Siden deraf i os en tydelig Bevidsthed 
om, at det f. Eks. i Dag er Mandag, i Gaar var Søndag 
og i Morgen vil være Tirsdag — d. v. s. at vi have fore- 
taget os dette eller hint og ville gøre dette andet, at vi 
ere paa dette Sted af den og den Grund og i den og den 
Hensigt. Sammenhængen i vort Jeg er bristet i Drømme- 
tilstanden. . I Drømme kunne vi altsaa ikke skælne 
imellem. disse Billeder og Virkeligheden, men vel saa 
snart vi vaagne. 

Det som sætter os i Stand til i vaagen Tilstand at 
skælne mellem noget blot Indbildt og noget Virkeligt, 
er altsaa den Sammenhæng, der findes imellem alle vor 
Erfarings Led, eller mellem den enkelte Erfaring og vort 
Jeg. Paa denne Maade bliver det Middel, hvorved vi 
erkende, om der kun finder en subjektiv Bevægelse Sted 
i os, eller om vi opfatte noget Objektivt, altsaa selve 
Kriteriet paa Objektivitet og Sandhed, altid absolut 

subjektivt. Kendetegnet paa det Sande er ikke Subjek- 
tivitetens Overensstemmelse med Realiteten men med 
sig selv. 

Det tredje Punkt er følgende. Vi vide at vi ikke 
umiddelbart ved vor Vilje kunne sætte vore Sanser i 
Bevægelse, at denne Bevægelse, naar den er til Stede, 
ikke er fremkaldt af os, og at vi passivt og uundgaaeligt 
ere hjemfaldne til den. Vi vide derhos, at de Maader, 
paa hvilke vore samtlige Sanser og derved fremdeles 
vor Bevidsthed sættes i Bevægelse, vise en regelmæssig 
urokkelig Sammenhæng, som ligeledes afhænger af os. 
Vi vide f. Eks. at naar vi se en Genstand paa en bestemt 
Maade, kunne vi først berøre den, naar vi nærme os tre 
Skridt og strække Årmen i en bestemt Længde; at vi 
iagttage nogle Genstande naar vi vende os i en, andre 
Genstande naar vi vende os i en anden Retning 0. s. v. 
Alt dette erfare vi som noget Uforanderligt, noget af os 
Uafhængigt, i hvis Midte'vi ere stillede; og ensartede 
Forhold foranledige bestandig ensartede Erfaringer. 

…— Heraf slutte vi, at Naturen, der sættes af vor Be- 
vidsthed, ikke er en vilkaarlig Frembringelse af vor Aand, 
men at vi derimod ere tvungne til at sætte en saadan 
Natur. Eftersom vi ikke sætte den efter fri Vilje, men 
fordi vi ere tvungne dertil, mærke vi ogsaa lejlighedsvis, 
at vi have antaget og formet den paa denne eller hin 
Maade uden tilstrækkelig Grund, med fejlagtigt Overlæg 
og altsaa urigtigt; efter modent Qverlæg se vi os da 
nødt til at opfatte, d. v. s. forme Objektet paa anden 
Maade. Allerede derved men navnlig ved den Omstæn- 
dighed, at vi dog i Virkelighed besidde Evne til at 
beherske Naturen og dens Kræfter, til at lede disse 
Kræfter i denne eller hin Retning, at hæmme eller for- 
stærke dem paa et bestemt Sted efter vore subjektive 
Formaal — ved alt dette bevises det, at naar vi sætte 
Naturen eller danne ogs en Erkendelse af den, maa det 
ske i Overensstemmelse med noget Andet end vort Jeg, 

og det vil sige, at der gives en Realitet, som opfattes 
af vor Aand. 

Naar vi altsaa sige, at vi begribe eller opfatte en 
Ting, at vi danne os en Anskuelse af et Objekt, saa maa 
det ikke forstaas som om Tingen eller Objektet eksi- 
sterede færdigt i sit bestemte Begreb, som om det stod 
for os og passivt tog imod vor Opfatten og Betragten. 
Den Form, hvori disse Ordsammenstillinger fremtræde, 
har tværtimod samme Betydning som naar vi sige: at 
skrive et Brev, at bygge et Hus. Der staar ikke noget 
Hus, som bliver bygget, og der ligger ikke noget Brev, 
som bliver skrevet; men Huset og Brevet opstaa ved 
selve Virksomheden at bygge og at skrive. Saaledes 
opstaar Tingen, Objektet, ved den Virksomhed, som ud- 
foldes ved vor Betragtning og Opfattelse af det, eller 
rettere sagt vor Betragtning og Anskuelse af og vort 
Begreb om Tingen, Objektet. — Men idet vi anskue og 
forme Objektet, handle vi ikke uafhængigt og efter fri 
Vilje, men tvungent. Det som tvinger os er det Reale. 

Ved det Reale forstaar jeg ikke, saaledes som det 
sædvanlig er Tilfældet, visse udelelige Urelementer som 


Atomer, Monader o. 1. Thi det Reale staar for mig som 
vor Tænknings absolute Urgrund, og om det vover jeg 


kun at sige, at det eksisterer og viser sig, at det er 
Fænomenets Grundlag. Men Benævnelsen Fænomen giver 
jeg Natur og Aand. Mit Jeg er mig ligesaavel et Fænomen 
som det Bord der staar for mig. Naturen er ikke for 


sig selv et Fænomen, men er det kun for en Aand; 
Aanden derimod er kun sig selv et Fænomen. Derfor 


er Fænomen synonym med Bevidsthed. Hint absolut 
Reale aabenbarer sig; kun idet det aabenbarer sig, er det 
baade Aand og Natur, nemlig saavel det der bliver sig 
Fænomenet bevidst (Aandens Grundlag), som selve det 
objektivt Fænomenale (Naturens Grundlag). Vi kalde 
det Reale Natur, naar vi se hen til, at det aaben- 
barer sig; men naar vi se hen til, at saa vel Naturen 


U 

som ogsaa dets eget Væsen aabenbarer sig for det, kalde 
vi det Aand. Nøjagtigt udtrykt er det altsaa bestandig 
kun dette absolut Reale, der aabenbarer sig for sig selv. 
Derved spiller det en dobbelt Rolle. Resultatet deraf 
er imidlertid enkelt. Vi kalde det blot med to Navne: 
først kalde vi det Fænomen i Betydning af det, som 
aabenbarer sig; dernæst kalde vi det Bevidsthed i Betyd- 
ning af det, for hvem det aabenbarer sig. Og derpaa 
sige vi: Natur er Fænomen, Aand er Bevidsthed. Men 
idet Aanden aabenbarer sig for sig selv, er Selvbevidst- 
hed, er den, ligesaavel som Naturen, Fænomen. 

Naar det siges, at Tingene aabenbare sig, maa 
denne Aabenbaring imidlertid ikke opfattes som en Ud- 
straalen, en Glorie eller et Taageskin eller Noget andet, 
der indhyllede selve det Reale. Nej, Fænomen er en 
Virkning og Frembringelse af Aanden som Følge af den 
Incitation af vore Sanser, der bevirkes af Tingene i og for 
sig. Det er fejlagtigt at sige, at Noget aabenbarer sig for 
ÅAanden, da det lyder som om den forholdt sig uvirksom 
derved; AÅanden er tværtimod virksom, idet Noget aaben- 
barer sig for den, eftersom den former dette Fænomenale 
til Bevidsthed. Men netop fordi Bevidsthed og Fænomen 
betegne det Samme, kun set fra modsatte Synspunkter, 
kan man ogsaa kalde Bevidsthed Aandens Fænomen, 
medens man omvendt kan kalde Fænomenet det at Na- 
turen bliver til i Bevidstheden. Følgelig udtrykke vi os 
vel i Korthed nøjagtigst saaledes: Der gives noget absolut 


"Realt, Værende. Deri er det muligt, at der finder alleslags 


Processer Sted. For os er den vigtigste af disse Proces- 
ser, at det Reale aabenbarer sig, bliver Fænomen. Men 
Fænomenet indeholder en Dobbelthed: Noget, der viser 
sig og noget, for hvem det viser sig. I den første Hen- 
seende kalde vi det Natur, i den anden Aand. Fæno- 
menet bliver udelukkende skabt af Aanden; men Naturen 
afgiver det objective Incitament dertil. Og saaledes 
viser i ethvert Fænomen ligesaavel Naturen sig for 

ÅAanden som Åanden sig for sig selv. Forsaavidt vi nu 
ensidig betragtede det, der betinger Fænomenet fra Na- 
tursiden, altsaa Incitamentets Betingelser, tale vi om 
Naturfænomener; men for saa vidt vi ligesaa ensidigt 
betragte de Forhold i Aanden, under hvilke Fænomenet 
formes og bevares af denne, sammenfattes med andre 
Fænomener og underkastes mangfoldige yderligere Pro- 
cesser, tale vi om aandelige Fænomener. Betragtningen 
af Naturfænomenerne giver som Resultat Naturviden- 
skaben; Betragtningen af de aandelige Fænomener giver 
os Åandsvidenskaben. — Men heller ikke dermed er 
Sagen udtømt. 

Paa den ene Side: Idet vi betragte Naturen, er det 
ganske vist umuligt at se den paa anden Maade end 
saaledes som den viser sig for os. Men det bliver os 
klart, at den slet ikke alene eksisterer for at vise sig, 


men at den for at kunne vise sig som Noget maa være . 


Noget; og de Betingelser, hvorunder den lader sig. til 
- Dyne, ere fremfor alt Forhold i og Betingelser for dens 
Væren. Det at de ere Betingelser for dens Væren og 
altsaa noget Værende, kunne vi rigtignok ikke erkende; 
vi erkende dem kun. for såa vidt de lade sig til Syne. 
Men der findes aldrig Forhold, der betinge at Noget 
lader sig til Syne, uden at de tillige betinge at der sker 
noget Realt. Begge Forhold er Et: Selve Betingelserne 
eller Forholdene i Sagens Væsen vise sig og ere dermed 
Betingelser for Fænomenet saavel efter dettes objective 
som subjective Retning. For at tydeliggøre det Sagte, 
ville vi forestille os et farvet Legeme. Dettes Udseende 
beror ikke blot paa de fysiske Betingelser for dets 
Væren, men tillige paa Betingelser (navnlig Hjærnefunk- 
tioner) i os, for hvem det viser sig; men hine Betingelser 
for dets Væren høre jo samtidig med til dem, der mulig- 
gøre dets Tilsyneladelse for os, og de (fysiologiske) 
Forhold i os, der ere Betingelser for dets Tilsyneladelse 
for og, ere tillige Noget, som realt sker i' os og som 

rigtignok ikke bidrager til det farvede Legemes reale 
Væren, men vel til at bevirke, at det viser sig for os. 
Fænomenets Betingelser ere altsaa altid en real Begiven- 
hed i Naturen (Fysik) og os (Fysiologie) og de reale 
Betingelser paa begge Sider frembringe samlede det 
enkelte Fænomen. 

Saaledes synes Naturen ganske selvstændigt at have 
sin Grund i sit eget Væsen, og skøndt kun Fænomen, 
at være uafhængig af Aanden og ligegyldig for om den 
viser sig for Aanden eller ikke. Thi for at den skal 
vise sig, maa der til den reale Begivenhed, der danner 
dens Væsen, føjes endnu en Begivenhed, der sker i os 
og hvoraf dens Væsen som saadant ikke berøres. Det 
som realiter, i Tingen i og for sig, ligger til Grund for 
det farvede Legeme, det giver det dets reale Væren som 
vi ikke vide noget om; men det farvede Legeme lader 
sig kun til Syne derved og i det Tilfælde, at der endnu 
realiter 1 os, sker en sideordnet Begivenhed, som vi 
heller ikke vide noget om, men som har til Følge at 
den i Sammenhæng med den første Begivenhed bevirker, 
at vi se det farvede Legeme. Idet vi nu se bort fra 
den anden Begivenhed og dog tænke os den 
første saaledes som den kun viser sig i Forbin- 
delse med den anden, ved Hjælp af den anden, 
opstaar den Skuffelse, at det farvede Legeme 
er uafhængigt af den anden Begivenhed, og 
som saadan kån bestaa i Kraft af den første 
- alene. Saaledes sætte vi en hel Natur, bestaaende af 
legemlige Ting, som eksisterende, uden at give Agt paå 
den Abstraktion eller Ensidighed, som ligger deri. 
Skønt Naturen kun er Fænomen, antager den alt påa 
denne Maade en Selvstændighed overfor Aanden, der kun 
vilde tilkomme den som noget Værende, og der tages 
ikke Hensyn til, at den kun er Fænomen og som saa- 
dan ikke eksisterer uden Aand. I denne Modsigelse, at 
den, skøndt kun Fænomen, dog viser sig som uafhængig, 

tænker den almindelige Bevidsthed sig Naturen, og denne 
Opfattelse kan ogsaa Naturvidenskaben lade gælde for 
sit Vedkommende. : 

Paa den anden Side: Derved at Naturen tænkes 
som selvstændig, bliver Fænomenet, som egentlig er en 
Enhed eller en Samvirken af Natur og Aand, brudt i 
to, og samtidig med Naturen bliver ogsaa Åanden selv- 
stændig, som om den ligesom Naturen var Noget uden- 
for Fænomenet, medens den dog kun viser sig i Forbindelse 
med og i Fænomenet som Følge af en real Begivenhod, 
der føjes til en anden real Begivenhed, ved. hvilken 
Proces der fremkommer et Fænomen. Vi forestille os 
altsaa de højst mangfoldige Forhold i Naturen, hvorpaa 
en højst indviklet Naturvirksomhed beror, uden at tage 
Hensyn til, at disse Forhold kun viser sig for Aanden, 
men alligevel kun saaledes som de vise sig for Aanden; 
og derpaa tænke vi os det Fænomen, som bestaar i at 
Begivenheden viser sig for Åanden, eller optages i dens 
Bevidsthed, som en ny, uvedkommende, sideordnet, aande- 
lig Begivenhed. Paa denne Maade sætter man et Ob- 
jekt, som skal have en selvstændig Eksistens, men som 
dog ogsaa bliver opfattet af Subjektet, der ligeledes 
eksisterer selvstændigt. En Sten falder f. Eks. ned i en 
Dam og danner Kredse i Vandet. Det er en objektiv 
Begivenhed i Naturen, men denne Begivenhed berører 
igennem Luft og Lys som Medier tillige et tilstede- 
værende Menneskes Øjne og Øren.  Altsaa har denne 
Begivenhed ogsaa sine Følger som udmunde i, at Be- 
givenheden bliver aandeligt opfattet. 

Nej, de udmunde ikke heri. Opfattelsen af Fænomenet 
kan tværtimod faa en dobbelt Fortsættelse i Bevidst- 
heden, indenfor hvis Omraade Skuepladsen nu er bleven 
henlagt. Der kan for det Første indtræde en Tilfreds- 
stillelse, en Glæde over Fænomenet, f. Eks. over den 
Regelmæssighed, hvormed Bølgekredsene udvide sig, alt- 
saa en'Nydelse som Følge af Erkendelsen; eller der kan 

slutte: sig et Begær, en Vilje til den, som naar 
man f. Eks. ønsker at faa det igen, som er faldet i 
Vandet. Bevidsthed, Aand, gør sig kort sagt gældende 
under tre Former: Erkendelse, Nydelse og Arbejde. 

Fænomenet bliver altsaa ikke blot delt i Natur og 
Aand, men Natur og Åand blive endvidere fordelte som 
Objekt og Subjekt, saa at vi sige: Naturen er Objektet, 
Subjektet har Aand. Dette Skridt videre støtter det 
foregaaende og støttes selv derved, at Subjéktet lader 
sig til Syne som Individ; thi et Individ kan let stilles 
overfor Alnaturen, der staar som Objekt. 

En saadan Betragtningsmaade kan være; ganske 
uskadelig i det praktiske Liv ligesom ved den natur- 
videnskabelige Forskning. Men saa snart det gælder en 
dybere og mere omfattende Betragtningsmaade, maa man 
dog fastholde det sande Forhold: at- Realiteten, som i 
og for sig er ufattelig og utilgængelig for vor Erkendelse, 
paa mange Punkter (nemlig i det animalske Liv og 
hovedsagelig i Mennesket) viser sig for sig selv, det vil 
sige véd af sig selv, nyder sig selv og virker tilbage 
paa sig selv; ethvert saadant Punkt kaldes Individ eller 
Subjekt, hvorved det altsaa med Nødvendighed er givet, 
at der' ogsaa findes et Objekt. 

Den ligefremme Følge af det Udviklede synes mig 
nu at være den, at vi aldeles ikke ere berettigede til at 
antage to Principer for Aand og Natur, Sjæl og Materie, 
og vistnok ligesaalidt have Ret til at antage et enkelt 
det andet udelukkende Princip, det være sig nu Materie 
eller Sjæl. Thi Aand og Natur, som den af os skabte 
Tvedeling, have deres Grund i det udelelige Fænomen, 
og dette beror paa en for os utilgængelig Realitet, an- 
gaaende hvilken det naturligvis forbyder sig selv at ville 
tale. Der gives altsaa i Sandhed eller realiter hverken 
Aand eller Natur. Det, som i Sandhed er det absolut 
Reale, er ogsaa det, som viser sig for sig selv. Vi vide 
ikke hvad animalske og menneskelige Individer ere i og 

for sig; men de ere saa at sige de Steder, hvor det 
Reale viser sig for sig selv, hvor det faar Bevidsthed om 
sig selv. Om det Reale i sit absolute Væsen formaar 
noget endnu Højere end blot at vise sig for sig selv, vide 
vi ikke. — I Følge heraf maa vi endnu bestemtere ad- 
skille Aand og Natur som de to Momenter i Fænomenet. 
For det Første. Aand er Bevidsthed; i denne bliver 
Naturen Fænomen og er altsaa, naar man tænker sig 
den udenfor Fænomenet eller i og for sig, uden Bevidst- 
hed. Paa den anden Side faar Bevidstheden ene ved 
Naturen sit oprindelige Indhold; AÅanden faar fra Begyn- 
delsen af kun ved Naturen Lejlighed til at udfolde Virk- 
somhed. (Naturligvis; thi i Virkeligheden ere jo Aand 
og Natur de to Sider af det samme udelelige Fænomen.) 
— Ligesom Bevidsthed maa sættes at være det for 
Aanden Karakteristiske, (det Attribut, hvorved man fore- 
stiller sig dennes Væsen) saaledes er Naturens Attribut 
Bevægelsen i Rum og Tid ved en Kraft. Efter en sim- 
pel Slutning er altsaa Aanden rumløs og stofløs, idet 
nemlig Rum og Stof bliver skudt over påa Naturens 
Side. Altsaa er der hverken om den eller i den Stof 
eller Rum, skønt det er den, der skaber Fænomenet i 
toffet og i Rummet, saaledes at der hverken vilde 
eksistere Stof eller Rum uden den. Efter dette synes 
det os ganske naturligt, at den, der skaber Rummet og 
Tiden, ikke er 1 Rummet og Tiden, at den, der skaber 
Stoffet, ikke er Stof. Alligevel forbavses vi, naar det 
bringes os i Erindring, at f. Eks. den Anskuelse eller 
det Begreb Kreds ikke er rundt, at Begrebet Firkant 
ikke er firkantet, at Begrebet blaa Farve ikke er blaat. 
Skulde maaske ogsaa vort Begreb Lys lyse? Vor For- 
nemmelse af en Tone klinge? Jeg kunde fristes til at 
svare: Hvorfor ikke? Paa den anden Side tage vi rigtig- 
nok ikke i Betænkning at sige: Dette Billede er smukt, 
skøndt dog kun vor Anskuelse af Billedet er smuk; at 
Toner'ere harmoniske eller et Billed symmetrisk, skønt 

Harmoni og Symmetri og Akkord kun eksistere i vor 
Aand, og det staar fast, at ikke det givne Legeme er 
blaat, men at den blaa Farve er i os. Hvad er det 
det da i os som er blaat? Hvorledes forholder alt 
dette sig? 

Efterat man har vænnet sig til at rive Fænomenet 
over i to Dele, Objekt og Subjekt, tror man at gøre det 
godt igen ved at antage en dobbelt Tilværelse for hvert 
Fænomen: en i Naturen (som man sædvanlig kalder det 
i Virkeligheden) og en i Aanden. Man lægger saa alle 
Fænomenets Egenskaber over paa det objektive Fænomen. 
Saa bliver man meget forundret naar En vil tilskrive 
Fænomenet i Subjektet de Egenskaber, der tilkomme det 
objektive Fænomen (det, at det er rundt og blaat). Man 
forestiller sig Fænomenet i Subjektet omtrent saaledes 
som om det var et Billede af det objektive eller virke- 
lige Fænomen, og man søger maaske at berolige sig med 
at et Billede hverken behøver at ligne den virkelige 
Genstand i Størrelse eller i Farve. Det hjælper imid- 
lertid ikke; thi en eller anden Størrelse eller Farve har 
ethvert Billede. Men det aandelige Billede synes at være 
uden nogensomhelst Størrelse eller Farve. j 

Da vi vide hvorledes denne Forlegenhed er opstaaet, 
undgaa vi den let, idet vi erindre Sagens virkelige 
Sammenhæng. Det objektive Fænomen er kun det, som 
Aanden har sat udenfor os; og dette er maaske rundt 
og blaat. Derved maa man kun ikke tænke sig, at 
Fænomenet først opstaar i Subjektet og derpaa fra Sub- 
jektet stilles ud i Yderverdenen, medens dette alligevel 
beholder et Skyggebillede af det i Aanden, og derpaa 
vægrer sig ved at give dette Billede de Egenskaber, der 
tilhøre hint Yderverdenens Fænomen: Nej, der gives 
kun det ene udelelige Fænomen, som ikke er projiceret, 
men hvilket Aanden allerede" oprindelig paa Grund af 
en bestemt Pirring har skabt som noget udenfor sig og 

lader blive der udenfor; og det er saa f. Eks. rundt 
og blaat. 

Men have vi da ikke ogsaa i os ved Siden af Synet 
af et Træ eller en Hest, der har objektiv Værdi for os, 
ogsaa en Betragtning af disse Natursyn som vor sub- 
jektive Ejendom? Det kan vel ikke benægtes; men hvad 
betyder det? Ikke andet end at Åanden har Erindring 
(eller at Erindring hører med til Aanden) nemlig at 
Aanden mindes den Virksomhed med samt dennes Re- 
sultat, som den en Gang tidligere har udfoldet, da den 
påa en bestemt Maade blev pirret gennem Sanserne; at 
den mindes, hvorledes den skabte Fænomenet. Hvorpaa 
Erindring beror, kommer her ikke i Betragtning. Tale 
vi altsaa om noget blot Erindret, noget Forbigangent, 
er en saadan kun i Erindringen eksisterende Anskuelse 
ganske lig den, der en Gang blev sanset, nemlig rund 
og blaa; men da den kun erindres, er den forbigangen, 
afbleget; ligesom ogsaa Rum og Tid, i hvilken denne 
— Anskuelse hensættes, faa en lignende Ubestemthed. Ja 
Erindringen kan endog fuldkomment abstrahere fra Rum 
og Tid, saa at den kun beholder et rent kvalitativt Ind- 
hold tilbage. Endogsaa selve Egenskaberne kunne svinde 
bort, saa at der ikke bliver andet tilbage, der kan ud- 
fyldes med Egenskaberne. Men ogsaa dette bliver ved 
at være udenfor. Naar En i sin Erindring har en Fore- 
stilling om Domkirken i Køln, der (uden nogen Abstrak- 
tion) nøjagtigt gengiver denne, saa er denne Erindring 
nøjagtigt saa høj, saa bred og saa dyb som denne be- 
rømte Domkirke, af hvilken vore Sanser give os nøjagtig 
samme Anskuelse som Erindringen, kun med den For- 
skel, at de sættes i Virksomhed af bestemte Incitamenter, 
som fattes Erindringen. I Fald man tegnede et lille 
Billede af Domkirken, vilde det, saa ligt det end var, 
dog allerede være Abstraktion. Saavel selve Sansningen 
" som Erindringen om noget i Rummet Værende bliver 
altid udenfor os, hvor stort eller hvor lille det saa er. 

Billedet af Himlen med alle Stjærner eller af det mindste 
Dyr sidder lige saa lidt i os (eller endnu mindre i den 
Abstraktion, vi kalde Aand) som en af vor Haand ud- 
ført Tegning eller Afbildning af dem sidder i Haanden. 
Afbildningen er paa Papiret eller paa en Tavle. Det 
Sted, som vi gør til Skueplads for vore aandelige Bil- 
leder (Sansninger, Erindringer, Begreber), kalde vi Yder- 
verdenen eller det, som er udenfor os. Ligesom det i 
Virkeligheden udelelige Fænomen har to Momenter, Aand 
eller Bevidsthed og Natur eller Fænomen, saaledes har 
det ogsaa to Steder, et indeni os og et udenfor os. 
Alligevel er det det samme Fænomen, som, alt efter den 
Maade, hvorpåa man betragter det, er saavel inde som 
ude, saavel ude som inde. 

Ligesaavel som man siger om Naturen, at den har 
Bevægelse og Farve, kunde det Samme ogsaa siges om. 
Aanden, og det baade hvad det eksisterende og hvad 
det erindrede Fænomen angaar; men der maatte føjes 
til: ikke i sig, men kun udenfor sig. AÅanden har ikke 
noget Billede af Naturgenstanden; den har ikke i sig 
noget Billede som den bagefter sætter udenfor sig; men 
Naturen er netop det af Aanden udenfor den skabte 
Billede. 

Imellem Subjekt og Objekt, Bevidsthed og Fænomen, 
er der ingen væsenlig Forskel, men en saadan er vel til 
Stede imellem det Fænomen, der bliver skabt under 
umiddelbar Sansepirring, og det, som blot erindres. Thi 
Erindringen, som ikke tvinges umiddelbart af Sanserne, 
kan skille Fænomenets Indhold fra det eller uddrage det 
af Fænomenet, og dette rumløse og tidløse Indhold lader 
sig da kombinere ganske anderledes end de fuldstændige 
Fænomener, der indtage deres Plads i Rummet og Tiden. 
Rumløse Indholdsabstraktioner (Forestillinger) kunne 
(eller maa) under bestemte Betingelser smelte helt eller 
delvis sammen; de træde overhovedet ud af de Forhold, 
hvoraf Fænomenerne betinges naar de ere afhængige af 

bestemte Sansepirringer, og de indgåa Forbindelser, hvis 
Former afhænge af ganske andre Love end Lovene for 
de Fænomener, som ikke erindres men staa i umiddelbar 
Forbindelse med Sansepirringer. Det vil sige: Skønt 
Forestillingerne og Naturobjekterne fra Indholdets Side 
ere de samme Fænomener, er der dog Forskel paa deres 
Tilværelses Form og følgelig paa Lovene for deres Liv. 
De sidste følge Naturlovene, de første Psykologiens Love. 

Altsaa opstille vi sluttelig denne Definition: Natur 
er Indbegrebet af alle Fænomener, naar vi betragte dem 
med Hensyn paa deres Uafhængighed af Aanden, i hvilken 
Uafhængighed de ere undergivne visse indbyrdes Forhold 
(Love), der beherske dem; disse Love ere vistnok ogsaa 
Fænomener, men vi tænke ved dem kun paa den tvin- 
gende Magt, som vi ere underkastede naar vi danne 
Fænomenerne. I Naturvidenskaberne finder altsaa den 
Modsigelse Sted, at vi betragte Fænomenet efter dets 
selvstændige Væren, men dog kun saaledes som det i 
denne Selvstændighed viser sig for AÅanden, nemlig som 
en rumopfyldende og legemlig Genstand. 

Aand er derimod det samme Indbegreb af Fæne- 
mener, naar vi betragte dem med Hensyn paa deres 
Afhængighed af os. Her gælde de ikke som rum- 
udfyldende Ting, men kun som Forestillinger, der staa 
… under psychologiske Love, efter hvilke de aldeles ikke 
bevæge sig i deres Uafhængighed som Ting, men kun 
foretage Bevægelser som vore Frembringelser eller som 
Begivenheder i os. Som Forestillinger komme de i os i 
Kombinationer af en helt ejendommelig, aandelig Art, 
der som Resultat give Nydannelser, der gælde som 
Ækvivalent for Naturen, skønt de ere fuldkommen for- 
skellige fra den, ja endog gaa ud over dens Grændse. 
Det er allerede Tilfældet naar disse Billeder fremstille 
noget Tilkommende som nuværende og er det i endnn 
højere Grad naar, der dannes Abstraktioner og Ideer. 

Det næste Punkt er følgende. Der er vistnok 
mange Øjeblikke, i hvilke Ingen ser paa Kølner Domkirke 
(som vi ovenfor tog som Eksempel); i saadanne Øje- 
blikke er den ikke Fænomen. Hvad den da er, det vide 
vi ikke, da er den ikke traadt ud af Realitetens Nat. 
Vidste da altsaa den Kunstner, som byggede den, i 
Virkeligheden ikke hvad han byggede? Og veed altsaa 
ingen Mester hvad det er, han realiter skaber? Kort 
sagt, hvorledes forholder det sig med Aandens Praksis, 
efter at vi nu have betragtet dens teoretiske Evne? — 
Domkirken er et Fænomen og Den, som har bygget deu, 
har bygget et Fænomen; dermed kunne vi slaa os til 
Ro og dermed kan Bygmesteren slaa sig til Ro. Men 
hvad vil det sige at bygge et Fænomen? Hvad vil det 
sige at skabe noget? Ingen kan føje noget til det i 
Verdensaltet givne Stof eller til de i Verdensaltet vir- 
kende Kræfter; heller ikke kan han ændre eller tilintet- 
gøre Kræfternes Virken eller forandre Substanserne. 
Men Mennesket kan dog gribe ind i de tilstedeværende 
Kræfters Virksomhed. Hvorfor skulde han ikke kunne 
det: Han staar jo som Stof imellem Stofferne, med. 
Kræfter iblandt Kræfterne.  Altsaa maatte man snarere 
spørge: Hvorledes skulde han kunne undgaa at gribe 
ind i hin Virksomhed? Han hviler: altsaa virker Trykket 
af hans Tyngde paa Jorden; han bevæger sig: saa for- 
trænger og gennemskærer han Luften; han aander: der- 
ved bevæger han Luften o. s. v. Men Mennesket (og 
: Dyret) bevæger sig ikke alene som alle Legemer gøre 
det, men denne Bevægelse sker med fremskuende Be- 
vidsthed, henimod et vilkaarligt bestemt Maal.  Menne- 
sket danner af sine Erindringer ikke blot Billeder af 
det Forbigangne, men ogsaa af noget Fremtidigt, noget, 
som endnu ikke er, men som skal blive, eller Billedet af 
en anden Tilværelsesform for Tingene end den de nu 
have. Saaledes griber han med bevidst Forsæt ind i 
Naturkræfternes blinde (blot fænomenale) Virksomhed: 

han arbejder. Det kalder man: at ÅAÅanden er fri. 
Ved Hjælp af det Legeme, der hører den til, virker 
Aanden efter sit Skøn paa Naturgenstandene, dog ikke 
imod Naturens Love men saaledes, at den leder Naturens 
Kræfter i en ny Retning, at den hæmmer eller under- 
støtter disse Kræfters Virksomhed.  sAandens Legeme 
danner ligesom Tandhjul, der gribe ind i Naturens Uhr- 
værk og sætte det i en ganske anden Gang end det 
vilde have af sig selv. Men Aanden føjer netop disse 
Hjul ind i Naturens Mekanisme. 

Den Frihed, som giver sig til Kende ved Arbejdet, 
aabenbarer sig med endnu større Oprindelighed ved 
Dannelsen af Vilje og Plan. Men Plan og Forsæt, Hen- 
sigt og Middel ere forarbejdede Erindringer og have 
altsaa sluttelig deres Rod i Fænomener. Og naar det 
forsætlige Årbejde frembringer Værker, saa er det be- 
standig (erindrede) Fænomener, som omdanne (objektive) 
Fænomener. Men påa samme Maade som Forestillin- 
gerne overhovedet ikke afmale Naturgenstandene i deres 
Kombinationer, saaledes udvikler Aanden sig ved Vilje 
og Gerning endnu mere til en egen højere, aandelig 
Verden ved Siden af Naturen, en Verden, hvori den vir- 
ker og nyder. 

For det Tredje: Den Sætning, at det Arbejde, der 
udføres af det Legeme, som tilhører den individuelle 
Aand, fuldbyrdes i nøjagtig Overensstemmelse med Loven 
tor Kræfternes Ækvivalens, er ikke alene at forstaa i 
al Almindelighed, a priori, men kan ogsaa føres vidt ud 
i Enkeltheder og fremstilles med stor Nøjagtighed. 

Naturvidenskaberne gaa i det Hele ud fra en Grund- 
sætning, som de bevise idet de allevegne gennemføre 
den, nemlig at ingen Magt, som ikke hører til Naturen 
og staar i Vekselvirkning med dennes øvrige Magter, 
paa noget Punkt kan gribe ind i Naturen. Hvorfra 
skulde ogsaa en saadan Magt komme? Naturen er Ind- 
hegrebet af alle Kræfter. Lad os sætte, at vi endnu 

ikke kende alle Naturens Stoffer og Kræfter; saa er der 
følgelig visse Fænomener, som vi ikke fuldkomment for- 
staa. Vi ville da: haabe, at vi engang maa lære dem at 
kende; og naar det er sket, ere vi blevne bekendte med 
et nyt Stof og en ny Kraft i Naturen. Thi alt det er 
Natur, hvori vi erkende Fænomenet i dets Uafhængighed. 
Det vilde jo i og for sig være en Modsigelse, om noget 
Aandeligt, det vil sige et Fænomen i dets Afhængighed 
af os, skulde blive en Kraft, der tilhørte Fænomenet i 
dets Uafhængighed af os. Men en anden Aand, der 
skulde kunne være mere end et afhængigt Fænomen, det 
gives der ikke. 

Dersom man uden at give Agt paa, at Natur og 
Aand kun er de to Momenter i det udelelige Fænomen, 
efter almindelig Sprogbrug holder dem ud fra hinanden 
som to reale Magter, saa maa man vel, som vi ovenfor 
gjorde, sige, at Naturen kun bestaar for os ved Aanden, 
at den bliver skabt åf Aanden. Men efter vor nuvæ- 
rende Betragtningsmaade maa langt snarere Aanden an- 
ses som skabt af Naturen, eftersom Aanden jo repræsen- 
terer Fænomenet i dets Afhængighed, Naturen derimod 
repræsenterer det i dets Uafhængighed, rigtignok med 
den Modsigelse, at det uafhængige Fæuomen kun inde- 
holdes saaledes i Naturen som det viser sig for Åanden, 
og altsaa dog er afhængig af Aanden. Uden at lade 
os standse af denne Modsigelse, der nødvendig ligger i 
Erkendelsens Væsen og der ikke umuliggør Erkendelsen, 
"maa vi lade det staa som gyldigt, at alt Aandeligt, alle 
Følelser, Fornemmelser og Sansninger, saa vel som alle 
Erindringer og Forestillingsprocesser, der foregaa i Be-. 
vidstheden, bero paa Virksomheden af en og samme, 
Naturen iboende Kraft, der bevarer sig usvækket gennem 
al Forandring og al Omvekslen. Ved den arbejder saa- 
vort Legeme som vor Aand. Men i hvilken Form dette 
gaar for sig, er rigtignok endnu fuldkomment dunkelt. 
Saa meget stadfæster Erfaringen dog, at den aandelige 

Virksomhed, Processerne i Bevidstheden, (d. v. s. i Ind- 
begrebet af de erindrede Fænomener,) afhænger af Hjær- 
nens regelmæssige legemlige Funktion. Det at erindre, 
at sammenknytte adskilte Forestillinger og adskille de 
sammenknyttede Forestillinger, at overveje og at drage 
Slutninger, alt dette maa blive udført af legemlige Hjærne- 
processer, som vi rigtignok endnu kun kende saare lidt. 
Vi maa imidlertid haabe paa bestandig at lære dem 
bedre og bedre at kende. 

Dette Haab vil Ingen gøre os stridig, men derimod 
paastaar man, at selv den omhyggeligste Erkendelse af 
de Processer, der gaa for sig i Hjærnen, ikke vilde kunne 
kaste blot det ringeste Lys over aandelige Frembringel- 
ser. Lotze har med Skarpsindighed bevist, hvorledes de 
legemlige Forhold ere fuldstændig uskikkede til at for- 
klare noget Aandeligt. Dermed har han frataget 
Materialismen enhver Udsigt til at begrunde en Psyko- 
logi, som alene skulde være Hjærnens Fysiologi. Jeg 
slutter mig for saa vidt til ham som jeg indrømmer, at 
naar man først har adskilt Fænomenerne i to Klasser 
som Aand og Natur og dernæst givet den sidste Klasse 
Materien til Princip, er det umuligt at begribe de aande- 
lige Fænomener ved Hjælp af dem, der høre Materien 
til. Bevægelsen taget som Realitet, kan ikke forklare 
Bevidstheden, ligeledes opfattet som noget realt, og heller 
ikke omvendt. En saadan Bestræbelse vilde i og for sig 
være en Selymodsigelse. Ser man derimod, hvorledes 
Fænomenet i Virkeligheden er ét og udeleligt, og at 
det opstaar derved, at Genstandene træde i Forhold til 
vore Sanser og vor Hjærne, saa eksisterer der netop al- 
deles ingen Materie og Opgaven faar da en hel anden 
Skikkelse. Naar vi ovenfor satte Naturbevægelsen som 
Bevidsthedens Aarsag, saa skete det, idet vi for et Øje- 
blik vilde lade Naturen gælde som Repræsentant for 
Tingen i og for sig, for Realiteten. 


— 

Naar jeg ser et Træ for mig, saa er der herved 
givet et Fænomen. Dette Fænomen kan nu finde For- 
klaring påa to Maader. For det Første kan man som 
Botanikeren gøre Rede for alle de kemiske og fysiske 
Processer, påa hvilke Plantens Vækst beror: paa denne 
Maade bliver Fænomenet betragtet som Natur i Sammen- 
hæng med andre Naturfænomener. For det Andet kan 
man betragte Træets Tilsyneladelse som en Begivenhed 
i Bevidstheden: saa bestaar Fænomenet i Processer i 
Nerverne og i Hjærnen, og disse Processer ere ogsaa 
Naturfænomener. Saaledes betragte vi atter, kun fra et 
andet Synspunkt, det samme Fænomens Forhold til 
andre Fænomer. Hvad kan man endnu ønske at faa 
forklaret? Forlanger man maaske at vide, hvorledes Re- 
aliteten bærer sig ad naar den lader sig til Syne? For- 
saavidt det er muligt at lære det at kende, vilde det 
netop forklares ved Sammenhængen mellem Fænomenets 


" to Sider hvis man var fuldkomment bekendt med den. 


Men man maa blot ikke spørge om, hvorledes en be- 
stemt Form af Bevægelser i Hjærnen kan frembringe en 
eller anden Tanke. Hverken Bevidsthed eller noget 
Element til Bevidsthed frembringes af nogen Bevægelse 
i Hjærnen; og ingen saadan slaar om i Åand; men om- 
trent som en Tone paa den ene Side viser sig for Øret 
som Tone, medens den for Øjet eller for den udmaalende 
Forstand” viser sig som Luftsvingning, eller ligesom en 
Flamme paa en Gang varmer. og lyser: saaledes lader 


"en Hjærnefunktion sig til Syne for Øjet som Bevægelse 


og ved Siden deraf. ogsaa som Bevidsthed. (Forestilling). 
Denne Bevægelse i Hjærnen saavelsom denne Bevidshed 
ere begge Tilsyneladelser af Realiteten, og det ene 
Fænomen frembringer ikke det andet.  Rigtignok synes 
denne Analogi ikke at kunne passe paa alle Punkter. 
Thi Svingning og Tone saa vel som Lys og Varme, til- 
høre, skønt de ere to Dele af et Fænomen, begge den 
objektive Side af det; naar derimod en Bevægelse i 

Hjærnen tillige er Bevidsthed, saa tilhører den ene Del 
af Fænomenet den subjektive, den anden Del den ob- 
jektive Side af Fænomenet. Dermed staar det i Sam- 
menhæng, at ved det første Eksempel det samme Subjekt 
opfatter begge de objektive Fænomener; medens derimod 
i det andet Eksempel det Individ, i hvis Hjærne Funk- 
tionen gaar for sig, ikke kan opfatte dette, men derimod 
har en hel anden Forestilling om et Objekt; hvorimod 
en tænkt Tilskuer netop vilde kunne iagttage Bevægel- 
sen i den andens Hjærne uden at have nogen Ånelse 
om hvad den anden i samme Øjeblik opfattede. Alt 
dette er dog kun Skin. Det at Ingen kan iagttage Pro- 
cesserne i sin egen Hjærne, er tilfældigt og kommer som 
saadan ikke i Betragtning; abstrakt taget kan det tæn- 
kes, at En kunde iagttage sin Hjærne. Men den, som 
iagttog Hjærnen og hele Nerve- og Sanseapparatet, vilde; 
dersom vort Kendskab til det var fuldstændigt, i Virke- 
ligheden derved paa en Gang og i Et kunde erkende 
Fænomenet eller med et andet Ord Bevidstheden. Han 
vilde kunne se af Bevægelserne om de foranledigedes af 
et dybt eller højt klingende Legeme, af blaat eller rødt 
Lys, om det kom fra dette eller hint Punkt, og det at 
det iagttagne Individ f. Eks. nu hørte Tonen C, vilde 
"han saaledes vide lige saa sikkert og i det Væsenlige 
paa samme Maade, som han, selv om han var fuld- 
kommen døv, vilde vide, hvorledes han skulde bringe en 
Fløjte, der var stemt i C, til at klinge. Analogien pas- 
ser altsaa fuldkomment. Ligesom en akustisk Sirene paa 
en Gang viser sig som Tone og Bevægelse, saaledes viser 
Hjærnefænomenerne sig baade som fysiologisk Proces 
og Forestilling; men ligesom hin Sirene ganske vist ikke 
kan lade sig til Syne for den Døve paa anden Maade 
end som Bevægelse, eftersom Objektet ikke mere kan 
meddele sig til ham ad Hørelsens Vej, saaledes lader 
Processen i Hjærnen sig kun til Syne for Iagttageren 
som Bevægelse, fordi Objektet kun i denne ene Retning 

meddeler sig til ham. Han slutter sig imidlertid til den 
Iagttagnes Bevidsthed som den Døve slutter sig til Tonen. 

Man maa kun sondre skarpt imellem det, som det 
er muligt at faa at vide, og det, som man ikke kan er- 
holde Kundskab om. Jeg ser Stenen falde til Jorden. 
Hvad enten man nu heri fæster Blikket paa Stenens 
Tyngde eller Jordens Tiltrækning, saa vide vi dog hver- 
ken hvorledes Stenen kan stræbe mod Jorden eller hvor- 
ledes Jorden kan tiltrække den. Saaledes vide vi rigtig- 
nok heller ikke, hvorledes Hjærnen kan give Individet 
Bevidsthed om Stenen eller dens Fald til Jorden. Thi 
at forlange. Kundskab om det Ene eller det Andet er 
det Samme som at ville forklare Realiteten i og for sig. 

" Hvorledes Hjærnen bærer sig ad naar den danner 
sig Begreb, f. Eks... om en Farve, naar den altsaa sammen- 
fatter blaat med rødt, gult, sort og hvidt til en Enhed, 
ville vi selv med en nok saa fuldstændig Kendskab til 
Hjærneprocesserne lige saa lidt være i Stand til at indse 
i den Forstand, som Forsvarerne af en substantiel og 
immateriel Sjæl mene det, som vi indse, hvorledes en 
aldeles usammensat Sjæl skulde kunne tilvejebringe en 
saadan Erkendelse. Naar man tillægger Sjælen Evne til 
at betragte forskellige Ting ved Siden af hinanden, at 
stille dem i Forhold til hinanden, at sammenligne dem, 
at adskille eller forbinde dem, saa begaar man den Fejl 
at sætte lutter Fænomener i Realitetens Sted, at tænke 
sig Sjælen beskuende Hjærnen paa samme Maade som 
vi ellers bære os ad med at gøre Iagttagelser. De af 
Hjærnefænomenerne, om hvilke vi vide, at de lade sig 
til Syne som Bevidsthed, sættes i den real tænkte Sjæl. 
Lignelsen om Feltherren, der holder Revue over sin 
Hær, gør man til Alvor paa en Maade, der ikke kan til- 
stedes selv som en blot Mulighed til Forklaring — lige 
saa lidt som det kan tilstedes at forklare Selvbevidstheden 
ud fra et Kredsløb af den elektriske Strøm. 

Kort sagt: Bevidsthed, Fænomen, er ikke en af de 
omskiftende Former eller Faser af den sig stedse be- 
varende Krafts Virksomhed, og kan altsaa ikke forstaas 
ud fra den. Naturen kan selv om vi ogsaa tænke os 
det Reale som liggende til Grund for den, bestandig 
kun frembringe Natur og aldrig Bevidsthed; thi Naturen 
er kun forsaavidt det Reale som dette er uden Bevidst- 
hed. Men Bevidstheden er visse Punkter af Realiteten 
iboende og altsaa overhovedet umulig at erkende; thi 
Grunden, hvorfor visse Punkter af Realiteten frembringe 
Tilsyneladelse eller Bevidsthed, medens andre Punkter 
ikke gøre det, kunne vi lige saa lidt kende og måa vi 
lige saa lidt spørge om, som vi overhovedet kende Noget 
til Realiteten. Tingen i og for sig, det Reale, er Natur 
og Aand, Fænomen og Bevidsthed, og det begge paa en 
Gang; og da vi ikke erkende Realiteten i og for sig, 
= kunne vi heller ikke forstaa, hvorledes den lader sig til. 
Syne. Det at den lader sig til Syne, hører jo med til 
dens egenlige Væsen. 

Antage vi altsaa den Sætning, at Bevidsthed eller 
Fænomen har sit Udspring i Realitetens Urgrund, viser 
Fænomenet sig som lovbestemt og nødvendigt saavel fra. 
Naturens som ogsaa fra Aandens Side; og Aandens Fri- 
hed til at gribe ind i Naturen og i.sig selv, eller dens 
Magt til at beherske Naturen og sig selv, er i lige saa 
høj Grad underkastet ubønhørlige Love som Forholdene 
i Naturen i og for sig. Aanden griber nøjagtigt saa- 
ledes ind i Naturen, som Vandet sønderdeler og bort- 
skyller Klippen og derved omformer Jorden. 


H. Steinthal. 


Johan Wiehe. 


Denne Kunstners Død vilde have vakt almindeligere 
Beklagelse, og det Tab, den danske Skuespilkunst lider, 
vilde have været føleligere for det store Publikum, hvis 
dette nogensinde ret var bleven klart over denne i sin 
sidste Levetid saa ulykkelige Mands Talent. Han har 
sikkert aldrig været fuldt forstaaet, eller rettere der 
herskede aldrig hos Publikum nogen Bestræbelse efter 
at tilegne sig det Oprindelige og Individuelle i hans 
Fremstillinger, i hvert Fald var han aldrig Genstand for 
dets Sympati. Han led under denne Mangel paa Interésse 
fra Tilskuerpladsen, saa meget mere som man i rigeste 
Maal skænkede sympatetisk Forstaaelse og varm Ån- 
erkendelse til hans nærmeste Slægtninge, med hvilke han 
samvirkede. Han havde altid en Broder forud for sig 
paa hele sin Kunstnerbane, først Michael, derfor blev 
"han vel Sanger, saa, da han optraadte som Skuespiller, 
Vilhelm Wiehe, der efter hans Mening berøvede ham de 
bedste Roller. Og medens Michael Wiehe var beundret, 
ja forgudet, og Vilhelm Wiehe af et glemsomt Publikum 
hurtigt sattes paa hans ledige Plads og blev: hædret og 
elsket, var Johan Wiehe i det Højeste undertiden paa- 
skønnet, egentlig kun tolereret. 

At han i Ordets elementære Forstand var begavet for 
Scenen, viste sig straks ved hans første Optræden. Den 

hidsige Theaterlyst hørte hjemme i hans Familie, som 
Thalia éngang havde kaaret til sin Tjener og siden aldrig 
sluppet. Man saa” straks, at han besad den første af 
de Egenskaber, der betinge den sceniske Kunstner, den 
at kunne bære Kostumet. Men at det ogsaa var ægte 
Skuespillerblod, der flød i hans Aarer, kunde der ingen 
Tvivl være om for Iagttageren. Han var nemlig straks 
som hjemme paa Scenen, skønt hans Debut egentlig ikke 
var lykket, ja hvad mere er, han fyldte Scenen. Hvor- 
megen Personlighed hertil fordres, derom kan Læseren 
overbevise sig ved Sammenligning, ifald da hans Ulykkes- 
stjærne har medført, at han har overværet den sidste 
Opførelse af Heibergs Valgerda paa vort Theater. Deri 
debuterer en ung Mand, en. net Student med et kønt 
Ansigt, som har den Ejendommelighed, at man stadig 
ligesom ikke kan finde ham paa Scenen; han har den 
Talentløshedens Tryllehat paa Hovedet, som bevirker, at 
Personen bliver usynlig for den kunstneriske Betragtning. 
Johan Wiehe derimod var straks synlig, en Person paa 
Scenen, ikke fordi han havde et stort og svært Legeme 
(— thi det frelste f. Eks. ikke Debutanten i BRolands 
Datter fra at blive ganske tynd og flad —), men fordi 
han var født Skuespiller og ejede det Noget i Blik og 
Stemme, der lægger Beslag paa Tilskuerens Øje og Øre. 

Publikum var dengang strængere end nu, og Mod- 
tagelsen var kun kølig. Han debuterede den 21. Maj 
1858 som Figaro i Figaros Bryllup. Han havde ingen 
Forstudier gjort, hans Stemmemidler vare ikke uddannede 
og han forstod ikke at bruge dem; Stemmen i sig selv 
var stor og kraftig, men uskøn og hyppigt grov i sin 
Klang. Og disse Ord, kraftig og grov, vare ogsaa be- 
tegnende for det Indtryk, man modtog af hans Person- 
lighed. En plump, svær Skikkelse, brede lidt bonde- 
agtige Træk, noget Kolosagtigt over hele Personen. 
Underansigtet især var stærkt udviklet og havde et vildt 
næsten. dyrisk Drag, men Øjnene lyste saa godmodigt 


E. Brandes: Johan Wiehe. 283 


og skikkeligt, som Blikket plejer hos store Hunde og 
stærke Mennesker. Han mindede mig altid om den 
norske Kæmpe i Carl Bernhards Roman, Aslak, hvis 
Herkuleskraft og Dværgeforstand staar i saa snurrig én 
Modsætning til hinanden. 

Hans Figaro kunde naturligvis ikke blive fin, thi han 
havde mere af Arv end af Henrik i sig, og tegnede Rollen 
snarere som en fiffig Gaardskarl end en intelligent Tjener. 
Men han var naturlig i sit Udtryk, hans Repliker bed, 
hvor de skulde bide, og hans Sorg var ligesaa ærlig og 
uforstilt som hans Kærlighed til Susanne. Der var paa 
sine Steder en Alvor i hans Spil, som nærmede den 
Mozartske Figaro til en enkelt Side af Beaumarchais”, 
og Årien i femte Akt, Klagesangen over Kvindernes Let-. 
sindighed og Troløshed, blev det lysende Punkt i hans 
Fremstilling. Og i hans anden store Operarolle og vel 
den eneste betydelige, han senere har udført, nemlig 
Johan i Ungdom og Galskab kom hans naturlige Anlæg 
ham saaledes tilhjælp, at han kunde give Bondeforklæd- 
ningen i anden Akt med et bredt og saftigt Tilsnit. Han 
sang den bekendte Vise tungt og vel drøjt, med en vis 
haandgribelig Munterhed, som var mere ægte bondsk end 
det Landlige almindeligvis faar Præg af paa Scenen. 
Det Plumpe og det svinepolidsk Fiffge, fra den Side 
havde han Tag paa det Bondeagtige, det viste han senere 
i en Del Smaaroller, tildels som Masetto, og i Hans 
Hertling som det spøgelserædde Tykhoved, over hvis karri- 
-kerede Idioti han udbredte større Lune end der ellers 
let stod i hans Magt. Komiske Skuespillere ere næsten 
altid logiske Skuespillere, som opnåa deres Virkning ad 
Forstandens Vej gennem-lutter vel beregnede Smaatræk. 
Johan Wiehe derimod maatte ud i det Grove, ud i Maske- 
komiken for at faa sine Evner frem, og dertil gaves der 
ham kun lidt Lejlighed ved det kongelige Theater. 

Men i det Hele taget, hvad gaves der ham vel An- 
ledning til at producere i en Række af Aar efter hans 

Debut? Ikke just at han ret længe betragtedes som Be- 
gynder, derfor stod baade Navnet Wiehe i Vejen og den 
Egenskab hos ham jeg omtalte, at han fyldte Scenen, 
men han rykkede ikke længer op end i de uvisse Be- 
gavelsers Klasse, og der blev han egentlig staaende hele 
Livet igennem. Han kom til at høre iblandt de Kunstnere, 
påa hvis Anvendelse hverken Publikum, de selv eller 
Theaterbestyrelsen nogensinde var ret klog. At nu Pub- 
likum ikke har andet at gøre end bedømme, hvorvidt 
Skuespilleren i de Opgaver, i hvilke han præsenteres for 
det, vækker dets Bifald eller Mishag, er indlysende, og 
at Kunstneren selv kan være uvis om sine Evners rette 
Anvendelse, om den Vej han skal gaa og om hvor stor 
…Spændkraft hans Talent rummer, det er forstaaeligt for 
Enhver, som har set, at det ogsaa i Kulissernes Verden 
kun er Genierne, der selv bryde deres Bane og have fuld 
Vished om Maalet. At det derimod ikke skulde være 
en Theaterbestyrelses Pligt at danne sig en Mening om 
enhver opdukkende Kunstners Talent, det vil være mindre 
indlysende. Eller skulde det netop ikke være en af 
de allervigtigste Egenskaber hos en: Theaterdirektør at 
være forudseende og Spaamand overfor enhver Begynder, 


stille hans kunstneriske Horoskop, værne ham imod de 


Farer, der true ham, og ad sikre omend vanskelige 
Stier efter en forud anlagt Plan lede ham til den 
yderste Pynt af hans Begavelse. Saadan bærer ialfald 
Idealet af en Theaterdirektør sig ad. Desværre for Johan 
Wiehe, han stod ikke overfor en ideal, ja knap nok 
overfor en reel Direktør, thi i Virkeligheden kan man 
jo ikke kalde de Etatsraader, under hvis hellige Enfoldighed 
vort Theater i den sidste Snes Aar har sukket, for Theater- 
bestyrere; ærlige Mænd, fine Folk, dygtige Kontorchefer, 
hvad man vil, men Dramaturger — aldrig i Verden, der 
er jo ikke en af dem, som har besiddet ringeste æstetisk 
Dannelse. Det var derfor ganske naturligt, at Direktionen 
stod raadvild og gabede paa Johan Wiehes Talent uden 

Anelse om, hvor det skulde placeres. Kun var det Synd 
for den stakkels Fyr, hvis Selvtillid og Ærgærrighed stod 
i et sørgeligt Misforhold til de Opgaver, der betroedes ham. 

Der var dengang en Plads ledig i Skurkefaget som 
det kaldes, og det var i dette, at man anbragte Wiehe, 
hvis Ydre umuliggjorde ham alle erotiske Partier, og 
hvis komiske Evner man ingen Bestræbelse gjorde for 
at uddanne. Først fik han da en lille Rolle i Shakspeares 
Kærlighed paa Vildspor som den skumle og misundelige 
Don Juan og noget senere Oberst Stahl i Tordenskjold. 
Han spillede dem ganske konventionelt, han ruliede sine 
Øjne rundt, viste det Hvide ud, skar Tænder og var i 
det Hele en meget melodramatisk Skurk., Haån havde 
ikke lært bedre, og det er jo endnu paa meget faa 
Scener i Verden, man er kommet bort fra den Anskuelse, 
at onde Mennesker ved særlige Grimacer adskille sig fra 
deres hæderlige Medborgere. Rigtignok véd man vel, at 
at det ikke gaar saa heldigt til i den virkelige Verden, 
at de ikke der straks melde sig ved et hæsligt og af- 
stikkende Ydre, men det fordres nu éngang paa Scenen, 
og selv de største Skuespillere pleje ikke at unddrage 
sig denne Lov. Johan Wiehes særegne Ydre gjorde 
imidlertid, at han virkelig kunde blive frygtelig, og saa- 
ledes var det Sted, hvor han som Oberst Stahl laa 
krympende sig for Tordenskjolds Fødder, bleg og aande- 
løs og hæs hvislende som en Snog, trods sit konventio- 
nelle Præg meget virkningsfuldt. Med saadanne Smaa- 
roller vegeterede . Wiehe ligefra sin Debut 1858 indtil 
Efteraaret 1867, altsaa ni Aar, da endelig hans For- 
løsningstime slog med Opførelsen af Bjørnsons Maria: 
Stuart. 

Hvilken Tilskuer husker ikke fra den første Fore- 
stilling det overvældende Indtryk af hans Bothwell! Man 
havde set Maria Stuart som en elegant, lidt koket men 
yderst agtværdig Dame, der spadserede gennem Holyroods 
Slotssale med samme Mine "som det gode Selskab paa- 

tager sig paa en københavnsk Promenade, man havde 
gjort Bekendtskab med Rizzio som en ældre, vel kon- 
serveret, noget betænksom Herre, der i høj Grad forenede 
Forbindtlighed med Gratie, man var bleven forbavset over 
at Skotlands skønneste og galanteste Adelsmand, den 
vilde Vellystning Darnley var mest optaget af Bekymring 
over hvorledes han skulde bevæge sine Ben til kun at 
slaa Klik ved hvertandet Skridt, man var bleven noget 
desillusioneret, da den magre Puritaner John Knox op- 
traadte som en salvelsesfuld og myndig. Prælat i Minister 
Halls Lignelse — det var derfor som Scenen helt for- 
andrede sig, som man med et Ryk reves hen til Digterens 
norsk-skotske Verden; da Bothwell skred ind med drø- 
nende Ryttertrin, klædt i Panser og Plade, med Jernet 
klingrende om Bryst og Lænd, enøjet med et Lueblik 
som Odins. Han bragte Bjergluft ind med sig i Stykket, 
som stod paa Heldningen af en filistrøs Opførelse; medens 
de andre Skuespillere ikke havde fremkaldt den rette 
Illusion, lykkedes det ham at ligne en middelalderlig 
Ryttergeneral, hvis Feltherretalent bestaar i som en 
Stormvind at hugge ind i Spidsen for sine Karle. Der 
er paa den yngre bolognesiske Skoles Malerier ofte frem- 
stillet en Spillescene mellem Soldater, hvor en uhyggelig 
Krigerskikkelse rejser sig halv beruset, rasende over 
Modstanderens Held eller Snuhed, beredt til at betale 
ham med blanke Vaaben — saadan en Landsknægt 
lignede Johan Wiehe. . 

Sikkert, det var paa hans Person, paa det Ydre at 
Skikkelsens Illusionsstyrke beroede, og jeg tør ikke paa 
staa, at de enkelte Repliker svarede i Farve og Tone til 
Maskens Stil, men det var dog en sjælelig Beslægtethed. 
med Rollen, som bevirkede, at Wiehe fik det rette Greb 
paa den skotske Høvding. Han mødtes med ham i den 
rasende Ærgærrighed, maaske ogsaa i Selvforgudelsen, 
og Skuespilleren var ligesaa stærk og grov som Digterens | 
Skikkelse. Hvad Wiehe magtede at fremstille var netop 

det Spontane i Menneskenaturen, han var som Kunstuer 
kun et Temperament. Kraftige og vilde Passioner, Natur- 
udbrud, Driften uhæmmet af Forstand og Vilje, det. vil 
man se var bestandig hvad han gav i sin Kunst, indtil 
man fik den snæret ind og drejet bort fra sit Udspring 
ved en Række. af sletvalgte Roller. Som Bothwell stod 
han i Repliken kun påa Højde med det Billede, han 
selv havde udkastet af Figuren, hvor han kunde drive 
Talen ud i Skriget. Saaledes havde hans. Jeg kommer, 
jeg kommer den rette Kamplur-Klang, og man glemmer 
ikke let det Tigerspring, hvormed han ledsagede Repliken. 
Rejs dig nu, lystige Højlænder, og som kun faa Skue- 
spillere vilde have havt Mod til at vove. Rollen gav 
ham Lov til at bruge alt det Usadlede i hans Natur, 
om man tør bruge dette Udtryk, og han fik aldrig igen 
saa fyldigt et Spillerum for sine Kræfter. Kun i Operaen 
Huguenotterne, hvor han uden at have nogen Rolle dannede 
Midtpunktet for det store Sammensværgelseskor, naaede 
han atter den Magt over Tilskuerne, som Tyskerne kalde 
packend, og: i. det han stormede frem med Krusifikset i 
Haanden opfyldt af glødende Fanatisme, meddelte han 
sin egen Ild saaledes til sine Omgivelser, at jeg kan for- 
sikre, at det samme Kor udført med tredobbelt saa stor 
Besætning paa den store Opera i Paris langtfra var saa 
gribende og mægtigt som herhjemme. Der gives i alle 
Orkestre Folk, som uden at være kunstøvede dygtige 
Solospillere og uden at rangere højere end anden Rang, 
have et saadant Greb paa deres Violin, at det egentlig: 
er dem, der sikrer Orkestrets normale Massevirkning. 
Johan Wiehe kunde, naar han af en Hændelse førtes ind 
paa sit eget lille Omraade, faa det samme Greb paa 
baade de Medspillendes og Tilskuernes Sind. 

Hvad skulde han nu have spillet? Ja ærlig talt saa 
vilde han have passet bedst til de store kvasihistoriske 
Dramer og Melodramer og Spektakelstykker, som i Paris 
opføres paa Porte St. Martin og Ambigu og af hvilke 

vi jo have set adskillige Prøver herhjemme. Hvor vilde 
han ikke have været ypperlig som Athos i de tre Mou- 
squetairer eller som Cartouche eller som Djævelens Søn 
og mange andre store Skurke eller ædle Slagsbrødre. 
Imidlertid, det kgl. Theaters Kutymer forbyder heldigvis 
nutildags den Art illiterære Skuespils Opførelse. Det 
gjaldt da indenfor den virkelige Literatur at finde saa- 
danne Figurer ud, der passede til hans Person og hans 
Udtryksmaade. Man vilde hos Shakspeare og i det tyske 
Drama hos Lessing, hos Schiller, hos Gutzkow ikke have 
truffet faa saadanne Roller — der var maaske endda 
noget Tysk ved hans Kunst og Spillemaade — jeg vil 
blot nævne hos Schiller Mohren i Fiesco og Miller i 
Kabale und Liebe, men ogsaa indenfor vor egen Literatur 
vilde f. Eks. Karker i Hakon Jarl og til en vis Grad 
Jarlen selv have afgivet Udviklingsstadier for hans Talent. 

Istedetfor begik man det store Misgreb at give ham 
Palnatoke, denne tamme Viking, der deklamerer og 
præker fem lange Akter igennem. Jeg véd ikke, om 
Wiehe selv ønskede at spille den, men i hvert Fald burde 
en klog Bestyrelse ikke have givet efter for hans ukloge 
Ønsker. Han var uøvet i at sige Vers, og han sang - 
hele Rollen frem efter den gamle Tragediemaner, som. 
Kærlighed uden Strømper desværre ikke fik udryddet fra 
dansk Skuespilkunst. Men hvad i Alverden skulde han 
ogsaa gøre ud af denne lange Forelæsning, hvor skulde 
han komme ind paa Livet af denne kristne Hedning, der 
" præker Maadehold og Besindighed og Kamp mod Liden- 
skaberne saa godt som nogen Bodsprædikant. For en 
Skuespiller, der vil det Grove og det Spontane, kunde 
der ikke tænkes noget mere Heterogent end Palnatokes 
ædle Kraft og Beherskethed. Det Slemmeste ved Sagen 
var ikke det, at han spillede den nordiske Kæmpe daar- 
ligt, men denne Rolle blev ham til ubodelig Skade, fordi 
han derved kom.ind paa et Rollefag, som han selv troede 
sig kaldet til, hvori han dog aldrig vandt stort Bifald 

— og som fordærvede Naturbunden i hans Talent. Han 
udførte ikke faa ældre Kæmper i de nordiske Tragedier, 
som ere i alt for friskt Minde til at jeg behøver at 
nævne dem; og han var altid den samme salvelsesfulde 
Foredragsholder. Hvad der i det franske" Theaterargot 
hedder bénisseur, en Velsigner, det omformedes efter- 
haanden Fremstilleren af Bothwell til. Saaledes gled 
han ogsaa over til at spille de ædle Fædre i Komedien 
altid i den samme slæbende afmaalte Tone, som han 
selv sikkert holdt for meget fin, og som kun var kedelig 
og tom. Han skulde her paa alle Punkter trænge sin 
egen Natur tilbage og maatte saa nøjes med en tykt- 
paaklæbet Fernis, der repræsenterede den Elegans og 
Dannelse, som han ikke oprindeligt besad. Hvor var 
han ikke monoton, naar han skulde "være fornem f. Eks. 
som Kammerherren i de Unges Forbund. Kun for egen- 
sindig Stivhed og haardnakket Urokkelighed fandt han 
Udtryk; sligt laa ikke hans egen Natur saa fjærnt. Saa- 
ledes fik han den rette Karakter frem over Morin i 
Arbejderliv, fordi han gennem sin egen Egensindighed 
forstod baade den raa Slagsbroder, som Morin tidligere 
havde været, og den nuværende mere kultiverede Udgave 
af Arbejderen; man mærke her, at Rollen kun blev 
ham tildelt paa Grund af Broderens Sygdom. Derfor 
var der gode Partier i hans Behrendt i Falliten; den 
stive Kulde kom fyldigt frem, men hverken Advokat- 
skarpsindigheden eller Dommerstrængheden. Og det 
slæbende Foredrag blev han heller ikke her. kvit, det 
gjaldt jo at være dannet. 

Kun i en enkelt Rolle i et Stykke, som gik blot faa 
Gange over Scenen slog han den samme Tone an som i 
Maria Stuart. Det var som Major Stonehurst i Ængelsk- 
mændene i Indien. Karakteren er uklar; den meget raa, 
dumdristig kække Soldat, som levende i det indiske 
Klima blandt lutter Indfødte har tabt de evropæiske 
Begreber om Ære og Dannelse, vil tvinge en Dame til 

Ægteskab ved Hjælp af nogle for hende kompromitterende 
Breve, hun forledet af en Kærlighed, der kun var Ind- 
bildning, har tilskrevet ham. Han skal ikke være en 
Slyngel, men noget af en Vild, en Halvbarbar, der, naar 
han har sat sig et Maal, gaar lige imod det uden Hen- 
syn til sande Samfundslove eller falske Fordomme. 
Soldaterraaheden og den halvasiatiske Vildhed var Johan 
Wiehe Mand for at faa Ram paa og der var fortrinlige 
Enkeltheder i hans Spil, især i hans sidste Afsked og 
Udfordringen til det dannede Selskab. 

Hvad jeg mener han burde have spillet hos Shak- 
speare, det var først og fremmest Caliban i Stormen, og 
dernæst Othello og maaske, naar han var bleven mere 
udviklet, Macbeth. Begge de sidste Roller paatænkte 
man imidlertid at give Broderen. Hvad han fik var 
Cloten i Cymbeline og Mercutio i Romeo og Julie. I. 
begge Roller var der fra hans Haand et ægte engelsk 
plumpt Tilsnit, som de shakspearske Adelsmænd godt 
taalte.. Men han manglede i Cloten fuldstændigt den 
komiske Evne, der skulde mildne Figuren og gøre den 
taalelig paa Scenen, han blev i sin Drøjhed ofte uskøn. 
Alligevel præsterede han her noget Interessant. Dérimod 


gik Mercutio istykker for ham. Han ejede ingenlunde 


den Vittighed og Åand, en Ironiker som Mercutio ikke 
kan undvære, og isærdeleshed var han, som mindst af 
alt kunde frembringe den romantiske Stemning, ude. af 
Stand til at fortælle Historien om Dronning Mab og 
hendes natlige Farter. 

Jeg nævnte dernæst, at han havde besiddet Mulig- 
heder til at fremstille Hakon Jarl, ialtfald langt flere 
end Vilhelm Wiehe, til hvem man ubegribeligt nok gav 
den. . Saaledes tog Broderen Roller fra ham paa den 
ene Side og Emil Poulsen paa den anden. For Eksempel 
da Kongsemmerne gik. Den sygelige ærgerrige Hertug 
Skule, Guds Stedbarn paa Jorden, tilfaldt Vilhelm Wiehe, 
der med sine store Gaver kan spille saa meget For- 

skelligartet, men aldrig det Sygelige, det Selvreflekterte, 
det ,,Skulende”. Det havde dog maaske været Umagen 
værdt netop her at prøve om Johan Wiehe ikke ad en 
Omvej kunde have smuttet ind i de dybere Karakterer. 
Og paa den anden Side bemægtigede E. Poulsen sig 
Bispen og vandt dermed sit store Slag, og man kan være 
forsikret om, at Johan Wiehe. kun med Sorg har set en 
saadan Skurkerolle slippe sig ud af Hænderne. Enkelte 
Betingelser for den kan der jo heller ingen Tvivl være 
om, at han besad, ved et andet Theater vilde han rime- 
ligvis være kommet til at dublere den. 

Da hans egen Selvtillid bestandig var vokset, medens 
andre og yngre Kunstnere skød ham langt forbi og steg i 
Publikums Gunst, blev han i høj Grad mismodig. Han . 
ansaa sig selv for et Geni og.var dog kun en Skuespiller med 
gode Gaver; han troede at skabe Mesterværker og leverede 
sjældent mer end halvfuldendt Arbejde, han fordrede 
ubetinget Anerkendelse og Bifald, medens Publikum trak 
sig uvilligt. og gnavent tilbage. Han havde aldrig været 
selvkritisk anlagt, men han mistede tilsidst ganske Evnen 
til at være klar over sig selv og overskue sine Forhold, 
og tilsidst brast i hans Hjærne den Fiber, der skiller 
Indbildning fra Illusion, og en Sindssygdom begyndte, der 
nu er endt med Døden. 

Han var kommet til Scenen uden Dannelse, og The- 
atret havde ikke formaaet at give ham nogen. ÅAnlagt 
som han var maatte han med sit Spil altid løbe ud i de 
: grove Effekter. Hertil gaves der ham kun lidt Lejlighed 
og kun glimtvis brød hans Personlighed igennem. Hans 
Natur var et Stykke Granit, som han selv var altfor lidt 
udviklet til at bearbejde, men af hvilket en kyndig Haand 
kunde have mejslet gode Statuer. 


Edvard Brandes. 

Kr. Arentzen: Baggesen og Oehlenschlåger, 
VI. 1816—17. 


Kristian Årentzens store Værk om Baggesen og 
Oehlenschlåger er med den i Slutningen af forrige Aar 
udkomne VI Del naaet til Aarene 1816—17. — Hvad 
man end kan sige imod dette Arbejdes literaturhistoriske 
Maner, kan det dog ikke nægtes, at det, Frugten af 
Forfatterens mangeaarige alvorlig og strænge literær- 
historiske Studier, er et Skrift af stor Betydning, til 
hvilket enhver, der vil studere Danmarks Literatur- 
historie i det Tidsrum som Værket omhandler, atter og 
atter maa søge hen, og man kan med Tryghed stole 
paa Forfatteren, hans Arbejde er nemlig helt og holdent 
et første Haands Arbejde; aldrig har han ladet sig nøje 
med åndre Forfatteres Referater og Fremstillinger, men er 
bestandig gaaet lige til Kilderne og har fremstillet alt 
med Samvittighedsfuldhed, Omhu og Nøjagtighed; og 
det maa indrømmes, at det er lykkedes ham at frem- 
drage mange ny Momenter og Synspunkter og navnlig 
at sætte Baggesen, der i alle vore literærhistoriske 
Fremstillinger er bleven saa uretfærdig behandlet, paa 
sin rette Plads. Kr. Årentzen har i dette sit Værk givet 
Digteren den Æresoprejsning, han trods alle sine Brøst 
har retmæssig Krav paa, og det forekommer os med 
Rette, at Forfatteren nok saa meget har leveret os en 
Bog om Baggesen som en Bog om Baggesen og Oehlen- 
schlåger. Fr. Paludan Miller skriver i et Brev til Peter 

Hjort: ,,Baggesen er i flere Retninger uforlignelig — 
naturligvis naar man holder sig til hans bedste Ting, 
og selv hvor han fejlede, vaklede, skiftede Mening og 
bittert polemiserede, selv der bør han bedømmes skaa- 
nende og omtales med Deltagelse. Han kan aldrig 
blive at henregne til de fordømte eller fordømmelige 
Åander. Han var hele sit Liv igjennem en lidende 
Aand, en Aand i Skærsilden.” Paludan Millers Ord 
passe i et og alt paa Forfatterens Behandling af Baggesen. 
— Kr. Årentzen er fremdeles den første, der har formaaet 
at bringe Rede i Grundtvigs Forhold i denne Periode 
og give en Paavisning af hans store Betydning for hele 
vor Aandsudvikling. 

Som alt omtalt kan der gjøres Indvendinger imod 
Kr. Årentzens Metode, men det er dog ikke uinteressant 
at huske paa, at selv Taine (Histoire de la litterature 
anglaise, tome cinquiéme Pag. 315) udtaler sig om 
denne Methode paa følgende Maade: ,,Jeg vilde ønske, 
at al Historie ligesom denne her (Histoire de Cromwell) 
var en Samling udvalgte Kildesteder forsynede med en 
Kommentar, for en saadan Historie vilde jeg med Glæde 
give alle Robertsons og Humes regelrette Fornufts- 
slutninger og alle deres smukke farveløse Fortællinger. 
Idet jeg læser denne Historie, kan jeg berigtige For- 
fatterens Dom, her tænker jeg ikke blot efter ham, men 
jeg tænker selv, han stiller sig ikke imellem mig og 
Begivenhederne, jeg ser en &Kendsgerning og ikke 


"Fortællingen om en Kendsgerning; den retoriske og 


personlige Indklædning, hvormed Forfatteren dækker 
over Sandheden er forsvundet, her kan jeg berøre Sand- 
heden selv.” Disse Taines Ord finde i fuldeste Maal 
Anvendelse paa Kristian Arentzens Værk, der vil blive 
staaende i Tiden, og hvis Værd mere og mere vil blive 
indlysende. Det fortjener at fremhæves, at Forfatteren 
efterhaanden som hans Arbejde skrider frem, vinder 
mere og mere Herredømme over det righoldige Stof, der 


294 Kr. Arentzen: Baggesen og OQehlenschlåger. 


for en stor Del er hentet fra utrykte Kilder. Deraf 
kan maaske ogsaa hans Lyst til fyldig, ja undertiden 
overdreven Citeren udledes: — Hvad de trykte Kilder 
angaar, da ere de tit: Brochurer, som kun forefindes i 
et eneste. Exemplar, der er vanskeligt at overkomme. 

Efter disse Bemærkninger, om Værket i sin Heelhed 
skulle vi i det efterfølgende give en kortfattet Udsigt 
over Indholdet af det foreliggende Bind. Aaret 1816 
optoges af Fejdens, 2den Afdeling. - I Januar begyndte 
Baggesen Udgivelsen af Maanedsskriftet ,,Danfana”, 
hvis første Hæfte ender med den Erklæring, at Krigen, 
der havde hvilet det hele foregaaende Aar (Fejdens 
første Afdeling havde som bekendt fundet Sted i Vinteren: 
1813—14) ,nu for Alvor begynder.” I Slutningen af 
Januar gik i Anledning af Kongens Fødselsdag Oehlensch- 
lågers Syngestykke ,,Ludlams Hule" over Scenen, og det 
var dette, der gav Baggesen Lejlighed til sit Hoved- 
angreb. I Martshæftet af Danfana begyndte han sit 
omfangsrigeste polemiske Arbejde , Kritisk Vurdering 
af Ludlams Hule,” som fortsattes i de følgende Hæffer 
Imod denne Kritik rykkede A. E. Boye, under Mærket 
Peter Vegner, i Marken. I April udkom Oehlenschlågers 
dramatiske Æventyr ,,Fiskerenf; en Dialog imellem 
Skruptudser og Alfer drager heftig til Felts imod 
Baggesen. I Juli begyndte Peter Hjort, en af Oehlensch- 
lågers unge fanatiske Tilhængere, i Molbechs ,,Athene" 
sine , Tolv Paragrafer om Jens Baggesen,f der skulde 
godtgøre, ,,at Baggesen ikke er i Besiddelse af en eneste 
af alle de Egenskaber, der udfordres til at være Smags- 
dommer, end sige Kritiker, og at han som Digter knap 
fortjener Plads i den danske Literatur.” Disse Para- 
grafer bleve fortsatte i de følgende Maaneder og ud- 
kom derpaa som en anselig Bog. Da de ingenlunde 
alene holdt sig til det literære, bragte de Peter Hjort 
en Proces paa Halsen. En ualmindelig mislykket Sang 
af Qehlenschlåger gav Baggesen Anledning til i Sep- 

tember, at fremkomme med en hel lille genial Bog 
»Per Vrøvler,” et komisk Læredigt, hvori: han ved 
Siden af den heftigste Polemik imod ,,Gespenstet" af 
Oehlenschlæger, forherliger den i 1814 udkomne ,,Helgef 
i det han samtidig karakteriserede sig som ,,Salt imod 
Nutidsaandens Ferskhed". Baggesens glimrende Polemik 
var ikke alene rettet imod Oehlenschlåger, men tog og- 
saa ordentlig fat paa ,,Peter Vrøvler, som ogsaa Peter 
Vegner kalder sig.” — Følgen heraf var, at A. E. Boye 
atter tog fat.  I' Oktober udkom i Danfana det 
store satiriske Arbejde ,,Åsenutidens Abrakadabra eller 
Skjoldbørnenes Lærdom." Vi have her efter Forfatteren 
saa kort som muligt fremhævet Fejdens Hovedpunkter 
og maa henvise Læseren til hans interessante og ud- 
tømmende Fremstillinger, der ere ledsagede af udførlige, 
velvalgte Literaturprøver. Kr. Arentzen har her om- 
stødt den almindelige Opfattelse, der gaar ud paa at 
Oehlenschlåger selv forholdt sig passiv i Fejden. Han 
har paavist, at selv om han ikke direkte tog til Gen- 
mæle, gjorde han det desto mere indirekte. Der udkom 
næsten ikke et eneste Arbejde af ham, hvori han ikke 
mer eller mindre tydeligt gav sin Irritation mod Baggesen 
Luft og desuden inspirerede han sine unge Venner i 
Kampen; Forfatteren godtgjør, at hvor ekstravagant 
Partigængeriet var for ham, viste sig slaaende -i den 
Strid, der opstod som en Følge af, at Theaterdirektionen 
i September havde forkastet hans mindre heldige Om- 
arbejdelse af ,,Freias Alterf. Som Forsvarere af det 
optraadte ikke alene OQehlenschlåger selv, men ogsaa 
A. E. Boye, Peder Hjort, C. Hauch og F. C. Sibbern. 
Peter Tetens talte om ,,Baggesens kaade Indsnit i 
Oehlenschlågers Ære" og udbrød: ,,Saa længe det blev 
ved Ord, kunde vi rolig se dem pralle tilbage som af- 
mægtige Pile imod en Kobbermur; men man er gaaet 
til Handling, Freias Alter er forkastet.” Kr. Arentzen 
gjør end videre opmærksom paa, hvorledes Baggesen 

jævnsides med sin ivrige Polemik i Danfana havde 
leveret smukke ægte poetiske Arbejder af hvilke særlig 
maa fremhæves ,, Balders Igenkomst eller Digte til 
Nanna”. I Slutningen af Januar 181Y opførtes i An- 
ledning af Fredrik den 6tes Fødseldag Baggesens Synge- 
stykke ,,Trylleharpenf, som gav Peter Hjort Anledning 
til en umotiveret Beskyldning for Plagiat, hvilken Be- 
skyldning atter bragte den unge Fanatiker en Proces 
paa Halsen og desuden gav Anledning til Teaterskandale 
ved den 2den Opførelse. Aaret 181% udfyldes hoved- 
sagelig af Heibergs Polemik imod Grundtvig og Inge- 
mann, af hvilken Forfatteren giver en meget instruktiv 
Fremstilling. Vi skulle blot endnu fremhæve hans Be- 
handling af Hauch ,,Contrasterne”, Søtofts ,,Aandernes 
Maskerade" og Schack Staffeldts hele Stilling i dette . 
— Tidsrum. Mest nyt findes der dog i hans Omtale af 
Grundtvig og dennes Reaktion imod det attende Åar- 
hundrede. 

Vi opfordre den Læseverden, som elsker Poesien og 
derfor gærne hører om dens Heroer, til at gøre sig be- 
kendt med dette grundige og dygtige Arbejde og ikke 
lade sig skræmme af Forfatterens tit unægtelig tunge 


og brede Fremstilling. Hans overdrevne Anvendelse af 


Epiteta virker ganske sikkert trættende.' Men har man 
først arbejdet sig igennem, er man Forfatteren tak- 


nemmelig, for hvad han har ydet. 
Vilhelm Arntzen. 


S. Schandorph: Fra Provinsen, Fortællinger 
og SKIZZDL. 


Hvor tidt jeg end har gjort det, altid paany føler jeg 
mig som en Stammende, der skal til at holde en Tale, 
naar jeg forsøger paa at betegne det Karakteristiske ved 
en Forfatter og hans Bog. Det forekommer mig da, som 
var der i Grunden ikke Andet at gøre end at sige: Læs 
det og det to Gange, det er godt; avæl ikke synderligt 
ved dette andet, det er svagere og det var Synd at be- 
dømme Forfattereri derefter, og hvad det der angaar — 
det kan Du godt springe over. Jeg tvivler nemlig aldrig 
påa mit Indtryks Rigtighed, men højlig påa min Evne 
til at forme det i Ord. 

Saaledes gaar det mig overfor Dr. Schandorphs Bog. 
Dens bedste Stykker have beredt mig en Nydelse ved 
første Læsning. Idet jeg læser den paany i den Hensigt 
at gøre mig Rede for dens Fortrin, forstyrres jeg i min 
Fornøjelse ved Følelsen af det Vanskelige i rigtigt at 
betegne en fremmed Individualitet. 

"Og denne Individualitet er mig fremmed i dette Ords 
bestemtere Mening, endskjøndt jeg holder af den, og 
mange af .dens Egenskaber tiltale mig. Men den er 
aaben, frejdig, forholdsvis let tilgængelig; lad mig da 
prøve mig frem. 

Der findes i denne Bog foruden tre Skitser af anden 
Rang to gode Fortællinger: ,,En eksileret Students Hæn- 

delser" og ,,En Enkestand". Vil man lære Forfatte- 
ren at kende, skal man læse dem, og man vil, hvis man 
har Glæde af Literatur, ikke fortryde at læse dem to 
Gange. De besidde Egenskaber, som kun altfor hyppigt 
udelukke hinanden; nemlig paa én Gang Friskhed og 
Finhed i Iagttagelsen. 

Friskheden er et Naturprodukt, Finheden et Resultat 
af Forfatterens Dannelse. 

Stammen i Hr. Schandorphs Begavelse er et djærvt, 
firskaaret, grovkornet Talent med Hang til det Burschikose 
og Smag for det Burleske. Han er en født og baaren 
"Realist. Paa Rahbeks Tid var han bleven Drikkevise- 
forfatter. 

Hvor han paa det lavkomiske Omraade slaar igennem, 
der er det i Kraft af noget halvt Hostrupsk, halvt Poul 
Møllersk i hans Natur, noget Friskt, Naivt, ubehjælpsomt 
Elskværdigt, der slaar En imøde igennem Skildringen. 
Han kan skildre et Par Drenge i Lømmelalderen påa 
Skolebal,- et Par Spidsborgere fra en Købstad i et Gæste- 
værelse, en Hans Peter og Ane med deres trevne Væsen 
og drævende Erotik, som parodierer Herskabets, saa 
underholdende og ne som Nogen. | 

Desværre er hans Smag ikke sikker. Hvor han paa 
dette Omraade strander, der er det, som naar Adrian 
Brauwer gør det, fordi selv en stage Værtshusscene, 
der frastøder kræsnere Naturer, viser sig for ham i et 
komisk Lys uden at det rigtig lykkes ham at stille den 
i det samme Lys for andre.: Man føler, at Dumheden 
gotter ham, som det raa Slagsmaal morede den hollandske 
Maler. Men han fordærver saa at sige Historien ved selv 
at le med, han staar ikke tilbageholdende, ikke fornem 
nok overfor den. 

Men paa denne Stamme, ru og barket som den er, 
har han tidligt podet en Gren af en ædlere Træsort, en 
Gren, gennem hvis Åarer der løb fine og frugtbare Safter, 

og som er ifærd med at forvandle og forfine al Træets 
Frugt. Det er som om en indre Stemme havde sagt 
ham med Welhavens Vers: 

Men sæt en Podekvist blandt Træets Grene 

En liden Spire fra Hesperiens Haver 

Da vaagne Stammens hemmelige Kræfter, 

Og Grenen strækker sig med smidig Sene. 

Ved denne Podning er det, at enkelte af Frugterne 
have faaet saa god en Smag, Den djærve hollandske 
Natursands er bleven sammensmeltet med en Sands for 
det Moderate, Tempererte i Udtryk og Stil, som stammer 
fra det skønhedselskende Syden. Der gik" hidtil ligesom 
en dobbelt Art af Stemning gennem Forf.s Produktioner: 
en rent realistisk, rent hollandsk Stemning, som den har 
givet sig Form i hans fortællende Digte og blandt For- 
tællingerne f. Eks. i ,,Et Oprør" og en idealistisk, aristo- 
kratisk Kunstbestræbelse; som kom til Udbrud i hans 
egentlig lyriske Poesier f. Eks. i de skjønne Digte til 
Frankrig. Det er denne sidste Stræben, der i Fortæl- 
ingen ,,En Enkestand" nu ogsaa er kommen til Gennem- 
brud hos ham som Fortæller. Forkærligheden for det 
Firskaarne er her forenet med Følelsen for den Skønhed, 
der ligger i Stilens slankere og rundere Linier, Smagen 
for det grovkornede Lune er her forenet med Evne til 
dulgt og behersket Ironi. 

I ,,En eksileret Students Hændelser" er det lykkedes 
Forfatteren, der ikke hører til dem, der gaa afvejen for 
: Virkeligheden, at omsmelte det Hæslige, der mødte ham 
paa hans Vej, dels til det Tragisk-Grelle, dels til det Gro- 
teske. Denne Historie er i Novelleform et Slags Side- 
stykke til hvad Hostrups ,,Tordenvejrf er som Drama. 
Man. skimter Forfatteren, naar hans Helt her skriver 
om sig selv: 

»Jeg har sét ,,Musernes Dans" i det spillende Sollys 
i den blaalige Dunst over Skovkammen, i Lynets Zigzag, 

i Snefnuggenes Hvirvel — men aldrig ,,ved Lampen”, til- 
med da alle de Lamper, jeg har ejet, har oset neder- 
drægtig", og man finder en Variation af det samme 
Tema, naar man i den anden Novelle støder paa føl- 
gende Beskrivelse : 

»Den store brede Plads laa for dem. Paa den Bred, 
de vare kørte nedad, lyste EÉrattets med Frostsne over- 
trukne Grene i Maanelyset i fin blaalig Refleks som mat 
Sølv. Farten over den jævne Is gik glat som en Sejlads 
1 stille Vand, Klokkernes Klang gav et dirrende Ekko; 
med Mellemrum lød Hundegøen med skarp Klarhed fra 
de fjernest liggende Bredder. Efterhaanden blev Himlen 
helt skyfri, paa dens matblaa Grund flammede Stjærnerne 
rødligt; langs den knitrende Sne blinkede lyse Prikker, 
Vinternattens Sankt-Hansorme. 

Povlsen lod Kanen holde stille midt påa Søen. Han 
viklede Tømmen om den ene Arm og slog den anden om 
Livet paa Cecilie, der i det sidste Kvarter stille havde 
stirret hen for sig. 

Er det en køn Kanetur? Du har jo altid holdt saa 
meget af at køre i Kane, sagde han. 

Cecilies Øjne straalede ham sjæleglade imøde. 

Saadan en Tur er nu min Kirkegang, sagde han 
sagtere — eller er det kanske ikke saadant Noget som 
dette (han pegede med Pisken rundt omkring) som de 
kalder for Poesi, Lyrik og'saadant Noget?” 

Den Fortælling, hvori denne Scene forekommer, er 
en saadan, som Ingen skriver uden en meget solid Dan- 
nelse — og vi ere ikke forvænte ved Dannelse hos de 
Digtere, vi have iblandt os... Ved en solid Dannelse mener 
jeg en selvstændig, en, som forkaster hvad der ikke 
stemmer med Individualiteten og lidenskabeligt tilegner 
sig hvad der tilfredsstiller dens Trang uden at bryde 
sig om de Andre pleje at øse deres Dannelse af ganske 
andre Kilder. En selvstændig Dannelse peger altid til- 
bage paa en ærlig Natur — og vi ere ikke forvænte med 

ærlige Naturer blandt de skrivende Medlemmer af vort 
Samfund. Ved en ærlig Natur mener jeg først og frem- 
mest en uaffekterét, saa en, som ikke tildækker eller be- 
plastrer hvor det gælder at afsløre og aabenbare, saa en 
som ikke lever i det gængse Digtervirvar af Sandhed og 
Løgn mellem hinanden, og endelig en, som under Pro- 
duktionen hverken skeler efter en Plads paa Damesybor- 
dene eller efter Ros i Dagbladenes Spalter. En saadan 
ærlig Natur lægger sig for Dagen i denne lige til den 
sidste Linje gennemkomponerede Fortælling, som ved sit 
Sujet og dets Behandlingsmaade indbyder til Sammen- 
ligning med Gottfried Keller's ,,Das verlorene Lachen”, 
og hvis Helt og Heltinde — Povlsen og Fru Staal — 
ere aldeles fortræffeligt malte. 

Skade er det nu som sagt, at Forfatterens Smag ikke 
naar hans Dannelse i Selvstændighed og overhovedet ikke 
staar paa Højde med den. Sin Livsanskuelse har han 
selv tilkæmpet sig, med Hensyn til Karakteristiken af det 
Enkelte glider han undertiden ned i de gamle Spor. 

Jeg begriber ikke, at en saa omhyggelig Skribent 
kan lade en Spanierinde føre en saadan Lejebibliotheks- 
romanpassiar som denne: ,Jeg vidste det Enrique, Du 
maatte komme. Du kunde ikke længe elske en Blondine 
med Nonneøjne og med Fiskeblod bag sin hvide Hud. 
Du kan ikun elske en Kvinde med Blod som sydende 
Lava og hvis Muskler bølge som dens bløde, tynde Skorpe 
0. s. v."  Jeg- begriber ikke heller, at han kan se et 
. Vidnesbyrd om en ,tidlig modnet Natur" og en ,tidlig 
udviklet Lidenskabelighed" i en saadan ægte Skoledrenge- 
replik som Kold's: ,,Forræderi! Skændigt Spioneri — 
eller maaske noget Værre. Ikke et Ord derom — hører 
Du, Møller.” Drachmann,. hvis Styrke dog ikke ligger i 
Ironien, vilde ikke have ladet et saadant Drenge-Udbrud 
gaa ustraffet hen. 

Dr. Schandorph's Talent har i længere Tid staaet 
ligesom i en Halv-Skygge. Der er ofte ligesom noget 
| 20 

Løjt og Sendrægtigt ved Talenternes Udvikling hos os. 
De modnes sent. Jeg tror at dette mere ligger i Mangel 
paa Kurage end i Mangel paa Pleje. " Der skal, som jeg 
engang har sagt, Mod til sat have Talent. Det synes, 
som Hr. Schandorph er paa Veje til at faa den Kurage, 
der udfordres. Lad ham sætte sig større, dristigere Op- 
gaver; lad ham vove at binde an med danske Købstæders 
Liv i vore Dage og ikke alene med dette Liv, som det var 
for en Snes Åar siden eller mere; lad ham vove at gøre 
Springet fra Købstæderne til Hovedstadens Omraade; lad 
ham tage Politiken, Videnskaben, Kunsten, det aandelige 
Røre med — og hans Evner ville vokse med den større 
Selvtillid og de større Formaal. 


G. B. 


I. P. Jacobsen: Fru Marie Grubbe. 


Det har været en glædelig Overraskelse for For- 
fatterens Venner, at hans Roman saa hurtigt har fundet 
Vejen til Publikums Paaskønnelse og Yndest. Ikke 
fordi der hos os var nogen Tvivl om, at han som vi 
netop for et Åar siden udtalte det, var en af vor 
Literaturs allerbetydeligste Prosaister — en Ytring, som 
man først forsøgte at vrænge af for derpaa at under- 
skrive — men fordi man hvor kraftigt og lødigt hans 
Talent end er, maatte frygte for, at selve detssx ud- 
prægede Ejendommelighed vilde hindre det i at finde 
øjeblikkelig Anerkendelse. Man maatte være forberedt 
påa, at det Fantasirige, det stærkt Digteriske i For- 
fatterens Natursyn vilde forekomme den rolige og nøg- 
terne Læseverden overdrevent eller usandt, og at den 
Knaphed, der udmærker Fremstillingen, Fortællerens af- 
gjorte Uvilje mod at give Udenomsoplysninger om Per- 
sonerne eller Forfatterdomme over deres Færd, vilde 
" mishage et Publikum, hvem man længe har budt barn- 
agtige historiske Tendensromaner, i hvilke Skribenten 
hvert Øjeblik stikker sin moralske eller religiøse Pege- 
pind ned over Læserens Skulder. Denne Frygt hår vist 
sig at være ugrundet. Læseverdenen. har straks efter at 
have gjort sig bekendt med Fru Marie Grubbe følt, at 
Danmark havde faaet en Digter til. Medens det endnu 
for ikke mange Aar siden var den største Anbefaling 
for en Bog hos Publikum, at den holdt sig ganske i 

den gamle Rutines Spor, begynder man mere. og mere 
at komme under Vejr med, paa hvad Side den kunstne- 
riske Alvor og Samvittighedsfuldhed og paa hvad Side 
Talentløsheden og Uvederhæftigheden findes. 

Der er nedlagt ikke mindre end fire Aars Arbejde 
i denne Roman. Den Forfatter, som hermed debuterer, 
er en ung Mand som endnu ikke har fyldt sit tredivte 
Åar, og som længe har været fordybet i videnskabelig 
Forskning. Hans Navn er kendt blandt vore Botanikere 
af Fag og han har for et Par Åar siden vundet 
Universitetets Guldmedaille for en botanisk Afhandling. 
Han er den første, som dels ved enkelte Tidskrifts- 
artikler dels ved Oversættelser har indført Darwins 
Arbejder i Danmark; og uden at det skader den rent 
kunstneriske Fremstilling skimtes baade Videnskabs- 
mandens betydelige Kundskabsforraad og Naturforskerens 
Betragtningsmaade bag hans Fortælling. 

Bogens Titel:  Interieurer fra det syttende ÅAar- 
hundrede betegner Forfatterens Formaal og giver et 
Vink om hans Talents Natur. Han har vel grebet de 
mest fremspringende Punkter i et enkelt historisk ført 
Levnet som Støttepunkter for sin Opfindelsesevne, det . 
har vel fra først af staaet for ham som en tiltrækkende 
Opgave at motivere, det vil sige at opvise -Sammen- 
hængen i én Livsførelse saa særegen som den historiske 
Marie Grubbes; men det som under Udarbejdelsen har 
foresvævet og begejstret ham, det er ikke nogen Ide, 
der skulde udkomme som Værkets Resultat eller Facit, 
men et kunstnerisk Princip, med hvilket han som For- 
fatter staar og falder. De franske Malere sige som 
Mundheld, at det ikke er efter Billedets Ide eller Total- 
komposition en Maler bør bedømmes men at han først 
duer naar man kan rive hans Billede istykker og. glæde 
sig over hver Lap deraf. Det har været Hr. Jacobsens 
Ønske, at man skulde kunne kende Forfatteren helt 
af hvert Kapitel, hver Side, hver løsreven Lap af hans 

Bog. Genstanden for hans hele kunstneriske Antipati 
og Foragt det vilde være en smuk underholdende Roman 
med megen dramatisk Spænding skreven i samme Stil 
og Tone som en ledende Artikel i et: Dagblad. Hin 
efter en vis Opskrift snart civiliserede snart plumpe 
men altid uoriginale og farveløse Stil, der er regulær 
selv i sine Sidespring,… flau og uappetitlig som en 
Værtshuskarbonade, den egentlige juridiske Kandidat- 
prosa er denne Digters béte nowe. Han forsøger i hver 
Sætning, han skriver, at give sin Læser et tydeligt 
Billede, ja mere end det: et saa anskueligt, livagtigt, 
"i Farver straalende Syn, at det virkelige Øje kun sjældent 
opfatter saa energisk. Det skulde ikke undre os, om 
Folk af den gamle Skole herhjemme vilde udbede sig et 
Par blåa Briller til Læsningen af denne Prosa. For at 
opnaa sin Virkning har Forf. først dannet sig aldeles 
ejendommelige Ord, hentede dels fra de mangfoldige 
danske Dialekter, som han i en mærkelig Udstrækning 
er Herre over, dels fra Fortidens Sprog, dels fra sin 
egen kombinerende Indbildningskraft, og dernæst for- 
maar han at anvende sin Ordskat saaledes til at be- 
stikke Læserens Fantasi, at ikke en eneste Guldmønt 
gaar tabt.: Naar andre Forfattere beskrive, gribe de. 
det undertiden saaledes an, at den ene Halvdel af 
de valgte Midler tilintetgør den anden. De ville f. Eks.- 
beskrive en snæver Gade i Regnvejr og nævne nu snart 
Regnens Fald paa Tagene, snart de af Væden blanke 
Brosten saaledes hulter tilbulter, at Blikket ingen sikker 
Retning faar at forfølge hverken opefter eller nedefter. 
Denne Digter kender Lovene for Øjets Opfattelsesevne, 
og som de Malere, der kun bekymre sig lidet om at deres 
Billede paa den, der stiller sig nær ved det, gør Ind- 
tryk af skrigende Farveklatter, naar det blot. éngang 
set brænder sig ind i Fantasien med én bestemt uud- 
slettelig Stemning, saaledes bekymrer han sig ikke om 
man vil stødes ved de enkelte besynderlige farvegivende 

Ord, han bruger, eller ved Ekstravagancerne af en Fantasi, 
der f. Eks. beriger Leksikonet med en halv Snes nye 
Términer for blot at betegne løsrevne Rosenblades for- 
skellige Skønhed eller Kaminildens Kamp med Mørket 
i en Skumringstime, naar Læseren blot, saa snart han 
lægger Bogen fra sig, føler sin Fantasi befolket med 
kraftige Skikkelser, møbleret med det Bohave, der ud- 
mærker et gammeldags Interieur, og illustreret med en 
Rigdom af vekslende Naturskuespil. 

… Lettest er det at faa Ram paa Forfatterens Sær- 
egenhed, naar man ser hvorledes han bærer sig ad med 
at beskrive en Solskinsdag eller et Haglvejr eller en 
Maanenat. Der vår i hans allerførste poetiske Forsøg, 
en Fortælling ved Navn Mogens, et Regnvejr, som efter 
flere Aars Forløb er blevet i min Erindring. En ung 
Mand ligger under et Træ og stirrer netop paa et 
gammelt Muldvarpeskud, der var blevet ganske lyse- 
graat af Tørhed. +, Pludselig kom der en lille rund 
mørk Plet paa det lysegraa Muld, en til, tre, fire, 
mange, flere endnu, hele Tuen var ganske mørkegraa. 
Luften var lutter lange mørke Streger, Bladene nikkede 
og svajede, og der kom en Susen, der gik over til 
Syden, det øste Vande ned.” Og nu følger en Be- 
skrivelse af Regnens Fald, .der er ligesaa interessant 
som selve Naturskuespillet er for En som lille Barn, 
naar man endnu har den hele Glæde af Iagttagelsen; 
men hvis Læseren vil søge hen til Fortællingen selv 
(Nyt dansk Maanedsskrift 1871—72 5, 6 Hæfte) vil han 
kunne se, hvorledes det hele Billede bygger sig op 
successive fra den første lille runde mørke Plet, der 
viser sig paa den lysegraa Jord. I Fru Marie Grubbe 
genfindes denne Evne til Naturmaleri næsten helt frigjort 
fra den Maniererthed, som fra første Færd af gjorde 
den mindre frisk. Her er Billedet af et Haglvejr, som 
kommer over Ulrik Frederik og Marie paa en Ridetur 
ude ved Ordrup: 

»Med Et ligesom løftede Lyset sig fra Blad og Gren 
og flygtede for et regntungt Mørke. Buskene raslede 
ikke, Hovslaget hørtes ikke, hun red frem over en lang 
Skovslette. Til begge Sider: Skovens Træer som en 
tung, mørk Ringmur; over hende: truende sort Himmel 
med jagende, graaflossede Skyer; ligefor: Sundets 
skummelt blaasorte, taagebegrænsede Flade. Hun 
strammede Tøjlerne og det udmattede Dyr standsede 
villigt. I en stor Bue jog Ulrik Frederik forbi, svingede 
op imod hende og holdt snart ved hendes Side. 

I samme Øjeblik slæbte som et tungt, graat, regn- 
vædet Forhæng en Byge skraat henover Sundet; et is- 
koldt, fugtigt Stormpust susede frem over det flagrende 
Græs, peb forbi deres Øren og larmed som. skummende 
Bølger i de fjærne Trætoppe. Store, flade Hagl raslede 
ned over dem i hvide Striber, lagde sig i Perlerader 
i Kjolens Folder, stænkede bort fra Hestenes Manke 
og sprang og trilled omkring i Græsset, som myldred de 
op af Jorden.” | 

Selv Digtere med et vist Navn lade ofte meget til- 
bage at ønske, naar de forsøge at føre deres Heltinde 
frem for Læserens Blik. Der gives et staaende Reper- 
toire af Ord, med hvilke man manøvrerer rent forgæves, 
fordi de ere hørte saa tit, at de overhøres. Saadanne 
ere f. Eks. den Forsikring om en Kvinde, at hun var 
skøn, at hun havde en hvid lille Haand (en stor hvid 
Haand giver allerede et bedre Billede) en fintbøjet Næse, 
” kraftigt tegnede Øjenbryn, dejlige Øjne, et blidt og 
drømmende Udtryk, et smækkert Liv eller en svulmende 
Barm. Hertil maa ogsaa føjes den hele Gruppe af Be- 
tegnelser, der rose istedenfor at male, som naar man 
taler om at den Paagældende havde Ungdommens hele 
Friskhed, en skøn og ædel Sjæl, den blideste kvindelige 
Ynde, eller maatte indgyde Beundring og Ærefrygt, eller 
naar man gør sig Arbejdet let ved at sige at der i 
disse Miner læstes Sjælehøjhed, Alvor, Viljeskraft, Lidenskab 

eller lignende, hvad man altsammen ikke burde faa 
skrevet op forud paa en Seddel, der stikkes. ud af 
Mund eller Øren paa Heltinden, men erfare af hendes 
Ord og Færd. Den følgende korte Skildring af en 
Romanheltinde kan betragtes som et Slags Register 
over de Feil der i denne Henseende lade sig begaa: 
»Intet Under, at han ofte og gærne saa hende ind i 
hendes mørkegraa Øjne, thi fra dem udstraalede med 
Ungdommens hele Friskhed en skøn og ædel. Sjæl. 
Hendes Ansigtstræk vare af en saa fin og udpræget 
Skønhed, at de selv ved en flygtig Beskuelse efterlode 
et varigt Indtryk i Beskuerens Erindring ...... Den 
fint bøjede Næse var af den ædleste Form, de mørke 
og kraftigt tegnede Øjnbryn og de fyldige veldannede 
Læber gave hendes Aasyn et for hendes unge Alder 
sjældent Præg af Lidenskabelighed og Viljeskraft -og 
dog havde hendes dejlige Øjne ofte et blidt og drøm- 
mende Udtryk og de kunde i enkelte Øjeblikke straale 
af den reneste Fromhed. Naar et Smil: opklårede 
hendes Aasyn, da forvandledes hendes Alvor til den 
blideste kvindelige Ynde, men hun smilte oftere end 
hun 10. Hendes statelige Skikkelse og sjælfulde Blik | 
indgød de fleste unge Mænd mere Beundring og Ære- 
frygt end Kjærlighed, men .det var at forudse at den 
Lidenskab hun vakte maatte blive dyb og varig . . . 
Den mørkerøde Kjortel, der sluttede stramt om mere 
"snevre Liv og svulmende Barm, den lille sorte Fløjelshat 
med den hvide Strudsfjer, der sad kækt paa hendes 
mørke i rige Fletninger lagte Haar fremhævede paa det 
klædeligste hendes Skønhed og røbede en fin og ren 
"Smag men kun ringe Pyntesyge. Hun bar sit skønne 
Hoved stolt og frit og førte sin Hest let og sikkert.” 
Det er næppe: formeget sagt, at der i alle disse 
Talemaader ikke er et Ord, som ikke klikker. Tag som 
Modstykke det ganske ensartede Sted i Fru Marie 

Grubbe, der skildrer Sofie Urne, hvor hun sidder og 
syer i Lysthuset: 

»Det var en høj, slank Skikkelse; næsten spinkel var 
den, men Barmen var bred og fyldig. Hendes Teint var 
bleg og blev endnu blegere ved det rige, sorte, buklede 
Haar og de ængsteligt store, sorte Øjne. Næsen var 
skarp, men fin, Munden stor, men ikke fyldig og med 
en syg Sødme i Smilst. Læberne var meget røde og 
Hagen noget spids, men dog stærk og kraftig formet. 
Hendes Paaklædning var ikke meget ordentlig: en 
gammel, sort Fløjelsrobe med afbleget Guldbroderi, en 
ny grøn Filthat med store, snehvide Strudsfjer og Lædersko 
med rødslidte Næser. Hun havde Dun i Haaret og 
hverken hendes Halskrave eller hendes lange hvide 
Hænder var ganske rene.” 

Eller læs, for at fåa et Indtryk af hvorledes denne 
Forfatter leder Læserens Fantasi, følgende Passus, der 
kun vil skildre Marie Grubbes Øjne og Blik ved "Over- 
gangen til-Jomfrualderen: 

Der er en Blomst, der kaldes for Perlehyacinth, 
som den er blaa, saaledes var hendes Øjne i Farve, 
men de var som den trillende Dugdraabe-i Glans og 
dybe som en Safirsten, der hviler i Skygge. De. kunde 
sænkes saa bly som en sød Tone, der dør, og løfte sig 
saa kækt som en Fanfare. Vemodigt — ja, naar Dagen 
kommer, saa ruste Stjærnerne med et sløret skælvende 
Skær, saadan var hendes Blik, naar det var vemodigt. 
Det kunde hvile saa smilende fortroligt, og da blev det 
mangen En, som naar det i Drømme fjærnt, men ind- 
trængende kalder paa Ens Navn, men naar det mørknedes 
1 Sorg, haabløst og vaandefuldt, var det som hørtes der 
Blodsdraaber dryppe.” 

Dog denne Form. af Beskrivelse er kun den fore- 
løbige, iøvrigt gælder om enhver Digters Personer det 
gamle Ord: Tal for at jeg kan se Dig, og derfor opløse 
de moderne Noveller og Romaner sig for største Delen 

i Dialoger, i til hinanden kædede Rækker af dramatiske 
Scener. Men at skrive Dialog er ikke hver Mands Sag. 
Det er kun de virkelige Digtere, de som se Syner for 
deres indre Øje og høre Stemmer for deres indre Øre, 
der formaa at forme den levende mundlige Replik, der 
lader netop saameget og saalidt af Karakteren ane som 
Repliken gør i det virkelige Liv, og som dog ved Hjælp 
af saadanne tilfældige eller vildledende Udsagn formaa 
at lade Karakteren fremstaa for Læseren netop med de 
Farver og i det Lys, hvori de ville at den skal ses. De 
middelmaadige Fortællere, der ikke have saa store 
Kræfter til deres Raadighed, hjælpe sig ved at spække 
Dialogen med Betragtninger eller udfylde Mellemrummene 
mellem Replikerne ved Ræsonnementer, i hvilke det med- 
deles Læseren, hvad han skal dømme og tænke om den 
Scene, hvortil han er Vidne. : 

Hr. Jacobsen tillader Læseren selv at fælde sin 
Dom. Han er tendensløs, han skal ikke saaledes som 
de iblandt vore Romanforfattere, der have givet sig et 
bestemt Dogme i Vold, have en Apologi for det Be- 
staaende ud som Moral af ethvert Ordskifte; han over- 
"lader det til Læseren, hvorledes han vil bruge det tro- 
værdige Billede af en Tidsalder, som han viser ham. 
Sæt en af vore ældre Romanforfattere vilde lade en 
katolsk og en luthersk. Gejstlig fra Reformationstiden 
disputere og sæt at Sagens Natur førte det med sig, 
at Protestanten i Disputen kom tilkort, tror man såa, 
at han vilde nøjes med at fremstille dette som et Faktum 
der maatte ses i Belysning af Bogens hele Aand? nej 
han vilde ræsonnerende forklare, hvorledes det gik til, 
at en Tilhænger af den rene Lære trak det korteste 
Straa i Ordskiftet og han vilde forat bøde paa Neder- 
laget tilføje en Hjærteudgydelse, for at Læseren ikke et 
Øjeblik skulde være i Uvished om, hvor Forfatteren selv 
befandt sig. Han vilde f. Eks. skrive saaledes: 

»Han taug beskæmmet. Han indsaa. at han var 
gaaet forvidt, og havde lidt et Nederlag, hvilket under- 
tiden hændtes Reformatorerne. I deres ustyrlige Nid- 
kærhed kom de nu og da tilkort ligeoverfor deres 
papistiske Modstanderes Koldblodighed og snilde Logik. 
Og dog, hvor langt ædlere end disse vare de dog ikke, 
trods Udskejelserne, netop formedelst denne varme Nid- 
kærhed. Deres Hjærter brændte af Tro, og de kæmpede 
af en fast Overbevisning for en aandelig Sag hvorimod 
Papisterne for største Delen kæmpede for verdslige 
Goder og fede Præbender, hvilke de holdt fast paa til 
det Yderste og end ikke slap, da de mod deres bedre 
Overbevisning maatte bøje sig under den nye Kirkeskik.” 

I Fru Marie Grubbe er der en Hovedscene i hvilken 
Københavns Forsvarer Ulrik Christian Gyldenløve paa 
sit Dødsleje modtager Besøg af to lutherske Præster. 
Den unge Feltherre er selv i Døden højst vantro og 
bortjager den første Præst med Haan, hvor ærligt og 
oprigtigt denne end taler ham til, men skønt han med 
sin Kaarde støder efter den anden, lykkes det ham dog 
ikke i sin sidste Time at bevare sin Fasthed overfor 
ham, og Scenen ender med at han brækker sin Kaarde, 
holder dens Stumper op imod Himlen og raaber: Pardon, 
Jesus, Pardon! Ikke en eneste Sidebemærkning, ikke et 
Blink med Øjnene ud til. Læseren forraader, hvem For- 
fatteren giver Ret, Hr. Jens eller Ulrik Christian. Hån 
fortæller kun med overbevisende Sandhed og med over- 
legen Humor om, hvorledes det gik til. 

Der er i denne anskuelige og tilbageholdne Fortælle- 
maade noget, der røber Paavirkning af enkelte Mestere 
i den moderne franske Literatur som Prosper Mérimée 
og Gautier: der er noget i Tilbøjeligheden til at give 
Interieurer, som kan minde om Balzac, og noget i Åna- 
lysensSkarphed og Nøjagtighed som har en tilfældig Parallel 
" hos Flaubert, ja for ogsaa at nævne den sidst fremtraadte 
Årvetager efter de store Mønstre i den franske Roman: 

der er noget i Skildringernes varme sandselige Pragt, i 
deres hele Svælgen i Lys og Farve, som er i Slægt med 
Emile Zola's bedste Ting. Og der er påa den anden 
Side i de lyriske Partier en vis kraftig Vellyd og Sødme 
som den kun findes hos Keats. I dansk Literatur har 
Jacobsen underlig nok netop sin egen Navne, Trolddoms 
Forfatter til Forgænger, der om end med ringere Færdighed 
og med en vis Tørhed, i en sjælden Grad formaaede at 
eftergøre en svunden Tidsalders Talevis og Stil. 

Det var nødvendigt at dvæle noget ved Ydersiden 
og Formsiden af Hr. Jacobsens Bog, fordi det store 
Publikum ikke altid har Øjet aabent:for de Vanskelig- 
heder, der i formel Henseende ere at overvinde, men 
alt dette er dog ogsaa for denne Digter kun Midler 
gennem hvilke han meddeler os sin Kundskab om 
Menneskehjærtet. Selv naar han skildrer et Haglvejr 
under et Ridt, er det ikke for Haglvejrets Skyld men 
for at forklare Stemningernes Vekslen i Heltmdens 
Sind. Denne Bogs store Fortrin i: psykologisk Hen- 
seende ligger paa det Punkt, at Personerne helt igennem 
ikke blot handle i Overensstemmelse med Menneske- 
naturens almindelige Love men som Børn af det Aar- 
hundrede, der har fostret dem. Det er ikke moderne 
Følelser som her udtale sig i et gammeldags Sprog, 
det er ikke en Udstilling af en rent formel Lærdom og 
rent formel Kunst, som af Forfatteren gives i de mange: 
Henvisninger til Arten af den Lekture, som har dannet 
hine Følelsers Udtryk, langtfra: Disse løjerlige franske, 
italienske og tyske Vers, som Hr. Jacobsen med en såa 
mærkværdig ;Smidighed selv hår forfattet, og i hvilke 
de Handlende finde deres eget Følelsesliv genfremstillet 
som i et Spejl, disse Vers ere et Symbol paa hvor tomt 


og abstrakt deres Drømmeliv var, fordi Handlingens 


kraftige muskuløse Liv endnu ikke var. blevet blodsuget 
til Bedste for Fantasteri og Refleksion. Det er naturligt, 
at de Mennesker, hvis Hjærneliv kunde nøjes med et 

saa ufuldkomment æstetisk Udtryk, havde deres egentlige 
Liv i ydre Skæbner, handlede uden lang Overvejelse, 
ofte, stærkt, og med en Art brutal Energi. Naar Marie 
næsten ubevidst med Kniven støder efter Ulrik Frederiks 
Bryst, naar hendes første Indskydelse overfor Karen 
- Fiol er at slynge en Sten i Hovedet paa hende, saa 
handler hun absolut forskelligt fra den Maade, paa 
hvilken i vort Aarhundrede en Dame i hendes Situation 
vilde handle, men hun handler overensstemmende- med 
sin Natur og man kan i Leonore Christines Jammers 
Minde finde talrige Beviser for at selv en Dame af et 
hende stik modsat Naturel, en der var ligesaa rationel 
som hun var hysterisk, kunde handle paa samme rent 
uoverlagte og haandgribelige Maade. I denne Bog 
lever vort syttende Aarhundrede 1 Repræsentanter for 
alle Samfundets Lag. Kongehuset, den nye og den 
gamle Adel, Borger og Haandværkerstanden', Gøgleren 
og Bonden, de er her alle lige ned til Rakkerens Knægt. 
Heltindens ejendommelige historiske Skæbne er jo nemlig 
den at bevæge sig synkende gennem alle Samfundets 
Lag. Ikke at hun egentlig synker moralsk, thi hendes 
sidste Mand, den plumpe Ladefoged og Færgekarl, er i 
sit Indre paa ingen Maade mere raa og mere lav end 
hendes første Ægteherre, der er en Konges Søn og en | 
Konges Broder; men hun synker med logisk Nødvendighed 

i Rang og Samfundsanseelse stedse dybere, fordi hun 
ikke er af de Naturer, der slaa sig til Taals i en given 
" Situation, fordi hun altid har et Ideal for Øje, det være 
et saa underordnet Ideal som man vil, og fordi hun 
hverken skyr en Rømning eller et Brud eller en Hand- 
ling der strider mod Samtidens Sædelighedsbegreb, naar 
det synes hende som om hun herved enten kan bevare 
sin Stolthed ukrænket eller for bestandig smelte sammen 
med sit Ideal. Hun fødes med et Anlæg til erotisk 
Entusiasme, men i Overgangsaarene fra Barn til voksen 
Pige, den Tid da Hjærtet er mest fængeligt for Begejstring, 

ser hun intetsomhelst om sig, der er Begejstring værd. 
Alt i de private Forhold om hende er Raahed, Smaalig- 
hed eller Lapseri. Da træder med Kjøbenhavns Be- 
lejring for første Gang det offentlige Liv hende imøde. 
Det Pust af en større Aand, der gaar igennem Byen, 
naar ogsaa hende og som naturligt er, overfører hun 
sin hele patriotiske Begejstring paa en erkelt Mand, 
ham, hvem Byen allerede har udpeget som Helt. "Han 
er hende det levende Vidnesbyrd om at der gives Helte, 
det vil sige noget Reelt .at elske og beundre. Ved hans 
i hendes Øjne forsmædelige Død styrter hendes Tro paa 
det Store sammen. Hun tyr en Stund ind i et religiøst 
" Fantasiliv, indtil hun rives ud af sine Drømme om det 
himmelske Jerusalem af Skrædderpigen, der bringer den nu 
voksne Jomfrues Pynt og Selskabsstads. Til denne Pynt 
svarer en Brudgom og hun faar i Ulrik Frederik en, 
som pranger i al Datidens Glans og som bestikker 
hende ved en Rest af Ungdom og Erotik. Åandelig og 
legemlig mishandlet af ham, men endnu med ubrudt 
Stolthed træffer hun Sti Høgh, der er tænkt som en 
Datidens Rudin og fra hans Læber hører hun de første 
veltalende Ord om sit eget Livs dybeste Instinkter og 
Forhaabninger, i ham træffer hun for første Gang en 
overlegen Aand, der ser ned paa alt det, der "synes 
Menneskenes Flertal af Værd, en, der som hun kun at- 
traar det Umulige. 

Men han, som er saa godt et Hoved, er ligesaalidt 
som Ulrik Frederik en Mand, og det er en Mand, der 
foresvæver hende som Genstand for hendes Søgen. Halvt 
blaseret, halvt forfængelig modtager hun den unge 
sværmeriske Tyskers Hyldest. I sløvet Længsel efter 
Fred og.gode Dage indlader hun sig i Ægteskab med 
den platte Herremand Palle Dyre og i dette Ægteskab 
er det, at hun ved Hverdagslivets pinefulde og aandløse 
Rivninger og Kævlerier efterhaanden synker ned i en 
saa  begivenhedsfattig og utilfredsstillet Tilværelse, at 

hun, da hun hin Aften ved Tjeles Brand ser den unge 
Kusks gigantiske og smidige Skikkelse ligesom i ben- 
galsk Belysning af Gaardens Flammer, samler alle sin 
Naturs tilbagetrængte eller halv glemte Ønsker om 
Kærlighed og Lykke omkring denne ene Skabning, til 
hvilken hun saa slutter sig for hele Resten af sit Liv. 
Desværre er der ingen anden rigtig Enhed og 
Sammenhæng i Bogen end den som de optrædende 
Personers Forhold til Heltinden afgiver.  Heltindens 
Levnet er den Snor paa hvilke de løse Billeder ere 
trukne. Uden at stille konventionelle Fordringer til 


dramatisk Komposition — og den Fordring, at enhver 
Person, éngang optraadt, skal vende tilbage og benyttes, 
er sikkert konventionel — maa man af enhver For- 


tælling have Lov til at forlange, at den tilfredsstiller de 
Love, der følge af selve Fantasiens Natur, at den ved 
gentagelse, Kontrast, fornyet Eftertryk, Udvikling eller 
Uddybning af det éngang Givne bidrager til at be- 
fæste og samle Fantasibillederne paa lignende Maade, 
som man i en videnskabelig Afhandling gør det ved 
Rekapitulationer og Resuméer. Det er især en berettiget 
Fordring til Digteren at han skal benytte de Effekter, 
der ligge lige tilrette for ham i Stoffet, skal spille de 
Trumfer ud, som han har paa Haanden. I Marie Grubbe 
optræde i Reglen Personerne kun for at forsvinde, man 
taber dem af Syne, som man i det virkelige Liv taber 
saamangen Personlighed af Syne, man har kendt. Vende 
"de en enkelt Gang tilbage som Daniel Knopf for Eks- 
empel gør det, stilles de dog ikke paa en saadan Maade 
i Forhold til Bogens Hovedhandling, at man føler de 
ogsaa ere til for dens Skyld og ikke alene for 
deres egen. Dette ligger tildels i, at Forfatteren ikke 
har turdet bruge dem frit som han vilde, da han har 
villet holde sig til den historiske Virkelighed paa ethvert 
Punkt, hvor denne rakte ham et Aarstal eller et Navn. 
Daniel Knopf tør ikke anlægges: til at blive Marie 

Grubbes anden Mand, fordi hun historisk har været gift 
med Palle Dyre. Den Dualisme imellem det Digtede 
og det Virkelige,. som overhovedet er den liistoriske 
Romans gamle ulægelige Skade, fremtræder stedse tyde- 
ligere henimod Bogens Slutning. Det Brev, hvori den 
gamle Erik Grubbe fordrer sin Datter gjort arveløs, og 
som øjensynlig er det ægte, historiske Dokument, staar 
langt tilbage for de øvrige Breve i Bogen, der ere 
uovertræffelige Mønstre paa Forfatterens Stilkunst. Det 
eneste Sted, hvor man tydeligt fornemmer en Be- 
stræbelse hos Forfatteren efter at sammenbringe længe 
adskilte Personer i en Situation, det sidste Sammenstød 
mellem Marie Grubbe og Sti Høgh er mislykket for 
ham. Dette sker vel tildels, fordi Sti Høghs Karakter 
overhovedet er uklar, idet hans Kærlighed til Marie 
snart synes at være naiv og oprigtig, snart forvansket. i 
sit Udtryk for blot at bringe hende i hans Magt, og 
idet han desuden i Bogen dømmes adskilligt strengere 
end hans Handlinger og Ord give Anledning til, men 
det ligger dog mest i Forfatterens Mangel paa Lyst 
eller Evne til at bringe et dramatisk Møde tilveje, fra 
hvis Højde alt det tidligere kunde ses i et nyt Oversigtslys. 
Eller er det ikke forbåvsende, at Forfatteren har for 
sømt den Lejlighed, Stoffet næsten syntes at maatte 
fremtvinge, tilat lade de to Søstre Grubbe træffe 
sammen og udtale sig for hinanden efter at Marie har 
gjort Rejsen med Sti Høgh? Hvilken Modsætning havde 
her ikke været naturlig Anledning til at give mellem 
Datidens resignerte gudhengivne Kvinde med den stive 
Dragt og med den krusede Pibekrave, og den trodsige, 
hensynsløse Marie, der endog har berøvet Søsteren hendes 
Mand! I steden for denne Kontrast har Forfatteren kun 
den selvfølgelig uundgaaelige historiske Scene mellem 
Holberg og Marie Grubbe ved Bogens Slutning. Men 
den staar desværre slet ikke i Højde med de umiddelbart 
foregaaende Scener. Hvor lønnende var det ikke at 

bringe det lyseste forstandigste Hoved i Nordens Literatur 
ind som Slutningskorus i denne Bog, i hvilken vor Prosa 
har udviklet lutter Egenskaber, der ere Holberg fremmede, 
at lade Forstandens Repræsentant ligesom fælde Dommen 
over hele.denne Heksesabbat af Farver, Billeder, forvovne 
Udtryk for besynderlige Sansninger og besynderlige Liden- 
skaber, der visselig ikke savne deres Logik men som dog 
følge en hel anden Logik end Forstandens! Det kunde 
da ikke undgaas, at der faldt nogle Glimt af skalkagtig 
Selvkritik over Bogen, og at Holberg paa den anden 
Side saas at komme tilkort hvor hans Maalestok ikke 
slog til, som jo Alverden véd at den ikke gjorde det 
overfor Homer eller Axel og Valborg. Noget lignende 
har øjensynlig foresvævet Forfatteren men han har be- 
gaaet det Misgreb at lade Moralisten tale med Marie Grubbe 
om Religion istedenfor om Moral og at lægge ham en 
saa spidsborgerlig Betragtning af hendes Levnets Uregel- 
mæssigheder i Munden, at han, den mindst spidsborger- 
lige Aand, vi maaske overhovedet have hørt fælde Domme 
iblandt os, her næsten staar som den skikkelige Spids- 
borgerligheds Talsmand. 

Fru Marie Grubbe har allerede fristet adskillige af 
vore . Digtere til poetisk Behandling; først benyttede 
Steen "Blicher Elementer af hendes. Historie til sin 
. fortrinlige Novellé En Landsbydegns Dagbog, saa optog 
H. C. Andersen Stoffet paany og gengav dets Omrids 
i sin Historie Hønsegrete fortæller. I en Karakteristik 
af H. C. Andersen kunde jeg dengang ikke tilbageholde 
den Indsigelse, at den Marie Grubbe, som er hin Histories 
Heltinde, maatte behandles i en ganske anden Digtart 
og i en langt mere indtrængende og realistisk Stil end 
det her var sket. Først nu har dette tillokkende Stof 
fundet den Digter som var Opgaven voksen. Men Op- 
gaven var, saaledes som den stillede sig for ham, com- 
pliceret. Den bestod i at præstere et: Kunststykke paa 
samme Tid som et Kunstværk. Kunststykket var det at 

spå 

konstruere en svunden Tids Stil i mundlig Diction, Kunst- 
værket det at lade Charaktererne lyslevende kalde den 
svundne Tid tillive for os. Det Sidste, som var vigtigst, 
er lykkedes helt. Kunststykket, som var vanskeligst, er 
blevet til en af de mest forbausende poetiske tours de 
force, Literaturhistorien har at opvise — men en Mangel 
er der dog: Uensartetheden i Fortællerens egen Diction. 
Digteren har øjensynlig ikke været ganske paa det Rene 
med, hvad Tone han selv skulde anslaae: at tale rent 
modernt vilde virke forstyrrende, at fortælle som en med 
Begivenhederne Samtidig var unaturligt. Han har valgt 
at gøre lidt af begge Dele, hvad tydeligt nok er den 
sletteste Udvei. Med denne Usikkerhed hænger den Be- 
synderlighed sammen, at ogsaa Bogens ikke dansktalende 
Personer bruge Datidens brogede danske Mundart med 
de mange indblandede fremmede Ord. Digteren har indsét, 
at det ikke gik an at lade Guldmageren eller Nirnbergerne 
tale Fransk og Tysk, ligesaa lidt at oversætte deres 
Ord paa vor Tids Dansk; den tredie eneste rette Udvei 
at referere deres Repliker laa ham fjern, fordi han ikke 
var sikker paa, i hvad Stil han selv talte som Referent. 

Dog lad det i Bogen, der er Kunststykke, have 
en og anden uundgaaelig Lyde, det i dybere Forstand 
Kunstneriske i den røres ikke af disse Par Pletter paa 
Huden. En saadan sproglig Kraftanstrængelse gør en 
Poet kun én Gang i sit Liv som ganske ung, naar de 
almindelige Vanskeligheders Overvindelse ikke synes ham 
tilstrækkelig til at godtgøre Talentet men han føler 
Trang til at see nogle seige filologiske Laurbærblade i 
den Krans af friske Roser, han attraaer. For Fremtiden 
vil Hr. Jacobsen sikkert vælge sig Æmner ud af Nu- 
tidens Liv. 

G. Brandes. 

Jydske Folkeviser og Toner, samlede af Folkemunde, 
især i Hammerum Herred, af Evald Tang Kristensen. 
(Jydske Folkeminder I.). 

Gamle jydske Folkeviser, samlede af E. T. Kristensen. 
(Jydske Folkeminder IIl.). 

Jydske "Folkesagn, samlede af E. T. Kristensen. 
(FRESH 

Danske Folkeminder; Æventyr, Folkesagn etc., samlede 
fra Folkemunde af Jens Kamp. | 

Danske Folkeæventyr, efter utrykte Kilder genfortalte 
af Svend Grundtvig. 

Norske Folkeæventyr, fortalte af P. Chr. Asbjørnsen. 
Ny Samling. 

Alle de ovenstaaende Bøger bære Præget af den 
varme Kærlighed til deres Indhold, hvormed de ere af- 
fattede, en Kærlighed, der paa én Gang er Samlerens 
og Patriotens. . Hr. Kristensen har med en altfor ringe 

Understøttelse fra Statens Side paa møjsommelige Smaa- 

"rejser gennempløjet den Del af Jylland, hvorfra han 

har hentet saa rig en Skat af Folkeviser og Sagn; Hr. 

Kamp har Aar efter Aar Stykke for Stykke såmmen- 

sanket de mer end tusinde forskellige Ytringer af dansk 

Folkeaand, som han nu har udgivet; Hr. Grundtvig er- 

klærer selv, at hans Folkeæventyr er den første modne 

Frugt af tyve Aars Indsamling, og hvad endelig Hr. 

Asbjørnsen angaaer, saa vide jo Alle, hvor ihærdig en 

Arbejder den norske Forfatter har været i den Virksomhed, 

21t 


380 Nye Samlinger af Folkepoesi. 


han har gjort til sit Livs Gerning. Uden den Samler- 
mani, der er saa fortræffelig en Stimulans, hvor Gen- 
standen har kulturhistorisk Betydning, vare disse Værker 
næppe blevne til; thi det kan ikke nægtes, at ialtfald 
det danske Publikum i høj Grad Jader det mangle paa Op- 
muntring for de Mænd, der fremdrage saadanne Fortids- 
minder, som ligge skjulte rundt om i Menigmands Erindring. 
Der '”er mærkeligt nok i det Hele ikke megen Interesse 
tilstede for dansk Literatur, naar vore faa store Digtere 
fra den nyere Tid undtages; det hører ikke herhjemme 
med til Dannelsens Fordringer at have Kendskab til 
vore anden Rangs Klassikere som Rahbek eller P. Å. 
Heiberg, for ikke at tale om den ældre Literatur, der 
uden  Efterforskning betragtes som absolut ulæselig. 
Det er derfor intet Under, at den Digtning, der hentes 
fra Almuen, fra gamle Røgtere og enfoldige Bondekoner, 
nyder en fuldkommen Ringeagt. Alt derhenhørende gaar 
ind under Benævnelsen ,,Emter, Klemter og Skæmter”, 
og. derom véd enhver oplyst Københavner (alias Dagblads- 
læser), at det er blot til at gøre Nar ad. Overfor vor 
hele Folkepoesi staar Publikum med et kritisk Smil — 
nåturligvis de grundtvigianske Kredse undtagne. 

Det er da ogsaa fra disse; at vore fleste Samlinger 
ere udgaaede. Man véd, hvor stor en Rolle nordisk 
Mytologi og dens Ætlinge: nordisk Folkedigtning og 
Sagn spiller i den grundtvigianske Folkeopdragelse, eller 
rettere man aner dette, thi det er ikke godt muligt for 
den, der ikke selv har opholdt sig paa en af de grundt- 
vigianske Højskoler, at danne sig en tydelig Forestilling om, 
hvorledes Undervisningen der egenlig drives. Men hvis man 
tør slutte fra den Behandling, N. S. Grundtvig selv har 
givet af den nordiske Mytologi, kan man med Sikkerhed 
antage, at de grundtvigianske Højskoler ere lidet til- 
bøjelige til at betragte ældre og yngre Folkepoesi fra 
Videnskabens nuværende Standpunkt. Desværre, som 
Undskyldning kan anføres, at vi ikke herhjemme besidde 

noget originalt Arbejde over skandinavisk Mytologi, der 
tør gøre Fordring paa at være begrundet paa sammen- 
lignende Forskning, idet N. M. Petersens Bog, det sidste 
Værk over denne Genstand, var et mislykket Mæglings- 
forsøg mellem højst forskellige Anskuelser. Vi have 
hidtil overladt Tyskerne Æren af at opstille en positiv 
Myteforskning paa det germaniske Omraade. Saaledes 
er det ogsaa forstaaeligt, at det Grundtvigske System 
hidtil har staaet temmelig uanfægtet og ikke herhjemme 
er blevet vist bort fra Videnskabens Gebet og ind i Poe- 
siens og Fantasiens. Først for nylig er der i Norge 
fremkommet et Skrift, der viser denne Tendens, nemlig 
Dr. Gustav Storms Afhandling: Den komparative Me- 
todes Betydning for Studiet af den nordiske Mytologi, 
der aabnes med en skarp Kritik af Grundtvigs symbolske 
Opfattelse af Myterne og der slaaende efterviser de urigtige 
Etymologier, paa hvilke hans poetiske Forklaringer støtte 
sig. Han anfører herpaa et afgørende Eksempel: Thor 
maa hos Grundtvig ikke nøjes med at være Styrkens og 
Tordenens Gud — det er for upoetisk —, men han er 
»Åandskæmpen", den levende Sandhed eller den 
sande Virkelighed, i Kamp mod ,,Løgnens Jettekuldf og 
navnlig mod Løgnen selv, Midgardsormen. Denne For- 
klaring hviler paa en falsk Etymologi, idet Grundtvig 
anser Ordet prudr, der forekommer i Navnene paa Thors 
Bolig (prudvangr), hans Hammer (prudhamarr) og hans 
Datter (fprudr) for at: være det samme Ord som det 
"engelske truth, Sandhed, medens det i Virkeligheden 
kun betyder Styrke. Det er jo velbekendt, hvormeget 
Fantasteri og religiøs-politisk Symbolik denne Opfattelse 
af Tordenguden har draget med sig. 

Denne Afhandling er forblevet uomtalt i Danmark, 
hvor man dog ellers er ivrig nok til at polemisere mod 
hvad der fra norske Forskere fremkommer om almen- 
nordiske Emner. Og dette er saameget underligere, som 
Hr. Storms Artikel iøvrigt ingenlunde er uangribelig. 


b -! 

Det er tydeligt nok, at Forfatteren, saasnart han kommer 
ind paa den orientalske Filologis Omraade, bevæger sig 
påa et ham fremmed Gebet. Det er meget dristigt at 
sige, at Lysguden Djus paa Indisk hedder Indra, thi 
medens Dju betegner Daghimlen, optræder Indra i 
Vedaen nærmest som Lyngud, og det er en Mislæsning 
af Kuhns Årbejder, der bringer Hr. Storm til at postu- 
lere et oprindeligt Sagn (!) om, at Pramantha frem- 
bragte Ilden ved at gnide to Stykker Træ mod hinanden, 
og siden førte den ned til Menneskene, thi hos det indo- 
evropæiske Stamfolk kan pramantha i det Højeste have 
betegnet det ene af de tvende Træstykker (det kærnende, 
borende), hvad Ordet betyder hos den ene Scholiast, 
der bruger det i Sanskritliteraturen. Et ,,Sagnf var i hvert 
Fald dengang ikke tilstede. Der findes højst løjerlige 
Sætninger hos Dr. Storm, som f. Eks. Paastanden om, 
at det omtrent (!) er godtgjort, at Afrodite er den syriske 
Kærlighedsgudinde, eller at Yggdrasilmyten kan betragtes 
som særlig nordisk, og Forfatteren begaar ikke faa Fejl, 
fordi han, der er en lærd Historiker, mangler Kundskab 
om den sammenlignende mytologiske Literatur. Altsaa, 
der var nok at hænge sin Hat paa for en dansk Kritiker. 
Og dog har end ikke Professor Svend Grundtvig, der 
som Forfatter af store og vidtløftige Arbejder påa 
Folkepoesiens Omraade og som Udgiver. af Edda maatte 
"føle sig særlig kaldet til at kaste sig ind i den aabnede 
Debat, ment at burde offentliggøre et eneste Ord: i 
denne Sag, medens han dog samtidig har troet at kunne 
ofre hele det sidstudkomne Hæfte af Danmarks gamle 
Folkeviser til en, denne editio princeps maaske temmelig 
uvedkommende, Debat om Didriksagaens Forhold til de 
dansk-svensk-færøiske Viser, der behandle samme Æmne. 

Knuden er imidlertid,.at Professor Grundtvig aldrig 
ret har villet udtale sig om, til hvilken mytologisk Skole 
han hører, hvormegen Anledning han end dertil har 
haft. Muligvis har en Pietetsfølelse holdt ham tilbage 

fra at gaa ind paa et Æmne, hvor han nemt kunde 
komme i Strid med Faderens symbolske Fortolkninger, 
i ethvert Fald har han omhyggelig undgaaet baade i 
Indledningerne til Folkeviserne og i hans Gamle danske 
Minder i Folkemunde at opstille noget andet Synspunkt 
for Folkepoesien end dels det literærhistoriske, dels det 
kulturhistoriske. Men Oprindelsen, det mytiske Udspring, 
har han tiet stille om. Den sammenlignende Videnskab 
har uimodsigeligt godtgjort, at Folkeminderne, Viser, 
Sagn, Æventyr, særegne Fester og Skikke alle kun ere 
nyere Stadier af de gamle mytiske Anskuelser, eller 
rettere, at den uudviklede Naturbetragtning, Menneskets 
første Gætten-sig-frem overfor Tingene, som vi i Alminde- 
lighed have faaet overleveret i Mytens stive Klædebon, 
endnu i alle Lande findes bevaret i hvad man kalder 
Almuens Overtro. Kun naar man gaar ud herfra, naar 
man paa dette Grundlag ordner og bearbejder vor Folke- 
poesi, vil man faa de Dannede til at interessere sig for 
den. Det kritiske Smil vil forsvinde, naar man faar 
Øjnene op for, at denne minutiøse Undersøgelse. af 
Emter og Klemter kun er et Led i den store Opgørelse 
mellem Overtro og Videnskab, der nutildags bringer 
enhver aandelig Stræben til at tage Parti. Herhjemme 
er imidlertid, man kunde næsten tro med Vidende og 
Vilje, sligt holdt ude fra alle vore Samlinger af Folke- 
poesi, fra Thieles saavelsom fra Grundtvigs, fra dennes 
Kæmpeviseudgave som fra de lige nu udkomne Værker. 
"Kun 'glimtvis har den moderne Videnskab fundet Vej 
herop som f. Eks. i M. Lorenzens fortræffelige Indledning 
til hans Signeformularer og Trylleraad. 

Hvad der derimod ofte er bleven lagt Vægt paa, 
det er disse Folketraditioners særegne ,Folkelighedf, 
hvormed der skal forstaas, at man i dem har et saa 
fyldigt og smukt Billede af dansk Folkeaand som ellers 
intetsteds. Det vilde jo være let at anføre en talløs 
Skare af Udtalelser herfor, men jeg skal indskrænke mig 

til at citere det Vers, hvormed Hr. Grundtvig indleder 
sine Danske Folkeæventyr. Anden Strofe lyder saaledes: 


- Ingen Gift og ingen Galde 
gemmes i den Frugt, her bydeg, 
Sundhed bor i Bærrets Sødme, 
Sandhed bag de brune Skaller; 
Solens Glød og Vindens Køling, 

…… Duggens Bad og Kildens Væde 
og den dybe Muld 1or neden 
fostred Frø fra fjærne Tider, 
fyldte den med Duft fra Hjemmet, 
Saft fra neden, Kraft fra oven, 
evig Ungdoms Saft og Kraft: 
Folkets gamle Arv og Odel. 


Det er store Ord. - Hvorfor der i og for sig skulde 
særlig være gemt Sandhed og Sundhed i disse Folke- 
traditioner, Minder om en svunden Tids naive Livs- 'og 
Verdensanskuelser, er det allerede vanskeligt at begribe; 
Enhver vilde dog finde det naturligere at søge det fuld- 
komneste sande og sunde Udtryk for dansk Folkeaand 
hos vore store Digtere, i Jeppe paa Bjerget, i Hakon 
Jarl og Adam Homo. Men hvad der gør det næsten 
umuligt at gaa ind paa Hr. Grundtvigs Tankegang, det 
er hans Postuleren af disse Æventyrs særlige Danskhed. 
Der er dog ingen, der bedre end Professor Grundtvig 
med hans omfattende Studier af Folkedigtningsliteraturen 
kan vide, hvormeget en saadan Paastand savner Hjemmel, 
og hvorledes netop de Æventyrstoffer, som hans' nye 
Samling behandler, ere fælles Ejendom for forskellige 
Nationer, tildels vandrede fra det ene Folkeslag til det 
andet gennem Laan, tildels og hovedsageligt udgørende 
et fælles Trin i Folkenes Behandling af de gamle Myter. 
Deraf kommer det, at de hinduiske Æventyr vise den 
største Overensstemmelse med vore danske, og derfor 


kan man i det ottende Eventyr hos Hr. Grundtvig, 


Twllingbrødrene, træffe de vediske Tvillingguder Asvinerne 
endnu fuldkomnent bevarede. De to Asviner, Ordet be- 

tyder Rytterne, som man genfinder i de græske Dioskurer, 
høre til den indo-evropæiske Folkeæts allerældste Gud- 
domme, hvad allerede er klart deraf, at deres oprinde- 
lige Betydning (maaske Sol og Maane) overalt synes at 
være forglemt. I Vedaen optræde de som Morgenguder, 
der fremdrage Solens Vogn, og som Brudeførere ved 
Soljomfruens Bryllup. De ere altid Hestebetvingere, i 
Indien som i Grækenland, og endnu i det danske 
Æventyr have de mirakuløse, fuldkomment ensartede 
Heste; de sættes begge altid kun i Forbindelse med én 
Kvinde, i Vedaen Aurora eller Soljomfruen, hos Grækerne 
med Helene og her i Æventyret med den samme Prin- 
sesse, der antager sin Mands Tvillingbroder for ham 
selv og undrer sig over hans Kulde, da han lægger sit 
Sværd imellem dem paa Lejet. Det er naturligvis en 
senere Forklaring af den forglemte Myte, naar Broderen, 
kun for at frelse sin Broder, udgiver sig for ham og 
bemægtiger sig hans Hustru. Det danske Æventyr findes 
forresten med kun faa Variationer i Kuhns Norddeutsche 
Sagen som Die beiden gleichen Briider; selv Historien 
om Fiskeren, der udkaster sit Næt og fanger en Fisk, 
som skaffer ham baade to Sønner, to Heste, to Hunde, 
to Sværde 0. s. v., aabner ogsaa der Brødrenes Historie, 
og saaledes ogsaa i et italiensk Sagn, hvor en Fisker 
faar fat paa en Aal med to Haler og to Hoveder, som 
befaler Manden at plante Halerne i Haven (de blive til 
Sværd), give Hunden Indvoldene og Fiskerkonen Hove- 
derne at spise. Der fødes saa to skønne Ynglinge og 
to prægtige Hunde.) 


+) Fiskens mytologiske Betydning bliver først klar, naar man 
sammenligner dens Optræden i Historien om Manu, hvor den 
bliver større og større og bestandig fylder betydeligere Rum, 
indtil "den trækker Syndflodsskibet. Dét samme Træk gen- 
findes i talløse Æventyr (som Gubernatis tildels anfører i sit 
Værk: "Die There in der indo-germåmnischen Mythologie); man 
jævnføre ogsaa Fiskemennesket Qannes i den assyriske Gudetro 

Det hele Æventyr er saa gennemtrængt af den 
gamle mytologiske Åand, at det vilde være let Side for 
Side, ja Sætning for Sætning at gennemgaa det og påa- 
vise baade Fortællingens oprindelige Betydning og dens 
Analogier i fremmed Literatur. Jeg tvivler ikke paa, 
at jo Prof. Grundtvig er fuldkomment bekendt med, 
hvad Videnskaben indenfor disse Omraader har fastslaaet. 
Jeg ser vel, at han forholder sig noget afværgende overfor 
den komparative Forskning (f. Eks. Gamle danske Folke- 
viser III, 782), men herfra er der dog et langt Spring 
til at hævde disse Æventyrs særlige Danskhed. Dette 
har slet ingenting paa sig; intet kan være mere inter- 
nationalt paa Literaturens Omraade end den hele Folke- 
… digtning, og det er først igennem den poetiske Be- 

handling at det kan lykkes at paatrykke den ét nationalt 
Præg. Det er derfor, at Asbjørnsens Samling har en 
anden Karakter end Grundtvigs; thi den norske For- 
fatter, der uden videre sammenblander forskellige Be- 
retninger for at faa et rigtig godt Æventyr ud deraf, 
og som har en ganske ejendommelig frisk og morsom 
Fortællemaade, nærmer sig langt mere i sin Behandling 
til Digteren end til Videnskabsmanden. Han er egentlig 
at betragte som den norske H. C. Andersen, og hans 
Samling vil læses med langt større Interesse end den 
danske af alle, der ikke drages til denne Literatur for 
videnskabelige Undersøgelsers Skyld. Han har sin egen 
humoristiske Maner, paa hvilken han dramatiserer Æven- 
tyret og derved gør Personerne levende, medens det 
danske slæbes . temmelig mat afsted i en barnlig 
Fortællerstil. 


(Smith: Chaldåische Genesis p. 39 fgl.). Solen stiger ganske 
lille som Barn ud af Nathimlens Hav (indisk Varuna, den til- 
hyllende, der tydeligt betegner Nathimlen, er lig græsk Uranos) 
og bliver større og større, indtil' den med sine Straaler 
opfylder alt. : 

Imidlertid, efter Hr. Grundtvigs Efterskrift, saa har 
han ogsaa bearbejdet Æventyrene, ,gengivet dem med 
Frihed og overalt stræbt at fastholde den simple, hjem- 
lige, folkelige Tonart i Fremstillingen". Men desværre 
er Hr. Grundtvig ikke Poet, og derfor vil næppe denne 
Bog, , bestemt for det hele Folkf, vække stor Interesse 
undtagen hos den barnlige Verden, for hvilken den dog 
ogsaa efter Udgiverens Mening er særlig beregnet. 
Hertil maa det dog være tilladt at bemærke, at det 
pædagogiske Spørgsmaal om Æventyrs og lignende fan- 
tastisk" Læsnings Gavnlighed for den barnlige Aand 
endnu staar uafgjort, og at der er overmaade meget, 
der taler for, at det først er en forholdsvis sen Alder, 
der er uimodtagelig for den sygelige Overspændthed og 
Augst, som Fremstillingen af det Uvirkelige kan frem- 
kalde. Manges personlige Erfaring lærer, at Bekendt- 
skabet med Spøgelser og lignende uhyggelige Individer 
er Skyld i mangen en kvalfuld Time i Barnealderen. 
Ud fra samme Betragtning var det ogsaa, at der i dette 
Tidsskrift engang rejstes Tvivl om, hvorvidt Ingemanns 
Romaner virkelig vare saa sunde Børnebøger som de i 
Almindelighed anses for. Man spørge sig blot for, hvor- 
megen Mørkerædhed den skrækkelige Taarnvandring i 
Prins Otto eller Scenerne med den gamle Spaamand og 
den afsindige Helene i Valdemar Sejr har afstedkommet. 

Hensynet til de Unge og vel ogsaa til de kvindelige |. 
Læsere blandt de Voksne har gjort sig gældende i alle 
" de Samlinger, vi her have for, paa den Maade, at Ud- 
giverne have ment at burde udelade alt, hvad der 
kunde anses for anstødeligt. Hr. Kamp forsikrer, at 
»en Del af Folketroen egner sig ikke til Offenliggørelsef, 
Hr. Kristensen finder (J. F. II. ». 18) ,,Spøgen for grov og 
Udtrykkene for platte", Hr. Grundtvig er ligesaa hensyns- 
fald og endda Hr. Asbjørnsen frygter for Folkeaandens 
Udskejelser (se Anm. til. Veslefrik med Felen). Det er 
jo i og for sig let forstaaeligt, at Forfatterne ikke ville 

støde de bedste Læsere, Børnene og Damerne, bort, 
men paa den anden Side forekommer det mig dog, at der 
bør tages saameget Hensyn til den videnskabelige For- 
dring, at det her Udeladte offentliggøres andetsteds, 
hvad jo ogsaa Hr. Grundtvig tildels. lover. Hr. Kamp 
har nemlig Uret i, at en Del af Folketroen ikke egner 
sig til Offentliggørelse, hvis denne Sætning skal forstaas 
absolut. Det er Øjemedet, der bliver ene afgørende i 
denne Sag, og jeg vil netop derfor gøre opmærksom 
paa, at disse obscoene Historier og Sagn kan have den 
allerstørste mytologiske Interesse. Dr. Jessen hår netop 
i forrige Hæfte af dette Tidsskrift omtalt, at Snorre 
generede sig ved at opskrive de slibrige Myter, skønt 
saadanne ganske vist fandtes i Mængde, og det er derfor 
saameget vigtigere, at man ikke skyr at samle, hvad 
der i Folkedigtningen endnu findes som Rester af seksuelle 
Gudesagn i Form af narrationes lubricae. Set fra den 
mytologiske Forsknings Standpunkt forsvinder det An- 
stødelige: fuldkommen, og desuden, hvad der maaske 
forekommer latterligt og plumpt bliver ganske simpelt 
og naturligt. Til Eksempel kan tjene Historien i yngre 
Edda om Tor, dér paa Rejsen til Gerrød, vadende over 
Åaen, i hvilken Vandet bestandig stiger, ser, at det er 
Gjalp, Gerrøds Datter, der bevirker Stigningen, og derpaa 
tager en stor Sten op, med hvilken han — rammer hende. 
Ja, Læseren vil maaske næppe tro, at vi i denne Historie 
kun har en Fremstilling af den himmelske Uvejrskamp, 
der, opfattet fra saamange menneskelige Synspunkter, 
har dannet Hundreder af Myter. Og dog er dette let 
paaviselig. Tordenguden slynger Stenkilen, der énten er 
Lynet eller maaske snarere Solen (jvf. Kuhn: Entwikelungs- 
stufen der Mythenbildung), imod Skyen for at tvinge 
Regnen til Ophør. ”) 


+) Skyen” opfattes som vulva. Mihg (= mingere) har i Vedaen 
baade Betydningen regne og det latinske Verbums; megha er 

Hele den mytologiske Forklaring er, som sagt, om- 
hyggeligt holdt borte fra de foreliggende som fra de 
tidligere Udgaver af danske Folkeminder, og netop derfor 
har man alligevel maattet bibeholde meget anstødeligt 
uden at kunne give nogen anden Undskyldning derfor 
end det paagældende Sagns Ælde. Saaledes optræder 
ikke sjældent Incestet i de danske Viser, snart mellem 
Broder og Søster, snart mellem Moder og Søn. Uden 
Oplysning maa da Læseren tro, at vor Middelalders 
Poesi særlig beskæftigede sig med disse Spørgsmaal, 
medens den dog kun tog dem som Arv fra gamle Myter. 
En af de allerinteressanteste Viser i J. F. I. er den om 
Hr. Sallemand og hans Moder (Nr. 39, jævnf. IL, 32), 
der danner den hidtil savnede og absolut nødvendige 
Indledning til Visen om Verner Ravn. Hr. Sallemand 
er forelsket i sin Moder, men kan ikke faa sin Vilje 
med hende, han rejser da bort, kommer tilbage om 
lang Tid og ægter hende nu ukendt af hende, ligesom 
Oedipos sin Moder. Visen søger iøvrigt tildels at bort- 
forklare Blodskammen; men Formildelserne vise sig som 


alene Sky, mih som Substantiv er Regn og Taage. Den til- 
svarende Udvikling findes i semitisk Mytologi (Goldziher: 
Mythos b. d. Hebråern p. 89). Regnen opfattedes samtidig 
som en himmelsk semen virile. Saaledes flyr Josef for Poti- 
fars Hustru, det vil sige Regnen (Josef, Forøgeren, svarende 
til indisk savitar) for Zulicha (den fremskridende, scic. Solen). 
Han lader sin Kappe, Skyen, tilbage. Naar Regnens frugt- 
bringende semen ikke flød, da vilde Guden ikke elske og var 
kysk overfor den skønne, brændende Solgudinde. Saaledes 
bliver ogsaa i Biblen en anstødelig Historie til en naiv Natur- 
anskuelse. (Jævnf. Goldzibher passim). — Der er sikkert en 
fallisk Hentydning gemt i den gængse Tro, at hvis en Persons 
Fingre ,knække", naar man trækker dem stivt ud, saa har 
han en Kæreste for hvert Knæk. (Kamp Nr. 118). I As- 
bjørnsens Samling hører ogsaa Pejk med Narrestikkerne, der 
forklædt som Pige forfører alle Kongens Døtre, til de falliske 
Skikkelser. 

senere Tilsætninger derved, at Moderen, efterat For- 
brydelsen er begaaet, forvandler ham til en Ravn. 


Hvilken underlig skøn Ridder maa Du vist vær”, 
har Du aldrig sovet hos skøn Jomfru (!) før. 


Den sidste Gang jeg i den Seng laa, 
da var mine Fødder baade lidel og smaa. 


Er Du Hr. Sallemand, kær Sønnen min, 
saa er Du forbandet saa langt som Solen skinner hid: 


Saa skabte hun ham til en Ravn saa sort, 
Hr. Sallemand han fløj saa sørgelig bort. 


Morgenrøden (Aurora Ushas) er en Kvinde, der vender 
tilbage ved Solens Nedgang i samme Form som ved 
Daggry, som Aftenrøden. Hendes Barn er, som talrige 
Vedasteder viser, Solen. Hos Naturfolket blev al Følgen 
efter 1 Tid og Rum opfattet som Kavsalforbindelse, og 
hvor antropomorfistiske Forestillinger havde omskabt 
Naturfænomenerne til Personer, opstod heraf Slægtskabs- 
forhold. At Solen opstaar efter Morgenrøden, bliver 
til: Solen opstaar af Morgenrøden og er dens Barn. 
Og saa gaar Solen paa Rejse den lange Dag, indtil den 
efter endt Omløb vender tilbage til og forenes atter i 
samme Gløden med den straalende Himmelrødme og de 
lyse Skyer, der strække sig over Vest ved dens Nedgang. 
Først ved Nattens Frembrud er Incestet forbi, og da 
forvandles Solen til en sort Ravn (9: forsvinder i den 
mørke Nat, Lyshimlen omskifter med Nathimlen), og er 
forbandet saalangt som Solen skinner d: indtå den 
skinner igen. — Hvorledes løses saa Fortryllelsen? For 
at forstaa dette, maa endnu mærkes, at Slægtskabs- 
forholdet mellem Aurora og Helios ogsaa opfattes som 
et Sødskendeforhold. Jeg kan ikke her levere Beviserne 
. for disse Paastande, hvortil der hører et stort filologisk 
Apparat, men Læseren maa tro, at den sammenlignende 

Mytologi forlængst har bearbejdet dette Stof og lagt det 
saaledes tilrette, at det nu er let at anvende. Ravnens 
Kvide er forbi, naar han faar sin Søsters Barn (Nr. 40). 


Hr. Nileros gav den Ravn det Barn, 
saa gladelig Ravnen mon klukke . . 


Ravnen hug ud det højre Øje, 
drak Halvden dets Hjærteblod .... 


Ravnen stod for dem, en Ridder saa gæv, 
som nogen næppe har set. 


Det var Jrmindlins Broder, 
som længe havde været forgæt. 


Nathimlen bliver først lys igen, Ravnen bliver først 
Ridder, men den har optaget i sig Soløjet af Auroras 
Barn. Det er en ganske lignende Forvandling, der sker, 
naar i Sagnet om Lohengrin ved Ridderens Forsvinden 
hans Repræsentant, Svanen, aabenbarer sig som Elses 
Broder. For ret at blive klar over Myternes Frihed 
med dette Stof læse man den enestaaende Vise (J. F. 
II. Nr. 9) om Hr. Østemand. 


Hr. Østemand han var i Lyste, 
han giljed hans egen Søster .. 


Liden Kirsten gik i Stjennestow" ind, 
og der føder hun saa liden en Kind. 


Hun svøbt den i Lærred, hun svøbt den i Lin, 
" saa bar hun den for Hr. Østemand ind ... 


Han skifted det Barn imellem hans Hund! . . 
Den lille Hund og den fik Ho'd, 
og saa gik den Dannerkongen imod. 


Han var da i Skoven at jage. Da Kongen saa” dette 
gruelige Syn, sagde han til Hr. Østemand : 


»Hvad enten vil I begge af Landet rend' 
eller I vil begge paa Baalen brænd”?" 

Langt heller vil vi begge af Landet rend' 
end vi vil begge paa Baalen brænd'”, 
Imedens Jomfrw'n slynger Guld, imens vi rider. 

Vi har her Myten i meget gammel Form, forsaavidt 
Søsteren føjer Hr. Østemands Vilje, hvorimod Slutningen 
om de Tvendes Landflygtighed er moderne. Myten gen- 
findes i Visen om Møen paa Baalet (J. F. IM. 38, hvor 
der er henvist til de tilsvarende Optegnelser i Danm. 
gl. Folkev.), men her sætter Pigen sig til Modværge, og 
Broderen bagtaler hende da som utugtig, hvorfor hun 
skal brændes paa Baal. Flammerne gøre hende ingen 
Skade, og der kommer to hvide Duer og fører hende til 
Himmerig, og to Ravne, som tager Broderen til Helvede. 
Det sidste Træk haves i en ældre Form (i Opskrift D. 
og den færøiske Vise), idet Søsteren selv bliver Due og 
Broderen Ravn. 

Forklaringen er nu denne. Solen er Morgenrødens, 
sin Søsters, Bejler, med hvem hun snart forenes påa 
den lyse Daghimmel, men hvis Omfavnelse hun snart ogsaa 
undflyr. Naar Dagen er endt, naar Solen synker ned i 
Flammer, brændes Guden paa Baal, idet han og Aften- 
røden atter mødes i brændende Omfavnelse. Den senere 
Tid føjede forskellig forklarende Moral til Myten: Bro- 
deren lyver for at hævne sig, Autodafeen bliver en Straf 
over en ugudelig Pige; Kristendommen føjede maaske 
den Helligaands Duer til, hvis man da ikke baade i 
Due og Ravn vil se oprindelige mytologiske Figurer, 
Guderne opfattede i Fugleskikkelse. Disse Incestmyter 
findes næsten hos alle Folkeslag, et af.de notableste 
Eksempler er sagtens Loth og hans Døtre. Låt — Ordet 
betyder den Tilhyllende (Varuna) — betegner Natten, 
hans Datter eller Døtre ere Aftenrøden (ogsaa i Vedaen 
have vi én og flere Ushas). ,,Naar Aftenrøden forener 
sig med Nattens Skygger, bestandig bliver mørkere for 
endelig ganske at gaa op i Natten, sagde: de myte- 

skabende Mennesker: Tilhyllerens Døtre gaa til deres 

Faders Leje.” — (Goldziher p. 223). Og Kærligheden 
mellem Broder og Søster, der optræder dels som Myte 
i Historien om Jehådå og Tåmår, dels som Heltesagn 
mellem Amnon og Tåmår hører forsaavidt herhen som 
vi i hvert Fald i Jehådå genkende Solguden, hvorimod 
Forklaringen af Tåmår som Frugt (Træ- og Markfrugt, 
Vin og Korn) ikke er absolut sikker. 

Jeg har dvælet ved disse Myter for at vise, hvor 
stor Interesse den udgivne Folkevisesamling besidder. Ved 
Hjælp af disse Traditioner ere vi jo nemlig istand til at 
fastslaa, at ogsaa de nordiske Folk besad de almene 
Naturanskuelser i Former, som ikke saa let kunne paa- 
peges indenfor det fra Edda og andetsteds bekendte 
mytologiske Stof.”) Folkeviserne og Æventyrene aabne os 
en Række Vuer over de ældste Menneskers Tanke- 
indhold, der ere af indgribende Betydning for den posi- 
tive Religionsvidenskab, hvis Opgave det er rundt om i 
Mytologierne og Religionerne at adskille imellem den op- 
rindelige Mytekærne, den naive Naturbetragtning og de 
forskellige Hylstre, hvormed senere Tids Opfattelse, den 
episke, den moralske, den teologiske, den liturgiske og 
den filosofiske, have omgivet den primitive Tanke. 
Ubegribeligt er det egentlig, naar' der fra de Troendes 
Side rejses Opposition mod denne Videnskab, man skulde 
dog synes, at Religionen 9: Troen stod sig bedst ved 
f. Eks. at faa de obscoene Historier i det gamle Testamente, 
.som Voltaire. og hans Skole .kun have brugt til Spot og 
Drilleri, forklarede som ganske simple og naive Natur- 
betragtninger, hvilke Sprogets Omvekslinger og senere 
Slægters forandrede Kulturbetingelser have iklædt en 


+) En gammel Myte tror jeg ogsaa at finde i J. F. I. Nr. 13 
Visen om den fule Bondedreng, der om Dagen hører Jomfruen 
give Ridderen sin Tro og om Natten lister sig formummet i 
en blaa Kappe til hendes Bur, antages for hendes Elsker 
og bedrager hende. Man jævnføre Indra i Gavtamas Lignelse 
bedragende Ahalja og Jupiter som Amfitrion hos Alkmene. 


g 

falsk. Virkelighedskarakter. Guderne synke snart ned 
til Helte som i Grækenland, snart forvandles de som i Indien 
til. vise Brahmaner, i Danmark synes deres sidste Inkar- 
nation at være enten Præster, der forstaa mere end 
deres Fadervor (se de talløse Historier om disse i alle 
Sagnsamlinger) eller ogsaa til kloge Koner — i Berthe 
Troldheks gaar jo den gamle Gudinde Behrta igen. 
Foruden et betydeligt nyt Stof indeholder Hr. Kri- 
stensens og Hr. Kamps Bøger ikke faa interessante Varia- 
tioner til velbekendte Sagn. Der haves nu saa meget 
samlet om enkelte Formationer af Gudeskikkelserne, at 
man ret maatte ønske, disse bleve udtømmende behand- 
lede i særegne Monografier. Saaledes findes der en Rig- 
" dom af Traditioner om den vilde. Jæger, der som man 
véd er et Nedslag af den gamle Odindyrkelse. Hans 
Navn Odin eller Wodan findes bevaret i en Mængde 
Former: Wøjens eller Howns Jæger og Jonjæger (Kamp 
no 99) og endvidere Woldsjæger”), (som .synes at for- 
klare, hvorfor Sagnet blev overført paa Kong: Vol-mer), 
endnu flere findes som bekjendt i de tyske Versioner. 
Som Stormgud er han bestandig ledsaget af de samme 
sorte Skyhunde med de røde gloende Tunger og Øjne 
(Lynene) og forfølger undertiden en Kvinde (Frigg) ligesom 
i den Boccaccioske Novelle hvor Koketten omvendes ved 
et Syn, der. viser en Kvinde sønderreven af en; Jæger 
med sine Hunde. Ved en indtrængende Undersøgelse 
vilde det sikkert ogsaa vise sig, at Overtroen om at Jægeren 
rider igennem tvende lige overfor hinanden aabenstaaende 
Døre har mytologisk Betydning, og at man har forlagt 
Himmelens Døre til et Hus paa Jorden. Saalidt Hensyn 
er der imidlertid taget til Videnskabens Fordringer, at 


+) Dette Wold fjerner vel den Tvivl som Kuhn (Nordd. Sag, p. 
XX) udtaler om den hos. Grimm Myth. $. 142 meddelte Form 
Woåld. — Maaske er det tyske ,,Weltjåger" slet ikke ,,den Verden 
omjagende" (Kuhn) men Welt kun en Folkeetymologi af Wåld? 

ikke engang Sagnene om den vilde Jæger ere samlede 
påa et Sted i de foreliggende Værker. 

Jeg skal blot endnu anføre et Eksempel paa hvad 
nyt Syn den sammenlignende Mytologi kaster over Over- 
troens som "det synes ubetydeligste Personer. Hvem 
kender ikke de forskellige Historier om Nissen, den lille 
Fyr i den graa Dragt med den røde spidspullede' Hue 
påa Hovedet, der har givet Anledning til saamange sym- 
bolske Digtninge; men hvem kender paa den anden Side 
denne Spilopmagers Udspring og oprindelige Betydning? 
Dog er det forlængst eftervist at Nissen kun er en senere 
Form af Ilden. dyrket som Husgud (agmi grihapatt), deraf 
hans røde Hue (eller i Dialektet: Lue). Nu blive ogsaa 
hans Pudserier og Ejendommeligheder klare. Manden flytter 
for at blive af med ham og næppe er han kommet til 
det andet Hus, førend Ildguden ogsaa melder sig der: 
Ilden hører altid med til Arnestedet og Hjemmet. Man 
ofrer endnu bestandig til den som i gamle Dage og hvad 
faaer Nissen: Grød hedder det sig, men hvad det kommer 
an paa for ham, det er at der er dygtig Smør i. Thi 
det flydende Smør (havis, ghrita) er det allerældste Offer, 
der kastedes i Ilden. 

Nissen, Bjærgfolkene, Spøgelserne og Gengangerne, 
de gemte Skatte, alle disse lystige eller uhyggelige Lev- 
ninger fra Oldtiden vente endnu stadig paa en viden- 
skabelig Behandling. Den danske Filologi har til Pligt 
at hellige disse en Række af Monografier, som kunde 
vække de Dannedes Interesse for de mytologiske Studier 
og maaske derved forberede dem til at gøre Bekendt- 
skab med den Religionsvidenskab som andetsteds er i 
fuld Blomst uden herhjemme at være repræsenteret 
hverken ved Universitetet eller i Literaturen. Et Stikord 
herhjemme sætter en Strid mellem Tro og Viden, mellem 
Religion og Videnskab. Dybere set gives der slet ikke 
nogen saadan Strid. Tro og Religion er ikke andet end 
begyndende Videnskab og kan som saadan undersøges 

metodisk og induktivt: -Myternes Oprindelse og Udvik- 
ling og Sammenblanden med andre Gebeter for den 
menneskelige Åands Forsken bliver den posivitive Religions- 
videnskabs Indhold som” derved berører de vigtigste 
Spørgsmaal i den eksperimentielle Psykologi. 

De foreliggende Værker danne fortræffelige Material- 
samlinger." Det vilde: meget være at' ønske, at Staten 
vilde understøtte Mænd som d'Hrr.' Kristensen og Kamp 
til fremtidige Undersøgelser. Vort Land er jo ikke større, 
end at det næsten vilde være muligt at afsøge hver Krog 
og bringe alt for Lyset, hvad der endnu er tilbage i 
Menigmands Erindring. Men Tiden er kostbar; for hvert 
Åar der gaar, formindskes Stoffet. Er Materialet såa 
fuldkommen samlet, og alt Forefundet uden barnagtige 
Hensyn udgivet, kan vi endelig erholde den Fremstilling 
af nordisk Gudetro og Gudsdyrkelse fra Udspringet til 
de sidste Forgreninger, der vil gøre det af med de hid- 
tidige forældede, ensidige, falske eller poetiske Anskuelser. 
Naar Finn Magnussens, Oehlenschlågers og Grundtvigs 
Fremstillinger kun nyde historisk og æstetisk Interesse, 
vil megen Overtro og meget Fantasteri i det danske 
Aandsliv forsvinde. 

Edvard Brandes. 


Rettelse. 
S. 159 L. 21 f. n.;. svagt, læs: vagt. 


Erindringer om Søren Kierkegaard. 


i Jeg har villet optegne nogle af de Erindringer, Jeg 


fra en lang Aarrække har om Søren Kierkegaard, og æ 


som kunne have nogen Interesse ogsaa for Andre. De 
ville maaske engang, naar S. K. finder en kyndig Biograf, 
kunne bidrage til at gøre hans Billede i enkelte Ret- 
ninger mere udført og mere levende. Jeg optegner mine 
Erindringer netop som Materiale til et Billede af K. og 
derfor uden alt Forsøg paa, allerede nu at bearbejde 
dem til en Helhed eller at give dem en Afrunding ved 
at samle dem i Grupper: De blive givne saaledes som 
de ere bevarede, efter det første Indtryk, som enkelte 
Minder i en trofast Hukommelse. . 


1 


Mit første Møde med 8. K. falder i den allerførste 
Tid efter at jeg var bleven. Student (1836). Jeg saa” 
ham da i min gamle Onkel, Grosserer M. A. Kierkegaards 
Hus, i et Selskab, der blev gjort i Anledning af nuværende 
Biskop Kierkegaards Forlovelse (eller Bryllup?) med hans 
første Kone. Jeg saa' der S. K. uden at vide, hvem 
han var; der var kun blevet sagt mig, at han var Dr. 
K.s Broder. Han talte kun meget lidt den Aften; for- 
holdt sig vistnok væsentlig iagttagende. Jeg fik kun et 

bestemt Indtryk af hans Ydre, over hvilket jeg nærmest 
morede mig. Han var dengang 23 Åar gammel, havde 
noget meget Uregelmæssigt i sin hele Skikkelse og en 
mærkelig Koiffure. Hans Haar stod i en purret Kam 
næsten et Kvarter op over hans Pande, og han saae 
besynderlig forvildet ud derved. Jeg fik, uden at jeg 
véd hvorledes, den Forestilling, at han var Handelskommis 
— maaske fordi Familien var en Købmandsfamilie, — 
og jeg supplerede det under Indtrykket af hans aparte 
Ydre, straks til, at han maatte være i en Manufakturbutik. 
Jeg har siden tidt let hjærtelig over min Skarpsindighed. 


2. 

i "Saa mindes jeg, i den nærmeste Tid, engang imellem 
"al have seet S. K. paa samme Sted. Jeg kom nu til at 
"kale med ham, og mærkede snart, at han hørte anden- 
steds hjemme end bag en Disk og med Ålenen i Haanden. 
Han morede sig blandt de meget jævne Omgivelser der 
med åt fremsætte Smaa-Paradokser. Saaledes erindrer 
jeg, at han engang forbavsede sine Slægtninge ved, med 
det alvorligste Ansigt af Verden at erklære, at han fandt, 
at den gamle AÅ.B.C., vi brugte i vor Barndom, var en 
af de allerinteressanteste Bøger, der gaves, og at han 
meget jævnlig endnu læste deri, og havde meget Udbytte 
deraf. — En Aften spillede han Boston med. Det spil- 
ledes der med Variationer, af hvilke en bestod deri, at 
der til 3 af de Spillende gaves 17 Kort til hver, til den 
fjærde derimod kun et, og at saa de 3-andre hver afgav 
4 Kort til den sidste. Der i Huset, hvor man tog Kort- 
spillet med andægtig Ålvorlighed, betragtede man altid 
den 4de Mands Situation i dette Spil som yderst sørgelig, 
og 9. K. forbavsede atter i høj Grad ved at udvikle, at 
det var den allerfortræffeligste Situation, der kunde 
tænkes, og at han kun ønskede bestandig 'at kunne være 


den saaledes situerede fjerde Mand. Det vilde være det 
Pikanteste af Alt. 

3, … 

I 183Y traf jeg af og til K. paa en Restavration. 
Han boede dengang ikke længere hos Faderen, men i et 
Hus i Løvstræde, vistnok det, hvor nu (1871) Reitzels 
Boglade er. Sin Aftensmad tog han.gærne paa en Re- 
stavration, og jeg kan huske, at jeg, naar jeg engang 
imellem gjorde mig tilgode med ,,en halv Boeuf" forbav- 
sedes over den Luksus, S. K. udfoldede, naar han spiste 
til "Aften med en halv Flaske Vin o. desl. Vi talte nu 
hyppigere sammen, og han viste sig meget venlig imod 
mig. En Aften spurgte han mig, hvad jeg læste af 
æstetiske” Skrifter. Jeg kom i den Anledning til at 
berøre, at jeg kun havde Adgang til Lidet, og at jeg 
var meget ukendt paa mange Gebeter. Han spurgte 
mig, om jeg kendte de tyske Romantikeres Skrifter, 
hvilket jeg maatte benægte. Han opfordrede mig saa 
til at følge hjem med sig og laante mig en Bog af 
Eichendorff: Dichter und ihre Gesellen, — en Bog, jeg 
siden købte paa Avktionen over hans Bøger til. en Erin- 
dring om dette Møde med ham. Jeg mindes saa, at da 
jeg efter en 14 Dages Tid bragte ham den tilbage, og 
netop vilde gøre en Undskyldning fordi jeg, der dengang 
studerede Teologi med Lidenskab, havde beholdt den 


- saalænge, blev jeg konfunderet ved, at han modtog mig 


med det Spørgsmaal, om jeg allerede havde læst den. 
Han har øjensynlig, med sit skarpe Blik, kunnet se, at 
det modsatte Ord svævede mig paa Tungen, og han har 


" moret sig med, paa en godmodig Maade at gøre mig 


forlegen; hvilket dengang var overmaade let. Jeg kom 
saa let til at rødme, og det Syn har altid tiltalt ham 
hos ,det unge Menneske". — Fra mit Besøg hos K., da 
han laante mig Bogen, mindes jeg to Ting. Den ene er 
min Forbavselse over hans store Bibliotek, der ganske 
imponerede mig. Det andet var en Særhed hos K. Han 
gik atter ud, da vi havde hentet Bogen og pustede, da 


vi gik bort, et Vokslys ud, han havde tændt. Han for- 
V/åG 

klaredé mig saa, at han altid gjorde det. med en vis 
Forsigtighed og paa nogen Afstand, fordi han havde 
reflekteret sig ind i den Forestilling, at Osen af Lyset 
var farlig at indaande, og at den kunde skade hans 
Bryst. 


3. 


I 1838 døde S. K.'s Fader. Håm har jeg kun set 
én Gang, hos min gamle Onkel Kierkegaard. Det. var 
en betydelig Personlighed, hvis Ydre indprægede sig levende 
i min Erindring.… Han gik med min Onkel op og ned 
ad Gulvet i Onkels Spisestue, i Samtale med ham. Han 
gik noget bøjet; hans Holdning svarede til hans Ansigts 
tænksomme, alvorlige Udtryk; det graa Haar var strøget 
tilbage bag Øret, hvorved Ansigtsformen traadte skarpt 
frem. — Den Ærefrygt og Kærlighed, S. K. nærede for 
sin Fader, har fundet sit levende Udtryk i hans Skrifter. 
— Den Gamle vår en meget punktlig, i Pengesager nøj- 
agtig Mand, sparsommelig til dagligdags, men ved given 
Lejlighed rundhaandet. S.K. fortalte mig engang, hvor- 
ledes han som ung Student havde gjort en Rejse i Nord- 
sjælland, og hvorledes den Gamle havde udstyret ham 
rundeligt med Rejsepenge, og saa endda overrasket ham 
med, til en af de sidste Rejsestationer at sende ham et 
Pengebrev med 50 Rdlr. Om Faderens Punktlighed brugte 
S. K. engang i en Samtale med Mag. Adler det Udtryk: 
- «min Fader er født i Terminen". — Da S. K. forlod 
Faderens Hus, gav.'den Gamle ham aarlig en Sum, der 
efter den Tids Forhold var meget rigelig; tager jeg ikke 
meget feil, var det 800 KRdlr. om Aaret. 


5. 
Min afdøde Søster Hansine var i 1839 som ung Pige 
her i Byen. Engang da jeg kom til at nævne S. K., 
fortalte hun mig, at hun havde set ham, da hun som 
ukonfirmeret var her i Byen i Besøg hos gamle Onkel 

Kierkegaard. Vore Kusiner havde en Dag, da $S. K. 
skulde komme der, givet hende det Raad, ikke at ind- 
lade sig med ham, da han var ,,en forskrækkelig forkælet 
og uartig Dreng, der altid hang i sin Moders Skørter.” 
Min Søster var dengang 13 Aar, S. K. 15 Aar gammel, 
Hun læste sildigere med stor Glæde noglé af hans op- 
byggelige Skrifter, navnlig ,,Kærlighedens Gerningerf, og 
kunde saa undertiden, med det for hende ejendommelige 
Smil, minde mig om Kusinernes Formåning til hende. 


6 


Kort efter at S. K. i 1840 var bleven teologisk 
Kandidat, talte jeg med ham. Han fortalte mig, at 
hans Fader bestandig havde ønsket, at han skulde tage 
teologisk Examen, og at de meget jævnligt havde disku- 
.teret den Sag… ,Saalænge Fader levede, kunde jeg 
imidlertid forsvare min Teori, at jeg ikke burde tage 
den, men da han var død, og jeg ogsaa maatte overtage 
hans partes i Debatten, saa kunde jeg ikke længere. staa 
mig, og saa maatte jeg beslutte mig til at læse til Eksamen.” 
Dette havde S. K. saa gjort med stor Energi. Han havde 
taget ,,Sin Brøchner" til Manuduktør, havde arbeidet sig 
gennem de tørreste Discipliner, gjort Ekcerpter af Kirke- 
historien, lært ,,Paverækker" udenad o. desl. Hans Manu- 
duktør var meget glad over ham. Kort efter at S. K. 
havde taget Eksamen, kom Peter Stilling (senere Dr. phil.) 
til Sin Brøchner og vilde manuduceres. Han ytrede, at 
" han mente at kunne blive færdig paa halvandet Aar; 
»længere havde S. K. jo ikke læst." ,,Ja vist” sagde 
gamle Br., der ikke ekcellerede i Høflighed, ,,bild Dem 
ikke det ind! med S. K. var det 'en anden Sag, han 
kunde Alting!” —. Jeg erindrer; at jeg i 1839 har gaaet 
paa teologiske Skriveøvelser sammen med S.K. hos Clausen. 
Han deltog imidlertid kun deri de første 2 eiler 3 Timer. 
Der fortaltes, at han engang fiere Aar tidligere havde 
deltaget i. Clausens Skriveøvelser og engang, istedenfor 


342  H. Brøchner: Erindringer om Søren Kierkegaard. 


at besvare Opgaven, havde analyseret den og paavist, at 
" der ikke var Mening at finde deri. Derover var Cl. bleven 
fortørnet, og S. K. havde ophørt at gaa paa Skriveøvelser. 
— Ved den skriftlige teol. Eksamen stod S. K. som Nr. 
4 ved Censuren. Foran ham stode M. Wad, Warburg 
og Chr. F. Christens.  Censorene erklærede imidlertid 
til disse, at K.'s Afhandlinger vidnede om en langt større 
Modenhed og Udvikling af Tanker end nogen af de Andres; 
men disses indeholdt et rigere Maal af positivt teologisk Stof. 


NA 


I den samme Samtale, i hvilke S. K. fortalte mig, 
hvorledes han var kommen til at tage teol. Examen, 
omtalte han ogsaa sin Faders forunderlige Ro og Objek- 
tivitet. Saaledes havde den Gamle engang sagt til S.K.: 
»det var egentlig en Lykke for Dig, om jeg var død;. 
saa kunde Du maaske endnu blive til Noget;. det bliver 
Du ikke, saalænge jeg lever.” — (Et andet Træk af hans 
Fader blev mig fortalt af min afdøde Fætter Peter Kierke- 
gaard. Da S. K.'s Moder døde, var hans Fader dybt 
bedrøvet. Ved Ligbegængelsen kom Biskop Mynster hen 
til ham og udtalte bevæget sin Deltagelse. Den Gamle 
hørte, uden at røbe sin Sorg, paa Mynster, hvem han 
skattede højt, og da Mynster tav, sagde han: ,Skal vi 
saa ikke, Deres Højærværdighed, gaa ind i Værelset der 
og drikke et Glas Vin.” Mynster, der kendte ham, mis- 
forstod ikke denne Ytring.) 


8. 

Medens S.K. var i Berlin 1841—42, var det, at jeg 
indstillede mig til teologisk Eksamen, hvortil der paa Grund 
af mine uortodokse Anskuelser blev nægtet mig Adgang. 
Jeg korresponderede dengang ned Chr. F. Christens, der 
ogsaa var i Berlin, og gennem ham sendte og modtog 
jeg Hilsener, ogsaa til og fra Kierkegaard. Kort efter 
hans Hjemkomst traf jeg ham paa Gaden. Han var» 


H. Brøchner: Erindringer om Søren Kierkegaard. 343 


meget venlig imod mig, talte om min Stilling og mine 
Studier, og sagde mig, hvad der glædede mig, at han i 
Berlin havde længtes efter flere Ting herhiemme, der- 
iblandt ogsaa efter at se mig. Sligt kunde han sige med 
et ejendommeligt vindende Udtryk. Hans Smil og hans 
Blik var ubeskrivelig udtryksfuldt. Han havde en egen 
Maade, paa Afstand at hilse med et Blik. Det var kun 
en lille Bevægelse af Øiet, og dog udtrykte det saa Meget. 
Der kunde være noget uendeligt Mildt og Kærligt i hans 
Blik, men ogsaa noget Æggende og Tirrende. Han kunde 
ved et Blik paa en Forbigaaende uimodstaaelig , sætte 
sig 1 Rapport" til ham, som han udtrykte det. Den, der 
mødte dette Blik, blev enten tiltrukken eller frastødt, 
gjort forlegen, usikker eller tirret. Jeg har gaaet en 
hel Gade igennem med ham, medens han udviklede mig, 
hvorledes man, ved saaledes at sætte sig i Rapport til 
de Forbigaaende, kunde gøre psykologiske Studier, og 
medens han udviklede Teorien, realiserede han den i 
Praksis omtrent med hvert Menneske vi mødte. Der 
var ikke en, påa hvem hans Blik ikke gjorde et synligt 
Indtryk. Ved samme Lejlighed forbavsede han mig ved 
den Lethed, med hvilken han knyttede en Samtale med 
mangfoldige Mennesker, i nogle fåa Repliker optog en 
tidligere Samtale og førte den et Skridt videre til et 
Punkt, hvor den ved Lejlighed atter kunde optages. 
Anledningen til disse Eksperimenter var, at jeg en Dag 
havde gaaet foran ham, fordybet i Tanker, saa at jeg 
ikke havde hørt, at han kaldte paa mig, og ikke mærket 
at han pikkede mig paa Skuldren. Da jeg endelig mærkede 
ham, sagde han, at man gjorde Uret i, saaledes at synke 
ind i sig selv og ikke at gøre de Iagttagelser, man i 
saa rigt Maal kunde gøre. For saa at vise mig Metoden, 
trak han mig med sig op og ned ad flere Gader, og for- 
bavsede mig med sit psykologiske Eksperimenteretalent. 
Han var altid interessant at følges med, men i én Hen- 
seende havde det sin Besværlighed at følges med ham. 

Paa Grund af det Uregelmæssige i hans Bevægelser, der 
vistnok hang sammen med hans Skævhed, kunde man 
aldrig holde den rette Linje nåar man fulgtes med ham; 
man blev altid sukcessivt trængt ind efter mod Husene 
og kælderhalsene, eller ud efter mod Rendestenen. Naar 
han saa tilmed gestikulerede med Årmen og sin Spansk- 
rørsstok, blev det endnu mere en Marche med Forhin- 
dringer. Man maatte af og til benytte en Lejlighed til 
at komme om påa den anden Side af ham forat vinde 
den fornødne Plads. 


H; 


Den Vinter S. K. tilbragte i Berlin, traf han der 
sammen med mange Danske, af.hvilke ikke faa vare 
komne dertil for at høre Schelling. Blandt dem var 
min afdøde Ven Christian Fenger Christens. Ham om- 
talte S. K. med stor Anerkendelse; han udtalte senere 
for mig, at Christens var den dygtigste af alle de Danske 
der den Vinter havde været i Berlin, og blandt dem 
vare dog saadanne Mænd som Lic. jur. (senere Minister) 
A. F. Krieger, og Avditør (nu Departementschef i Kultus- 
ministeriet) Carl Weiss. Christens fortalte mig forskellige 
Smaatræk om K., om hans Ubehjælpsomhed naar han 
skulde tale Tysk, navnlig naar han skulde tale om Ting 
af det daglige Liv (saaledes var dette ham den første 
Aften i Berlin ikke muligt at faa det udtrykt, at han 
vilde have en Lysestage); — om hvorledes hans Vært 
trak ham op og eftersom Optrækkerierne tiltog, til Gen- 
gæld lod ham avancere fra Magister til Doktor og saa 
til Professor; — Noget, Kierkegaard selv morede sig 
over, da han nok anede Grunden, — om hans Forlegenhed, 
da Weiss, der satte Pris paa en elegant Middag, en Dag 
havde ført ham ind paa en Restavration af første Rang, 
hvor et Antal af elegantklædte Herrer i sorte Kjoler, 
med hvide Halstørklæder og Halsbind stode i Hjørnerne 
af Salen, og efterat K. ærbødigt havde hilst paa dem 

og med. W. sat sig ved et Bord, kom springende og viste 
sig at være Opvartere 0. s. v. — Christens fortalte mig 
ogsaa, hvorledes Kierkegaard i Berlin morede sig med. 
at faa Lic. theol. ” paa Glatis. % havde allerede været 
udenlands i længere Tid, havde hørt Forelæsninger i 
Strasburg og andensteds og var meget selvbevidst i 
Anledning af al den Visdom, han havde indsamlet. S.K. 
undlod sjelden, naar de traf sammen, at bede ham om 
at meddele sig de væsentligste videnskabelige Resultater 
af hans Udenlandsrejse. Naar saa ” formulerede en eller 
anden Sætning som vundet Udbytte, forstod K. altid, 
enten at vise ham, at det var noget meget Gammelt, 
eller ved at gøre smaa Spørgsmaal om ,,Noget, der ikke 
var ham ganske klart" i. det Fremsatte, at bringe den 
stakkels Licentiat, der kun var lidet begavet som Tænker, 
ind i en saadan Konfusion, at- han hverken vidste ud 
eller ind. Naar K. saa havde faaet ham paa det Punkt, 
kom han pludselig i Tanker om, at han havde meget 
travlt og nødvendigvis skulde et eller andet Sted hen. 
Saa lod han Licentiaten staa midt i Konfusionen til stor 
Moro for de Andre. — I Enten-Eller hos K. skildres 
denne Metode, netop anvendt paa en Licentiat. Mon 
han ikke skulde have havt sit Berlinske Bekendtskab i 
Erindring då han skrev hine Sider? 


10. 


Ikke længe efter K.'s Hjemkomst talte han engang 
med mig om mine Studier. Jeg fortalte ham hvad jeg | 
påa den Tid læste af græske Forfattere og berørte den 
Interesse, der mere og mere vaagnede hos mig for den 
græske Poesi og Filosofi. Han opmuntrede mig til at 
fortsætte disse Studier og talte med Varme om Betyd- 
ningen af det Græske for vor Tid. Han brugte det Ud- 
tryk: ,Grækenland burde bestandig have en Repræsen- 
tant hos vor Tid, ligesom den ene Magt har en Repræ- 
sentant hos den anden til at gøre sine Interesser gæl- 

dende.” — K. havde selv gode Kundskaber i Græsk og 
havde læst ikke Lidet. Hvor fint han opfattede den 
græske Aand, bære hans Skrifter Vidnesbyrd om. 


11. 


I 1842 udkom et lidet pseudonymt Skrift: ,,Johan 
Ludvig Heiberg efter Døden.” Jeg kendte til Skriftet 
før det udkom, og omtalte det engang for S. K.… Han 
var ikke fornøjet med, at Heiberg. blev gjort til Gen- 
stand for en saadan Spøg og udtalte sig. med megen 
Varme om hans Betydning som Æstetiker og navnlig 
som sin Generations Læremester i Æstetik i vort Fædre- 
land"). Senere efterat Enten-Eller var udkommen, og 
Heiberg havde skrevet sin bekendte Anmeldelse af den, 
talte S. K. engang til mig om ham og lagde -sin Mis- 
fornøjelse over H.'s Optræden tydelig for Dagen.. Han 
anerkendte H.'s Betydning som Æstetiker, men akcen- 
tuerede nu ogsaa stærkt hans Begrænsning. ,Jeg vilde 
kunne drage en hel Række af æstetiske Problemer frem, 
om hvilke H. ikke har en Anelse." Han sigtede hermed 
vistnok til de Problemer, der ere komne frem i , Stadier 
paa Livets Vei" og ,,Afsluttende. Efterskriftf. 


12. 


Jeg mødte i de Aar hyppig S. K., naar jeg om Af- 
tenen gik en Spadseretur. I Regelen var Frederiksberg 
Have Maalet for min Vandring. Saalangt gik ogsaa K., 
men kun. til Indgangen af Haven, hvor de smaa Blomster- 
partier ere paa hver Side af den dengang smalle Vej, 
der fører fra Porten til den første frie Plads. Han ind- 
aandede der i nogle Øjeblikke Duften af Blomsterne, og 


+) K. stillede H. over alle de samtidige Æstetikere i Tyskland 
(NB. Vischer var dengang endnu ikke optraadt uden med 
mindre Ting.) 

tog saa Erindringen om dette ,,Øjeblikf" med sig. Saa- 
ledes holdt han af at afslutte og begrænse: hans Van- 
dring havde et bestemt Maal, men dette Maal blev ligesom 
kun berørt; der blev ikke dvælet ved det og der toges 
ligesom kun et Nydelsens Motiv, der kunde ideelt be- 
arbejdes. 

"Til en af disse Aftenvandringer knytter sig en lille 
komisk Erindring. Da vi gik tilbage fra Haven til Alleen 
og skulde gaa imellem de Afvisere, der staa ved Enden 
af Vejen imellem Træerne, der er bestemt for Fodgængere, 
vare Afviserne nylig malede. K. lagde ikke Mærke dertil, 
men støttede Haanden paa dem, idet han gik imellem 
dem. Han mærkede saa, at hans Haand var fuld af 
Maling, og gjorde nu, medens han fortsatte sin Samtale, 
en Række af uheldige Forsøg paa, med den uundværlige 
Stok under Årmen, at vaske Malingen af ved at gnide 
de af Duggen fugtige nedhængende Blade af Træerne 
mellem Hænderne. Hans Anstrængelser fremkaldte mangt 
et Smil påa de Forbigaaendes Ansigter. 


13. 


Paa den Tid saa” jeg ogsaa af og til S.K. til Hest. 
Han havde lært at ride for at kunne tåge sig denne 
Motion og for at kunne gøre Smaature uafhængig af 
Kuske o. desl. Han gjorde ingen synderlig god Figur 
paa Hesten. Man saa” paa hans Holdning, at han ikke 
tiltroede sig nogen stor Evne til at styre den, hvis den 
"skulde faa isinde at gøre sig rebelsk. Han sad stiv paa 
Hesten, og man fik Indtrykket af, at han stadig mindedes 
Ridelærerens Instrukser. Nogen videre Frihed til paa 
Hesteryggen at forfølge sine Tanker og sine Fantasier 
kan han neppe have havt. Han opgav ogsaa snart denne 
Idræt og kørte saa hellere, naar han vilde besøge sine 
Yndlingssteder i Skovene i Københavns Omegn. I de 
Aar, da hans Forfattervirksomhed var intensivest, vare 
disse Ture et af de Midler, han anvendte for at holde 

sig frisk, og for at bringe sig i den Stemning, Produk- 
tionen udfordrede. 


14. 


Et enkelt Udtryk af K. fra hin Tid anfører jeg som 
karakteristisk. Han havde en Tjener, der var meget 
paalidelig og til hvem K. betroede Udførelsen af alle- 
slags praktiske Ting. ” Naar han saaledes skulde flytte, 
kørte han om Morgenen ud og om Åftenen drog han 
hjem i sin nye Lejlighed, hvor Alt stod i fuldkommen 
Orden — selv Biblioteket var ordnet — ved Tjenerens 
Hjælp. Om denne Tjener sagde K. engang, da han havde 
omtalt hans praktiske Talent: ,,han er i Virkeligheden 
mit Legeme.” 


15. 


I den første Tid efter at Enten-Eller var udkommen, 
havde jeg hyppige Samtaler med ham om Bogen. Jeg 
havde straks ved Gennemlæsningen af Aroyduoro genkendt 
den anonyme Forfatter, jeg havde straks fundet Ord, der 
vare faldne i tidligere Samtaler med K. Jeg forsøgte 
naturligvis aldrig, i mine Samtaler med K. at faa ham 
til at udtale sig som Forfatter; men hvor Noget var 
mig dunkelt, talte jeg med ham derom som med den 
Ældre, der havde den rigere Indsigt. Saaledes fik jeg 
mangen en nærmere Udvikling og han udtalte sig med 
en Uforbeholdenhed om Bogen, som han neppe vilde 
have vist, hvis jeg havde været indiskret. Et Punkt, 
ved hvilket han flere Gange dvælede, var det poetiske 
Element i lste Del. Han udviklede en Dag med meget 
Liv, hvorledes der paa mange Steder var givet Motivet 
til et Digt, men et Motiv, der vist med Forsæt ikke var 
udført. Saaledes fremhævede han som Eksempel Skil- 
dringen af Kvindens Skønhed og sagde: i hver af disse 
Sætninger: den lille Haand, den nydelige Fod, 0. s. v. 
ligger der et Motiv til en Sonet.” — Han antydede af 


al 

og til ligesom Forlængelseslinjerne af de Problemer, 
Enten-Eller behandlede; men flere af hans Antydninger 
bleve mig først ret forstaaelige, da de efterfølgende Skrifter 
udkom. — Han var ikke uimodtagelig for anerkendende 
Ytringer om Bogens Betydning. Jeg ytrede en Dag, at 
ingen Bog, siden jeg for første Gang læste Hegels Logik, 
havde sat mine Tanker i Bevægelse saaledes som Enten- 
Eller. Denne Ytring tiltalte ham øjensynlig. Vi stode 
netop ved Døren til hans Bolig (paa Nørregade) og vare 
ifærd med at gaa hver til Sit; han gav mig, da vi skiltes 
ad, venligt Haanden med det Smil, jeg kendte saa godt. 
16. 

Da jeg havde udgivet mit Skrift mod Martensen, 
(,Nogle Bemærkninger om Daaben") talte K. med mig 
derom. Han var utilfreds med en Anmeldelse i Berlingske 
Avis, der havde forsøgt at anslaa en overlegen Tone, 
og ved en tiltagen Myndighed ligesom vilde trykke den 
unge Forfatter ned. Jeg sagde ham, at jeg egentlig kun 
havde moret mig over Anmeldelsen, da dens forcerede 
Kristelighed fik et lidt komisk Anstrøg, naar man huskede 
påa, at den anonyme Årtikel stod i et Blad, der redige- 
redes af en Jøde. — I mit lille Skrift fremhævede K. 
en enkelt Ytring, som han vilde have ønsketudeladt; det var, 
tror jeg, hvor jeg med nogen Spot over Martensens Forsøg 
paa at hævde det nyfødte Barns Frihed, siger, at den 
eneste Frihedsakt, der hos det nyfødte Barn kan være 


"Tale om ved Daaben, ér den, at Barnet skriger, naar 


b- 


det overøses med Vand. Denne Ytring, mente K., saa 
kaad ud, og kunde let blive benyttet af Vrangvillige. 


lyve 
Ludvig Feuerbach omtalte K. hyppigere i vore Sam- 
taler. Det er efter mundtlige Ytringer af ham, at jeg. 
i Problemet om Tro og Viden (S. 125) har sagt at der 
ingen Tvivl kan være om, at det er til ham, K. har 

sigtet ved et.der anført Citat. Han anerkendte hos 
Feuerbach den Klarhed og Skarphed, med hvilken han, 
netop som Forarget, havde opfattet Kristendommen; men 
han fremhævede engang i en Samtale, at han af Feuer- 
bachs Naturbegejstring, særlig af den Patos, med. hvilken 
han i Wesen des Chr. taler om Vandets styrkende Kraft, 
ogsaa i aandelig Henseende, havde faaet Indtrykket af 
ikke blot en stærk Sanselighed hos F., men ogsaa af en 
Svækkethed ved Sanselighed.. Han føjede til: dette er 
en Mening, jeg naturligvis aldrig vil udtale paa Tryk; 
men jeg har ikke kunnet afværge dette Indtryk, og der 
er Noget i Feuerbachs ejendommelige lidenskabelige 
Patos, og i hans Antipati mod Kristendommen, der 
bliver mig tydeligere ved denne Gisning.” — Denne 
Ytring om F. bragte ham til at tale om Figurer fra 
Oldtiden, hos hvem en raffineret Sanselighed traadte 
frem. Saaledes gav han et med megen Fantasi udført 
Billede af Mæcenas, hvorledes han, der ,, vistnok havde 
udtømt alle Roms Nydelserf, i sin Søvnløshed søgte Be- 
døvelse ved Springvandets sagte Plasken i hans Sove- 
kammer og ved svage Toner af fjærn Musik. Saadanne 
Billeder kunde han udmale fint; det var dog ikke den 
digteriske Skildring, men den psykologiske Analyse, eller 
rettere Dissektion, der interesserede ham. 


18. 


Paa en længere Spadseretur i. de Aar fik jeg engang 
Lejlighed til at iagttage, med hvilket Udtryk og hvilken 
Kraft K. kunde fremsige Stykker af et Digterværk. Han 
talte om Aladdin, om den geniale Dristighed i at ønske, 
der betegner ham, om Modsætningen mellem denne 
Geniets kække Tillid og Refleksionens forsigtige Bereg- 
ning. Han citerede nu Aladdins Ord til Aanden, hvor 
han byder ham, til Brudenatten at bygge det herlige 
Palads. Vi gik netop udenfor Charlottenborg. K. standsede, 
da han fremsagde disse Linier, som -han ledsagede med 

en let Gestus med Årmen. Der kom Farve i hans Kinder, 
og hans Blik blev lyst og varmt, og hans Stemme var, 
skøndt dæmpet, som en Herskers, der véd, at han har 
Magten til at byde. 


£9, 


Engang talte vi om Hegels Fremstilling af Filosofiens 
Historie. K. fremhævede det paa mange Punkter Sub- 
jektive i Opfattelse, og sagde: ,,egentlig mangle Genier 
altid Evnen til en objektiv Opfattelse af Andres Tanker; 
de finde overalt deres egne.” — Ikke længe efter kom 
han i en Samtale med mig til at sige om sig selv: ,,Jeg 
har aldrig havt denne Evne til at opfatte Andre objek- 
tivt.”. — Han erindrede i det Øjeblik neppe Ytringen i 
vor tidligere Samtale; jeg mindedes den, og smilte ved 
mig selv, idet jeg uddrog Konklusionen af hans Ytring 
om sig selv. 


RO. 


Om Mag. Adler fortalte K. mig paa den Tid, da 
Adlers Sindsforvirring begyndte, et Par kuriøse Træk. 
Adler kom en Dag til K. med et Skrift, han havde ud- 
givet og talte længere med ham om begges, religiøse 
Forfattervirksomhed. Adler lod K. forstaa, at han be- 
tragtede ham som en Slags Johannes den Døber, i For- 
hold til sig selv, der, som den, der havde modtaget en 
direkte Aabenbaring, var den egentlige Messias. Jeg mindes 
"endnu, det Smil, med hvilket K. fortalte mig,. at han 
havde svaret Adler, at han var fuldkommen tilfreds. med 
den Stilling, Adler anviste ham: han fandt, at dét var 
en meget respektabel Funktion at være en Johannes den 
Døber og aspirerede ikke til at være Messias. Under 
samme Besøg oplæste Adler en større Del af sit Skrift 
for K. Noget deraf med sin sædvanlige Stemme, Andet 
med en ejendommelig hviskende. K. tillod sig en Be- 
mærkning om, at han ikke kunde finde nogen ny ÅAaben- 

baring i Adlers 8krift, hvorpaa Adler sagde til ham: 
»Saa vil jeg igen komme til Dig i Aften og læse hele 
Skriftet for Dig med denne Stemme (den hviskende), 
saa skal Du se, at det vil gaa op for Dig." K. morede 
sig, da han fortalte mig Historien, meget over denne 
Formening af Adler, at Variationen af Stemmen skulde 
gøre Skriftet betydeligere. — Af Adler hørte jeg engang 
en Ytring om Kierkegaard i mit første Studenteraar. 
Han omtalte K.'s aandrige Konversation, men fremsatte 
den Mening, at K. undertiden forberedte sig paa sine 
Samtaler. 


21. 


K. havde som Yngre, og maaske endnu efter sin 
Disputats, tænkt paa Muligheden af en Virksomhed ved 
Universitetet. Denne Tanke traadte imidlertid snart til- 
bage. Engang fortalte han mig, at Sibbern havde op- 
fordret ham til at søge en Ansættelse som filosofisk 
Docent. K. havde svaret, af han saa ialfald maatte be- 
tinge sig et Par Aars Forberedelsestid. ,,Ih! hvor kan 
De tro, at man vil ansætte Dem paa de Vilkaar?”f sagde 
saa Sibbern. ,Ja, jeg kunde jo ogsaa”, replicerede KK 
»gøre som Rasmus Nielsen, og lade mig ansætte uden 
at være forberedt.” — Sibbern blev gnaven og sagde: 
»De skal nu ogsaa altid saaledes hakke paa Nielsen !— 
Det var kort Tid efter, at Nielsen var bleven ansat ved 
Universitetet.;—38 ET byilbyrge er drer Sen EKS 

VP 


K. har i forskellige af sine Skrifter udtalt sig om 
Korsarens Angreb paa ham. Han har der væsentlig 
set Sagen fra et etisk Synspunkt, og, med Hensyn til 
den Betydning, Korsarangrebene havde for den alminde- 
lige Bevidsthed, har han vistnok i høj Grad overvurderet 

den. K. havde ikke, i Forhold til et givet Fænomen, en 
Virkelighedssans, om jeg maa bruge dette Udtryk, der 
kunde danne Modvægten mod hans saa -enormt udviklede 
Refleksion. Han kunde ligesom reflektere en Bagatel 
op til at blive af verdenshistorisk Betydning. Saaledes 
gik det ham vistnok med Korsaren. — Til mig har hån 
i en Samtale omtalt hele Korsarens Retning og bedømt 
dens Vittighedsmageri fra et rent æstetisk Synspunkt. 
Hans væsentlige Anke mod den var, at den ødelagde 
Publikums Sans for det Komiske i dets Idealitet ved 
altid at knytte Latteren til bestemte kendte Personer, 
der nu engang vare slaaede fast for dens Læsere som 
komiske Figurer, saa at Læseren lo af hvad' der sagdes, 
ikke fordi det virkelig indeholdt et komisk Gehalt, men 
fordi det, uden at være virkelig komisk, sagdes om Per- 
soner, som man nu engang var enig om at finde komiske 
og at le af. 


23. 


Noget Lignende, der hændte K. ved Korsarens Angreb, 
hændte ham ogsaa med ,,Søren Kirk" i Hostrups ,,Gen- 
boerne”. I sine efterladte Dagbøger har K. hyppigere 
berørt det, at Hostrup har bragt ham paa Scenen, og 
han har gjort det paa en Maade, der vidner om, at han 
har følt sig afficeret derved. Jeg spillede, ved Stykkets 
første Opførelse, denne Rolle, og jeg mindes, dengang 
at have talt med K. derom uden at kunne mærke, at 
han lagde nogen Betydning deri; men efterhaanden har 
han vistnok reflekteret sig ind. i en anden Stemning. 
Hostrup har i den lille Rolle taget Motiver fra S. K.'s 
Skrifter, men han har ved Rollen øjensynlig nærmest 
tænkt paa den Art Dialektik, der i de Åar grasserede 
blandt de unge Studerende, efterat ..... havde givet 
Impulsen til en meget overfladisk Beskæftigelse med Filo- 
sofien. I denne Art af Dialektik var K. i sine yngre 
Aar Mester — naar han vilde være det. — Min Samtale 

23 

med K. om. Rollen fandt Sted da jeg en Aften gik til. 
en Prøve paa Hofteatret. Paa Højbroplads. mødte. jeg 
K.,, der standsede mig og spurgte, hvor jeg skulde hen. 
Jeg. sagle ham, at jeg skulde til: Prøven. paa Hostrups 
Stykke. ,Ja, De skal jo spille mig!f sagde saa K. Jeg 
svarede, ham, at jeg just ikke kom til at spille ham, 
men en Dialektiker af vor hjemlige Art. Vi skiltes saa 
"ad uden at jeg sporede, at K. ikke. kunde lide, at jeg 
havde paataget mig den lille Rolle. I ethvert, Tilfælde 
maatte han: ogsaa. kende mit Forhold. til. sig tilstrække= 
ligt til at vide, at jeg ikke kunde falde paa, ved at 
kopiere ham at bringe ham under en. komisk Belysning: 
Dertil. havde jeg for megen Hengivenhed før ham, og — 
dertil var jeg meget for daarlig Skuespiller. 


VÆR 


I Begyndelsen af Fyrretyverne gjorde K. en Rejse 
over til Vestkysten af Jylland, til hans Faders Fødeegn. 
Han fortalte mig et lille karakteristisk Træk fra denne 
Rejse. Han var i sin Fødeby, for hvilken. hans afdøde 
Fader havde stiftet et større Legat til en Skole, bleven 
modtagen med stor Ærbødighed og især havde Skøle- . 
læreren paa Embedsvegne været stærkt i Aktivitet. ,,Jeg 
var virkelig bange for, at man skulde rejse Æresporte 
for mig”,. sagde han. Da han skulde rejse, kørte han 
forbi Skolen. Der stod Skolelæreren opstillet med. alle 
Skolebørnene, der skulde. afsynge en af Læreren forfattet 
Sang til S. K.s Ære. Læreren, der skulde lede Sangen, 
stod med en Afskrift i Haanden og vilde netop. give Tegn 
til at begynde da K.'s Vogn holdt ved Sidem af ham. 
S. K. bøjede sig, med sit venligste Smil ned imod Skøle- 
læreren, tog Afskriften ud af Haanden paa ham, som for 
at læse den igennem, og gav med. det Samme Kusken 
et Vink om at køre til. Derved gik hele Arrangementet 
i Stykker. Degnen, der ikke kunde. sit Digt udenad, 
kunde ikke sætte Sangen i Gang, Børnene stode tavse 

og forbavsede, og S. K. rullede hen ad Landevejen, nik- 
kende og hilsende, og i sit Hjerte morende sig over 
Skolelærerens Skuffelse. 


20. 


Den Dag, da Licentiat Hagen (senere teologisk Pro- 
fessor) havde disputeret, talte jeg med K. om hans Dis- 
putats (,,0Qm Ægteskabet"), mod hvilken jeg havde oppo- 
neret. K. var kun lidet tilfreds med den; han fandt hele 
Behandlingen overfladisk, og han hentydede til, hvad der 
gives til en fyldigere Opfattelse af Pseudonymerne. Ogsaa 
ved denne Lejlighed fremhævede han Tyskernes grundigere 
Behandling af saadanne Opgaver, og sagde med Hensyn 
til Hagens Afhandling: ,man skulde dog sørge for, at 
vi kunne tage os lidt anstændigt ud, naar saadanne Bøger 
blive læste af Tyskerne.” 


26. 


Medens jeg i Sommeren 1846 opholdt mig i Berlin 
kom S. K. dertil. Det var en af de smaa Rejser, han 
undertiden gjorde naar han ret vilde arbejde intensivt, 
og søgte forandrede Omgivelser for at sætte sig i Stem- 
ning. Jeg traf ham ganske uventet paa Restavrationen, 
hvor jeg spiste, og hvorhen han nærmest var gaaet for 
at se Landsmænd, da denne Restavration under hans 
første Ophold i Berlin var de Danskes Samlingssted. 
Som Restavration satte han ikke megen Pris paa den; 
. den begrænsede sig, ytrede han, til ,,det laveste Begreb 
af Afforingf, Han kom mig imøde med megen Venlighed, 
indbød mig til at spise sammen med sig den næste Dag 
påa Hotellet og gjorde lange Spadsereture med mig i 
det Par Dage, han blev i Berlin. Jeg var meget optagen 
af alt det Nye, jeg i Berlin kom i Berøring med og var 
utrættelig aktiv. K. morede sig over denne Aktivitet, 
der ogsaa strakte sig til, at jeg besøgte Møderne i en 
demokratisk Arbejderforening. Vi talte meget sammen. 

om de Berlinske Forhold, om Forholdene hjemme, om 
min Disputats, m. m. Paa vore Spadsereture lagde jeg 
Mærke til, at der var enkelte Punkter, som K. havde 
faaet en Forkærlighed. for, og som han gerne opsøgte. 
Saaledes var der i Thiergarten et smukt Parti med en 
Park omgiven af Blomsteranlæg. Den blev ham Maalet 
for hans Spadseretur ligesom Blomsterpartierne ved Ind- 
gangen til Frederiksberg Have havde været det i Køben- 
havn. Maaske vakte den Erindringer hos ham om denne 
og hvad der knyttede sig til den. — Ved at besøge ham 
i Hotellet lagde jeg Mærke til, med hvilken sindrig Be- 
regning Ålt i hans Værelse var indrettet til at kunne 
arbejde i Stemning. Belysningen, Forbindelsen mellem 
Værelserne, Ordningen af Møblerne, Ålt var ordnet efter 
en bestemt Plan. K. stillede meget store Fordringer til 
Betjeningen, men var ogsaa meget. gavmild med sine 
Douceurer. Vor lille Diner til 2 Personer serveredes i hans 
Værelse. Vi drak en Vin, han havde Forkærlighed for 
paa Grund af Navnet: Liebfrauenmilch. Dette Navn havde 
givet ham Indtrykket af noget Mildt og Let, og han drak 
Vinen i god Tro til dette Indtryk uden at mærke, at 
det netop er en af de hedere Rhinskvine. — Det var 
mig velgørende at træffe sammen med K. paa det frem- 
mede Sted. Han bestyrkede mig i, hvad jeg dengang 
atter begyndte at tænke paa, at vende tilbage til Dan- 
mark og der forsøge paa at bryde mig en Bane. — Fra 
Berlin sendte jeg engang til K., hvem Berlinernes Ue- 
berschwånglichkeit altid morede, gennem vor Kusine, 
Fru T. et Avertissement, jeg havde fundet i en Berliner 
Adresseavis. Det lød, under Overskriften: Anfrage, saa- 
ledes: ,,Sollte es nicht zweckmåssig sein das auch die 
Klempner sich assoziirten, um mit dem Zeitgeiste Schritt 
zu halten?f — Det morede Kierkegaard, der genkendte 
sine Pappenheimere. 

27. 

Efter at jeg var kommen hjem fra min første italienske 
Rejse (i Slutningen af 1847) kom K. engang hen til mig, 
da jeg paa Østergade stod og betragtede nogle Gibs- 
afstøbninger af Antiker, der stode i Vinduet hos Gibseren 
Barsugli. Han ytrede, da vi kom til at tale om Billed- 
huggerkunsten, at han egentlig ikke havde havt Øje for 
den, men at' den nu begyndte at tiltrække ham ved 
sin Ro. Jeg tror overhovedet ikke, at K.'s Interesse og 
Sans for den bildende Kunst var stærkt udviklet; hans 
Interesse for det Skønne søgte aldeles overvejende sin 
Næring i Poesien. 


BE 


Kort efter at Oprøret var udbrudt i 1848, talte jeg 
med K. om den Plan, jeg dengang havde, at gaa med. 
som Frivillig. Jeg fremhævede, foruden den.almindelige 
Bevæggrund, der laa i Forholdene, det, at jeg personlig 
trængte til at gøre Erfaring, .… navnlig Selverfaring. K. 
gik ind derpaa, at denne Virkelighedens Lærevej for 
Mange var nødvendig, men antydede, at han gennem 
Fantasien og Refleksionen ideelt optog et endnu rigere 
Indhold. Det forholdt sig ogsaa øjensynligt saaledes, at 
han kunde nøjes med et Motiv fra Virkeligheden, som 
hans Refleksion og hans Fantasi forarbejdede, idet de 
lededes af den Erfaring, han havde samlet gennem sit 
eget Sjælelivs uophørlige Arbejden. 


20; 


Nogle Åar senere talte jeg med K. om et lignende 
Æmne. Jeg følte mig dengang utilfreds ved det, ikke 
at have en bestemt Virksomhed, og de bestemte Pligter, 
der følge med en saadan; den fuldstændige Frihed, jeg 
nød i mit privatiserende Studieliv, begyndte at blive mig 
til Byrde. Jeg udtalte det i en Samtale til K. og sagde: 
»Jeg savner i den Grad en bestemt praktisk Virksomhed, 

at jeg, naar ingen anden findes, kunde fristes til at ned- 
sætte mig som Værtshusholder.f — K. smilede og sagde: 
»sSaa skal De faa min Søgning.” Han fortalte mig i den 
Anledning, hvorledes han nogle Aar tidligere havde faaet 
et Besøg af en tysk Lærd, der rimeligvis af En eller 
Anden var sendt hen til ham for at se paa ham som en 
af vore Mærkværdigheder.. Han havde modtaget Tyskeren 
meget høfligt, men forsikret ham om, at der maatte være 
en Misforstaaelse Skyld. i Besøget. ,,Min Broder, Dok- 
toren,” havde han sagt, ,,er en overordentlig lærd Mand, 
som det vist vilde interessere Dem at lære at kende, 
men jeg er Ølhandler." 


30. 


Dr. P.K. holdt engang, jeg husker ikke nøje Tiden, 
men det maa have været i Halvtredserne, under et til- 
fældigt Ophold hernede, en Række Forelæsninger paa 
Universitetet. De holdtes i Solennitetssalen for et talrigt 
og meget blandet Avditorium. Søren K. forholdt sig 
temmelig ironisk til disse Forelæsninger og det var med 
en vis Malice at han fortalte mig et Brudstykke af en 
Samtale, han en Aften havde hørt udenfor Universitetet 
ligesom Forelæsningen begyndte. Der kom en Mængde 
Herrer og endnu flere Damer strømmende op ad Universitets- 
trappen. Kusken paa en Vogn, der holdt udenfor blev 
tiltalt af en forbigaaende Karl med Spørgsmaalet om, 
hvad alle disse Folk skulde derinde? ,,Aa! de skal vel 
til Dans!f svarede Kusken til stor Henrykkelse for S.K. 
Forelæsningerne vare paa Doktorens Maner, temmelig 
forceret aandrige, og i profatisk-apokalyptisk Stil. Jeg 
kunde fortælle S. K. en Anekdote, Forelæsningerne ved- 
kommende, om vor gamle Onkel paa Købmagergade. 
Han hørte regelmæssig Forelæsningerne, skønt de laa 
meget over hans Horisont og skønt han var stærkt 
tunghør. Han følte sig i høj Grad stolt over at se sin 
»Fætters Søn påa Gammeltorv" læse for saa talrig en 

Skare. En Aften, da han var kommen hjem fra Fore- 
læsningerne, gik han op og ned ad Gulvet i sin Stue, 
uafbrudt gentagende: ,,nej! det er dog en mageløs Mand, 
den Peter Kierkegaard! saaledes som han kan tale, saa- 
ledes som han kan tale.” Hans Datter tillod sig det 
Spørgsmaal: ,,Kunde Du nu nok følge hans Foredrag? 
kunde Du rigtig høre hvad han sagde?" — ,Ikke en 
Ord! ikke en Ord!" sagde den gamle Jyde troskyldig, 
men hans Begejstring over den mageløse Taler var lige stor. 


31. 


En kuriøs Situation med denne gamle Onkel fortalte 
S. K. mig engang. Den gamle Onkel havde en Passion 
for at gøre Vers, lige gyselige med Hensyn til Indhold 
og Form. En Dag kom han op til S. K. og efter en 
lille Indledning kom han frem med en Bunke af sine 
Vers, som han bad Nevew'en at læse højt. De fik saa 
Plads ved Siden af hinanden i Sofaen. Den Gamle sad, 
lænet tilbage, og satte sine Briller paa for at kunne 
følge med: under Oplæsningen, nærmest vistnok for at 
passe paa, at Intet blev sprunget over. Søren K. sad, 
noget forover bøjet, med Papirerne, og valgte vistnok 
denne Stilling for at den Gamle ikke skulde iagttage et. 
forræderisk Smil paa hans Ansigt. Han læste Digtene 
op fra Ende til anden med hævet Stemme og med stor 
Pathos. Den Gamle var aldeles henrykt, Taarerne løb 
" ham ned ad. Kinderne af Rørelse over de skønne Vers, 
” og han forlod S. K. med de varmeste Taksigelser. — 
Gamle OQnkels Vers har jeg ofte hørt; de vare aldeles 
mærkværdige, og havde navnlig den vidunderlige Egenskab, 
med meget smaa Variationer at kunne bruges, eller ial- 
fald at blive brugte, ved de mest heterogene Anledninger. 
Saaledes havde den Gamle engang, i Anledning af en 
Datterdatters Forlovelse forfattet et Vers. Det blev saa 
ikke blot benyttet ved en anden Forlovelse, hvor de Paa- 
gældendes personlige Forhold dog vare meget forskelligt; . 

men det skulde ogsaa med en ganske ubetydelig Tillæmp- 
ning, have været benyttet i Anledning af min Ansættelse 
ved Universitetet. At det ikke blev det, hidrørte kun 
fra, at den Gamle ikke havde faaet det omordnet den 
Aften, Udnævnelsen, lidt tidligere end vi havde ventet, 
meddeltes af Berlingske, og vi netop var til Selskab hos 
den Gamle. — Undertiden bleve Versene sungne af Sel- 
skabet hos ham efter hans indstændige Anmodning. Der 
valgtes saa en Melodi, der ved en Prokrustesmetode 
nogenlunde kunde anvendes paa dem; men det var grund- 
komisk at høre, hvorledes snart et stort Antal Stavelser 
maatte ligesom tages i en Mundfuld, snart en enkelt 
Stavelse trækkes ud efter den Holbergske Forskrift. 
Men for den Gamles Ører klang det altid som de dej- 
ligste Harmonier, hans Ansigt straalede af Henrykkelse 
derover. | 


3. 

Gamle Kierkegaard brugte undertiden i Tale og i 
Skrift, dog især i Skrift, besynderlige Ordstillinger. Saa- 
ledes plejede han, naar han i Brevene til sin Fødeby 
omtalte S. K. og hans Broder, altid at skrive: ,min 
Fætters afdøde Søn Peter K., eller: min Fætters afdøde 
Bøn S. K.” (i Stedet for: min afdøde Fætters Søn). Det 
tog sig især komisk ud i én Sammenhæng: da han med- 
delte, at hans Fætters afdøde Søn, Peter Kierkegaard, 
havde taget sig en ny Kone. Jeg fortalte engang S. K. 
om denne Udtryksmaade hos Onkelen. Den morede ham, 
men for sit eget Vedkommende lagde han en for den 
Gamle ubevidst Betydning (den Gamle var jo som Digter 
inspireret!) ned deri: at han i Virkeligheden var en Af- 
død. — Han kom ved samme Lejlighed til at tale om 
Onkelens høje Alder. Jeg sagde, at i en vis Forstand 
kunde man ikke kalde ham gammel, naar man nemlig 
maalte Livets Længde efter dets Indhold; da den Gamle 
i Virkeligheden kun ,levede”" den mindste Del af den 

Tid han eksisterede, men mest blot vegeterede og sov. 
Jeg føjede spøgende til, at egentlig var S. K. den ældste 
Mand, jeg havde kendt. Han smilede og gjorde ingen 
Indvending mod denne Regnemaade. 


33. 


Engang fortalte K. mig — det falder mig ind ved 
at omtale hans Alder —, at han som ung i mange Åar 
havde gaaet i den faste Overbevisning, at han skulde 
dø naar han blev 33 Aar gammel. (Var det Jesu Alder, 
der ogsaa skulde -være Norm for Jesu Efterfølger?) — 
Denne Tro var saa fast hos ham, at han, da han pas- 
serede denne Alder, endog lod se efter i Kirkebogen for 
at forvisse sig om, at den virkelig var overskreden; saa 
vanskeligt var det for ham at tro dette. 


34, 

Da jeg første Gang holdt Forelæsninger ved Univer- 
sitetet, i Vinterhalvaaret 1849—50, talte S. K. hyppigere 
med mig derom, om Forelæsningernes Genstand (den 
græske Filosofi) og om Planen for Behandlingen. Han 
sagde mig, at han engang vilde komme hen og høre 
dem, men at han ikke vilde angive nogen bestemt Time. 
Han kom dog ikke, men ved dén bestandige Udsigt til, 
mulig at skulle have ham til Tilhører, gav han mig Im- 
puls til en omhyggelig Behandling af min Genstand, og 
jeg tror nok, at det er det, han har tilsigtet. Han har 
- ogsaa vidst, at jeg let, naar han virkelig var tilstede, 
vilde føle mig generet ved hans Nærværelse, og det kan 
have været ham en Grund til at udeblive. 


3D. 


I Anledning af mine Forelæsninger talte han engang 
med mig om den aristoteleske Metafysiks Bestemmelse 
af Dyden som uscornys. Han havde rigtig indsét, at denne 
Bestemmelse ikke gjaldt Dyden i Almindelighed, men 

kun den etiske Dyd, — Noget, man dengang ingenlunde 
var paa det Rene med. Han fortalte mig, at han i An- 
ledning af dette Punkt og nogle andre i den Nikomachiske 
Etik havde søgt Oplysninger hos Madvig og Sibbern. 
Madvig havde sagt ham, at det var saa længe siden, at 
han havde læst dette Skrift, at han ikke mere havde det 
præsent. ,,0g Madvig er ellers et Jærnf, føjede S. K. 
til." Sibbern derimod havde straks kunnet give ham de 
søgte Oplysninger. S. satte S. K. megen Pris paa, om 
han end ikke var blind for hans Svagheder. Blandt 
disse fremhævede han engang Sibberns fuldstændige 
Mangel paa Ironi, og — i psykologisk Henseende — 
hans Mangel paa Blik for de maskerede Lidenskaber, 
for den Fordobling, ved hvilken den ene Lidenskab 
tager den andens Form. Derved var, efter hans Mening, 
Sibbern tidt blevet skuffet paa en Tid, da mange, navnlig 
Damer, henvendte sig til ham for at konsulere ham som 
en Årt psykologisk Sjælesørger. 


36. 


Poul Møller kom S$. K. hyppig til at tale om, altid 
med den inderligste Hengivenhed. Det var Poul Møllers 
Personlighed, langt mere end hans Skrifter, der havde 
gjort Indtryk paa ham, "og han beklagede, at der snart 
vilde komme en Tid, da man, naar den bevarede Erin- 
dring om hans Personlighed var forsvunden, og Dommen 
om ham kun støttede sig paa hans Skrifter, ikke mere 
vilde kunne forstaa hans Betydning. Han fortalte mig 
engang et morsomt lille Træk af P. Møller. Han skulde 
ex officio opponere ved en Disputats og håvde optegnet 
sine Bemærkninger paa forskellige løse Blade, der våre 
lagte ind i Disputatsen. Hver enkelt Indvending indledte 
han med et ,graviter vituperandum est", men saasnart 
Præses havde givet et Svar paa Indvendingen, sagde han 
meget godmodig: Concedo, og gik over til den næste 
Indvending. Efter en temmelig kort Opposition sluttede. 

han med en levende Beklagelse over, at hans Tid ikke 
tillod ham at fortsætte denne interessante Samtale, og 
idet han saa fjærnede sig og gik forbi S. K., der stod 
blandt Tilhørerne, sagde han halvhøjt til ham: ,,Skal vi 
saa gaa ned til Pleisch?' — det var den Conditor, hvor 
han plejede at søge. — Under Oppositionen var det hændet 
ham, at alle hans løse Papirer påaa én Gang vare faldne 
ud af Bogen og flagrede omkring paa Gulvet, og det 
havde ikke lidet bidraget til at forhøje Åvditoriets Stem- 
ning at se den store Skikkelse kravle omkring for at 
opsamle de spredte Blade. 


34k 


En Mand, med hvem jeg i de Åar jævnlig saa' K. 
spadsere, var Professor Kolderup-Rosenvinge. Det var 
nærmest en fælles Interesse for det Æstetiske, der bragte 
dem i Berøring. K.-R. var en dannet Mand, der beskæf- 
tigede sig med de sydevropæiske Literaturer og havde 
oversat et Stykke af Calderon. Forresten var han' den- 
gang allerede temmelig sløvet og i mange Henseender 
yderlig bornert. Da jeg engang for S. K. udtrykte min 
Forundring over, at han kunde finde Interesse i at tale 
med Rosenvinge, fremhævede han hans almindelige Dan- 
nelse. Han satte overhovedet megen Pris paa Folk af 
den ældre Generation, der havde bevaret den ældre Tids 
humane Interesser og den Finhed i Væsen, som en yngre 
"Generation saa meget savnede. | 


Degg 


Afdøde Pastor Spang havde K. en Tid lang (i Åarene 
1844—45?) omgaaedes meget, og havde næsten daglig 
afhentet Spang i: hans Hjem til en længere Aftenvandring. 
(Adskillige interessante Breve til Spang fra S. K. findes 
hos Spangs Datter, Fru Rump). Efter at Spang var død, 
fortalte K. mig engang, hvorledes hans Enke havde været 
overvældet af Sorg, og hvorledes han havde ved sin 

Samtale bidraget til, atter at bringe hendes Sind i Lige- 
vægt. Han brugte ved den Lejlighed det Udtryk: ,Jeg 
véd, hvorledes man skal sørge, og hvorledes man skal 
trøste i Sorgen." Og tilvisse: han forstod det som Faa. 
Han trøstede, ikke ved at tildække Sorgen, men ved 
først at bringe den ret til Bevidsthed, at klare den helt 
ud, og saa at minde om at det var en Pligt at sørge, 
men netop derfor ogsaa en Pligt, ikke at lade sig knuge 
ned af Sorgen, men i Sorgen at bevare Kraften til sin 
Gerning, ja i den at finde Incitamentet til endnu fuld- 
stændigere at gøre denne Gerning. — Jeg har selv i mit 
Forhold til S. K. mere end én Gang gjort den Erfaring, 
hvorledes han forstod at løfte En naar man var nedbøjet, 
trøste naar man sørgede, og det uden at man havde 
nødig at tale om hvad der kuede eller gjorde bedrøvet. 
Saaledes mindes jeg engang i Efteraaret 1850, da jeg, 
fordi jeg ikke i rette Tid havde kunnet finde en Lejlighed, 
en kort Tid maatte bo paa en uhyggelig Gæstgivergaard, 
og under Indtrykket af Omgivelserne de mismodige Tanker 
fik Overhaand, at jeg da en Aften, medens jeg gik for- 
stemt paa Gaden, mødte K., der indledte en Samtale 
med mig. Uden at jeg behøvede at tale et Ord om mig 
selv, saa" han med sit skarpe Blik, at jeg trængte til 
at bringes ud af en kuende Stemning, og han forstod 
ved sin Samtale, uden at den et Øjeblik direkte syntes 
rettet derpaa, saaledes at frigøre mit Sind, at jeg forlod 
ham glad og frejdig, og for lang Tid var befriet for 
Tungsindets Magt. 


39. 


Meget af det som $. K. har udført i sine Skrifter, 
mindes jeg, at han i Samtale med mig har berørt medens 
hans Tanke arbejdede med det, og det fik netop derved, 
at det endnu var i sin Vorden, et Liv og en Tiltrækning 
endnu større end den, det kunde have som fuldt udformet. 
Saaledes mindes jeg, at han engang, medens han fulgtes 

med Christens og mig, udførte det Tema, han saa tidt 
har behandlet i sine opbyggelige Skrifter, at ,,hele Livet 
er Prøvelsens Tid.” Han udførte det i den Form, at 
der for den Troende var et ,,Omsiderf, der syntes at 
være saa nær, at det kunde gribes, men bestandig veg 
tilbage, indtil Livets Slutning endelig førte til at gribe 
det... Først i Døden kunde der siges: ,,Omsider!f — 
Undertiden udtrykte S. K. i sine Samtaler sin Tanke i 
en mere tilspidset, mere paradoks Form end i sine Skrifter. 
Det morede ham at formulere den saaledes, at den dannede 
Modsætningen til et almindelig Vedtaget. I Modsætning 
til Sætningen: Erfaringen gør klog, plejede han saaledes 
at opstille den Teori: ,,Erfaringen gør gal!f og han 
kunde udføre Beviset med megen Lune ved at vise hen 
til alle den konkrete Erfarings utallige Modsigelser. 


40. 


Den forskellige Retning i vort aandelige Liv og vort 
grundforskellige Forhold til det Kristelige kom af og til 
bestemt tilsyne naar vi talte sammen, Engang, vistnok" 
i 1851, spurgte han mig, hvad jeg for Øjeblikket beskæf- 
tigede mig med. Jeg svarede ham, at jeg læste det 
N. T. Det syntes at behage ham, men det behagede 
ham ikke da jeg tilføjede, at jeg nærmest læste det med 
det Maal for Øje, i det Overleverede at finde det primi- 
tivt Kristelige og at følge den sukcessive Udvikling af de 
kristelige dogmatiske Forestillinger. For ham var en 
saadan Undersøgelse noget næsten Forargeligt. Skønt 
han i sine Skrifter saa lidt drager Dogmerne ind og over- 
alt holder sig til det Centrale i Kristendommen, kunde 
han dog ikke stille sig i et saadant Forhold til Skriften, 
at den blev Genstand for en kritisk Undersøgelse. Han 
kunde det ikke, dels.fordi Skriften for ham stod som en 
Enhed, som et Enhedsudtryk for det Kristelige, i hvilket 
han ingen Sondring vilde bringe ind; dels fordi den, ved 

at gøres til Genstand for en videnskabelig Undersøgelse, 
blev Vidensobjekt i Stedet for Trosobjekt. 


4l. 


Min Afvigelse fra S. K. i Forboldet til det Kriste- 
lige skjulte jeg ikke for ham; men vi disputerede ikke 
derom. Der var saa overordentlig Meget, i hvilket vi 
kunde sympatisere, og jeg foretrak at lade mig be- 
lære af ham om Meget, der var mig af stor Betydning, 
for at føre en Diskussion, i hvilken han ved sin Over- 
legenhed let vilde have kunnet overvælde mig, men ikke 
let overbevist mig. Han forholdt sig ogsaa i vore Sam- 
taler væsentlig meddelende til mig, og jeg saa” deri et 
Bevis påa, at han nærede Velvillie imod mig. Han havde 
to Maader at samtale paa: den ene som væsentlig med- 
delende, vækkende, opmuntrende; den anden som spør- 
gende, ironiserende, og gennem sin Dialektik konfunde- 
rende. Den sidste har han aldrig anvendt imod mig. 
En enkelt Gang kunde han, naar jeg blev ivrig, kaste et 
spøgende, drillende Ord ind. -Saaledes talte jeg engang 
meget ivrigt om, at ingen positiv Religion kunde være 
tolerant, netop fordi den, ved sit Krav paa at være. 
aabenbaret Religion maatte gøre Fordring paa at være 
den eneste sande, og derfor maatte sætte de andre som 
usande. Et alment Religiøst, en ,,Religion overhovedet” 
maatte derfor, fra den positive Religions Synspunkt, være 
en Uting. Idet jeg med Ivrighed udviklede dette, kom 
jeg til at gentage Udtrykket: en Religion overhovedet, 
og gjorde den Sætning til min, at en Religion (d. v. s. 
positiv Religion) overhovedet var en Uting. — ,Ja, og 
en Natpotte over Hovedet" sagde K., og dæmpede derved 
min Ivrighed. Det er imidlertid det eneste Drilleri af 
den Art, jeg mindes af ham. — Naar han aldrig prøvede 
paa, direkte at imødegaa mine afvigende Anskuelser, 
kan jeg, efter den hele venlige Deltagelse, han altid viste 
mig, og som jeg taknemmelig erindrer, kun søge Grunden 

til det deri, at han vidste, at jeg ærligt og alvorligt be- 
 skæftigede mig med den Sag, der for ham var den højeste, 
og at jeg var saa fortrolig med hvad han havde skrevet 
derom og med hans hele Tankegang, at jeg havde til- 
strækkelige Præmisser til en Konklusion, og ikke vilde 
blive bragt den nærmere ved en Ånden, men ialfald kun 
ved mig selv. ; 


AR. 


Om den almindelige Virkning af S. K.'s Skrifter 
sagde jeg engang et Ord til ham, der syntes at gøre 
noget Indtryk paa aam. Han omtalte, hvorledes han 
som Forfatter havde havt den ejendommelige Skæbne, 
at udgive det ene Skrift efter det andet uden at frem- 
kalde en egentlig Kritik, angribende eller rosende. Han 
fortalte saa, at hans Skrifter dog fra Begyndelsen af 
havde fundet en Kreds af Læsere, som det syntes en 
fast Kreds, da Antallet af de Eksemplarer, der straks 
afsattes, omtrent var det samme (c. 70 for de Skrifter, 
der fulgte efter Enten-Eller). Jeg udtalte min Over- 
bevisning om, at overmaade Mange læste hans" Skrifter 
med virkelig Alvor, og at vor Presses Tavshed, som jeg 
nærmest forklarede ved Kritikernes Følelse af at Skrifterne 
laa” over .deres Kritiks Kræfter, ingenlunde var et Tegn 
paa, at han stødte paa Ligegyldighed hos et større 
Publikum, paa hvilket jeg netop troede, at han allerede 
dengang indvirkede efter en stor Maalestok.. Men jeg 
føjede til, at Virkningen med Hensyn til Forholdet til 
Kristendommen efter min Mening havde været ligesaa 
meget negativ som positiv. Alle, paa hvem Skrifterne 
i.den ene eller den anden Retning havde havt en Ind- 
virkning, vare vistnok enige om, at Kristendommen kun 
i hans Opfattelse havde en virkelig Ejendommelighed og 
indgød Ærbødighed. Men hans Bestemmelse af Kristen- 
dommen var en saadan, at den netop maatte kunne bort- 

skyde Mange fra den, saaledes som det var Tilfældet med . 
mig, og den maatte kunne det netop ved den Adskillelse, 
den satte mellem Kristendommen og Naturen og det 
konkrete Menneskeliv. — Vi vare, da jeg sagde disse 
Ord til K., netop ifærd med at tage Afsked fra hinanden; 
han blev alvorlig og gav mig tavs Haanden, og skiltes 
fra mig, men med et venligt Udtryk i sit Ansigt. 


43. 


Uforbeholdent udtalte S. K. sig om den Betydning, 
hans Skrifter kunde have for visse bestemte Personer. 
Hans gamle Onkel, Grosserer M. Kierkegaard, havde en 
Søn, et Par Åar yngre end S. K., der var vanfør, lam i 
den hele ene Side, og fuldstændig Krøbling; aandelig 
derimod vel begavet. Han læste med den største Inter- 
esse Fætterens Skrifter, besøgte ham af og til i hans Hjem, 
og hentede sig ved dette Besøg megen aandelig Løftelse. 
Om ham talte jeg engang med S. K. og fortalte ham, 
hvor stort et Indtryk et af hans Arbejder: Skriftetalen 
i ,,Opbyggelige Taler i forskellig Aandf, havde gjort paa 
ham. I'den tales der et Sted om et Menneske, der ved 
sin legemlige Svaghed er forhindret fra at udøve en 
Gerning i det Ydre, og der skildres smukt og opløftende, 
hvorledes: ogsaa et saadant Menneske har den almen- 
menneskelige etiske Opgave ubeskaaren, og hvilken særlig 
Form' Livsopgaven faar. for ham... S. K. sagde: ,Jal 
for ham er denne Bog en Lykke.” Det var det ogsaa 
virkelig. Det havde Magten til at give den haardt 
Prøvede Kraft til at overvinde den Tanke, at hans Til- 
værelse var unyttig og forspildt, og at give ham Bevidst- 
heden om, væsentlig at være lige med de af Naturen 
lykkeligere Udrustede. Netop denne Bevidsthed forstod 
S. K. ogsaa ved sine Samtaler at kalde tillive hos 
ham; derfor gik han saa styrket fra dem. 

4d: 


En Samtale, jeg siden hyppigt har mindedes, havde 
jeg med S. K. en Tid før hans ,,Indøvelse i Kristendom” 
udkom. Vi gik sammen nede ved Søerne -og han op- 
fordrede mig til, ikke for længe at opsætte det, at be- 
gynde en Forfattervirksomhed. Han føjede spøgende til: 
»Nu er der jo en Plads ledig i vor Literatur, nu er jeg 
færdig." Denne Ytring, som jeg dengang gik let hen 
over, kom sildigere levende frem i min Erindring da det 
sidste Afsnit af S.K.'s Forfattervirksomhed laa. afsluttet, 
Da han talte saaledes til mig, har han øjensynlig endnu 
næret det Haab, at kunne undgaa den sidste Kamp med 
det Bestaaende. Var den ikke bleven fremtvungen, havde 
hans Forfattervirksomhed ogsaa været — væsentlig endt, 
afsluttet, da hin Samtale fandt Sted. I Virkeligheden 
våre alle Stadierne, der skulde gennemløbes, dengang 
gennemløbne; hans Skrifter dannede et forunderligt af- 
sluttet Hele. Men det næste Stadium bar endnu en 
Mulighed til en Fordoblmg i sig, og denne Mulighed 
blev til Virkelighed, da der gjordes et Forsøg paa at 
reducere hans Opfattelse af Kristendommen til en ekscen- 
trisk Overdrivelse, at sætte Middelmaadigheden og Aand- 
løsheden som det egentlig Normale. 


45. 


I den samme Samtale kom $. K. til åt fremhæve en 
Side ved sin Forfattervirksomhed, som han omtalte meéd 
" den ham egne Objektivitet: det vår hans Skrifters Be- 
tydning for den danske Prosa. Han sagde: ,,Vor Literatur 
har i dette Aarhundrede fremvist en næsten abnorm 
Rigdom i Poesiens Udvikling; vor Prosaliteratur derimod 
har staaet tilbage; vi savnede en Prosa, der havde det 
Kunstneriskes Præg. Dette Savn har jeg udfyldt, og den 
Betydning ville mine Skrifter ogsaa bevare for vor Lite- 
ratur.”" Heri tror jeg åt han har Ret: hans Prosa er 


Kunst, ikke uden Skygger, men som Helhed det klareste, 
24 

bøjeligste, omfangsrigeste og fyldigste Udtryk for Tanken, 
og ikke mindre for Følelsen og Lidenskaben,; som vor 
Literatur kender. Den- har hyppigt mindet: mig. om 
Plato, den Forfatter, med hvis Prosa jeg nærmest vilde 
sammenligne Kierkegaards, og som vistnok ogsaa har 
givet ham Forbilledet, som han frit har efterdannet. 


46. 


I S. K's Skrifter har han paa flere Steder omtalt 
Grundtvig og Grundtvigianismen, og saagodtsom overalt 
set den fra den komiske Side. Paa lignende Maade ud- 
talte han sig hyppig om den i sine Samtaler. Den skarpe 
" Kontrast, der er imellem hans Opfattelse af det Religiøse 
og den grundtvigske, traadte bestandig frem, og den 
grundtvigske barnagtige Umiddelbarhed fik i denne Kon- 
trast en komisk Belysning. Kun om et Afsnit i Grundt- 
vigs Liv har S. K. engang talt til mig med Interesse og 
Anerkendelse: det var om den Tid, da Gr. optraadte 
mod Clausen. Men hvad der i hans Optræden dengang 
tiltalte K., var øjensynlig: ikke det specifik Grundtvigske, 
allermindst den ,,;mageløse Opdagelse”, der altid forekom 
K. at være en mågeløs Taabelighed og tilmed en ikke 
original Taabelighed, men det, der danner Modsætningen 
til Rationalismen: den religiøse Livsrørelse.  S. K.'s 
Fader, hvis religiøse Retning nærmest var den gamle 
Pietismes.,. sympatiserede med Grundtvig. og Lindberg, 
vistnok. fra .dette Synspunkt, og S. K.'s Sympati havde 


upaatvivlelig: samme Motiv og samme Grænser som' Fa- 
derens. 


47. 

Et lille Træk af S. K. falder mig ind ved -at tænke 
påaa Grundtvig... Grundtvigianismens Patronesse, Enke- 
dronning Caroline Amalie, satte ogsaa megen Pris paa 
9. K., idetmindste før hans. Angreb paa Mynstér. S..K. 
var øjensynlig ikke: ufølsom for en Velvilje,. der vistes 

ham fra en Dronning. En Dag gik jeg med ham paa 
Kærlighedsstien, da han pludselig udbrød: ,,Naa, for 
Fanden! nu slipper jeg ikke.” Jeg saa” forundret paa 
ham. der ellers aldrig brugte Ord, der lignede en Ed, 
" og saa” frem ad Stien, hvor jeg i lang Afstand øjnede en 
rød Lakaj, og foran ham to Damer. Den ene af disse 
var Enkedronningen, der, da vi mødte hende, meget huld- 
salig standsede S. K. og talte med ham. Vi var, da han 
saa” hende, saa langt fra hende, at vi godt kunde være 
vendte om, uden at være blevne bemærkede. At hans 
Udbrud ikke var aldeles oprigtig ment, fik jeg et Indtryk 
af ved dette: ,,naåa, for Fanden!" det lignede ham ikke, 
og det kom noget tvungent, som naar man ved en stærk 
Ytring vil skjule, at man er ret vel tilfreds med at 
Noget skér. S. K.'s gamle, traditionelle Ærbødighed for 
Kongemagten har i hans Forhold til Enkedronningen ikke 
været uden Betydning. 


48. 


Om Biskop Mynster havde jeg, i Foraaret 1852, en 
Samtale med S. K., som jeg siden hyppigt maatte tænke 
paa, da K. optraadte imod ham. Jeg gik en Eftermiddag 
paa Volden, påa den Spadseresti, der er oppe paa Bryst- 
værnet, og gik der forbi Biskop Mynster. Et Øjeblik 
efter mødte jeg S: K., der gik nede paa Volden og kaldte 
paa mig. Han havde set Mynster gaa foran sig, og derved 
 Taldt Samtalen mellem os paa ham. K. omtalte først 
hans anselige og ærværdige Ydre, og talte saa om hans 
kloge og fine Optræden, og. hvorledes han som Verdens- 
mand var de Fleste af de Yngre overlegen, der en Tid- 
lang havde troet, med deres filosofiske Apparat at kunne 
behandle Mynster som en underordnet Figur, men snart, 
ved personlig Berøring med ham, vare blevne overvældede 
af ham og nu underordnede sig under ham. Han nævnede 
navnlig. ret 0 som den, der ved sin Kejtethed og 
Mangel påa Finhed gav Mynster en saa høj Grad af 

RAT 

Overlegenhed i det personlige Forhold. Men han be- 
tonede meget stærkt, at Mynsters Force netop var hans 
Verdensklogskab, og at det var den, der bestemte hans 
Optræden. Angaaende sit eget Forhold til Mynster talte 
K. ironisk. Han fortalte mig med et Smil, at han engang 
havde anmodet Mynster om Tilladelse til, naar der var 
Problemer, som han ikke selv kunde bringe til Klarhed, 
da at søge Vejledning hos hans højærværdige Ekscellence! 
og at Mynster velvillig havde givet ham denne Tilladelse. 
Alene det Smil, hvormed han sagde mig dette, viste mig 
tydeligt, hvorlidet højt han i Virkeligheden dengang satte 
Mynster, og den hele Maade, paa hvilken han karakteri- 
serede Mynster som Verdensmand, stemmede fuldkomment 
overens med hans senere Udtalelser. Der var en Tid, 
da han havde sat Mynster meget højt, og dertil var han 
væsentlig kommen gennem Pieteten mod sin Fader, der 
satte stor Pris paa Mynster. Dette pietetsfulde Hensyn 
til Faderens Dom har jeg i flere Tilfælde set, som be- 
stemmende K.'s Opfattelse. Saaledes mindes jeg, at han 
engang med megen Velvilje omtalte en Mand, der i ingen 
Henseende fortjente Agtelse eller ved sin Person vilde 
kunne indgyde S. K. Interesse; men hans Fader nærede . 
stor Hengivenhed og Erkendtlighed mod denne Mand, 
der engang ved et klogt Raad havde forhindret, at hans 
Pengeaffærer, der i den forvirrede Pengeperiode efter 
Krigen mod England vare truede, kom i Forstyrrelse. 


49. 

Dengang S. K. begyndte sin Polemik mod det Be- 
staaende, og maaske allerede nogen Tid tidligere, op- 
hørte han at deltage i den kirkelige Gudstjeneste, ved 
hvilken han tidligere havde været en meget stadig Gæst. 
Afdøde Dr. Frederik Beck "fortalte mig engang, at S. K. 
i den Tid gærne kom i Athenæum Søndag Formiddag 
under Kirketiden; hvilket Beck, med den for ham ejen- 
dommelige Lyst til spydige Bemærkninger, fortolkede 

saaledes, at S. K. vilde gøre Folk opmærksomme paa, 
at han ikke besøgte Kirken. — Engang, mange Åar tid- 
ligere, havde S. K. spurgt mig, om jeg gik i Kirke. Jeg 
benægtede det, og sagde, at jeg ikke gjorde det, dels 
fordi jeg følte mig fremmed der, dels fordi Gudstjenesten 
i de -københavnske Kirker foregik under saamange For- 
styrrelser, at jeg i intet Tilfælde kunde bevare en an- 
dægtig Stemning, men snarere maatte forarges. Han 
sagde da, at det var en Pligt, ikke at lade sig for- 
styrre véd hvad der foregik omkring En; man skulde 
opbygges naar man var i Kirke. 


50. 


Sidste Gang talte jeg med S. K. i Sommeren 1855, 
efterat jeg usædvanlig længe ikke havde sét ham. Det 
var en Aften, da jeg gik fra Højbroplads op imod Vimmel- 
skaftet. K. kom hen til mig og indledte en Samtale. 
Efterat vi et Øjeblik havde talt om min kortvarige Del- 
tagelse i det politiske Liv (jeg havde i Vinteren 1854— 
55 været Medlem af Rigsdagen), kom vi snart til at tale 
om hans Polemik mod det kirkeligt Bestaaende. Jeg 
takkede ham varmt for hans Optræden, og sagde ham, 
hvor Mange jeg havde fundet, der inderlig sympatiserede 
med ham. Han talte om den Situation, han havde frem- 
kaldt, med den største Klarhed og Ro, og det forbavsede 
mig, at han under den voldsomme Kamp, der greb saa 
… dybt ind i- hans Liv og gjorde Krav paa hans sidste 
Kræfter, kunde bevare ikke blot den vante Sindsro og 
Frejdighed, men endnu kunde bevare Spøgen. Da vi 
nærmede os til hans Hjem — han boede dengang i 
Klædeboderne — sagde han i en spøgende Tone: ,,Nu 
gaar jeg hjem og gaar til Ro, og saa siger jeg til Verden 
ligesom hin Kammerraad.” Jeg spurgte ham, hvad denne 
Kammerraad da havde. sagt. Han fortalte mig saa, at 
der engang havde boet en Særling der i Gaden, der var 
Kammerraad af Titel, og som regelmæssig hver Aften 

havde ført følgende Samtale med Vægteren. Naar Væg- 
teren havde raabt 10, aabnede Kammerraaden Vinduet, 
og spurgte: , Vægter, hvad er saa Klokken?” — , Klokken 
er 10, Hr. Kammerraad.”" — ,,Godt! saa tror jeg, at jeg 
vil gaa til Sengs. Hvis nu Nogen spørger efter mig, 
Vægter, saa kan De bede dem at — (Gotz v. Berlichin- 
gens Svar.) — Han fortalte denne Historie med sit gamle 
Lune, og jeg sagde ham Godnat! uden at ane, at jeg 
den Aften skulde have talt med ham for sidste Gang. 


(Nedskrevet i Tiden fra 27. Dec. 1871 til 10. Januar 1872.) 


H. Brøchner. 


Om nyere spansk Literatur. 


Den, som her i Landet sysler med Studiet af spansk 
(og italiensk) Literatur, har i rigt Maal erfaret, hvor 
vanskeligt det er at følge med til de nyeste Tider. I 
Bibliotekerne findes de klassiske Forfattere, der findes 
videnskabelige Værker, der kunne vejlede En, men nyere 
literære Tidsskrifter ere ikke til at opdrive, og faar man 
tilfældigvis fat paa en moderne Bog, der har forvildet 
sig ind i de i Tyskland udkommende Samlinger af 
spanske Forfattere, savner man Forudsætninger til en 
fyldigere  Forstaaelse: man kender ikke den Strømning, 
den repræsenterer, man véd ikke Besked med den 
— kulturhistoriske Grund, hvoraf den er vokset ud. Mit 
Kendskab til spansk Literatur fra den nyeste Tid har 
derfor været spredt og fragmentarisk; jeg har maattet 
gætte mig til Sammenhængen i dens Udvikling; og fik 
jeg en enkelt Gang fat paa et kritisk literaturhistorisk 
Arbejde som f. Eks. Villergas ,,Kritisk Bedømmelse af 
nogle samtidige spanske Forfattere", som udkom for 
en Snes Åar siden, og findes paa det kgl. Bibliothek, 
blev jeg ikke stort klogere, thi hinsides Pyrenæerne, 
ligesom hinsides Alperne, er man ikke kommen synderlig 
ud over den Metode, der er i Stand til at gøre 
literær Kritik til det Kedsommeligste og Sterileste af 
Ålt: men leverer flere eller færre Notitser om Forfatteren, 

saa en abstrakt Analyse eller kategorisk Bedømmelse 
af hans Værker, der da maales, vejes og vrages efter 
almindelige æstetiske Katekismusteorier og karakteri- 
seres ved Adjektiver; men Forfatterens psykologiske 
Udvikling, hvorfra han er udgaaet, hvorhen han stræber, 
derom faar man Intet at vide. Paa dette som paa saa 
mange andre Omraader have Franskmændene brudt nye 
Baner, jeg behøver blot at nævne Navne som Sainte Beuve 
og Taine. En yngre fransk Forfatter, der aabenbart 
tilhører den nyere Retning, Gustave Hubbard, har i 
Begyndelsen af 1876 udgivet en Histoire de la litté- 
rature contemporaine en Espagne, hvori han gennemgaar 
den nyere spanske Literatur paa en rationel Maade; og 
da det muligvis kan interessere Adskillige at kigge ind 
i dette terra incognita, skal jeg her i Korthed meddele 
Hr. Hubbards Resultater, hvor mit Selvsyn paa Tingene 
glipper. 

Man véd, at det l5de og 16de Aarhundrede var den 
spanske Literaturs Guldalder; Literaturen følger Spaniens 
. politiske Glans” og Magts Stigen og holder sig endnu 
en god Stund efter dennes Dalen. De ideale Magter, 
der gave den Næring, vare den katolske, patriotiske, 
krigersk-ridderlige Patos, der førtes ud i den mest 
paradoks-radikale Konsekvens. Katolsk Ortodoksi, Patrio= 
tisme, der for en Spanier fra Renæssancetiden er ens 
med absolut Underkastelse under den enevældige Konge, 
Æresfølelse i en doktrinær-konventionel Skikkelse, danne 
ligesom en Skala af Ideer, hvis Sammenstød sætter den 
dramatiske Bevægelse i Gang, Nr. 3 maa vige for Nr. 2, 
dette atter for Nr. i, paa Principernes Moloksalter ofres 
det mest berettigede Menneskelige, det maa række Hals 
uden Kny; vi kunde opregne en Række af Spaniens mest 
storartede dramatiske  Digtninger, hvor hvert af disse 
Principer bøddelagtigt piner sit Slagtoffer, selv naar 
dette kun tilsyneladende har krænket dem. Selv 
en mere sangvinsk-verdslig Natur som Lope de Vega 

har i Sevillas Stjerne leveret en saadan Bøddelkomedie 
hvor det er Loyaliteten, der knuser Helten; Calderon 
yder Eksempler derpaa i Masse ligefra Andagten for 
Korset til $m egen Æres Læge. Naar man har 
læst slige Dramaer, bliver Ignatius Loyola og Jesuiter- 
moralen let forstaaelige Fænomener. Cervantes” milde, 
forstandige Fysiognomi, hans frie, almenmenneskelige 
Humor er som en frisk Lysplet i denne af Farver straa- 
lende, af bedøvende Blomsterduft fyldte Skov, hvor Alt 
lukker for Udsigten til den frie Horisont. Man beruses 
og betages af den blomstrende Lyrik og den hede og 
tørre Patos hos Calderon, Francisco de Rojas og 
Alarcon, men er tung efter Læsningen som efter 
en Rus.: 

Saaledes vaagnede ogsaa det spanske Folk, efter at. 
den Begejstringens Beruselse, som det havde drukket i 
Fanatismens Absinth, var forbi. Fra Filip den andens 
sidste Aar falder Spanien dybere og dybere i politisk 
Afmagt; som ovenfor berørt levede Literaturen længere, 
men fra Filip af Anjous Tronbestigelse eksisterer den 
foreløbig ikke mere. Med den fransk fødte Konge drog 
de fransk-klassiske Mønstre og Boileaus Æstetik sejr- 
rige ind i Spanien. I én Henseende gjorde den nøgterne- 
klare Stil i den franske klassiske Poesi sin Nytte, thi 
den opstyltede, skruede, forvredne, med Billeder over- 
broderede Diktion, som aldrig havde forladt den spanske 
"alvorlige Poesi, den Stil, der i sin Hjemstavn fik Navn 
af  Gongorisme og Kultisme og lig en Epidemi for 
Europa over, men fik sit Naadestød i Frankrig ved Moli- 
eres Précieuses ridieules, havde nu ogsaa levet sin 
længste Tid i Spanien. Men paa samme Tid tilsatte 
Lyriken sin bevægede Klang og ridderlige Holdning og 
fik fransk Tørhed og bredt udtraadte Refleksioner i Bytte, 
Dramaet blev frit for Renæssancedigternes Vildskaber, 
men mistede sin primitive Energi, der hang sammen 
med den national-religiøse Bornerthed, og i Stedet for 

som i gamle Dage at henvende sig til det brogede og 
naive Publikum af halve Banditer, der havde tumlet sig 
med ,,Kappe og Kaarde" dels i Filip den Andens Krige, dels 
i den kedelige eventyrløse Fredstid som Landevejsrøvere 
eller Plattenslagere, talte det nu til Folk med Pudder- 
paryk, højhælede Sko, Slire, som stak bagud under 
Kjolen, for hvem ,,Marquis'en" fra Versailles? bonede 
Gulve stod som Idealet af et Menneske. Det er ikke 
længere en Forsamling som den i de gamle aabne 
Theatergaarde, (de to Corrales, del principe og de la 
Cruz) der ikke -kunde faa Stof og Handling, Eventyrlig- 
hed og Spænding nok, naar der blot af og til bødes den 
en Komik af den mest grovkornede Art; nu skulde Per- 
sonerne diskutere paa Vers. 

Efterhaanden som den franske Literatur slog ind 
paa sin opponerende og emanciperende Retning mod al 
vilkaarlig Avtoritet for Tænkningen og Livet, gjorde den 
spanske et lille, men kun et ganske lille Slag hen i 
samme Retning: Under Karl Illdes, Jesuiternes Fjendes 
Beskyttelse hørtes Røster som Padre Feijoo, der vovede 
at tale mod Samtidens Overtro og fik Navn af Spaniens 
Bayle; Padre Isla, der i sim Skildring af Dominikaner- 
munken Fray Gerundio leverer os et Billede af den 
affekterede, gongoristiske, tyk- uvidende Prædikant, der 
dækker sig bag en Dynge Fraser, som imponere Til- 
hørerne — en Skildring, Voltaire ikke behøvede at 
skamme sig ved; Melchior de Jovellanos, en Ven af 
Fremskridtsministeren Greven af Åranda og alle de 
ivrige" Reformatorer, der, begejstrede af de franske 
Encyklopædisters Ideer, vilde aabne Vejen for for- 
friskende Luftstrømme hen over det indsovede Spanien. 
I Digte, Dramaer, juridiske og statsøkonomiske Årbejder 
slaar han til Lyd for Tænkefrihed og sociale Fremskridt, 
men under Karl IVdes af ,,Fredsfyrstenf (Godoy ledede 
Regimente havde man vel ikke Noget imod at more sig 
ved Filosofernes nye Tanker og dristige Ord, men de 

maatte holdes indenfor den af faa Adepter læste Litera- 
turs Omraade, Gud hjælpe den Skribent, der for Alvor 
vilde kræve praktiske liberale Reformer. Fade Eklog- 
og Pastoraledigtere lønnedes af Godoy; som i Italien 
antog Digterne kælent klingende Hyrdenavne; Don Luis 
Melendez Valdez var disse Digteres Korfører; kun i 
Ramon de la Cruz” Smaastykker i gammel Stil blinker 
Efterglimt af den gamle folkelige Lystighed. 

Ulykken var, at selv talentfulde og forholdsvis fri- 
sindede Mænd endnu fantastisk drømte om en Resti- 
tution af Spaniens svundne Storhed, og da den orto- 
dokse Katolicisme havde været denne Storheds væsen- 
lige Bærer, undgik de omhyggelig at røre ved denne 
Ortodoksi, der lige til vor Tid har hvilet som en Mare 
påa Spaniens Bryst. Den endnu ikke uddøde Mis- 
forstaaelse, at man kan være ortodoks i Religionen og 
frisindet i Politiken, som om ikke Kirken med sin abso- 
lute "ordring paa Avtoritet hvert Øjeblik maatte støde 
an mod Fremskridtet og Reformen, herskede ogsaa den 
Gang i Spanien. Lad Voltaire, Rousseau og Encyklopæ- 
disterne end have luftet op i adskillige dannede Spanieres 
Hjærne, deres, der kaldte sig despreocupados (9: For- 
domsfri); det havde ikke stort at sige, thi de ind- 
skrænkede sig til berejste Adelsmænds og Diplomaters 
Kreds, og selv disse undgik dels af Frygt for Inkvisiti- 
onen, dels i-den Overbevisning, at slige Tanker kun 
. passede sig for de Dannede og Rige, at vise deres Trzo 
i Gerning; medens de talte som Fritænkere, skriftede og 
kommunicerede de som rettroende Katoliker. 

Saa kom Bevægelsen 1808; begejstrede unge Mænd 
ilede til Kampen for den nationale, Uafhængighed, og 
hvem kan være blind for det Skønne og Store i denne 
patriotiske Begejstring? Men fordi det var Fransk-- 
mændene, der skulde jages bort, kom, som let for- 
klarligt er, Harmen til at vende sig ikke blot imod det 
franske Kejserdømme, der vilde tvinge Spanien ind 

under sit Militærdespoti, men mod den franske Aand, 
der i det 18de Aarhundrede havde givet de frie Tanker 
Form og Flugt. Melendez og den talentfulde Dramatiker 
Moratin, literære Produkter af denne Aand, mistede 
ganske deres Popularitet, og de patriotisk begejstrede 
"Præster og Munke brugte hele den gamle Fanatismes 
Apparat i deres Henvendelser til Massens Fædrelands- 
kjærlighed; Ferdinand VII. og hans Omgivelser benyttede 
den derved vakte Stemning til at vække Had mod 
Godoy og hans franske Reformplaner. De Mænd, der 
havde beholdt Hovedet klart, havde en saare vanskelig 
Stilling; hvorledes skulde den gamle ridderlige Aand, 
den blindt-begejstrede Tro og ureflekterte Entusiasme, 
som man appelerede til med saa megen Virkning, forenes 
med socialt og politisk Fremskridt i samme Retning, som 
den hele moderne evropæiske Civilisation bar hen imod? 
Sydamerika truede med Frafald; hvad skulde erstatte 
denne ÅAarhundreders Rigdomskilde for Spanien? Man 
skulde vække Folket ved at fremstille for det Billedet 
af Spaniens Storhed i det låde og 16de Aarhundrede; 
hvorledes kunde dette ske, uden at skildre den religiøse 
og kongelig- loyale Begejstring, der blindt fulgte sin 
Fane? Ja man maatte atter og atter gaa paa Akkord. 
Bestandig dukker. Modsigelsen mellem demokratiske 
Tendenser og religiøs Intolerance op i den nationale 
Rejsnings Forkæmperes Skrift og Tale; desuden kendte 
disse Mænd ikke synderlig til de eksakte Videnskabers 
erhværvede Resultater og disses Modsætning til den 
ortodokse Verdensbetragtning; endnu levede Drømmen 
i dem om en Genoprettelse af Spaniens gamle Kriger- 
storhed, den kunde de ikke opgive og fordre noget saa 
prosaisk som det fredelige Arbejdes Herredømme, Den 
ædle Digter Quintana er et Eksempel! herpaa. Han be- 
synger paa én Gang en spansk Riddertype, Hidalgoen, 
der kun lyder Gud og sin Konge, og varsler Fredens, 
Broderlighedens og Retfærdighedens Fremtidsherredømme, 

han indrømmer selv de spanske Erobreres Udsugelse .af 
Amerika, men han tør ikke slutte derfra til Amerikas 
Ret til Uafhængighed og til Slaveriets Afskaffelse; først 
senere, da Reaktionen, som havde brugt de spanske 
Frihedsmænds Hjælp i Uafhængighedskrigen, bøddel- 
agtig rasede mod dem, bryder hans Harme ud mod 
Pavedømmet: ,dette smudsige og hæslige Uhyre, dette 
Misfoster af det Ondes Gud, som oppe fra Kapitol ustraffet 
sluger Verden.” 

Men hans Ideal er og bliver Karl Vtes og Filip Ildens 
Spanien. I sin Ode til Spanien efter Martsrevolutionen 
synger han: 

»Sig mig, hvad var det for en Nation, der en Gang — som 
Verdens Dronning udtalte dens Skæbne — den, som strakte ud 
over alle Zoner — sit gyldne Scepter og sit guddommelige Vaaben- 
skjold? — Den fløj til Vesten — og det mægtige Atlanterhav 
fandt sig besaaet med dets Berømmelse og Lykke — Hvor Du 
skal søge Spanien? I Amerikas rige Skød — i Åsien, paa 
Afrikas Grænser. — Der er Spanien. — Den forvovne Fantasis 
enevældige Flugt anstrængte sig forgæves for at omspænde det; 
— Jorden ydede det sine Ærtser, — Oceanet sine Perler og Ko- 
raller — og hvorhen dette end faldt paa at vælte sine Bølger, — 
fandt det bestandig spanske Kyster til at knuse dets Raseri. — 
Nu, nedstyrtet i Skænselens Dynd, — overladt til fremmed Fræk- 
hed, — som en Slavinde paa Torvet — afventer hun det grumme 
Aag og Trællelænken.” 

Det var ikke i Madrid eller i de af Franskmændene 
okkuperede store Byer, at Nationens Aandsliv den Gang 
pulserede. I Stilhed arbejdede lærde Mænd i Sevilla, 
Granada og Valencia, men de vovede ikke at udgive 
deres Arbejder; Akademiet i Sevilla havde standset sine 
offenlige Møder. Det var til det frie Cadix, at den ung- 
dommelige Begejstring tyede hen; der træffe vi den 
senere under Navn af Hertugen af Rivas saa berømte 
Angel Saavedra, der havde kæmpet under Castanos i 
flere Slag; der lode Torreno og Arguelles deres politiske 
Veltalenhed høre og virkede i Juntaen, senere i Cortes. 
Hr. Hubbard karakteriserer den spanske Elokvens træffende: 

»Det skønne spanske Sprog, der maaske mere end et" 
hvert andet er skikket til at sætte Massernes Følelser i 
Bevægelse, naar det haandteres af dygtige Kunstnere, 
passede saa vel for disse ny Tribuners lidenskabelige 
Patos, at Folk kom og lyttede til deres Taler, som om 
det havde været den skønneste Koncert; en vis. musi- 
kalsk Rytmus'' betagende Magt, de vidtstrakte Peri- 
over, den Tilfredsstillelse, som en ukendt Nydelse 
giver, bedrog Folket med Hensyn til dets Føreres 
Dygtighed; og det gav en konfus og ordrig Mand Til- 
navnet ,guddommelig", hvis Taler netop ere særdeles 
vanskelige at forstaa. 

En Del af Læserne kende jo noget til de sidste 
Dages oratoriske Geni i Spanien, Emilio Castelar. 

I Cadix behandlede ogsaa unge Journalister politiske 
Spørgsmaal; den tyveaarige Galiano satte sig i Respekt 
" hos Juntaen ved sin skarpe og bidende Stil; Gallardo 
blev Gjenstanden for de absolutistisk Sindedes bitre Had 
ved sin ,,kritisk- burleske Ordbog.” Og medens den 
franske Hær omringede Byen, gik man flittig i Theatrene 
der stundom under Forestillingen ramtes af en Kanon- 
kugle; der debuterede Martinez de la Rosa med sin sa- . 
tiriske Komedie i gammel spansk Stil ,,Hvad et Embede 
formaar.” . 

1814 bragte Ferdinand VII paa Tronen og i 
Følge «med ham holdt Inkvisitionen, Præsteregimentet, 
de mystiske Andagtsbøger, Helgen-- og Helgeninde- 
biografier, Censur over Theatret, Pressen og Videnskaben 
deres Triumftog i Spanien. Fængsel og Landsforvisning 
stoppede Munden paa det aandelige Fremskridts Mænd. 
Med Nød og neppe havde Professorerne i Salamanca 
reddet en Smule af Undervisningsfriheden mod Ministeren 
" Caballeros Attentater (1807), nu blev der slaaet: en 
Streg over det: Hele; man lod Universiteterne sukke i 
Årmod efter Krigens Ødelæggelser; de dygtigste Lærere 
fjærnedes og Salamancas Universitet, der havde indgivet 

en Adresse til Fordel for en Konstitution, blev fyldt 
med klerikale Idioter, hvis Forelæsninger kun besøgtes 
af Embedsjægere; de mest uvidende Personer fik høje 
Øvrighedsposter, administrative og gejstlige Embeder, 
blot de viste Iver for Alteret og Tronen. De aandelige 
Interesser maatte søge privat Beskyttelse: Handels- 
kammeret i Bilbao opretter en matematisk Lærestol 
for den fordrevne sevillanske Professor og Digter Lista; 
i Madrid samler en Del unge Mennesker sig til Studium 
af de eksakte Videnskaber under Gil y Zarate, men 
Sammenkomsterne forbødes af Politiet, som ansaa deres 
fysiske Experimenter for farlige for den offenlige Ro. 
Martinez de la Rosa og Arguelles blive fængslede, Quin- 
tana og Melendez leve i Landflygtighed, Gåliano er 
reduceret til at: stifte hemmelige Sammensværgelser. 
Theatret holdes i Vejret ved Skuespilleren Isidoro Maiquez, 
et stort tragisk Geni, men Forfatterne efterligne kun 
franske Tragedier af tredie Rang eller levere Om- 
arbejdelser af de nationale Klassikere. Saavedra be- 
gynder sin dramatiske Virksomhed; hans første Stykke 
forbydes af Cenduren. 

Martsrevolutionen af 1820 tvang Bingen til at aflægge 
Ed paa Konstitutionen af 1812. Som en længe op- 
dæmmet Strøm brød Presseliteraturen ud til alle Sider. 
Det var den ældre «konstitutionelle Opposition i' de 
franske Kamre mod Bourbonerné, som tjente Journa- 
listerne til Mønster; Xaver de Burgos, der redigerede 
"Tidsskriftet Miscellanea mente endog, at naar blot 
franske Administrationsformer bleve indførte i Spanien, 
kunde de redde Landet. ",,El Censor", hvori bl. A. Lista 
og Gallega vare Medarbejdere, optog hvert Øjeblik Over- 
sættelser' efter Comte, Dunoyer, "Say og Saint-Simon, 
men efterhaanden maatte de månge periodiske Skrifter, 
som straks opstode; gaa ind; de blevé ikke synderlig» 
læste uden for: Madrid; de handels- og industridrivende 
Klasser vare altfor uvidende og blottede for alle almene 

Interesser til at læse dem; deres Publikum var Literater, 
samt civile og militære Embedsmænd.  Efterhaanden 
førte Begivenhedernes Gang det med sig, at Pressen 
forlod den belærende og ræsonnerende Tone for den 
agiterende og hidsende. Nogle Maaneder før den franske 
Invasion rase de Liberale imod de ÅApostoliske, hvilke 
Sidste, som først havde givet sig Udseende af at foragte 
Dagspressen som en simpel Åvertissementsindustri, nu 
havde lært af Modstanderne at bruge den til en snildt 
beregnet Ågitation. De vatriotiske Selskaber bleve 
Tumlepladser for underordnede Talere, der enten høstede 
larmende Bifald eller ordenlige Skældsord af det for- 
samlede Pøbelavditorium. De offenlige Banketter bleve 
Anledninger for Improvisatorer til 1 Lejlighedsdigte 
at virke for de Tendenser, Festens Årrangeurer' vilde 
have frem. 

1821 havde Cortes vedtaget en ny Lov for den 
offenlige Undervisning, men påa Grund af Pengemangel 
kom den aldrig til Udførelse. Man søgte at virke for 
Fremskridt og Oplysning ad privat Vej; under Navn af 
San Mateos Kollegium skiftedes der et: Selskab under 
Listas Forsæde; der samledes en Mængde unge, for 
Fremskridtet begejstrede Mennesker om denne kloge, 
besindige Doktrinære efter Royer-Collards Mønster, den 
Samme, der siden som Digter og Kritiker blev den 
romantiske Skoles bitreste Fjende. Navne, der senere 
kom til at staa i forreste Række i Literaturen som 
Espronceda, Patricio de la Escosura, Ventura de la 
Vega, Mange, der senere bleve Generaler, Diplomater' 
og Statsmænd. og: Parlementarismens ivrige Forkæmpere;, 
ere udgaaede fra San Mateokollegiet, der lukkedes 
samme Dag, da Hertugen af Angouléme med sine 
Tropper drog ind i Macrid som Reaktionens og Absolu- 
tismens Lejesvend. Nu breder Obskurantismen sig i sit 
Højsæde fra. 1823—30. Nye Fængslinger og Lands- 
forvisninger regne ned over de Konstitutionelle fra 1820; 

rene Morderbander gennemsøge alle Byer og gøre Jagt 
paa ,los negros" (2: de Liberale); Censuren frembringer 
Dødsstilhed i Presse og Literatur. Spanien vil aldrig 
blive fri for idelige reaktionære Stormfloder, saa længe 
dets ledende Mænd tro, at de politiske Former alene 
kunne redde Landet. Folkets store Masse, der er dybt 
nedsunken i Uvidenhed og Overtro og i Hænderne paa 
Præster, hvis Obskurantisme og Herskesyge overgaar al 
Beskrivelse, er fuldkommen uberørt af disse politiske 
Omvæltninger, der gaa højt over dets Hoved.  Saa- 
længe Fremskridtspartiet ikke bryder med Kleresiet og 
sætter al sin Kraft ind paa at oplyse Folket og rejse 
det mod Præsteaaget, er der ingen Redning for dette 
Land. Agerdyrkning, Bjergværksdrift, Industri og Handel 
skulle fremhjælpes, og de intelligente Spaniere maa 
lære, at det er unyttigt at skue sentimentalt-poetisk 
tilbage mod Hidalgoernes og Avtodafeernes Tid, og at 
det eneste Middel til at skaffe deres Land Lykke og 
Agtelse er at faa det til at tage Del i den evropæiske 
Civilisations almindelige Kapløb. Hidtil har Spanien 
kun kjendt denne Civilisations værste Vrangsider som i 
Retning af Aktiesvindel og industriel Humbug. 

Da de franske Bajonetter lærte Spanierne Respekt 
for Kongedømmet af Guds Naade, emigrerede Mænd 
som Galiano, Saavedra og Martinez de la Rosa og søgte 
Trøst i Udlandet ved Studium af fremmed Civilisation 
Jog Literatur. Allerede i Aarene fra 20—23 var det 
" gaaet -stærkt tilbage med Theatret og den dramatiske 
Literatur; Borgerskabet i Madrid maatte trøste sig med 
Dilettantkomedier. Den bekendte humoristiske Skribent 
Mesonero Romanos har i hine <Æscenas matritenses por 
El Curioso Parlante skildret en saadan Dilettantkomedie, 
(Comedia Casera) hvis Forberedelser navnlig gave den 
spidsborgerlige Vigtighed et vidt Raaderum. Først 
skulde der samles unge Dilettanter, ivrige for Kunsten, 
men hvis indbyrdes Misundelse og deraf flydende 

Chikaner gave Anledning til latterlige, Rivninger; saa 
skulde der vælges en Præsident, som absolut maatte 
være en Mand med et fornemt Navn, saa skulde der 
skaffes Bidragydere og Tilskuere. Der nedsattes Ko- 
miteer for Lokale, Kostyme, Dekorationer, Belysning, og 
Præsidenten maatte ansøge om Regeringens Tilladelse. 
Saa skjændtes man om Valget af Stykkerne, holdt 
Prøver o. s. v. 0. s. v. Det var allenfals en Erstatning 
for virkelig Komedie for den Del af Publikum, der ikke 
syntes om at se den italienske Opera optage Lopes, 
Calderons og Moratins Plads paa Teatro del Principe 
og de la Cruz. Den Lykke, Privatforestillingerne gjorde, 
foranledigede imidlertid disse Skuepladser til atter at 
søge. reciterende Skuespil: men det var ingen let Sag at 
faa Forfatterne til at indlade sig med Institutioner, der 
vare baade under politisk og kirkelig Censur, og som. 
maatte overlade dem til at søge deres væsentlige Løn i 
Publikums Bifald; 2100 Realer, vel næppe 700 Kroner i 
vore Penge, var det højest tænkelige Honorar i heldigste 
Tilfælde. Lad os nu en Gang se den Mand, hvem Re- 
geringen havde betroet Censuren over den dramatiske 
Kunst og Literatur. 

Padre Carillo, en Munk fra Viktorias Kloster, var 
en umaadelig fed, i Holdning og Opfattelse lige kluntet 
Person, altid skiden, med Klæderne overstrøede af Snus- 
tobak, væmmelig at se paa, endnu væmmeligere at røre 
ved... Foruden Theatercensoratet havde han tillige det 
Hværv at besøge de Dødsdømte i Fængslet, ledsage dem 
til Skafottet og der give dem Religionens Trøst og For- 
maning.  Ållerede i sit Kloster var han bekendt for 
sine kraftige Taler i Skriftestolen; naar en Synder ikke 
syntes ham. Åbsolution værd, raabte han med "rasende 
Gebærder: ,,Væk, -det er nok, tag en Droschke og kør 
ad Helvede til.” De Dødsdømte vare mere bange for 
ham. end for Skarpretteren.…. Hvad Slags Folk, han fk 
at gøre med, var ham aldeles ligegyldigt, det kom kun 

an paa at fremvise for Publikum en sønderknust, ved 
Udsigten til Helvedes "Kvaler forfærdet Pønitent. En 
Dag, da han ledsagede en saadan til Skafottet, kom en 
Livgardist frem paa Henrettelsespladsen, lige før Akten 
skulde gaa for sig, og svang det hvide Lommetørklæde 
som Tegn paa kongelig Benaadning. Padre Carillo 
rynkede ærgerlig Brynet og sagde: ,,Det var kedeligt; 
min Mand var saa godt tillavet til at dø.” Han var 
umaadelig uvidende, umaadelig graadig efter Mad, men 
vilde samtidig nok anses for en Mand med literær 
Smag. Theaterdirektionerne søgte at vinde Munken ved 
rigelige  Middagsgilder, og da han gav sig ud for en 
Beundrer af den gamle Dramatiker Tirso de Molina, 
satte de blot hans Navn paa de Stykker, de ønskede at 
opføre; saa gav den ærværdige Padre straks sit Sam- 
tykke. Nu blot nogle Prøver paa hans Censormetode. 

Ordet ,fattigf maatte ikke nævnes, det kunde inde- 
holde en Dadel mod Rigdommen; den baade i spansk 
Brev og Konversationsstil saa hyppige Frase; , Min 
Engel, jeg tilbeder Dig,” maatte ikke høres, thi man 
skyldte kun Gud Tilbedelse; en Gang strøg han Sæt- 
ningen i Abarrezco la victoria (Jeg afskyr Sejren), thi 
man kunde jo deri se en Hentydning til Munkens 
Kloster. Tragedien Klytemnestra maatte ikke ende med 
Dronningens Død for sin Søn Orestes” Haand, thi en 
Modermorder maatte ikke komme til Syne paa en 
offenlig Scene: 

Det var under saadanne Tilstande, at den frugt- 
bareste spanske Dramatiker i den nyere Tid, Don 
Manuel Breton de los Herreros, født 1800, død for et 
Par Aar siden, debuterede med smaa, gratiøse, med 
ægte lokalt Lune udstyrede Smaastykker, hvis tendens- 
løse Uskyldighed — der ingenlunde var et Karakter- 
mærke for hans senere Stykker — lod dem passere; 
men Gil y Zarate fik to historiske Tragedier forkastede, 
thi Munken vilde ikke have Konger, der vare ,saa2 

ebbe 


388 S. Schandorph: Om nyere spansk Literatur. 


slemme efter Pigerne" (tan aficionados å las muchachas) 
fremstillede paa Scenen. Da Padre Carrillo havde en 
vis Forkjærlighed for franske Tragedier, og Maiquez 
havde fundet talentfulde Efterfølgere i Skuespilleren 
Latorre og Skuespillerinden Concepcion Rodriguez, bleve 
Oversættelser af saadanne Tragedier, besørgede af Kræfter 
som Breton og Zarate, Theatrenes :Repertoire; det var 
navnlig Racine og Casimir Delavigne, der bleve dragne 
frem; derved blev det literære Publikum nogenlunde 
orienteret i den franske klassiske Smag, og kunde, da 
den romantiske Skole i Frankrig foretog sit Stormløb 
mod den, tage sit Parti. Imidlertid betog netop i Åaret 
1830 den italienske Sangerinde Tossi i den Grad Madri- 
lenerne, at Skuespilhusene stod tomme; man glemte Alt 
for Rossinis Operaer; den fornemste Theaterimpresario 


Grimaldi, der havde ægtet Concepcion Rodriguez, drog. 


med Latorre til Sevilla, hvorhen Breton de los Herreros 
fulgte dem, efterat have skrevet et ypperligt Digt, hvori 
han heftigt bebrejder Madrilenerne deres Troløshed mod 
den nationale Scene. 

I Lyriken stod Quintana som Nummer Et; hans 
smukke lyriske Digtsamling fandtes i alle nogenlunde 
dannede Familier. San Mateos Kollegium, som var 
bleven. lukket 1823,. fornyedes af Lista i El Mirto.i 
1824, og de samme Elever samledes om Læreren; her 
meddelte man hverandre sine literære Produkter og 
drøftede æstetiske Spørgsmaal, men El Mirto delte 
San " Mateos Skæbne; Politiet forbød det. De unge 
Digtere spredtes og gik hver sine Veje. Vega søgte sit 
Publikum. i det fime Selskab, satte sig Elegance og 
Gratie som Maal, kildrede forvænte Ører ved versi- 
fikatoriske Raffinements og kom saa vidt, at han be- 
hændig besang Ferdmand VII, da denne 1828 havde 
betvunget det. oprørske Kåtalonien.  Patricio de la 
Escosura forlød mere og mere Poesien for Politiken: en 
kort Tid levede han i Paris blandt de spanske Emigranter, 

men fik Tilladelse. til- at vende tilbage til Spanien og 
blive Artilleriofficer.. Den interessanteste af El Mirtos 
Elever var Don José de Espronceda, der efter nogen 
Tid at have skjult sig i et Kloster, flygtede ud af 
Landet: han levede knapt i.Lissabon, London og Paris, 
hvor hans smukke aandfulde Ansigt og hans elegante 
Optræden forøvrig skaffede ham Adgang til de bedste 
Kredse. Han hørte til den Byronsk-Mussetske Literatur- 
retning; hans poetiske ideale Figur er den ridderlige 
Helt, der tillige er kommen ud over religiøse og sociale 
Illusioner: i Julidagene 1830 kæmper han imidlertid 
heltemodig paa Paris?” Barrikader og melder sig som 
frivillig Deltager i den polske Opstand. Hans ungdomme- 
lig kække Digte beundredes af en lille Kreds, der 
navnlig var bleven opmærksom paa dem ved Listas 
Lovtaler. | : 

Der var Noget af samme Begejstring og indbyrdes 
Beundring hos disse-unge spanske Digtere fra El mirto, 
som svarede til det romantiske Cénacle i Paris under 
Victor Hugos Forsæde. Man opdagede en næppe tyve- 
aarig Mand José Mariano de Larra, i hvem man saa en 
Gjenføder af den elegante Satire og lette Lyrik, som 
den gamle Renæssancedigter Quevedo i sin Tid havde 
gjort klassisk i den spanske Literatur. Man drev en 
Kultus med dette unge Menneske, førend han endnu 
havde produceret synderlig. Han og Espronceda ere 
den næste Periodes Digtere, der alt ere i Spiring 
= føri 18302 | 

Madrid har aldrig været et af Spaniens viden- 
skabelige Brændpunkter; disse maa søges ved Pro- 
vinsernes Universiteter. 1824 forsøgte Aribau, Lopez 
Soler 0. fl. at stifte i Barcelona et filosofisk Tidsskrift 
El Ewuropeo, der navnlig skulde være Organ for den 
nyere Æstetik; en Katalonier Leopoldo Feu karakteri- 
serer dette Foretagende paa følgende Maade: ,,Aribau 
og især Lopez Soler udmærker sig ved et idealistisk 

Fysiognomi; ved deres Kundskab til de gode æstetiske 


Teorier, specielt til Schillers; ved deres Kjærlighed. til 
Middelalderen og Riddertidens Sæder, den Vigtighed, 
som de tillægge Menneskets Opdragelse, deres Begejstring 
for den musikalske Kunst og den italienske Opera, deres 
Stræben efter Romantisme i Ordets gode Betydning, 
deres dybe Agtelse for de nationale Skikke, forsaavidt 
de ere helt sammenknyttede med Religionen, Klimaet, 
Lovene og de øvrige sociale Elementer. Alt dette be- 
buder en nærforestaaende og heldbringende Genfødelse, 
som er værd åt mærke i et Samfund, der som vort saa 
længe har været hæmmet af religiøse og politiske For- 
domme.” Foretagendet standsede i sin Begyndelse af 
Mangel paa Interesse for Sagen. 

Julirevolutionen i Frankrig skaffer igen lidt Luft 


for .de moderne Ideer i Spanien; den frembringer en 


Amnesti for de Landflygtige, der nu komme hjem og 
fortælle deres Landsmænd, hvad de have set i Civilisa- 
tionens Hovedstæder; selv Ferdinand VIldes Venner maa 
nærme sig de Liberale og fjærne sig fra den karlistisk 
sindede Gejstlighed. Kongen ytrede selv kort før sin 
Død, (1833) at Vinen allerede - havde gæret, og at 
Proppen var i Færd med at springe af. Formynder- 
regjeringen for Dronning Isabella afløser ham. 

Den franske Romantiks Ideer modtages i Spanien 
med Begejstring; man saa' nu, at den Klassicitet, man 
havde ladet sig paanøde, var Noget, der var det spanske 
Folks Natur, der kræver Lidenskab, voldsom Spænding, 
farvestraalende og frappant Diktion, aldeles fremmed. 
Spanierne opfattede de franske Romantikeres Principer 
paa deres Maade: for dem betød Romantiken en Til- 
bagevenden til de gamle Romancer og det 16—1Yde 
- Aarhundredes Drama; Calderon og Lope de Vega leve 
op. igen i den unge Slægts Begejstring. De udenlandske 
Digtere, der staa paa Dagsordenen, ere Scott og Byron, 
Lamartine og Hugo. Megen Affektation løber med ind; 

man vilde være hensvømmende melankolsk, man vilde 
have Skyformationer for faste Omrids; men Kastiliens 
klare Himmel og tørre Jordbund og Andalusiens glade 
Yppighed give ikke Stof til en nordligere Romantiks 
hypokondre Stemninger.: Man vil være dyb og dunkel 
og undgaar Klarhed og Simpelhed; gaadefulde Stilperi- 
fraser gælde for Dybde. Intet er mere uspansk end 
Sværmeriet for Lamartine. 

De gamle Klassikere fik Forsvarere i den ældre 
liberal-doktrinære Skoles Mænd, som kjørte op med 
Aristoteles og Boileau: det Nye var for dem Appel til 
Fantasiens Tøjlesløshed; Lista, Hermosilla, Martinez de 
la Rosa leverede den ene Kritik og Protest efter den 
anden, men medens de kritiserede og protesterede, 
digtede Modstanderne. Først lagde Romantiken sig for 
Dagen i Lyriken, i Ventura de la Vegas, Breton de los 
Herreros' og Quintånas Vers; det var Frihedshaabet, 
der knyttede sig til de nye politiske Forhold, som især 
begejstrede de yngre Digtere, der fandt en Mæcenas i 
Hertugen af Frias. Skuespillerne og Theaterdirektørerne 
vilde fra først af ikke aabne Scenen for Stykker, hvortil 
V. Hugos og den ældre Dumas's Dramaer havde afgivet 
Mønstre; Gil y Zarate, der med sin Blanca af Bourbon 
søgte at indtage en lignende Mellemstilling som Casimir 
Delavigne i sine senere Dramaer, "blev udpeben paa del 
Principe; men med Breton de los Herreros” Marcela 
(1831) holdt de nye Principer deres Indtog paa Theatret. 
Aviserne, der havde de bedste literære Kræfter til deres 
Raadighed, indrømmede den æstetiske og dramaturgiske 
Kritik en særdeles rigelig Plads; man drøftede vidt- 
løftig de literære Spørgsmaal og Principer. At Censuren 
havde lært at se gennem Fingre, beviser den uhindrede 
Fremkomst af de før nævnte Scener fra Madrid, som 
Mesonero Romanos udgav under Pseudonymen El Curioso 
Parlante. Det er den livlige og pikante Feuilletonstil i 
Jouys Maner overført paa Spansk; Romanos er en let 

og behagelig Arrangeur af smaa Genrebilleder fra alle 
Hovedstadens Samfundslag; Don Serafin Calderon tog 
det andalusiske Liv for; han griber dybere, men er 
tungere og lærdere, Men den originaleste Forfatter fra 
denne Feuilletonernes Blomstringstid. er José Mariano 
de Larra, der i sit 22de Aar (1832) begyndte at udgive 
sine Cartas del pobrecito Hablador, por el bachiller. Don 
Juan Perez de Munguia; en Række vittige, livfulde og 
dog indholdsrige Satirer, hvori han udfoldede en sær- 
egen Evne til at vove sig saa langt frem som muligt, 
uden nogensinde at kollidere med Loven eller engang 
med den gode Tone, naar han angreb Samfundets po- 
litiske Jammerlighed, Overtro og Dumhed; ikke desto 
mindre maatte han tilsidst vige for Censuren, der ikke 
kunde taale hans komiske Skildringer af den opblæste 
Dumhed. under den officielle Værdigheds Maske. — 
Walter Scott blev paa denne. Tid Yndlingslæsning i 
Spanien som overalt i Evropa, men hans Indflydelse 
spores endnu kun i nogle mindre betydelige historiske 
Noveller, thi Literaterne havde ikke tilstrækkeligt 
Studium af Fortiden til at turde binde an med store 
Romankompositioner. 

Den første halve Snes Aar efter Ferdinand VIldes 
Død 1833—44 betegnes ved kraftige radikale Tilløb til 
en Samfundsreform. ,,Den døde Haands" Godser, som 
ejedes af de Gejstlige, bleve solgte, og Klostrene lukkede; 
med Mendizabal i Spidsen attraaede de Liberale en 
fuldstændig Omformning af det spanske Samfund. Det 
er Dronning Kristinas Regentskab (1833—40), Karlist- 
krigen og Esparteros første Ministerium (1840—43), vi 
her have til Baggrund. Bevægelsen gaar langt dybere 
end i 1814; de ligegyldige vækkes, Gjenlyden naar ned 
i den store Masse; den begynder at faa Øjet op for 
Munkenes.Dumhed, Graadighed og Hykleri. Det vrimler 
af nye Ideer og Synsmaader; det kontemplative Liv, 
Middelalderens Ideal, spottes, og Arbejdet prises; man 

vil erstatte Sydamerikas Tab ved en bedre Anvendelse 
af Fædrelandets Jord; de gamle Moder: Pudderparykkerne, 
Knæbenklæderne, Spændeskoene, der med mærkværdig 
Sejghed havde holdt sig i Spanien, maa vige for de 
franske Moder. == Literaturen studerer og analyserer 
Smaat' og Stort i den nye Bevægelse; de Konservative 
sukke efter det Gamle, Fremskridtsmændene prise det 
Nye, men alle ere enige om, at en ny Epoke er i 
Frembrud. I den æstetiske Literatur udvikler Roman- 
tiken fra, 1830 sig videre. Men man kan ikke som i 
Frankrig, Tyskland «eller hos os gruppere Digterne under 
et eller flere store Navne; en Mængde forskellige po- 
etiske Fysiognomier dukke frem, men Ingen koncentrerer 
i sig den poetiske Aand paa en slaaende Maade. De 
betydeligste turde. vel være Larra og Espronceda. Begge 
ere de besjælede af Lidenskab efter et voldsomt Brud 
med Absolutismen og Klerikalismen; Begge have de et 
aabent Øje for den gamle dogmatiske Doktrinarismes 
upraktiske og ufrugtbare Karakter; men de døde begge 
som unge Mænd; de ere paa en Gang Skeptikere og 
begejstrede æstetiske Naturer; det Positive laa uden 
for deres Evne; de kunde røre op i Aanderne, men ikke 
lede dem hen mod et Maal. De ere Udtryk for Sam- 
fundets Higen og Længsel, men ere som den i stadig 
Sitren og Svingning. Dernæst spiller deres Lyst til at 
faa Publikum til at betragte dem som interessante og 
gaadefulde Personligheder en stor Rolle; de ere smittede 
"af Byrons individualistiske Mani. 

Af anden Årt ere de Forfattere, der ere - udgaaede 
af AÅAristokratiets Midte. Man maa forøvrig ikke tro, at 
det spanske Aristokratis Masse var som de; Granderne 
af Spanien nærede og nære endnu en stor Foragt for Om- 
gang med Pen og Blæk; 1833 vare de Fleste karlistisk- 
sindede og stod aldeles udenfor og mod den nye Be- 
vægelse; i deres Fortvivlelse over Tidens Ugudelighed 
paakaldte de den pavelige Afmagt for at knuse den 

uforskammede Fornuft. Men med desto større Be- 
gejstring modtoges de Faa, der med stort Navn og 
Rigdom forbandt Dannelse og Talent. — Vi have tidli- 
gere nævnet Ångel de Saavedra, der nu (1834) blev 
Hertug af Rivas. Han levede fra 1Y91 til 1865. Han 
havde kæmpet i Uafhængighedskrigen, fra 1814 til 1830 
havde han vakt Opmærksomhed ved flere i Madrid og 
Sevilla opførte Tragedier; 1823 maatte han emigrere 
som- Liberal. De ti følgende Aar tilbragte han i Ud- 
landet og havde Nød med at føde sin talrige Familie; 
Slægtens Majorat var i hans ældste -Broders Besiddelse. 
Før sin Landflygtighed havde han kun vist os Billedet 
af en ung begejstret Mand, der havde studeret alle de 
klassiske Regler for Digtningen, efter hvilke han skrev 
den ene Tragedie og Komedie efter den anden. Men 
efter 1830 studerer han Shakespeare, Byron og Walter 
Scott, og bryder ganske med sin literære Fortid; han 
fatter den Idé i et stort Epos (El Moro esposido) at 
skildre den kulturhistoriske Kamp mellem Arabere og 
Kristne i det 10de Aarhundrede. I harmoniske Vers 
brede sig hans Skildringer af Guadalquivirs Bredder, det 
yppige solfunklende Landskab, de andalusiske Kvinder, 
den af Oranger og Jasminer duftende Atmosfære; han 
skriver sit lyriske Drama Don Alvaro eller Skæbnens 
Magt, med Hugo og sit Fædrelands store Dramadigtere, 
specielt Tirso og Moreto, som Forbillede. Det er ikke 
en Digter, der gjør dybe Greb i Menneskehjærtet; det 
Storartede og Pathetiske laa ikke for ham; han elsker 
som ægte Spanier Farven, Glansen, Pragten, det Funk- 
lende og Straalende; Vaaben, Ædelstene, Kilder, Sol og 
Stjærner, Riddere med fornem Holdning, Damer med 
ømt-lidenskabeligt Blik. I sit nævnte Drama leverer 
han os en Helt, der skæbnebestemt drives hen ad en 
blodig Bane, til han fortvivlet søger Ly i Religionens 
Årme, i Klosteret, men selv her fører hans Fatum ham 
til at myrde den sidste Ætling af de Ofre, hvis Drab 

han angrer. Det var Romantikens største dramatiske 
Triumf, og den banede Forfatteren Vej til — Ministeriet. 
Men Hertugen af Rivas var og blev aldrig Politiker; 
han var et Stemningsmenneske og blev fra Revolutionær 
konservativ, da han kom til at indaande Kontorernes 
Luft, der ogsaa svækkede hans poetiske Evne; hvad han 
siden frembragte, er af underordnet Betydning. Som 
Prøve paa hans Lyrik blot en prosaisk Oversættelse af 
et lille Digt. 


Føbus trak sig tilbage — Dagen var ved at udaande, — og 
Natten rykkede frem. — Dens kolde Friskhed — fik Rosen til at 
visne; — sørgmodig laa Engen, — og den kvidrende Fugl — sad 
sovende og tavs — under den tætte Ælm, — da min dejlige 
Nymfe — steg frem paa den kølige Slette; — og ved hendes 
skønne Øjnes — straalende Lys — og ved den funklende Glands 
— af hendes dejlige Lokker — udfolder sig paa ny — den alt 


indslumrede Rose, — atter faar den Duft og Liv; — den blom- 
strende Eng — som laa klædt i Sorg, — spætter sig atter med 
Blomster — og udspreder tusinde Dufte; — Fuglene enes om — 
at synge dejligt — søde Melodier; — og atter begynder Dagen 
brat; — thi ved Synet af min Serjora — mente de, kom atter 
Aurora.” 


Prægtige Rytmer (i Originalen), broget Diktion, ikke 
en Tanke! 

" Greven af Toreno er en helt forskellig Typus af en 
literær Stormand. Skønt en Elsker af et sybaritisk, luksuri- 
øst Salonliv skyr han ikke alvorlig Tænkning og Arbejde. 

Hans Værk om Uafhængighedskrigen fra 1808—14 er et 
" dygtigt og grundigt Arbejde. Efter 1830 gik Greven af 
Toreno efter et Ophold i Frankrig over til den moderate 
Konstitutionalisme, der kun lidet passede for Spanien. 
Wen han har vist selv følt, at han havde taget fejl, da 
han udpegede Mendizabal til sm Efterfølger i Finans- 
ministeriet, den Mand, der dristigst angreb ,,den døde 
Haand". 

Det er de literære Politikeres Tidsalder, vi nu have 
for os. Vi skulle levere et Par flygtige Skitser af den 

Art. Vi møde først Don Xaver de Burgos, der i 1820 
stiftede Miscellanea, som i 1826 redigerede den af den 
offenlige" Mening almindelig bifaldte Forestilling til 
Ferdinand VII om en Konstitution. Burgos, der levede 
fra 1778—1848 var en flittig Arbejder. Som ung over- 
satte han Horats, for heftig frem mod den begyndende 
Romantik, skrev nogle tørre klassiske Komedier å la 
Moratin, nogle ordrige lyriske Digte i Delilles Tøj- 
blomsterstil, indtil han, efter at have været Minister og 
som saadan ladet sig drive over i det konservative Parti, 
skrev sin , Isabella Ildens Mindreaarigheds Historie”, 
egenlig en Række rasende Journalistartikler mod sine tid- 
ligere Meningsfæller, der alle bære Præg af.den skuffede 
Ærgerrigheds Harme. Hans Kollega og Rival fra 1834 
Martinez de la Rosa (1789—1862) var en aristokratisk 
Natur, en Tilbeder af Formen i Literaturen som i Poli- 
tiken, Klassiker af Rædsel for et aandeligt Anarki, 
Hans. Tragedier ,,Oedip”, ,,Sammensværgelsen i Venedig" 
og Skuespillet ,,Datteren hjemme og Moderen paa Balf 
ere omhyggelig filede og let læselige, men uden Varme 
og Geni. Han er doktrinær i sin Digtning som i sin 
Politik; og at han i lang Tid var de Doktrinæres Parti- 
høvding, måa forklares af hans elegante Optræden paa 
Tribunen, som den Gang ansaas for Tegn paa en stor 
Statsmand. ,, Han havde en ædel Holdning, en meget 
mørk Hudfarve, et særdeles langt Ansigt, hvis Originalitet 
vakte Opmærksomhed, et paa en Gang gennemtrængende 
og Ingen udæskende Blik, en meget sympatetisk 
Stemme, et Foredrag fuldt af fornem Majestæt, hvori 
han fremsatte uklare og ofte hule Tanker.” I Mod- 
sætning til ham besad Antonio Alcalå Galiano (1789—1865) 
Klarhed og Præcision, han var i Ministerium sammen 
med Hertugen af Rivas. Det var en lille grim. Mand, 
men med et intelligent og livfuldt Øje; han havde en 
jævn borgerlig Optræden; men ved sine Talegaver rev 
han alle med sig. Da Edgar Quinet havde hørt ham i 

Kammeret, sagde han: ,Ingen kan forestille sig, hvor- 
ledes det spanske Sprog tager sig ud i den Mands 
Mund. Det forekommer mig at forene det italienskes 
Melodi, det arabiskes Haardhed, det angelsaksiskes Kraft 
og det provencalskes Ynde.” Som fattig Emigrant 
vendte han tilbage til Spanien 1834; han var træt af 
at kæmpe og skyndte sig med at faa Andel i det liberale 
Partis Sejr; derfor gik han Dronning Kristina under 
Øjne og gled efterhaanden som de fleste Doktrinære 
over i Moderatismen. Foruden en Masse Journalartikler 
fremkaldte af Øjeblikkets Krav, har han kun leveret et 
Par mindre historiske Arbejder. 

Progressisternes Sejr i 1840 bragte en ny Generation 
frem paa Scenen. " Dens første Repræsentanter ere tre 
Advokater: Cortina, Olozaga og Lopez. Cortina (født 
1802) viste sig efter Septemberdagene i 1840 som en 
Minister, der for Alvor tog fat paa praktiske Reformer. 
Olozaga (f. 1805) er en mere lidenskabelig Natur, der 
anvender alle Midler, som en snild Advokat raader over, 
til at bringe sin Sag igjennem i det givne Øjeblik, men 
han er ogsaa Øjeblikkets og Detaillens Mand; inkonse- 
kvent i de store Spørgsmaal ønskede han paa én Gang 
alle Klostre brændte og Katholicismen" for al Evighed 
fastslaaet som Spaniens Religion; han er i' det Hele 
ulogisk og stiler i sin Tale efter theatralsk, slaaende 
Virkning. Lopez (1802—55) var en lidenskabelig, fanta- 
stisk Natur, Fjende af enhver Regel, følgende sin Følelse 
"og Fantasi. Det er Romantiken paa Talerstolen og i 
Regeringen. Medens disse Mænd -ledede de politiske 
Anliggender, ere den poetiske Literaturs Hovedfigurer 
Gil y Zarate, Eugenio Hartzembusch, Breton de los 
Herreros og Garcia Gutierrez. 

Gil yZarate(1796—1861) begyndte som ivrig Klassiker, 
men efter 1833 slaar han ind paa deu nye Retning men 
Dramaet: Carlos II el Hechizado (den Forheksede). Der 
er her en i det spanske Drama sjælden historisk 

Realitetssans i Skildringen af den levende døde Karl IL, 
som et Bytte for den Overtro, der gennem hans For- 
fædre havde tyranniseret Spanien, og gør deres sidste 
Ætling til en halv idiotisk Hypokondrist. Inkvisitoren 
Froilan Diaz er et Sidestykke til Hugos Claude Frollø, 
en ægte spansk Prælat, i hvis Natur Fanatisme og 
Hykleri, religiøs Overspændthed og dyrisk Sanselighed 
rase ved Siden af hinanden. Men i dette Drama syntes 
Gil y Zarate at have udtømt sin bedste Kraft, ingen 
af hans senere Stykker naar det. 1835 blev han Embeds- 
mand i Indenrigsministeriet, slog over i Moderatisme, og 
efter 1843 fik han store Embeder, blev under Isabellas 
Myndighedsperiode sat til at reformere Undervisnings- 
væsnet og skrev en i alle Skoler brugt Haandbog i den 
spanske Literatur. 

Hartzembusch (f. 1806), Søn af en tydsk Snedker, 
viser sit Racepræg ved aldrig at have villet være Andet 
end Literat. Hans Drama Los amantes de Teruel er et 
livligt og ædelt Stykke i den gamle kastilianske Stil; 
for ham var Romantiken en Fordybelse i Kaarde- og 
Kappetiden; men for at leve maatte hen levere drama- 
tiske Fabrikarbejder, fulde af Trylleri og Øjenslyst. 
Han befriedes for dette aandsfortærende Arbejde ved en 
Plads ved det store Bibliotek i Madrid, og fra nu af 
leverede han ypperlige literærhistorisk-kritiske Arbejder; 
han har en væsenlig Andel i det store Værk: Biblioteca 
"de los autores espanoles, navnlig ere hans Udgaver. af 
Tirso og Alarcon berømte. 

Breton de los Herreros (f. 1800) har leveret over 
60 Stykker, hvoriblandt en Del ere Oversættelser eller 
Bearbejdelser af franske. 1831 aabnede han Rækken 
med La Marcela. Han er en realistisk Skildrer. af 
locale Forhold, livlig og fuld af pudserlige; Indfald i sin 
Dialog; selv umusikalsk gjør han Løjer med Opera- 
raseriet; Aktiesvindelen hudfletter han af Hjertens 
Lyst. Han er ikke Psykolog, hans Personer ere kun 

konstruerede efter Handlingens Behov, men han har et 
skarpt Blik for alle Latterligheder, der kruse Samfundets 
Overflade; hans Kvinder ere ikke sentimentale eller liden- 
skabelige, men koket-udspekulerede og kunne spille ,,alle 
mulige Rollerf. De Skær, hvorpaa han strander, ere 
Overfladiskhed og Trivialitet, men hvor gratiøs er han 
ikke i den versificerede Komedie: ,,Dø bare, og Du skal 
faa at se”. Som Hartzembusch blev Breton ansat ved 
Biblioteket, men 1840 blev han afskediget paa Grund 
af en Satire mod Nationalgarden i Madrid, der morsomt 
behandler det borgerlige Militærraseri. 1843 vandt Reak- 
tionen ham ved at betro ham Redaktionen af det offi- 
cielle Blad. | 

" Garcia Gutierrez (f. 1813) vandt allerede sine Laurbær 
ved Dramaet El Trovadøor, hvoraf Librettoen til Verdis 
Opera har givet en meningsløs Omskrivning. Det op- 
førtes Iste Marts 1836. Ingen kendte den 23 aarige 
Forfatter, der var kommen fra Cadix, fattig som en 
Kirkerotte, forhenværende Frivillig 1 Karlistkrigen. Dra- 
maet er ægte romantisk, glødende og broget i sin Dia- 
logs. Romancetone, hvori Lyriken paa gammel spansk 
Vis breder sig af Hjertens Lyst. Det skaffede sin For- 
fatter en uhyre Popularitet; men da han egenlig kulmi- 
nerede i dette Drama, og hans senere Stykker, skønt 
ingenlunde uden Talent, ikke viste nogen synderlig Ud- 
vikling, irriteredes han over Publikums afkølede Stem- 
ning, forlod 1843 Spanien og bosatte sig først i Havana, 
" senere i Merida de Yucatan. 

Mariano Larra blev født i Madrid 1809. Han var 
et rent Vidunder af Letnemhed som Barn, og var lige 
saa voldsom i sine Lidenskaber som i. sin Trang. til 
Kultur. Allerede 1833 havde hans før omtalte: En 
fattig Causeurs Breve bragt Spaniens literære Ungdom 
til at se en moderne Quevedo i ham. Foruden Flyve- 
skrifter og satiriske Artikler har Larra leveret en nydelig 
udført histørisk Novelle Henrik. den Sørgmodiges Page 

og et Drama Macrias, samt Kritiker over fremtrædende 
franske og spanske Forfattere. Som Politiker havde 
han et langt mere skarpt Syn for de Doktrinæres Fejl 
end nogen af sine Jævnaldrende; Ingen har som han 
snærtet deres Embedsjægeri og Nepotisme, samt deres 
parlamentariske Jargon, som skulde indføres i det pri- 
vate Liv. ,,Hvad se vi i Frankrig?” siger han. —,Et 
halvfrit Folk, som kun har kunnet gjøre en Halvrevolu- 
tion. Paa Tronen en Halvkonge, der er bleven halvt 
snigmyrdet, som repræsenterer en Halvlegitimitet, (Louis 
Philippe), et halvnationalt Kammer, som paany lider 
under en Halvcensur, halvt afskaffet af Halvrevolutionen ; 
en stor halvmisfornøjet Nation, og en anden halvnær- 
forestaaende Bevægelse" og han anlægger samme Syns- 
punkt paa Evropas andre Lande. 

Det er i sit Blad Føgaro, at Larra udtaler sig saa- . 
ledes. I en anden Artikel med Overskrift Fægaro paa 
Kirkegaarden fra Slutningen af 1836 fortæller han, at 
han paa en Vandring i Madrid finder lutter Grave: 
Slottet er Kongemagtens, Årtillerimuseet den kastilianske 
Tapperheds Grav; Inkvisitionen udaander vel sit sidste 
Suk, men dog er Tankens Frihed lænket; kun et Skygge- 
billede af Handelen vanker om i de før af Købmænd 
vrimlende Gader; paa Børsen staar en Gravskrift: Her 
hviler den spanske Kredit.” 

Den 13de Februar 183Y endte Larra sit Liv med et 
Pistolskud; at hans Elskerinde brød med ham, var kun 
den nærmeste Anledning dertil, det var kun den sidste 
Illusion, der brast. Det viste sig, at denne unge Mand 
havde været Publikums Kæledægge; det var en Ligfærd 
som en Konges. Paa hans Grav fremtraadte til almindelig 
Forbavselse en ung ukendt Mand med langt Genihaar og 
et melankolsk Øje, og fremsagde med bævende Stemme 
et Digt over Larra. I Ord som disse: ,,Han har forladt 
sit ormestukne Liv (existencia carcomida); som en Mø, 
der er tabt for Elskovsglæden, ophænger sit profane Slør 

paa Ale dæmrer det Diddy der bragte Zorrilla 
over i Klerika rene Årme, saa han 1844 - angrende 


udbryder om den Handling, ddr skaffede ham hans første 
Laurbær: | 


"Broté come una fee ir rd 

Al borde de la tomba de un malvado. 

(Jeg voksede op som en forbandet Plante paa Randen 
af en Vantros Grav). Thi Zorrilla blev en forbitret 
Fjende af den moderne Tidsaand og anvendte sin farve- 
rige Fantasi og sin glimrende Versifikation til. Forsøg 
paa at lappe de mølædte Munkeékutter og Ridderkapper. 
Langt mere Livskraft og virkeligt Sving var der i José | 
— Espronceda, som vi have nævnet et Par Gange; det var 
en Digter af Byrons,. Leopardis .og Mussets Skole. Vi 
moderne Mennesker. forstaa hans Smerte, hans Vrede og 
hans: Atraa. Som Leopardi bryder han overtvært med 
- den besungne og forherligede Katolicisme, som han 
kalder ,,en smudsig, «væmmelig Heks, den muntre. Ung- 
domskækheds hvide Dame", han digter Fabelen om Stu- 
denten Lizardo, en moderne Don Juan, som en ung, 
besløret Kvinde: lokker efter sig; han følger hende, et 
kvalt Elskovssuk lyder .i det tomme Rum. Det er Helveds- 
dybet. Den unge Kavaller river uden Barmhjertighed 
Sløret af Kvinden og opdager, at Brudesløret blot skjulte 
"en Benrad. Denne døde Benrad har i Aarhundreder 
været Spaniens Brud. — Han var.født 1810 i Estrema- 
dura, Faderen. tjente .som Oberst i Uafhængighedskrigen, 
14 Aar gammel blev han indespærret i et Kloster i 
Guadalajara. Da. han. fik Lov til at drage til. Madrid, 
tvang Politiets Ckikaner ham snart til at skifte Opholds- 
sted; "over "Gibraltar drog han til: Lissabon, hvor han 
"ankom med to Franks i Lommen, som han. straks kastede 
i Tajo. Det spanske Politi fik. ham ogsaa fordreven her-" 
"fra; han drog da til London, kæmpede i Julidagene paa 
RE Barrikader og meldte sig som. frivillig til den. 
polske Revolutionshær. " Amnestien kaldte ham tilbage 
b . 26 | 

til Spanien; Ministeren Cea Bermudez skaffede ham ind 
i Garden, men en frisindet Tale ved et Festmaaltid 
skaffede ham straks Afsked. Han blev nu Journalist 
(1833), men hans Artikler bevirkede, at hans Organ ET 
Siglo blev forbudt. Han søgte andre Organer og var 
stedse i Frihedskombattanternes første Række; i 1840 
arbejdede han for at faa Republiken proklameret. Men 
selv Progressisterne betragtede ham som et enfant terrible; 
da de kom til Magten, sendte de ham til Haag som 
Legationssekretær, men Klimaet ødelagde hans Helbred, 
og kort efter at være bleven valgt til Deputeret for Ali- 
scante døde han 23de Maj 1842. 

Hans Liv som hans Digtning betegne den moderne 
Aands Fødselsveer. Han var uimodstaaelig for Damerne 
og benyttede sig deraf i rigeligt Maal; hans Stil er feber- 
glødende; i Religionen er han en absolut Skeptiker, i 
Politiken en absolut Positivist. Han opsøgte voldsomme 
Sindsbevægelser, befandt sig bedst ved Hasardbordet. og 
paa Valpladsen, for igen at synke hen i barnlige Længsler 
efter et idyllisk Kærlighedsforhold. Han har kun efter- 
ladt et Bind lyriske Digte og Brudstykker af et Ung- 
doms- eller næsten Drengearbejde: Telayo og Diablo - 
mundo, et Epos, der skulde efterligne Byrons Don Juan, 
med glimrende Episoder indenfor en løs og fantastisk 
Ramme, hvis Hovedperson skal være en Typus for det 
rent naturlige, med al Konveniens og Tvang ubekendte 
Menneske, stærk i Godt som i Ondt, der endelig reddes 
ved at træffe Idealet virkeliggjort i en Kvinde. Oderne 
Piraten, Kosakken, Betleren og Bøddelen regnes blandt 
den spanske Lyriks Perler, navnlig den første med sine 
vekslende dristige Rhythmer; i den besungne Helt, den 
frie Pirat, der siger: 


Que es el barco. mi tesoro 
Es mi Dids la libertad, 

Mi ley, la fuerza y el viento 
Mi unica patria, la mar. 

(Mit Skib er min Skat, Friheden er min Gud, Kraften 
og Vinden min Lov, Havet mit eneste Fædreland) gen- 
kender man straks et af Romantikens Idealer. Vi se 
i disse Åar umiddelbart før Isabella IIdens Myndigheds- 
regering unægtelig et stærkt literært Opsving, væsenlig 
en Følge af Revolutionsideernes foreløbige Sejr, men vi 
ville give Mesonero Romanos, en af Øjenvidnerne, Ordet 
for at male Skyggesiderne. Han siger: 

Den frie Tankes Emancipation for enhver Censur, 
den Forhøjelse af Livskraft og Energi, som bryder. frem 
i politisk bevægede, drøftende og kæmpende Tider; en 
varmblodig lidenskabelig Ungdoms Kraft og Begejstring, 
idet den traadte frem i en af nye Ideer bevæget Verden; 
den Glans, hvori disse Ideer stod, de Løfter, som literær 
Syssel gav om en prægtig Fremtid, alle disse Aarsager 
tilsammen frembragte hos den unge Slægt en feberagtig 
Attraa efter politisk, literær, kunstnerisk Berømmelse, 
ja efter enhver Art af Berømmelse, eller snarere efter 
ethvert Ry og enhver Art Popularitet. Men dette ædle 
"og uegennyttige Fænomen var af kort Varighed; paa 
samme Tid som Berømmelsens Hovmod. udviklede sig 
hos Skribenter og Digtere, kvalte Ærgerrigheden og 
Ønsket om rig Livsnydelse i høje Stillinger deres Ta- 
lent; Regeringen, der ydede dem en overdreven Beskyt-… 
telse, tilintetgjorde deres literære Fremtid ved Æresposter 
og Embeder,. fyldte Gesandtskaberne og Ministerierne med 
Digtere og Romanforfattere; og hvad værre er: sammen 
med disse glimrende Udsigter saa” man i den literære 
Verden en hel Hærskare af forlorne Genier dukke op, rede 
til at erobre, ikke Lavrbær eller Palmer, men store Em- 
beder og smukke Ordensdekorationer ved Hjælp af daarlig 
lavede Vers, vidtsvævende Taler og jammerlige ÅAnsøg- 
ninger i Novelleform. — 

Det saa” i Begyndelsen ud, som om Isabellas Re- 
gering vilde slaa ind paa en moderat Fremskridtsretning. 
1845 udkom den nye, liberale Studieplan for Universi- 

teterne under Ministeren Pidals Auspicier, væsenlig for- 
fattet åf den førnævnte Dramatiker Gil y Zarate. Selv 
det ,moderåte”" (Parti søgte Popularitet ved 'en vis 
Villighed. til åt gaa ind paa Reformer,'men medens man 
fra 1846—54 ser Klostergodserne sælges, Pressefrihéd 
proklaméres, den franske Revolutions Ideer fremsatte i 
—"Préssen, Indførelse af fremmede Kapitaler i Industriens 
"Tjeneste, et ivrigt Studium af de eksakte Videnskaber, 
liste de samme Klerikale, Don Carlos” tidligere Béskyttere, 
sig ind i Slottet i Madrid; og 'den unge Dronning søger 
"Trøst for sine erotiske Forvildelser i Armene påa Skrifte- 
faderen Padre Clåret, én Figur, der minder om de mod- 
bydeligste Præsteskikkelser fra Karl Ildens Tid, og hos. 
den hallucineret-hysteriske Søster -Patrocinio. Den af 
"dem' repræsenterede Retning kalde Spanierne Ny-Katoli- 
cismen; det er snarere en Urgeren af den gamle Katoli- 
cismes  absurdeste Dogmer; dens Bekendere have med 
stort Held arbejdet i den uvidende Masses' fanatiske 
Instinkter. — Den militære Revolution af 1854 under 
vO'Donnell, "hvortil Espårtero sluttede sig, bragte intet . 
Fremskridt; den aabenbarede navnlig den dybe Spalt- 
"ming, der efterhaanden var opstaaet mellem de Liberale; 
"O'Donnell kan ingen Vegne .komme'med Progressisterne 


og Demokraterne, 1856 slutter han Overenskomst med Kh 


en Del af det gamle moderate Parti, genindsætter Dron- 
ningen i hendes gamle absolute "Magt; og' Hoffet, der 
først var bange for 'O”Donnell, opdager, at det nykatøolske - 
Parti ustraffet kan intrigere bag hans Ryg; i Perioden 
fra -1856—68 er der en stadig Vekslen af Ministeriér, 
der ville give de moderne Ideer lidt Spillerum, og saa- 
danne," der "betale - obskurantistiske Nykatoliker for i 
"Pressen at prædike den: gamle Tros Fortræffelighed-og 


—, Uundværlighed: for Spanien... Samtidig giver Hoffet det 


… ”sletteste- Eksempel, hvad Moral angaar; det -er neppe. 
" for meget at kalde Dronningens Kærlighedsforbindelser 
"kyniske; efter 1856-tager al Art Aktiesvindel 'et' mægtigt. 

he: ved; det første akvAr ab Stød, Krigen Meer 
" Østerrig og Preussen 1866, ramle alle Jernbane-, Bjerg- 
værks- og industrielle Konnan omkuld; det spanske 
Publikum vækkes brat af Drømme om Rigdomme som 
dem, der i sin Tid strømmede til Landet fra Amerika; 
Alt viser sig i sin nøgne Elendighed. Revolutionen af 
1868 fejer Isabella og Hoikamarillaen, Padre Claret og 
Søster Patrocinio af Vejen, men ikke den onde Aand, 
som de to Sidste havde manet frem. Kong Åmadeo var 
langt fra: at være Nykatolik, men han forstod ikke de 
Partier, der sled i ham; han stod i de faa Aar, han var 
Konge af Navn, fremmed og isoleret.. Man kender det 
sørgelige Forsøg paa en Republik og paa Restaurationen 
af Kongedømmet i Alfons XIltes Person, der synes mere 
og mere at hvirvles ind i. den klerikale Tryllekreds. 
Mesonero Romanos' nys. citerede Ord om Embedsjægeriet 
og det politiske "Renegatvæsen passer endnu; i Litera- 
turen ses ingen Bevægelse i frisiudet og civilisatorisk 
Retning; det er klart; at de fortræffeligste politiske In- 
stitutioner ikke kunne frelse det skønne Land, før en 
intellektuel Revolution "finder Sted blandt de dannede 
Spaniere i.Form af et Brud med Spøgelsefrygten for de 
af den moderne Åand dødsdømte katolske Dogmer. 

Det er underligt at se, hvorledes Had og Foragt for 
Præsterne er blandet med Respekt for Madonna og 
Helgenerne; naar Spanierne tale:med en Fremmed, "holde 
de nok af at lade skeptiske, men lad dém træffe et Ma- 
donnabillede eller en Hostieprocession paa deres Vej, og 
de ville straks gøre Honnørs. I det Hele sky de religiøse 
Diskussioner, og de friest Tænkende, som ikke gaa i 
Messe, forarges selv over de svageste Indvendinger mod 
Helvedes Ild og Helgenernes Fortjeneste. Med andre 
Ord: Spaniens største nationale Ejendommelighed er denne 
sejge Vedhængen ved Katolicismen; endnu tror en Bonde, 
at han langt snarere vil reddes af en Sygdom ved at 
kysse Relikvier end ved at kalde en Læge eller indrette 

sit Liv efter hygiejniske Forskrifter. Det er denne mellem. 
Fanatisme og Kvietisme svingende almindelige Gemyts- 
tilstand, der lammer Energien og Lysten til at give sig 
i Kast med Naturen, hvad enten det nu er i Form af 
at dyrke Jorden og bearbejde Landets Hjælpekilder, eller 
i Form af dygtig Nutidsskildring i Literaturen. Hr. Hub- 
bard mener, at det Eneste, der kan redde Spanien, er 
en national Voltaire, der paa en Gang kan svinge Svøben 
over Don Quixotes Fantasteri, Sanchos Madstræv og Gil 
Blas' løse Samvittighed. Han. anfører fremdeles det 
Faktum, at da Republiken efter 1868 søgte at gøre Reli- 
gionsfriheden til mere end et Skin, vandt Protestantismen 
en Del Sympati i Madrid, og mener, at en protestantisk 
Rationalisme maaske vilde kunne bringe Katolicismen 
det første alvorlige Stød. Man maa kende nøjere til 
Forholdene end Den, der kun kender dem gennem Læs- 
ning, for at kunne bekræfte eller benægte noget Saadant. 
Den nykatolske Reaktion er mest fremtrædende i 
denne Literaturperiode; den prædikes i Romanen af Fernan 
Caballero og Trueba; i Lyriken af Selgas og Årnao, i 
Dramaet af Rubi, fra Tribunen åf Donoso Cortes. De 
literære Aflæggere af Doktrinarismen fra 1830, som Ro- 
manforfatteren Alarcon og Dramatikeren Ayala, ere meget 
ængstelige Fremskridtsmænd; de ere bestandig bange for 
Revolutionen paa de herskende Klassers Vegne; thi de 
have kun arbejdet for dem. De enkelte Forfattere, som 
man kan kalde ,folkeligef, gaa vel videre, men dels 
respektere de Katolicismens Skranke, dels ere de saa 
nihilistiske i religiøs Retning, at Folket bliver bange 
for dem. : 
Vi gjorde et foreløbigt Bekendtskab med Zorrilla 
ved Larras Ligbegængelse 1837. Dengang var han Frem- 
skridtsmand, men han var af fornem Embedsfamilje og 
havde som Barn romantiseret mellem Toledos Ruiner. 
Ked af de politiske Omvæltninger vuggede han sig i den 
gamle Romanceros bedaarende Toner, de vare saa skønne, 

syntes han, at Verden i Stedet for at gaa frem, burde 
gaa tilbage til den Begejstring, der flammede i Katoli- 
cismens og Islams Kamp. Hans æstetiske Religiøsitet 
bringer ham til at knæle i de prægtige Katedraler, i 
Ruinerne af de gamle Kongeborge, til at forkaste Form 
og Tegning i Poesien for glimrende og blændende, hen- 
sigtsløs. udstrøt Farvepragt; den bedste Poesi er for ham 
den, der flygter saa langt bort fra Nutiden og Virkelig- 
heden som mulig. Træffende kalder han sin Lyrik ,,Cantos 
del trovador'; til episk Sujet vælger han Granadas Er- 
obring; hans dramatiske Hovedværk er Don Juan Tenorio. 
Der fortælles om Zorrilla, at han, naar han sætter sig 
ved sit Skrivebord, altid har en aldeles nøgen Væg foran 
sig, og ved at se uafladelig paa den tvinger han sin 
Inspiration frem... Da lader han Fantasien arbejde med 
absolut Frihed og Ugenerthed; han bruger baade sine 
egne tidligere og andre Digteres. Vers, naar de falde 
ham i Øret; han sætter altid en bestemt Termin for et 
Arbejdes Fuldendelse og er stolt af at holde den. Han 
studerer aldrig; naar han ikke digter, gør han Gymnastik, 
leger med Abekatte, laver Strænge til Spilledaaser eller 
skyder med Pistoler. Ked af Spanien drog han 1848 
til Paris, siden til Mexiko, hvor han en Tid var Oplæser 
hos Kejser Maximilian. 
Den dramatiske Trilogi Don Juan Tenorio er en ægte 
gammel spansk Blanding af udsvævende Sanselighed og 
vild-Fanatisme. For en Dansk vilde Parodien i Jakob 
” v,. Thybos Person stille sig op lige over for denne stor- 
skrydende Forfører, Spiller og Duellant i den store Dialog 
i lste Akt, hvor han og hans Rival Luis de Mejia søge 
at overtrumfe hinanden i Praleri, thi tager man. Billed- 
pragten bort, bliver Tankegangen Jakob v. Thybos. I 
Stykkets anden Del kommer den guddommelige Straf. 
Don Juan besøger Slægten Tenorios Pantheon, hvor der 
er oprejst Statuer for hans tre sidste Ofre: Doxa Ines, 
Don Luis Mejia og for Kommandøren. Efter en pralende 

Harangue til dem erklærer han, at han er kommen for 
Doria Ines's Skyld; hendes Genfærd træder da frem 'og 
fortæller, at hun har tilbudt Gud sin ubesmittede Sjæl 
i Bytte for hans, og at Gud har bestemt, at de skulle 
frelses eller fortabes sammen; hvis han blot vil angre i 
denne Nat, er deres Salighed sikret; men då han ser 
— Kommandørens Statue, farer Djævelen' i ham, og han 
"indbyder Statuen til Gilde.. Den møder, kun synlig for 
. Don Juan, der dræber to af sine Venner, som benægté 
dens Nærværelse, derefter begiver han sig atter til Pan- 
- theon, hvor han ængstes, da Kommåndøren beéværter ham 
med Dødningben og Aske, men han naar ikke endnu til 
at angre, uagtet han faar de Dødes Mésse at høré og 
sin egen Ligbegængelse at se, thi for de Levendes Øje 
er han. bleven dræbt af en af sine Gæster udenfor sit 
Paladses Port, da han kom tilbage; Kommandørens Haand 
trækker ham alt hen mod Helvede, da viser Doxa Ines's 
Sjæl sig, sender Skyggerne til deres Grave og drager 
Don Juan med sig mod Himlen. Å 

Ikke et Skridt udover Calderon og Tirso de Molina 
— og naturligvis mangler Zorrilla deres vederhæftige 
Naivetet. 

 Jævnaldrende med Zorrilla er Don Ramon Campoamor. 
I to lyriske Digtsamlinger, hvor han tilstræber sententiøs 
Korthed i Udtrykket og en vis metafysisk Højde i Tan- 
kerne; i et' Epos om Columbus og i hans saakaldte 
»universelle Dramaf, hår han nedlagt sin Digtnings 
Frugter. Under Dronning Isabella var han den fine 
Verdens Yndling; den samlede en Sum ved Subskription, 
hvorfor Billedhuggeren Piquer byggede det efter ham 
nævnede Coliseo, hvor der gaves dramatiske Soiréer, hvor- 
ved Campoamor selv sang sine Vers, og hvor Dronningen 
ikke sjælden mødte. Fornemme Damer akkompagnerede 
ham paa Fortepiano. Hans Hovedværk er hint Drama" 
universal, en Digtning, som bevæger sig i Miltonske og 
Danteske Former; den udkom' 1869 og hører til de 


% 

apokalyptiske Allegorier, som vi. heldigvis ikke møde 
senere hos os end i Ingemanns ,,De sorte Riddere”, 
"Det er en Bodshistorie, hvor den lidenskabelig forelskede | 
Helt maa gennemgaa en Sjælevandring som Rensning for 
sine Synder; han bliver fra Sten til Plante, derpaa til 
Ørn, saa Menneske igen, men Angeren kan ikke faa Tag 
i ham, uagtet han overværer Kristi Opstandelse, Helved- 
- fart og Dommervirksomhed paa den yderste. Dag; først 
då hans Moders Taarer falde fra Himlen, opfanges af 
hans Elskede og udgydes over hans Pande, gør han Bod, 
og Helvedes aabne Porte lukke sig for ham. — En See 
Blanding af mystisk Gnosticisme, uklar Panteisme og 
vidtløftige beskrivende Episoder! BANDS RT har upaa- 
tvivlelig — paa første eller anden Haand — kendt anden 
Del af Goethes Faust. 

Ventura: de la Vega, født i Buenos ÅAyres af høj 
Embedsfamilje, kom 1818 til Madrid, hvor han paa enkelte 
Rejser nær opholdt sig. til sm Død 1865. Han var fra 
ganske ung af optaget i de bedste literære og selskabelige 
Kredse; vi saa” ham som Medlem af Kollegiet San Mateo, 
af El Mirto og senere af La Numantina. sammen med 
Larra, Espronceda, Patricio de la Escosura, og da disse 
to Sidste maatte flygte, da Ferdinand VIldes Politi saa” 
farlige Konspiratorer i de skægløse Literater, skaffede 
Minister Cea Bermudez” Gunst Ventura de la Vega et 
behageligt Ophold i et af Madrids fornemste Klostre. 
Han var snart færdig med sin Liberalisme. 1828 besang 
han i en Ode Ferdinand VIldes ,,Pacifikationsrejse" til 
Katalonien, og har fra den Tid af bestandig holdt sig 
til den officielle Side; han har besunget Kristina saa vel 
. som Isabella, de spanske Orleanister saa vel som Grev-… 
inden af Montijo og hendes Datter Kejserinde Eugénie. 
Hans Titelliste var ogsaa anselig: Medlem af Akademiet, 
Overdirektør for Musik- og Deklamationskønservatoriet, 
senere Kommandør af Karl IIIdies Orden, Kammerherre 
hos Dronningen, Departementchef i et Ministerium, speciel 

Professor i Literatur hos Dronningen og Hertuginden af 
Montpensier. Man kan da.omtrent slutte sig til, at han 


hørte til de soignerede Digtere, der altid møde i grande" 


toilette, med filede Vers og sindrige Vendinger til Er- 
statning for Tanketomheden i de Oder og Sonetter, hvor- 
med han besang alle sin Tids Begivenheder. Han var 
en Mand, der vidste, hvad Penge duede til; derfor ud- 
viklede han en betydelig Virksomhed som Oversætter 
eller Bearbejder af franske Teaterstykker, som han be- 
hændig forstod at lokalisere, saa at det saa” ud, som om 
de vare af ham selv; af originale dramatiske Arbejder 
har han kun leveret et Lystspil og en Opera-comique-tekst. 
Han var tilstede ved alle Teaterprøver, agerede Instruktør 
for Skuespillerne lige til deres Maske og Gestikulation, 
og arrangerede alle Detailler ved Iscenesættelsen. 


Ligesom det italienske former det spanske Sprog 


sig let i Rytmer og har Overflod af Rim, derfor lokker 
det en Mængde Dilettanter til at forsøge sig som Digtere; 
Nogle af disse have endog faaet Plads i Akademiet, der 
er tilbøjelig til med Erasmus Montanus at betragte Pro- 
sodien som det fornemste i Poesi. Navnlig have de 
politiske og diplomatiske Samfundslag præsteret en Del 
Mænd, som det officielle Publikum har givet Digternavn 
og Akademiet optaget i sit Skød. Da de mere repræ- 
sentere den almindelige poetiske Dannelse end sig selv, 
kunne vi vel forsvare at undlade at nævne deres Navne 
med Undtagelse af et Par Efemerdigtere, der i sin Tid 
gjorde mere end almindelig Opsigt. I Murcia havde der 
dannet sig et Selskab af unge Mennesker, -der gensidig 
oplæste og bedømte hverandres æstetiske Produktioner. 
Det var i Begyndelsen af Halvtredserne”). Da et Par 
af Medlemmerne kom til Madrid og bleve optagne i de 


+) En Del Læsere ville fra de italienske Operaer i Casino mindes 
Sangeren Mariano Padilla. Han har fortalt mig, at han som 
Student var Medlém af disse ,,tertulias" i Murcia. 

literære Kredse, medbragte de nogle Vers af en- ganske 
ung Embedsmand Don José Selgas. Den som Historiker, 
Dramatiker og Kritiker bekendte Fernandez Guerra y 
Orbe udbredte disse Vers? Berømmelse, og snart stod 
Selgas' Navn paa den literære Dagsorden. Versene vare 
fromme: de besang de patriotiske Traditioner, den legi- 
time Elskov, Blomsterduft,:Fuglekvidder og Kilderislen i 
de vante Toner. Ministeren Sartorius, Greve af San Luis 
skrev følgende Brev til Forfatteren. 

»Min Herre! Jeg har med Fornøjelse læst de poetiske Kom- 
positioner, som udgøre en Del af den værdifulde Samling, som De 
har kaldet ,,Foraaret"; de have indtaget mig ved den Finhed og 
gode Smag, som herske i dem, og fordi man i dem opdager Evner, 
der, dyrkede med Omhu og fremstillede paa en større Skueplads 
end i en Provinshovedstad, vilde kunne bringe Dem Ære, og faa 
den spanske Musa i vor Tid til at glimre med ny Glans. Da jeg 
ønsker at bidrage til Virkeliggørelsen af denne Tanke, da jeg er 
venskabelig sindet mod unge Mennesker, der forbinde Beskedenhed 
med Talent, da jeg véd, at De er bedre begavet i Retning af Aand 
og Dyd end i Retning af Formue og ønsker at udvide Deres 
Bekendtskabskreds i Madrid samt skaffe Dem hæderlige Subsistens- 
midler, tilbyder jeg Dem mit Venskab og opfordrer Dem til snarest 
mulig at komme til denne Stad. Jeg skal drage Omsorg for, at 
De der finder en Beskæftigelse, der kan forenes med Deres Studier 
og Deres poetiske Kald.” 


Digtene bleve trykte; den officielle Kritiker Don 
Manuel Canete roste dem; Idyllerne og Fablerne, titu- 
lerede ,,Foraar og Sommer'f modtoges med Begejstring. 
. Men dermed. var Selgas færdig. Kort efter faldt hans 
Beskytter ved O'Donnells Revolution; for at leve skrev 
han Romaner paa Boghandleres Bestilling. Men derpaa 
vandt han: stor Anseelse som feuilletonistisk Causeur 
(Hojas sueltas og Otras hojas sueltas), medens hans Ven 
og Bysbarn Antonio Årnao vandt et Navn ved katolske 
Hymner. En interessantere Personlighed af denne se- 
kundære Digtergruppe er Manuel Palacio, en kæk Satiriker, 
der har et godt Øje til de Klerikale. Hans bekendteste 
Digt er ,Hvad jeg søgte paa la Feriaf (o: La feria 

d'Atocha i Madrid, en Udstilling af brugte Sager og 


" «Marchandiserkram). Efter en. morsom Beskrivelse af alt 
det gamle ubrugelige Kram: Briller, som man ikke kan 


se med, Bøger, som Ingen læser, Nøgler, som ikke kunne 


lukke, 0. s. v. 0. s. v., ender han: Der ser man alle de 


gamle Historier rejse sig, bevæge sig i forvirret Blanding, 


der sover al vor Hæder, Guld igaar, Flitter idag; der 
vil man fåa Fortællingen om gammel Kærlighed at høre; 
den bliver fortalt En af visnede Blomster og Sløjfer, som 
før. vare: Buketter.? ; 

" Af dramatiske Forfattere fra Isabellas Tid maa 


nævnes Tomas Rodriguez Rubi, der er født i Malaga. 


1817, og som var Undervisningsminister, da Revolutionen 
af 1868 udbrød... Han begyndte som Skildrer af ÅAlmuens 
Liv, men efter 1843 slog -han ind paa den saakaldte 
højere Komedie. - Hans Personer ere Diplomater og Hof- 


mænd, fornemme intrigante Damer, hvis Tjenestefolk ere- 


Stykkernes komiske Figurer. Han har været meget frugt- 


bar, men af. hele Massen af hans Teaterfigurer er der 


Ingen, der ved kraftig Karakterskildring eller psykologisk 
Ånalyse fæster sig i Ens Erindring. Efterhaanden. til- 


læmpede han dem udelukkende efter Skuespillernes Per- 


sonlighed og forarbejdede alle sine Intriger over samme 
Læst, medens Breton de los Herreros, der arbejdede 
utrættelig til sin Død 1870, trods det, at hans Stykker 
i denne Periode næsten altid vare Bearbejdelser efter 
det Franske, udfoldede Livlighed og Originalitet i Diktion 
og Dialog. Rubis magre Skikkelse og udviskede Fysiog- 
nomi gjorde et ubetydeligt Indtryk; ved egernagtig Hur- 
tighed i sine Bevægelser søgte han at give Forestilling 
om Genialitet. Breton var en lille tyk, tilsyneladende 
tilbageholdende Mand med smaa funklende sorte Øjne. 
Han var berømt for sine epigrammatiske Improvisationer, 
der skaffede ham en uhyre Popularitet. Et lille Eksempel. 
Han boede i samme Etage som en Læge Mata, og det 

hændte tidt, at Bretons Venner ringede paa Matas Dør. 
Lægen satte da paa sm Dør følgende Indskrift: 


En esta mi habitacion 
No vive ningun Breton. 


(I denne min Lejlighed bor ingen B. — Breton kan 
betyde Kaalplante). | 
Breton gjorde til Svar følgende Epigram: 
Hay en esta vecindad 
Cierto medico poeta 


Que al pié de cada receta 
Pone: Mata; yes verdad. 


(Der 1 bor i dette Nabolag en vis Læge og Poet, som 
skriver under enhver Recept ate pe: han slaar ibjel| 
og 'det er Sandhed.) 

| Doria Gertrudis Gomez de Avellaneda (f. paa Cuba 
1816) debuterede c. 1844. ved en fireakts Tragedie Alonzo 
Munio.. Det var den- første Dame, der i Spanien havde 
skrevet for Scenen, og de spanske Kritikere viste hende 
" ridderlig Høflighed. Man var ked baade af de romantiske 
Dramaer og af Bearbejdelserne efter det Franske, her 
saa” man: en begéjstret Stræben efter at digte nyt Liv 
i.de gamle Former fra Renæssancetiden, og Dona ;Avel- 
laneda havde nok af den lyriske Farvepragt og rytmiske 
"Kunst, som altid fortryller spanske Øren. Men. hun slog 
sig til Ro ved sit-Held, og hendes senere Stykker ere 
Gentagelser af Maneren uden Fremgang. Hvor hun har. 


faaet fat paa Hertz's Kong Renés Datter, som hun har — 


tillæmpet. efter det gamle spanske Dramas Fagcon, skal. 
jeg ikke kunne sige; jeg har i sin Tid (Scharlings: Dansk" 
Tidsskrift 1870, 20. Hefte). givet en. Ånalyse af denne 
spanske. Bearbejdelse. af et dansk klassisk Stykke. | 
- Forsøg paa at genindføre. de klassiske Former. i 
Tragedien. gjorde : Tamayo. y Baus. "Hans. Ideal er det 


Fornemme, 'Ædruelige, Sammentrængte. Skønt. konser- 


vativ greb han et saa ; demokratisk- republikansk Æmne | 

som , Virginia”, Offeret for Decemviren Appius Claudius's 
Tyranni, men Stykket er saa tomt, koldt og abstrakt, 
at hverken Dronningen eller Akademiet kunde have noget 
imod det. Langt bedre er det historiske Genremaleri 
lykkedes ham i Dramaet ,,La rica Hembraf”, hvori han 
har havt Aureliano Fernandez Guerra y Orbe til Med- 
arbejder, og som opførtes 1854. Den unge Adelsdame, 
der er fuld af sin Races Fordomme, der i Følelsen af, 
at Alt maa vige for Navnets'Værdighed, ofrer sit Hjertes 
dybeste Følelser og aftvinger alle sine Omgivelser Agtelse 
ved sin mandige Karakter, er. paa en Gang skildret med 
"poetisk Energi og historisk Farvetone. En Scene er især 
fortrinlig, den, hvor Donna Juana de Mendoza (Hoved- 
personen) kalder Storadmiralen af Kastilien, hvem Don 
Pedro den Grusomme foreslaar hende til Ægte, en Ba- 
stard af en Præst og en Jødinde, og Kongens Sendebud, 
der er Storadmiralen selv forklædt, farer op og slaar 
hende i Ansigtet, og hun i Fortvivlelse beslutter at ægte 
ham, thi kun af sin Mand kan en spansk Ådelsdame 
taale en saadan Forhaanelse. 

Adelardo Lopez de Ayala, der i September 1868 var 
en af de virksomste Deltagere i Revolutionen og under . 
Republiken fungerede som Koloniminister, er ogsaa dra- 
matisk Forfatter. Oprindelig en Tilhænger af Hertugen 
af Montpensiers 'Tronkandidatur, holdt han sig tilbage 
under Åmadeo; han foretrak Alfons XII for Italieneren 
og traadte ind i sin forrige Ministerpost i Canovas del 
Castillos Ministerium. Som Komediedigter slog han ind 
paa den nyfranske realistiske Retning, og hans ,,El tanto 
por Cientof, opført 1861 midt i Aktiesvindelens værste 
Tider, viser, at han med Frugt har studeret sine For- 
billeder. Men karakteristisk nok for en Spanier opstiller 
han som Modstykke til Svindleriet, ikke det ærlige, in- 
telligente Arbejde, men den aristokratiske Ridderaand 
fra den gamle Tid. &Eguilaz (1833—76) begyndte med 
et Ægteskabsdrama, ogsaa i nyfransk Stil, ,,La cruz del. 

matrimonio”, Olona har leveret et Par gode Intrige- 
stykker. Narciso Serra, ligeledes død ung, udsendte fra 
sin Sygeseng fine og smukke Smaastykker, og Journalisten 
Eusebio Asquerino har taget det spanske Bureaukrati 
under satirisk Behandling. Der er ingen af disse yngre 
Forfattere, der have havt tilstrækkelig Originalitet til at 
slaa igennem for Alvor, men de have uden Tvivl valgt 
den rette Vej til at skaffe Plads for et spansk Nutids- 
drama ved at opgive alle galvaniske Forsøg paa at op- 
live Riddertidens og Katolicismens Kadaver. 

En national Opéra Comique har udviklet sig i de 
saa kaldte ,,Zarzuelasf, Syngestykker med indblandet 
versificeret Dialog, der spillés paa et smukt af en Ban- 
kier opført Teater i Jovellanosgaden. Katalonieren Fran- 
cisco Camprodon er Forfatter til en stor Mængde af 
"disse Syngespiltekster; jeg kender kun ,,Marinaf, der er 
et nydeligt lille Folkelivsbillede, hvor rigtignok det Lyriske 
og Erotiske minder noget om vore Duftvaudeviller, men. 
som ogsaa har saa ypperlige komiske Figurer som den 
"paa Elskovens Hav forliste Styrmand Roque. Musiken, 
der om jeg husker ret, er af Arrieta, er ganske i den 
moderne italienske Stil. 

Fernan Caballero's Navn er det eneste, som vore 
Læsere muligvis har hørt nævne. Det er højst karak- 
teristisk, at netop dette Navn oftere er blevet anført 
hos os. Der foreligger en hel dansk Monografi over 
hende; jeg, som ikke tillægger hende noget betydeligt 
Værd, kan kun ofre hende nogle Sider. 

Forfatterinden (1797—1876) er Datter af en ham- 
borgsk Handelsmand, der i mange Aar havde boet i 
Cadix og selv havde givet sig af med literære Sysler. 
Hans Navn var Bohl v. Faber. Den berømte Datter 
Cecilia ægtede første Gang Marquis Arco Hermoso, anden 
Gang Don Antonio de Årron, der blev sendt til Australien 
som Konsul. Straks ved Begyndelsen af sin Forfatter- 

bane røber hun tydelig ultramontane og absolutistiske Ten- 


denser, som siden bragte hende i høj Gunst høs Dronning 


Isabella og Hofkamarillaen. Et saa populært Talent, der 


med glimrende Fantasi kunde forherlige den tankeløse . 
Tro var en fortræffelig Forbundsfælle. . Dronningen skæn- 


kede hende en flot Fribolig i Alcazar (Slottet) i Sevilla, 

Digterinden. takkede med åt skrive en Opdragelsesbog 
"for en Infantinde. Dronningen gav Parolen til, at det 
»gesinnungstichtige" Publikum skulde sætte Klassicitetens 

Kråns paa Pseudonymen Fernan Caballero, de officielle 
"Organer intonérede Lovsangen; de berømteste Literatorer 
og Politikere skrev efter spansk Skik Fortaler, til hendes 
Romaner, som næsten. alle gaa ud paa at forherlige 


Despotiet. og Inkvisitiornen under Habsburgerne. og Bour-. 


”bonerne, ja hun har endog indladt sig paa at give et 


flatteret Billede af .den modbydelige Pjalt Ferdinand VH. 


. Fernan Caballero har ikke. mange Strenge at spille 


" paa, men hun. spiller som en Virtuos paa,dem, hun har. . 


Hun vover sig ikke udenfor sin Fødeprovins Andalusien; 
" hun kender .dens Befolkning til Bunds, hun har sine 
Landsmænds livfulde Fantasi og maleriske Evne tillige 
med al deres Overtro og. alle deres Fordomme, sympa- 


tetisk maler hun deres nåive Gratie,:deres. Dvaskhed og. 


. Sanselighed, deres Hovmod og Praleri. Ingen. kan nyde- 
ligere end: hun fortælle en Historie i. Folkesagnets Stil; 
i sine. ,,Åndalusiske Folkesagn" . naa'r hun stundom 
H. C. Andersen i Stilens Barnlighed og Friskhed. og, i 
Evnen til at give. Tanken den Form, som Almuen og 
Barnet betjene sig af. Det er vanskeligt at gengive Sligt 
. 1 Oversættelse — her blot et lille Sted af Historien, om 
Juan Soldat. Helten, en. gammel afskediget Soldat, gaar 
" om paa Landevejene med et Pund Brød og sex Skilling 

"i. Lommen, som han deler med Jesus og Sankt.:Peter, 


der møde ham, forklædte, som Tiggere; til Løn derfor 


faar han Lov til at bringe Alt, hvad han faar. Lyst, til, 


—, til at springe ind i sin tomme Tornyster. Ved Indgangen 

til en Landsby opdager han i en Butik ,,nogle dejlige 
Snitter Brød, der er hvidere endnu end Jasminer, og 
Pølser, der ser ud, som de bare længtes efter at blive 
spiste. ,I Posen," raabte Juan Soldat, ligesom han 
kommanderede — vips — begynder alle Brødsnitterne 
at dreje sig som Vognhjul; Pølserne krybe som Snoge; 
allesammen springer de lige ind i Posen og lægger sig 
i en hel Bunke. Ja rigtignok prøver Åsturieren, som 
havde Butiken, og saa en asturisk Dreng paa at løbe 
bag efter med saadanne store Skræv, at det ene Ben 
ikke kunde se det andet; men 'det hjalp dem ikke Noget! 
Brødsnitterne drejede sig, som de var tossede, og Pøl- 
serne smuttede ud mellem Fingrene paa dem som Åal.” 

Hendes Noveller have ypperlige Træk af Landskab 
og Sæder; det er ofte Lidelseshistorier, hvor Handlingen 
er aldeles underordnet; de ere fulde af temmelig tykt 
paasmurt Moral, og prædike evindelig Anger eller Re- 
signation, men hun forstaar at skildre Kvinder med 
psykologisk Sandhed. Det var Romanen ,Gaviota”, der 
navnlig gjorde hendes Lykke: Fiskerpigen, der bliver op- 
draget af en Læge, hvem et Skibbrud har bragt hen til 
hendes Fædrenekyst, og som siden vinder stort Ry i 
Sevilla som Sangerinde, er ypperlig skildret, navnlig da 
hendes oprindelige voldsomme Natur bryder frem i hendes 
rasende Elskov til den smukke Tyrefægter og 1 hendes 
Trang til en brutal, tyrannisk Elsker. Hun er aldrig 
kommen højére end i denne Roman. Hendes Typer ere 
ensformige; det er bestandig ,,Folket”, hun forherliger, 
men ikke det Frem- og Opadhigende i Folket, men dets 
dvaske Resignation, dets barnlige Vedhængen ved gammel 
Tro og gammel Skik; "bestandig mærker man hendes 
Angst for den sunde Fornuft og Videnskab og hendes kon- 
servative Iver efter at sætte en uoverstigelig Kløft mellem 
simple og fine Folk.  AÅristokratiet har for hende en 
absolut Berettigelse, Undersaatterne skulle vise blind 

Opofrelse for deres Monark”) ; Fattigdommen er en herlig” 


Ting, thi den giver de Rige Anledning til at øve kristelig: 
Barmhjærtighed og derved vække Taknemmelighed hos. 


den Fattige; hendes onde Personer ere altid Fremskridts- 


mænd””) hun hader Jernbanerne, der forstyrre den stille 
Klosterifred, naar Togene suse forbi. 

Enrique Perez Eschrich fortæller i en af sime Ro- 
maner ,,Misundelsen" i en Episode om sig selv Følgende: 

»Jeg husker, at jeg kom til Madrid i September 1853. 
Jeg bragte to Piastre med mig i Vestelommen; jeg havde 
en blaa Spidskjole — sørgelig Ihukommelse —, og et 
Drama, som jeg gærne vilde glemme, laa paa Bunden af 
min Kuffert. Kun Vorherre véd, hvad jeg har maattet 
døje i min literære Læretids tre Aar, i dette Zigeunerliyv, 
som sætter saa ondt Blod hos alle dem, der drømme om 


Berømmelse.” Efter en Fortælling om den Spænding, . 


hvormed: han imødesaa” Opførelsen af sit første antagne 
Drama og sin komiske Iver for at faa Plakaterne trykte 
om, fordi de havde givet ham et forkert Navn, tilføjer 


%) I hendes berømte Novelle ,,Stakkels Dolores”, som jeg med 
min bedste Vilje ikke formaar at skænke nogen stor Beundring, 
findes et Udfald mod Krigen, hvori følgende Orå forekommer: 

Naar vil dog Gud tillade den oplyste Verden at kaste sig 

i Kristendommens, sin Faders Arme og blive Et wed den, 
saa at Menneskene ikke mere gribe til Vaaben uden fri- 
villig og blot med den Hensigt at slaa Kreds om 
Tronen for at gøre den æret, og om Retfærdigheden 
for at gøre den stærk. — 

Og tilsidst reddes den unge Mand, der er dømt til Døden, 
ved Dronning Isabellas Naade: ,,En Ansøgning om Benaadning 
var bleven indsendt til Dronningen, hvis ædle Hjærte tilmed 
fandt Ord til at tilgive Attentatet mod Majestæten i samme 
Øjeblik, som en forbryderisk Haand havde løftet sig mod hende 
selv. Mildhedens Ord, som det er Kongernes guddommelige 
Ret at udtale, ere aldrig blevne anraabte forgæves hos Spaniens 
Herskerinde". 

++) Se Majoren i ,,At tie i Livet og tilgive i Døden". 

"han: ,Siden den Tid har jeg til Dato (det er skrevet i 
1873) forfattet 33 Teaterstykker og 30 Bind Noveller”. 

Det er en literær Arbejdsmand i stor Stil. Han har 
uophørlig været i Virksomhed med sin lette Kombinations- 
evne, der har digtet den ene spændende Situation efter 
den anden, men en bestemt Livsanskuelse, psykologisk 
Analyse, nuancerede Karakterer ere ikke hans Sag. Hans 
Personer ere ligé ud af ét Stykke. Fortællemaneren er 
ikke altid original; Hoffmann har en enkelt Gang været 
hans Forbillede. I sine Nutidsromaner søger han at 
skildre Selskabs- og Samfundsliv med Balzacske Farver, 
men ingen Figur hæver sig i stærkt Relief ud fra Bag- 
grunden; den sidste er det Eneste, han varierer; de 
samme Personer komme idelig og idelig igen. I ,,Bag- 
talelsen” har han efterlignet Sue og den ældre Dumas. 
Han er ikke en klerikal Absolutist som Fernan Caballero; 
han hører til de moderate Liberale, for hvem Katolicismen 
er lig Moralen, og som i deres stille Sind endnu drømme 
om et katolsk Universalmonarki med Spanien som Troens 
"Beskytter. Eschrich arbejder med Hast; han fortæller 
selv, at han stundom har flere Romaner samtidig paa 
Stabelen, og at han aldrig faar Tid til Gennemsyn eller 
Omarbejdelse. For saa vidt som han samvittighedsfuldt 
belønner Dyden og straffer Lasten, ere hans Fortællinger 
meget moralske, men inden han naar til Endestationen, 
holder han nok af at dvæle paa Steder, hvor han kan 
anbringe voldsomme Forbrydelser og hjærteskærende For- 
tvivlelse, saaledes i ,,La Mujer adulteraf. Det Friskeste 
og Smukkeste, han har skrevet, og som synes at tyde 
hen paa, at han kunde præstere noget Mere end indu- 
strielle Romaner er ,,Los Angelos de la Tierra"”, hvor 
"to unge Piger gennem Kærlighed og Opofrelse opdrage 
forbryderske og vilde Mænd, og hvor en Læge er frem- 
stillet som Typus paa Videnskabens lutrende Indflydelse 
påa Karakteren, et Træk, der er saa godt som enestaaende 
i den spanske Romanliteratur. Iblandt hans mindre 

Noveller maa mærkes ,,Den fortrolige Ven”, der inde- 
holder et nydeligt lille Familjedrama. 

Da Spaniernes første Fordring til en Ronald er, at 
den skal kunne rive hurtig med og lade sig læse hurtig, 
betragter det store Publikum Manuel Fernandez y Gon- 
zalez som deres første Romanforfatter. Han er for Spa- 
nien nøjagtig hvad den gamle Dumas var for Frankrig 
for en tyve, tredive Aar siden. Han fortæller om Vid- 
undere af Styrke, Ridt af en umulig Længde, romantisk 
Banditliv i ensomme Bjergegne.  Spanieren har af Na- 
turen Sans for det Eventyrlige, der staar uden for Lov. 
og Ret, for det Irrationelt-Fantastiske, og Fernandez y 
Gonzalez har mere end nogen moderne Forfatter speku- 
leret i det Don Quixoteagtige hos sit Folk. Hans Helte 
ere Karle, der ere forfærdelig modige, der ikke bæve 
tilbage for Forførelse og Blodskam, for hvem Hævnen 
er en Religion, som sætte en Ære i at trodse Lov og 
Ret, men tilsidst reddes de — thi .de ere troende. Man 
forstaar, at Calderons ,,Andagten for Korset" stadig kan 
fylde Madrids Teatre. Férnandez y Gonzalez følger en 
bestemt Romanrecept. Først et effektfuldt Sceneri om 
en kritisk Situation, der straks spænder Læseren, saa 
en pludselig Afbrydelse med en Fortælling om hvad der 
er gaaet forud for denne Situation, og som kan forklare 
den, saa atter en Række Billeder og "Dialoger. Han 
vælger gerne bevægede historiske Perioder, men hans 
Figurer fra Pedro den Grusommes Tid ere ganske af 
"samme Slags som de fra Filip Ildens og Uafhængigheds- 
krigens. Det behøver neppe at tilføjes, at denne For- 
fatter er en ÅAndalusier, han er født 1822 i Sevilla og 
levede sin første Ungdom åi Granada, hvor han studerede 
Jura og i sit 19%9de Aar digtede et Drama. 'Derpaa lod 
han sig hværve til Soldat," tjente i syv Aar og gik af 
som Oversergent med Sankt Ferdinandskorset. Fra 1846 
har han levet og levet rigelig af sin Pen. 

Antonio de Trueba har skrevet et meget stort Antal 
ganske smaa Fortællinger; i Cuentos populares har han 
givet Billeder af Haandværkernes Liv i Madrid, i Cuentos 
Campesinos af kastiliansk Bondeliv, i Cuentos de color 
de rosa af Livet i Biscayas Bjerge. Det er ikke til 
Fantasien; men til Følelsen, at denne Forfatter henvender 
sig. Ålle hans Fortællinger ere Idyller, hvor den vemodige 
Erindring om Barndomslivet i Naturens Skød med dens 
første serafiske Erotik klinger igennem smukt og inder- 
ligt, men' uhyre monotont. Truebas Idealer ere barnlig 
Naivetet, uvidende Tro og en overnaturlig Resignation. 
" Han siger: ,,Der er intet mere barnagtigt Sprog end 
Ømhedens og Uskyldighedens, Mødrenes og Børnenes. 
Men hvor er der mere Renhed og Følelse end hos Mødre 
og Børn?" Han ser med et Barns optimistiske Glæde 
påa Livet, han skildrer den idylliske, usanselige Kærlig- 
hed, det patriarkalske Familieliv, det sol- eller maane- 
beskinnede stille Landskab. Han vil tale et Sprog, som 
Folket taler det, ikke udvide dets Begrebskreds, men 
stige ned til dets Standpunkt; det er dejligt hverken at 
kunne læse eller skrive, thi såa lever man et Liv i 
umiddelbar Følelse og Stemning; lad os ikke vække dette 
Folks Lidenskaber, lad os binde dem med Troens Lænker, 
der for Trueba se ud som Rosenlænker. Isabellas Hof 
saa”, at denne Basker kunde være lige saa nyttig som 
Åndalusierinden Fernan Caballero; han blev Nykatolikernes 
Yndling, og hans Værker udkom paa Dronningens eller 


— Hertugen af Montpensiers Bekostning. 


Gustavo Adolfo Becquer, født i Sevilla 1836, død i 
Madrid 1870, ser mere ud som en Mand fra vort Aar- 
hundrede. Han har møjsommelig maattet kæmpe sig 
frem; hans -Ungdomsaar hengik i Fattigdom, han var 
bestandig svagelig. I en Revue over spansk Literatur, 
Som en svensk Forfatter Hr. G. Renholm nylig har ud- 
givet sammen med et Udvalg af oversatte spanske No- 
veller, gives følgende biografiske Notits om Becquer, som 

Hr. Renholm har kendt personlig, at han var Privat- 
sekretær hos Isabellas sidste Premierminister Gonzales 
Bravo og var udsat for personlig Fare under Revolu- 
tionen af 1868; en Folkehob brød ind i Ministerens Hotel 
og gennemsøgte Becquers Værelse for at finde ,,hemme- 
lige. Papirer", brød hans Skrivebord op og ødelagde hans 
Manuskripter. Derefter boede han i Toledo sammen 
med en Broder, en talentfuld Maler; der eksisterede det 
varmeste og smukkeste Forhold mellem dem; de gjorde 
vidtløftige Fodrejser sammen i Spanien for at studere 
Landets prægtige kunstneriske og historiske Monumenter, 
og da Maleren endelig bukkede under for sit svage Hel- 
bred, fulgte Digteren ham kort efter (1870). G.A. Becquer 
er ganske vist Romantiker, men han hører til et senere 
Hold; for ham spiller det Maleriske en lignende Rolle 
som for Gautier; naar han fortæller os en middelalderlig 
Legende, beskriver han os med største Korrekthed et 
gammelt Helgenbillede eller en gammel Katedral, thi 
Sligt elsker han med kunstnerisk Varme, men man 
mærker, at han ikke selv er Nar for Fortællingens Fabel 
som de nykatolske Romantikere. Den Art Smaafortæl- 
linger, hvoraf han har leveret en Snes Stykker, har 
skaffet ham en egen Plads i Literaturen. Han er påa- 
virket af Hoffmann (,Damen med de grønne Øjne”, 
»Mester Perez” Orgel”, ,,Misereref, ,,Gnomen'"), .og tumler 
sig i det Mysteriøse og Fantastiske, som han giver Ret 
mod alt Rationelt-Fornuftigt; atter et Træk af den senere 
Romantik, der allevegne har fortabt sig i denne underlige 
satiriske Eventyrverden. Becquer véd meget vel, at For- 
tiden er død for bestandig, men den behager ham; den 


giver hans Kunst Stof, og da han ikke kender noget 


andet Livsmaal-end det æstetiske, mener han, at naar 
han ikke kan bruge det Nærværende og det Reale, er 
han i sin Ret, naar han lader. det ligge. Toledo var 
hans Yndlingsby, der kunde hån svælge i gamle gotiske 


SY 

Monumenter. Han siger i et af sine (efter hans Død 
udgivne) Rejsebreve: 

Jeg tror paa Fremtiden; jeg finder Behag i at drømme 
om de nyere Ideers umaadelige og uimodstaaelige Fremtrængen 
å SLA ve Alligevel — om det nu er paa Grund af min poetiske 
Natur, eller fordi det hører med til den menneskelige Natur i 
det Hele, at sympatisere med det, som dør, og med et vist Vel- 
behag at rette Blikket hen mod det, som ikke eksisterer — det 
er et Faktum, at jeg dybest i min Sjæl bevarer som med en 
Slags Kultus en dyb Ærefrygt for Alt, hvad der staar i Forbindelse 
" med Fortiden. Mit gamle Spaniens poetiske Traditioner, ødelagte 
Kasteller og gamle Skikke have for mig en usigelig Tiltræknings- 
kraft, noget ubestemt Mysteriøst. Det er som en prægtig Sol- 
nedgang; jeg befinder mig som i et af disse bevægede Øjeblikke, 
hvor Drømmelivet ganske hemægtiger sig vor Fantasi; tusinde 
lysende Fantomer, iklædte de mest brogede Farver, vise sig da for 
En, før de synke ned i Mørket, hvor de skulle forsvinde for stedse.” 


Det er en ægte Æstetikers, men det er ikke en 
"Troendes Sprog. 

Pedro Antonio -de Ålarcon er født 1833 i en mk 
By i Provinsen Granada. 14 Åar gammel blev han Stu- 
dent og studerede Jura i sidstnævnte By; men da hans 
uformuende Fader mente, at Præstevejen var den hur- 
tigste Forsørgelse, blev han sat i et Seminarium, som 
han dog forlod for at prøve paa at slaa sig igennem som 
Journalist og Literat. 20 Åar gammel stiftede han i 
Cadix sammen med en Ven et literært Tidsskrift ,,Ekko 
fra Vesten", da Foretagendet lykkedes, drog han til 
Madrid og kom ind i en Kreds af unge Literater som 
… Manuel del Palacio, Soler, Fernandez Jimenez. Det var 
samtidig med Revolutionen af 1854. Alarcon stiftede en 
demokratisk Avis, ,,Pidskenf, hvor han med voldsom 
Satire angreb det bourbonske Dynasti, hvilket skaffede 
ham et farligt Saar i en Duel og idelige Forfølgelser. 
Hans Navn var allerede meget bekendt, da han udgav 
Romanen , Finalen i Norma”, dernæst en Række ganske 
smaa Fortællinger,, nærmest i Truebas Stil, og et versi- 
ficeret Treaktsdrama ,,Den forlorne Sønf; de af ham, 

tidligere bidsk angrebne Forfattere, toge nu rigelig Re 
vanche, Stykket kunde ikke holde sig paa Scenen. Da 
tog Alarcon Tjeneste som Meniz i O'Donnells Ekspedition 
til Marokko, blev saaret i en blodig Træfning, tiltrak sig 
Marschallens Opmærksomhed; man overdrog ham at 
beskrive Toget, hvilket han gjorde i ,,Dågbog af ét Øje- 
vidne til Krigen i Afrika”, der gjorde stor Lykke. Der- 
efter gjorde han en Rejse i Italien, som han beskrev i 
»Fra Madrid til Neapelf. Han var en særdeles livlig ; 
og kvik Fortæller, simpel og naturlig i sit Udtryk; bedst 
ligger en let humoristisk Tone for ham. Før 1868 havde 
han udgivet en Samling: ,,Alvorlige og humoristiske 
Digte". et Bind Bladartikler (,,Cosas que fueron”) og to 
Bind Noveller. 1865 kom han ind i Cortes og var en. 
ivrig Forsvarer af sin Beskytter O”Donnell under Amadeo. 
og Republiken; efter Restaurationen blev han udnævnt 
til Gesandt i Stokholm, men tiltraadte ikke Embedet. 
Senere er han bleven udnævnt til Medlem af Statsraadet 
og har slaaet sig paa Nykatolicismens, Hofreligionens 
Parti. Hans sidste bekendte Arbejder ere en Landsby- 
historie ,Den trekantede Hat" og Romanen , La Alpu- 
jarra"”, hvis Handling foregaar paa Maurernes Udjagelses 
Tid; de udkom 1874. 

Ved Siden af de her nævnte FEE det af Novelle- 
og Romanforfattere af underordnet Rang. Det skorter 
dem ikke paa Fantasi, men desmere paa Dannelse og 
frit Livssyn. Don Julio Nombela, en meget frugtbar 
Forfatter fortæller og kombinerer. godt; hans. bedste 
Roman er , Den naturlige Søn”, men hans Moral er noget 
dagligdags, og han forsømmer Detailudarbejdelsen. I en 
Række historiske Romaner er Nombela slaaet ind i Fer- 
nandez y Gonzalez” Spor og paa den rene literære In- 
dustri. Han fortsætter en Roman i den næste og af- 
glutter altid paa et spændende Sted. Dora Pilar Sinues 
del Marco har leveret. Masser af Damenoveller, disse 
Varer ligne noget nær hinanden, hvor de saa end stamme 

fra. Naar man læser Fernando Martinez Pedrosas For- 
tællinger, skulde man tro, at de skyldtes en ung, uskyldig 
æstetiserende Guvernante, men Forfatteren er dog et 
Mandfolk. | 

Det turde muligvis fremgaa af disse flygtige Skitser, 
at Spaniens Literatur mangler et forfriskende Pust fra 
de store Kulturmidtpunkter. Der er megen kunstnerisk 
og poetisk Begavelse tilstæde, men den bortødsles i rent 
fantastiske eller ubetydelige Æmner, Dannelsen er ringe, 
Livssynet borneret. Der ruger over Literaturen en Mangel 
paa Interesse for Nutidens Problemer. Man føler, at 
Landet ligger til: Siden for den store Kulturlandevej. 
Selv en saa dygtig og lærd Mand som Historikeren 
Lafuente (d. 1866) kan ikke komme ud over, at Verdens 
Endemaal er Katolicismens Sejr over Jødedom, Muham- 
medanisme og Protestantisme. Filosofien har aldrig 
kunnet fæste Rod hos denne Nation med den altid levende 
Fantasi, med den store Respekt for glirarende Inspira- 
tioner og Trang til mystisk-overnaturlige Idealer. Den 
virkelige Natur interesserer Spanierne kun ved sin skønne 
Overflade, at trænge ind i dens Love med ihærdigt År- 
bejde og taalmodig Tænkning, bryde de sig ikke om. 
Jeg véd: ikke, om jeg husker fejl, men jeg kan ikke i 
min Erindring finde et eneste spansk Navn, hvortil der 
knytter sig en Opdagelse paa Naturvidenskabernes Om- 
raade. I Barcelona har der vist sig Interesse for moralske 
og politiske Studier, Marti har erklæret Iagttagelsen for 
den eneste Vej til at opdage vor Aandsudviklings Love, 
og ivrer mod Ontologi og Metafysik; men samtidig stræber 
Barcelonaskolen efter det uopnaalige Maal, rationelt at 
forbinde Videnskabernes Resultater med de ortodokse 
Dogmer. Marti, som er uddannet i den skotske Skoles 
Filosofi, erklærer. Bevidstheden for Grundlag for al Spe- 
kulation; den postuleres som et Faktum, der er hævet 
over Analyse og Sønderdeling; men Filosofien kan aldrig 
forstaa de aandelige Evners Væsen, den maa holde sig 

til. deres Fænomener. Det er kun ham og Retsfilo- 
sofen Samponts, der har søgt at gaa egne Veje; deres 
Disciple ty hen til Katolicismens Skød. Jaime Balmes 
(død 1848) stillede sig som en fanatisk middelalderlig 
Katolik op mod alle den moderne Videnskabs Resultater; 
hans Polemik minder om de dygtigste Skolastikere. 
Pablo Biferrer, hans Samtidige, bekæmpede den moderne 
Aand ved at fremmane den gamle spanske Storhed i 
sine Recuerdos y Bellezas de Espana (1839), denne Stor- 
hed, der hvilede paa Trosbegejstringen. Da Universitetet 
i ÅAlcalå 1845 blev flyttet til Madrid, doceredes først en 
filosofisk Eklekticisme efter V. Cousins Mønster (Patricio 
de Azcarate og Sebastian Quintana), denne Retning af- 
løstes af en Spiritualisme, der opstillede som Aksiomer 
den Menneskeheden iboende Følelse af det Uendelige, 
som fører til Kærlighed til Gud og Tro paa Udødelig- 
heden, samt ÅAanden og Materien som to Substanser. 
En nyere Retning traadte rationaliserende op mod Mysti- 
cismen med smaa Slag hen imod positivistiske Ideer. 
Denne sidste Retnings Hovedrepræsentant er Don Julian 
Sanz del Rio (d. 1871); karakteristisk nok er hans Filosofi 
kun Oversættelse af den bekendte tyske Filosofs, K. C. F. 
Krauses Værker (1781—1832). 

Som Modstykke hertil anfører jeg efter Hubbard 
en Prøve paa et Slags Reglement, fundet i det ved 
Revolutionen af 1868 nedlagte Kloster i Domingogaden 
i Madrid, som Bevis paa, hvad der endnu kan foregaa 
i vort Aarhundrede. Nonnerne skulde følge det i de 
Dage, der nærmest gaa forud og følge efter Lang- 
fredag. Der var i Klosteret et ,,Jesu Kristi Lidelsesubrf. 
Det hedder: ,Naar Uhret slaar Timeslag, siger man: 
Ave Maria, rene Jomfru, undfanget uden Synd. Derpaa 
fremsiger man med Understøttelse af Rosenkransen det 
hele Ave Maria. Derpaa foretager man den aandelige 
Kommunion og siger: Jeg elsker Dig, mit Livs hjærtens- 
kære Jesus. Hvo vilde ej altid have elsket "Dig, mit 

Hjærtes Jesus? Hvo vilde nogensinde have krænket Dig? 
O hvor jeg længes efter at modtage Dig i mit Indre. — 
Saa kommer fra Time til Time Fortællingen af Jesu 
Lidelser, og for hver Gentagelse skal man æde Jesus i 
Nadveren med glødende Hjærte, thi Kærlighed betales 
med Kærlighed. — Naar Jesus stiger ned fra Korset, er 
det kun ved et ydmygt Skriftemaal, at man kan befri 
ham for hans Nagler. Hvo som synder, fastnagler ham, 
den, som skrifter, løser ham ned. Hvad er Beviset paa 
en ret Ånger? Det er at føle ligesaa megen Smerte og 
Pine over at have syndet, som man havde Fornøjelse og 
Tilfredsstillelse, da man syndedef. 

Det var som sagt et Nonnekloster: Mysticismens 

Slør er let at gennemskue. 

Paa den ene Side altsaa Begejstring for Krauses 
ædle, rent humanistiske Filosofi, hvis Formaal er Sam- 
fundets harmoniske Organisation og hvis udtalte Tendens 
er den at forene alle Jordens Beboere i et eneste Broder- 
forbund, paa den anden Side det rent middelalderlige, 
sanseligt-mystiske Bigotteri: det er de to Ekstremer, i 
hvilke Nationens Åandsliv løber ud. 

Spaniens Skribenter i Nutiden dele sig i to store 
Grupper, der arbejde den ene eller den anden af disse 
to Retninger i Hænderne, men det er ikke tvivlsomt, 
hvilken af de to Aarhundredets Genius giver Medbør. 


S. Schandorph. 

Det er saa sjældent, at vore Gejstlige og Teologer 
tage til Orde for paa en videnskabelig Maade at værge 
den kirkelige Ortodoksi, at man maa. være Hr. Påstor 
B. Paludan- Miller oprigtig taknemmelig for det Skrift, 
som han nylig har udgivet”), og det saa meget mere, 
som det helt igennem er affattet i en høflig og værdig 
Tone. Naar man blot fra alle Sider enes om at opgive 
ethvert saarende, æggende og hidsende Ord, kan det 
næppe være tvivlsomt, at alvorlige Forhandlinger om Tro: 
og Viden i Tidernes Løb maa give et virkeligt Udbytte, 
og at de ikke, som Mange formode, til Slutning kun ville 
vise sig at være en ørkesløs Marsch paa Stedet. 

Ogsaa med Hensyn til sin Metode har Forfatteren 
Krav paa al Anerkendelse. Som bekendt pleje vore 
Teologer i Reglen at bevæge sig paa de rene Begrebers 
Omraade; de indlade sig kun sjælden paa en Rede- 
gørelse for denne eller hin bestemte bibelske Begivenhed. 
Helt anderledes med Hr. Paludan-Miller. Ved Siden af 
mange almindelige Paastande indeholder hans Bog en 
Drøftelse af et enkelt bibelsk Under. Og mad dette 
Under — Kristi Himmelfart — erklærer han at ville staa 

og falde. Han betegner det som én af de tre Grænse- 
pæle, »som absolut skille mellem Kristendom og Ra- 
tionalisme" (S. 77) og forsikrer, at ,hvad enten det er 
Himmelfarten eller et hvilketsomhelst andet Led i vor 
Trosbekendelse, som man giver Dødsstødet, saa falder 
derved i Virkeligheden den hele Trosbekendelse sammen" 
(S. 3.) Lader os altsaa se, hvorledes det lykkes ham 
med Hensyn til dette Punkt at afbøde de rationalistiske 
Angreb. 

Fremfor Alt maa man ikke glemme, at det, der an- 
gribes, ikke er Himmelfartens digteriske og symbolske 
… Værd, men udelukkende den Tro, at den er foregaaet 
paa udvortes, sanselig og haandgribelig Maade. Det 
ser ved første Øjekast ud, som om Forfatteren fuld- 
kommen. er sig dette bevidst; han vil netop, at ,,Himmel- 
farten skal fastholdes som en Virkelighed i dette Ords 
fulde Betydning" (S. 61). Desto mere forbavses man 
over det Svar, som følger umiddelbart efter. Det lyder 
saaledes:. ,,Der er. ved Himmelfarten .slet ikke Tale om 
en Stedforandring indenfor den synlige Tilværelses Kreds, 
men om en Forandring af personlig Tilstand: Herren 
hørte ved sin Himmelfart op med at være i, med at til- 
høre den Personlighedsverden, der er lagt ind under 
Rum og Tid, og traadte tilbage i den Tilværelses Til- 
stande, der ikke ere bundne af Rum og Tid, d.v.s. ikke 
ere knyttede til nogen udvortes Legemlighed; han traadte 
atter ind i den rum- eg tidsfri d. e. den usynlige Ver- 
den, som først og fremmest er en Personlighedsverden.” 
Imod denne Forklaring hår Åstronomen i sin Egenskab 
af ÅAstronom ganske vist Intet at bemærke; alle hans 
Indvendinger ere byggede paa den Forudsætning, at der 
ved Himmelfarten menes en virkelig Stedforandring, en 
virkelig opadgaaende Bevægelse. Derimod rejser der sig 
en Indvending fra Biblens Side. Hr. Paludan-Miiller gør 
sig megen Umage for at bevise, at det er en Misfor- 
staaelse, naar man af Biblen drager den .Slutning, at 

Kristus ved Himmelfarten drog til et bestemt Sted. 
Det forekommer mig, at hans Fortolkning ikke'er hold- 
bar. Jeg skal imidlertid for ikke at volde unødig Trætte 
lade den staa uden Kritik. Thi det er i Virkeligheden " 
ligegyldigt, hvorledes man dømmér herom. Saa meget 
staar i al Fald fast, at, hvad der end skete med Kristus, 
efterat en Sky havde borttaget ham for Apostlenes Øjne, 
saa er det Biblens utvivlsomme Beretning, at han for- 
inden først paa.synlig Vis blev løftet i Vejret. Denne 
Beretning er det, som Hr. Paludan-Miller benægter; han 
erklærer, at ,,der ved Himmelfarten slet ikke er Tale om 
en Stedforandring indenfor den synlige Tilværelses Kreds.” 
Den opadgaaende Bevægelse, som Apostlene troede at 
se, fandt altsaa i Virkeligheden slet ikke Sted; den var 
kun et Sansebedrag af samme Natur som det, der finder 
Sted, naar det tager sig ud, som om der er en fast 
Himmelhvælving, uagtet en saadan faktisk ikke gives 
(smlgn. S. 835—84 og S. 154—155). 

Denne Opfattelse af Himmelfarten er i mine Tanker 
ikke nær saa god og forstaaeig som den, hvortil jeg 
bekender mig; men den har i det mindste det tilfælles 
med den, at den ligesom denne henhører under Begrebet 
Rationalisme. Hr. Paludan-Millers Forsøg paa en Op- 
gørelse med Ny-Rationalismen ender altsaa med, at han 
selv — naturligvis mod Villie og Vidende — gaar over 
til de rationalistiske Principer, som han bekæmper. For- 
skellen mellem os er kun den, at hans Rationalisme 
ikke tilhører vore Dage, men er af samme Årt som den, 
der herskede i det 18de Aarhundrede. Thi Modsætningen 
mellem den gamle og den nye Rationalisme kan kort 
og godt betegnes saaledes, at den gamle aldrig blev klar 
over sin Uenighed med Skriften, og at den indlod sig 
påa uholdbare Mirakelforklaringer, hvorimod den nye 
aabenlyst bekender, at den paa de og de Punkter ud- 
trykkelig afviger fra Biblen, og at den, hvad Miraklerne 
angaar, ikke indlader sig påa at forklare, hvorledes de 

ere skete, men nøjes med at oplyse, hvorledes Fore- 
stillingerne og Fortællingerne om dem ere opstaaede. At 
Hr. Paludan-Miiller ikke er klar over sin Uenighed med 
Biblen, fremgaar tilstrækkelig af den Sikkerhed, hvor- 
med han fremstiller sin mod Biblen stridende Fore- 
stilling om Himmelfarten som Noget, der er i sin gode 
bibelske Orden. Og om hans Tilslutning til de gammel- 
rationalistiske Bibelforklaringer vidner følgende mærke- 
lige Sted, hvori han gør Rede for Forklarelsen paa 
Bjerget: ,,Ethvert Menneskes Aasyn kan komme til at 
lyse som en Engels ÅAasyn, det er en velbekendt Sag. 
Hvad Overnaturligt var der da i, at Jesu Ansigt i hin 
højtidelige Stund skinnede som Solen, saa at hans 
Disciple ikke taalte at se derpaa? Forskellen mellem 
Naturligt og Overnaturligt forsvinder her ganske; man kan 
kun hævde den ved overhovedet at benægte en højere 
Verdens Tilværelse. Lad saa være, vil man: maaske 
sige, men Klæderne? Ogsaa de bleve jo skinnende som 
Dagens Lys. Skulle vi virkelig tvistes om dette? Mon 
man dog ikke vil forstaa, at kan et legemligt Ansigt 
gennemstraales af Aandens Glans, saa kunne legemlige 
Klæder det ogsaa” (S. 86). Er det ikke, som om man 
i disse Ord hører en Genklang fra hine Dage, som den 
kirkelige Ortodoksi plejer at betegne som vantroende, 
og hvis Misvisninger den er stolt af at.have besejret? 
Jeg kan kun undres ovér, at en Mand, med hvem det 
forholder sig saaledes, har kunnet nedskrive følgende 
Sætning om Rationalismen: ,,Den er i sit inderste 
Væsen en Halvhed, en Ubesluttethed, en Ja og Nej- 
teologi, og jeg vil ligefrem tilstaa, at medens jeg nok kan 
forstaa Benægtelsen ligesaavel som Bekræftelsen af Kri- 
stendommen, kan jeg i vore Dage, efterat vore Fædre 
og Bedstefædre have gennemlevet den gamle Ratio- 
nalisme og lykkelig udrenset. dens Surdejg, aldeles ikke 
forstaa den i ingen Henseende forskellige saakaldte Ny- 
Rationalisme hos Mænd, hvis Tankeklarhed og Skarp- 

sindighed jeg iøvrigt maa ære ikke mindre end deres 
Retsind" (S. 78). Og jeg fatter ikke, hvorledes han, idet 
han opfordrer Videnskabsmændene fl altid klart. og nøj- 
agtigt at angive, hvilket Videnskabsgreb de bruge som 
Udgangspunkt, kan tilføje: ,og dette synes dog at være 
en billig Fordring, naar vi fra vor Side er rede til klart 
og bestemt at angive den Tro, som vi gaa ud fra" .(S. 40). 
Ti det kan vanskelig kaldes for eu klar og bestemt Ån- 
givelse, naar den, der forsikrer, at han holder sig til 
Skriften, RUNE har en OY ÆSse af Himmelfarten, 
som er i ligefrem Modsigelse med Skriftens. 

Hr. Paludan-Millers Bog er ikke liden af Omfang. 
Man tro derfor ikke, at jeg er saa ubeskeden og uhøflig, 
at jeg skulde formene, at den helt og holden er genårevet 
med disse faa Bemærkninger. Ingenlunde. Der er endnu 
mangfoldige Ting, som jeg kunde ønske at berøre, enkelte 
for at udtale min Samstemning, de fleste for efter bedste 
Evne at sige imod. Men saa vidt jeg kan skønne, ere 
Forhandlingerne bedst tjente med, at de ikke fortsættes, 
førend hin Sag med Himmelfarten er bragt paa det 
Rene. Det er uden Tvivl i Manges Erindring, at Cand. 
theol. Fr. Jungersen for et Par Aar siden kæmpede mod 
Rationalismen, men at det, kort efter at hans Skrift var 
udkommen, blev ham saa klarlig paavist, at han selv 
var hildet i rationalistiske Meninger, at han — hvad der 
tilvisse. ikke "gjorde ham Skam — fandt sig beføjet til 
at nedlægge Vaabnene og tilbagekalde adskillige af sine 
Sætninger. Mon ikke noget Lignende kunde tildrage 
sig her? Var det ikke tænkeligt, at Hr. Paludan-Miller 
i sin ivrige Søgen efter Sandheden er kommen ind paa 
Veje, hvor Menigheden ikke vil følge ham, og som han 
selv, naar advarende Stemmer lyde til ham, vil føle sig 
forpligtet til at sky? For mig staar det som utroligt, 
at rettroende Lægfolk og de Gejstlige, 1 hvem de pleje 
at se deres ypperste Ordførere, skulle bifalde hans Op- 

fattelse af Himmelfarten. Indtil ,dette Utrolige "sker, 

indtil disse lyse ham i Kuld og Kjøn, kan jeg ikke be- 
tragte ham som en retmæssig Talsmand for den kirkelige 
Ortodoksi; jeg kan — og dette forøger selvfølgelig mine 
velvillige Følelser mod ham — i ham kun se en Mand, 
der er ifærd med at slaa ind paa den Bane, der for 
mig har stillet sig som den rette og forsvarlige. Hvor 
lyder .det ikke frisk og vederkvægendc, naar jeg læser 
hos ham: , Tag, om I ville, alle de andre Undere bort, 
som Jesus har øvet; vi have Raad til at skænke Eder . 
dem, naar vi kun beholde dette ene, at Evangelium 
prædikes for de Fattige.” (S. 116). Dette er som talt 
ud af min inderste Sjæl. Ja lad blot Naturunderne for- 
svinde. Fortællingerne om dem have gjort deres Gavn i 
de henfarne Tider; nu til Dags ere de ikke Religionens 
Støtte, men dens kraftigste Hindring. En Religion uden 
Mirakler, det er det, hvortil vi trænge. Naar Evangeliet 
saaledes prædikes for de Fattige, da er det nu som 
fordum en. Verdensmagt, for hvilken utallige Hjærter 
ville bøje sig. 

| ÅA. €. Larsen. 

Pædagogiske Strejflys. 
K. Rovsing: Bidrag til praktisk Pædagogik. 


Stuart Mill samtalede engang med en af sine yngre 
"Venner om Forpligtelsen til at fremsætte sine Tanker 
offenlig.. Den Anden indvendte, at det jo tit var et 
næsten frugtesløst Arbejde; fjærnede Ens Tanker sig i 
nogen synderlig Grad fra den gængse, herskende Opfat- 
telse, skødes de til Side, og Offenliggørelsen af dem blev 
som en Skrift i Vandet, hvis Spor i samme Øjeblik for- 
svandt. Stuart Mill udbrød: ,,Nej, nej, skriv blot, skriv, det 
gavner altid "at skrive", Den samme Tro har vel Enhver, 
der sender sine Tanker ud i Verden; kun maa han være 
beredt paa ikke selv at kunne kontrollere deres Skæbne; 
han maa nøjes med at lade dem forplante sig ligesom 
de Blomster, hvis Støv føres med af Vinden, indtil det, 
maaske nærved, maaske langt borte, finder en Støvvej, 
det kan befrugte; han kan lige saa lidt foreskrive dem 
deres Vej som følge dem med sit Øje. Og dog er en 
saadan Tro ikke greben ud af Luften; den har sin Støtte 
deri, at det enkelte Menneske aldrig staar absolut ene, 
aldrig har udviklet sig helt igennem sig selv; hvad der 
taler inden i ham, er et blandet Kor af Livsindtryk, i 
hvilke han bindes til andre Mennesker, og naar han 
raaber det ud, er der derfor altid en Skov, fra hvilken 
han faar Svar. Selv om det originaleste Geni gælder 
det jo, at dets Virken, historisk set, ikke springer ud af 
en Sten eller en Klippe, men altid kun er det potenserede 

og koncentrerede Løb i et Væld, der i Forvejen har rundet 
og i Samtiden rinder med svagere Kraft i Andre. 

Men er der saaledes Myndighed i den Formaning: 
»Skriv blot, skriv," saa bliver den til et tveægget Sværd, 
idet den tillige udsiger: ,,Men vær først vis paa, at Du. 
virkelig har en Sag, som det er i sin Orden at kæmpe 
for med Pennen." Hvor banker den Skrivendes Hjærte? 
er det Spørgsmaal, det gælder om at faa klaret, idet 
man staar ligeoverfor en literær Frembringelse. Hvor 
kan man lægge Fingeren paa hans Værk og føle et le- 
vende Pulsslag derunder? 

Forfatteren af det ovennævnte Skrift har ikke stillet 
sig den Opgave at gennemføre en pædagogisk Grund- 
anskuelse over Undervisningens hele brogede Omraade, 
saaledes: at Skriftets forskellige Dele alle fik deres Lys 
fra et enkelt skarpt fremhævet Punkt; hans Bog er et 
" Forsøg paa at orientere Læseren i det historisk forelig- 
gende Undervisningsstof, uden at hån dog, idet han som 
gammel Praktiker knytter sig til det Bestaaende, kan 
eller vil forhindre, at hans Tanke jævnlig strejfer ud 
over dettes Grænser og søger at aflytte den stedfindende 
Udvikling de nærmeste .sandsynlige Skridt, den vil gøre. 
Skriftet faar maaske endog sin væsenlige Betydning ved 
de Fingerpeg, det paa denne Maade giver, og paa saa- 
danne Punkter er det ogsaa, der kommer størst Varme 
ind i den i det Hele taget lette og klare Fremstilling. 
Skulde man med faa Ord benævne Drivkraften i Bogens 
Reformtanker, saa maa det vel være som Trang til Fri- 
hed og Lighed, en Drivkraft, der jo staar i god Sammen- 
hæng med, hvad der paa andre Omraader end det pæ- 
dagogiske, f. Eks. paa det politiske, det sociale eller det 
religiøse, befrugter Tankerne i Nutiden. Ligeoverfor Sko- 
lens faste Organisme hævder Skriftet derfor Barneindi- 
videts Ret: ,,Den Indvending vil altid kunne gøres imod 
Skolen, at den skærer Alle over én Kam, hvorved den 
Enkelte idelig er udsat for at blive mishandlet. Naar 

man vil udtrykke ”det meget strængt, kan man kalde 
Skolen en Prokrustesseng. Som bekendt lod Prokrustes 
hver ny Gæst ligge i den samme Seng, men forlangte, 
at han skulde udfylde den: var han for kort, strakte man 
ham, til han naaede Endestykkerne; var han for lang, 
skar man et Stykke af ham. Naar Endemaalet er at 
vække den slumrende Individualitet til selvstændig Ud- 
vikling inden fra, maa det erkendes, at denne Udvikling 
kan hæmmes baade ved det tillærte, skarpt tilhugne Stof, 
Kundskabsmaterialet, og ved den tillærte, efter det givne 
Mønster altid afpassede Fremstillingsmaade. Børn, der 
kun faa en saadan eksercitsmæssig Undervisning, ville 
derved utvivlsomt kunne tilegne sig gode Vaner, hvorved 
det indre Liv bliver reguleret: de ville kunne blive rigtig 
velopdragne, for Samfundet brugbåre Individer, det vil 
sige saadanne, som kunne gøre rigtig god Tjeneste, 
komme, naar man siger: kom, gaa, naar der siges: gaa. 
Men hvad om nu Sjælens "Kilde, hvoraf den frie, skabe- 
riske Personlighed skulde udvælde, imidlertid udtørres? 
For Individualiteten bør der være Spillerum, Lejlighed 
tll indre Udføldelse; men dette Krav kan ikke fyldest- 
gøres uden ved en Undervisning, der med Varsomhed 
søger at lede den inden fra kommende, urolige Udstrøm- 
ning, idet den anerkender, opmuntrer og hævder den. 
Kun den fri, hjærtelige Samtale, til hvilken der ingen 
Plads eller Lejlighed er ved Masseundervisningen, kan 
" slutte sig elastisk om den unge Vækst og fremhjælpe 
den uden at) forstyrre Naturens Virksomhed. Det er en 
saadan: Betragtning, der til alle Tider har afskrækket 
mange omhyggelige Forældre fra at søge Skolens Bistand? 
(S. 14 f.). Man kan imod saa veltalende Ord kun ind- 
vende, at Skolen jo ikke har forpagtet den hele Opdra- 
gelse, og at den direkte Udvikling af Persønligheden, som 
her er Tale om, maaske hører hjemme i de Kredse, inden 
for hvilke Opdragelsen i Øvrigt bevæger sig, ligesom der 
" øgsaa rundt om Skolens officielle Virksomhed kan lægge 

sig en Krans af mere private, personlige Berøringer 
mellem Lærer og Discipel, ved hvilke ,,den fri, hjærtelige 
Samtale, til hvilken der ingen Lejlighed er ved Masse- 
undervisningen, kan slutte sig elastisk om den unge 
Vækst". For Skolens eget Vedkommende maa det holdes 
fast, at dens Opgave er at virke gennem det Almene, 
altsaa i praktisk Henseende ved at stille Barnet overfor 
den fast gennemførte Institution, og den Udvikling, Per- 
sonligheden vinder ved at bøje sig derunder, maa ikke 
regnes for lavt som Bidrag til dens fuldstændige Ud- 
møntning og Prægning. Men for saa vidt. indeholder 
Forf.s Tankegang et gavnligt Memento, som den banker 
paa hos Skolestyrelserne for at minde dem om, at der 
er Grænser for det Antal Børn, som det kan nytte at 
samle ad Gangen om den samme Lærer, og protestere 
mod en Masseundervisning, ved hvilken enten kun et 
lille Udvalg af Disciplene drages med ind i-Undervisnin- 
gen, eller dennes Kraft fortyndes i samme Grad for hver 
Enkelt, som den spreder sig over den hele Mængde. En 
Ideassociation er det maaske her ganske passende ikke 
at afvise. Man har i vore Dage baade i Teori og i 
- Praksis ivrigt hævdet Individualitetens Ret for Disciplenes 
Vedkommende; Skoletugtens Historie illustrerer f. Eks. 
denne Udviklingens' Gang (man tænke blot paa Forf.s 
Anekdote om Rektorens Svar paa Kristian den Fjerdes 
Ros over hans Skoles gode Tilstand: - ,,Ja, Deres Maje- 
stæt, vi have ved Ribe en frodig Birkelund, det giver 
gode Studenter”), og i vore Dage er jo her i Landet 
bl. A. den store grundtvigske Oplysningsbevægelse fra 
én Side set et kraftigt Udtryk for Tanken om den samme 
Ret. Derimod har man i det Hele taget havt mindre 
Held med at faa den anerkendt for Lærernes Vedkom- 
mende, og dog maa Lærerens udviklede Personlighed 
danne Foliet for Disciplenes Udvikling. En væsenlig 
Side af Lærerens Opgave bestaar derfor i at holde sine 
aandelige Kræfter vedlige og forhindre sig selv fra at 

stanse i sin Vækst; idet han stadig krydser imellem Fa- 
rerne for at blive en Pedant og en Maskine, maa han 
sørge for at holde Blikket aabent og modtageligt og ud- 
vide sin Horisont, sørge for at bevare en vis frisk Ela-. 
sticitet og et saadant levende Forhold til sit Emne, at 
han stadig kan gentage det Samme uden at gentage sig 
selv. Han, som skal bearbejde det blødeste og fineste 
Stof, det menneskelige Sind, og tilmed i Barnealderens 
Spiretid, maa selv have Ligevægt i Sindet og alsidig 
menneskelig Sympati, hvis han ikke skal komme til at 
forgribe sig paa det, han skulde opelske. Og skal han 
opdrage sine Disciple til frie og fyldige Individualiteter, 
maa han selv indaande denne Frihedens sunde Luft og 
ikke være trælbunden til Udøvelsen af sit Arbejde efter 
en saadan Maalestok, at han aldrig faar Tid til at trække | 
Vejret, og at Arbejdet bliver ham et Slid og et Slæb, 
… der matter hans Kraft og hans Ejendommelighed. Der 
blev engang ved et Møde i pædagogisk Selskab fortalt om 
en Lærer, som fik fire Skilling i Betaling for Timen, og 
som, da Nøden tvang ham til at gjøre Strike og forlange 
fem, fik sin Afsked for sin Opsætsighed. Som enhver 
Anekdote stiller ogsaa denne Sagen paa Spidsen; men 
den peger dog paa et af de Punkter, hvor Skoen trykker. 
" Naar Poul Møller i en af sine Strøtanker spørger: ,,Hvoraf 
kommer det, at man anser det for Uredelighed at sælge 
afkogte- Teblade eller tyggede Skraar, men ej at imfor- 
mere tolv Timer i Døgnet?”, saa lyder Svaret ganske 
simpelt: Fordi de, der gøre det, har Kniven paa Struben 
og nødig vil sulte. Hvad Københavns offenlige Skole- 
væsen har gjort for at forbedre sine Læreres Stilling og 
derved fremme deres Lærerdygtighed, er al Ære og Tak 
værd, men kommer jo kun en ringe Del af Landets Læ- 
rere til Gode, og hvad det private Skolevæsen angaar, 
er det de Fleste bekendt, hvorledes alle de Forsøg, Læ- 
rerne i de 'senere Aar have gjort paa at opnaa gunsti- 
gere Lønningsvilkaar, ere fuldstændig strandede. Isidste 

Instans ligger dette i en mangelfuld Opfattelse af, hvor 
betydningsfuld og hvor ansvarsfuld en Lærers Virksom- 
hed er, i en letsindig Miskendelse af hans Arbejdes 
Værd og Blindhed for, hvor stor en aandelig og legemlig 
Kraft der maa sættes ind paa det. Her er i Virkelig- 
heden et alvorligt Punkt, hvor det gælder om at aner- 
kende Individets. Ret. 

Tanken om den Frihed i Udviklingen, Barnet har 
Krav paa, vender jævnlig tilbage i Prof. Rovsings Skrift, 
og han minder af og til uvilkaarlig om den individuelle 
Friheds Hovedtalsmand i vore Dage, Stuart Mill. Saa- 
ledes, naar han siger: , Livet anviser Skolen det Stof- 
omraade, indenfor hvilket den har at træffe sit Valg. 
Der rejser sig dog her en Betænkelighed, som ikke er 
uden Betydning. Naar Skolen stiller sig i dette Af- 
hængighedsforhold til det Aandsliv, der omgiver den, vil 
den jo ved denne Indskrænkning ogsaa komme til at 
paatvinge det begyndende Individ en tilsvarende Begræns- 
ning, idet den lægger an paa at indskrænke hans Syns- 
kreds: ved saaledes at indøve og befæste den Unge i 
det, som Slægten allerede har, gør man ham vel brug- 
bar for det virkelige Liv, som det nu er, men der er 
Fare for, at han ogsaa med det Samme mister Noget af 
den Evne til at føre Livet videre, som han vilde besidde, 
"hvis han, mens han var uhildet og upartisk, tillige var 
bleven orienteret i andre, fremmede Synskredse. Det er 
uden Tvivl en rigtig Tanke, at der under den alminde- 
lige Forberedelse, -saa vidt det er muligt, bør sørges for, 
at det unge Individ ikke ved sin Indtrædelse i Samfundet 
skal være ligesom prædestineret til kun at eftergøre og 
fortsætte, hvad der hidtil er gjort af de Andre. Paa den 
ene Side er det Synd mod .Individet, der saaledes maatte 
komme til at begynde sin Livsvandring med en Hæmsko 
paa sig, hvorved det vilde hindres i at hæve sig til det 
frie Syn paa Verden, uden hvilket den medfødte Be- 
gavelse kun efter møjsom Kamp kan udfolde sig. Paa 

"den anden Side vilde det være Uret mod Samfundet, 
der maatte komme tilat savne den Berigelse og-Løftelse, 
der skulde komme det Hele til Gode fra de fremsprin- 
gende Højdepunkter" (S. 69 f.). Paa intet Omraade 
finde disse Tanker jo i vore Dage større Anvendelse end 
paa det religiøse; af let forklarlige Grunde har Tradi- 
tionen ingensteds saa faste Rødder som der. For den, - 
som er vokset op i visse religiøse Forestillinger uden 
stærk Trang til at drøfte dem og har indaandet dem 
med Luften, han har levet i, ere disse Forestillinger i 
den Grad smeltede sammen med alle hans Livsindtryk 
og have i den Grad hjulpet til at forme dem og samle 
dem, at Løsrivelsen fra det, der saaledes ved Vanens 
Magt har associeret sig med hele hans indre Liv, er ham 
en Umulighed og en Umenneskelighed; han hævder det 
… ikke blotsom sin Sandhed, men som al Sandhed, det bliver 
uvilkaarlig det personlige Livs højeste og sidste Tilflugt, 
og et Brud dermed vilde være ham et Brud med Livet 
selv. Deri ligger den store Fare ved tidlig at indpode 
Børn bestemte dogmatiske Forestillinger; jo længer til- 
bage i Tiden de for dets Erindring strække sig, des mere 
er Barnet stillet i et ufrit Forhold til dem, des mere 
udsætter man sig for eller bevirker ligefrem, at Vane af- 
løser Valg. 

For dette har Forf. haft et aabent Blik, og han giveren . 
skarp Kritik af den Skikkelse, hvori Religionsundervisnin- 
gen sædvanlig gennemføres navnlig i Folkeskolerne. Disse, 
mener han, behandles faktisk som Skoler, hvor Børnene 
i Hovedsagen forberedes til Konfirmationsundervisningen. 
Religionsundervisningen optager uforholdsmæssig megen 
Plads, og man lægger an påa at bibringe Børnene fra 
smaa af den hele kristelige Troslære som System. Rent 
forkasteligt er det,.naar man begynder de smaa Børns 
Undervisning med Luthers Katekismus eller en Lærebog, 
de kun tankeløst og mekauisk kan indekserseres i, og 
lige saa lidt maa man vente sig nogen Virkning af 


H. Trier: Pædagogiske Strejflys. 441 


udenadlærte, uforstaaede Psalmer og løsrevne Skriftsteder 
eller af Katekisationer, hæftede til den i Hukommelsen. 
opstablede døde Stofmasse. Han skyder Hul i de For- 
skansninger, med hvilke man har villet dække denne 
Fremgangsmaade: Naar man har troet, at det besvær- 
lige Arbejde, endog netop paa Grund af sin Besværlighed, 
hos. Barnet skulde vække en Alvor og Frygt, der udviklet 
til Ærefrygt kunde lægge Grunden til Gudsfrygt, saa er 
det rimeligere at antage, at en saadan fortvivlet og pinlig 
Syslen med de religiøse Forestillinger snarere vil vække 
en Uvilje og Afsmag for disse Forestillinger, der for- 
planter sig ind i den modnere Alder. Og naar man har 
henvist til Barndommens friske og. villige Hukommelse, 
i hvilken man uden Betænkelighed skulde kunne indpode 
Læresætninger og Betragtninger, selv om de endnu ikke 
blive forstaaede, fordi Tiden og Modenheden altid senere 
vilde kunne puste Liv i det Døde, saa strider dette af- 
gjort mod den psykologiske Erfaring, at hvad man én 
” Gang er traadt i et blot mekanisk Forhold til, det har 
derved for en stor Del mistet sin Spirekraft for bestandig. 

Efter saaledes paa Psykologiens Vegne at have prote- 
steret mod den religiøse Systemundervisning taler Forf. 
i Religionsfrihedens Navn, og denne kræver, at Tanken 
om Sognebaandets Løsning ikke blot gennemføres paa 
Kirkens, men ogsaa paa Skolens Områade; Retten til at 
vælge en Præst i Overensstemmelse med sin egen Grund- 
opfattelse lammes paa en følelig Maade i sine Virkninger, 
naar man ikke kan fuldstændiggøre den med Retten til 
at vælge en Lærer for sine Børn, som man religiøst kan 
arbejde sammen med. Men saa kan den konfessionelle 
Religionsundervisning ikke beholde sin nuværende Plads 
i Skolen. . Et af to: enten maa al Religionsundervisning, 
al Behandling af religiøst Stof, udskydes, eller ogsaa 
maa i hvert Tilfælde den dogmatiske Side deraf udskilles 
fra Skolen, ,alle dogmatisk tilspidsede Læresætninger 
være den fremmede". (S. 108). Endelig kræver "den 

sociale Grundsætning om Lighed i Fordelingen af Byrder 
og Rettigheder det Samme; naar de, der staa udenfor 
Folkekirken, maa tage Del i Udgifterne til det alminde- 
lige Skolevæsen, have de et billigt Krav paa ikke at 
udelukkes fra nogen Gren af dets Virksomhed og mindst 
fra den, der forbruger det største Maal af dets Tid og 
Kraft. 

Saa vidt kan man trygt følge Forfatteren, taknem- 
melig for, at han ikke har skyet at tage Bladet fra 
Munden. Derimod maa den Ordning, i hvilken han tegner 
Billedet af den rette Religionsundervisning, vistnok tages 
under fornyet Drøftelse. , Man maatte", siger han, ,gøre 
en Adskillelse mellem det almindelig Religiøse og Mo- 
ralske som det, der er fælles for alle, og det særlig Dog- 
matiske, der er forskelligt i de ulige Trosbekendelser. 
Det Første vilde da tilfalde Skolen, det Sidste maatte 
forbeholdes Præsten og Kirken” (8. 106)”). Men dette 
almindelig. Religiøse er et flygtigt Væsen, som det. er 
vanskeligt at faa fat paa og holde fast, og som ogsaa 
deri ligner Elverpigerne, at det bestandig veksler Skik- 
kelse og for det nøgterne Blik let opløser sig i Taage. 
Hvem skal desuden afgøre, hvor det Almindelige hører 
op og det Særlige begynder? Hvem skal som uhildet 
Landmaaler trække Grænsen? Der gives næppe nogen 
mere upersonlig Avtoritet end det farveløse Visdoms- 
ekko, man kalder et Konversationsleksikon, næppe nogen 
Kundskabskilde, for hvilken det maa være mere magt- 
paaliggende i sine Definitoner at bevæge sig i de mest 
omfattende og almene Udtryk; den Artikel, som et saa- 
dant giver under Overskriften ,,Religionf, maa vel altsaa 
være møntet paa netop at give en Forestilling om ået 


+) Efter at det Paafølgende var nedskrevet, er det faldet mig 
ind, at de her citerede Ord kunne fortolkes paa to Maader. 
En Del af mine Indvendinger gælder kun Tankegangen i den 
ene af disse to. Fortolkninger. 

almindelig Religiøse. Lad os da slaa op i ,Nordisk 
Konversationsleksikons anden Udgave og læse: ,,Religion 
er ikke blot Lære om' Gud og Guds Forhold til Verden, 
men tillige den personlige Tro paa denne Lære samt den 
ved denne Tro betingede Viljesretning .. Sand Religiøsitet 
er altsaa uadskillelig forbunden med den oprigtige Vilje 
til at føre et sædeligt Liv, men tillige rigtignok med Be- 
vidstheden om at være langt fra at have gjort eller gøre 
det saaledes, som det skulde gøres, altsaa med Bevidst- 
heden om Synd. Men Syndsbevidstheden medfører atter 
Trang til Forsoning og Forløsning, og disse to Begreber, 
Synd og Forsoning, ere saaledes de to Grundbegreber i 
enhver Religion.. Kristendommen er ikke blot en san- 
dere Religion end nogen af de tidligere, men den absolut 
sande eller fuldkomne Religion, idet den indeholder det, 
som er Religionens absolute Formaal: Adgang for Men- 
neskets Sjæl til at blive Et med Gud.. De Sandheds- 
elementer, der findes i de hedenske Religioner, stamme 
fra den oprindelige Gudsaabenbaring til Menneskeslæg- 
tens Stamfædre, hvoraf der trods al Forvildelse er blevet 
Spor -tilbage i enhver Religion.” For en saadan Defini- 
tion, som Mangen maaske ikke uden Grund vil -undre sig 
over at finde i et Konversationsleksikon og i sit stille 
Sind ledsage med et Udraabstegn i Parentes, er, som 
det synes, ,det almindelig Religiøse", Problemet om 
Synd. og Forsoning. Den, som har skrevet Artiklen, 
vilde som Lærer, selv om han ønskede kun at holde sig 
til det almindelig Religiøse, øjensynlig strejfe dybt ind paa 
det Omraade, Andre med lige saa stor Ret vilde kalde det 
særlig dogmatiske. Har man f. Eks. Lov til at frakende en 
Rationalist eller en Panteist Religiøsitet? Og dog vilde de 
upaatvivlelig have en ganske anden Opfattelse, som de med 
deres bedste Vilje ikke kunde lade være at føre med 
ind i deres Virksomhed som Lærere, naar det gjaldt en 
direkte, om end almen, religiøs Paavirkning. Den Strid, 


444 .H. Trier: Pædagogiske Strejflys… 
som vi skulde undgaa ved at ty ind paa det almindelig 
Religiøses formentlig nevtrale Jordbund, vilde blusse op 
med sin- gamle Styrke, og Børnenes Værger vilde lige 
saa tit: som nu have Grund til at føle sig i et uforson- 
ligt Modsætningsforhold til deres Lærer. 
Men sæt nu det Umulige, at man var bleven enig 
om en fast, urokkelig Grænse, inden for hvilken en såa- 
dan Undervisning skulde bevæge sig, og om faste, urokke- 
lige Grundbegreber, den skulde arbejde med, mon saa 
virkelig de Vises Sten var funden?" Nej, det Rimeligste 
" er, at man vilde befinde sig i en Luft, der var for tynd 
at indaande for Børn, og at Lærernes Ord vilde lyde i 
Børnenes Øren som den Hvisken, hvortil Stemmen for- 
. vandles paa de høje Bjerge; Børnene vilde lige saa lidt 
rigtig kunne gribe Undervisningens Indhold som gribes 
af det, fordi ders almindelige Karakter fører ind i det 
Abstrakte. Og det abstrakte Udtryk er intet Andet end 
den korte Formel, hvori den øvede Iagttager samler 
Fællesudbyttet af sine mange Erfaringer i det Enkelte, 
"hvert Led i Formlen er Ekstrakten af en Skare Kends- 
gerninger, om kaldes tydeligere eller dunklere frem for 
Bevidstheden, naar Ordet nævnes, og Formlen er død 
for den, som ikke véd, hvad der skjuler sig bag den. 
"Derfor er det ogsaa, at den abstrakte Moraliseren såa 
sjælden falder i god Jord hos Børn, men glider af uden 
at trykke noget Spor i deres Sjæle. Man hører af og 
til Lærere beklage sig over deres Disciples Forstokket- 
hed, de véd, at de selv har Samvittigheden fri, de har 
ikke sparet paa Formaninger den ene Gang efter den 
" anden; men lige meget har det frugtet. Maaske slige 
Lærere vilde faa mindre Anledning til at klage, hvis de. 
indsaa Grunden til, at en Moralists Rolle sædvanligvis 
er saa utaknemmelig overfor Børn, naar han som Virtuos 
paa de abstrakte Lærdommes Strængeleg ufortrøden 
spiller sine fantasiløse Skalaer, op og ned ad sit Instru- 

ment, frem og tilbage. Og samme Skæbne vilde sand- 
synligvis ,det almindelig Religiøses" Forkynder friste. 
Men desuden er den givne Bestemmelse for snæver 
til .at. kunne rumme aålle et Samfunds Modsætninger. 
Overalt, hvor Religionsfriheden er Landets Lov, vil der , 
være Naturer, hvis religiøse Trang ikke finder sin rette 
Form i ,det for alle Trosbekendelser Fælles", og som, 
hvis de vil være ærlige mod sig selv, maa erkende, at 
de staa uden for ethvert bestaaende Trossamfund. En 
Trosbekendelsef er for dem ogsaa en abstrakt Formel, 
der svarer til visse religiøse Bevægelser inden i de Troende 
uden derfor nødvendigvis at udtrykke nogen udvortes 
virkelig Sandhed. I Trosbekendelsen har en Menneske- 
gruppe sammenfattet paa det snævreste Rum de Forestil- 
linger, der for dens indre Erfaring har vist sig at være 
dens højeste Maal for Sandheden; men der kan aldrig 
deri ligge nogen bindende Magt for den, der møder med 
andre Forudsætninger. Ikke ledet af nogen uvilkaarlig 
Viljes Magt, men dreven af hele sit indre Livs tvingende 
"Nødvendighed bygger en Saadan sig - paa egen Haand 
af Menneskenaturens sammenarbejdede Materiale den 
Højsal, hvori hans Tanker og Handlinger har deres Hjem; 
den kan være højere eller lavere, maaske aaben foroven 
med Udsigt til det uendelige Rum, maaske lukket nogle 
Ålen over hans Hoved; men den er i Princippet altid 
sammenføjet uden Brud, i et Stykke fra øverst til nederst. 
Have ikke ogsaa saadanne Personligheder, i hvem det 
Religiøse har dannet sig føit, ubehersket af den religiøse 
Tradition og de givne Trosbekendelser, Ret til at kræve, 
at deres religiøse Liv ikke krænkes og modarbejdes 
igennem Skoleundervisningens Indvirkning paa deres Børn? 
Et vigtigt Hensyn endnu kræver en principiel Ude- 
lukkelse fra Skolen af al, selv den mindste Gnist, direkte 
dogmatisk religiøs Paavirkning; det er Hensynet til Læ- 
rerne. Som Forholdene nu i Følge Loven ere, falder 
Misligheden ved den modsatte Ordning tydeligst i Øjnene 

ved Almueskolerne. Selv om et Menneske havde den 
mest brændende Kærlighed til Lærervirksomheden og 
følte det som et personligt Kald særlig at offre sig for 
de Fattiges og Ringes Børn, selv om han desuden havde 
de mest udviklede Evner i den Retning, var i Besiddelse 
af den uforklarlige Tiltrækning for Børn, der gav hans 
blotte Tilstedeværelse blandt dem den rette Myndighed, 
saa var han dog udelukket fra at faa nogen væsenlig 
Del i Almueskolens Gerning, hvis han f. Eks. stod uden 

for Folkekirken. Det er klart, hvor meget ikke blot 
han, men ogsaa Skolen taber derved. Den Tankegang, 
i Kraft af hvilken han udelukkes, minder om hin ret- 
troende Jødes, der, da han som Repræsentant for sin 
Menighed var med at forhandle om Ansættelsen af en 
ny Bassist i Kirkekoret, udbrød: ,,For at være en god. 
Bas maa man først og fremmest være religiøs”. Og 
hvilket Tryk lægges der dernæst ikke paa alle de Almue- 
skolelærere, som vel af Navn befinde sig i Folkekirkens 
Skød, men alligevel ikke i Et og Alt kunne komme til 
Ro i dens Lærdomme! Som Privatmænd vilde de haft 
Lov til at give deres Tvivl Luft og gennemarbejde den 
sammen med Ligesindede; som Skolelærere maa de ikke 
blot indeslutte den i deres eget Bryst, hvis de ikke ville 
gaa til Værks med en Hemmelighedsfuldhed, der i andre 
Henseender har sine store -Betænkeligheder; men de 
blive maaske endog nødte til at være Herolder for Fore- 
stillinger, over for hvilke de staa usikre, ligegyldige eller 
tvivlende. Enhver kan sige sig selv, at en religiøs Paa- 
virkning, der saa lidet udgaar fra en personlig Over- 
bevisning, næppe kan have den rette Kraft i sig; og 
Staten, som har befalet Religionsundervisningen, har intet 
Middel.i sin Haand til at forvisse sig om, at dens Læ- 
rere' ere baarne af den ved en saadan Undervisning for- 
nødne. religiøse Begejstring.  Religionsundervisningens 
avtoriserede Skikkelse har igennem ÅAarenes Løb rundt 
om i Befolkningen uddannet en Tradition, som næsten 

tvinger Læreren ind i en Form, der tit maa staa i Strid 
med hans Personlighed: ,,Skolelæreren bliver mest betragtet 
som Religionslærer, som en halv ,gejstligf Mand, og et 
Bevis blandt mange paa, hvorledes man betragter Skole- 
undervisningen, turde det være, at naar en Moder første 
Gang kommer til Skolen med sit syvaars Barn, som endnu 
næppe kan stave, da medbringer hun gærne to Bøger 
til Brug for Barnet: Bibelhistorie og ,,Lærebog"; disse 
og ingen andre" (R. J. og P. A. Holm: Skoletidende 
1877-8518) 

Den Ordning, der løser det direkte Religiøse ud fra 
Skolen, er noget af det, hvorom Troende og Ikketroende 
synes at maatte kunne samle sig i Fællesskab. At de 
Sidste maa ønske Skoleundervisningen frigjort for Fore- 
stillinger, som de ikke ere i Stand til at tillægge bli- 
vende Gyldighed, Forestillinger, som Tiden, efter deres 
Opfattelse, har gravet Grunden bort under, det følger 
jo af sig selv. Og de Troende maa konsekvent ønske 
Troslivet frigjort for Indflydelser, der muligvis staa i be- 
vidst eller ubevidst Modsætning til det; en Mulighed, 
der overfor et offenligt Skolevæsen ikke kan afvises. 
Hvorfor skulde Mennesker, fordi de have forskellig Me- 
ning om visse af Livets Grundspørgsmaal, derfor ikke i 
Fred og Venskab kunne arbejde sammen paa det, hvorom 
de ere enige?. Var det ikke i sin Orden, om Troende 
og Ikketroende, hver paa sit Grundlag, kæmpede i For- 
ening for Indførelsen af borgerligt Ægteskab for Alle? 
Ingen var jo derved afskaaren fra den kirkelige Stad- 
fæstelse. Og er Kampen for den borgerlige Skoleunder- 
visning for Alle ikke et Sidestykke dertil? Ingen vilde 
jo heller derved være afskaaren fra Deltagelse i Kirkens 
Liv. At Barnet af. den Grund ikke vilde forblive ube- 
kendt hele sin Skoletid igennem med det religiøse Livs 
Betydning i Menneskelægtens Historie, at det ikke vilde 
blive unddraget Paavirkningen af de store religiøse Per- 
sonligheders Billede, saaledes som det maatte tegnes for 

dem, naar disse Personligheder traadte ind paa Historiens 
og Kulturens Skueplads, at. den jødiske Historie i sin 
Egenskab af Dannelsesmiddel lige saa lidt vilde falde 
bort af Undervisningen som andre betydningsfulde Folke- 
slags Sagn- og Oldhistorie, alt dette behøver kun at an- 
tydes. Det er blot Standpunkt og Belysning, der for- 
andres; den dogmatisk religiøse Begejstring for disse Per- 
soner og Begivenheder skal afløses af den” historiske og 
rent menneskelige; og det er jo bekendt, hvilken For- 
andring det gør, naar en ny Farve bryder det Lys, der 
falder ind over den gamle, velkendte Skueplads. 

"Alt, hvad der her er bragt paa Bane, er Tanker og 
Bestræbelser, som Frihedstrangen fører med sig. Men 
denne maa nødvendigvis ogsaa lægge sig for Dagen igen- 
nem en Kamp for, såa vidt som mulig, at lade de forskellige 
Mennesker alle begynde Livet under Vilkaar, der ikke 
paa Forhaand stække deres Udvikling. Kampen for Lig- 
heden udspringer af Kampen for Friheden. Man har i 
vore Dage et aabent Øje for, at der for dem, der fødes 
paa de lave Steder i Samfundet, tit ikke er Rum nok 
til at røre sig, saa at deres Kræfter, stængede inde paa 
en lille Plet, faa en vis Ubevægelighed og Ubehjælpsom- 
hed til Arv og Eje for bestandig eller helt stanses i deres 
Vækst og kvæles. Maaske der var Anledning til at tænke 
paa, at ogsaa de, der fødes paa Samfundets Tinder, 
kunne være udsatte for lignende Vanskeligheder og Farer 
og havne i en lignende Magtesløshed, om end af mødsat 
Grund. Hvor tit ser man saaledes ikke den Lykke, 
lange Tiders Arbejde har bragt en Slægt til tryg Hvile 
i, lægge sig som en slappende Vampyr paa de nye Slægt- 
spirers Vugge for at suge Kraften ud af deres Barndom 
og Ungdom og hindre dem i at fortsætte Slægtens Tra- 
dition? Det er farligt at fødes med .det store Navn som 
Fædrearv.. Naar de Førstomtalte kunne sammenlignes 
med saadanne Folkeslag, der leve under Polerne og daglig 
have en haard og ugæstmild Naturs Modstand at besejre 

for at holde Livet i sig, saa kunne de Sidste maaske 
lignes med dem, der boende under de varme Landes sol- 
hede Himmel faa Naturens Gaver strøede ud af et Over- 
flødighedshorn, der gør Livet til en Drøm, i hvilken 
Kræfterne aldrig behøve for Alvor at sættes ind for Livs- 
opholdets Skyld. Begge komme de til at savne det egenlig 
histøriske Liv, det vil sige den levende Udvikling, som 
en passende Brug af Kræfterne fremkalder, men som 
baade for svag og for stærk en Ånspændeélse kuer. I det 
udviklede Samfund maa det derfor være et bevidst For- 
maal for Opdragelsen at udmaale den rette Kraftudfol- 
delses Grad for at stille Alle under dens velgørende Ind- 
flydelse. Ligesom der i Industrien tales om én normal 
Arbejdsdag, saaledes maatte der paa Opdragelséns Ene- 
mærker kunne tales om en normal Arbejdsgrad, et Maal, 
hvorefter de forskellige Kræfter i et Barns Nåtur bleve 
dyrkede og styrkede; Undervisningen blev naturligvis en 
væsenlig Bestanddel af dette Arbejde. Det vil med andre 
" Ordsige, at Allé have et lige Krav påa, at Undervisningen 
i Skolen giver dem Lejlighed til at arbejde sig md i 
visse Livsindtryk, som de kan tage med sig ud i Livet 
baade i deres ligefremme Skikkelse som klart forstaaede 
Kundskaber og omsatte til kraftig udviklede Evner. 

I sit: Skrift kommer Prof. Rovsing ogsaa ind paa 
dette Problem og viser sig ogsaa-her inspireret af Tidens 
Bevægelser. " Han paapeger Retningen og Maalet, men 
mener som en forsigtig og erfaren Mand, at dét endnu 
har lange Udsigter med at faa det i Principet Rette 
gennemført. Det Ideal, han i Kraft af Lighedstanken 
viser perspektivisk i det Fjærne, er ,,én Fordannelses- 
skole for Alle og for begge Køn". ,,Et virkeligt Princip, 
hvorefter Skolen skulde inddeles i en højere og en lavere, 
kan ikke engang findes", siger han. ,,Den Stræben, der 
er den bevægende Kraft i vor Civilisation, gaar jo tvært- 
imod ud påa at ophæve Skilsmissen imellem de forskel- 
lige Samfundsklasser og maa følgerigtigt føre til Op- 

hævelse af denne Dobbelthed.” ,,Man har forsøgt at 
hævde den historisk givne Inddeling ved Begrundelser, 
der skulde sikre den for de kommende eller for alle 
Tider. Man har saaledes ment, at Skolen for at kunne 
virke med Kraft og harmonisk nødvendigvis maatte have 
et Hovedfag eller Centralfag, der dominerede "Resten, at 
Latinen maatte have denne Værdighed i den lærde Skole, 
Matematiken i Realskolen og Religionen i Almueskolen. 
De, der have gennemført denne Betragtning til den største 
Dybde, have i nogen Overensstemmelse hermed anvist den 
. lærde Skole Humaniteten, Realskolen Nationali- 
teten og Almueskolen Religiøsiteten som egenligt 
. Dannelsescentrum. Denne Betragtning er nu aabenbart 
kun et Forsvarsindlæg i Sagen mellem det Bestaaende 
"og dets Bekæmpere.: Forsvaret er ikke grundigt eller 
tilstrækkeligt til at hævde en saadan Inddeling; ti Indi- 
viderne lade sig ikke saaledes henføre til tre forskellige 
Klasser med ulige Væsensfornødenheder; men der er 
næppe heller nogen anden Inddeling, der vil kunne holde 
Stand (545854), 

De Punkter, der her ere uddragne af Prof. Rovsings 
Skrift, ere Hovedpunkter, naar det gælder om at lodde 
Dybden og Strømretningen i hans Tankegang. Med Tak, 
fordi Forf. i denne har stillet sig under Fremskridtets 
Fane, ville vi overlade Læseren selv at gøre sig bekendt 
med de mange klare og modne Enkeltheder, som Skriftet 
i Øvrigt indeholder. 

H. Trier. 


Literatur. 


Orienterende Bemærkninger angåaende Sund- 
hedsvilkaarene og Dødelighedsforholdene i 
København. Af Stadslæge, Dr. med. P. A.Schleisner. 


Det foreliggende Skrift er en revideret Udgave af en 
Artikel i ,,Ugeskrift for Læger" Nr. 7 for iaar, som 
under en usædvanlig aggressiv Form imødegik en Kritik 
af ,,Hospitalstidendens" Redaktion over Sundhedsforholdene 
i København, der støtter sig paa den Kendsgerning, at 
Dødeligheden i Hovedstaden i de sidste 5 Aar har været 
forøget. Dette Faktum søger Forf. vel ikke at benægte, 
men han finder intet Foruroligende deri og søger ved 
forskellige teoretiske Betragtninger at forklare og und- 
skylde dette uheldige Forhold. Naar man erindrer, åt 
Dødeligheden i København i det sidste Femaar har 
været 26,3 pro mille, at den i London og Paris kun er 
omtrent 22 p. m. og at det f. Eks. i England anses for 
nødvendigt at anstille særlige Undersøgelser over Sundheds- 
forholdene i en By, naar Dødeligheden i de sidste 7 Aar 
gennemsnitlig har oversteget 23 p. m. og blot ”/49 af de 
Skattepligtige klage over den slette Sundhedstilstand, 
maa det vække nogen Forundring, at Stadslægen har 
saa let ved at slaa sig tiltaals med Hensyn til Sundheds- 
forholdene i København. Saalænge det er vitterligt, at 
der i vor Hovedstad findes usunde og overbefolkede 
Boliger, at en stor Mængde Skolelokaler ikke opfylde de 

tarveligste hygiejniske Fordringer, at der f. Eks. endnu i 
København findes saadanne Antikviteter som Latringruber 
(ifølge den sidste Politiberetning i 47 Ejendomme), hvis 
Tilværelse er en Haan imod al Hygiejne, skulde man 
synes, at der var Grunde nok til atter og atter at søge 
at paavirke Lægernes og Offenlighedens Meninger for at 
fremkalde et almindeligt Ønske om hygiejniske Frem- 
skridt. Men Enhver, som gør Forsøg i den Retning, 
synes at maatte være forberedt paa at paadrage sig 
Stadslæge Schleisners Harme og sædelige (,etiske”) 
Indignation. Og den Omstændighed, at Indignationen 
udtales af en Forfatter i Stadslægens Stilling, er til- 
strækkelig til, at et Organ som ,,Berlingske Tidende" er 
godtroende nok til ogsaa at være indigneret, fordi Nogen 
har kunnet driste sig til at yttre den Formening, at 
Københavns Sundhedstilstand ikke var fortræffelig. 

En Del af Skriftet er desuden optaget af en Polemik 
mod Forf. af nærværende Anmeldelse. Læserne af dette 
Tidsskrift ville maaske. erindre, at der for snart halv- 
andet Åar siden heri fandtes optaget en lille Artikel 
»Om- hygiejnisk: Statistik", som bl. Å. søgte at gøre 
Rede for de medicinsk-statistiske. Undersøgelsers alminde- 
ligste Resultater, og i Decemberhæftet for 1876 en Ån- 
meldelse af de udkomne kommunale , Statistiske Op- 
lysninger". Det er mod disse to Smaaartikler, at Forf. 
med forskellige Kraftudtryk drager tilfelts. Jeg har 
allerede i ,,Hospitalstidende" (Nr. Y for iaar) havt Lej- 
lighed til at imødegaa ham og skulde ikke nu have 
opholdt mig derved, dersom Forf. ikke i den nu udkomne 
reviderede Udgave havde tilføjet en længere Anmærkning 
paa flere Sider for at støtte sine Udtalelser. Tonen i 
denne Tilføjelse er heldigere end i Teksten, men Ind- 
holdet staar omtrent påa samme Standpunkt. 

Forf. mener, at Tallene i hin gamle Tidsskriftsartikel 
»Om. hygiejnisk Statistik" nøjagtig gengive de af Casper 
meddelte Resultater, som bl. A. findes i den nu saa godt 

som ubrugelige Oesterlens "Handbuch der medieinischen 
Statistik”, hvoraf Artiklen i det Væsenlige synes ud- 
skrevet”. Hertil maa svares, at de anførte Tal ikke 
udelukkende hidrøre fra Casper, at det er stærke Ord 
at 'kalde Oesterlens Værk, som er et upartisk, saa at 
sige leksikografisk Referat af alle indtil 1865 fremkomne 
betydeligere medicinsk-statistiske Arbejder, for næsten 
ubrugelig, og endelig at det er paafaldende, at En, der 
har studeret min Årtikel saa længe og grundigt som 
Forf., kan tro, at den er udskrevet af hint Værk, eftersom 
den ikke indeholder et Ord, der er hentet derfra, og er 
skrevet, uden at det blev benyttet eller endog dengang 
"var mig bekendt. Forf. kan ikke anføre et eneste Citat 
til Støtte for denne Paastand. 

Det Spørgsmaal, hvorom Striden hovedsagelig drejer 
sig, er, hvorvidt Arbejderstandens Levedygtighed er 
mindre end de mere Velstaaendes. Forf. har nu i Til- 
føjelsen til sit Skrift nærmere præciseret sin Teori saa- 
. ledes, ,,at Arbejderstanden, den saakaldte fjerde Stand, 
ikke er prægraveret med Hensyn til Levedygtighed 
fremfor de højere stillede Klasserf, En Hovedstøtte 
herfor finder, han saavel i Teksten som i det nu tilføjede 
Tillæg, i Neisons Undersøgelser over Dødeligheden blandt 
Medlemmer af ,,Friendly Societies”, hvor Livsvarigheden 
fandtes lige saa stor som hos Adel og Peers. Forf. 
finder disse Undersøgelser ,,epokegørende" med Hensyn 
til det foreliggende Spørgsmaal, og det uagtet han nu 
indrømmer, at den nævnte Begrænsning af Materialet 
til hine Foreninger udelukker de letsindige, drikfældige, 
fattigste og usleste Individer af Arbejderstanden. Frem- 
deles er udelukket Børn under 10 Åar, der, som bekendt, 
særlig lide under de arbejdende Klassers mangelfulde 
hygiejniske Forhold. Dødeligheden blandt disse Udvalgte, 
hvis Antal var over en Million, medens Antallet af voksne 
Årbejdere over 16 Aar i England.ifølge Leone Levi er 6 Mill. 
(med arbejdende Kvinder og Mindreaarige 11 Mill.), sammen- 

ligner Neison med Dødeligheden blandt Adel og Peers, 
men uden at udelukke de letsindige, drikfældige, usæde- 
lige og nydelsessyge blandt dem. Materialet er altsaa 
sigtet med Hensyn til Årbejderstanden, men usigtet med 
Hensyn til de Adelige: for de Førstes Vedkommende 
maa den beregnede Levealder blive højere end gennem- 
snitlig for hele Arbejderstanden; for de Sidstes Ved- 
kommende maa den blive lavere end den vilde være, 
dersom Materialet var sigtet. Forf. vil næppe oftere 
anføre Neisons i saa mange andre Henseender interessante 
Undersøgelser til Støtte for sin Anskuelse, at Arbejder- 
standen ikke er prægraveret med Hensyn til Dødelighed 
fremfor de højere stillede Klasser. 

Formodenlig i Følelsen af sit Standpunkts Uholdbarhed 
eller som Forsøg paa at reducere Striden til blot en Strid 
om Ord, indrømmer Forf. nu, at virkelig Nød eller 
Fattigdom forringer Levedygtigheden. Han maa derved 
konsekvent komme til, at ogsaa Årbejderstandens Leve- 
dygtighed er forringet. Thi saalænge der endnu ikke, 
hverken ifølge Sprogbrugen eller stemmende med de 
virkelige Forhold, kan siges at eksistere nogen dte. Stand, 
er Nød og Fattigdom væsenlig at finde i Arbejderklassen. 
Men seélv om Forf. vil antage en saadan, undgaar han 
ikke den saa meget omtalte Nemesis. Naar det er 
»samfundsopløsende” at tale om den 4de Stands for- 
mindskede Levedygtighed, hvad skal man da sige om 
den, der taler om den Ste Stands? Sproget har vel ikke 
Ord til at karakterisere en saadan Adfærd. 

Det er ikke nødvendigt at følge Forf. i hans venskabe- 
lige Polemik mod den forlængst afdøde Villermé; men 
… man kan dog ikke Andet end undre sig over, at han 
fuldstændig vil slaa en Streg over alle de Resultater med 
Hensyn til Formuesforholdenes Indflydelse paa Dødelig- 
heden, til hvilke ikke blot Villermé, men en Mængde 
andre Undersøgere ere naaede. Forf. har i den Grad 
indset det Fordærvelige i ,,den udelukkende Benyttelse 

af Dødstalf, at han aldeles ikke vil anerkende denne og 
forskellige andre Metoders relative Berettigelse. Imod 
næsten alle statistiske Beregringer kunne Indvendinger 
med Rette gøres gældende, men hine Resultater have 
ikke blot et vist uimodsigeligt Værd, men de høre i 
Virkeligheden, som fremhævet i min saa samfundstruende 
Tidsskriftsartikel, til den medicinske Statistiks betydnings- 
fuldeste Resultater, fordi de paa en Tid, da Ingen endnu 
anede det, aabnede Folks Øjne for, at Livets Varighed 
afhænger af alle Livsbetingelsers gunstige eller ugunstige 
Beskaffenhed. Man behøver ikke at være klarsynet for 
at se, at ogsaa alle fremtidige Undersøgelser ville pege 
i samme Retning. Forfatterens Indvendinger ere maaske 
ogsaa mindre fremkaldte af Tvivl om deres Rigtighed 
end af en overdreven Ængstelse for, at den forlængst 
glemte "Artikel i ,,Det 19de Aarhundrede" skulde opstaa 
af Graven for at virke samfundsopløsende. Forf. fortæller. 
nemlig som et advarende Eksempel om Villermé, at han 
henimod Slutningen af sit Liv skal være kommen til den. 
Erkendelse, at ,medens man tidligere saa godt som ude- 
lukkende talte til den fjerde Stand om dens Rettigheder, 
gjaldt det nu om at minde den om dens Forpligtelserf, 
Der er noget sniukt i denne Tanke, men det træffer ikke 
ganske. Dette Tidsskrift har, som bekendt, ikke sine 
Læsere blandt Arbejderstanden, og selv om saa var, vilde 
det vel næppe være af samme Mening som Villermé mod 
Slutningen af hans Liv. Arbejderstandens fysiske og 
moralske Genfødelse i dette Aarhundrede er i alt Fald 
aldrig blevet fremmet ved saadanne Betragtninger, men 
ved alle de Undersøgelser, som have lagt deres Nød 
eller Overbebyrdelse for Dagen, og ved de derved frem- 
kaldte organisatoriske Indgreb (Fabriklove). Naar 
Villermés Ord ere glemte, vil man huske Gladstones: 
»Det 19de Aarhundrede er Arbejdernes Æra.” 
Skønt der er foretaget endel Smaaforandringer i 
Teksten, har Forf. uforandret optrykt endel Bemærk- 

ninger, som jeg skal komme tilbage til her, for saa vidt 
som de egne sig bedre til Imødegaaelse i dette Tids- 
skrift end i ,,Hospitalstidende.”" Forf. protesterer, fordi 
jeg i Anmeldelsen af de udkomne kommunale statistiske 
Meddelelser havde antydet, at Udbredelsen af Oplysning 
kunde have noget at sige m. H. til at modvirke For- 
brydelser. I det nye Tillæg 'til den nuværende reviderede 
Udgave dadler han fremdeles Neison, fordi han dels i 
den større eller mindre Velstand og dels i den af ham 
benyttede Maalestok for de resp. Individers Oplysning 
har troet at finde et betydningsfuldt AÅarsagsmoment til 
Forbrydelser. .,,Sagen er, at man forveksler Oplysning med 
Opdragelse. Oplysning er nu bleven det fælles banale 
Stikord, hvormed al Tidens Brøst skal læges, ligesom i 
sin Tid 1 Politiken den almindelige Stemmeret var det.” 
Hvis Nogen havde paastaaet, at alle Forbrydelser ere en 
Følge af mangelfuld Oplysning, kunde en Indvending 
være påa sin Plads. Men hvorledes kan Forf. tvivle om 
Oplysningens opdragende Betydning? Er det maaske, 
fordi Moralstatistikerena Dr. theol. y. Oettingen af sit Ma- 
teriale har søgt at bevise, at det navnlig er Halvdannelse, 
som prædisponerer til Forbrydelser? Disse Sammenstil- 
linger ere mig ikke ubekendte, men deres Værdi er ikke 
uomtvistelig, og man kan i alt Fald ikke af dem uddrage 
den Slutning, at mangelfuld Oplysning ikke stundom er 
medvirkende Aarsag til Forbrydelse. Det er ikke en blot 
teoretisk Betragtning, men saa selvfølgeligt, at det ikke 
behøver statistisk Begrundelse, at Oplysning, ligesom 
Velstand, yder Hjælpekilder” til den, der har den, som 
maa modvirke Selvtægt ved Lovovertrædelse. Overfor 
denne Forf. er det næppe overflødigt at minde om Mira- 
beaus Ord: ,;Tager Eder i Agt, I, som ville holde Folket 
i Uvidenhed; det er Eder, som ere de mest Truede; se 
I ikke, hvor let man af et uvidende Dyr kan gøre et 
vildt Dyr.” . 

Forfatterens Slutningsord have i den reviderede Ud- 
gave undergaaet en Forandring, som de, der kendte og 
skattede Artiklen i dens første usvækkede Skikkelse, ville 


være enige om at beklage. 


En Sammenstilling med 


Kraftstederne i første Udgaves Slutning vil bedst vise 


Eortkallans 


lste Udgave 
i Ugeskrift f. Læger. 


At træde op mod slige hule 
og tomme Fraser som de oven- 
nævnte, ansér jeg for Enhvers 
Pligt, saa meget mere, som 
der jo i vort lille Samfund fra 
mange Sider (Grundtvigianere 
først og fremmest, Nihilister, 
Fritænkere og Venstremænd) 
gøres saa meget for at ned- 
bryde Respekten for Videnskab 
og Kunst, for at desorientere 
"Mængden og forvanske den 
sagkyndige og videnskabelige 
Opinion, deriandre civiliserede 
Lande dog peger Noget. — 
Lægerne ere jo ; det Hele 
baade her og i Udlandet util- 
freds med, at de styrende 
Myndigheder lægge saa lidt 
Vægt paa deres Raad, at de 
selv have saa liden Indflydelse 
paa den hygiejniske Admini- 
stration, og at man i det Hele 
ikke synes at have faaet rig- 
tig Øje for Hygiejnens Vig- 
tighed og for den nære For- 
bindelse, der bestaar imellem 
Hygiejne og Nationaløkonomi. 
"Man tør imidlertid ikke undres 
herover; thi saalænge saadanne 
hygiejniske Udtalelser og natio- 


2den Udgave 
i Særtryk. 


At træde op mod slige hule 
og tomme Frasér som de oven- 
nævnte, ansér jeg for Enhverg 
Pligt, saa meget mere, som 
der jo i vort lille Samfund 
fra mange Sider gøres saa 
meget for at nedbryde Re- 
spekten for Videnskab og 
Kunst, for at" desorientere 
Mængden og forvanske den 
sagkyndige og videnskabelige 
Opinion, der i andre civilise- 
rede Lande dog betyder Noget. 
Lægerne ere jo i,det Hele 
baade her og i Udlandet util- 
fredse med, at de styrende 
Myndigheder lægge saa lidet 
Vægt paa deres Raad, at de 
selv have saa liden Indflydelse 
paa den hygiejniske Admini- 
stration, samt at man i det 
Hele ikke synes at have faaet 
rigtig Øje for Hygiejnens Vig- 
tighed og for dens nære For- 
bindelse med Nationaløkonomi. 
Noget Haabom en indtrædende 
Forandring heri, tør imidler- 
tidnæppe forudsættes, saalænge 
saadanne hygiejniske Udtalel- 
ser og  nationaløkonomiske 
Læresætninger som de, der 

nal-økonomiske Læresætninger | ere blevne fremsatte af den 


som de, der ere blevne frem- 
satte af den yngre: Læge i 
»det 19de Aarh." . eller af An- 
mælderen i ,,Hospitalstidende"”, 
endnu kunne fremkommeiblandt 
os, kunne Lægerne næppe gøre 
Fordring paa nogen særligoffent- 
lig Tillid. Man har paastaaet, 
at flere af vore yngre Læger 
i. ikke ringe Grad skulle være 
blevneinfluerede af Socialismens 
og den moderne Materialismes 
(,den frie Tankes") falske Lære- 
sætninger. Skulde dette være 
Tilfældet, da gælder det itide 
om at gøre opmærksom herpaa, 
thi dette tyder i saa Fald paa 
en begyndende Degeneration 
blandt den yngre Lægestand, 
der er saa meget mere at be- 
klage, som den danske Læge- 
stand. tidligere har udmærket 
sig netop ved bonsens og.en 
ædruelig "Opfattelse af Livs- 
fænomenerne og de sociale For- 


hold. 


yngre Læge i.…,,Det nittende 
Aarhundrede" eller af ÅAnmæl- 


deren i ,,Hospitalstidende", 
endnu kunne fremkomme 
iblandt os. Det turde for- 


mentlig paahvile den medicin- 
ske Presse som særlig Pligt 
med Eftertryk at tilbagevise 
Udtalelser af den Art; i modsat 
Fald kan det med Sikkerhed 
forudsiges, at den danske Læge- 
stand vil forskertse det gode 
Omdømme, som den tidligere 
har havt netop for en ædrue- 
lig Opfattelse af Livsfænome- 
nerne og de sociale Forhold. 


Som man sér, er der et umiskendeligt Fremskridt i 


Tonen, som lover Godt for Fremtiden. I den Godtkøbs- 
udgave for AÅlmuen, som Forf. skal have paatænkt, vil 
han endnu finde Anledning til at foretage adskillige 
Ændringer; det bør man i alt Fald være saa høflig at 
forudsætte. 


Å. Ulrik. 


Breve til en Landsbypræst fra hans Ven 
Theodorus (Kbhvn. 1876) 


er Titlen paa en Bog, som:giver et ualmindelig velskrevet 
Bidrag til Diskussionen af det midt under den alminde- 
lige Indifferentisme og Varetro stadigt ulmende religiøse 
Spørgsmaal. | 

Der gives overfor dette Spørgsmaal tre mulige Stand- 
punkter: Ortodoksiens, som har -Svaret givet i. en 
positiv AÅabenbaring, Rationalismens, som forsøger at 
reformere Ortodoksien efter den rationalistiske Fornufts 
Krav og Naturalismens, som slet intet Hensyn tager 
. til Ortodoksien, men bygger sin Livsbetragtning paa 
Studiet af Naturen og Menneskelivet. Det sidste af disse 
Standpunkter er mit; Bogens Forfatter staar paa det an- 
det Standpunkt. 

Theodorus er Fritænker. Han sammenligner den 
Paastand, at man i Religionssager — for Guds Skyld — 
bør ofre sin Forstand, med den Mening, at måan skulde 
være Gud det skyldigt at lade sit ene Ben sætte af, og 
finder, at Fordringen snarere end Nægtelsen kan be- 
tegnes som Gudsbespottelse. Han skildrer den uberet- 
tigede Holdning de lutherske Geistlige indtage overfor 
Reformationen, idet de prise den i høje Toner og dog 
daglig fornægte den. Naar Talen er om de særlig katolske 
Dogmer, bruge de efter Evne deres Forstand, og dog 
skal det Selvsamme være galt, naar Fritænkeren gør det 
mod Protestanten, som er rigtigt, naar Protestanten gør 
det mod Katoliken. Reformationen betød, at den frie 
Undersøgelse afløste den blinde Avtoritetstro. .Men hvis 
" Beretningen om de Jærtegn, der skete ved Knud den 

Helliges Grav, ikke bevise, at disse Jærtegn fandt Sted, 
hvorfor bevise da de bibelske Mirakelfortællinger de bi- 
belske Jærtegn? Og naar det nu vides, at Dogmerne ikke 
ere faldne ned fra Himlen, men vedtagne, forkastede og 
atter vedtagne paa Synoder, med hvad Ret forlanger man 
da, at de blindt skulle tros? Fordi de ere Paradokser? 
Men ere da Dogmerne om Pavens Ufejlbarhed eller om 
den ubesmittede Undfangelse ikke dette? Hvorledes 
kunne slige Dogmer overhovedet afvises af Den, som tror 
paa Treenigheden og Jomfrufødslen ? 

Men skønt Theodorus er Fritænker, er han derfor 
ikke mindre religiøs. Han anser en filosofisk Erkendelse 
af Verdensaltet for umulig. Der er et Noget, ,,som bærer 
Tilværelsen”, men det er en ubekendt Størrelse, et x. 
De, siger han, som ikke kunne undvære et positivt For- 
hold til det Ubegribelige, de udgøre det religiøse Re- 
giment i Fritænkernes Hær. For ham er Religion ikke 
Dogmer, men en blivende Grundstemning, en Sjæletagethed 
af det Ubegribelige, der siges at beaande Individets hele 
"Liv og Handlemaade. Han bebrejder de Ortodokse, at 
de overføre de religiøse Følelser, paa hvilke efter hans 
Opfattelse kun x har Krav, paa et enkelt bestemt Men- 
neske, Jesus af Nåzareth, og enkelte bestemte Bøger. 
De Ortodokse synes ham at staa paa et lavere religiøst 
Standpunkt end han selv. 

Theodorus er efter sin Opfattelse fremdeles ikke blot 
religiøs, men Kristen. Han mener, at Ingen med Rette 
tør nægte ham Navn deraf. Ganske vist forekommer 
det ham, hvis hans Anskuelser ellers ere sande og rigtige, 
at være mindre væsenligt, om de tør gøre Fordring paa 
at kaldes kristelige eller ikke, men han mener, at man 
ikke kan gjøre Den Kristennavnet stridig, som istedenfor 
at være en Tilhænger af Troen paa Kristus er en Til- 
hænger af Kristi Tro. Hvis Kristendommen er at be- 
stemme som det Gudsforhold og den Sædelighed, Jesus 
selv havde, da mener Forf. at være en Kristen. ,,0Ogf. 
siger han, jeg idetmindste véd ikke, hvor Ærefrygten, 

Tilliden og Hengivenheden overfor det ubekendte æ, som 
bærer Tilværelsen, har fundet et saa jævnt og enfoldigt 
og dog saa mægtigt og fuldtonende Udtryk som i Fader- 
vor", Uden at indlade sig paa det Spørgsmaal, om der 
i Fadervor ogsaa er Tale om æ, hævder han, at Forestil- 
lingen om Fadervor som Kristendommens Kærne over- 
træffer Grundtvigs Lære om de tre Trosartikler som 
Kristendommens Midtpunkt. Han synes ikke at have 
nogen Følelse af det Vanskelige i at isolere Fadervor 
ud af den hele Sammenhæng, hvori det staar med den 
Miraklets Verden, han i sin Egenskab af Fritænker ikke 
vil tro paa. 

Theodorus forkaster som Fritænker Miraklet, dyrker 
som religiøs et ubekendt x, og beder som Kristen Fader- 
vor til det. 

sk Er x 


Man siger da intet Uberettiget eller Nedsættende 
om Theodorus, naar man betegner ham som hørende til 
"den Gruppe af redelige og rettænkende Religiøse, som 
man i Tyskland med et Udtryk af Strauss plejer at be- 
tegne som de Halve. Det er Mænd, som staa paa den 
frie Forsknings Grund eller mene, at de gør det, og 
som komme til religiøse Resultater, der ligge den posi- 
tive Kristendoms nær. Hvis man betragter. Udgangs- 
punktet eller det formentlige Udgangspunkt som det Af- 
gørende for en Gruppering, da høre disse Mænd til Fri- 
tænkerne, og da dette Synspunkt er det naturligste, er 
det ogsaa hertillands blevet gjort gældende; de Læsere, 
som have Interesse" for Sligt, ville have iagttaget, at de, 
der her i Landet ere optraadte som deciderede Fri- 
tænkere, altid have opfattet de rationalistisk Religiøse 
som Kampfæller. Da de selv kæmpe for Tolerancens 
Idé, vise de ogsaa indenfor deres egen Leir det videst 
mulige Frisind; ikke blot at enhver Opfattelse, som 
støtter sig til fri Undersøgelse, i deres Øjne har Ret til 
at. være. og; høres, men de have ogsaa efter Evne slaaet 

til Lyd for Anskuelser, der ikke vare deres, naar de blot 
ikke gik ud fra ortodokse Forudsætninger som givne. 
Jeg vil som Eksempel anføre, at den fortjenstfulde ra- 
tionalistiske Skribent, Hr. A. C. Larsen, hvorvel han 
mindre har fægtet for den fælles Sag end for sin egen 
personlige Særstilling, altid er bleven vel optaget og 
vel omtalt i vore fritænkerske Tidsskrifter. 

Vi. vilde ogsaa meget gerne hilse Theodorus som 
Forbundsfælle; men vi kunne ikke ganske skjule for os 
selv, at nogen rigtig sikker og paalidelig Vaabenbroder er 
han ikke. Han er ivrigere efter at erhverve sig vore 
Modstanderes Velvilje end vor. Han staar vel i Række 
og Geled med os, men han er ivrigere beskæftiget med 
at gøre Fjenden opmærksom paa sin Forskellighed fra 
os Andre og paa at han kuneren tilfældig Allieret end med . 
at støtte dem, der ere lige saa udsatte som han, mere 
udsatte end han. Medens han angriber sine og vore 
Modstandere, gør han uafbrudt Tegn til disse, peger 
paa sin Kokarde og paa Mærket i sin Kokarde for at 
vise Fjenden at han i Virkeligheden bærer hans egne 
Farver og kæmper under hans eget Mærke. Han lader 
Fjenden vide, at han hører til et eget, til ,,det religiøse 
Regiment i Fritænkernes Hær", han stiller sig yderst 
paa højre Fløi og forklarer, at hans Uenighed med de 
øvrige Regimenter i denne Hær er lige saa stor som 
hans Uenighed med Fjenden — man vilde ikke have Ret 
til at kalde ham Desertør, "ifald han under et Sammen- 
stød trak sig ud af Striden. 

Theodorus er meget for beskeden, naar han betegner 
sig selv som menig Soldat”. Hans meget betydelige 
Evner gøre ham til Offcer; han er Kaptajn for et lille 
Kompagni. Men hvorfor vil han paa samme Tid, han 
kalder sig selv for menig, stemple Soldaterne i de øvrige 
Regimenter som Menige af anden Klasse? Han giver dem 
Navnet ,radikale Fritænkere", et Navn, de saavidt vides 
ikke have givet sig selv; han siger om dem, at al deres 
Leven og Færden har tabt sin Sikkerhed og svømmer i 

en ubestemmelig Taage, ja han siger, at alle Livets Stør- 
relser for dem blive lig med Nul. (S. 22). Haarde An- 
klager! Man ser, at han betragter disse sine Commili- 
toner i Ordets egentligste Forstand som Hærens enfants 
perdus. 

Radikalisme er et nutildags i. mange Øren ilde klin- 
gende Ord; men hvis dets Betydning kun er den, uskræmmet 
af Menneskefrygt og uden Hensyn til om en traditionelt 
opdragen Følelse foreløbigt krymper sig under Tankens 
Konsekvens, at tænke sine Tanker helt til Ende og se 
Sandheden under Øjne, hvor stræng og alvorlig den end 
er — saa behøver Ingen at bryde sig om det Odiøse, 
der klæber ved Ordet, eller at blues over den Mistanke, 
det hæfter paa ham, for Hjærteløshed og Mangel paa 
Pietet. Der er ingen Skam i at stræbe efter fuld Klar- 
hed, ingen Skam i at være for ubehændig til at anslaa den 
sentimentale Tone, selv om dette for de Halvdannede 
er et Bevis paa Hjærtets Forhærdelse, og Pieteten er i 
og for'sig en langt mindre fortjenstlig Følelse end den 
alle Hensyn overvindende Kjærlighed til Sandhed. 

> x 
x 

Der er en Leg, som Peter Ravn i Hostrups ,,En 
Spurv i Tranedans" ynder, den at sætte sig imellem to 
Stole. Det er det, Theodorus opfordrer os til at gøre; 
men kan det undre ham, at vi betænke os herpaa? Var 
det ikke muligt, at en grundet Indsigt i Usikkerheden 
af dette Sæde bragte dem,: han kalder for radikale, til 
at placere sig noget anderledes end han? Jeg tror det. 

Hvad Filosoferne i gamle Dage kaldte det Absolute, 
hvad Teologerne kalde Gud, det giver Theodorus Navn 
af det Ubegribelige eller, som han ogsaa kalder det, det 
x, der ligger til Grund for Tilværelsen. Om dette Ube- 
gribelige siger han, at han , forfølges deraf baade Nat og 
Dag, baade aarle og silde, baade vaagen og i Drømme". 
Saa ubegribeligt det end er, opfatter han dog en Vilje 
hos det, idet han erklærer det for ,,meningsløst at give 
slip paa det Ubegribelige, naar det dog staar fast, at 

det ikke vil slippe os". Hans Udviklinger om dette x 
udgøre Hovedpunktet i hans Bog, og vi maa derfor her 
følge Theodorus Skridt for Skridt: 

At det er ubegribeligt, vil ikke sige, at det fuldstæn- 
digt unddrager sig alle Tankebestemmelser, men kun at 
disse Tankebestemmelser ere saa modsigende, at det bliver 
en- faktisk Umulighed for Forstanden at sammenarbejde 
dem til en virkelig levende Enhed. 

Men herved adskiller æ sig ikke fra enhver Årt 
ufåttelig Selvmodsigelse. Netop det Samme lader sig 
f. Ex. udsige om ,,en grundhæderlig Mand, der tillige er 
en topmaalt Slyngelf, Hans Væsen er ikke uimodtage- 
ligt for Tankebestemmelser, men det er en faktisk Umu- 
lighed at faa en levende Enhed ud af dem. 

Jeg opdager f. Eks., jo mere jeg gransker over mig 
selv og Verden den ene Lov efter den anden. ; 

Det vil sige, hvis jeg er et aldeles eminent viden- 
skabeligt Geni; ellers nøjes jeg med at erfare, at slige 
Love ere opdagede af andre. Saaledes erfarer jeg f. Eks., 
at Galilæi har opdaget Tyngdeloven, at den moderne 
Statistik har opdaget at Ægteskabernes Antal afhænger 
af Kornpriserne osv. 

Jeg opdager, at disse Love staa i den inderligste 
Sammenhæng. 

Ordet inderligt turde som laant fra det menneske- 
lige Sjæleliv være vel følsomt. Meningen er: Vi erfare, 
at f. Eks. Tyngdeloven er et Tilfælde af den almindelige 
Tiltrækning. 

Jeg slutter deraf, at hele Tilværelsen er en uendelig, 
fornuftig: Organisme, og at det x, som bærer Verden, % 
sin inderste Grund er Lov, Orden,. Fornuft og Visdom. 

Det x, der bærer Verden, har efter Theodorus' 
Forestilling en lignende Opgave og spiller en lignende 
Rolle, som den. Elefant, der efter Indernes Forestilling 
"bærer Jorden. De indiske Stammer kunne ikke hæve 
sig til den Tanke, at Jorden svæver frit i Rummet; for 
at give den et Støttepunkt: skyde de en Kæmpe-Elefant 

ind under den. Theodorus" Kæmpe-Elefant hedder xz. 
Naar Theodorus nu af Tilværelsens Love slutter, at dette 
æt, denne Atlas, der bærer Verden paa sine to oprakte 
Årme, er Lov og Orden, saa lader det sig endnu forstaa. 
Men anvender han sjælelige Bestemmelser, som Fornuft 
og Visdom paa det, da turde dette være ikke en Slut- 
ning, men et Spring. 

Men paa den anden Side ser jeg ved en SyarøN 
Betragtning, at Ufornuft overalt gaar Haand i Haand med 
Fornuft; jeg faar Øje paa Synd og Død, paa aandelig og 
fysisk Elendighed. Trediveaarskrigen, Lissabons Ødelæg- 
gelse, Guillotinens Bedrifter osv... viser det ikke Alt- 
sammen, at der bagved Lovene er vild Lovløshed? 

Ifølge den teologiske Tankegang ere som bekendt 
Synd og Død kun ved et Oprør mod Verdensordenen 
komne ind i Naturen. Men maa det ikke undre at se 
en Forfatter, der selv har betegnet sig som Fritænker, 
henføre Døden til de lovløse og lovstridige Fænomener? 
Jeg finder hos: en lærd Forfatter disse Ord; ,,Dersom En 
dør, bedækket med Saar eller efter at have faaet sine 
" Knokler knuste, eller udtæret af Alderdom, saa vil dog 
aldrig en Åbiponer (Sydamerika) indrømme, at Saarene 
eller Svækkelsen var Skyld i Døden, men søge at finde 
den Sortekunstner, som har anrettet Ulykken. Denne 
Mening have ogsaa mange Negerfolk”". Jeg ser ikke 
rettere end at Theodorus i sin Opfattelse af Døden 
staar paa Negerfolkenes Standpunkt. Døden synes disse 
Stammer at være Noget, der ikke ligger i Menneskets 
Væsen og Natur, noget, der falder udenfor Lovene; 
Theodorus ligeledes. Forf. anfører en Begivenhed som 
Lissabons Ødelæggelse. Men hvorledes ødelagdes vel 
Lissabon? Ved et Jordskælv, om jeg ikke fejler. An- 
ser Theodorus da ikke Jordskælv for naturlige Virknin- 
ger af Naturaarsager og som som saadanne faste Love 
underlagte? Er det lovløst eller lovstridigt at Gasarter 
under bestemte Naturbetingelser eksplodere? Er dette 

et Tilfælde af anden Natur end hine før nævnte, der vise 
"hen til Love og Lovsammenhæng, eller er det ikke meget 
mere et Tilfælde af selvsamme Art, og oplyser det ikke, 
hvor forhastet Forf.s Slutning. fra Lovsammenhængen til 
Visdommen var? 

Viser Sligtikke, at x er en rædsom, forfærdelig Natur- 
kraft, som kun skaber for atødelægge, som kun føder hensigts- 
løst for atter ligesad!hensigtsløst at fortære sime egne Børn? 

Det turde være en eklatant Modsizelse at forbinde 
Ordene ,for at" og ,,hensigtsløst” i selvsamme Sætning; 
thi ,for at" betegner en Hensigt og ,,hensigtsløst" ude- 
lukker ,for at". Det Anførte peger kun hen paa den 
Sandhed, at vort Begreb om Hensigt ikke lader sig over- 
føre paa Naturen, noget hvorom talrige Filosofer og 
Naturvidenskabsmænd fra Spinozas Tid til vore Dage 
have været enige. Men i denne Mangel paa Hensigt er 
der Intetsomhelst, som strider imod den Lovbundethed, 
som er Theodorus et Pant paa Altets Orden. At Men- 
nesket er dødeligt, det er en Lov, det er endog en af 
de Love, som først og lettest opdages; men dette er jo 
netop hvad der efter Theodorus's Synsmaade stempler 
.Altets Virksomhed og Frembringen som ,,hensigtsløsf. Naar 
han da slutter med denne næsten profetiske Sætning: 

Den Vismand er ikke født og vil aldrig fødes, som 
kan forlige disse modsigende Tegn, 
saa er denne Spaadom allerede af den Grund urigtig, 
at Tegnene ikke i ringeste Maade modsige hinanden, og 
naar han fortsætter: 
og kan begribe det Hele som et System af fornuftige 
Midler, der arbejde i et fornuftigt Formaals Tjeneste. 
saa vil dette kun sige, at vore menneskelige Begreber 
" om Midler og Formaal ikke passe paa Naturen, en Lære, 
Prof. Brøchner plejede at foredrage for de unge Stu-. 
"denter i deres første Universitetshalvaar, og som iøvrigt 
siden Darwinismen er bleven populariseret, kan betragtes 
sam de Dannedes Almenejendom. Ingen Vismand vil 
ganske vist kunne anlægge hine Forestillinger paa Na- 

turen; men hvad man ikke indser, det er: hyorfor nogen 
vis eller endog blot fornuftig Mand skulde, prøve derpaa 
Forf. kunde med samme Varme have. sagt: Den Vismand 
er aldrig født og vil aldrig fødes, der kan forlige Be- 
stemmelsen rund med Begrebet Firkant. Men det er lidet 
troligt, at nogen Vismand vilde spilde sine. Kræfter herpåa: 

Aarsagen til disse Underligheder kunde mulig væreden,; 
at Theodorus, der møjsomt og ærligt forsøger at ise paa 
Tingene uden teologiskfarvede Briller, havde baaret: disse 
Briller såa længe, at selv efterat han har bortlagt dem, et 
farvet Skær endnu bestandig svømmer for hans Øjne. Hvad 
han mener, men ikke siger, er noget rent Teologisk, det 
som. Kierkegaards Johannes Climacus udtrykker saaledes: 
»Jeg: betragter Naturen forat finde Gud; jeg ser jo og-: 
saa Almagt og Visdom, men jeg 'ser tillige meget Andet, 
som forstyrrer. Summa summarum. heraf. bliver dem ob- 
jektive Uvished.”" Dette er rent; religiøs Tale, her er 
Intet om Lové og Lovsammenhæng, men en rent teologisk: 
Gudsforestilling. Og det forstaas: da ogsaa let, at Kierke- 
gaards Pseudonym herfra gør: Overgangen til Tro, Troen: 
paa det Paradokse. Theodorus? Ubegribelige er: kun et; 
andet Ord for Kierkegaards Paradoks; det er selve På- 
radokset, let maskeret -som det for os Selvmodsigende… 
Dog som det hos Theodorus formuleres, bliver der, som. 
vi saa”, i Virkeligheden ikke det ringeste Selvmodsigende:: 
deri. Den virkelige Modsigelse, hvorpaa Forf. tænker, 
er kun den mellem de Indtryk, der ere velgørende, og: 
dem, der ere pinlige for Menneskets Selvopholdelsesdrift. 
Men begge disse Klasser høre ganske til samme lov- 
bundne. Orden. 

X Øg >K 

Nu følger Hovedpunktet: | 

Den . først. nævnte Tankegang fremkalder Ærefrygt, 
den sidst nævnte Rædsel..... et Kømpromis er en fysisk 
Umulighed, og det, at vi ere. religiøse, betyder, at Ære- 
frygten vandt Sejr over Rædselen, at Uro og Fortvivlelse 
veg Pladsen for Tillid: og "Héngivenhed.… 

Det er øjensynlig følte Ord, og jeg betvivler intet 
Øjeblik, at Theodorus virkelig finder Trøst og Husvalelse 
i den aandelige Bevægelse, han her skitserer; men det 
forekommer mig, at han er for stræng imod dem, som 
ikke kunne gøre den, ja som mene, at det i Virkelig=- 
heden er problematisk om den lader sig gøre. Theodorus 
ser Kendsgerninger og Sammenkædninger af Kendsger- 
ninger, der højlig behage ham og der for ham staa som 
Symptomer paa ,, Visdom” hos hans z; hån ser andre, 
der i høj Grad mishage ham og der forekomme ham 
Symptomer paa ,en vild Lovløshed"f.  Forsones kunne 
de ikke, men at han er religiøs, det betyder, at han over 
den ene Gruppe af Egenskaber hos sit & vil glemme den 
anden. Men er dette muligt? glemmer han dem virkeligt? 

Det forekommer mig, at Theodorus i dette Tilfælde 
behandler sit store x omtrent som han i sit Skrift be- 
handler en anden, meget mindre, men ogsaa mindre 
gaadefuld Individualitet: Dr. Brandes. Theodorus an- 
tyder (8. 32), at der er adskillige Egenskaber hos denne, 
som tiltale ham mindre, men at han dog langtfra at 
ville ,, gøre ham til Genstand for bitre Angreb" hellere 
»Slutter sig til de Enkelte, som over hans Fortrin glemme 
hans Manglerf., Men glemmer han dem nu virkelig? 
Er dette ikke en Selvskuffelse? Glemmer Theodorus vir- 
kelig disse Mangler i det samme Aandedræt, han skriver 
dem op? Og maa det ikke nødvendigvis gaa ham paa 
samme Maade med det store x? Selv om han kunde 
glemme den gamle Historie med Pompeji og Herkulanum, 
vil det da lykkes ham at glemme de nyere Skandaler? 
— jeg mener ikke Dr. Brandes's, jeg tænker paa z's nys 
omtalte radikale Fremgangsmaade overfor Lissabon eller 
paa Guillotinens ligesaa hensynsløse Radikalisme. Selv 
om Theodorus vil lukke et Øje derfor om Dagen og i 
vaagen Tilstand, vil Erindringen derom da ikke mod hans 
Vilje paatvinge sig ham om Natten og i Drømme? 

Man skulde tro det; men han forsikrer det Modsatte. 
Han beder endog til dette ubegribelige &. Bønnen bliver, 

som han forstaar den ,,en Indøvelse i Pligtens strænge 
Lærdomme, en dyb og alvorlig Overvejelse, i Kraft af 
hvilken Mennesket, forsagende al Selviskhed, kommer til 
Rette med Livets mangehaande vekslende Skæbner". Det 
Andre Undrende heri er kun, at en saadan Indøvelse og 
Overvejelse bærer Navnet Bøn. Men Forundringen sti- 
ger, naar man erfarer, at der er en vis bestemt Bøn, 
som Theodorus helst beder til dette sit x, og det er — 
Fadervor. Lad os da høre Theodorus bede Bønnen: 
Fader vor! 

… (,Paa Bunden af min Forestilling om Gud som per- 
sonlig, som Herre og Fader, ligger altid Erkendelsen af, 
at han dog er og bliver det evig ubestemmelige x. Theo- 
dorus S. 79). 

Du som er i Himlen! 

(Paa Bunden af min Forestilling om Guden i Himlen 
ligger dog altid Erkendelsen af, at der ikke er nogen 
dogmatisk Himmel og at x ikke mere er i den astrono- 
miske Æter end andensteds). 

Helliget vorde dit Navn! 

(som jeg kalder for Fader, men om hvilket jeg dog 
aldrig glemmer, at det i Virkeligheden er 2). 

" Jeg haaber ikke, at nogen Læser vil mistyde dette 
” som var det Meningen at sige en eneste Stavelse mod 
Fadervor som Bøn; Meningen er kun at vise de Vanske- 
ligheder, der frembyde sig for den bedende Theodorus. 
Man tænke sig ham blot bede til — x, om at z ikke vil 
lede ham i Fristelse, er dette ikke værre end selve 
Prof. R. Nielsens gamle Dualisme med de to Sandheder? 

Nej, det er ikke værre, men det er netop det Selv- 
samme. For at forsvare den Nielsenske Dualisme, blev 
Religionens Illusion sammenlignet med Poesiens og Kun- 
stens.… For at forsvare sin Dualisme gør Theodorus 
ganske det Samme. Han kalder Religionen et Billed- 
sprog, om hvilket han aldrig glemmer, at det kun er et 
Billedsprog, han sammenligner Kirken med Teatret og 
den religiøse Fritænker med den modne æstetiske Kri- 

tiker, der lader sig henrive af Skuespillet uden at tro 
påa dets bogstavelige Virkelighed — lutter Analogier, 
som i sin. Tid anførtes. til Bedste for den Nielsenske. 
Lære. Det er Mosekonen, som gaar igen. 

Dengang hed .det sig nemlig, at som. der for den. 
Dannede ingen Modsigelse var mellem den ,,poetiskef. 
Folketro, at. Mosekonen brygger og den videnskabelige. 
Erkendelse af Engens virkelige Damp, saaledes ikke heller 
mellem Troens Fantasi- og. Følelsesliv. og Videnskabens 
Resultater. Med en lille Nuanceforskel siger Theodorus 
det Samme. Jeg havde i sin Tid efter fattig Evne ram- 
met en. Pæl;gennem Mosekonen. Men se, Theodorus 
nærmer sig, elskværdig og menneskekærlig, som en ny 
og kæk Peter Ravn, han rokker Pælen ivejret. og Mose- 
konen stiger op af sim Grav. —,Maa jeg", siger han, 
»gøre Deres Majestæt opmærksom paa, at det er mig, 
som har trukket den forbandede Pæl op af Hullet og 
derved reddet Deres. Majestæt fra den øjensynligste Livs- 
fare!f Og hun rækker ham. Ringen til Tak. Og Ringen 
har bevirket eller ;vil;bevirke, at Mine Thokkerup nede i 
Dagstelegrafen. og Konsul -Varbjerg oppe. i: Dagbladet i 
Theodorus se deres Ideal, uden at Theodorus i fjer- 
neste Maade kan gøre derfor .eller "har havt . noget 
Ønske derom. Thi Theodorus.er Rationalist og tror i 
Grunden slet ikke paa Mosekonen, eller paa, at hun. 
virkelig laa under Pælen eller paa Ringen og dens Kraft; 
han er i Grunden meget mere Forstandsmenneske, end 
han selv aner, og det er en ren Tilfældighed, at han er 
kommet ind i alt dette Trolderi. Han er i Virkeligheden 
en ypperlig Fyr og har mere sunå Fornuft i sin Pande 
end det hele Selskab baade hos Skomagerens og hos 
Konsulens, baade i Kælderen og paa første Sal. 


G&G. Brandes. 

